
ARISTOTELIO IŠŠŪKIS 


Kiekvienas gali supykti - tai paprasta. Tačiau susipykti su tinka- 

mu žmogumi, neperžengiant tinkamos ribos, tinkamu metu, dėl 

tinkamos priežasties, tinkamu būdu - visai nėra paprasta. 
Aristotelis 


Nikomacho etika 


Rugpjūčio popietė Niujorke buvo nepakenčiamai tvanki, žmones 
pylė prakaitas, visi buvo suirzę. Grįždamas į viešbutį, Medisono gat- 
vėje įlipau į autobusą. Labai nustebau, kai vairuotojas, pusamžis juo- 
daodis vyras, linksmai šypsodamasis draugiškai šūktelėjo: „Sveikas! 
Kaip laikaisi?“ Šitaip, autobusui vėžlio greičiu judant per tirštą miesto 
centro grūstį, jis pasveikindavo kiekvieną keleivį. Kaip ir mane, dau- 
gelį tai tiesiog apstulbindavo, ir retas kuris atsakydavo į vairuotojo svei- 
kinimą. 

Tačiau šliaužiant užsikimšusiomis miesto gatvėmis kai kas ėmė 
stebuklingai, tiesa, iš lėto, keistis. Kad mus pamalonintų, vairuotojas 
be perstojo gyvai komentavo visa, kas pasitaikė pakeliui: šioje par- 
duotuvėje buvęs neišpasakytai puikus išpardavimas, aname muzieju- 
je surengta nuostabi paroda, gal esame girdėję apie naują filmą, pra- 
dėtą rodyti kino teatre už vieno kvartalo? Jo susižavėjimas begalinėmis 
miesto atveriamomis galimybėmis buvo užkrečiamas. Iš autobuso žmo- 
nės išlipdavo jau atsikratę gaižaus vangumo ir, vairuotojui šūktelėjus 
„Iki pasimatymo, linkiu geros dienos!“, kiekvienas jam atsakė šyptel- 
damas. 

Prisiminimas apie šį susitikimą neišdilo man iš atminties beveik 
dvidešimt metų. Kai važiavau tuo Medisono gatvės autobusu, buvau 
ką tik baigęs rašyti psichologijos daktaro disertaciją. Šiandieninėje psi- 
chologijoje mažai dėmesio skiriama tokių permainų tyrimams. Psicho- 
logijos mokslui menkai, o gal ir iš viso nepažįstama jausmų mechani- 
ka. Tačiau įsivaizduodamas, kad visame mieste plinta geros nuotaikos 
virusas, kurį tikriausiai bus paskleidę ano autobuso keleiviai, supra- 
tau, jog vairuotojas buvo savotiškas miesto taikintojas, turėjęs stebuk- 

lingą galią paveikti kitus, išsklaidyti niūrų, vos ttramdomą žmonių su- 
sierzinimą, suminkštinti ir praverti jų širdis. 

O štai kelios vienos savaitės laikraščio žinutės apie visiškai prie- 
šingus dalykus. 


e Vietinėje mokykloje siautėjęs devynerių metų mokinys apipylė 
dažais mokyklinius suolus, kompiuterius, spausdintuvus ir nuniokojo 
aikštelėje prie mokyklos stovėjusį automobilį. Berniukas taip pasielgė 
todėl, kad kai kurie trečiaklasiai pavadino jį „kūdikėliu“, o jis norėjo 
įrodyti toks nesąs. 

e Prie Manheteno repo klubo sužeisti aštuoni vaikai. Vienam ne- 
tyčia atsitrenkus į būrį besikumščiuojančių paauglių, kilo aršios muš- 
tynės, vienas iš įžeistųjų ėmė šaudyti į minią iš trisdešimt aštunto ka- 
libro automatinio revolverio. Ataskaitoje pažymima, jog pastaraisiais 
metais šalyje vis dažniau griebiamasi ginklo dėl menkiausių priežas- 
čių, suvokiamų kaip nepagarbos aktai. 

e Kaip tvirtinama vienoje ataskaitoje, penkiasdešimt septyni pro- 
centai žudikų, kurių aukomis tampa jaunesni nei dvylikos metų vai- 
kai, yra jų tėvai ir patėviai. Beveik visais atvejais tėvai tvirtina „tik no- 
rėję sudrausminti savo atžalas“. Lemtingomis tapusių bausmių grie- 
biamasi dėl menkiausių „nusižengimų“: vaikas užstojo televizorių, ver- 
kė arba prišlapino vystyklus. 

e Jaunas vokietis teisiamas už penkių turkių - moterų ir merginų — 
nužudymą. Padegęs būstą aukoms miegant, neonacių grupės narys 
neslėpė dažnai prarasdavęs darbą ir gėręs, o dėl nevykusio savo liki- 
mo kaltino užsieniečius. Vos girdimu balsu jis Ilemeno: „Aš be galo 
gailiuosi to, ką padariau, ir man neapsakomai gėda“. 


Kiekvienos dienos naujienose mirgėte mirga pranešimų, liudijan- 
čių, jog tirpte tirpsta mandagumas, saugumas, vis dažniau siautėjama 
iš žemų paskatų. Tačiau tokios naujienos tik atspindi mūsų ir mus su- 
pančių Žmonių stiprėjančius nevaldomų jausmų proveržius. Niekas 
nėra apsaugotas nuo šio nenuspėjamo sielvarto ir širdgėlos potvynio; 
jis vienaip ar antraip pasiekia mus visus. 

Pastarąjį dešimtmetį mus užgriuvo lavina panašių įvykių, atspin- 
dinčių jausmų nebrandumą, neviltį, pasekmių nesuvokimą, pasireiš- 
kiantį mūsų šeimose, bendruomenėse, visuomeniniame gyvenime. Esa- 
me liudininkai kylančios pykčio ir nevilties bangos, kuri užgriūva tiek 
ramia širdimi namie paliktus ir užrakintus vaikus, kuriems auklę atsto- 
čioje vedybinio smurto atmosferoje kenčiančius mažuosius. Skaičiai, 
bylojantys apie vis stipresnius žmonių patiriamus emocinius sutriki- 
mus, liudija, kad agresijos banga auga: mokyklose siautėja ginkluoti 
paaugliai, nelaimingi įvykiai greitkeliuose baigiasi šūviais, į bendra- 
darbių gyvybę kėsinasi suirzę atleisti iš darbo tarnautojai. Emocinis 
smurtas, šaudymas iš pravažiuojančių mašinų, potrauminis stresas ta- 
po plačiai vartojamomis sąvokomis, o džiugi kasdienio pasisveikini- 
mo frazė „linkiu geros dienos“ virto irzliu „ką gero pasakysi?“ 

Ši knyga turėtų padėti ieškantiems prasmės beprasmybėje. Kaip 
psichologas, o pastarąjį dešimtmetį ir kaip The New York Times žurna- 
listas, sekiau mokslo pažangą atskleidžiant iracionalumo paslaptis. 
Žvelgdamas į tai iš savo varpinės, pastebėjau dvi priešingas tendenci- 
jas: arba norima vien matyti mūsų jausmų pasaulį užgriūvančias ne- 
gandas, arba siūloma kokių nors išganingų vaistų. 


KODĖL TOKIE TYRIMAI ATLIEKAMI DABAR 


Pastarąjį dešimtmetį, daugėjant blogų naujienų, mokslininkai ypač 
intensyviai tyrė žmogaus emocijas. Visų įdomiausia buvo pažvelgti į 
smegenų veiklą. Atsiradus naujiems tyrimo būdams, naujoms techno- 
logijoms, leidžiančioms pamatyti smegenų vaizdą, pirmą kartą žmo- 
nijos istorijoje buvo išvysta tai, ką gaubė didi paslaptis: kaip veikia 
sudėtinga smegenų ląstelių visuma, kai žmogus mąsto, jaučia, ką nors 
įsivaizduoja ir sapnuoja. Šis neurobiologijos duomenų tvanas leidžia 
aiškiau negu bet kada suvokti, kaip emocijas reguliuojantys smegenų 
centrai priverčia žmogų įtūžti arba pravirkti ir kaip veikia daug senes- 
nės smegenų dalys, pastūmėjančios kariauti arba įžiebiančios meilę. 

Galimybė neapsakomai aiškiai matyti, kaip emocijos veikia ir kaip jos 
trinka, padeda rastis naujiems vaistams bendrai mūsų jausmų krizei 
gydyti. 

Kad galėčiau parašyti šią knygą, teko sulaukti šios dienos — kol 
subrendo pakankamas mokslo vaisių derlius. Mano įžvalgos pasirodė 
vėlokai dėl to, kad jausmų sfera dvasiniame žmogaus gyvenime stebė- 
tinai ilgai išliko netyrinėtu psichologijos mokslo žemynu. Šią tuštumą 
užpildė parankinės geranoriškų patarimų knygelės, grįstos (geriausiu at- 
veju) klinikine patirtimi, stokojančios (jei apskritai jo ten galima ieško- 
ti) mokslinio pamato. Bet pagaliau atėjo metas, kai mokslas gali auto- 
ritetingai prabilti šiais skubios pagalbos reikalaujančiais, nelengvai pa- 
aiškinamais sielos gelmių klausimais ir gana tiksliai nupiešti žmogaus 
„širdies žemėlapį“. 

Tai iššūkis oponentams, siaurai suvokiantiems intelektą, tvirtinan- 
tiems, kad intelekto koeficientas yra genetiškai paveldimas, kad jo ne- 
keičia gyvenimo patyrimas ir kad jis didžiąja dalimi nulemia mūsų 
gyvenimą. Šis tvirtinimas neleidžia atsakyti į dar svarbesnį klausimą: 
ką mes galime pakeisti, kad mūsų vaikams sektųsi geriau? Arba kaip 
atsitinka, kad žmonės, kurių intelekto koeficientas aukštas, nežino, ko 
griebtis, o visai ne proto galiūnai puikiai tvarkosi gyvenime? Drįsčiau 
tvirtinti, jog dažniausiai tai priklauso nuo žmogaus gebėjimo, vadina- 
mo emociniu intelektu - jo savitvardos, nesilpstančio entuziazmo, at- 
kaklumo ir gebėjimo pagrįsti savo veiksmus. Visus šiuos įgūdžius, kaip 
vėliau pamatysime, galima įdiegti vaikams, suteikiant jiems geresnes 
galimybes tinkamai pasinaudoti genetinėje loterijoje ištrauktais proto 
gebėjimais. 

Žmonėms vis aiškesnė atrodo būtinybė pirmenybę teikti dorovės 
dalykams. Dabar toks metas, kai visuomenės audinys dryska vis grei- 
čiau, kai godumas, prievarta ir dvasinė menkystė pūdyte pūdo mūsų 
bendruomeninio gyvenimo gėrį. Todėl toks svarbus yra emocinis inte- 
lektas — jausmų gilumo, charakterio ir dorovingumo potraukio išraiška. 
Gausėja įrodymų, jog svarbiausius gyvenime etinius sprendimus nule- 
mia giliai slypinčių jausmų stiprumas, jų galia. Impulsas yra paskata 
išreikšti jausmą, o visų impulsų šaltinis yra jausmas, trokštantis pasi- 

reikšti veiksmu. Impulso vergai, tie, kuriems stinga savitvardos, nepasi- 
žymi dorove. Gebėjimas valdyti savo impulsus yra charakterio tvirtumo 
ir valios pamatas. O altruizmo šaknys glūdi empatijoje - gebėjime įsi- 
jausti į kito padėtį, skaityti kito jausmus. Neįstengdami suvokti savo 
artimo poreikių, jo nevilties, argi ištiesime pagalbos ranką? Dabartis 
primygtinai reikalauja dviejų dorovės nuostatų — savitvardos ir atjautos. 


MŪSŲ KELIONĖ 


Šioje knygoje pabūsiu jums kelionės per mokslines emocijų įžval- 
gas vadovu. Ši kelionė padės geriau suvokti kai kurias labiausiai glumi- 
nančias gyvenimo ir mus supančio pasaulio akimirkas, išsiaiškinti, ką 
reiškia intelektas jausmams ir kaip jo įgyti. Jau vien suvokti tai yra 
daug. Mokslo veržimasis į jausmų viešpatiją galbūt prilygsta tam, kuo 
kvantinė fizika padėjo fizikos tyrinėtojams. 

Kelionės pradžioje (pirmoje knygos dalyje) laukia pažintis su nau- 
jais smegenų emocinės sandaros atradimais. Čia rasite labiausiai trik- 
dančių gyvenimo akimirkų, kai jausmai visiškai nugali protą, paaiški- 
nimą. Suvokus smegenų sudedamųjų dalių tarpusavio sąveiką, nule- 
miančią žmogaus pyktį ir baimę, aistrą ir džiaugsmą, paaiškės, kaip 
atsiranda emociniai įpročiai, niekais paverčiantys geriausius mūsų ke- 
tinimus, kaip galima užgniaužti griaunančius ir žlugdančius impulsus. 
Svarbiausia, kad neurologijos duomenys atvers galimybes pasirinkti bū- 
dus vaikų emociniams įpročiams ugdyti. 

Kitoje svarbioje mūsų kelionės stotelėje - antroje šios knygos daly- 
je - pasidomėsime, kaip neurologijos duomenys padeda nustatyti ir su- 
vokti svarbiausią mūsų gyvenimo talentą, vadinamą emociniu intelek- 
tu: pavyzdžiui, gebėjimą valdyti impulsus, perskaityti kito slapčiausias 
mintis, gerai sutarti su aplinkiniais —- Aristotelio žodžiais tariant, būti 
apdovanotam reta savybe „susipykti su tinkamu žmogumi, neperžen- 
giant tinkamos ribos, tinkamu metu, dėl tinkamos priežasties, tinkamu 
būdu“. (Skaitytojai, kurių nedomina neurologinės smulkmenos, gali iš- 
syk pereiti prie kitos dalies.) 

Šiame išplėtotame intelekto modelyje jausmams, kaip mokėjimui 
gyventi, skiriamas išskirtinis dėmesys. Trečioje dalyje nagrinėjama, ko- 
kius esminius ypatumus šis mokėjimas nulemia, kaip šis gebėjimas gali 
išsaugoti mūsų labiausiai vertinamus žmogiškuosius ryšius, kaip, jų sto- 
kojant, tie ryšiai suyra; kaip rinkos dėsnius lemiančios jėgos, pakei- 
čiančios mūsų profesinį gyvenimą, nepaprastai sureikšmina emocinio 
intelekto svarbą darbo santykiuose; kaip nuodijančios emocijos, dėl ku- 
rių nuolat griebiamasi cigaretės, kenkia mūsų sveikatai, o emocinė pu- 
siausvyra padeda ir išsaugoti sveikatą, ir gyventi gerovėje. 

Iš savo protėvių esame genetiškai paveldėję daugybę mūsų tem- 
peramentą nulemiančių emocijų. Tačiau smegenų veiklos schema - 
labai lanksti, o temperamentas nėra viską lemiantis veiksnys. Kaip tei- 
giama ketvirtoje dalyje, emocinės pamokos, kurias vaikai gauna na- 
muose arba mokykloje, suformuoja emocines sekas, dėl kurių vieni 
geriau, kiti prasčiau įgunda emocinio intelekto plotmėje. Vaikystė ir 
paauglystė — metas išsiugdyti svarbiausius, mus visą gyvenimą valdy- 
siančius emocinius įpročius. 

Penktoje dalyje aptariami pavojai, tykantys tų, kurie bręsdami ne- 
tampa savo jausmų pasaulio valdovais; kalbama apie tai, kaip emoci- 
nio intelekto stygius padidina riziką susirgti depresija arba griebtis smur- 
to, kentėti nuo valgymo sutrikimų arba įjunkti į narkotikus. Joje apra- 
šoma, kaip pažangios mokyklos ugdo vaikų emocinius ir bendravimo 
įgūdžius, kad jų gyvenimas neiškryptų iš teisingo kelio. 

Tikriausiai didžiausią nerimą sukels knygoje pateikti duomenys, 
surinkti per nesuskaičiuojamas tėvų bei mokytojų apklausas, akivaiz- 
džiai patvirtinantys, kad visame pasaulyje mūsų kartos vaikai yra emo- 
ciškai labiau pažeisti, yra daugiau vienišų ir kenčiančių nuo depresi- 
jos, piktų ir nevaldomų, nervingų, linkusių nerimauti, impulsyvių ir 
agresyvių. 

Jeigu mums rūpi rasti vaistų šioms ligoms gydyti, pirmiausia - tuo 
tvirtai tikiu — turime kitaip rengti vaikus gyvenimui. Dabar vaikų emo- 
cinį lavinimą dažniausiai paliekame savieigai, dėl to susilaukiame tra- 
giškų pasekmių. Vienintelis teisingas sprendimas, atitinkantis mano vi- 
ziją, būtų toks: šeimoje ir mokykloje ugdyti harmoningą asmenybę 

siekiant sielos ir proto darnos. Mūsų kelionė baigiasi apsilankymu nau- 
joviškose klasėse, kuriose vaikams suteikiami emocinio intelekto pa- 
grindai. Tikiu, jog ateis diena, kai visa ugdymo sistema bus paremta 
siekiu ugdyti esminius žmogaus gebėjimus, kai svarbiausia bus išla- 
vinti savivoką, savitvardą, atjautą, kai menas klausytis, spręsti konflik- 
tus, bendradarbiauti taps didžiąja mūsų siekiamybe. 

„Nikomacho etikoje“ Aristotelis filosofiškai diskutuoja apie dory- 
bes, charakterį ir gerai nugyventą gyvenimą, jo iššūkis - tai patarimas 
suvaldyti emocijas pasitelkiant protą. Gerai išlavintos aistros įgyja iš- 
minties: jos yra mūsų mąstymo, vertybių, išlikimo kelrodis. Tačiau jos 
nesunkiai gali pasukti klystkeliais, ir taip atsitinka itin dažnai. Aristote- 
lio manymu, problemas sukelia ne jausmai, o jų netinkamumas ir raiš- 
ka. Svarbiausias klausimas yra toks: kaip suteikti jausmams intelekto, 
kad į mūsų gatves plūstelėtų atidos vienas kitam šiluma, o bendruo- 
meniniam gyvenimui įpūstume globos ir atjautos dvasios? 


PIRMA DALIS 


EMOCINĖS 
SMEGENYS 


1 
KAM REIKALINGI JAUSMAI 


Teisingai matyti galima tik širdimi: svarbiausi dalykai plika aki- 
mi nematomi. 
Antuanas de Sent Egziuperi 


Mažasis princas 


Pamąstykime apie paskutines sutuoktinių Gario ir Merės Džeinės 
Čionsių, pasišventusių savo vienuolikmetei dukrelei Andrėjai, kurią 
cerebrinis paralyžius prikaustė prie invalido vežimėlio, gyvenimo aki- 
mirkas. Visi trys Čionsiai važiavo Amtrako traukiniu, kuris įkrito į upę, 
baržai įsirėžus į geležinkelio tiltą pelkėtoje Luizianos valstijos vietovė- 
je. Tėvai puolė gelbėti savo dukrą, iš paskutiniųjų stengdamiesi neleis- 
ti jai žūti. Vanduo jau veržėsi į grimztančio traukinio vagoną, kai Čion- 
siams stebuklu pavyko savo Andrėją išstumti pro langą gelbėtojams. 
Akimirksniu traukinys paniro į vandenį, Čionsiai žuvo.! 

Andrėjos istorija - istorija apie tėvus, kurių paskutinis didvyriškas 
poelgis gelbstint savo vaiko gyvybę iš tiesų buvo beveik mitinės drą- 
sos. Be abejo, tėvai dėl savo vaikų per visą Žmonijos istoriją ir priešis- 
toriniais laikais aukojosi (taip elgėsi ne tik žmonių protėviai) nesuskai- 
čiuojamą daugybę kartų.? Evoliuciją tyrinėjančiam biologui toks tėvų 
pasiaukojimas — „reprodukcijos sėkmės“ genas, perduodamas iš kar- 
tos į kartą. Tačiau tėvams toks desperatiškas poelgis nelaimės akimirką 
tėra meilė, tikrai niekas kita. 

Papasakotasis tėvų didvyriškumo pavyzdys, liudijantis altruistinės 
meilės vaidmenį gyvenime,* atskleidžia emocijų galias, patvirtina, kad 
giliausiai slypintys mūsų jausmai, aistros ir troškimai yra svarbiausi 
gyvenimo vedliai ir kad žmonių padermė dėl savo išlikimo turi būti 
labai dėkinga jausmų galiai. Ji yra išties ypatinga. Tiktai beribė meilė - 
būtinybė gelbėti globojamą vaiką - gali priversti tėvus įveikti jų pačių 

išlikimo instinktą. Proto balsas aukotis nepatartų, o širdžiai, jei spren- 
džia ji, toks pasirinkimas - vienintelis. 

Aiškindamiesi, kodėl evoliucija jausmui skyrė svarbiausią vietą 
žmogaus sieloje, sociobiologai spėja, kad pirmenybė širdžiai galėjo 
atitekti todėl, kad lemiamomis akimirkomis sprendžia ne galva, o šir- 
dis. Jie teigia kad atsidūrusiems sunkiausiose padėtyse mums vado- 
vauja jausmai, kad jie padeda spręsti gyvenimiškas užduotis, kurios 
per svarbios, kad būtų patikėtos vien protui. Jausmai gelbsti ištikus 
pavojui, patyrus skausmingą netektį, kai siekdami tikslo turime įveik- 
ti nesėkmes, kai susiejame savo likimą su kitu žmogumi, kuriame 
šeimą. Kiekvienas jausmas išreiškiamas aiškiu nusiteikimu veikti, kiek- 
vienas nurodo veiklos kryptį, pasiteisinusią įveikiant nuolat iškylan- 
čius gyvenimo sunkumus.* Kadangi šios amžinos situacijos be palio- 
vos kartojosi per visą Žmogaus evoliucijos istoriją, mūsų emocijų vi- 
sumos išliekamąją vertę liudija tai, kad ji, įsispaudusi mūsų nervų 
sistemoje, išliko kaip įgimta, savaiminė žmogaus širdies atliepa. 

Požiūris, atmetantis jausmų svarbą žmogaus prigimčiai, deja, yra 
trumparegis. Jau pats Homo sapiens (protingasis žmogus) pavadini- 
mas moksliniu požiūriu, pagrįstu naujais atradimais, jausmams ski- 
riančiais kitą vietą, yra ydingas. Visi iš patyrimo žinome, kad žmogui 
ieškant sprendimo arba ketinant veikti jausmo poveikis truputį dides- 
nis, o dažniausiai - žymiai didesnis negu minties. Mes per daug su- 
reikšminome grynojo racionalumo - to, ką galima įvertinti intelekto 
koeficientu — vertę ir reikšmę Žmogaus gyvenime. Kad ir kaip tai ver- 
tintume, neabejotinai aišku, kad jausmams įsisiūbavus protas žmogaus 
nevaldo. 


KAI AISTROS NUGALI PROTĄ 


Įvyko klaidų tragedija. Keturiolikmetė Matilda Krebtri tiesiog keti- 
no iškrėsti tėvui pokštą: paryčiais tėvams grįžus iš viešnagės pas drau- 
gus, ji iššoko iš spintos ir suriko „Bum!“ 

Tačiau Bobis Krebtris ir jo Žmona manė, jog Matilda nakvoja pas 

draugus. |žengęs į namus ir išgirdęs bruzdesį, Krebtris išsitraukė trys 
šimtai penkiasdešimt septinto kalibro pistoletą ir nuėjo į Matildos mie- 
gamąjį patikrinti, kas ten triukšmauja. Dukrai iššokus iš spintos tėvas 
šovė, kulka pataikė jai į kaklą. Po dvylikos valandų Matilda Krebtri 
mirė.? 

Vienas iš evoliucijos emocinių palikimų yra baimė, sutelkianti mū- 
sų jėgas apginti šeimą nuo pavojaus. Šis impulsas privertė Bobj Krebtrį 
išsitraukti ginklą ir apeiti namus ieškant besislapstančio įsibrovėlio. 
Baimė paskubino Krebtrį šauti, nesuvokus, į ką nusitaikė, neatpažinus 
dukros balso. Kaip teigia evoliuciją tiriantys biologai, tokio pobūdžio 
automatinės reakcijos mūsų atmintyje įsispaudė giliai ir seniai, dar prieš- 
istorėje, kai viena akimirka nulemdavo išsigelbėjimą arba mirtį. Dar 
reikšmingesnės jos buvo esminiam evoliucijos tikslui: turėti palikuo- 
nių, kurie genetiškai perduotų šias savybes ateities kartoms. Pikta iro- 
nija - Krebtrių namuose jie lėmė tragiškas pasekmes. 

Nors jausmai buvo išmintingi vadovai ilgame Žmonijos evoliuci- 
jos kelyje, mūsų civilizacijoje taip sparčiai daugėjo naujų realijų, kad 
iš lėto vykstanti evoliucija nebejstengė jų pavyti. Tiesą sakant, pirmuo- 
sius bandymus kodifikuoti ir skelbti etikos normas - Hamurabio ko- 
deksą, Dešimt Dievo įsakymų, imperatoriaus Ašokos ediktus - galima 
laikyti bandymais pažaboti, pajungti ir suvaldyti jausmus. Kaip savo 
veikale „Civilizacija ir jos nerimas“ rašo Zigmundas Froidas (Sigmund 
Freud), Žmonijai reikėjo prislopinti per stiprius jausmų protrūkius. 

Nepaisant visuomeninių varžtų, aistros ir dabar aptemdo protą. 
Taip nutinka dėl žmogaus prigimties savybės, kylančios iš psichinio 
gyvenimo sandaros. Biologinės sandaros prasme žmogaus nervinė sche- 
ma nusigludino ne per pastaruosius penkis šimtus metų, tas procesas 
susijęs gal su penkiasdešimt tūkstančių kartų. Evoliucijos jėgos nesku- 
bėdamos, apgalvotai mūsų jausmus ugdė milijonus metų. Pastarieji 
dešimt tūkstančių metų, nepaisant sparčios civilizacijos plėtros ir to, 
kad Žmonių skaičius išaugo iki penkių milijardų, nepaliko ryškesnio 
pėdsako mūsų ląstelėse, perduodančiose emocinio gyvenimo kodus. 

Tam, kaip vertiname susidūrimus su aplinka, kaip į juos reaguoja- 
me, įtakos turi ne tik racionalūs sprendimai, asmeninis patyrimas, bet 

ir toliausia praeitis. Visa tai, kaip rodo liūdnas Krebtrių šeimos pavyz- 
dys, išprovokuoja tam tikrą, kartais tragišką, elgesio modelį. Trumpai 
sakant, mes per dažnai gretiname postmodernias dilemas su emocijų 
visuma, pritaikyta paleozojinės eros poreikiams. Šios keblios situaci- 
jos ir yra mano gvildenamos temos šerdis. 


Impulsas veikti 

Vieną pavasario dieną važiavau kalnų keliu Kolorado valstijoje. 
Staiga ūžtelėjęs sniego gūsis tarsi atskyrė mane nuo priekyje važiavu- 
sios mašinos. Kad ir kaip stengiausi, pro baltą sūkuriuojančio sniego 
uždangą nieko nebegalėjau įžiūrėti. Spausdamas stabdžių pedalą, jau- 
čiau, kaip nerimastinga nuojauta persmelkia visą kūną, girdėjau, kaip 
daužosi mano širdis. 

Nerimas peraugo į baimę: staigiai pasukau į kelkraštį, nutaręs pa- 
laukti, kol pūga aprims. Po pusvalandžio liovėsi snigti, vėl buvo matyti 
kelias. Pavažiavęs vos kelis šimtus jardų, vėl buvau priverstas sustoti 
dėl avarijos greitkelyje. Greitosios pagalbos automobiliu atskubėję 
medikai jau teikė pagalbą keleiviui mašinos, įsirėžusios į kitą, judė- 
jusią lėčiau. Jeigu nebūčiau palaukęs, kol pūga aprims, tikriausiai ir 
aš būčiau su jomis susidūręs. 

Baimingas atsargumas tą dieną tikriausiai išgelbėjo man gyvybę. 
Gal kaip ir triušį, sustingusį iš siaubo į jį sėlinant lapei, ar priešistorinį 
žinduolį, besislapstantį nuo medžiojančio dinozauro, atslenkančio pa- 
vojaus nuojauta privertė mane sustoti ir įtempti dėmesį. 

Iš tiesų visi jausmai yra impulsai veikti, žaibiškos pastangos ką nors 
pakeisti gyvenime. Tai mumyse įdiegė evoliucija. Žodžio emotion (emo- 
cija) šaknis yra motere. Šis lotynų kalbos veiksmažodis reiškia „judėti“, 
o su priešdėliu e- „judėti šalin“, „pabėgti“. Taigi polinkis veikti yra bū- 
dingas kiekvienai emocijai. Kad jausmai skatina veikti, akivaizdu ste- 
bint gyvūnus arba vaikus. Tiktai „civilizuotų“ suaugusiųjų pasaulyje gausu 
to, kas gyvūnams visiškai svetima: emocijos, kurios yra svarbiausias im- 
pulsas veikti, atskiriamos nuo akivaizdžios reakcijos.* 

Kiekvienas mūsų emocijų puokštės jausmas atlieka tik jam būdin- 

gą vaidmenį, kurį patvirtina aiškus biologinis „parašas“. Rasdami nau- 
jų būdų giliau pažvelgti į kūną ir smegenis, mokslininkai vis išsamiau 
apibūdina emocijų fiziologinę išraišką — tai, kaip skirtingai į kiekvie- 
ną emociją reaguoja žmogaus kūnas.? 


e Apėmus pykčiui kraujas plūsteli į rankas, kad lengviau būtų 
griebtis ginklo arba smogti priešui; širdies ritmas padažnėja, o hormo- 
nų, tokių kaip adrenalinas, antplūdis sustiprina energijos pulsavimą, 
kad jo pakaktų ryžtingai veikti. 

e Persmelkus baimei kraujas plūsteli į didžiuosius skeleto raume- 
nis, ypač kojų, kad būtų lengviau pabėgti, o veidas išblykšta, nes 
kraujas išteka (tarsi „sustingsta“). Tuo pat metu kūnas akimirkai atvės- 
ta, matyt, suteikdamas galimybę pasvarstyti, ar ne protingiau būtų pa- 
sislėpti. Smegenų emociniai centrai skatina hormonų antplūdį, kūnas 
įsitempia, kad būtų viskam pasirengęs, o dėmesys sutelkiamas į besiar- 
tinančią grėsmę, kad tinkamai pasiruoštume gintis. 

e Užplūdus džiaugsmui svarbiausi biologiniai pokyčiai vyksta sme- 
genų centre, kuris suaktyvėjęs slopina neigiamus jausmus, sužadina 
energiją ir ramina dirglias mintis sukeliančius jausmus. Tačiau fiziolo- 
ginėje plotmėje neįvyksta jokių ypatingų permainų, išskyrus neveik- 
lumą, kuris padeda kūnui greičiau atsigauti nuo slegiančių emocijų. 
Šis būvis leidžia kūnui pailsėti, pasirengti veikti žvaliai, siekti pačių 
įvairiausių tikslų. 

e Meilė, švelnūs jausmai, lytinis pasitenkinimas sukelia parasim- 
patinį sujaudinimą - fiziologiniu požiūriu priešingą būsenai „sprukti 
arba pulti“, kurią sukelia baimė arba pyktis. Su parasimpatiniu mode- 
liu susijęs „atsipalaidavimo atsakas“ — po visą kūną pasklindančios 
reakcijos, sukuriančios bendrą ramybės ir pasitenkinimo atmosferą. 

e Nustebus antakiai kilsteli, todėl galime apžvelgti didesnį plotą, 
į tinklainę patenka daugiau šviesos. Tai suteikia daugiau informacijos 
apie netikėtą įvykį, padeda greičiau išsiaiškinti, kas vyksta, ir apsispręsti, 
ko griebtis būtų geriausia. 

e Visame pasaulyje pasibjaurėjimo išraiška panaši, visur iš jos su- 
pras, kad kažkas dvokia, neskanu arba kelia šleikštulį perkeltine pras- 

me. Veido išraiška, atspindinti pasibjaurėjimą, patempta į šoną viršu- 
tinė lūpa, truputį suraukta nosis išliko, kaip pastebėjo Čarlzas Darvi- 
nas, nuo senų seniausių laikų, kai tekdavo saugotis kenksmingo kva- 
po, išspjauti nuodingą maistą. 

e Svarbiausia liūdesio paskirtis - padėti prisitaikyti prie skaudžios 
netekties, pavyzdžiui, artimojo mirties, kartaus nusivylimo. Liūdint silps- 
ta žmogaus energija, dingsta noras ką nors veikti, maloniai leisti laiką 
ir džiaugtis, be to, liūdesiui stiprėjant, jam peraugant į depresiją, sulė- 
tėja organizmo medžiagų apykaita. Toks introspektyvus atsitraukimas 
leidžia, liūdint dėl praradimų arba palaidotų vilčių, įsisąmoninti jų pa- 
sekmes. (Liūdesys, dėl kurio netenkama jėgų, tampama pažeidžia- 
mesniu, senovės žmogų sulaikydavo arčiau namų ir taip jį apsaugoda- 
vo.) Grįžtant energijai, žmogus vėl ima planuoti savo veiklą. 


Daugelis dalykų priklauso ir nuo mūsų gyvenimo patirties bei kul- 
tūros. Mylimo žmogaus netektis visada sukelia liūdesį ir širdgėlą, ta- 
čiau tai, kaip savo skausmą parodome viešai ar artimųjų akivaizdoje, 


“sa 


lemia kultūra ir „mylimiausių“ žmonių, kurių gedėti privalu, pasirinki- 
mas. 

Ilgas evoliucijos periodas, per kurį susiformavo emocinės reakci- 
jos, buvo toks negailestingas, kad daugeliui žmonių nebuvo lemta iš- 
likti. Tai buvo metas, kai retas kūdikis išgyvendavo iki vaikystės ir tik 
nedaug suaugusiųjų sulaukdavo trisdešimties, kai nuolat grėsė pavo- 
jus tapti grobuonių auka, o sausros ir potvyniai vertė nuolat žvelgti 
mirčiai į akis. Atsiradus žemdirbystei, galimybė išlikti padidėjo net ir 
primityviausioms Žmonių bendruomenėms. Per pastaruosius dešimt 
tūkstančių metų pasauliui keičiantis minėta linkme, žiauriausi žmoni- 
ją veržę varžtai iš esmės atsileido. 

Išnykus sunkumams, formavusiems išlikimui svarbias mūsų emo- 
cines reakcijas, pastarųjų turinys pasikeitė. Senovėje žaibiškas veiks- 
mas supykus galėjo turėti esminės įtakos išlikimui, šiais laikais tokios 
reakcijos pasekmės, automatiniam ginklui atsidūrus trylikamečių ran- 
kose, tapo išties pražūtingos.? 

Du mūsų protai 

Draugė pasakojo man apie savo skyrybas, skausmingą išsiskyri- 
mą. Jos vyras, pamilęs jaunesnę bendradarbę, netikėtai pranešė išei- 
nąs gyventi su ja. Po to sekė varginanti kova dėl namo, pinigų, teisės 
auginti vaikus. Dabar, praėjus keliems mėnesiams, ji teigia esanti pa- 
tenkinta, kad yra nepriklausoma ir laiminga, jog gyvena viena. „Aš 
apie jį nebegalvoju, jis man visiškai nerūpi“, - patikino ji. Tačiau, išta- 
rus šiuos žodžius, jos akyse pasirodė ašaros. 

Akimirką sužvilgusių ašarų lengva nepastebėti. Tik mokantis su- 
vokti ir jausti gali atpažinti slepiamą liūdesį — lygiai kaip išmokstame 
atskirti vieną nuo kito du žodžius, kurie parašyti atrodo vienodi, bet 
yra skirtingos reikšmės. Viena yra emocinio proto padiktuotas veiks- 
mas, kita - racionaliojo proto veiksmas. Taigi pačia tikriausia prasme 
mes turime du protus: vienas — mąsto, kitas — jaučia. 

Šie du iš esmės skirtingi žinojimo būdai sąveikaudami kuria mūsų 
psichinį gyvenimą. Racionalusis protas — suvokimo būdas, kurį pa- 
prastai gerai juntame: jis reiškiasi, kai esame budrūs, mąstome, svars- 
tome. Tačiau yra ir kita žinojimo sistema: impulsyvi ir galinga, kartais 
galbūt nelogiška - tai emocinis protas. 

Emocionali-racionali dichotomija išryškina liaudišką „galvos“ ir 
„širdies“ atskyrimą; žinojimas „širdimi“, jog kažkas teisinga, yra kitoks 
įsitikinimo būdas, gilesnė tikrumo forma negu racionalus apsvarsty- 
mas. Racionalumo ir emocionalumo santykis yra proporcingas: kuo 
stipresnis jausmas, tuo labiau įsivyrauja emocinis protas ir tuo labiau 
susilpnėja racionalusis protas. Šios sandaros užuomazgos siekia mili- 
jonų milijonus evoliucijos metų, kai buvo būtini gerai išlavinti jutimai 
ir intuicija, vadovaujanti momentinėms reakcijoms, kai iškyla pavojus 
gyvybei, kai svarstymas, ką daryti, gali būti pražūtingas. 

Šie du protai, emocinis ir racionalusis, dažniausiai veikia persi- 
pindami, suliedami skirtingus pasaulio pažinimo ir mokėjimo jame 
elgtis būdus. Paprastai emocinis ir racionalusis protas sąveikauja dar- 
niai: emocijos siunčia signalus ir informaciją racionaliajam protui, pas- 
tarasis jas patobulina, o kartais emocijų pranešimus vetuoja. Vis dėlto 
emocinis ir racionalusis protai yra tik iš dalies savarankiški, jie, kaip 

matysime vėliau, apsvarsto kiekvieną veiksmą atskirai, tačiau tarpu- 
savyje sąveikauja, nors šios smegenų sritys nėra sujungtos. 

Dažniausiai šie protai puikiai pasitarnauja vienas kitam: jausmai 
yra svarbūs protui, protas - jausmams. Tačiau aistroms pažeidus pu- 
siausvyrą, emocinis protas paima viršų ir nuslopina racionalųjį. Šešio- 
likto amžiaus humanistas Erazmas Roterdamietis pašaipiai rašė apie 
amžiną įtampą tarp proto ir jausmų.? 


Jupiteris suteikė kur kas daugiau (tarkime, kokius 24 kartus) aistrų 
negu proto. Prieš vienišą proto galią jis pastatė du šėlstančius tiro- 
nus: pyktį ir geismą. Kiek protas gali priešintis jungtinėms pastarųjų 
pajėgoms, rodo žmogaus gyvenimo patirtis. Protas daro tik tai, ką 
sugeba: šaukia net užkimdamas ir kartoja dorybingumo priesakus, 
o šiedu tironai nesiliauja siuntinėję jį šunims šėko pjauti, vis labiau 
triukšmauja ir nesiliauja plūdęsi tol, kol jų šeimininkas pavargsta ir 
pasiduoda. 


KAIP AUGO SMEGENYS 


Norėdami suvokti emocijų įtaką racionaliajam protui ir kodėl jausmai 
bei mąstymas taip linkę kariauti, išsiaiškinkime, kaip vystėsi smegenys. Iš 
ląstelių ir smegenų skysčio sudarytos žmogaus smegenys sveria maždaug 
tris svarus ir yra apytikriai tris kartus didesnės už evoliucijos sukurtų kitų 
primatų smegenis. Per milijonus metų trukusią evoliuciją smegenys augo iš 
apačios į viršų — aukštesniesiems centrams vystantis iš žemesniųjų, senes- 
niųjų. (Žmogaus embriono smegenų augimas apytikriai pakartoja evoliuci- 
jos procesą.) 

Primityviausia žmogaus smegenų dalis (kaip ir kitų organizmų rūšių, 
turinčių bent menkiausią nervų sistemą) yra smegenų kamienas, sudarantis 
stuburo smegenų viršutinę dalį. Apatinė smegenų dalis reguliuoja gyvybiš- 
kai svarbias funkcijas, tokias kaip kvėpavimas, bei kūno organų medžiagų 
apykaitą, valdo stereotipines reakcijas ir judesius. Šios primityvios smege- 
nys negali nei mąstyti, nei ko nors išmokti, jos yra užprogramuoti tvarkik- 
nančius išlikimą. Šios smegenys viešpatavo roplių amžiuje. Geriausiai tai 
iliustruoja gyvatė, kuri šnypšdama įspėja apie ketinimą pulti. 

Emociniai centrai išsivystė iš primityviausių šaknų, smegenų ka- 
mieno. Po milijonus metų trukusios evoliucijos iš šių emocinių centrų 
išsivystė mąstančiosios smegenys, arba naujoji smegenų žievė, didy- 
sis vingiuotų audinių rutulys, sudarantis viršutinius smegenų sluoks- 
nius. Tas faktas, jog mąstančiosios smegenys išaugo iš emocinių, eg- 
zistavusių jau labai seniai, daug ką sako apie proto ir jausmo tarpusa- 
vio ryšius. 

Pati seniausia mūsų emocinio gyvenimo užuomazga glūdi uoslės 
pojūtyje, tiksliau sakant, uodžiamosiose smegenyse, sugaunančiose ir 
ištiriančiose kvapus. Kiekviena gyva būtybė, jos lytinis partneris, mais- 
tui tinkantis ar nuodingas padaras bei jo tykantis grobuonis turi aiškų 
„molekulinį parašą“, kurį gali išnešioti vėjas. Todėl priešistoriniais lai- 
kais kvapas turėjo ypatingą reikšmę išlikimui. 

Senieji emociniai centrai, pradėję vystytis iš uodžiamųjų smege- 
nų, išaugo ganėtinai dideli ir apjuosė smegenų kamieno viršų. Rudi- 
mentinėje stadijoje uoslės centras buvo sudarytas tik iš kvapams tirti 
skirtų plonų neuronų sluoksnių. Vienas ląstelių sluoksnis įkvėptus kva- 
pus suskirstydavo rūšimis: valgomas ar nuodingas, lytiškai prieinamas, 
priešas ar maistas. Kitas ląstelių sluoksnis nervų sistema siųsdavo kū- 
nui grįžtamuosius pranešimus, kaip elgtis: kąsti, spjauti, artintis, bėgti, 
vytis. !0 

Atsiradus pirmiesiems žinduoliams, susiformavo nauji pagrindi- 
niai emocinių, t. y. emocijas reguliuojančių, smegenų sluoksniai. Šios 
smegenų kamieną supančios smegenys apačioje, ten, kur įsiremia sme- 
genų kamienas, panašios į iškąstą bandelę. Ši smegenų dalis todėl, 
kad juosia smegenų kamieną ir su juo ribojasi, vadinama limbine, 
„kraštine“ (lot. /imbus - žiedas). Ši nauja nervų sistemos sritis papildė 
smegenis atitinkamomis emocijomis.'' Kai esame įniršę, įsimylėję iki 
ausų arba suakmenėję iš siaubo, esame limbinės sistemos valdžioje. 

Taip jau susiklostė, kad evoliucijos eigoje limbinė sistema ištobu- 
lino du gebėjimus - gebėjimą išmokti ir gebėjimą atsiminti. Tai iš es- 
mės sudarė gyvūnams galimybes išlikti bei geriau prisitaikyti prie besi- 
keičiančių sąlygų, o ne tik automatiškai reaguoti į dirgiklius. Jeigu ko 
nors užėdęs gyvūnas susirgdavo, kitą kartą to dalyko vengė. Kvapu 

vadovautasi, ką ėsti, o ko ne; ryšys tarp uodžiamojo stormens ir limbi- 
nės sistemos jau turėjo kvapų skyrimo ir atpažinimo paskirtį: lyginant 
užuodžiamą kvapą su anksčiau užuostais, išmokta atskirti gerą mais- 
tą nuo blogo. Šis darbas teko uodžiamosioms smegenims (pažodžiui — 
„nosies smegenims“), kurios yra limbinės sistemos ir seniausia naujo- 
sios smegenų žievės, mąstančiųjų smegenų, dalis. 

Maždaug prieš šimtą milijonų metų žinduolių smegenys ėmė spar- 
čiai vystytis. Virš plonos dvisluoksnės smegenų žievės - srityse, atsa- 
kingose už planavimą, suprantančiose pojūčius, koordinuojančiose ju- 
desius —- išaugus keliems naujiems smegenų ląstelių sluoksniams susi- 
darė naujoji smegenų žievė. Ji, lyginant su senovine dvisluoksne sme- 
genų žieve, nepaprastai sustiprino Žmogaus intelektines galias. 

Naujoji Homo sapiens smegenų žievė, dydžiu pranokstanti visų 
kitų primatų smegenis, įgijo viską, kas būdinga žmogui. Naujojoje sme- 
genų žievėje, minties buveinėje, yra centrai, suvokiantys ir susiejantys 
viską, ką užfiksuoja jutimo organai. Naujoji smegenų žievė papildo 
jausmą supratimu, koks jis yra, suteikia mums vaizduotę, galimybę 
suvokti idėjas, simbolius, kurti meną. 

Evoliucijoje naujoji smegenų žievė sudarė sąlygas kuo protingiau- 
siai viską suderinti, o tai, be jokios abejonės, turėjo didžiulės įtakos 
organizmo gebėjimui išlikti nepalankiomis sąlygomis, padidino gali- 
mybę perduoti palikuonims genus ta pačia nervine schema. Sugebėji- 
mas išlikti pavojaus akimirką yra naujosios smegenų žievės gebėjimas 
numatyti galimus veiksmus, planuoti tolesnius, pasinaudoti įvairiomis 
proto gudrybėmis. Ypatingas naujosios smegenų žievės veiklos gali- 
mybes atskleidė Žmogaus pasiekimai meno, kultūros, civilizacijos sri- 
tyse. 

Susiformavus naujajai smegenų žievei, pakito ir emocinis žmo- 
gaus gyvenimas, jis tapo turtingesnis, įgijo atspalvių. Panagrinėkime 
meilę. Limbinėms struktūroms yra pavaldūs malonumo, seksualinio 
geismo pojūčiai, lytinį potraukį žadinančios emocijos, o limbinės sis- 
temos jungtys su naująja smegenų žieve lemia motinos ir vaiko ryšį, 
kuris yra šeimos ilgalaikio įsipareigojimo auginti vaiką pamatas, o kar- 
tu Žmonijos raidos pamatas. (Naujosios smegenų žievės neturinčioms 

gyvūnų rūšims, pavyzdžiui, ropliams, trūksta motiniškos meilės, todėl 
vos išsiritusiems naujagimiams netgi gresia būti tėvų suėstiems.) Žmo- 
nių pasaulyje tėvų ryšys su vaiku užtikrina šiam globą iki pat brendi- 
mo laikotarpio, kurio metu smegenys toliau vystosi. 

Kopiant filogenetiniais laiptais (nuo roplio iki beždžionės ir nuo 
beždžionės iki žmogaus), didėja grynoji naujosios smegenų žievės ma- 
sė; didėjant masei, geometrine progresija didėja ir nervinių jungčių 
skaičius smegenyse. Kuo daugiau tokių jungčių, tuo daugiau galimų 
signalų. Naujoji smegenų žievė emocinį gyvenimą paverčia subtiliu ir 
sudėtingu, ji suteikia galimybę patirti įvairesnius jausmus. Primatų nau- 
josios smegenų žievės ryšys su limbine sistema yra geriau išsivystęs 
negu kitų organizmų rūšių. Todėl jie turi daug daugiau galimybių ir 
būdų išreikšti savo jausmus, įvairesnius jų niuansus. Triušis arba bež- 
džionė į baimę reaguoja keliais įprastais būdais, o žmogus, kurio nau- 
joji smegenų žievė yra didesnės apimties, pasinaudoja daugybe gali- 
mybių — įskaitant pagalbos šauksmą telefonu 911. Kuo sudėtingesnė 
visuomeninė sistema, tuo svarbesnis šis lankstumas, o sudėtingesnės 
visuomeninės sandaros sistemos už žmogiškąją nėra.!? 

Tačiau aukštesnieji smegenų centrai nevaldo viso mūsų emocinio 
gyvenimo: kai susipainiojus širdies reikaluose ištinka emocinės kri- 
zės, jie, sakytume, paklūsta limbinei sistemai. Kadangi tiek daug sme- 
genų aukštesniųjų centrų kilo iš limbinės sistemos arba išplėtė jos vei- 
kimo sritį, emocinės smegenys nervų sistemos sandaroje vaidina Ie- 
miamą vaidmenį. Būdamos šaknimi, iš kurios išaugo naujesnės sme- 
genys, emocinės sritys nesuskaičiuojamomis jungtimis susipynė su vi- 
somis naujosios smegenų žievės dalimis. Todėl emociniai centrai turi 
didžiulės įtakos visų smegenų, taip pat ir mąstymo centrų, veiklai. 

EMOCINIO IŠPUOLIO 
ANATOMIJA 


Gyvenimas yra komedija tiems, kurie mąsto, ir tragedija tiems, 
kurie jaučia. 


Horacijus Volpolis 


Buvo karšta 1963 metų rugpjūčio popietė, diena, kai dvasiškasis 
tėvas Martinas Liuteris Kingas jaunesnysis sakė savo garsiąją kalbą „Aš 
svajoju“ žygio už pilietines teises į Vašingtoną dalyviams. Tą pačią 
dieną trejiems metams už daugiau kaip šimtą įsilaužimų nuteistas ir tik 
ką anksčiau paleistas patyręs plėšikas Ričardas Roblis, negalėdamas 
atsispirti norui įsigyti heroino, nusprendė dar sykį išbandyti savo lai- 
mę. Vėliau jis tvirtino norėjęs atsižadėti praeities, tačiau jam baisiai 
reikėję pinigų draugei ir judviejų trejų metų dukrelei. 

Jis įsilaužė į butą, priklausiusį dviem jaunoms karjeros siekian- 
čioms moterims - dvidešimt vienerių metų Džanisei Vili, Newsweek 
žurnalo apžvalgininkei, ir dvidešimt trejų metų Emilei Hotfert, viduri- 
nės mokyklos mokytojai. Prašmatnų butą madingoje Niujorko Ist En- 
do dalyje Roblis pasirinko tikėdamasis rasti jį tuščią, tačiau Vili buvo 
namie. Grasindamas peiliu, Roblis ją surišo. Jau buvo besprunkąs, kai 
namo grįžo Hofert. Kad nesutrukdytų jo planų, surišo ir antrą moterį. 

Vėliau Roblis pasakojo, kad tuo metu, kai rišo Emilę Hofert, Dža- 
nisė Vili įspėjo, jog pasislėpti jam nepavyksią, nes įsidėmėjusi jo veidą 
ir padėsianti policijai jį sugauti. Roblis, kuris ką tik sau prisiekė nusi- 
kalstąs paskutinį kartą, labai išsigando ir prarado savitvardą. Įtūžęs stvėrė 
sodos vandens butelį ir tol talžė juo moteris per galvas, kol šios neteko 
sąmonės. Paskui, drebėdamas iš įsiūčio ir baimės, jas abi subadė ir 
supjaustė virtuviniu peiliu. Po dvidešimt penkerių metų šią akimirką 
Roblis prisiminė aimanuodamas: „Aš tiesiog pamišau. Man kažkas spro- 
go galvoje“. 

Roblis, kelioms minutėms pasidavęs nevaldomam įniršiui, turėjo 
užtektinai laiko atgailai. Rašant šią knygą, jis jau trečią dešimtį metų 
sėdėjo kalėjime už nusikaltimą, pagarsėjusį kaip „karjeros siekiančių 
merginų žmogžudystė“. 

Toks emocinis sprogimas - tai grėsmingas nervų sistemos išpuo- 
lis. Paprastai tokią akimirką limbinėse smegenyse esantis centras skel- 
bia pavojų, ragindamas visas smegenis veikti kuo skubiausiai. Atakuo- 
jama staiga, naujajai smegenų žievei, mąstančiosioms smegenims, ne- 
spėjus susivokti, kas vyksta, juo labiau ar tai gerai. Skiriamasis tokių 
išpuolių požymis yra nesugebėjimas, praėjus pamišimo akimirkai, su- 
sigaudyti, kas atsitiko. 

Panašūs išpuoliai, dėl kurių įvyksta šiurpūs nusikaltimai (kaip mi- 
nėtųjų merginų nužudymas), tikrai nėra reti. Nesibaigiančių taip tra- 
giškai, bet pareikalaujančių milžiniškos įtampos, gana dažnai patiria- 
me visi. Tik prisiminkite, kaip „pametę galvą“ šaukėte ant savo su- 
tuoktinio, vaiko arba automobilio vairuotojo, o vėliau, ramiai apie tai 
pamąstę, gailėjotės savo poelgio. Greičiausiai dėl to kalta buvo ta 
pati priežastis, sukėlusi sumaištį migdoliniame kūne, viename iš lim- 
binių smegenų centrų. 

Tačiau ne visada limbiniai išpuoliai liūdina: dėl limbinės reakci- 
jos Žmogus triukšmingai, sprogdamas iš juoko, reaguoja į anekdotą, 
patiria nepaprasto džiaugsmo akimirkų. Kai Denas Jansenas po kelių 
širdį prislėgusių nesėkmių iškovoti olimpinį aukso medalį greitojo čiuo- 
žimo rungtyje (tai jis buvo prisiekęs savo mirštančiai seseriai) galų gale 
laimėjo auksą 1994-ųjų žiemos olimpinėse žaidynėse Norvegijoje, jo 
Žmoną užgriuvo tokia džiaugsmo banga, jog teko šauktis greitosios 
pagalbos medikų. 


VISŲ AISTRŲ BUVEINĖ 


Žmogaus migdolinis kūnas yra kekė į migdolą panašių darinių, 
esančių smegenų kamieno viršuje, netoli limbinio žiedo apačios. Abie- 
jose Žmogaus smegenų pusėse smilkinių srityje yra po migdolinį kū- 

ną. Jis, lyginant su artimiausių evoliucijos giminaičių primatų analo- 
gišku organu, yra didelis. 

Amono ragas ir migdolinis kūnas buvo dvi pagrindinės pirmykš- 
čių „nosies smegenų“ dalys, iš kurių evoliucijos metu išaugo smegenų 
žievė, o vėliau naujoji smegenų žievė. Ir dabar ši limbinė struktūra yra 
labai arba labiausiai atsakinga už gebėjimą išmokti ir įsiminti, o mig- 
dolinis kūnas yra atsakingas už emocijas. Jeigu migdolinis kūnas būtų 
atskirtas nuo likusių smegenų, žmogus nepajėgtų įvertinti emocijų. Ši 
būklė kartais vadinama „emociniu aklumu““. 

Žmonės, nesugebantys įvertinti emocijų, negali ir jų valdyti. Vie- 
nam jaunam vyrui migdolinis kūnas buvo pašalintas tikintis, kad liau- 
sis kankinantys traukulių priepuoliai. Po operacijos jis liovėsi domėję- 
sis žmonėmis, su niekuo nenorėjo bendrauti, mieliau sėdėdavo vie- 
nas. Nors puikiai galėjo susišnekėti, nebeatpažino artimų draugų, gi- 
minių, netgi savo motinos, tapo visiškai abejingas jų skausmui. Nete- 
kęs migdolinio kūno, nebejstengė suvokti jausmų.' Migdolinis kūnas, 
veikiantis kaip emocinės atminties saugykla, tuo pat metu rūpinasi pras- 
mės suvokimu. Gyvenimas be migdolinio kūno - gyvenimas stokojant 
emocinės patirties. 

Migdolinis kūnas lemia ne tik meilę, nuo jo priklauso visos aist- 
ros. Gyvūnai, kuriems ši smegenų dalis buvo pažeista arba pašalinta, 
nejautė baimės ir pykčio, netroško bendrauti ir visai nesuprato savo 
vietos tarp gentainių. Jų emocijos buvo arba užslopintos, arba jų visai 
nebuvo. Ašaras, tik žmogui būdingą emocijų ženklą, taip pat skatina 
migdolinis kūnas ir greta esanti smegenų dalis, vadinama juostiniu 
vingiu. Žmogų apkabinant, glostant ar kitaip guodžiant raminamos 
tos pačios smegenų vietos, išdžiovinančios ir ašaras. Praradusieji mig- 
dolinį kūną neverkia, todėl raminti jų netenka. 

Džozefas Ledu (Joseph LeDoux), nervų sistemos tyrinėtojas, dir- 
bantis Niujorko universiteto Neurologijos centre, pirmasis nustatė Ie- 
miamą migdolinio kūno reikšmę emocinėms smegenims.? Džozefas 
Ledu yra vienas naujosios kartos nervų sistemos tyrinėtojų, kuriančių 
netradicinius tyrimo metodus bei technologijas, kurios leidžia stebėti- 
nai tiksliai kartografuoti smegenų veiklą ir atskleisti anksčiau neįme- 

namomis laikytas smegenų paslaptis. Mokslininko atliktų emocinių 
smegenų schemos tyrimų duomenys pakeitė ilgai išsilaikiusį požiūrį į 
limbinę sistemą: svarbiausias vaidmuo buvo paskirtas migdoliniam 
kūnui, o kitoms limbinėms struktūroms atiteko visiškai kitas vaidmuo.? 

Džozefo Ledu tyrinėjimai atskleidžia, kaip migdolinis kūnas gali 
valdyti mūsų veiksmus netgi tuo metu, kai mąstančiosiose smegenyse, 
naujojoje smegenų žievėje, dar tik gimsta sprendimas. Kaip įsitikinsi- 
me vėliau, migdolinio kūno veikla ir jo sąveika su naująja smegenų 
žieve yra emocinio intelekto pamatas. 


NERVŲ SISTEMOS ŽABANGAI 


Bandant suvokti jausmų galią psichiniame gyvenime, sunkiausia 
suprasti „karštomis“ atliktus veiksmus. Tų akimirkų vėliau gailimės, 
ypač kai „atvėstame“ ir apsvarstome savo elgesį. Svarbiausias klausi- 
mas yra toks: kodėl mes taip lengvai prarandame protą? Štai pavyz- 
dys: jauna moteris dvi valandas važiavo automobiliu į Bostoną, kad 
suvalgytų priešpiečius ir praleistų dieną su savo draugu. Per priešpie- 
čius iš jo dovanų gavo retą iš Ispanijos parvežtą graviūrą. Tačiau mo- 
ters džiaugsmas išblėso, kai draugas atmetė pasiūlymą drauge nueiti į 
kiną (ji labai norėjo pamatyti vieną filmą). Moterį pribloškė ir įžeidė 
jo pasiteisinimas, kuriuo niekaip nenorėjo patikėti: draugas tvirtino 
negalįs su ja praleisti dienos, nes turįs eiti į krepšinio treniruotę. Apsi- 
ašarojusi moteris pakilo ir išėjo iš kavinės, tada, impulso pagauta, 
sviedė dovaną į šiukšliadėžę. Praėjus keliems mėnesiams, apsvars- 
čiusi savo poelgį ji gailėjosi ne išėjusi iš kavinės, o praradusi graviūrą. 

Tokiomis akimirkomis, kai impulsyvūs jausmai nustelbia raciona- 
lius, išryškėja naujai atrasta svarbiausia migdolinio kūno paskirtis — 
įvertinti priimamų jausmų signalus, kiekvieną potyrį. Psichiniame gy- 
venime gavęs eiti svarbią psichologinę sargybą, kiekvieną situaciją, 
kiekvieną jutimą jis tiria tam, kad būtų atsakyta į paprasčiausius klau- 
simus: „Ar čia nėra tai, ko aš nekenčiu? Ar tai mane žeidžia? Ar aš to 
bijausi?“ Jei tą akimirką gauna teigiamą atsakymą, migdolinis kūnas 

reaguoja akimirksniu - užsitrenkęs žaibiškai it spąstai, pavojaus žinią 
išsiuntinėja visoms smegenų dalims. 

Smegenų sandaroje migdolinis kūnas atlieka savotišką vaidmenį — 
jis tarsi gelbėjimo tarnyba, kurios operatoriai visada pasirengę siųsti ne- 
laimės signalus gaisrinei, policijai ir kaimynui, vos tik įsijungia namų 
saugos sistema. 

Paskelbus pavojų, tarkim, žmogui išsigandus, migdolinis kūnas 
siunčia skubius pranešimus kiekvienai didesnei smegenų daliai: pa- 
skatina „sprukti arba pulti“ hormonų išsiskyrimą, mobilizuoja judesių 
centrus ir sužadina širdies kraujagyslių sistemos, raumenų ir vidurių 
veiklą.* Kitos migdolinio kūno jungtys skatina noradrenalino išsiskyri- 
mą, suaktyvina smegenų svarbiausių vietų - įskaitant ir jutimus žadi- 
nančių — veiklą. Taip smegenys visiškai pasirengia kritinei padėčiai. 
Gavęs papildomus migdolinio kūno signalus, smegenų kamienas ima- 
si veiklos: veide įspaudžia išgąstį, sustabdo jau pradėtus, bet su pavo- 
jumi nesusijusius raumenų judesius, paspartina širdies ritmą, pakelia 
kraujospūdį, sulėtina kvėpavimą. Kiti signalai prikausto dėmesį prie 
baimės šaltinio ir parengia raumenis atitinkamai veiklai. Tuo pat me- 
tu smegenų žievės atmintis skatinama atsirinkti visą nepaprastu atve- 
ju galinčią praversti informaciją ir atsikratyti pašalinių minčių. 

Tai tik dalis kruopščiai rengiamų ir derinamų pakeitimų, kuriuos 
migdolinis kūnas rikiuoja ir tvarko visose smegenų srityse. Tankus mig- 
dolinio kūno nervinių jungčių tinklas leidžia jam netikėto pavojaus 
akimirką užvaldyti visas smegenis, įskaitant ir racionalųjį protą, ir joms 
vadovauti. 


JAUSMŲ SARGAS 


Štai ką man papasakojo draugas, atostogavęs Anglijoje. Užkan- 
dęs kavinėje ant kanalo kranto, iš lėto leidosi akmeniniais laiptais 
kanalo link, kai pastebėjo į vandenį žvelgiančią merginą, kurios vei- 
de atsispindėjo neapsakomas siaubas. Nespėjęs suvokti, kas nutiko, 
mano draugas nenusirengęs šoko į vandenį ir tik atsidūręs jame supra- 

to, kad šoko ištikta mergina spoksojo į skęstantį kūdikį. Ji pavyko 
išgelbėti. 

Kas privertė žmogų, nežinojusį, kas iš tiesų atsitiko, šokti į van- 
denį? Atsakymas būtų toks: greičiausiai — jo migdolinis kūnas. 

Vienu labiausiai vertinamu pastarojo dešimtmečio atradimu jaus- 
mų srityje laikomas Džozefo Ledu mokslinis darbas apie smegenų san- 
daroje migdoliniam kūnui tekusį išskirtinį jausmų sargo vaidmenį, jo 
galią staigiai „užpulti smegenis“ .? Mokslininkas tyrimais įrodė, kad ju- 
timiniai akies arba ausies siunčiami signalai pirmiausia keliauja į tar- 
pinių smegenų gumburą, o paskui - vienintele sinapse - į migdolinį 
kūną; kitas signalas iš gumburo nukreipiamas į naująją smegenų žie- 
vę, mąstančiąsias smegenis. Šis išsišakojimas leidžia migdolui pradėti 
reaguoti, naujajai smegenų žievei nespėjus tinkamai apdoroti infor- 
macijos, perleidžiant ją per kelias smegenų grandines ir pateikiant pui- 
kiai parengtą atsaką. 

Džozefo Ledu tyrinėjimai sukėlė revoliuciją emocinio gyvenimo 
suvokime, nes jis pirmas ištyrė emocijų nervinius takus, aplenkiančius 
naująją smegenų žievę. Didžiuma emocijų, keliaujančių tiesiai per 
migdolinį kūną, yra pačios seniausios ir stipriausios; štai kodėl jaus- 
mai nugali protą. 

Neurologai ilgai laikėsi požiūrio, kad akys, ausys ir kiti jutimo 
organai perduoda signalus į gumburą, iš ten jie siunčiami jutimus ap- 
dorojančioms naujosios smegenų žievės sritims, kur gauti signalai pa- 
verčiami mums suvokiamais objektais. Signalai surūšiuojami pagal 
reikšmes, ir smegenys atpažįsta, kas yra kiekvienas objektas ir ką jo 
buvimas reiškia. Iš naujosios smegenų žievės, kaip anksčiau teigta, 
signalai perduodami į limbinę smegenų sritį, o iš ten atitinkamas atsa- 
kas pasklinda po smegenis ir visą kūną. Taip dažniausiai ir vyksta, ta- 
čiau Džozefas Ledu, be didžiojo neuronų tako, kuris driekiasi į naują- 
ją smegenų žievę, atrado mažą neuronų pluoštelį, tiesiogiai jungiantį 
gumburą su migdoliniu kūnu. Šis siauresnis ir trumpesnis kelias lei- 
džia migdoliniam kūnui tiesiogiai priimti kai kuriuos jutimo organų 
siunčiamus signalus ir reaguoti anksčiau, negu naujoji smegenų žievė 
spės juos priimti ir įvertinti. 

Šis atradimas paneigia įsitikinimą, jog diktuodamas emocines re- 
akcijas migdolinis kūnas visiškai priklauso tik nuo naujosios smegenų 
žievės siunčiamų pranešimų. Migdolinis kūnas gali sužadinti emocinį 
atsaką šiuo avariniu keliu netgi tada, kai jį pasiekia lygiagrečiai ke- 
liaujantys signalai iš naujosios smegenų žievės. Migdolinis kūnas gali 
liepti žmogui reaguoti akimirksniu, kol geriau informuota naujoji sme- 
genų žievė neskubėdama parengs tobulesnį veiksmų planą. 

Tirdamas gyvūnų baimės jausmą, Ledu paneigė ankstesnes žinias 
apie emocijų kelius. Svarbiausio savo bandymo metu jis suardė girdi- 
mąją žiurkių smegenų žievės dalį, po to gyvūnėlius paveikė garsu ir 
elektros šoku. Visos žiurkės gana greitai išmoko bijoti tam tikro tono, 
nors šis garsas negalėjo patekti į naująją smegenų žievę. Garsas ke- 
liaudavo tiesiai iš ausies į gumburą ir į migdolinį kūną, aplenkdamas 
visas aukštesniojo lygmens smegenis. Trumpai sakant, naujosios žiur- 
kių emocinės reakcijos radosi visiškai nesikišant „protingesnei“ sme- 
genų žievei. Migdolinis kūnas suprasdavo, atsimindavo ir pats suža- 
dindavo baimės jausmą. 

Kaip man teigė šis mokslininkas, „anatomine prasme emocinė sis- 
tema gali veikti nepaisydama naujosios smegenų žievės. Tam tikros 
emocinės reakcijos ir emocinė atmintis gali susidaryti be jokio sąmo- 
ningo pažintinio įsiterpimo“. Migdoliniame kūne gali kauptis atmintis 
ir įvairūs atsakai, kurie veikia žmogui nesuvokiant savo elgesio prie- 
žasties. O taip nutinka todėl, kad sutrumpintas kelias iš gumburo į 
migdolinį kūną visiškai aplenkia naująją smegenų žievę. Atrodo, jog 
šis trumpasis kelias leidžia migdoliniam kūnui būti emocinių įspūdžių 
ir gerai neįsisąmonintų prisiminimų saugykla. Ledu nuomone, slapta- 
sis migdolinio kūno vaidmuo atmintyje paaiškina, pavyzdžiui, išties 
apstulbinusį bandymą: parodžius tiriamiesiems daugybę geometrinių 
figūrų, buvo paprašyta atrinkti matytąsias; žmonės ėmė rinktis keis- 
čiausių formų figūras, šmėstelėjusias pro jų akis taip greitai, kad nė 
nesuvokė, ar iš viso jas matė!“ 

Kitais moksliniais tyrimais įrodyta, jog pačiomis pirmosiomis se- 
kundės dalelytėmis, kai ką nors pastebime, ne tik nesąmoningai suvo- 
kiame, kas tai, bet ir nusprendžiame, ar tai patinka. „Nesąmoningas 

pažinimas“ patvirtina, jog mes ne tik suvokiame tai, ką matome, bet 
ir susidarome apie tai savo nuomonę.' Taigi mūsų jausmai turi savo 
protą, sprendžiantį apie reiškinius ir dalykus visiškai nepaisydamas 
mūsų racionaliojo proto. 

Vaizdo signalas iš tinklainės pirmiausia siunčiamas į gumburą, 
kur jis išverčiamas į smegenims suprantamą kalbą. Po to didžioji pra- 
nešimo dalis keliauja į regos sritį smegenyse, kur išnagrinėjama ir įver- 
tinama jo prasmė bei parenkamas tinkamas atsakas; jei atsakas yra 
emocinis, signalas keliauja į migdolinį kūną, kad sužadintų emocinius 
centrus. Tačiau trumpesnis signalas siunčiamas tiesiai iš gumburo į 
migdolinį kūną tam, kad greičiau būtų perduotas ir greičiau būtų gau- 
tas atsakas, tiesa, ne taip gerai apgalvotas. Tokiu būdu migdolinis 
kūnas gali paskatinti emocinę reakciją, smegenų žievės centrams 
nespėjus gerai suvokti, kas vyksta. 


EMOCINĖS ATMINTIES SPECIALISTAS 


Nesąmoningą emocinę patirtį saugo migdolinis kūnas. Ledu ir ki- 
tų nervų sistemą tyrinėjančių mokslininkų darbuose dabar imama teigti, 
kad Amono ragas, ilgai laikytas limbinės sistemos pagrindiniu elemen- 
tu, suvokimo modelius fiksuoja aktyviau negu emocines reakcijas. Svar- 
biausia Amono rago pareiga - pasirūpinti, kad būtų gerai įsimenamas 
emocinei prasmei būtinas kontekstas; būtent Amono ragas atpažįsta 
skirtingą reiškinių svarbą, pavyzdžiui, lokį zoologijos sode ir tą patį 
žvėrį savo kieme. 

Amono ragas atsimena įvykius kaip faktą, migdolinis kūnas įsidė- 
mi jų emocinį atspalvį. Jeigu dvijuostėje autostradoje lenkdami auto- 
mobilį vos išvengėme susidūrimo, Amono ragas išsaugos įvykio smul- 
kmenas: pavyzdžiui, kurioje kelio atkarpoje tai atsitiko, kas su mumis 
važiavo, kaip atrodė ana mašina. O jei panašiomis aplinkybėmis vėl 
ketinsite aplenkti automobilį, migdolinis kūnas tučtuojau privers jus 
sunerimti. Kaip sakė Ledu, „Amono rago dėka atpažįstame savo pus- 
seserės veidą, o kad jos nemėgstame, primins migdolinis kūnas“. 

Smegenys naudojasi paprastu, tačiau gudriu būdu emociniams vaiz- 
dams užfiksuoti: tos pačios apie pavojų pranešančios neurocheminės 
sistemos liepia kūnui reaguoti į gyvybei gresiantį pavojų (sprukti arba 
pulti) ir tai su visomis vaizdingomis smulkmenomis įrašo atmintyje.* Pa- 
tiriant stresą (sunerimus ar net labai džiaugiantis), iš smegenų į antinks- 
čius einantis nervas paskatina hormonų (adrenalino bei noradrenalino) 
išsiskyrimą. Pasklisdami po visą kūną, jie parengia jį reaguoti į pavojų. 
Minėtieji hormonai sužadina nervo klajoklio receptorius, o pats nervas 
klajoklis perduoda informaciją iš smegenų širdžiai. Vėliau, skatinamas 
adrenalino bei noradrenalino, grąžina signalus smegenims. Migdolinis 
kūnas yra pagrindinė vieta, kur atkeliauja šie smegenų impulsai; jie su- 
žadina migdolinio kūno neuronus, pranešdami kitoms smegenų sritims, 
kad šios geriau įsimintų tai, kas vyksta. 

Atrodo, jog taip sužadinus migdolinį kūną didžiurna emocinio 
susijaudinimo akimirkų atmintyje įsispaudžia žymiai stipriau, todėl mes 
puikiai prisimename, kur ėjome pirmojo pasimatymo metu, ką veikė- 
me, kai išgirdome apie kosminio erdvėlaivio Challenger sprogimą. Kuo 
stipriau sužadinamas migdolinis kūnas, tuo ilgiau neišdyla įspūdis. Tai, 
kas mus labiausiai išgąsdina arba įbaugina, atmintyje išlieka visam lai- 
kui. Tai reiškia, kad smegenyse veikia dvi atminties sistemos, viena — 
įprastiems reiškiniams, kita - emocijų sužadintiems. Emocinei atminčiai 
skirta sistema, kurios jutimai puikiai išlavėjo evoliucijos metu, rūpinasi, 
kad neužmirštume pavojingų ir malonių dalykų sukeltų įspūdžių. Ta- 
čiau emocinė atmintis gali būti ir nevykęs vedlys. 


PATIRTIES AIDŲ SPĄSTUOSE 


Vienas nervų skelbiamų pavojų trūkumas yra tas, jog skubus mig- 
dolinio kūno siunčiamas pranešimas kartais, o gal ir dažnai, mūsų per- 
mainingame pasaulyje yra kliuvinys. Migdolinis kūnas, kaip emocinės 
atminties saugykla, analizuoja patirtį, lygindamas tai, kas vyksta da- 
bar, su tuo, kas vyko praeityje. Jo lyginimo būdas paremtas asociacija: 
jeigu viena dabarties situacija primena ankstesnę, migdolinis kūnas 

gali jas paskelbti „sutampančiomis“ ir, nesulaukęs pamatuoto patvirti- 
nimo, tenkindamasis menku panašumu, ima karštligiškai nurodinėti, 
ką daryti, vadovaudamasis ganėtinai seniai mūsų atmintyje įsispau- 
dusiais veikimo būdais, mintimis, jausmais, kuriais esame reagavę į 
panašius įvykius. 

Taip buvusią slaugytoją, kurią sukrėtė baisios kare sužeistų žmo- 
nių žaizdos, vėl staiga apima siaubas, pasibjaurėjimas ir panika net po 
kelerių metų: vos pravėrus spintos duris ir užuodus iš jos sklindančią 
smarvę bei išvydus ten savo mažylio paslėptas dvokiančias sauskel- 
nes, šiurpus mūšio lauko prisiminimas atgyja akimirksniu. Pakanka kelių 
senus pavojus priminusių smulkmenų, kad migdolinis kūnas pasiųstų 
signalą. Bėda ta, jog į emocijų kupinų prisiminimų sukeltą krizinį atsa- 
ką gali būti sureaguota visiškai netinkamai — ankstesniu būdu. 

Tokiomis akimirkomis emocinių smegenų sprendimų netikslumus 
sustiprina tai, kad didžiuma stiprių emocijų kupinų atsiminimų susiję su 
pirmaisiais vaiko gyvenimo metais, jo santykiais su globėjais, o ypač — 
su skausminga patirtimi, kai vaikas buvo mušamas arba juo visiškai 
nesirūpinama. Ankstyvojoje vaikystėje kitos smegenų dalys (ypač Amo- 
no ragas, geriausiai įsimenantis faktus) ir naujoji smegenų žievė, ra- 
cionaliojo proto buveinė, dar tik auga ir vystosi. Atminties požiūriu 
migdolinis kūnas ir Amono ragas veikia sutartinai, kiekvienas saugo ir 
atsirenka informaciją savarankiškai. Amono ragui atsirenkant reikia- 
mą informaciją, migdolinis kūnas nustato, ar ji turi emocinį atspalvį, 
arba vertę. Migdolinis kūnas, kuris kūdikiui augant vystosi labai grei- 
tai, jau naujagimio yra daug geriau susiformavęs negu kitos smegenų 
dalys. 

Ledu atkreipia dėmesį į migdolinio kūno vaidmenį vaikystėje, pri- 
tardamas svarbiausia laikytai psichoanalitinės minties doktrinai: pir- 
mųjų kūdikio gyvenimo metų ryšiai su žmonėmis - tai emocinės pa- 
mokos, kurios vėliau vaikui padeda arba trukdo prisitaikyti prie globė- 
jų.? Šios suaugusiojo požiūriu sunkiai suvokiamos emocinės pamokos 
tokios galingos yra todėl, mano Ledu, kad migdoliniame kūne jos glū- 
di kaip pirmapradės, bežadės emocinio gyvenimo patirtys. Pirmieji 
emociniai prisiminimai įsirėžia į kūdikio atmintį jam dar nesugebant 


40 Emocinės smegenys 


žodžiais jų įvardyti. Tačiau kai gerokai vėliau šie prisiminimai suža- 
dinami, netikėtą atoveiksmį logiškai paaiškinti nėra lengva. Viena iš 
priežasčių, kodėl mus pribloškia mūsų pačių emocijų proveržiai, gali 
būti tokia: šių proveržių kilmė sena, ji glūdi vaikystėje, kai viskas 
buvo ganėtinai painu, kai ne tik nežinojome žodžių, kuriais galėtume 
apibūdinti tai, kas vyksta, bet ir negalėjome to, kas vyksta, suvokti. 
Mūsų atmintyje teišliko painūs jausmai. 


ŪMIOS IR NETINKAMOS EMOCIJOS 


Buvo maždaug trečia valanda nakties, kai įgriuvus luboms dide- 
lis daiktas su trenksmu nukrito tolimajame mano miegamojo kampe, 
pro skylę pabiro palėpėje buvę daiktai. Akimirksniu stryktelėjęs iš Io- 
vos, puoliau iš miegamojo, baimindamasis, kad ant grindų tuoj nu- 
dribs visos lubos. Kai suvokiau, jog esu saugus, atsargiai prisiartinau 
prie miegamojo durų. Tai, ką išvydau, leido suprasti, jog mane išgąsdi- 
nusį garsą sukėlė nuvirtusi aukšta dėžių krūva, kurią vakar vakare tvar- 
kydama spintą sukrovė žmona. Niekas nė negalėjo nukristi iš palėpės, 
nes jos iš viso nebuvo. Lubos buvo sveikut sveikutėlės kaip ir aš. 

Mano šuolis iš lovos pusiaumiegomis, galėjęs padėti man išlikti 
sveikam, jeigu lubos iš tikrųjų būtų įgriuvusios, patvirtina galingą mig- 
dolinio kūno postūmį veikti iškilus pavojui, kai lemiamą akimirką nau- 
joji smegenų žievė nespėja gerai suvokti, kas iš tiesų dedasi. Avarinis 
kelias iš akies į gumburą ir iš jo į migdolinį kūną yra labai svarbus: 
lemiamą akimirką, kai veikti reikia žaibiškai, jis sutaupo laiko. Tačiau 
ši grandinė iš gumburo į migdolinį kūną persiunčia tik mažumą jutimi- 
nių žinučių, didžiuma jų tuo metu į naująją smegenų žievę keliauja 
įprastu keliu. Šiuo greitkeliu į migdolinį kūną tepatenka (geriausiu at- 
veju) nenušlifuotas pranešimas, tinkantis tik įspėti. Kaip teigia Ledu, 
„jums nebūtina tiksliai žinoti, kas kelia pavojų“ .'0 

Didelis tiesiojo kelio privalumas yra tas, kad smegenys gali rea- 
guoti žaibiškai, kai ir tūkstantoji sekundės dalis gali būti lemtinga. | 
reiškinį migdolinis kūnas gali reaguoti akimirksniu — per dvylikatūks- 

tantąją sekundės dalį. Pranešimas, siunčiamas įprastu keliu per gum- 
burą į naująją smegenų žievę ir į migdolinį kūną, užtrunka dvigubai 
ilgiau. Tokie tyrimai dar neatlikti su žmogaus smegenimis, tačiau ma- 
noma, kad santykis galėtų būti maždaug toks pat. 

Tiesusis kelias, kurio reikšmė evoliucijoje (žmogaus išlikimui) yra 
didžiulė, suteikia galimybę reaguoti žaibiškai, keliomis lemiamomis 
sekundės dalimis sutrumpinant atsako į grėsmę laiką. Šios sekundės 
dalys, be jokios abejonės, išgelbėjo tiek daug pirmykščių mūsų protė- 
vių, jog šis genas yra kiekvieno žinduolio smegenyse, įskaitant jūsiš- 
kes ir maniškes. Nors žmogaus psichiniame gyvenime (išskyrus ne- 
bent emocines krizes) ši atsako grandinė vaidina menką vaidmenį, ta- 
čiau visas paukščių, žuvų ir roplių psichinis gyvenimas sukasi apie ją: 
kad išliktų, jie turi nuolat stebėti priešus ir tykoti grobio. „Ši pirmykštė, 
mažesnioji, žinduolių smegenų dalis yra svarbiausios nežinduolių sme- 
genys, — teigia Ledu. - Jos leidžia veikti, akimirksniu paklūstant emoci- 
joms. Tas būdas kad ir greitas, tačiau nevykęs, nes smegenų ląstelės 
veikia sparčiai, tačiau netiksliai.“ 

Toks netikslumas netrukdo, pavyzdžiui, voverei: jos klystkelius 
lemia saugumo sumetimai, šis gyvūnas atšoka nuo visko, kas galėtų 
būti priešas, ir prišoka prie visko, kas galėtų būti maistas. Tačiau žmo- 
gaus gyvenime šie netikslumai labai pakenktų tarpusavio santykiams, 
nes ir mes, vaizdžiai tariant, galime pripulti prie netinkamo žmogaus 
ir daikto arba atšokti nuo jų. (Pasvarstykime pavyzdį: padavėja išmetė 
padėklą su pietumis šešiems asmenims, vos žvilgtelėjusi į moterį, ku- 
rios garbanotų rusvų plaukų kupeta priminė tą, dėl kurios buvo vyro 
palikta.) 

Tokios neišsirutuliojusių emocijų klaidos paaiškinamos tuo, kad jaus- 
mas atsiranda anksčiau už mintį. Ledu jas vadina „ikikognityvinėmis 
(anksčiau už mąstymą atsiradusiomis) emocijomis“. Tai nebaigtų rūšiuoti 
ir logiškai nesudėliotų neuronų ir jutiminės informacijos nuotrupų atsa- 
kas į atpažįstamą objektą, kitaip sakant, labai „žalia“ jutiminės informa- 
cijos forma, primenanti žaidimą, kai melodija spėjama vos išgirdus pa- 
čius pirmuosius taktus. Jei migdolinis kūnas užčiuopia svarbų jutiminį 
modelį, jis iš karto daro išvadą, sukeldamas atsakomuosius veiksmus, ir 

nelaukia ne tik patvirtinančių, bet ir apskritai jokių įrodymų. 

Todėl nieko keista, kad taip prastai orientuojamės pačių staigiau- 
sių ir stipriausių emocijų gūdumoje, ypač kol dar esame jų valdomi. 
Migdolinis kūnas gali sukelti baimės arba įniršio priepuolį, naujajai 
smegenų žievei dar nesužinojus, kas vyksta, nes ši primityvi emocija 
sužadinama anksčiau už mintį ir nuo jos nepriklauso. 


EMOCIJŲ TVARKDARYS 


Mano bičiulio šešiametė duktė Džesika pirmą kartą gyvenime nak- 
vojo ne namie, o pas draugę. Sunku pasakyti, kuri - mažoji viešnia ar 
jos mama - jaudinosi labiau. Nors mama stengėsi neišsiduoti neri- 
maujanti, vidurnaktį, kai ruošdamasi miegoti išgirdo telefono skambu- 
tį, neišlaikė įtampos. Paleidusi iš rankų dantų šepetėlį, puolė prie tele- 
fono. Jos širdis pašėlusiai daužėsi, galvoje sukosi kraupūs su dukra 
susiję vaizdiniai. 

Stvėrusi ragelį ir sušukusi: „Džesika!“, ji išgirdo nepažįstamos mo- 
ters balsą: „Oi, atrodo, apsirikau“. Tik tada moteris susitvardė ir man- 
dagiai paklausė: „Kokį numerį jūs surinkote?“ 

Tuo metu, kai migdolinis kūnas impulsyviai reaguoja, kita emoci- 
nių smegenų dalis parengia tinkamesnį, labiau apgalvotą atsakymą. 
Sklendė migdolinio kūno protrūkiams stabdyti, deja, įtaisyta kitame 
jungties su naująja smegenų žieve gale - kaktinėje skiltyje. Kaktinės 
smegenų skilties žievė reaguoja, kai išsigąstame arba įtūžtame, tačiau 
nuslopina arba tramdo jausmą, kad būtų geriau pasielgta tada, kai bū- 
tina dar kartą viską įvertinti ir kitaip reaguoti (kaip nutiko anai dėl 
dukters susirūpinusiai moteriai, kai atsiliepė telefonu). Ši naujosios sme- 
genų žievės sritis suformuluoja geriau pasvertą arba tinkamesnį atsaką 
į mūsų emocinius impulsus, pavaduodama migdolinį kūną ir kitas lim- 
bines sritis. 

Paprastai kaktinės smegenų skiltys valdo mūsų reakcijas nuo pat 
pradžių. Atminkite, jog didžiausia jutiminės informacijos siunta iš gum- 
buro keliauja ne į migdolinį kūną, bet į naująją smegenų žievę ir jos 

centrus, kad ten būtų išanalizuota ir suvokta tai, kas pamatyta; tą 
informaciją ir mūsų atsakymą į ją sutvarko kaktinės skiltys. Į naująją 
smegenų žievę atplūstančią informaciją emocinių smegenų sekos re- 
gistruoja, analizuoja, apmąsto ir per kaktines skiltis suderina atsaką. 
Jeigu šio vyksmo metu prireikia emocinio atsako, jį padiktuoja kakti- 
nės skiltys, sutartinai veikdamos su migdoliniu kūnu ir kitomis emoci- 
nių smegenų atsako sekomis. 

Ši seka, leidžianti surūšiuoti emocinius atsakus, yra įprastas bū- 
das, kurį sutrikdo vienintelė išimtis —- emocinė krizė. Gavusios emoci- 
nį signalą, kaktinės skiltys per kelias akimirkas iš daugybės galimų re- 
akcijų išsirenka vieną, susijusią su mažiausia rizika arba tinkamiausią 
naudingumo požiūriu." Taip gyvūnai apsisprendžia pulti ar sprukti. 
Kada pulti, o kada sprukti, sprendžia ir žmonės, tačiau jiems tenka 
rinktis ir daug kitų dalykų - kada įsiteikti, įtikinėti, ieškoti užuojautos, 
atsisakyti bendradarbiauti, jausti kaltę, verkšlenti, dėtis drąsiam, rodyti 
panieką. Be to, jie renkasi pasitelkdami visas emocines gudrybes. 

Atsako trukmės požiūriu naujųjų smegenų žievė nusileidžia iš- 
puolio mechanizmui, nes joje panaudojama daugiau atsako sekų. Šis 
atsakas gali būti išmintingesnis, labiau apgalvotas, nes kelią jausmui 
parengia mintis. Ką nors praradę nuliūstame, ko nors pasiekę pasijun- 
tame laimingi, dėl kieno nors žodžių arba veiksmų įsižeidžiame arba 
supykstame todėl, kad naujoji smegenų žievė atlieka savo darbą. 

Jeigu nebūtų kaktinių skilčių (kaip ir migdolinio kūno), prarastu- 
me didžiulę emocinio gyvenimo dalį. Nesuvokus, jog į kažką reikia 
emociškai atsakyti, nebus ir atsako. Šį kaktinių skilčių vaidmenį emo- 
ciniame gyvenime neurologai įtarė esant dar 1940 metais, kai nepa- 
prastai drąsiai, deja, klaidingai, imta chirurginiu būdu „gydyti“ psichi- 
nes ligas. Būdavo atliekama lobotomija - pašalinama (dažnai nevyku- 
siai) dalis kaktinių skilčių arba nukertamas kaktinės smegenų skilties 
žievės ryšys su giliau esančiomis smegenų dalimis. Iki atsirandant 
efektyviems psichines ligas gydantiems vaistams, lobotomija buvo en- 
tuziastingai giriama kaip būdas sunkiems emociniams sutrikimams 
pašalinti. Nupjovus kaktinių skilčių jungtis su kitomis smegenų dali- 
mis pacientų kančios „palengvėdavo“. Deja, gydymas daugeliui pa- 

cientų kainuodavo ir emocinį gyvenimą, nes būdavo nutraukiama pa- 
grindinė atsako seka. 

Manoma, jog emocinis išpuolis — tai dviejų pasikeitimus suke- 
liančių jėgų rezultatas: migdolinis kūnas sužadinamas neišjudinant nau- 
josios smegenų žievės veiklos, kuri išlaikytų emocinių reakcijų pu- 
siausvyrą, arba naujosios smegenų žievės sritys mobilizuojamos emo- 
cinio pavojaus atveju.'? Tokiomis akimirkomis racionalųjį protą užval- 
do emocinis. Atlikdama vieną iš savo funkcijų, kaktinės smegenų skil- 
ties žievė pasielgia kaip patyręs emocijų tvarkdarys, kuris iš pradžių 
pasveria galimus atsakus, prislopindamas migdolinio kūno ir kitų lim- 
binių centrų siunčiamus impulsus veikti. Panašiai elgiasi tėvas, kai su- 
trukdo impulsyviam vaikui stverti geidžiamą daiktą, kad paaiškintų jam, 
jog privalu jo pirmiau mandagiai paprašyti (arba palaukti).'* 

Svarbiausias įtampą sukeliančios emocijos „išjungiklis“ pasirodo 
besanti kairioji kaktinė skiltis. Neuropsichologai, tiriantys pacientų, ku- 
rių kaktinės skiltys yra pažeistos, nuotaikas, nustatė, jog kairiosios kakti- 
nės skilties, tvarkančios nemalonias emocijas, viena iš paskirčių yra 
reguliuoti temperatūrą. Dešiniojoje kaktinėje skiltyje įsikūrę neigiami 
jausmai - baimė ir agresija, o kairioji skiltis, prižiūrinti šias emocijas, 
tikriausiai slopina dešiniąją skiltį.'* Pavyzdžiui, tiriant paralyžiuotus 
pacientus nustatyta, kad tie, kurių pažeista buvo kairiosios kaktinės 
smegenų skilties žievė, siaubingai nerimavo ir kentė baimę, o tie, ku- 
rių buvo pažeista dešiniosios kaktinės skilties Žievė, stačiai džiūgavo: 
per neurologinę apklausą juokavo ir buvo atsipalaidavę, nes jiems 
visiškai nerūpėjo, kaip pasiseks.'? Panašiai laimingas jautėsi ir vyras, 
kuriam teko pašalinti dalį dešiniosios kaktinės skilties. Jo žmona gy- 
dytojams tvirtino, kad po operacijos sutuoktinis visiškai pasikeitė, lio- 
vėsi liūdėjęs ir, jos džiaugsmui, tapo daug meilesnis. “ 

Trumpai sakant, atrodo, jog kairioji kaktinė skiltis priklauso nervi- 
nio atsako sekai, galinčiai „išjungti“ arba nors prislopinti jei ne visus, 
tai bent stipriausius neigiamų emocijų antplūdžius. Migdolinis kūnas 
dažnai veikia kaip pavojaus skelbėjas, o kairioji kaktinė skiltis pasiro- 
do esanti smegenų „išjungiklis“, atjungiantis jas nuo trukdančių emo- 
cijų: migdolinis kūnas pasiūlo, kaktinė skiltis atmeta. Šios kaktinių skil- 

čių ir limbinės sistemos jungtys yra be galo svarbios psichiniame gy- 
venime. Jos tvarko ne tik emocijas, bet ir padeda priimti pačius svar- 
biausius gyvenimo sprendimus. 


MINČIŲ IR JAUSMŲ HARMONIJA 


Jungtys tarp migdolinio kūno (ir su juo susijusių limbinių struktū- 
rų) bei naujosios smegenų žievės yra pagrindinė vieta, kur vyksta mū- 
šiai arba sudaromos galvos ir širdies, minties ir jausmo bendradarbia- 
vimo sutartys. Šios atsako sekos padeda suvokti, kodėl jausmai tokie 
svarbūs, kad galėtume tiek protingai nuspręsti, tiek paprasčiausiai blai- 
viai galvoti. 

Imkim emocijų galią sustabdyti mintijimą. Smegenų veiklą tirian- 
tys mokslininkai vartoja terminą „veiklioji atmintis“, apibrėžiantį dė- 
mesio talpumą, gebėjimą išlaikyti smegenyse duomenis, kurie būtini 
sprendžiant tam tikrą užduotį arba ieškant išeities - kaip kuo puikiau- 
siai sutvarkyti įsivaizduojamą namą, suplanuoti ateitį, išspręsti kontro- 
linio darbo uždavinį. Kaktinės skilties žievė yra už veikliąją atmintį 
atsakinga sritis.'7 Tačiau dėl limbinės sistemos ir kaktinių skilčių jung- 
čių stiprūs emociniai impulsai - susirūpinimas, pyktis ir kiti - gali lemti 
nervinį nejudrumą, dėl kurio veiklioji atmintis netenka kaktinės skil- 
ties palaikymo. Štai todėl, kai esame nuliūdę, sakome, jog tiesiog ne- 
galime „blaiviai mąstyti“, štai kodėl kasdienė graužatis gali pakenkti 
vaiko protiniams gebėjimams, sumažinti mokslumą. 

Tokie sutrikimai, ypač menkieji, ne visada užfiksuojami atliekant 
intelekto koeficiento nustatymo testą, tačiau tie, kurie pasireiškia nuo- 
latiniu vaiko dirglumu ir impulsyvumu, aptinkami naudojant tiksles- 
nius, neuropsichologinius, tyrimo būdus. Pavyzdžiui, tik atlikus neu- 
ropsichologinius tyrimus, nustatyta, jog pradinės mokyklos mokinių, 
kurių intelekto koeficientas buvo aukštesnis nei vidutinis, o mokslo 
rezultatai prasti, kaktinės smegenų skilties žievės veikla buvo sutriku- 
si.'? Tai, kad anie vaikai buvo impulsyvūs ir neramūs, dažnai nusi- 
žengdavo elgesio taisyklėms ir dėl to patekdavo į bėdą, leido padaryti 

prielaidą, kad jų kaktinė skiltis nebekontroliuoja limbinės sistemos 
diktuojamų potraukių. Intelektinis pajėgumas negali apsaugoti jų nuo 
nesėkmių moksle, pavojingo polinkio į alkoholizmą, nesumažina ga- 
limybės nusikalsti. Taip yra todėl, kad nestokojantys intelekto vaikai 
neįstengia kontroliuoti savo emocinio gyvenimo. Emocinės smegenys 
ir pyktį, ir gailestį kontroliuoja nepriklausomai nuo tų smegenų žievės 
sričių, kurių veikla buvo įvertinta aukštu intelekto koeficientu. Šias emo- 
cines sekas suformuoja vaikystėje įgyta patirtis, todėl mes baisiausiai 
rizikuojame, palikdami šią patirtį be priežiūros. 

Pasvarstykime apie jausmų vaidmenį sprendžiant pačius „racio- 
naliausius“ klausimus. Žmogaus psichinį gyvenimą nagrinėjančiame 
ir toliaregiškomis išvadomis išsiskiriančiame moksliniame Ajovos uni- 
versiteto Medicinos fakulteto neurologo daktaro Antonijo Damasijo 
(Antonio Damasio) darbe pateikti negalavimų, būdingų žmonėms, ku- 
rių kaktinės skilties-=migdolinio kūno grandinė yra pažeista, tyrimai.!? 
Išaiškėjo, jog tirtieji žmonės buvo praradę gebėjimą priimti sprendi- 
mus, nors nei jų intelekto koeficientas, nei pažintiniai gebėjimai nebu- 
vo menki. Nepaisant gebėjimo protauti, jiems neapsakomai sunku 
tvarkyti verslo reikalus ir asmeninį gyvenimą. Net paprasčiausias klau- 
simas, kada paskirti dalykinį susitikimą, juos gali pasmerkti begali- 
niams svarstymams. 

Daktaras Damasijas tvirtina, kad šiems žmonėms iškyla sunkumų 
todėl, kad jie nebegali naudotis emocine patirtimi. Būdama minties ir 
jausmo susitikimo vieta, kaktinės skilties-=migdolinio kūno grandinė yra 
kartu ir pagrindiniai vartai į patikusių ir nepatikusių dalykų, su kuriais 
susidurta gyvenime, saugyklą. Praradus ryšį su emocine migdolinio 
kūno atmintimi, kad ir kaip įtemptai mąstytų naujoji smegenų žievė, 
jos su praeitimi susijusios emocinės reakcijos nebesužadinamos, visa 
ima atrodyti ganėtinai pilka. Joks dirgiklis nieko nebepakeičia: ir my- 
lėtas naminis gyvūnėlis nebemielas, ir labai nepatikęs pažįstamas ne- 
beerzina. Visos emocinės pamokos „pamirštamos“, nes tūno migdoli- 
niame kūne. 

Šie tyrimai leido daktarui Damasijui padaryti intuicijai prieštarau- 
jančią išvadą: racionaliai spręsti ir mąstyti įmanoma tik galint jausti. 

Jausmai nurodo tinkamą kryptį, jiems paklusus jau galima vadovautis 
vien logika. Mums tenka rinktis (kur investuoti pensijų santaupas, su 
kuo kurti šeimą) daugybę kartų, o apsisprendžiame pasiremdami savo 
emocine patirtimi (prisimindami sužlugusią investiciją arba skausmin- 
gai nutrūkusius santykius), kurios siunčiami signalai padeda vienas ga- 
limybes atmesti, kitas pasirinkti. Damasijo tvirtinimu, emocinės sme- 
genys protauja lygiai taip pat kaip ir mąstančiosios smegenys. 

Taigi protui jausmai būtini. Kai tenka apsispręsti, harmoningam 
jausmų ir proto duetui visada tenka vadovo vaidmuo. Veikdami išvien 
su racionaliuoju protu, emociniai gebėjimai paskatina arba sustabdo 
pačią mintį. Mąstančiosios smegenys savo ruožtu (išskyrus tuos atve- 
jus, kai emocijos, tapusios nekontroliuojamos, užvaldo visas smege- 
nis) vadovauja jausmams. 

Tam tikra prasme mes turime dvejas smegenis, du protus, taigi ir 
dvi skirtingas intelekto rūšis: proto ir jausmų. Jie abu lemia sėkmę mū- 
sų gyvenime, todėl svarbus ne tik intelekto koeficientas, bet ir jausmų 
intelektas. Tikra tiesa, kad be jausmų intelekto protas negali pasiekti 
tikrųjų aukštumų. Jei limbinė sistema paremia naujosios smegenų žie- 
vės, o migdolinis kūnas - kaktinių skilčių veikimą, tai abi smegenų 
dalys yra visavertės psichinio gyvenimo dalyvės, o joms gerai sąvei- 
kaujant tobulėja ir emocinis intelektas, ir protiniai gebėjimai. 

Visa tai apverčia aukštyn kojom seną požiūrį į proto ir jausmų 
priešpriešą, tačiau mes tikrai nenorime išstumti jausmų, kad į jų vietą 
pastatytume protą, kaip tai darė Erazmas. Mūsų siekis - protinga proto 
ir jausmų pusiausvyra. Senojo modelio idealas buvo nuo jausmų ne- 
priklausomas protas. Naujojo požiūrio siekis - harmonizuoti širdies ir 
proto veiklą. Kad gyvenime mus lydėtų sėkmė, pirmiausia išsiaiškinki- 
me, kaip išmintingai naudotis jausmais. 

KADA PROTINGAS TAMPA 
KVAILAS 


Iki šiol nėra visiškai aišku, kaip atsitiko, kad vienas geriausių vidu- 
rinės mokyklos priešpaskutinės klasės mokinių smogė virtuviniu pei- 
liu savo fizikos mokytojui. Tikrai žinoma štai kas. Floridos Koral Springso 
mokykloje A lygiu mokęsis Džeisonas H. buvo apsisprendęs studijuoti 
mediciną ir svajojo apie Harvardą. Tačiau fizikos mokytojas Deividas 
Pologrutas Džeisono kontrolinį darbą įvertino aštuoniasdešimčia ba- 
lų. Įvertinimas atitiko B lygį. Vaikino svajonė pakibo ore. Džeisonas 
atsinešė į mokyklą virtuvinį peilį ir, fizikos laboratorijoje susidūręs su 
mokytoju, smeigė jam į raktikaulį, niekam nespėjus sulaikyti. 

Teismas išteisino Džeisoną, pripažindamas jį įvykio metu laikinai 
praradus nuovoką; keturių psichologų ir psichiatrų komisija nustatė, 
kad lemtingo susidūrimo metu jis tikrai nesuvokė savo poelgio. Džei- 
sonas teigė, jog dėl kontrolinio darbo įvertinimo ketinęs nusižudyti ir 
nuėjęs to pasakyti Pologrutui. Mokytojas tvirtino priešingai: „Manau, 
jis tikrai ketino mane tuo peiliu nužudyti, nes buvo įsiutęs dėl blogo 
pažymio“. 

Džeisonas perėjo į privačią mokyklą ir baigė ją po dvejų metų, 
tapęs geriausiu klasės mokiniu. Puikūs pažymiai, gaunami per kasdie- 
nes pamokas, užtikrino jam A lygį, o lankant papildomus kursus, šok- 
telėjęs pažymių vidurkis atitiko jau A+ lygį. Taigi vaikinas sugebėjo 
baigti mokyklą geriausiais pažymiais, o savo fizikos mokytojo atsipra- 
šyti neįstengė. Deividas Pologrutas apgailestavo taip ir nesulaukęs bu- 
vusio mokinio atsiprašymo, taip ir neišgirdęs kaltės prisipažinimo.! 

Atsakymas į klausimą, kaip toks protingas vaikinas galėjo pasielg- 
ti taip kvailai, turėtų būti štai koks: mokslumas mažai bendro turi su 

emociniu gyvenimu. Patį gabiausią iš mūsų gali apakinti nežabotos 
aistros ir nevaldomi impulsai. Aukštą intelekto koeficientą turintys 
žmonės kartais stebėtinai prastai tvarko savo asmeninį gyvenimą. 

Viena visiems žinoma psichologijos paslaptis yra susijusi su ne- 
sėkme bandant pagal pažymius, intelekto koeficientą arba AGT - aka- 
deminių gebėjimų testo (angl. SAT) - rezultatus, kurie dažnai mistifi- 
kuojami, nuspėti, kas gyvenime pasieks daugiausiai. Žinoma, tam tikrų 
didesnių Žmonių grupių, kaip visumos, intelekto koeficientas ir mate- 
rialinė padėtis atrodo susiję dalykai: daugelis žemą intelekto koefi- 
cientą turinčių Žmonių paprastai dirba menkai apmokamus darbus, o 
turintys aukštą intelekto koeficientą — gerai apmokamus. Tačiau taip 
esti ne visada. 

Aukštas intelekto koeficientas negarantuoja sėkmės gyvenime, ji 
dažniau yra išimtis nei taisyklė. Aukštas intelekto koeficientas geriau- 
siu atveju užtikrina apie dvidešimt procentų gyvenimiškos sėkmės, taigi 
jos didžioji dalis yra nulemiama kitų veiksnių.2 

Netgi Ričardas Hernstainas (Richard Herrnstein) ir Čarlzas Marė- 
jus (Charles Murray), kurių knygoje „Varpo išlinkis“ (The Bell Curve) 
intelekto koeficientas ypač sureikšmintas, pripažįsta: „Galbūt pirma- 
kursiui studentui, kurio AGT matematikos žinios įvertinamos 500 taš- 
kų, nebūtinai reikėtų siekti matematiko karjeros, galbūt jam nederėtų 
išmesti iš galvos svajonių tapti verslininku, JAV senatoriumi arba užsi- 
dirbti milijoną dolerių... Ryšys tarp intelekto testo rezultatų ir sėkmės 
beveik išnyksta dėl daugybės kitų į gyvenimą atsineštų jo charakterio 
bruožų“? 

Man labiausiai rūpi aptarti visą tų „kitų charakterio bruožų“ visu- 
mą - emocinį intelektą: gebėjimą pagrįsti savo poelgius, nepalūžti žlu- 
gus svajonėms, kontroliuoti impulsus, nesitenkinti pasiektu, valdyti sa- 
vo nuotaikas, nepasiduoti nevilčiai, trukdančiai blaiviai mąstyti, bei 
įsijausti į kito padėtį. Per beveik šimtą metų nustatyta šimtų tūkstan- 
čių žmonių intelekto koeficientas, o emocinis intelektas yra nauja 
sąvoka. Niekas dar negali tiksliai apibrėžti jos galių lemti vieno ar 
kito Žmogaus gyvenimą, tačiau turimi duomenys leidžia tvirtinti, kad 
jos gali būti tokios pat, o gal net didesnės negu intelekto koeficiento. 

Kadangi yra įrodinėjančių, jog nei patirtis, nei išsilavinimas negali 
pakeisti intelekto koeficiento, penktoje šios knygos dalyje ketinu įro- 
dyti, kad pagrindinius emocinius gebėjimus stengiantis galima išug- 
dyti ir patobulinti vaikystėje. 


EMOCINIS INTELEKTAS IR LIKIMAS 


Pamenu savo bendrakursį iš Amhersto koledžo, puikiai išlaikiusį 
stojamuosius egzaminus ir gavusį penkis puikius (po 800 taškų) AGT 
įvertinimus. Vaikinas, turėjęs išties stulbinančių protinių gebėjimų, di- 
džiumą studijų laiko praleisdavo nežinia kur, naktimis trankėsi, iki pietų 
miegodavo, praleidinėjo paskaitas. Jam prireikė dešimties metų baigti 
studijoms ir moksliniam laipsniui įgyti. 

Žmonių, kurių gebėjimai, galimybės ir teikiamos viltys yra apyly- 
gės, likimai susiklosto skirtingai, taigi intelekto koeficientas nėra visa 
nulemiantis. Kai devyniasdešimt penki penktojo dešimtmečio Harvar- 
do universiteto (anuomet prestižiniuose Jungtinių Valstijų universite- 
tuose jaunuolių su aukštu intelekto koeficientu studijavo daugiau nei 
dabar) absolventai sulaukė vidutinio amžiaus, tiems iš jų, kurie egza- 
minus išlaikydavo aukštesniais balais, sėkmė gyvenime (karjeros, at- 
lyginimo požiūriu) šypsojosi ne dažniau nei buvusiems studijų drau- 
gams, kurie mokėsi prasčiau. Pirmieji labiau nesidžiaugė nei gyveni- 
mu, nei draugais, nei šeima arba romantiškais santykiais.“ 

Tie patys dėsningumai atsiskleidė ištyrus, kaip susiklostė keturių 
šimtų penkiasdešimties Somervilio (Masačusetso valstija) berniukų li- 
kimai. Du trečdaliai jų augo šeimose, gyvenusiose iš pašalpų „nelem- 
tų lūšnynų“ laikais vos už kelių kvartalų nuo Harvardo. Trečdalio tirtų- 
jų intelekto koeficientas buvo žemesnis nei devyniasdešimt. Tačiau jų, 
kaip ir anų Harvardo universiteto studentų, šis rodiklis nepasirodė svar- 
bus tolesnei karjerai arba gyvenimui. Septyni procentai andainykščių 
Somervilio berniukų, kurių intelekto koeficientas nesiekė aštuoniasde- 
šimties, darbo neturėjo dešimt ir daugiau metų, tačiau panašiai nesise- 
kė ir septyniems procentams tų, kurių intelekto koeficientas buvo dau- 

giau nei šimtas. Tiesą sakant, egzistavo bendras (kaip visada) ryšys 
tarp intelekto koeficiento ir visuomeninės bei finansinės padėties, su- 
laukus keturiasdešimt septynerių metų. Tačiau vaikystėje išsiugdyti 
gebėjimai išlikti nepalaužtam sužlugus planams ar svajonėms, valdy- 
ti jausmus, sutarti su kitais žmonėmis pasirodė buvę svarbesni.? 

Pažvelkime į tebevykstantį tyrimą, kaip klostosi pirmų ir antrų pa- 
gal pažangumą - aštuoniasdešimt vieno Ilinojaus mokyklų 1981 metų 
laidos abituriento gyvenimas. Jų, geriausiai įvertintų savo mokyklose, 
pažymiai koledže taip pat buvo geri, bet priartėjus prie trisdešimties 
pasiekimų lygis tebuvo vidutiniškas. Nuo mokyklos baigimo praėjus 
dešimčiai metų geriausiais tarp savo bendraamžių profesinės veiklos 
srityje buvo tiktai kas ketvirtas, o daugeliui sekėsi kur kas prasčiau. 

Bostono universiteto edukologijos profesorė Karena Arnold, vie- 
na tų, kurie tyrinėjo geriausių mokinių likimą, aiškina: „Manau, jog 
mes nustatėme, kurie iš tirtųjų buvo tik „pareigingi“ ir mokėjo siekti 
savo tikslo tam tikroje aplinkoje. Tačiau gyvenime ir geriausiems mo- 
kiniams tenka kovoti kaip visiems. Tai, kad jaunuolis yra geriausias 
mokinys, tereiškia, kad jam labai gerai sekasi tose srityse, kuriose jo 
pasiekimus galima įvertinti pažymiais. Tačiau tai nepadeda nuspėti, 
kaip jis elgsis gyvenimui iškrėtus staigmeną“ .“ 

Mokslumas nepadeda žmogui pasirengti gyvenimui, išmokti tin- 
kamai elgtis ištikus nesėkmei, pasinaudoti netikėta galimybe. Aukš- 
tas intelekto koeficientas neužtikrina klestėjimo, prestižo arba laimės 
gyvenime. Mūsų mokyklos ir kultūra teikia pirmenybę žinioms, pa- 
miršdamos emocinį intelektą, kitaip tariant, charakterio savybes, itin 
svarbias kiekvieno mūsų likimui. Kaip matematika ir skaitymas, taip 
ir emocinis gyvenimas reikalauja įgudimo bei išmanymo. Skirtingi 
žmogaus gebėjimai bei sumanumas šioje srityje yra atsakymas į klau- 
simą, kodėl vienas klesti, o kitas, anam nenusileidžiantis protiniais 
gebėjimais, sužlunga. Emocinis mokslumas - tai metagebėjimas, nu- 
lemiantis galimybę pasinaudoti kitais gebėjimais, įskaitant gryną in- 
telektą. 

Be abejo, gyvenime yra daug kelių į sėkmę, ir informacinėje vi- 
suomenėje, ypač vertinančioje techninius įgūdžius, kiekvienas gali sėk- 

mingai pritaikyti savo gebėjimus ir būti įvertintas daugelyje sričių. 
Yra toks vaikų klausimo-atsakymo anekdotas: „Ką pavadintum dundu- 
ku po penkiolikos metų?“ Atsakymas: „Šefą“. Tačiau netgi tarp „dun- 
dukų“, kaip įsitikinsime trečioje šios knygos dalyje, yra tokių, ku- 
riems emocinis intelektas suteikia privalumų darbe. Nestinga įrody- 
mų, jog emociniu intelektu pasižymintys žmonės - žinantys, kaip tin- 
kamai valdyti savo jausmus, perprantantys kitų žmonių jausmus ir at- 
sižvelgiantys į juos, — turi pranašumų bet kurioje gyvenimo srityje (tai 
gali būti romantiški ar intymūs santykiai, organizacinė veikla, reika- 
laujanti gebėjimų perprasti tam tikras nerašytas taisykles). Tokie žmo- 
nės yra labiau patenkinti gyvenimu, jiems geriau sekasi, jie lengviau 
pažaboja savo įnorius, todėl yra kūrybiškesni. Visiškai nesugebantys 
suvaldyti savo emocijų tampa nevykusiais, neįstengiančiais blaiviai 
protauti darbuotojais. 


KITOKIA INTELEKTO RŪŠIS 


Atsitiktiniam stebėtojui gali pasirodyti, jog ketverių metų Džudė 
yra vieniša „sienų ramstytoja“, nepritampanti prie triukšmingo vaikų 
būrio. Ji nedalyvauja žaidimuose, nuolat laikosi nuošalyje. Tačiau iš 
tikrųjų pro mergaitės akis nepraslysta niekas, kas dedasi darželio gru- 
pėje, ji puikiausiai pastebi menkiausius savo draugų nuotaikų svyravi- 
mus. 

Džudės įžvalgumas atsiskleidė tik tuomet, kai darželio auklėtoja, 
norėdama ištirti vaikų socialinius gebėjimus, pasiūlė keturmečiams pa- 
žaisti klasę. Žaidimo dalyviai „klasėje“, žaislinėje Džudės darželio kam- 
bario kopijoje, turėjo sustatyti figūrėles, simbolizuojančias visus vai- 
kus ir auklėtoją (juos galėjo atpažinti iš veidų, nes ant figūrų galvų 
buvo užklijuotos mažytės vaikų ir auklėtojos nuotraukėlės), jų mėgsta- 
miausiose vietose, skirtingai veiklai ir žaidimams skirtuose kampeliuo- 
se. Užduotį Džudė atliko nepaprastai kruopščiai ir tiksliai. O papra- 
šius kiekvienai mergaitei ir berniukui parinkti tinkamiausią žaidimų 
draugą, Džudė geriausiai suporavo visus grupės vaikus. 

Džudės įsidėmėjusios visų draugų pomėgius ir polinkius, perpra- 


šudiasi ji palankumą vienas kitam, gebėjimai, turint galvoje jos am- 
žių, stulbina. Jie tikrai padės mergaitei puikiai pasireikšti srityse (pra- 
dedant darbu prekyboje ir baigiant diplomatine tarnyba), kuriose ypač 
svarbios žmogiškosios savybės. 

čis stebėtinai puikus Džudės bendruomeniškumas buvo pastebėtas 
taip anksti tik todėl, kad ji lankė ikimokyklinę ugdymo įstaigą prie Taftso 
universiteto, kur buvo vykdomas projektas „Spectrum“, kurio tikslas — 
padėti ugdyti įvairias intelekto rūšis. „Spectrum“ projekto sumanytojai 
pripažįsta, jog būtina ugdyti daugelį gebėjimų, ne tik tuos, kuriems pir- 
menybę teikia mokyklos ir kurie susiję vien su skaitymu, rašymu ir skai- 
čiavimu. Projekto sumanytojai įsitikinę, jog Džudės socialinis įžvalgu- 
mas laikytinas talentu, kurio nevalia apleisti, kurį privalu lavinti ir puo- 
selėti. Gyvenimo įgūdžių puoselėtojos vardo verta ta mokykla, kuri lavi- 
na pačius įvairiausius vaikų gebėjimus, vėliau laiduosiančius jiems sėk- 
me, suteiksiančius pasitenkinimo pojūtį dirbant bet kokį darbą. 

„Spectrum“ projektui vadovauja į ateitį žvelgiantis svajotojas Ho- 
vardas Gardneris (Howard Gardner), Harvardo Edukologijos mokyk- 
los psichologas.? „Atėjo metas, - sakė man Gardneris, - suvokti, jog 
vaikai turtingi begale talentų, gabumų ir polinkių, tačiau svarbiausias 
siekis ugdant vaiką mokymo įstaigoje - įžvelgti, kurioje srityje jo ga- 
bumai ir polinkiai atsiskleistų geriausiai, kurioje jaustųsi esąs savo vie- 
toje ir patirtų tikrą pasitenkinimą. Pamiršę šiuos dalykus, verčiame vi- 
sus mokytis taip, tarsi kiekvienam linkėtume tapti koledžo profesoriu- 
mi. Mums, kurie savo ugdytinius vertiname tik pagal tai, ar jų sėkmė 
atitinka ribotą sėkmės standartą, derėtų daugiau laiko skirti ne vaikų 
vertinimui ir klasifikavimui, o įgimtiems gabumams bei potraukiams 
įžvelgti bei jiems puoselėti. Į sėkmę veda šimtai, tūkstančiai kelių, tiks- 
lo siekti padeda daugybė skirtingų gebėjimų.“ 

Niekas geriau už Gardnerį nemato ilgamečio intelekto vertinimo 
kriterijų ribotumo. Jis atkreipė dėmesį į tai, kad šlovingasis intelekto 
koeficientą nustatančio testo (jo sumanytojas buvo L. Termanas, Sten- 
fordo universiteto psichologas) periodas prasidėjo Pirmojo pasaulinio 
karo metais, kai pirmą kartą buvo surūšiuoti du milijonai amerikiečių 

vyrų, pieštuku užpildžiusių anketą intelekto koeficientui nustatyti. Po 
to kelis dešimtmečius karaliavo, Gardnerio žodžiais tariant, „intelekto 
koeficiento mąstymo būdas“: „Žmonės yra protingi arba ne, jie tokie 
gimsta, ir nieko nepadarysi, o testai tegali nustatyti, kuriems — protin- 
giems ar ne - priklausai. AGT, kuriuo remiamasi priimant studentus į 
koledžus, vadovaujasi ta pačia idėja, kad individo ateitį lemia vienos 
rūšies gebėjimai. Toks mąstymo būdas įprastas mūsų visuomenei“. 

Garsi 1983 metais išleista Gardnerio knyga „Proto ribos“ (Frames of 
Mind) - tai psichologo manifestas, paneigiantis įsigalėjusį požiūrį į in- 
telekto koeficientą. Knygos autorius tvirtina, kad nėra vienos monoliti- 
nės intelekto rūšies, nulemiančios gyvenimo sėkmę. Iš tikrųjų egzistuo- 
ja plati gebėjimų ir polinkių įvairovė, kurioje galima išskirti septynias 
pagrindines atmainas. Dvi pirmosios - įprastos mokslumo rūšys: verba- 
linė (kalbinė) ir matematinė-loginė; po jų seka erdvės pajauta (akivaizdi, 
tarkime, žymaus menininko arba architekto kūryboje), judesio genijus, 
kūno plastikos ir grakštumo (kaip modernaus šokio virtuozės Martos Gre- 
hem arba krepšininko Medžiko Džonsono) išraiška ir muzikiniai gabu- 
mai (sietini su Mocarto muzika, Yo-Yo Ma balsu). Šį sąrašą užbaigia dar 
dvi vertybės, kurias Gardneris vadina „asmeniniu intelektu“: bendravi- 
mo su žmonėmis įgūdžiai (jais garsėjo terapeutas Karlas Rodžersas, pa- 
saulinio masto lyderis Martinas Liuteris Kingas jaunesnysis) ir „intros- 
pekcinė“ galia įsiskverbti į žmogaus sielą (ji išgarsino Zigmundą Froidą) 
arba gebėjimas patirti sielos palaimą išsaugant švarią sąžinę ir tyrus jaus- 
mus. 

Kalbant apie intelektą būtina akcentuoti jo turinio įvairovę: Gard- 
neris, paneigęs įsigalėjusį požiūrį į intelekto koeficientą kaip vienintelį 
nekintamą veiksnį, tvirtina, jog tironiški intelekto testai mokykloje, pra- 
dedant kontroliniais darbais pasiekimams nustatyti, kad mokinius būtų 
galima surūšiuoti į galinčius mokytis technikumuose ir galinčius studi- 
juoti koledžuose, baigiant AGT testais, nustatančiais, kuriuos būtent 
koledžus dera arba kurių nedera pasirinkti, yra grindžiami ribota inte- 
lekto samprata. Tikrasis intelektas aprėpia nepalyginti daugiau ir įvai- 
resnių gabumų bei polinkių, o šie gyvenime yra nepalyginti svarbesni 
už intelekto koeficientą. 

Gardneris, pripažįstantis, kad išvardyti septyni svarbiausieji gebė- 
jimai ir polinkiai tėra sąlyginė intelekto įvairovės apibrėžtis, nes jokiu 
skaičiumi neįmanoma apibūdinti žmogaus talentų gausos, su savo ko- 
Ilegomis visgi išplėtė intelekto rūšių sąrašą iki dvidešimties. Pavyzdžiui, 
bendravimo su žmonėmis ir poveikio jiems savybę suskirstė į keturis 
aiškius polinkius: gebėjimą vadovauti, gebėjimą įsigyti draugų ir juos 
išlaikyti, gebėjimą spręsti kivirčus bei gebėjimą (juo nustebino keturme- 
tė Džudė) atlikti socialinį tyrimą. 

Įvairiapusiškesnis požiūris į protinių galimybių visumą leidžia vaiko 
gebėjimus ir polinkius apibūdinti kur kas išsamiau negu įprastu inte- 
lekto koeficientu. Kai „Spectrum“ projekte dalyvaujantys vaikai buvo 
įvertinti pagal „Stenforo-Bineto bendrųjų gebėjimų skalę“, laikytą „auk- 
sine“ testų intelekto koeficientui nustatyti norma, o paskui pagal Gard- 
nerio gebėjimų spektrą, tarp abiejų testų rezultatų nebuvo galima įžvelg- 
ti jokio ryšio.? Penki vaikai, kurių intelekto koeficientas buvo įvertintas 
aukščiausiai (nuo 125 iki 133 taškų), sprendžiant iš „Spectrum“ testo 
dešimčiai gerai išsivysčiusių gebėjimų nustatyti, pasižymėjo skirtingo- 
mis savybėmis. Pavyzdžiui, remiantis „Spectrum“ kriterijais, vieno iš 
to penketo gebėjimai buvo gerai išsivystę trijose srityse, kitų trijų — 
dviejose, o penktojo „gudručio“ - tik vienoje. Be to, keturi iš penketo 
turėjo muzikinių, du - meninių, vienas - bendravimo, vienas - logi- 
nių, du - kalbinių gebėjimų. Visų penkių vaikų, kurių intelekto koefi- 
cientas buvo aukštas, judesio, skaičiavimo, mechanikos gebėjimai bu- 
vo menki. 

Gardneris padarė išvadą, jog „Stenforo-Bineto bendrųjų gebėji- 
mų skalė“ nepadėjo nuspėti, ar vaikai sėkmingai atliks visas ar didesnę 
dalį „Spectrum“ pateiktų užduočių. Kita vertus, „Spectrum“ rezultatai 
patikina mokytojus ir tėvus, kuriomis sritimis jų mokiniai ir vaikai do- 
mėsis savaime ir kuriose srityse tobulėdami vėliau pasieks tikro meist- 
riškumo. 

Gardnerio intelekto įvairiapusiškumo samprata nesiliauja tobulė- 
jusi. Dešimčiai metų praėjus nuo tos dienos, kai savo teoriją paskelbė 
spaudoje, mokslininkas pateikė glaustą asmeninio intelekto apibūdi- 
nimą: 

„Tarpasmeninis (interpersonalinis) intelektas — tai gebėjimas su- 
prasti kitus žmones: kaip jie aiškina savo poelgius, kaip dirba, 
kaip su jais glaudžiau bendradarbiauti. Sėkmės lydimi prekybi- 
ninkai, politikai, mokytojai, medicinos personalas bei dvasi- 
ninkai — tai vis žmonės, apdovanoti aukštu tarpasmeniniu inte- 
Ilektu. Vidinis (intrapersonalinis) intelektas — tai atitinkamai į 
save nukreiptas gebėjimas. Tai mokėjimas pažinti save, pama- 
tyti save tokį, koks esi iš tiesų, ir tuo remtis gyvenime.“!0 


Kitais žodžiais tariant, tarpasmeninio intelekto kertiniu akmeniu 
Gardneris laikė „gebėjimą pastebėti bei tinkamai reaguoti į žmogaus 
nuotaikas, temperamentą, siekius ir troškimus“. Vidiniam intelektui, 
savęs pažinimo kertiniam akmeniui, jis priskyrė „savo jausmų suvoki- 
mą, gebėjimą juos skirti ir jiems vadovauti“."' 


SPOKAS PRIEŠ DEITĄ: KAI VIEN PAŽINIMO 
NEPAKANKA 


Hovardo Gardnerio tyrinėjimuose dažnai užsimenama apie jaus- 
mų sąsajas su žmogaus intelektu, tačiau jos plačiau negvildenamos. 
Paties autoriaus manymu, taip atsitiko tikriausiai todėl, kad jo darbui 
didelės įtakos turėjo mokslinis-pažintinis proto modelis. Todėl iš visų 
protinio lavinimo rūšių jis labiausiai pabrėžia pažinimą - savęs ir kitų 
žmonių, jų elgesio motyvų ir darbo įpročių suvokimą bei šių įžvalgų 
taikymą asmeniniame gyvenime bendraujant su žmonėmis. Tačiau 
kaip kūno judesių karalystėje, kur fizinį tobulumą atskleidžia ne žo- 
džiai, taip jausmų valdos plyti už kalbos ir pažinimo ribų. 

Nors Gardneris, gilindamasis į žmogaus gebėjimą mąstyti, subti- 
liai įžvelgė emocijų žaismą, jų prasmę ir valdymo meną, ir jam, ir jo 
kolegoms labiau rūpėjo ne jausmų svarba intelektui, o žinios apie jaus- 
mus. Todėl liko neištyrinėta ištisa jūra jausmų, dėl kurių vidinis žmo- 
gaus gyvenimas ir jo santykiai su aplinkiniais yra tokie sudėtingi, tokie 
keblūs ir įdomūs. Jo darbuose liko neatskleista, kaip intelektas atsi- 
spindi emocijose ir kaip jausmams suteikti intelekto. 

Tai, kad Gardneris išryškino pažintinį proto lavinimo aspektą, ro- 

do, kad jo pažiūras suformavo psichologijos „laiko dvasia“. Perdėtą 
pažinimo sureikšminimą psichologijoje, netgi jausmų srityje, iš dalies 
lemia keisti šio mokslo istorijos vingiai. Dvidešimto amžiaus viduryje 
psichologijos moksle vyravo bihevioristinė (elgesio) kryptis. Ją modifi- 
kavęs B. F. Skineris (Skinner) manė, jog moksliškai ištirti galima tik 
elgesį. Vidinį Žmogaus gyvenimą, jo jausmų pasaulį bihevioristai lai- 
kė esant už mokslo ribų, todėl netyrinėtiną. 

Baigiantis septintajam dešimtmečiui, kylant „pažinimo revoliuci- 
jai“, psichologijos mokslas ėmė gilintis į tai, kaip protas fiksuoja ir 
kaupia informaciją, bei į intelekto prigimtį. Jausmai, deja, vėl liko nuo- 
šalėje. Pažinimą tyrinėję mokslininkai kognityvistai laikėsi nuomonės, 
kad intelektas reikalauja tik šaltos, realistinės faktų analizės. (Jis super- 
racionalus kaip ir pono Spoko „Kelionės į žvaigždes“ herojaus, emo- 
cijų netrikdomos sausos baitų informacijos šalininkų prototipo.) Tai 
išreiškė požiūrį, kad intelekte nesą vietos jausmams, pastarieji tik su- 
jaukią mūsų supratimą apie psichinį gyvenimą. 

Šio požiūrio besilaikantiems mokslininkams kognityvistams ap- 
suko galvą kompiuteris kaip proto veikimo modelis. Jie visiškai išleido 
iš akių, kad iš tikrųjų Žmogaus smegenis skalauja beformė, pulsuojan- 
ti, pusiau skysta neurocheminių medžiagų masė, visiškai nepanaši į 
sterilų silikoną, lyginamą su žmogaus smegenimis. Tie mokslininkai, 
kurdami informacijos apdorojimo smegenyse modelius, neatsižvelgė 
į tai, kad jausmai gali kėsintis į racionalųjį protą ir net visai jį užval- 
dyti. Pažinimo modelis, atspindintis požiūrio į protą skurdumą, nepa- 
jėgia paaiškinti jo unikalumo, kurį lemia intelektą persmelkiantis „aud- 
ros ir veržimosi" (Sturm und Drang) jausmas. Siekusieji paremti šį po- 
žiūrį mokslininkai patys turėjo visiškai nekreipti dėmesio į savo pačių 
viltis, nuogąstavimus, vedybinius kivirčus ir profesinį pavydą, tai yra 
numoti ranka į jausmus, suteikiančius gyvenimui skonį ir prasmę, kiek- 
vieną akimirką darančius įtaką tam, kaip - ir kaip gerai ar prastai — 
mūsų galvoje apdorojama informacija. 

Aštuoniasdešimt metų vyravęs lėkštas jausmų vaidmens suvoki- 
mas, turėjęs įtakos intelekto tyrimams, pamažu ima keistis, psichologi- 
jos mokslui vis labiau pripažįstant lemiamą jausmų reikšmę mąsty- 

mui. Emocijų ir moralės svarbą, jų įtaką (taip pat ir pavojingą) psichi- 
niam gyvenimui psichologijos mokslas pradeda vertinti priešingai ne- 
gu knygos „Kelionė į žvaigždes“ veikėjas Deita, kuriam siaubą kelia 
(jei tik jis apskritai pajėgia patirti siaubą) tai, kad jo ledinė logika nepa- 
jėgi nuspręsti žmogiškai teisingai. Mūsų žmogiškumas akivaizdžiau- 
siai atsiskleidžia jausmuose. Suvokęs netekęs kažko be galo svarbaus, 
Deita trokšta jausti. Jo, geidžiančio draugystės, ištikimybės, kaip ir Ala- 
vinio Žmogeliuko iš pasakos „Smaragdo miesto burtininkas“, širdyje — 
tuštuma. Nepažįstantis jausmingumo (jo ir negali rasti tuščioje širdy- 
je), Deita sugeba virtuoziškai muzikuoti. Jis kuria puikiausias eiles, vi- 
sai nepatirdamas jose išreikštos aistros. Deitos ilgėjimasis paties ilge- 
sio patvirtina šalto, vien pažinimu grindžiamo mąstymo, atsieto nuo 
aukštesnių žmogiškųjų širdies vertybių - tikėjimo, vilties, atsidavimo ir 
meilės —- nevisavertiškumą. Jausmai praturtina, o bandantis be jų apsi- 
eiti protas skursta. 

Į mano klausimą, kodėl pabrėžia mąstymą apie jausmus, arba me- 
tapažinimą, o ne pačius jausmus, Gardneris patvirtino bandęs kogni- 
tyviai vertinti intelektą: „Pirmą kartą rašydamas apie žmogaus gebėji- 
mą mąstyti, kalbėjau apie jausmus, svarbius bendravimo gebėjimams, 
ir gebėjimą pažinti save, išskirdamas gebėjimą išgirsti savo širdies bal- 
są kaip vieną iš savęs pažinimo sudedamųjų dalių. Žmogaus gebėjimą 
bendrauti nulemia iš sielos gelmių sklindantys emociniai virpesiai. Ta- 
čiau taip susiklostė, kad daugialypio intelekto teorija daugiau dėmesio 
skyrė metapažinimui, tai yra Žmogaus smegenyse vykstančių procesų 
suvokimui, „o ne plačiai emocinių gebėjimų skalei“. 

Vis dėlto Gardneris suvokia jausmų ir gebėjimo bendrauti svarbą 
mūsų permainingame gyvenime. Jis tvirtina, jog „daug žmonių, kurių 
intelekto koeficientas įvertintas šimtu šešiasdešimčia taškų, dirba tiems, 
kurių intelekto koeficientas tesiekia šimtą taškų, kadangi pirmųjų ben- 
dravimo gebėjimai yra menki, o antrųjų - puikūs. Kasdieniame gyve- 
nime visų svarbiausi ir yra bendravimo gebėjimai. Jų stokodami, su- 
klysite spręsdami, su kuo tuoktis, kokio darbo imtis ir taip toliau. Ben- 
dravimo gebėjimus būtina ugdyti mokykloje“. 

AR JAUSMAI GALI BŪTI PROTINGI 


Kad geriau suvoktume, kaip turėtų vykti šis ugdymas, prisiminki- 
me kitus teoretikus, Hovardo Gardnerio sekėjus. Žinomiausias iš jų 
Jeilio universiteto psichologas Piteris Salovėjus (Peter Salovey) daug 
dėmesio skyrė būdams, kuriais galima jausmams suteikti intelekto.!* 
Toks mokslininko siekis nebuvo naujas. Daugelį metų netgi karščiausi 
intelekto koeficiento šalininkai, nelaikę jausmų ir proto nesuderina- 
mais, kartkartėmis bandydavo grąžinti jausmus į proto valdas. Pavyz- 
džiui, žymus psichologas E. L. Torndaikas (Thorndike), labai populia- 
rinęs intelekto koeficientą 1920-1930 metais, Harper žurnale išspaus- 
dintame straipsnyje teigė, kad „bendravimo gebėjimas“ (gebėjimas su- 
prasti kitus asmenis ir „išmintingai veikti tvarkant žmogiškuosius san- 
tykius“), esąs vienas iš emocinio intelekto sudedamųjų dalių, yra ir 
vienas iš individo intelekto koeficiento aspektų. Kiti to meto psicholo- 
gai laikėsi ciniškesnio požiūrio į bendravimo gebėjimą, įžvelgdami 
jame tik galimybę manipuliuoti kitais žmonėmis — versti juos elgtis 
nepaisant pačių noro. Tačiau intelekto koeficiento šalininkai per daug 
nesidomėjo nė viena iš šių bendravimo gebėjimo formuluočių, o 1960 
metais reikšmingame protinių gebėjimų testams skirtame vadovėlyje 
bendravimo gebėjimas buvo paskelbtas „bereikšme“ sąvoka. 

Tačiau bendravimo intelektas nebuvo ignoruojamas, nes buvo su- 
vokiamas ir intuicija, ir sveiku protu. Pavyzdžiui, Jeilio universiteto 
psichologo Roberto Sternbergo (Robert Sternberg) paprašyti apibūdin- 
ti „intelektualų asmenį“, žmonės pirmiausia vardijo praktines žmo- 
gaus savybes. Išsamesni tyrimai privertė Sternbergą paremti Torndaiko 
išvadą: bendravimo gebėjimai neturi nieko bendra su mokslumu, ta- 
čiau būtent nuo jų labiausiai priklauso gyvenimo sėkmė. Gyvenime 
praverčiančių intelekto bruožų sąraše yra, pavyzdžiui, darbe itin verti- 
namas jautrumas, padedantis geriems vadybininkams daug ką suprasti 
be žodžių." 

Pastaraisiais metais vis daugiau psichologų, sutikdami su Gardne- 
riu, prieina prie panašių išvadų: senoji intelekto koeficiento vertinimo 
samprata įgalino vertinti siaurus kalbinius ar matematinius gebėjimus, 

bet gerų intelekto koeficiento testo rezultatų, galėjusių išpranašauti 
sėkmingą mokytojo ar universiteto profesoriaus karjerą, reikšmė vis 
labiau menko, žmogaus gyvenimo keliams tolstant nuo akademinių 
sferų. Psichologai, tarp kurių buvo ir Sternbergas bei Salovėjus, į inte- 
lektą žvelgė plačiau, bandė iš naujo įvertinti jo įtaką mūsų gyveni- 
mui. Jų tyrimai leidžia suvokti, koks svarbus ir kiek daug gyvenime 
lemiantis yra „asmeninis“ arba emocinis intelektas, pasireiškiantis pen- 
kiose pagrindinėse srityse.!'“ 


1. Savo jausmų pažinimas. Savivoka, jausmo atpažinimas jo reiški- 
mosi metu, yra emocinio intelekto pamatas. Toliau, ketvirtame skyriu- 
je, aptarsime gebėjimo atpažinti savo besikeičiančius jausmus svarbą 
psichologinei įžvalgai ir savęs suvokimui. Nesugebėjimas suvokti sa- 
vo tikrųjų jausmų paverčia mus priklausomais nuo jų. Giliau savo jaus- 
mus suvokiantys Žmonės geriau orientuojasi gyvenime, sėkmingiau 
tvarko savo svarbiausius reikalus, pradedant vedybomis ir baigiant dar- 
bo pasirinkimu. 

2. Emocijų valdymas. Gebėjimas valdyti jausmus, pakreipti juos 
tinkama linkme labiausiai priklauso nuo savivokos. Penktame skyriu- 
je, kur aptariamas gebėjimas nuraminti save, nuslopinti kylantį neri- 
mą, išsklaidyti liūdesį ar susierzinimą, kalbama ir apie tokio gebėjimo 
stygiaus sukeltas pasekmes. Stokojantieji šio gebėjimo žmonės be pa- 
liovos priešinasi nevilčiai, o turintieji jo su kaupu, užklupus gyvenimo 
negandoms, greit atgauna pusiausvyrą. 

3. Gebėjimas siekti tikslo. Šeštame skyriuje aiškinama, kaip, sie- 
kiant užsibrėžto tikslo, svarbu suvaldyti savo jausmus, kad išliktume dė- 
mesingi, kryptingai elgtumės, gerai atliktume darbą ir būtume kūrybin- 
gi. Emocinė savitvarda, pasireiškianti sugebėjimu atidėti pasitenkinimą 
ir slopinti impulsyvumą, yra pasiekimų visose srityse pamatas. O suge- 
bėjimas pritapti prie kitų, įsilieti į bendrą veiklą užtikrina geriausius bet 
kokios veiklos rezultatus. Tokį gebėjimą išsiugdžiusieji yra labai veiklūs 
ir kūrybingi, jie puikiai susidoroja su bet kokiomis užduotimis. 

4. Gebėjimas įžvelgti kitų žmonių jausmus. Empatija, gebėjimas 
įsijausti į kito Žmogaus būseną, yra dar viena iš emocinės savivokos 

kylanti savybė, būtina bendraujant. Septintame skyriuje bus nagrinė- 
jamos empatijos šaknys, jos savybė žadinti altruizmą, visuomeninė 
emocinio kurtumo kaina bei priežastys. Gebantieji įsijausti į kitų jaus- 
mus turi geresnę socialinę „klausą“, leidžiančią geriau suvokti kitų po- 
reikius ir troškimus. Ši savybė būtina tiems, kurių darbas susijęs su 
globa ir rūpyba, prekyba, valdymu bei mokymu. 

5. Žmonių tarpusavio santykiai. Bendravimo menas labai glau- 
džiai susijęs su gebėjimu valdyti kitų žmonių jausmus. Aštuntame sky- 
riuje aptariamas mokėjimas bendrauti, jį lemiančios charakterio savy- 
bės. Šios savybės padeda pelnyti populiarumą, lyderio statusą, užmegzti 
gerus santykius su kitais žmonėmis. Šiomis savybėmis pasižymintiems 
žmonėms visur, kur reikia veikti, dirbti drauge su kitais, sekasi kuo 
puikiausiai. Jie yra mūsų visuomeninio gyvenimo žvaigždės. 


Žmonių gebėjimai šioje srityje skiriasi. Kai kurie iš mūsų galbūt 
puikiai moka nusiraminti patys, tačiau kito žmogaus paguosti nesuge- 
ba. Tie gebėjimai tiesiogiai priklauso nuo nervų sistemos, bet, kaip 
įsitikinsime vėliau, žmogaus smegenys yra nepaprastai imlios ir moko- 
si nuolat. Emocinių įgūdžių, kurių visumą sudaro įpročiai ir reakcijos, 
trūkumų įmanoma atsikratyti. Stengiantis šiuos įgūdžius galima pato- 
bulinti. 


INTELEKTO KOEFICIENTAS IR EMOCINIS INTELEKTAS: 
GRYNIEJI TIPAI 


Intelekto koeficientas ir emocinis intelektas apibūdina ne vienas 
kitam prieštaraujančius, o greičiau skirtingus gebėjimus. Mes visi pai- 
niojame intelektą ir emocinį įžvalgumą; žmonių, kurių intelekto koefi- 
cientas aukštas, o emocinis intelektas menkas (arba intelekto koefi- 
cientas žemas, tačiau emocijos išsiskiria intelektu) yra, nepaisant ste- 
reotipinio požiūrio, palyginti nedaug. Tiesa, intelekto koeficientas ir 
kai kurie emocinio intelekto aspektai visgi yra susiję. Tų sąsajų men- 
kumas tik patvirtina, jog protas ir jausmai menkai tepriklauso vienas 
nuo kito. 

Kaip apskaičiuoti intelekto koeficientą, žinoma jau gerai, o štai 
emociniam intelektui įvertinti kol kas nėra ir tikriausiai niekados ne- 
bus sukurta jokių testų. Tiesa, emocinio intelekto kai kurios sudeda- 
mosios dalys yra tirtos gana išsamiai, o gebėjimas įsijausti į kito žmo- 
gaus būseną patikimai įvertinamas testais - pavyzdžiui, pasiūlius api- 
būdinti žmogaus jausmus pagal videofilmo herojų veido išraiškas. 

Berklyje įsikūrusio Kalifornijos universiteto psichologas Džekas 
Blokas (Jack Block), atsižvelgdamas į būdo savybę, kurią vadina „ego 
stangrumu“ ir kuri labai panaši į emocinį intelektą (čia įeina svarbiau- 
si bendravimo ir emociniai gebėjimai), palygino dvi sąlygiškai gryno 
tipo Žmonių grupes: tuos, kurių intelekto koeficientas buvo įvertintas 
puikiai, ir tuos, kurių emociniai gebėjimai buvo ypač išlavėję.'* Šie 
skirtumai buvo įspūdingi. 

Vien aukštu intelekto koeficientu pasižymintis žmogus su neišla- 
vėjusiais jausmais yra intelektualo karikatūra: proto jis turi su kaupu, 
bet apie savo paties vidinį pasaulį nutuokia menkai. Šiuo požiūriu vy- 
rus tenka vertinti kiek kitaip negu moteris. Vyras, kurio intelektas įver- 
tintas labai aukštu koeficientu, paprastai (ir tai nė kiek nekeista) pasi- 
žymi plačiais intelektiniais interesais ir gebėjimais. Jis yra ambicingas 
ir veiklus, nuspėjamas, atkaklus ir pats sau rūpesčio nekelia. Jis kritiš- 
kas, į kitus žvelgia iš aukšto, yra priekabus ir susikaustęs, atsiribojęs 
nuo kitų, bejausmis ir šaltas. Seksualumas ir jausmingumas jį trikdo. 

Vyrai, išsiskiriantys emociniu intelektu, yra pusiausviri, paslaugūs 
ir linksmi, nepasiduoda baimei ir nelinkę graužtis ar sielvartauti. Jiems 
nestinga pareigos jausmo tiek bendraujant su kitais žmonėmis, tiek 
darbe, jie žino, kas yra įsipareigojimas ir atsakomybė, laikosi dorovės 
principų, kitiems dosnūs atjautos ir rūpestingumo. Jų emocinis gyveni- 
mas turtingas, bet deramas; jie patenkinti ir savimi, ir kitais, ir aplinka, 
kurioje gyvena. 

Moterys, pasižyminčios vien aukštu intelekto koeficientu, pasitiki 
savo proto galiomis, nesivaržydamos išsako savo nuomonę, vertina 
intelektualumą, jų intelektiniai ir estetiniai interesai gana įvairūs. Jos 
linkusios į savistabą ir ilgus apmąstymus, jaučia nerimą ir kaltę, ven- 
gia atvirai išlieti pyktį (parodo jį nebent netiesiogiai). 

Emociniu intelektu pasižyminčios moterys elgiasi priešingai: jos 
linkusios aiškiai ir atvirai reikšti savo jausmus, yra patenkintos savi- 
mi, mato gyvenimo prasmę. Kaip ir vyrai, jos paslaugios ir draugiškos, 
deramai reiškia jausmus (atslūgus pykčiui, apgailestauja jam neatsi- 
spyrusios), nesunkiai įveikia stresą. Būdamos visuomeniškos, lengvai 
užmezga naujas pažintis. Gyvendamos santarvėje su pačiomis savi- 
mi, esti žaismingos, spontaniškos ir atviros jausmams. Jas retai grau- 
žia rūpesčiai, jos nelinkusios savęs kaltinti bei varginti nesibaigian- 
Čiais apmąstymais. 

Čia, suprantama, apibūdintos tik kraštutinybės - iš tikrųjų visi mes 
turime ir proto, ir jausmų, tik vieni daugiau proto, o kiti — jausmų, 
tačiau tai leido išryškinti žmonių savybes, būdingas kraštutinybėms — 
gryniesiems tipams. Tos dvi kraštutinybės tam tikru laipsniu veikia vie- 
na kitą. Tačiau emocinis intelektas žmogui suteikia kur kas daugiau tų 
savybių, kurios padeda tapti žmogiškesniam. 


4 
PAŽINK SAVE 


Sena japonų legenda pasakoja: kartą karingas samurajus išdidžiai 
paprašė budistų vienuolį paaiškinti jam dangaus ir pragaro sąvokas. 
Tačiau vienuolis su panieka atšovė: „Neketinu gaišti laiko dėl tokio 
mulkio kaip tu!“ Samurajus įtūžo dėl užgautos garbės ir, traukdamas 
kardą iš makšties, suriko: „Nudėsiu tave už įžūlumą“. „Tai, - ramiai 
atsakė vienuolis, - yra pragaras.“ 

Priblokštas išmintingų žodžių, samurajus susitvardė, įsikišo kardą 
atgal į makštį ir nusilenkdamas padėkojo vienuoliui už įžvalgą. „O tai, - 
tarė vienuolis, - yra dangus.“ 

Akimirka, kai samurajus staiga atsitokėjo, vaizdžiai apibūdina es- 
minį būsenos, kai esi užvaldytas jausmo, skirtumą nuo tos būsenos, 
kai suvoki, kad jausmas valdo tave. Sokrato priesakas „Pažink save“ 
išreiškia emocinio intelekto esmę - gebėjimą pajusti ir suvokti kylan- 
čius jausmus. 

Iš pirmo žvilgsnio gali pasirodyti, jog mūsų jausmai yra aiškūs. 
Tačiau geriau pagalvoję įsitikiname, kad kartkartėmis užmirštame, ką 
iš tikrųjų jautėme, arba gerokai vėliau suvokiame, ką jautėme. Kalbė- 
dami apie gebėjimą suvokti minčių seką, psichologai vartoja ganėti- 
nai griozdišką metapažinimo terminą, o savo paties jausmų suvokimą 
įvardija metanuotaika. Nuolatiniam savo vidinių būsenų stebėjimui 
nusakyti, manau, labiau tinka savivokos terminas.' Tokios refleksinės 
savistabos metu protas stebi ir tiria pačią patirtį, taigi ir jausmus.2 

Ši savistaba beveik atitinka tai, ką Froidas vadino „tolygiai sklan- 
dančiu dėmesiu“, kurį jis siūlė atliekantiems psichoanalizę. Toks dė- 
mesys nešališkai fiksuoja visus dalykus kaip besidomintis, tačiau nesi- 
imantis veiksmų stebėtojas. Jį kai kurie psichoanalitikai vadina „ste- 
binčiuoju ego“. Šis savistabos gebėjimas leidžia analitikui stebėti savo 
paties reakciją į paciento žodžius, o šį paciento gebėjimą ugdo laisvos 
asociacijos.? 

Tokios savivokos metu tikriausiai aktyvuojama naujoji smegenų 
žievė, ypač už kalbą atsakingos smegenų sritys, kurių paskirtis — iš- 
skirti bei įvardyti kilusius jausmus. Savivoka — tai ne emocijų užval- 
dytas dėmesys, sustiprinantis ir išdidinantis tai, kas yra suvokta. Tai 
veikiau neutrali būsena, kai savistabos nesutrikdo nė kunkuliuojan- 
čios emocijos. Viljamas Staironas, regis, turi galvoje kaip tik šią proto 
savybę, kai apibūdindamas savo gilų sielvartą rašė jautęsis tarsi lydi- 
mas antrojo „aš“ — vaiduokliško stebėtojo, kuris, nepatirdamas savo 
antrininko dvasios nuopuolio, pajėgia su beaistriu smalsumu stebėti 
savo porininko kovą.“ 

Tobula savistaba leidžia ramiai stebėti ūmiai kylančius arba kun- 
kuliuojančius jausmus. Tai pasitraukimas per žingsnelį nuo potyrio, 
savotiškas lygiagretus sąmonės srautas, apibūdinamas žodžiu su prieš- 
dėliu „meta“: plevenantis virš pagrindinės srovės ar šalia jos, suvo- 
kiantis, kas darosi, nepasineriantis ir nepasimetantis joje. Yra skirtu- 
mas tarp, pavyzdžiui, dėl kažko siaubingai įsiutusio Žmogaus ir to, 
kuris įsiutęs sielos gilumoje suvokia, kad jį „apėmė įsiūtis“. Kalbant 
apie tokio suvokimo nervinius mechanizmus, reikia pasakyti, jog šis 
subtilus protinės veiklos poslinkis tikriausiai rodo, kad naujosios sme- 
genų žievės grandys aktyviai stebi jausmus, taigi žengia pirmą žingsnį, 
siekdamos juos valdyti. Savo jausmų suvokimas yra kertinis emocinis 
gebėjimas, padedantis rastis kitoms savybėms, tokioms kaip savikontrolė. 

Kaip teigia Naujojo Hampšyro universiteto psichologas Džonas 
Majeris (John Mayer), drauge su kolega iš Jeilio universiteto Piteriu 
Salovėjumi suformulavęs emocinio intelekto teoriją, savivoka yra „ge- 
bėjimas suprasti tiek savo nuotaiką, tiek savo mintis apie tą nuotai- 
ką“.? Savivoka yra į žmogaus vidinę būseną nereaguojantis ir apie ją 
nesprendžiantis dėmesys. Tačiau Majeris pripažįsta, jog šis jautrumas 
gali svyruoti. Emocinę savivoką paprastai liudija tokios mintys: „Aš 
neturėčiau taip jaustis“, „Kad pralinksmėčiau, pasistengsiu galvoti apie 
malonius dalykus“. Kai esame prislėgti, šmėkšteli mintis: „Negalvok 
apie tai!“ 

Tačiau jausmus suvokti yra viena, o bandyti juos keisti - kita. Ma- 
jeris pastebi, jog siekiant naudos šie abu gebėjimai veikia sutartinai: 

atpažindami prastą nuotaiką, jau išreiškiame norą jos atsikratyti. Vis 
dėlto šis atpažinimas skiriasi nuo mūsų pastangų susitvardyti ir nepasi- 
duoti emociniam impulsui. Kai vaikui, iš pykčio sudavusiam žaidimo 
draugui, sakome: „Liaukis“, tik sulaikome jo rankas, tačiau jo pykčio 
nenuslopiname. Vaikas neužmiršta įsiūtį sukėlusios priežasties („Bet 
jis pagriebė mano žaislą!“), jo pyktis neatslūgsta. Savivoka geriau mal- 
šina stiprius priešiškumą sukėlusius jausmus. Suvokę, jog esame apim- 
ti pykčio, įgyjame daugiau laisvės pasirinkti: galime, užuot pasidavę 
pykčiui, pabandyti jo atsikratyti. 

Pagal tai, kaip Žmonės reaguoja į savo jausmus ir kaip juos valdo, 
Majeris pasiūlė suskirstyti juos į kelias grupes.“ 


e Gerai save pažįstantieji. Perprantantys savo nuotaikas žmonės, 
savaime suprantama, orientuojasi savo emociniame gyvenime. Blai- 
vus jausmų suvokimas pagrindžia kitas jų būdo savybes: jie yra nepri- 
klausomi, puikiai suvokia savo galimybių ribas, yra puikios psichinės 
sveikatos, optimistai. Sugedus nuotaikai, nesikankina ir įstengia ją pa- 
taisyti. Trumpai sakant, jų išmanymas padeda valdyti jausmus. 

e Įklimpusieji. Tai žmonės, nuolat atsiduriantys jausmų klampy- 
nėje ir neįstengiantys iš jos išbristi, nes yra savotiški nuotaikos vergai. 
Jie nenuspėjami, nesuvokia savo jausmų, nenumano, ką toliau veiks, 
ir net nesistengia nors truputį pataisyti nuotaiką. Jie jaučiasi bejėgiai 
savame emocijų pasaulyje, nes čia karaliauja pačios emocijos. 

e Susitaikantieji. Tokie žmonės dažniausiai supranta, ką jaučia, 
tačiau yra visiškai priklausomi nuo nuotaikų ir linkę su jomis susitaiky- 
ti. Atrodo, jog susitaikantieji yra dviejų tipų: vieni paprastai esti gerai 
nusiteikę, todėl jiems mažiausiai rūpi ką nors keisti, o kiti, nors ir suvo- 
kia, kad nuotaika prasta, tačiau susitaiko su ja nesipriešindami ir nesi- 
stengia jos praskaidrinti. Toks elgesys būdingas liūdintiems, likimui pa- 
sidavusiems Žmonėms. 

AISTRINGIEJI IR ABEJINGIEJI 


Akimirkai įsivaizduokite, jog skrendate lėktuvu iš Niujorko į San 
Franciską. Skrydis vyksta sklandžiai, tačiau artinantis prie Uolėtųjų kal- 
nų pasigirsta lėktuvo vado balsas: „Ponios ir ponai, priešakyje — oro 
duobės. Prašome grįžti į savo vietas ir prisisegti diržus“. Netrukus lėk- 
tuvą, įskridusį į audros sūkurį, kokiame jums dar nėra tekę atsidurti, 
ima svaidyti į visas puses, jis blaškosi kaip paplūdimio kamuolys, kurį 
pasigavo putojančios bangos. 

Ką jūs darote? Ar esate iš tų, kurie įninka į knygą ar žurnalą, toliau 
žiūri filmą, visai nekreipdami dėmesio į audrą? O gal jūs mieliau susi- 
randate instrukciją, kaip elgtis ištikus nelaimei, arba akylai stebite stiu- 
ardesių elgesį ir įsitempę klausotės variklių ūžimo, kad pamatytumėte 
ženklus ar išgirstumėte garsus, kurie galėtų pranašauti nelaimę? 

Labiausiai tikėtinas jūsų atsakymas į šį klausimą leidžia nuspėti 
jūsų reakciją galimo pavojaus akimirką. Lėktuvo epizodas yra iš Tem- 
plio universiteto psichologės Siuzanos Miler (Suzanne Miller) sukurto 
psichologinio testo, skirto nustatyti, ar žmonės išlieka budrūs ir ati- 
džiai seka kiekvieną ekstremalios padėties smulkmeną, ar atvirkščiai — 
stengiasi nukreipti savo dėmesį į ką kita. Šios dvi labai skirtingos dė- 
mesio sutelkimo kryptys pavojaus akimirką atspindi skirtingas žmonių 
emocijas. Tie, kurie ekstremaliomis sąlygomis susikaupia ir esti vis- 
kam atidūs, nenorom daugiau reikšmės teikia savo reakcijoms, ypač 
jei susitelkia nesiremdami ramia savistaba. Dėl to jų emociniai prover- 
žiai aktyvėja ir stiprėja. O atsiribojusieji nuo to, kas vyksta, mažiau 
domisi savo reakcijomis, todėl sumažina savo emocinio atsako svar- 
bą, o gal ir to atsako stiprumą. 

Tai reikštų, jog bėdai ištikus kai kurių Žmonių emocinė savivoka 
veikia nepriekaištingai, o kai kurių ji visiškai menka. Pagalvokite apie 
koledžo studentą, kuris vieną vakarą bendrabutyje pastebėjo įsiplies- 
kusią ugnį, nuėjo atsinešti gesintuvo ir grįžęs užgesino ugnį. Neatsiti- 
ko nieko ypatinga, išskyrus tai, kad gesintuvo nuėjo neskubėdamas ir 
nešinas juo grįžo taip pat ne bėgte. Jam neatrodė, jog padėtis tokia 
pavojinga, kad reikėtų labai skubėti. 

Šį atsitikimą man papasakojo Edvardas Dyneris (Edward Diener), 
Urbanoje esančio Ilinojaus universiteto psichologas, tyrinėjantis žmo- 
gaus patiriamų jausmų stiprumą." Anas koledžo studentas mokslinin- 
ko kartotekoje atsidūrė tarp tų, kurie iš visų kada nors sutiktų žmonių 
išsiskyrė ypatingu nejausmingumu. Jis buvo vienas iš tų, kurie nepaty- 
rė jokios aistros, kurie nugyvena gyvenimą nejausdami nieko arba be- 
veik nieko net ypatingais atvejais, tokiais kaip gaisras. 

Palyginimui papasakosiu apie moterį, kuri Dynerio kartotekoje 
atsidūrė tarp visiškai priešingai jaučiančių Žmonių. Pametusi mėgsta- 
miausią plunksnakotį, ji keturias dienas elgėsi kaip tikra pamišėlė. Kitą 
kartą ją taip sujaudino prabangios parduotuvės reklama apie numato- 
mą didelį moteriškų batų išpardavimą, kad viską metusi šoko į auto- 
mobilį, o iki tos Čikagos parduotuvės buvo trys valandos kelio. Dyne- 
ris įsitikinęs, jog moterys emocijas - ir teigiamas, ir neigiamas - išgy- 
vena stipriau nei vyrai. Atsiribojus nuo lyties, tenka pripažinti, jog 
emocinis gyvenimas yra turtingesnis tų žmonių, kurie pasižymi dides- 
niu pastabumu. Kita vertus, akivaizdu, jog ypatingai jautrius žmones 
net menkiausias dirgiklis priverčia patirti palaimingų arba pragariškų 
jausmų audras, o kito kraštutinumo žmonės nesusijaudina net atsidūrę 
pačiose pavojingiausiose situacijose. 


BEJAUSMIS ŽMOGUS 


Protingasis Garis, nuovokus ir puikus chirurgas, siutino savo su- 
žadėtinę Eleną todėl, kad jausmų srityje buvo lėkštas, emociškai abe- 
jingas viskam ir visiems. Sugebėjęs puikiai diskutuoti mokslo ir meno 
temomis, tarsi netekdavo amo pasisukus kalbai apie jausmus, net jaus- 
mus Elenai. Draugė labai stengėsi išspausti iš jo bent kiek aistros, bet 
sužadėtinis išlikdavo ramut ramutėlis. „Aš nemoku natūraliai reikšti 
jausmų“, - pasiskundė jis psichoterapeutui, pas kurį apsilankė Elenos 
spiriamas. Pasakodamas apie savo emocinį gyvenimą jis prisipažino: 
„Nežinau, ką pasakyti. Negaliu patirti jokio stipraus jausmo - nei labai 
malonaus, nei labai nemalonaus“. 

Gario abejingumas nuvylė ne tik jo sužadėtinę. Kaip prisipažino 
savo psichoterapeutui, per visą gyvenimą jam su niekuo nepavyko 
atvirai pasikalbėti apie savo jausmus. Jis nežinojo, ką jaučia, todėl ir 
manėsi neturįs pykčio, liūdesio ar džiaugsmo.š 

Anot Gario psichoterapeuto, emocinė tuštuma Žmones paverčia 
bespalviais, nykiais individais: „Jie visiems įvaro nuobodulį, o jų žmMmo- 
nos siunčia juos gydytis“. Gario emocinis lėkštumas - pavyzdys to, ką 
psichiatrai vadina aleksitimija (graikiškai - alexithymia; a reiškia „sty- 
gius“, lexis - „žodis“, thymos - „emocija“). Dėl šio sutrikimo žmonės 
nesugeba žodžiais įvardyti savo jausmų. Iš tiesų jie atrodo išvis neturį 
jausmų, bet gali būti, kad kaltesnis yra jų nesugebėjimas išreikšti emo- 
cijų negu pastarųjų stoka. Į tokius žmones pirmą kartą atkreipė dėmesį 
psichoanalitikai, nes pagelbėti jiems psichoanalize nebuvo galima: jie 
nekalbėjo apie jausmus, fantazijas, jų sapnai buvo bespalviai. Papras- 
tai tariant, jie neturėjo emocinio pasaulio, apie kurį būtų galėję kalbė- 
ti.? Medicininis aleksitimijos apibūdinimas būtų toks: žmogui sunku 
nusakyti tiek savo, tiek kitų jausmus, o jo žodynas emocijoms apibū- 
dinti yra labai menkas.'? Be to, jie neskiria vienos emocijos nuo kitos ir 
emocijų nuo fizinių pojūčių, todėl gali sakyti, kad suka vidurius, smar- 
kiai plaka širdis, pila prakaitas ir svaigsta galva, tačiau nežinos, kad 
tada jaučia nerimą. 

„Jie atrodo visiškai kitokie, tarsi kito pasaulio būtybės, atklydusios 
į visuomenę, kurioje vyrauja jausmai“, - taip šiuos žmones apibūdino 
Harvardo universiteto psichiatras daktaras Piteris Sifneosas (Peter Sif- 
neos), 1972 metais sukūręs aleksitimijos terminą." Aleksitimikai ver- 
kia retai, tačiau jei taip atsitinka, ašarų nebesulaiko ir labai sutrinka 
pasiteiravus, kodėl įsiraudojo. Vieną moterį taip prislėgė filmas apie 
aštuonių vaikų motiną, mirštančią nuo vėžio, kad raudojo visą vakarą. 
Psichoterapeutui pasiteiravus, ar verkė ne dėl to, kad filmas priminė 
dėl tos pačios priežasties mirusią jos pačios motiną, moteris neteko 
žado ir tarsi sustingo. Paklausta, kaip jautėsi tą akimirką, ji atsakė: „Siau- 
bingai“, tačiau nieko daugiau apie ją apėmusius jausmus pridurti ne- 
galėjo. Be to, ji prisipažino kartkartėmis pravirkstanti, tačiau niekada 
nežinanti dėl ko.!? 

Didžiausia bėda ir yra ne tai, kad aleksitimikai negali jausti, bet 
tai, kad nesugeba suvokti, ką iš tiesų jaučia, ir neįstengia žodžiais 
apibūdinti savo jausmų. Jie visai neturi esminio emocinio intelekto 
gebėjimo - savivokos, žinojimo, ką jaučiame įsisiūbavus jausmams. 
Aleksitimija atima galimybę pasikliauti sveiku protu, suvokti tai, kas 
savaime suprantama, ką visi jaučiame. Jei koks nors dalykas - ar grei- 
čiau Žmogus - visgi priverčia aleksitimikus kažką jausti, tai juos taip 
sutrikdo ir apsunkina, kad tokio patyrimo stengiasi išvengti bet kokia 
kaina. Jei jausmai juos aplanko (jei toks stebuklas įvyksta), tai tik 
kaip gluminantis sielvartas. Taip atsitiko anai moteriai, kurią matytas 
filmas privertė jaustis „siaubingai“, tačiau tam siaubingumui apibū- 
dinti žodžių nerado. 

Dėl šio esminio jausmų nesupratimo žmonės ima skųstis įvairiau- 
siais kūno negalavimais. Toks fenomenas, kai emocinis skausmas pa- 
laikomas fiziniu, psichiatrijoje vadinamas somatizacija (skirtingai nuo 
psichosomatinėmis ligomis sergančių žmonių, kurie dėl emocinių su- 
trikimų kenčia tikrus fizinius nemalonumus). Todėl vienas iš psichiat- 
rijos tikslų yra teisingai nuo kitų žmonių atskirti aleksitimijos aukas (o 
jos linkusios ilgai ir beprasmiškai ieškoti ligos), kad nebūtų be reikalo 
gydomi tie, kurių „liga“ iš tiesų tėra emocinė problema. 

Nors niekas negali nurodyti tikslios aleksitimijos priežasties, dak- 
taras Sifneosas mano, jog kaltas yra nutrūkęs ryšys tarp limbinės siste- 
mos ir naujosios smegenų žievės, ypač kalbą reguliuojančių centrų, ir 
tai neprieštarauja mūsų žinioms apie emocines smegenis. Pacientams, 
kuriems dėl stiprių traukulių priepuolių ši jungtis buvo nutraukta ope- 
ruojant, kaip ir pasižymintys aleksitimija tampa bejausmiai, pastebi 
Sifneosas, jie praranda gebėjimą apibūdinti savo jausmus, netenka vaiz- 
duotės. Taigi nors emocinių smegenų sekos gali reaguoti į jausmus, 
naujoji smegenų žievė nebesugeba jų išrūšiuoti ir nebepadeda išreikš- 
ti žodžiais. Romane „Vadink tai miegu“ Henris Rotas šitaip apibūdino 
kalbos galią: „Jeigu įstengei žodžiais apibūdinti tai, ką jautei, tai pri- 
klausė tau“. Ši išvada išreiškia aleksitimijos esmę: nerasti žodžių jaus- 
mams apibūdinti reiškia nejausti, kad jie tau priklauso. 

PAGYRIMAS INTUICIJAI 


Auglys Elioto kaktinėje skiltyje jau buvo mažo apelsino dydžio. 
Nors operacija, kurios metu jis buvo pašalintas, laikyta pavykusia, 
Eliotą pažinojusieji tvirtino, kad jis taip pasikeitė, jog tapo visiškai 
kitu žmogumi. Buvęs perspektyvus korporacijos teisininkas po opera- 
cijos prarado darbą. Jį paliko žmona. Iššvaistęs santaupas nuostolin- 
goms investicijoms, turėjo persikraustyti į brolio namus. 

Elioto atvejis yra sudėtingas. Jo intelektas išliko toks pat aukštas, 
bet jam nebesisekė planuoti savo laiko, gaišo jį smulkmenoms, nes 
nebesugebėjo nustatyti, kas yra svarbiausia. Jokie patarimai negelbė- 
jo; jis neteko darbo, taigi ir galimybės kilti karjeros laiptais. Nors dau- 
gelis intelekto testų patvirtino, jog Elioto protiniai gebėjimai nepaki- 
to, jis kreipėsi į neurologą, tikėdamasis, jog nustačius jo ligos neurolo- 
ginę kilmę galės teisėtai gauti neįgalumo pašalpą. Antraip jis būtų 
buvęs laikomas tik simuliantu. 

Neurologas Antonijas Damasijas, į kurį kreipėsi Eliotas, nustatė, 
jog paciento protiniams gebėjimams trūko vieno dalyko. Nors mąstė 
labai logiškai, o atmintis, dėmesys ir kiti pažintiniai gebėjimai liko 
nepakitę, Eliotas tapo bejausmis, jo prisiminimuose apie tai, kas buvo 
nutikę jam pačiam, visiškai neatsispindėjo jausmai.'? Keisčiausia, kad 
net apie skaudžiausius savo gyvenimo įvykius pasakojo tarsi būtų bu- 
vęs pašalinis stebėtojas —- be jokio liūdesio, susierzinimo ar pykčio. 
Asmeninė tragedija skausmo jam nekėlė. Damasijas Eliotą užjautė 
labiau nei šiam buvo gaila savęs. 

Neurologas nusprendė, kad paciento emocinio abejingumo prie- 
žastimi tapo tai, kad operuojant auglį buvo pašalinta ir kaktinės skil- 
ties dalis. Taip buvo nutrauktas emocinių smegenų žemesniųjų cen- 
trų, ypač migdolinio kūno ir su juo susijusių jungčių, ryšys su naująja 
smegenų žieve, atsakinga už gebėjimą mąstyti. Eliotas mąstė pana- 
šiai kaip kompiuteris: priimdamas sprendimą sugebėjo apskaičiuoti 
kiekvieną žingsnį, tačiau nesugebėjo įvertinti skirtingų galimybių jas 
lygindamas. Jam buvo vis tiek, ką pasirinkti. Toks proto nešališkumas, 
Damasijo nuomone, ir tapo visų Elioto nesėkmių priežastimi. Jaus- 
mams likus užribyje, jo mąstymas tapo ydingas. 

Tas ydingumas pasireikšdavo net kasdieniais Elioto sprendimais. 
Kai Damasijui tekdavo tartis dėl kito susitikimo laiko, Eliotas visiš- 
kai susipainiodavo: paaiškinti, kodėl jam tinka ar netinka gydytojo 
pasiūlyta diena, jis galėjo, bet išsirinkti priimtiniausio siūlymo ne- 
įstengė niekaip. Proto požiūriu Elioto sprendimai buvo racionalūs: 
pritardamas siūlomam susitikimo laikui ar jį atmesdamas rėmėsi aki- 
vaizdžiai nepriekaištingais argumentais, tačiau neturėjo menkiau- 
sio supratimo, ar jam pačiam kuris nors siūlymas patinka labiau nei 
kiti. Nesuvokdamas savo jausmų, neįstengė išsirinkti vieno, paties 
geriausio siūlymo. 

Elioto neryžtingumas patvirtina teiginį, kad gyvenimui nesiliau- 
jant kėlus vis naujas problemas, jausmams tenka vedlio vaidmuo 
ieškant tinkamiausio kelio. Nors stiprūs jausmai gali sujaukti protą, 
nežinojimas, kad ką nors jauti, gali tapti pražūtingas, ypač priimant 
lemtingus sprendimus, nuo kurių didžia dalimi priklauso mūsų liki- 
mas: kokios siekti karjeros, rinktis saugų darbą ar keisti jį į rizikin- 
gesnį, tačiau įdomesnį, kam skirti pasimatymus ir su kuo susituokti, 
kur gyventi, nuomotis būstą ar pirkti namą ir taip toliau. Visa nu- 
spręsti vadovaujantis vien protu neįmanoma, tam reikia intuicijos 
bei praeityje sukauptos emocinės išminties. Vien geležine logika 
vadovaujantis neįmanoma nuspręsti, su kuo tuoktis, kuo pasitikėti, 
netgi kokį darbą pasirinkti. Šiose srityse nuo jausmų atsietas protas 
yra aklas. 

Tokiu metu mums vadovaujantys intuityvūs signalai bangomis 
atsklinda limbiniu keliu iš paties vidaus, iš to, ką Damasijas vadina 
„somatiniais žymekliais“, o daugeliui žinoma kaip intuicija. Soma- 
tinis žymeklis yra tam tikras automatiškai įsijungiantis pavojaus sig- 
nalas, paprastai įspėjantis apie gresiantį pavojų ir paraginantis griebtis 
tam tikrų veiksmų. Intuicija dažniausiai sutrukdo mums pasirinkti 
tai, kam prieštarauja sukaupta patirtis, o kartais pakužda patarimą 
nepražiopsoti auksinės galimybės. Tokią akimirką nebūtina prisiminti 
tam tikros patirties, subrandinusios neigiamus jausmus, mus tereikia 
perspėti, ko nieku būdu nederėtų griebtis. Vos įsikišus intuicijai, ima- 
me savimi labiau pasitikėti, mums lengviau nutarti, ko imtis, o ko 

ne, taip pasirinkimo galimybes sumažiname iki optimalaus skaičiaus. 
Norėdami protingai pasirinkti, būtinai turime įsiklausyti į savo jaus- 
mus. 


SKVERBIANTIS Į PASĄMONĘ 


Elioto emocijų skurdumas perša mintį, jog žmonių gebėjimai su- 
vokti kylančius jausmus turėtų būti labai įvairūs. Vadovaudamiesi Io- 
gika, turėtume manyti, jog kaip nutraukus nervines jungtis išnyksta 
gebėjimas jausti, taip nepažeistose smegenyse sąlyginis tų jungčių stip- 
rumas ar silpnumas turėtų pasireikšti geresniu ar stipresniu gebėjimu 
jausti. Dėl kaktinių nervinių grandinių įtakos emociniam prisiderini- 
mui, tai yra dėl nervų sistemos nulemtų priežasčių kai kurie iš mūsų 
gali aiškiau pajusti baimę ar džiaugsmą ir geriau suvokti savo jausmus. 

Gali būti, jog nuo tos pačios nervinės grandinės priklauso ir mūsų 
psichologinė introspekcija. Kai kurie iš mūsų savaime geriau suvokia 
tam tikras emocinio proto simbolines išraiškas - metaforas ir palygini- 
mus poezijoje, dainose ir pasakėčiose, kurios gali būti įvardijamos kaip 
širdies kalba. Prie jų dar galima pridurti sapnus, svajones ir mitus, ku- 
riuose laisvai kylančios asociacijos lemia pasakojimo tėkmę, paklūs- 
tančią emocinio proto logikai. Turintiems įgimtą polinkį įsiklausyti į 
savo širdies balsą, suprasti jausmų kalbą (rašantiems noveles, kurian- 
tiems dainas ar psichoterapeutams) perteikti juos lengviau. Ši vidinė 
klausa suteikia daugiau galių „pasąmonės išminčiai“ — mūsų sapnų ir 
svajonių prasmei, mūsų karščiausius troškimus įkūnijantiems simbo- 
liams perteikti. 

Savivoka yra esminė psichologinė įžvalga. Šiam gebėjimui puo- 
selėti yra daug psichoterapijos būdų. Giliausiai, Hovardo Gardnerio 
nuomone, į sielos gelmes sugebėjo prasiskverbti didysis jos paslapčių 
tyrėjas Zigmundas Froidas. Jis išaiškino, kad didesnė emocinio gyve- 
nimo dalis glūdi pasąmonėje, kad kirbantys mumyse jausmai ne visa- 
da peržengia suvokimo slenkstį. Šią psichologijos aksiomą patvirtina 
ir patirtis, pavyzdžiui, atlikti bandymai, susiję su pasąmonėje glūdin- 

čiais jausmais. Kaip pavyzdį galima paminėti nuostabų atradimą, jog 
žmonėms gali patikti kas nors nė nesuvokiant, jog tai yra kada nors 
matę. Kiekvienas jausmas gali kilti (ir dažnai kyla) nesąmoningai. 

Vos užgimusio jausmo žmogus dažniausiai nesuvokia. Pavyzdžiui, 
gyvates vaizduojančius paveikslėlius parodžius jų bijantiems žmonėms, 
prie odos prijungti jutikliai užfiksuos susijaudinimą išduodančius pra- 
kaito lašus, net jei tiriamieji tvirtins nejaučią jokios baimės. Prakaitas 
pasirodo net tada, kai gyvačių atvaizdams šmėkštelėjus tiriamieji nė 
nespėja suvokti, ką matė, o svarbiausia - jie ima jaudintis. Nesiliaujant 
žadinus pasąmonės emocijų, jos vis stiprėja, kol prasiskverbia į sąmo- 
nę. Todėl ir kalbame apie du emocijų lygmenis: sąmoningąjį ir nesą- 
moningąjį. Tą akimirką, kai žmogus ima suvokti jausmą, jį užfiksuoja 
kaktinės smegenų skilties žievė.!“ 

Už suvokimo slenksčio kirbančios emocijos, net jei nenutuokia- 
me, kad jos ten kirba, gali labai stipriai veikti mūsų suvokimą ir reakci- 
jas. Tarkim, žmogus, kurį ankstų rytą suerzino atsitiktinio praeivio stor- 
žieviškumas, ilgai neatsikratydamas irzulio, įsižeidžia be jokios prie- 
žasties ir visiems piktai atsikerta. Jis gali ir nenumanyti, kad dirglu- 
mas jo vis dar neapleidžia, ir net nustebti, kam nors atkreipus į tai 
dėmesį. Nesuvokti jausmai nesiliauja kunkuliavę ir vertę jį elgtis at- 
žariai tol, kol ima suvokti savo reakciją, tai yra kol ši užregistruojama 
smegenų žievėje. Tada, apmąsčius tai, kas atsitiko, galima atsikratyti 
rytą apnikusių jausmų, pakeisti požiūrį ir praskaidrinti nuotaiką. Taip 
emocinė savivoka padeda rastis kitai esminei emocinio intelekto sa- 
vybei — gebėjimui atsikratyti blogos nuotaikos. 


5 
AISTRŲ VERGAI 


Palaimintas, kieno dvasia ir kraujas 
Sulydyti taip darniai, kad jisai 

Nėra švilpynė pirštuose Fortūnos, 

Juo griežiančios. Suraskite man žmogų, 
Kurs nevergautų aistrai, — ir aš jį 


Nešiosiu gyvą gilumoje širdies... 


Hamletas savo draugui Horacijui 


Ne vergavimas aistrai, o savitvarda, gebėjimas atsispirti nepalan- 
kioms Fortūnos siunčiamoms emocinėms audroms buvo laikomi dory- 
be nuo Platono laikų. Senovės graikai šiai savybei apibūdinti vartojo 
žodį sophrosyne. |į išvertusiam graikų mokslininkui Peidžui Diubua 
(Page DuBois) prireikė ne vieno žodžio - „rūpestingumas ir asmeninio 
gyvenimo intelektas; subtili pusiausvyra ir išmintis“. Romėnai ir anks- 
tyvoji Krikščionių bažnyčia šią savybę vadino temperantia — nuosai- 
kumu, santūrumu, šėlstančių emocijų sutramdymu ir pažabojimu. Svar- 
biausias siekis yra išlaikyti pusiausvyrą, o ne slopinti jausmus, nes visi 
jie turi savo vertę ir prasmę. Gyvenimas be aistros taptų nykia abejin- 
gumo dykuma, užpusčiusia paties gyvenimo prasmingumą. Tačiau, 
Aristotelio tvirtinimu, reikia tik deramų emocijų, o jausmų - atitin- 
kančių aplinkybes. Per daug prislopinti jausmai sukuria nuobodulio ir 
nykumos atmosferą, o nesuvaldomi, nenumaldomi jausmai virsta pa- 
tologiškais — beribiu sielvartu, graužiančiu nerimu, šėlstančiu pykčiu 
ar maniakišku dirglumu. 

Kančią sukeliančių jausmų pažabojimas yra emocinės gerovės 
prielaida; kraštutinumai - per stiprios ar per ilgai persekiojančios emo- 
cijos - išmuša mus iš pusiausvyros. Žmogus neturi pasiduoti vienam 

jausmui. Nuolatos laimingi žmonės man primena keistą aštuntojo de- 
šimtmečio mielų, saldžių šypsenų madą. Galima būtų ilgai kalbėti apie 
didžiulę kančios įtaką kūrybai ir dvasiniam gyvenimui, apie kančios 
galią išgydyti sielą. 

Sėkmės ir nesėkmės yra gyvenimo druska, tačiau vienos turi at- 
sverti kitas. Mūsų širdys neklysdamos atpažįsta emocijų pusiausvyrą, 
nulemiančią gerą savijautą — bent jau tokia išvada buvo padaryta ti- 
riant vyrų ir moterų nuotaikas, kurias fiksavo patys tą akimirką, kai tik 
gaudavo nurodymą kiekvienam specialiai įteiktu nešiojamuoju garso 
davikliu.' Norint gerai jaustis, visai nebūtina vengti nemalonių jaus- 
mų, svarbiausia, kad audringi jausmai neprasmuktų nepastebėti ir ne- 
pražudytų puikios nuotaikos. Net pratrūkus pykčiui ar užgriuvus slo- 
giai nuotaikai galime manyti, jog viskas yra gerai, jeigu tik buvome 
patyrę tiek pat džiaugsmo ir malonių akimirkų. Šie tyrimai taip pat 
patvirtino, kad emocinis intelektas nepriklauso nuo mokslumo, o 
pažymiai ir intelekto koeficientas nesusiję arba menkai susiję su gera 
emocine savijauta. 

Kaip sąmonėje nuolat kirba mintys, taip nenurimsta ir emocijų 
virpesiai. Žmogaus, kuriam paskambinsite šeštą valandą ryto, nuotai- 
ka bus vienokia, o paskambinus septintą vakaro - jau kitokia. Supran- 
tama, vieną rytą jo nuotaika nebus tokia pat kaip kitą rytą, bet jeigu ji 
išsilaiko nepakitusi savaičių savaites, kelis mėnesius, tai žmogaus dvasi- 
nė būsena tikrai gera. Pasirodo, be galo stiprius jausmus patiriame paly- 
ginti retai. Didžiuma mūsų tarsi riedame „linksmaisiais kalneliais“ — vis 
bėgiais, vis bėgiais, tik retkarčiais krestelimi posūkiuose. 

Ir vis dėlto jausmų priežiūra truputį primena darbą be pabaigos: 
kad ir ką veiktume, o ypač laisvalaikiu, nesiliaujame rūpinęsi nuotaika. 
Ją pagyvinti stengiamės skaitydami romaną, žiūrėdami televizorių ar su- 
sitikę su draugais. Saviguodos menas yra vienas svarbiausių žmogiškųjų 
gebėjimų. Kai kurie psichoanalitikai mąstytojai, tokie kaip Džonas Boulbis 
(John Bowlby) ir D. V. Vinikotas (D. W. Winnicott), pastarąją savybę 
laiko viena svarbiausių psichinių priemonių. Jie tvirtina, jog emociškai 
sveiki kūdikiai išmoksta save nuraminti mėgdžiodami savo globėjų el- 
gesį ir taip išvengia skaudžių emocinio proto sukrėtimų. 

Kaip jau įsitikinome, smegenų sandara yra tokia, jog nuo mūsų 
nepriklauso arba beveik nepriklauso, kada ir kokie būtent jausmai mus 
užplūs, mes tik šiek tiek numanome, kaip ilgai jie truks. Kalbame ne 
apie įprastus jausmus —- liūdesį, susirūpinimą ar pyktį, kurie per tam 
tikrą laiką praeina savaime arba mums patiems pasistengus. Tačiau jei 
tie patys jausmai tampa per daug stiprūs ir užtrunka per ilgai, jie virsta 
kankinama kraštutinybe - neatslūgstančiu nerimu, nevaldomu pykčiu, 
depresija. Kai šie jausmai tampa nebepakeliami ir nebesuvaldomi, pri- 
reikia vaistų ar psichoterapijos, arba ir vaistų, ir psichoterapijos. 

Jei emocinės smegenys nuolat dirginamos taip stipriai, kad žmo- 
gus priverstas griebtis vaistų, jo savireguliacija neabejotinai sutrikusi. 
Visgi net du trečdaliai kamuojamų maniakinės depresijos nuo šios li- 
gos niekados nesigydė. Tačiau ličio preparatai ar naujesni vaistai įstengia 
nutraukti uždarą grandinę, kurią sudaro ligai būdingos būsenos (para- 
lyžiuojančią depresiją chaotiškai keičia pakilios nuotaikos ir didybės 
manijos, sumišusios su pykčiu bei susierzinimu, protrūkiai). Viena pro- 
blema kyla dėl to, kad sergančius maniakine depresija priepuolio me- 
tu užplūsta toks pasitikėjimas savimi, kad net katastrofiški jų sprendi- 
mai nepaakina kreiptis pagalbos. Labai sutrikus emocijoms, geriausias 
būdas padėti ligoniui - psichiatrinis gydymas. 

Tačiau kai tenka atsikratyti šiaip prastos nuotaikos, belieka pasi- 
kliauti savimi. Deja, pastangos toli gražu ne visada esti vaisingos, bent 
jau Keis Vestern Rezerv universiteto psichologė Diana Tais (Diane Ti- 
ce) prie tokios išvados priėjo, kai apklaususi daugiau kaip keturis šim- 
tus vyrų ir moterų išsiaiškino jų strategiją blogai nuotaikai įveikti ir 
pasirinktos taktikos efektyvumą. 

Ne kiekvienas sutiks su filosofine prielaida, kad bloga nuotaika 
turi būti įveikiama. Kaip nustatė Diana Tais, apie penki procentai žmo- 
nių yra vadinamieji „nuotaikos grynumo“ šalininkai, niekada nesistengę 
keisti savo nuotaikų, nes, jų nuomone, visi jausmai yra „tikri“ ir turi 
būti išgyventi, kad ir kaip slėgtų. Kita grupė žmonių nuolatos stengėsi 
prasčiau nusiteikti dėl pragmatinių priežasčių: tai gydytojai, kurie ren- 
gėsi pranešti pacientams blogas naujienas, visuomenės veikėjai, kurs- 
tantys savyje nepakantumą neteisingumui, kad veiksmingiau su juo 

kovotų; vienas jaunuolis prisipažino kurstęs savyje pyktį netgi norėda- 
mas užsistoti jaunylį brolį, kurį žaidimų aikštelėje nuskriaudė draugai. 
O kai kurie žmonės tiesiog makiaveliškai manipuliuoja savo nuotai- 
komis: mokesčių rinkėjai, pavyzdžiui, sąmoningai įpyksta nuolat, kad 
prigriebtų skolininkus.3 Tačiau išskyrus šiuos ir retus panašius atvejus, 
kiti apklaustieji tvirtino, kad nuotaikos juos valdo. Tyrimų duomenys 
apie žmonių pastangas atsikratyti blogos nuotaikos yra gana painūs. 


ĮNIRŠIO ANATOMIJA 


Įsivaizduokite, kad važiuojate automobiliu savo eile, o neatsar- 
gus vairuotojas pavojingai priartėja prie jūsų mašinos. Jeigu nejučia 
pagalvosite: „Ak, tas šunsnukis!“, ši jūsų mintis taps tikro pykčio pro- 
logu - jeigu, žinoma, nesiliausite mąstę apie šiurkštų kelių eismo tai- 
syklių pažeidimą bei kerštą: „Jis galėjo į mane atsitrenkti! Neleisiu tam 
niekšui taip lengvai pasprukti!“ Jūsų krumpliai pabąla, nes spaudžiate 
vairą tarsi smaugtumėte niekdarį. Jūsų kūnas rengiasi ne sprukti, o pul- 
ti: jus krečia drebulys, kakta išrasoja, krūtinėje daužosi širdis, veido 
raumenys sustingsta rūsčia grimasa. Jums kyla noras užmušti tą vaiki- 
ną. Tik štai iš paskos važiuojanti mašina jau signalizuoja, kad sulėtino- 
te greitį, ir jūs jau pasirengęs lieti įniršį ant kito vairuotojo. Štai kiek 
įtampos sukelia neapdairus vairuotojo, įvažiavusio į ne savo juostą, 
prasižengimas. 

O dabar pabandykite įsivaizduoti, kaip viskas vyktų, jei pasisektų 
situaciją įvertinti neaitrinant savęs. Juk galite pagalvoti: „Gal jis manęs 
nepamatė, gal taip pasielgė dėl rimtos priežasties, pavyzdžiui, iškilu- 
sio pavojaus sveikatai ar gyvybei“. Mintys apie tokių priežasčių tiki- 
mybę apmaldo pyktį, jis užleidžia vietą gailesčiui, o pažvelgus į situa- 
ciją „iš paukščio skrydžio“, pyktis sprogsta kaip muilo burbulas. Svar- 
biausia, ragina Aristotelis, reikia supykti tinkamai, nes įsismarkavusio 
pykčio dažnai nebesuvaldome ir tampame jo vergais. Bendžaminas 
Franklinas buvo teisus, tvirtindamas, jog „pyktis niekada neatsiranda 
be priežasties, tačiau retai toji priežastis esti gera“. 

Pyktis, žinoma, nėra vienarūšis. Migdolinis kūnas gali įskelti žie- 
žirbą, kuri staiga virsta įniršio, pykčio neatsakingam, pavojų sukėlu- 
siam vairuotojui liepsna. Tačiau kitame emocinės sekos gale esanti 
naujoji smegenų žievė tikriausiai pateikia geriau apgalvotus sprendi- 
mus, pavyzdžiui, šaltakraujišką keršto planą arba pyktį dėl nesąžinin- 
gumo ar neteisybės. Dažniausiai toks apgalvotas pyktis, kaip sakė Fran- 
klinas, turi „gerą priežastį“ arba bent atrodo, kad ją turi. 

Iš visų nuotaikų žmonės galbūt labiausiai norėtų išvengti pykčio. 
Psichologė Diana Tais nustatė, jog jį suvaldyti sunkiausia. Tikra tiesa: 
iš visų neigiamų emocijų mus dažniausiai suvedžioja pyktis. Mintyse 
suradus įtikinamų argumentų pykčiui pateisinti, protas sugundomas 
jam nesipriešinti. Priešingai nei liūdesys, pyktis suteikia jėgų, net drą- 
sos. Jo galią sugundyti ir įtikinti paremia susiklosčiusi nuomonė, kad 
pyktis yra nesuvaldomas, kad jo nedera tramdyti, o jei šis prasiveržia 
sukeldamas „katarsį“ - tik į gerą. Greičiausiai kaip atsvara šiai niūriai 
nuomonei radosi priešinga jai: pykčio išvengti visiškai įmanoma. Ta- 
čiau tyrimų duomenys neparemia nė vieno iš šių požiūrių, jie yra klai- 
dinantys, o gal apskritai laikytini mitais.“ 

Kaip piktos mintys kursto pyktį, taip numaldyti jį geriausiai pa- 
vyksta atsikratant piktų minčių, tas mintis paneigiant. Kuo ilgiau mąs- 
tome apie tai, kas mus supykdė, tuo daugiau „geresnių“ priežasčių 
pykti ir pasiteisinimų galime sugalvoti. Svarstant pyktis tarpsta, 0 į vis- 
ką pažvelgus iš kito taško jis ima vysti. Diana Tais nustatė, jog geriau- 
sias būdas pykčiui numalšinti — iš naujo blaiviai įvertinti situaciją. 


Augantis įniršis 

Šį teiginį paremia ir Alabamos universiteto psichologo Dolfo Zil- 
mano (Dolf Zillmann), kuris ilgai eksperimentuodamas kruopščiai iš- 
matavo pyktį ir ištyrė įniršio sandarą, išvados.? Pyktį, kurio šaknys sie- 
kia pasirinkimą pulti, o ne sprukti (kalbama apie reakciją „sprukti 
arba pulti“), Zilmanas sieja su visų patiriama pyktį žadinančia emoci- 
ja - iškilusio pavojaus jausmu. Jį pagimdo ne vien fizinė grėsmė, bet 
ir —- net gerokai dažniau - tariama grėsmė savigarbai ir orumui, kam 

nors pasielgus su jumis neteisingai ar šiurkščiai, užgauliai ar negar- 
bingai, sužlugus planams siekiant svarbaus tikslo. Tai suvokus sužadi- 
nama limbinė sistema, smegenys patiria dvejopą poveikį. Pirma, išsi- 
skiriant katecholaminams staiga plūsteli energija, kurios, anot Zilma- 
no, užtenka „vienam ryžtingų veiksmų etapui“, pavyzdžiui, „sprukti 
arba pulti“. Per kelias minutes, kol plūsta toji energija, kūnas spėja 
tinkamai pasirengti pulti arba greitai sprukti - žiūrint, kaip emocinės 
smegenys įvertins galimybę pasipriešinti. 

Tuo tarpu kitas migdolinio kūno sukeltas virpesys, veikdamas ner- 
vų sistemą per antinksčių ir smegenų žievės ryšį, sukelia visuminio 
pasirengimo veikti būseną, kuri išsilaiko daug ilgiau, negu trunka ener- 
gijos antplūdis išsiskiriant katecholaminams. Nuo bendro antinksčių ir 
smegenų žievės sužadinimo, galinčio tęstis valandų valandas ar net 
ištisas dienas, priklauso išskirtinis emocinių smegenų pasirengimas re- 
aguoti tučtuojau. Šis antinksčių ir smegenų žievės sužadinimas panašus 
į sėdėjimą ant parako statinės: žmonės yra ypač greiti supykti, jeigu 
jau prieš tai buvo sujaudinti ar suerzinti. Stresas, kad ir koks jis būtų, 
sužadina antinksčius bei smegenų žievę ir sudaro sąlygas pykčiui įsi- 
plieksti. Todėl kiekvienas po įtemptos ir sunkios darbo dienos namo 
grįžęs Žmogus, ypač jei dar išvakarėse vaikai per daug triukšmavo ar 
kėlė netvarką, yra toks greitas supykti dėl menkiausios priežasties. Jei 
ne šios aplinkybės, emocijų protrūkis tikrai negrėstų. 

Prie tokios išvados Zilmanas priėjo atlikęs daugybę kruopščių eks- 
perimentų. Pavyzdžiui, jo pagalbininkas tyčia provokuodavo tiriamuo- 
sius, laidydamas kandžias pastabas savanoriams - vyrams ir moterims. 
Vėliau, parodžius malonų arba slegiantį filmą, savanoriams buvo sutei- 
kiama galimybė atsilyginti erzintojui sprendžiant, ar tariamasis kandi- 
datas yra tinkamas įsidarbinti. Žmonių nuomonių tvirtumas pasirodė 
besąs tiesiogiai proporcingas matyto filmo sukeltiems jausmams: ma- 
čiusieji slegiantį filmą buvo piktesni, jų vertinimai buvo griežčiausi. 


Pyktis veši pykstant 
Dolfo Zilmano tyrinėjimai padeda paaiškinti pykčio kaitą įpras- 
toje šeimyninėje dramoje, įvykusioje mano akyse vienoje parduotu- 

vėje. Prekybos centre tarp prekių lentynų išgirdau jaunos mamos pa- 
brėžtinai tariamus žodžius sūneliui, gal trejų metų berniukui: „Padėk... 
ją... į vietą 
tvirčiau glausdamas javainių dėžutę. „Padėk ją į vietą!“ — pakartojo 

„ „Bet aš jos noriu!“ — proverksmiais ištarė vaikas, dar 


moteris dar garsiau ir pikčiau. 

Tą akimirką prekių vežimėlyje sėdėjusi jos dukrelė numetė ant 
grindų čiulpiamųjų saldainių stiklainėlį. Šiam sudužus, mama sušuko: 
„Na, va!“, pliaukštelėjo mažylei per užpakalį, stvėrė iš sūnelio rankų 
javainių dėžutę ir paskubomis įgrūdo ją į artimiausią lentyną, tada, 
sugriebusi vaiką per liemenį, nudūmė stumdama pavojingai svirdu- 
liuojantį vežimėlį. Jos dukrelė klykė, o sūnelis, mataruodamas kojo- 
mis, šaukė: „Paleisk mane, paleisk mane!“ 

Zilmanas nustatė, jei provokuojant staigų emocinį išpuolį žmo- 
gaus kūnas jau buvo įsitempęs kaip anos dviejų vaikų mamos, vėlesnė 
emocija, tiek pyktis, tiek nerimas, yra ypatingai intensyvi. Paprastai 
taip atsitinka įtūžus. Tyrinėtojas konstatuoja, jog įsiplieskiantis pyktis 
yra „provokacijų grandinė, kurios kiekvienoje grandyje kyla sunkiai 
nutraukiama sužadinimo reakcija“. Šioje grandinėje iškilusios naujos 
provokuojančios mintys ar sąvokos esti kaip pakelta sklendė kitiems 
migdolinio kūno sužadintiems katecholaminų antplūdžiams. Jie vis 
stiprėja, nes kiekvienas antplūdis perima ankstesnio hormonų antplū- 
džio jėgą. Antras antplūdis įvyksta dar nenuslūgus pirmam, o pastarų- 
jų dviejų sąskaita — trečias. Taip bangai vejantis anksčiau praūžusią 
sparčiai stiprėja fiziologinis kūno sujaudinimas. Šis jėgų plūsmas vė- 
liau paskatina supykti ir vėl, dar stipriau negu anksčiau. Taigi pyks- 
tant pyktis auga, kaitindamas emocines smegenis. Proto nesutramdy- 
tas ir virtęs įtūžiu, jis lengvai perauga į smurtą. 

Tokiu metu Žmonės esti neatlaidūs ir nesileidžia perkalbami; vi- 
sos jų mintys sukasi tik apie kerštą ir atsakomuosius veiksmus, nesusi- 
mąstant apie pasekmes. Toks susijaudinimo laipsnis, Zilmano žodžiais 
tariant, „sukuria iliuziją, jog žmogus yra galingas ir nepažeidžiamas, 
tai gali įkvėpti ir paskatinti smurtą“, kadangi įtūžusysis, „nebegirdė- 
damas proto balso“, reaguoja pačiu primityviausiu būdu. Limbinis im- 
pulsas visa užgožia. Veikiama vadovaujantis žiauriausiomis gyveni- 
mo pamokomis. 

Balzamas pykčiui malšinti 

Pateikęs pykčio sandarą, — Dolfas Zilmanas siūlo du būdus jam 
numalšinti. Psichologas rekomenduoja bent minutėlę liautis pykti ir 
blaiviai pasverti įtūžį sukėlusias mintis, nes pyktį ir kursto pirminis jį 
įžiebusių veiksmų įvertinimas ir pakartotinis tų veiksmų apmąstymas. 
Kuo ankstesnėje pykčio stadijoje tai padaroma, tuo geriau. Pyktį gali- 
ma ir visiškai nuslopinti, jeigu jam dar stipriai neįsiplieskus atsiranda 
švelninančių aplinkybių. 

Išmanymo, kaip galima nuslopinti pyktį, galią atskleidė vienas iš 
Zilmano tyrimų. Jo pagalbininkas storžieviškai įžeidinėjo ir provokavo 
savanorius eksperimento dalyvius, o šie, gavę progą atsimokėti jam 
tuo pačiu (prastai įvertindami jo galimybę eiti tam tikras pareigas), 
piktdžiugiškai ja pasinaudodavo. Kartą taip įkiršinus savanorius ir dar 
neleidus jiems atsiteisti, padėjėja netikėtai pakvietė erzintoją prie 
telefono. Išeidamas vyras ir jai mestelėjo kandžią pastabą. Tačiau 
moteris neįsižeidė ir ramiai visiems paaiškino, jog tam žmogui dabar 
esą labai sunku, jis jaučiąs didelę įtampą prieš artėjantį įvertinimą. 
Po tokio paaiškinimo suerzinti eksperimento dalyviai nepasinaudojo 
jiems suteikta galimybe atsilyginti storžieviui ir jį netgi užjautė. 

Tokia padėtį švelninanti informacija padeda iš naujo įvertinti pyk- 
tį sukėlusias aplinkybes ir numaldyti neigiamus jausmus. Tačiau šios 
priemonės, kaip nustatė Zilmanas, veiksmingos tada, kai pykstama vi- 
dutiniškai, o tikro įniršio nuslopinti nebegali, nes įniršusieji, pasak ty- 
rinėtojo, „nesugeba susivokti“, kitaip tariant, blaiviai mąstyti. Kai įsiū- 
tis visiškai užtemdo protą, žmonės nebepaiso jokių švelninančių ap- 
linkybių ir, anot Zilmano, „prabyla pačiais grubiausiais žodžiais“. 


„Atvėsimas“ 
Būdamas trylikos metų, kartą supykęs išėjau iš namų ir prisie- 
kiau atgal nebegrįžti. Buvo puiki vasaros diena. Žingsniavau 
mielomis gatvelėmis, kol vidudienio ramybė ir grožis mane nu- 
ramino. Po kelių valandų atlyžęs ir atgailaudamas grįžau na- 
mo. Nuo tada kaskart, kai supykstu, einu pasivaikščioti. Tai 
man labiausiai padeda. 

Čia pateikiama ištrauka iš vieno pirmųjų mokslo darbų apie pyk- 
tį, parašyto 1899 metais.“ Dar vienas būdas nuslopinti pyktį: neutralio- 
je aplinkoje, kurioje nėra papildomų pykčio dirgiklių, reikia palaukti, 
kol „atvės“ smegenys ir nuslūgs adrenalino banga. Pavyzdžiui, įpyku- 
siems asmenims patartina kurį laiką nesimatyti, liautis kursčius prie- 
šiškas mintis ir maloniai prasiblaškyti. Prasiblaškymas, kaip pastebėjo 
Zilmanas, yra veiksmingas nuotaikos keitimo įrankis: juk sunku išlikti 
piktam smagiai leidžiant laiką. Tačiau pirmiausia reikia nusiraminti 
tiek, kad būtų galima pramogauti. 

Zilmano atlikti pykčio įsiplieskimo ir slopinimo tyrimai paaiškina 
daugelį Dianos Tais „atrastų“ būdų, paprastai žmonių taikomų mal- 
dant pyktį. Vienas tokių paveikių būdų - kol atslūgs įkarštis, kur nors 
vienam išvykti. Daugelis vyrų tokį būdą supranta kaip pasivažinėjimą 
automobiliu — vairuodami jie „atvėsta“ (tas, pasak Tais, paskatino ją 
važinėti atsargiau). Saugesnis būdas - ilgas pasivaikščiojimas. Intensy- 
vi mankšta taip pat padeda nusiraminti. Tinkami ir kiti atsipalaidavimo 
būdai, pavyzdžiui, gilus kvėpavimas, raumenų atpalaidavimas, pade- 
dantys nuraminti įsiaudrinusį kūną. Žodžiu, veikla atitraukia žmogų 
nuo to, kas gali kelti pyktį. Intensyvūs fiziniai pratimai taip pat slopina 
pyktį, nes po didelio fizinio krūvio kūnas grįžta į ramesnį ritmą. 

Tačiau nusiraminimas nebus veiksmingas, jei piktos mintys tebe- 
bus kurstomos, nes kiekviena iš jų yra mažutis dagtis prie pykčio para- 
ko statinės. Atsipalaidavimo kokybę lemia gebėjimas sustabdyti piktų 
minčių srautą. Nagrinėdama žmonių taikomus pykčio pažabojimo bū- 
dus, Diana Tais nustatė, jog prasiblaškymas labai padeda įveikti pyktį: 
televizijos laidos ar filmo stebėjimas, skaitymas ir panašūs užsiėmi- 
mai išvaiko piktas mintis ir nuslopina įniršį. Tačiau mokslininkė paste- 
bėjo, jog pataikavimas sau, pavyzdžiui, apsipirkimas ar valgymas, 
reikiamo poveikio neduoda. Juk vaikštinėjant po parduotuvę ar žiau- 
mojant šokoladinį pyragą galima ir toliau kuo puikiausiai puoselėti 
negeras mintis. 

Čia paminėti būdai papildo Djuko universiteto psichiatro Redfor- 
do Viljamso (Redford Williams), siekusio padėti priešiškai nusiteiku- 
siems ir širdies ligomis linkusiems sirgti žmonėms įveikti savo dirglu- 

mą, sukurtus ir ištobulintus būdus. Vienas jo patarimų - sąmoningai 
sulaikyti vos užsimezgusias ciniškas ar priešiškas mintis ir jas užrašyti. 
Kai šios mintys užfiksuojamos, jas lengviau apsvarstyti, rasti joms kontr- 
argumentų. Tačiau, pasak Zilmano, šis būdas veiksmingas tol, kol pyk- 
tis neperaugo į įniršį. 


Klaidingas įsitikinimas, kad išlieti pyktį naudinga 

Kartą Niujorke tiesiai priešais taksi, kuriuo važiavau, sustojo jau- 
nuolis, praleisdamas kitus automobilius ir laukdamas, kol galės pereiti 
gatvę. Taksi vairuotojas nekantraudamas ėmė signalizuoti ir ženklais 
rodyti, kad šis pasitrauktų iš kelio. Rūsčiai pažvelgęs, jaunuolis atsakė 
nepadoriu gestu. 

— Tu, kalės vaike! — sušuko vairuotojas, grėsmingai tuo pat metu 
spausdamas akceleratoriaus ir stabdžių pedalus. Nenoromis pasitrau- 
kęs nuo pavojingo automobilio, jaunuolis dar spėjo jam smogti kumš- 
čiu. Atsakydamas į tai taksistas įkandin pažėrė virtinę keiksmų. Po ku- 
rio laiko vis dar suirzęs vairuotojas man tarė: 

— Negali leisti, kad tave apdrėbtų mėšlu. Reikia duoti tinkamą at- 
kirtį! Tai bent jau pagerina savijautą. 

Katarsis — įniršio išliejimas - kartais garbinamas kaip pykčio su- 
valdymo būdas. Mėgstama sakyti: „Tai padeda geriau jaustis“. Tačiau, 
remdamasis tyrimų duomenimis, Zilmanas pateikė argumentų, panei- 
giančių šią nuomonę. 1950 metais psichologams, tyrusiems katarsio 
pasekmes, pavyko nustatyti, jog išlietas pyktis nenuslopsta arba nu- 
slopsta menkai (nors dėl gundančios pykčio prigimties žmonės gali 
jausti pasitenkinimą).“ Žinoma, esant tam tikroms aplinkybėms išsi- 
plūsti gali būti naudinga: pavyzdžiui, kai pyktis išliejamas tiesiai ad- 
resatui ir taip atkuriamas teisingumas arba kai tokiu būdu sustabdo- 
mas netinkamai elgęsis žmogus ir suvaržoma jo galimybė kerštauti. 
Tačiau kadangi pykčiui būdingos padegamosios savybės, tai lengviau 
pasakyti nei padaryti. 

Diana Tais nustatė, jog vienas blogiausių būdų nuslopinti pyktį — 
jį išlieti: įniršio proveržiai paprastai sužadina emocines smegenis, to- 

dėl žmonės ne nusiramina, o dar labiau įsiunta. Pasak mokslininkės, 
įpykę žmonės tokį nusiteikimą stengiasi išlaikyti, o ne jo nusikratyti. 
Daug geriau, kai žmogus pirma nurimsta, o tik po to konstruktyviai ir 
argumentuotai siekia išspręsti kivirčą. Kartą girdėjau, kaip tibetiečių 
mokytojas Chogyam Trungpa, atsakydamas į klausimą, kaip geriausia 
elgtis apimtam pykčio, patarė: „Neslopink jo, bet ir nieko nedaryk jo 
vedamas“. 


NERIMO SLOPINIMAS: KAM JAUDINTIS? 


Regis, prakiuro duslintuvas! Plerpia... Reikėtų nuvažiuoti į dirbtuves 
jį pataisyti... Bet tai brangu... Teks paimti pinigų iš Džeimio kole- 
džo sąskaitos... O kas bus, jei neišgalėsiu mokėti už jo mokslą? 
Praėjusios savaitės jo mokymosi rezultatai nedžiugina... Jei Džei- 
mio pažymiai bus tokie prasti, jis nepateks į koledžą... Tas duslintu- 
vas taip kriokia... 


Tokios nerimą žadinančios mintys nepaliaujamai sukasi galvoje, 
viena rūpesčių virtinė veja kitą - panašiai kaip prastoje melodramoje. 
Čia pateiktą pavyzdį pasiūlė Pensilvanijos valstijos universiteto psi- 
chologai Lizabeta Romer (Lizabeth Roemer) ir Tomas Borkovecas (Tho- 
mas Borkovec). Jų atlikti nerimo - visų rūpesčių šerdies - tyrimai padė- 
jo suteikti šiai problematikai mokslo statusą.“ Suprantama, nerimo 
apimtam žmogui sunku jį pažaboti. Tačiau konstruktyviai mąstant, nors 
tai labai panašu į nerimavimą, galima rasti išeitį. Iš tikrųjų nerimas — 
tai budrumas galimo pavojaus akivaizdoje. Jis neabejotinai labai svar- 
bus evoliucijai, vykstant natūraliajai atrankai. Kai baimė sudirgina 
emocines smegenis, kilęs nerimas padeda sutelkti dėmesį į pavojų, o 
smegenys priverčiamos tučtuojau imtis to reikalo, visus kitus rūpes- 
čius atidėjus į šalį. Nerimavimas tam tikra prasme yra numatymas to, 
kas galėtų įvykti negero ir kaip tą įveikti. Nerimo paskirtis — rasti 
išganingų būdų pavojams nugalėti ar užbėgti jiems už akių. 

Sunkumų atsiranda tada, kai nerimas tampa lėtinis, nuolat karto- 
jasi ir nepadeda rasti geresnės išeities. Nuodugnūs tokio nerimo tyri- 

mai parodė, kad jam būdingi visi nestipraus emocinio išpuolio bruo- 
žai: jis atsiranda tarsi iš niekur, yra nevaldomas, kelia susierzinimą, 
yra nepaaiškinamas. Be to, šio jausmo apimtas žmogus beatodairiškai 
ir neieškodamas išeities visą dėmesį sutelkia ties rūpestį sukėlusia 
problema. Jeigu jis nebepajėgia ištrūkti iš uždaro nerimo rato, šis per- 
auga į tikrus nervinius išpuolius: įvairias baimes, panikos priepuolius, 
įkyrumus bei priverstinius veiksmus. Visi šie sutrikimai pasireiškia skir- 
tingai: apėmus kokiai nors baimei nuolat dėl ko nors nuogąstaujama; 
apsėdus įkyrumui nepaliaujama svarstyti, kaip išvengti kokios nors 
nelaimės; panikos sukaustyti žmonės bijosi mirties ar galimo priepuolio. 

Visais čia išvardytais atvejais nerimas varo apsėstąjį iš proto. Vie- 
na moteris buvo apimta švaros manijos: ji keletą kartų per dieną po 
keturiasdešimt penkias minutes prausėsi duše, dvidešimt ar daugiau 
kartų per dieną po penkias minutes plovė rankas, niekur nesėdo prieš 
tai nesterilizavusi tos vietos spiritu. Visi šie ritualai užimdavo didesnę 
dalį dienos. Neliesdavo ji ir vaikų ar gyvulių — jie buvo „per daug 
purvini“. Šių priverstinių veiksmų pagrindas - liguista mikrobų baimė. 
Moteris nuolat baiminosi, kad kuo nors užsikrėtusi susirgs ir numirs. 

Pacientė, kuri buvo gydoma nuo „generalizuoto nerimo sutriki- 
mo“ (psichikos sutrikimas, pasireiškiantis nuolatine nerimo būsena), 
sutiko garsiai išreikšti savo nuogąstavimus: 


Ko gero, man nepavyks. Tai gali atrodyti pernelyg dirbtina, o natū- 
raliai man gali neišeiti. Jeigu man nesiseks, aš niekada nepa- 
sveiksiu.'? 


Šis nerimavimo dėl nerimo pavyzdys rodo, kaip ir menkiausi būgš- 
tavimai gali virsti mintimis apie viso gyvenimo nelaimę: „Aš niekada 
nepasveiksiu“. Tokias mintis lydintis nerimas galiausiai perauga į ka- 
tastrofos nuojautą. Nerimas paprastai reiškiasi žodžiais, o ne vaizdi- 
niais, jis visada ką nors šnabžda protui į ausį. Norint tą jausmą įveikti, 
į šią jo savybę būtina atsižvelgti. 

Mėgindami rasti būdą nemigai išgydyti, Tomas Borkovecas ir jo 
kolegos pradėjo tirti nerimo jausmą. Kaip buvo pastebėta, jis pasireiš- 
kia dviem būdais: kognityviuoju, t. y. nerimastingomis mintimis, ir 

somatiniu, pavyzdžiui, tokiais fiziologiniais simptomais kaip prakai- 
tavimas, širdies ritmo padažnėjimas, raumenų įsitempimas. Borkove- 
cas nustatė, kad labiausiai nemigos kamuojamus žmones vargina ne 
somatinis dirglumas — užmigti neleidžia įkyrios mintys. Nerimo ap- 
sėsti žmonės negali liautis dėl visko jaudinęsi, kad ir kaip norėtų mie- 
go. Užmigti jiems pavyktų tik tada, jeigu jie atsikratytų kamuojančių 
rūpesčių, pasiduotų atsipalaidavimo pojūčiui. Kitaip tariant, nuslopin- 
ti jaudulį galima kitur nukreipus dėmesį. 

Tačiau daugelis nerimo apimtų žmonių, regis, to nepajėgia pada- 
ryti. Borkoveco nuomone, taip yra todėl, kad nerimavimas tampa stip- 
riu įpročiu. Šis jausmas, atrodo, turi ir teigiamą pusę: paprastai neri- 
maujama dėl realių grėsmių ir pavojų. Nerimo paskirtis - kai jis pagrįstas 
— modeliuoti tykančius pavojus ir numatyti būdus jiems įveikti. Tačiau 
nerimo vaisiai ne visada geri. Ypač nuolatinis nerimas trukdo nauju kam- 
pu pažvelgti į problemas ir su jomis susidoroti. Neieškodami jokios 
išeities, nerimo apsėsti žmonės dažniausiai tik nepaliaujamai mąsto apie 
pavojų, pasiduoda blogoms nuojautoms, o jų mintys bergždžiai blaško- 
si toje pačioje plokštumoje. Nuolatiniai nerimautojai dažnai jaudinasi 
nepagrįstai, jie įžvelgia pavojų ten, kur kiti jo nė nepastebi. 

Tačiau tie žmonės Borkovecui prisipažįsta, kad nesibaigiantis, pats 
save kuriantis niūrių, baimės valdomų minčių ratas jiems padeda. Ko- 
dėl kyla nerimas, kaip jis išauga, tapdamas tiesiog psichine priklauso- 
mybe? Borkoveco teigimu, įprotis nerimauti stiprėja panašiai kaip ti- 
kėjimas prietarais. Nerimaujama dėl daugelio dalykų, kurie vargu ar 
kada nors įvyks: mylimo Žmogaus žūties per lėktuvo katastrofą, ban- 
kroto ir pan. - o tai, bent jau pirmykštėms limbinėms smegenims, turi 
kažkokios magijos. Kaip ir amuletas, saugantis nuo galimos nelai- 
mės, nerimas psichologiškai tarsi užbėga už akių pavojui, dėl kurio 
jaudinamasi. 


Nerimo paskirtis 
Suviliota žurnalistinio darbo, iš Vidurio vakarų valstijos ji persi- 
kraustė į Los Andželą. Tačiau netrukus leidinį nupirko kitas lei- 
dėjas, ir moteris liko be darbo. Tapusi laisvai samdoma žurnaliste 

ir neturėdama nuolatinių pajamų, ji arba būdavo užsivertusi dar- 
bu, arba jo iš viso neturėdavo ir net nepajėgdavo sumokėti nuo- 
mos mokesčio. Moteris ėmė vengti kalbėtis telefonu, o kartą 
nebeišgalėjo įsigyti sveikatos draudimo. Tas ypač slėgė: ji la- 
bai nerimavo dėl savo sveikatos, kiekvienas galvos skausmas 
jai rodėsi kylantis dėl smegenų auglio, kur nors važiuodama ji 
baimindavosi padaryti avariją. Moteris nuolat buvo pasinėrusi į 
savo rūpesčius, jautėsi atsidūrusi nevilties liūne. Ji prisipažino, 
kad nerimas jai tapo kone narkotiku. 


Tomas Borkovecas netikėtai atrado vieną rūpesčio privalumą. Pa- 
skendę rūpesčiuose žmonės, rodos, nebepastebi jų sukeliamų nerimo 
pojūčių — paspartėjusio širdies ritmo, išrasojusios kaktos, kūno drebu- 
lio. Ir toliau nesiliaujant mąsčius apie rūpesčius, nerimas truputėlį nu- 
slopsta, tą bent jau rodo širdies ritmas. Viskas vyksta maždaug tokia 
seka: susirūpinimo apimtas žmogus pastebi įvairius apie tariamo pa- 
vojaus grėsmę bylojančius ženklus; įsivaizduojama nelaimė pradeda 
kelti nerimą; po to užvaldo nesibaigiantis sielvartingų minčių srautas, 
skatinantis kitas gąsdinančias temas; dėmesys prikaustomas prie naujų 
minčių, nukreipiančių protą nuo pradinio bauginančios nelaimės vaiz- 
dinio. Pasak Borkoveco, vaizdiniai yra stipresni psichologinio nerimo 
sukėlėjai nei mintys, todėl nerimaujančiam žmogui apie galimą nelai- 
mę geriau mąstyti, nei ją įsivaizduoti. Tada rūpinimasis stiprėja kaip 
tam tikras paties nerimo priešnuodis. 

Tačiau nesiliaujantis rūpinimasis kartu ir žlugdo, nes įgauna ste- 
reotipinių, sustingusių minčių pavidalą ir neskatina kūrybiškai mąstyti 
bei ieškoti problemų sprendimo būdų. Šį nelankstumą atskleidžia ne 
tik įkyrios besikartojančios mintys, - jis išryškėja ir nervų sistemos 
lygmeniu: regis, tai tam tikras smegenų žievės sąstingis, emocinių 
smegenų negebėjimas pakankamai lanksčiai reaguoti į besikeičian- 
čias aplinkybes. Kitaip tariant, nuolatinis rūpinimasis kiek apmalšina 
nerimą, tačiau pačios problemos neišsprendžia. 

Nuolatiniai panikuotojai, deja, negali pasinaudoti jiems dažniau- 
siai duodamu patarimu: „Liaukis nerimavęs“ (arba dar prastesniu: „Ne- 
sirūpink ir būk laimingas“). Kadangi nuolatinę savigraužą skatina mig- 

dolinio kūno veikla, ji pasireiškia netikėtai. Kartą sužadinta, ji ilgai 
nesiliauja - tokia esminė jos savybė. Atlikęs daug bandymų, Borkove- 
cas vis dėlto rado gana paprastų būdų net ir labiausiai užkietėjusiems 
savigraužoms padėti atsikratyti šio nelemto įpročio. 

Pirmas žingsnis - tai savivoka, leidžianti aptikti vos prasikalusius 
nerimo daigus, kai trumpai pasirodęs tariamos nelaimės vaizdinys su- 
žadina rūpinimosi-nerimo ciklą. Borkovecas moko žmones pastebėti 
nerimo signalus, ugdo gebėjimą atpažinti jo priežastimi galinčias tapti 
aplinkybes, minėtą būseną žadinančias mintis ir vaizdinius, taip pat 
fiziologinius nerimo pojūčius. Įgiję patirties, žmonės gali nesunkiai ir 
vis anksčiau pastebėti prasidedančio nerimo požymius. Jie išmoksta ir 
atsipalaidavimo pratimų, kuriuos patartina atlikti ne tik iškilus būtinybei, 
bet ir kasdien. 

Vis dėlto vien atsipalaiduoti nepakanka. Labai svarbu nedelsiant 
pasipriešinti įkyrioms, bauginančioms mintims, kitaip nerimastis vis 
didės ir galiausiai užvaldys. Taigi kitas žingsnis būtų suabejoti tokio- 
mis mintimis: „Negi tai, ko bijausi, būtinai turi įvykti? Negi nėra jokios 
kitos galimybės? Ar galėčiau imtis kokių nors veiksmingų žygių? Ar 
tikrai verta nepaliaujamai mąstyti apie nerimą keliančius dalykus?“ 

Toks susirūpinimo ir sveiko skepticizmo derinys turėtų veikti kaip 
nervinio sužadinimo stabdis. Abejonių skatinimas slopina limbinės sis- 
temos keliamą jaudulį. Tokios mintys atpalaiduoja ir kartu pajėgia at- 
remti emocinių smegenų skleidžiamus ir kūnu sklindančius nerimo 
impulsus. 

Tomas Borkovecas nurodo, kad panašios priemonės skatina su ne- 
rimu nesuderinamą psichinį aktyvumą. Kai sudaromos palankios sąly- 
gos nerimo priepuoliams kartotis, jis įgyja galios. Tuo tarpu ėmus svars- 
tyti įvairius požiūrio į rūpimą klausimą variantus, apsisaugoma nuo 
galimybės naiviai patikėti netikra nerimą keliančia mintimi. Šis bū- 
das padėjo atsikratyti įpročio graužtis netgi tiems žmonėms, kurių po- 
linkį nerimauti galima buvo laikyti jau psichikos sutrikimu. 

Tačiau tiems asmenims, kurių nerimas peraugo į tokius psichikos 
sutrikimus kaip fobija, obsesinis kompulsinis sutrikimas ar panikos sutri- 
kimas, patartina imtis gydymo vaistais. Šiuo atveju toks sprendimas — 

savivokos požymis - būtų protingiausias. Suprantama, psichoterapijos 
būdu reikia perorientuoti emocinę seką, kad be vaistų sutrikimas neat- 
sinaujintų. 


KAIP ĮVEIKTI MELANCHOLIJĄ 


Daugiausiai pastangų prireikia norint atsikratyti liūdesio. Pasak 
Dianos Tais, žmonės labai išradingai ieško būdų slegiančiai nuotaikai 
įveikti. Žinoma, liūdesio nereikia vengti, melancholija, kaip ir kitokia 
nuotaika, turi savo privalumų. Netekties sukeltas liūdesys paprastai 
atitraukia mus nuo pramogų ir malonumų, padeda susitelkti ties tuo, 
kas prarasta, ir suteikia jėgų imtis naujos veiklos — bent jau tą kartą. 
Kitaip tariant, liūdesys padeda laikinai pamiršti buities rūpesčius ir skirti 
dėmesio apmąstymams. Laikas tarsi sustoja, žmogus gedi dėl netek- 
ties, apmąsto jos prasmę ir, psichologiškai atsinaujinęs, vėl imasi pla- 
nuoti ateitį. 

Gedėjimas dėl netekties yra vertingas jausmas, priešingai nei gili 
depresija. Viljamas Staironas iškalbingai apibūdino „daugelį siaubin- 
gų šios ligos pasireiškimų“ — neapykantą sau, menkavertiškumo jaus- 
mą, „kenksmingą liūdesį ir gūdų niūrumą, blogą nuotaiką, baimę, su- 
svetimėjimo pojūtį ir galų gale stingdantį nerimą“. Dar galima pami- 
nėti protinį darbą trikdančius veiksnius: „sumišimą, nesugebėjimą su- 
sikaupti, užmaršumą“, ir tolesnes ligos stadijas - „sveiką protą aptem- 
dančius anarchistinius polinkius“ ir „pojūtį, kad protavimą apnuodijo 
toksiški syvai, neleidžiantys džiaugtis gyvu pasauliu“. Pastebimos ir 
fiziologinės pasekmės: žmogus jaučiasi mieguistas, apatiškas, „sustin- 
gęs, nuvargęs ir perdėtai jautrus“, taip pat „neramus ir nekantrus“. Vė- 
liau niekas nebeteikia malonumo: „Maistas, kaip ir visi juntami daly- 
kai, tampa beskonis“. Galiausiai nykstanti viltis perauga į sielvartą — 
apčiuopiamą lyg fizinis skausmas ir tokį nepakeliamą, jog savižudybė 
atrodo esanti vienintelė išeitis. 

Tokia sunki depresija paralyžiuoja gyvenimą, niekas nepradeda- 
ma ir neplanuojama. Vien depresijos požymiai rodo, kad gyvenimas 

pakibo ant plauko. Staironui nepadėjo nei gydymas vaistais, nei psi- 
choterapija; tik laikas ir saugus prieglobstis ligoninėje išsklaidė jo liū- 
desį. Tačiau daugeliui žmonių, ypač turintiems ne tokių rimtų negala- 
vimų, psichoterapija gali padėti taip pat gerai, kaip ir gydymas vais- 
tais: prozakas dabar labai madingas, bet yra ir daugybė kitų vaistų, 
galinčių kiek palengvinti depresiją, ypač gilią. 

Tačiau dabar norėčiau išsamiau pakalbėti ne apie tą liūdesio for- 
mą, kurią reikia gydyti ligoninėje, o apie įprastinę melancholiją. Yra 
daug nusiminimo rūšių, kurias žmonės, turėdami vidinių išteklių, gali 
įveikti patys. Deja, dažniausiai griebiamasi tokių būdų, kurie tik dar 
labiau pablogina savijautą. Vienas jų — užsisklęsti savyje — prislėgtie- 
siems dažnai atrodo patrauklus, tačiau jie paprastai pasijunta dar vie- 
nišesni ir liūdnesni. Diana Tais mano, kad tinkamiausia kovos su dep- 
resija priemonė - bendravimas: ji siūlo eiti pasivaikščioti ar į filmą, 
neatsisakyti dalyvauti pobūvyje, žodžiu, ką nors veikti kartu su šeima 
ar draugais. Tokios ir panašios priemonės puikiai veikia, kai norima 
praskaidrinti žmogui nuotaiką. Tačiau liūdesys nesitrauks, jeigu žmo- 
gus tokią progą išnaudos tiktai mąstyti apie jam baimę keliančius rū- 
pesčius. 

Iš tikrųjų vienas svarbiausių veiksnių, lemiančių blogos nuotaikos 
tvarumą, yra tai, kaip ilgai žmonės „gromuliuoja“ mintis apie savo 
bėdas. Apmąstymai apie tai, kas liūdina, ko gero, dar pagilina ir užtę- 
sia depresiją. Ligos atveju rūpestis įgauna kelias formas, priklausan- 
čias nuo to, pavyzdžiui, kaip esame pavargę, kiek turime jėgų, kaip 
sugebame pagrįsti savo poelgius, kaip mums sekasi ką nors nuveikti. 
Paprastai tokios mintys neskatina veikti ir imtis spręsti iškilusių pro- 
blemų. Kiti dažnai pasitaikantys rūpesčiai — nerimo sukėlėjai: 
„užsisklendimas savyje ir nuolatinis galvojimas apie blogą savijautą, 
nerimas, kad sutuoktinis gali imti bodėtis prislėgtu partneriu, nuogąs- 
tavimas praleisti dar vieną bemiegę naktį“. Juos vardija psichologė Siu- 
zana Nolen-Heksma (Susan Nolen-Hoeksma) iš Stenfordo, tyrusi |i- 
guistą depresija sergančių žmonių mąstyseną. 

Prislėgti žmonės kartais aiškina tokią savo mąstyseną tuo, kad jie 
esą bando geriau save suprasti, tačiau iš tikrųjų liūdesio jausmą puo- 


Aistrų vergai 95 


selėja, nesiimdami nieko, kas galėtų praskaidrinti nuotaiką. Todėl gy- 
dant depresiją būtų pravartu nuodugniai išnagrinėti jos priežastis. Tai 
suteiktų nuovokumo ir paskatintų imtis priemonių, galinčių pakeisti 
depresiją sužadinusias sąlygas. O liūdėjimas nieko nedarant tik dar 
labiau sunkina padėtį. 

Nuolatinis minčių apie savijautą „gromuliavimas“ gali tik paašt- 
rinti depresiją ir sudaryti jai dar palankesnes sąlygas keroti. Siuzana 
Nolen-Heksma pateikia tokį pavyzdį: apimta depresijos pardavėja va- 
landų valandas graužiasi dėl to, kad negauna svarbių užsakymų. Pre- 
kių apyvarta tolydžio mažėja, ir ji jaučiasi esanti tikra nevykėlė, kas 
dar labiau stiprina jos neviltį. Jei ši moteris stengtųsi negalvoti apie ją 
slegiančius dalykus ir daugiau dėmesio skirtų savo darbui, nebeturėtų 
laiko liūdėti. Tokiu atveju tikėtina, jog prekybos apyvarta nemažėtų, ir 
geri darbo rezultatai galėtų įkvėpti moteriai pasitikėjimo savimi bei 
pagerintų savijautą. 

Moterys, kaip pastebėjo psichologė, labiau nei vyrai linkusios už- 
sisklęsti savyje ir pasinerti į apmąstymus. Jos nuomone, šis dėsningu- 
mas gali bent iš dalies paaiškinti, kodėl moterys serga depresija dvigubai 
dažniau nei vyrai. Suprantama, kiti veiksniai taip pat gali turėti tam 
įtakos — moterys labiau linkusios atskleisti savo liūdesį arba turi dau- 
giau dėl ko gyvenime sielvartauti. Tuo tarpu vyrai dvigubai dažniau 
nei moterys savo neviltį skandina alkoholio liūne. 

Pripažįstama, kad kognityvinė terapija, kurios tikslas - laužyti 
mąstymo stereotipus, tokia pat veiksminga kaip ir lengvos formos dep- 
resijos gydymas vaistais. Be to, ji gana patikimai stabdo ligos atsinau- 
jinimo procesą. Taikomos kartu, šios gydymo priemonės yra itin veiks- 
mingos. “ Viena yra išmokti suabejoti „gromuliuojamų“ minčių pa- 
grįstumu bei prisiminti teigiamus dalykus, ir visiškai kas kita sąmonin- 
gai planuoti užsiimti malonia, prablaškančia veikla. 

Prasiblaškyti reikia, nes sielvartą keliančios mintys įsibrauna ne- 
tikėtai ir neprašytos, sutrikdydamos psichinę pusiausvyrą. Tačiau net- 
gi stengdamiesi, depresijos kamuojami žmonės dažnai nepajėgia iš- 
sklaidyti savo slogių minčių, nes, kartą prasidėjęs, nerimo minčių po- 
tvynis ilgai neatslūgsta. Pavyzdžiui, blogos nuotaikos prislėgtiems žmo- 

nėms, kurių buvo paprašyta sustatyti į savo vietas sakinyje sumaišytus 
žodžius, buvo lengviau perprasti liūdno turinio sakinius (pvz., „Ateitis 
visiškai niūri“). “ 

Sielvartas yra sunkiai slopinamas jausmas. Depresija sergantiems 
ligoniams, siekiant juos atitraukti nuo slogių minčių (pavyzdžiui, apie 
draugo laidotuves), buvo pateiktas džiugios ir nelabai džiugios veiklos 
sąrašas, iš kurio jie turėjo pasirinkti priimtinesnį variantą. Žmonės rin- 
kosi antrąjį variantą. Pasak šiuos tyrimus atlikusio Teksaso universiteto 
psichologo Ričardo Venclafo (Richard Wenzlaff), slogios nuotaikos 
kamuojami žmonės turėtų labai stengtis galvoti apie ką nors linksmes- 
nio ir vengti to, kas neabejotinai sugadintų nuotaiką: pavyzdžiui, ne- 
reikėtų žiūrėti graudaus filmo ar skaityti tragiškai pasibaigiančio ro- 
mano. 


Nuotaikos praskaidrinimo būdai 

Įsivaizduokite, kad vairuojate automobilį ir per rūką važiuojate ne- 
pažįstamu stačiu ir vingiuotu keliu. Staiga kitas automobilis įva- 
žiuoja į jūsų eismo juostą ir atsiduria per keletą pėdų tiesiai prieš 
jus - per arti, kad spėtumėte laiku sustoti. Jūs iki galo spaudžia- 
te stabdžių pedalą, bet mašina slysta į priekį. Dar spėjate pa- 
matyti, kad tame automobilyje daug į mokyklą vežamų vaikų. 
Po susidūrimo išgirstate jų verksmą. Nubėgęs prie automobilio 
išvystate be gyvybės ženklų ant žemės gulintį vaiką. Jūs labai 
susikremtate dėl įvykusios nelaimės. 


Tokios širdį draskančios istorijos buvo pasakojamos Ričardo Venc- 
lafo atliekamo eksperimento dalyviams. Savanoriai devynias minutes 
užrašinėjo savo minčių srautą, stengdamiesi negalvoti apie papasako- 
tą įvykį. Kiekvieną kartą, kai mintis apie įvykį blykstelėdavo galvoje, 
parašydavo paukščiuką. Šiurpaus atsitikimo vaizdai pamažu blėso iš 
atminties, bet dažniau šmėkštelėdavo mintyse tiems asmenims, kurie 
jautėsi labiau sukrėsti pasakojimo. 

Liūdėti linkę eksperimento dalyviai, net ir norėdami išsiblaškyti, 
mąstė apie niūrius dalykus. „Minčių pobūdį lemia ne tik jų turinys, 
bet ir nuotaika, — teigia tyrimo autorius. — Galvoje kaupiasi blogų 

minčių rinkinys, ir tuo sparčiau, kuo žmogaus nuotaika būna prastes- 
nė. | depresiją linkę asmenys paprastai sukuria labai patvarų tokių 
minčių ir jų sukeltų asociacijų tinklą, todėl pabjurusią nuotaiką ganė- 
tinai sunku įveikti. Viena liūdna mintis gimdo kitą, o tai tik stiprina 
neigiamas emocijas.“ 

Kai kurių mokslininkų nuomone, verkimas yra natūralus būdas 
sumažinti smegenyse liūdesį sukeliančių cheminių medžiagų. Ašaros, 
žinoma, gali nuplauti sielvartą, tačiau išsiverkęs Žmogus dažnai tebe- 
lieka nusiminęs. „Sveiko ašarojimo“ teorija nėra teisinga: verkimas stip- 
rina niūrius apmąstymus ir nenuslopina skausmo. Nutraukti liūdesį žadi- 
nančių minčių grandinę gali pavykti kitur nukreipiant dėmesį. Štai ko- 
dėl, anot vienos iš vyraujančių teorijų, sunkiausiomis depresijos for- 
momis sergančius ligonius galima veiksmingai gydyti elektros šoku: 
pacientai jaučiasi geriau, nes, laikinai praradę trumpalaikę atmintį, ne- 
beatsimena, kodėl buvo nusiminę. Diana Tais nustatė, kad, stengda- 
miesi prasiblaškyti, žmonės paprastai skaito knygas, žiūri televizorių, 
žaidžia videožaidimus, sprendžia galvosūkius, miega arba ką nors įdo- 
maus planuoja, pavyzdžiui, nuostabias atostogas. Ričardas Venclafas 
dar papildytų, kad pačios geriausios priemonės yra tos, kurios gali pa- 
veikti nuotaiką: įtemptos sporto rungtynės, linksmas filmas, nuotaikin- 
ga knyga. (Deja, ne visada pavyksta įveikti slogią nuotaiką. Tyrimai 
parodė, kad, ilgai mėgavęsi televizijos programomis, žmonės jausda- 
vosi dar labiau prislėgti nei iš pradžių.) 

Dianos Tais nuomone, aerobikos pratimai bene geriausiai padeda 
įveikti lengvą depresiją ir šiaip blogą nuotaiką. Tačiau reikėtų įspėti, 
jog fiziniai pratimai labiausiai tinka tingiems, paprastai mažai spor- 
tuojantiems asmenims. Tuo tarpu kasdien besimankštinantiems treni- 
ruotės neturi tokio didelio poveikio. Užsigrūdinusių, sportuoti įpratu- 
sių žmonių nuotaiką fiziniai pratimai veikia kitaip: jie jaučiasi blogai 
padarę mankštą. Mankšta teigiamai veikia todėl, kad keičia nuotai- 
kos sukeltą fiziologinę organizmo būseną: depresija slopina fizinį ak- 
tyvumą, o aerobikos pratimai stipriai sužadina kūną. Be to, nurimti 
kūnui padedantys atsipalaidavimo būdai puikiai išsklaido nerimą, su- 
sijaudinimą, tačiau depresijos atveju nėra tokie veiksmingi. Taigi šie 

metodai veikia depresiją ir nerimą, nes padidėjęs smegenų aktyvu- 
mas nebeatitinka buvusios emocinės būsenos. 

Gana populiarūs blogos nuotaikos priešnuodžiai yra pojūčių 
džiaugsmai ir malonumai. Įprastiniai būdai, kuriais žmonės kovoja su 
depresija, yra maudymasis karštoje vonioje, mėgavimasis geidžiamu 
skanėstu, muzikos klausymasis, intymūs santykiai ir pan. Moterys pa- 
prastai pamalonina save dovanėlėmis, vyksta apsipirkti ar šiaip paga- 
nyti akių į vitrinas. Diana Tais nustatė, kad koledžo studentų itin mėgs- 
tamas nusiraminimo būdas - valgymas - tris kartus dažniau taikomas 
moterų nei vyrų, tuo tarpu depresijos apimti vyrai penkis kartus daž- 
niau nei moterys griebiasi alkoholio ir narkotikų. Tačiau persivalgant 
ir girtaujant galima laukti tik priešingų pasekmių nei tikimasi: dėl per- 
sivalgymo paprastai apgailestaujama, o alkoholis, slopindamas centri- 
nę nervų sistemą, stiprina depresiją. 

Geresnis nuotaikos praskaidrinimo būdas, anot Dianos Tais, yra 
mažų pergalių ir sėkmių džiaugsmas, pavyzdžiui, nudirbus seniai ati- 
dedamą namų ūkio darbą, sutvarkius namus ar išsprendus kokį nors 
svarbų klausimą. Be to, džiaugsmo teikia ir savo įvaizdžio pakeitimas, 
tarkim, puošniai apsirengus ar pasidažius pasijuntama geriau. 

Vienas pačių veiksmingiausių neterapinio pobūdžio, šiaipjau re- 
tai taikomų depresijos gydymo būdų - požiūrio į gyvenimą ir aplinką 
keitimas. Žmonės, žinoma, apgailestauja dėl nutrūkusios draugystės, 
sielvartauja, „kad jiems lemta likti vienišiems“, tačiau toks nusiteiki- 
mas tik aitrina širdgėlą ir kelia neviltį. Ramiai viską apmąsčius imama 
suprasti, jog tarpusavio santykiai nebuvo labai puikūs. Žodžiu, blai- 
vesnis vertinimas, gebėjimas įžvelgti ir netekties privalumus yra ge- 
riausias liūdesio priešnuodis. Buvo pastebėta, kad vėžiu sergantys as- 
menys, nepaisant ligos stadijos, labai nusimena, lygindami save su 
sveikais žmonėmis, tačiau nusiteikia visiškai kitaip, jei pajėgia už- 
jausti dar sunkiau sergančius pacientus („Man ne taip jau blogai, aš 
nors galiu vaikščioti“). Toks gretinimas gali nuostabiai praskaidrinti 
nuotaiką: netikėtai slogiausias dalykas toks nebeatrodo. 

Kitas veiksmingas sielvarto ir graužaties įveikimo būdas yra pa- 
galba jos reikalingiems žmonėms. Depresijos pagrindas yra nuolatinis 

galvojimas apie save ir rūpinimasis savimi, todėl pagalba kitiems ir 
gebėjimas suprasti kitų širdgėlą padeda užmiršti savo liūdesį. Dianos 
Tais nuomone, savanorio darbas - treniruoti vaikų komandą, būti Di- 
džiuoju broliu, maitinti benamius - yra geriausias nuotaikos skaidrini- 
mo būdas. Tačiau jis taikomas bene rečiausiai. 

Galų gale kai kurie žmonės sugeba nusikratyti melancholijos 
patirdami transcendentinius išgyvenimus. Pasak Tais, „malda, jei esi 
tikrai tikintis, pataiso bet kokią nuotaiką ir puikiai padeda atsikratyti 
depresijos“. 


IŠSTŪMIMAS*: DŽIUGUS NEIGIMAS 


„Jis spyrė savo kambario draugui į pilvą...“ Taip prasideda saki- 
nys. O taip baigiasi: „...tačiau jis tik norėjo įjungti šviesą“. 

Toks agresijos virsmas nekalta, nors ir sunkiai įtikima klaida yra 
gyvas išstūmimo pavyzdys. Jį pateikė koledžo studentas, pasisiūlęs da- 
lyvauti tiriant žmones, kuriems būdingas išstūmimas, t. y. kurie, regis, 
visą laiką automatiškai neleidžia nemalonumams pasiekti savo suvo- 
kimo. Minėtoji sakinio pradžia - „Jis spyrė savo kambario draugui į 
pilvą...“ — buvo pateikta šiam studentui kaip testas, ir paprašyta sakinį 
užbaigti. Kiti testai aiškiai parodė, jog šis psichinio vengimo veiksmas 
iš esmės atspindėjo jo gyvenimo būdą, t. y. nemalonumų nematymą. 
Anksčiau nemalonumų nepastebinčius žmones tyrėjai vadino bejaus- 
miais — aleksitimikų pusbroliais. Dabar tokie žmonės laikomi geban- 
čiais valdyti savo emocijas. Jie taip puikiai moka slopinti neigiamus 
jausmus, kad net nesuvokia jų negatyvumo. Šiuos žmones gal reikėtų 
vadinti ne bejausmiais, kaip buvo įpratę mokslininkai, o veikiau ra- 
miais. 

Daug tokių tyrimų atliko psichologas Danielius Vainbergeris (Da- 
niel Weinberger), šiuo metu dirbantis Keis Vestern Rezervo universite- 


* Išstūmimas (repression) - tai psichologinis gynybos mechanizmas, kurio metu mintys ir 
jausmai, paprastai nemalonūs, išstumiami iš sąmonės į pasąmonę, t. y. žmogus nebeži- 
no, kad jų turi, — ir aiškiai nesimato, kad jų turėtų. (Spec. red. past.) 

te. Jo teigimu, tokie žmonės, patys to nesuvokdami, kartais gali būti 
fiziologiškai sutrikę, nors iš pažiūros atrodo visiškai ramūs. Savano- 
riams atliekant pateikto testo užduotį — užbaigti sakinį - buvo stebimi 
jų fiziologiniai pokyčiai. Apsimestinai ramios laikysenos slepiamą su- 
sijaudinimą išdavė kūnas: perskaičius sakinio apie įtūžusį kambario 
draugą pradžią visiems savanoriams ėmė greičiau plakti širdis, padi- 
dėjo kraujo spaudimas, jie suprakaitavo. Bet paklausti, kaip jautėsi, 
visi teigė buvę visiškai ramūs. 

Toks reiškinys, kai neprisileidžiami pykčio ir nerimo jausmai, nėra 
retas: pasak Vainbergerio, taip elgiasi maždaug vienas žmogus iš šešių. 
Vaikai gali išmokti būti ramūs pirmiausia šeimoje: kai tėvai arba vienas 
iš tėvų yra pavyzdys, kaip galima nuolat būti geros nuotaikos ir valdytis, 
nepaisant nerimą keliančių jausmų, pasitaikančių ar nuolatinių sunkumų. 
Arba ši savybė gali būti tiesiog paveldėta, nors iš tikrųjų dar niekas 
negali tiksliai pasakyti, kaip atsiranda ar susiformuoja tokie bruožai. 

Esminis klausimas - ar tokie žmonės tikrai yra nejautrūs, nepati- 
ria fizinio kankinančių emocijų poveikio, o gal tik apsimeta esą ra- 
mūs? Remdamasis savo puikaus tyrimo rezultatais, į šį klausimą atsa- 
kė Viskonsino universiteto psichologas ir senas Vainbergerio bendra- 
darbis Ričardas Deividsonas (Richard Davidson). Eksperimento daly- 
viams Deividsonas pateikė sąrašą žodžių ir paprašė parinkti asociaty- 
vių. Didžiuma pateiktų žodžių buvo neutralūs, tik keletas jų turėjo 
neigiamą ar erotinę reikšmę, galėjusią skaitančiajam sukelti jaudulį. 
Ištyrus, kaip reaguoja ramių asmenų kūnas, paaiškėjo, kad neigiamą 
reikšmės atspalvį turintys žodžiai sukėlė fiziologinį susierzinimą, nors 
jų parinkti emociškai bespalviai žodžiai rodė pastangas neutralizuoti 
įžeidžiamus žodžius. Pavyzdžiui, žodžiui „neapykanta“ jie galėjo pa- 
rinkti žodį „meilė“. 

Deividsonas rėmėsi tuo (kalbant apie dešiniarankius), jog pagrin- 
dinis neigiamus jausmus valdantis centras yra dešiniajame smegenų 
pusrutulyje, tuo tarpu kalbą reguliuojantis centras — kairiajame pusru- 
tulyje. Vos tik dešinysis smegenų pusrutulis atpažįsta neigiamos reikš- 
mės žodį, tučtuojau per corpus callosum - didžiąją jungtį tarp smege- 
nų pusrutulių — siunčia šią žinią į kalbą valdantį centrą, ir tuomet išta- 
riamas atsakymas. Naudodamasis sudėtinga lęšių konstrukcija, Dei- 

vidsonas pateikė žodį taip, kad jis būtų tik pusėje žmogaus regos lau- 
ko. Dėl nervinės regėjimo sistemos struktūros rodomi objektai buvo 
regos lauko kairėje, todėl juos pirmiausia atpažindavo neigiamoms 
emocijoms jautrus dešinysis smegenų pusrutulis. Kai objektai buvo 
regos lauko dešinėje, signalą gaudavo kairysis smegenų pusrutulis, 
kuris negalėjo įvertinti signalo pobūdžio. 

Kai žodžiai būdavo pateikiami dešiniajam pusrutuliui, nemalonu- 
mų neprisileisti linkę asmenys vėluodavo reaguoti, bet tik tada, kai 
žodis buvo negatyvus. Taip neatsitikdavo, jei žodis pasitaikydavo neut- 
ralus. Vėluojama būdavo tik tada, kai žodžiai buvo pateikiami dešinia- 
jam pusrutuliui. Kitaip tariant, žmonių ramumą, matyt, lemia nerviniai 
mechanizmai, kliudantys perduoti nemalonią informaciją. Taigi šie žmo- 
nės neapsimetinėja, kad nesuvokia savo blogos nuotaikos, - jų smege- 
nys slepia šią informaciją nuo šeimininkų. Tiksliau, malonių jausmų 
klodą, gaubiantį nerimą keliantį suvokimą, lemia kairiosios kaktinės 
skilties veikla. Išmatavęs ramių žmonių kaktinių skilčių aktyvumą, Dei- 
vidsonas nustatė, jog aktyvesnė yra kairioji skiltis — teigiamų jausmų 
centras, o dešinioji skiltis - neigiamų jausmų centras - mažiau aktyvi. 

Pasak Deividsono, tokie žmonės „jaučiasi esą optimistai, jie nei- 
gia, kad sunkumai juos slegia, o ilsėdamiesi (tai susiję su teigiamais 
jausmais) demonstruoja kairiosios skilties aktyvumą. Tokia smegenų 
veikla gali lemti jų gerą savijautą, nepaisant užslėpto fiziologinio 
susijaudinimo, kurį paprastai sukelia sielvartas. Deividsono teigimu, 
smegenų veikla, kai slegianti tikrovė išgyvenama pozityviai, reika- 
lauja daug energijos. Fiziologinis susijaudinimas gali padidėti dėl nuo- 
latinių nervinės schemos pastangų išsaugoti teigiamus jausmus ar slo- 
pinti neigiamus. 

Kitaip tariant, ramumas yra džiugus neigimas, teigiama disociaci- 
ja* ir galbūt priemonė, atskleidžianti nervų sistemos veiklą sunkes- 
niais disociacijos atvejais, pasitaikančiais, tarkim, potrauminio streso 
sutrikimo atveju. Pusiausvyra, Deividsono nuomone, „atrodo, yra vy- 
kęs emocinės savireguliacijos būdas“, nors nėra išaiškinta, kiek dėl to 
nukenčia savimonė. 


* Disociacija — reiškinys, kai kas nors nuo ko nors atskiriama. (Spec. red. past.) 

Tik kartą gyvenime buvau suakmenėjęs iš baimės. Tai atsitiko 
per matematikos, kurios man kažkaip pavyko nesimokyti, eg- 
zaminą pirmais mokymosi koledže metais. Aš vis dar prisime- 
nu tą patalpą, į kurią, jausdamas kažką negera, sunkia širdimi 
jįėjau nelemtą pavasario rytą. Šioje auditorijoje klausiausi dau- 
gelio dėstomų dalykų, tačiau tą rytą nei pro langus, nei audito- 
rijoje nieko nemačiau. Eidamas sėsti į savo vietą prie durų, 
negalėjau atitraukti žvilgsnio nuo grindų. Atverčiau mėlyną eg- 
zaminų knygos viršelį, — ausyse tegirdėjau besidaužančią širdį, 
o skrandyje jutau nerimo skonį. 

Žvilgtelėjau į egzamino klausimus. Beviltiška. Maždaug va- 
landą sėdėjau įbedęs akis į lapą, tuo tarpu protas bandė įžvelg- 
ti, kuo visa tai baigsis. Šios mintys nepaliaujamai sukosi galvo- 
je, baimės kilpa veržė kaklą, o drebulys krėtė visą kūną. Sėdė- 
jau sustingęs, netekęs žado kaip nuodų paralyžiuotas gyvūnas. 
Dabar, prisimindamas tą košmarišką dieną, labiausiai stebiuosi 
savo proto sąstingiu. Aš visiškai nesistengiau išnaudoti tos va- 
landos ir atsakyti bent į kai kuriuos klausimus. Nė nemėginau 
pafantazuoti. Apimtas siaubo tiesiog sėdėjau ir laukiau, kol kan- 
kinimas baigsis. 


Šį siaubą patyriau aš pats. Iki šiol man tai yra puikiausias įrody- 
mas, kad stresas gali aptemdyti protą. Dabar aš suvokiu, kad tas išmė- 
ginimas atskleidė galią emocinių smegenų, pajėgiančių užvaldyti ir 
net paralyžiuoti mąstančiąsias smegenis. 

Kaip slogi nuotaika, susijaudinimas, širdgėla veikia žmogaus psi- 
chiką, pedagogams žinoma seniai. Apimti nerimo, pikti ar susikrimtę 
mokiniai nepajėgia mokytis. Tokios būsenos asmenys nesugeba gerai 
suprasti ir tinkamai taikyti informacijos. Kaip rašoma penktoje šios 
knygos dalyje, stiprios neigiamos emocijos neleidžia nukreipti dėme- 
sio į ką nors kita. Vienas iš požymių, rodančių, kad jausmai tampa 
patologiški, yra jų perdėtas įkyrumas. Jie užvaldo visas mintis, kol 
galų gale niekais paverčia pastangas imtis kokios nors užduoties. Sky- 
rybų skausmą išgyvenantys žmonės (ar dėl tėvų skyrybų kenčiantys 


102 


Mokslumas 103 


vaikai) skiria mažai dėmesio darbui ar mokymuisi, nes sielvartingos, 
beviltiškumą ir bejėgiškumą sukeliančios mintys nugali kitas. 

Jausmams paralyžiavus gebėjimą susikaupti, užšaldoma ta proto 
savybė, kurią pažinimą tiriantys mokslininkai vadina veikliąja atminti- 
mi. Tai gebėjimas išlaikyti atmintyje visą svarbią informaciją, reikalin- 
gą kokiam nors darbui ar uždaviniui atlikti. Darbinė atmintis valdo to- 
kią paprastą kasdienę informaciją kaip telefono numeris ir tokią sudė- 
tingą kaip įmantrios siužetinės linijos, kurias rašytojas mėgina supinti. 
Darbinė atmintis puikiai atlieka vykdomąją protinės veiklos funkciją ir 
lemia kitus intelektinius pajėgumus - tiek gebėjimą suformuluoti saki- 
nį, tiek išspręsti keblią problemą.“ Veikliąją atmintį valdo kaktinė sme- 
genų žievė, esanti jausmų ir emocijų sandūroje.“ Kai limbinė grandinė, 
susisiekianti su kaktine smegenų žieve, yra pavergta neigiamų emoci- 
jų, silpnėja veiklioji atmintis, ir mes nebepajėgiame blaiviai mąstyti. 
Tuo per nelemtą matematikos egzaminą pats įsitikinau. 

O dabar aptarkime teigiamo nusiteikimo — gebėjimo ko nors sie- 
kiant pasinaudoti tokiais jausmais kaip entuziazmas, stropumas, pasi- 
tikėjimas savimi — svarbą. Ištyrus paaiškėjo, kad olimpinių žaidynių 
dalyvius, pasaulinio garso muzikantus ir šachmatų didmeistrius sieja 
viena savybė - gebėjimas rasti paskatų nepaliaujamai tobulėti einant 
pasirinktu keliu. Dabar, kai atlikėjų meistriškumas nuolat didėja, no- 
rint tapti pasaulinio garso menininku reikia dar vaikystėje pradėti at- 
kakliai lavintis. 1992 metų olimpinių žaidynių dalyviai - dvylikame- 
čiai kinų nardymo komandos nariai per savo gyvenimą tiek laiko sky- 
rė nardymo treniruotėms, kiek dvidešimtmečiai Amerikos komandos 
sportininkai: jaunieji Kinijos nardytojai pradėjo treniruotis būdami ket- 
verių metų amžiaus. Geriausi dvidešimto amžiaus smuikininkai vir- 
tuozai ėmė griežti taip pat nuo penkerių metų. Tarptautinių šachmatų 
varžybų čempionai pradėjo žaisti šachmatais būdami maždaug septy- 
nerių metų amžiaus, tuo tarpu tie, kurie nepasiekė pasaulinio lygio - 
tik nuo dešimties. Ankstyva lavinimosi pradžia teikia gyvenime pra- 
našumų: geriausi garsios Berlyno muzikos akademijos studentai smui- 
kininkai, visi tik įžengę į trečiąją dešimtį, per savo gyvenimą mokėsi 
griežti smuiku daugiau kaip 10 tūkstančių valandų, tuo tarpu ne tokie 

profesionalūs studentai tam skyrė vidutiniškai 7,5 tūkstančio valandų. 

Panašių gebėjimų žmonių pasiekimai dažnai skiriasi priklauso- 
mai nuo to, kaip anksti vaikystėje jie pradėjo nuosekliai siekti pasi- 
rinkto tikslo, niekada nepaliaudami tobulintis. Šiuo atveju tokios savy- 
bės kaip entuziazmas ir atkaklumas yra svarbiausios. 

Gebėjimas pagrįsti savo siekius, be kitų įgimtų gabumų, pasireiš- 
kia stebėtinai puikiais iš Azijos kilusių amerikiečių studentų moky- 
mosi rezultatais. Vieno nuodugniai atlikto tyrimo rezultatai perša mintį, 
jog azijietiškos kilmės amerikiečių vaikų intelekto koeficientas yra 
tik dviem trim taškais didesnis nei jų bendraamžių baltaodžių ameri- 
kiečių.“ Tačiau ištyrus teisės ir medicinos specialybių, kurių mokosi 
daugelis rytietiškos kilmės jaunuolių, studentus paaiškėjo, kad Azijos 
amerikiečių intelekto koeficientas yra kur kas didesnis: japonų kilmės 
amerikiečių — 110 taškų, kinų kilmės amerikiečių - 120 taškų.“ Taip 
yra veikiausiai dėl to, kad jau nuo pirmųjų metų mokykloje iš Azijos 
kilę vaikai yra stropesni už baltuosius. Stenfordo sociologas Senfordas 
Dorenbušas (Sanford Dorenbusch), tyręs daugiau kaip dešimt tūkstan- 
čių vidurinių mokyklų vaikų, nustatė, jog Azijos amerikiečiai namų 
darbams skiria 40 proc. daugiau laiko nei kiti moksleiviai. „Daugelis 
amerikiečių tėvų linkę toleruoti savo vaikų silpnąsias puses ir pabrėž- 
stengiasi: jei tau nelabai sekasi, mokykis iki vėlyvo vakaro, o jei re- 
zultatai vis tiek prastoki, mokykis ir anksti iš ryto.“ Kitaip sakant, 
stiprios kultūrinės etinės darbo tradicijos tampa stipriu stimulu, lemian- 
čiu uolumą, atkaklumą ir darbštumą. Tai sudaro emocinį pranašumą. 

Kaip jausmai stiprina mūsų gebėjimą mąstyti ir planuoti, lavintis 
siekiant geidžiamo tikslo, spręsti gyvenimo keliamus uždavinius ir 
pan., taip jie nustato mūsų galimybių pasinaudoti įgimtais proto gebė- 
jimais ribas. Tai lemia, ar gyvenime mus lydės sėkmė. Jeigu mūsų 
siekiai grindžiami entuziazmu, o tai, ką darome, mums teikia pasi- 
tenkinimą arba netgi kelia šiek tiek rūpesčių, šie jausmai padeda gy- 
venime daug nuveikti. Šia prasme emocinis intelektas yra itin svarbus 
gebėjimas, stipriai veikiantis kitus gebėjimus, — padedantis jiems atsi- 
skleisti arba juos gniuždantis. 

IMPULSŲ VALDYMAS: GARDĖSIO TESTAS 


Įsivaizduokite, kad esate ketverių metų amžiaus. Jums pasiūlo- 
ma saldumynų: jeigu šiek tiek luktelėsite, gausite du zefyrus, o jeigu 
laukti nenorite, gausite dabar, bet tik vieną zefyrą. Keturmečiui tai 
tikras išbandymas, amžinas mūšis tarp impulso ir susivaldymo, tarp id 
ir ego, troškimo ir savitvardos, pasitenkinimo ir susilaikymo. Toks tes- 
tas padeda ne tik nustatyti vaiko charakterį, bet netgi numatyti gyve- 
nimo kelią, kurį galbūt jis pasirinks. 

Psichologiniu požiūriu turbūt nėra svarbesnės savybės kaip gebė- 
jimas atsispirti impulsui. Tai savitvardos esmė, nes visi jausmai iš es- 
mės skatina impulsus paversti veiksmais. Žodžio „emocija“ šaknis 
reiškia „judėti, judinti“. Gebėjimo atsispirti impulsui veikti pagrindas 
smegenų veiklos požiūriu turėtų būti limbinės sistemos signalų, siun- 
čiamų judesius valdančiai smegenų žievės daliai, slopinimas. Toks aiš- 
kinimas kol kas yra hipotetinis. 

Šiaip ar taip, minėtasis tyrimas, kurio metu ketverių metų vaikams 
pasiūloma pasirinkti vieną arba du zefyrus, parodo, kaip svarbu yra 
sugebėti pažaboti savo jausmus ir taip slopinti kylančius impulsus. To- 
kį tyrimą 1960 metais Stenfordo universiteto miestelio vaikų darželyje 
atliko psichologas Valteris Mišelis (Walter Mischel). Jame dalyvavo dar- 
želio auklėtiniai, Stenfordą baigę studentai ir jau dirbantys asmenys. 
Eksperimentas, pradėtas su keturmečiais vaikais, buvo tęsiamas ir jiems 
baigus studijas. 

Kai kurie vaikai sugebėjo ištverti, kol grįžo eksperimentuotojas, 
nors tos 15-20 minučių jiems turbūt atrodė visa amžinybė. Jie visaip 
stengėsi atsispirti pagundai: užsidengdavo akis, kad nematytų saldu- 
mMynų, parėmę rankomis galvą kalbėjosi su savimi, dainavo, žaidė ran- 
komis ir kojomis, netgi bandė užsnūsti. Šie narsūs ir ištvermingi darže- 
linukai gavo savo apdovanojimą - po du zefyruš. Kiti, impulsyvesnie- 
Ji, griebė po skanėstą eksperimentuotojui nė nespėjus išeiti. 

Kokios įtakos tolesniam vaikų gyvenimui turėjo gebėjimas arba 
negebėjimas valdyti akimirkos impulsą, išaiškėjo po dvylikos keturio- 
likos metų, jiems jau esant paaugliais. Emociniu ir visuomeniniu po- 


106 Emocinio intelekto prigimtis 


žiūriu skirtumas tarp „griebk zefyrą“ vaikų ir kantresnių jų bendraam- 
žių buvo stulbinantis. Atsispyrusieji pagundai buvo visuomeniškesni: 
veiklūs, pasitikintys savimi ir sugebantys įveikti gyvenimo siunčia- 
mus išbandymus žmonės. Mažiau tikėtina, kad jie palūš, bus sugniuž- 
dyti gyvenimo sunkumų ar pasiduos blogai įtakai. Šie jaunuoliai vei- 
kiausiai priims iššūkius ir tvirtai sieks užsibrėžto tikslo, nepaisydami 
kylančių sunkumų. Jie buvo patikimi ir iniciatyvūs, sugebėdavo visa 
galva pasinerti į veiklą. Praėjus daugiau kaip dešimčiai metų jie ne- 
buvo praradę gebėjimo atsisakyti malonumų ir siekti užsibrėžto tikslo 
bei kantriai laukti „apdovanojimo“. 

Trečdalis anuomet iš karto griebusiųjų saldumynus turėjo mažiau 
šių teigiamų savybių, o jų psichologinis portretas kėlė rūpesčių. Būda- 
mi paaugliai, jie vengė bendrauti, buvo užsispyrę ir neryžtingi, lengvai 
pažeidžiami ir linkę greitai nusiminti, laikė save „blogais“ ar niekam 
tikusiais, bėdai ištikus nieko nesiimdavo ir pasiduodavo, niekuo nepa- 
sitikėjo, įsižeisdavo negavę tiek, kiek nori, buvo įtarūs ir pavydūs, per- 
nelyg jautriai ir piktai reaguodavo į dirgiklius, išprovokuodami ginčus 
ir muštynes. Jie buvo tokie pat nekantrūs, kaip ir tąkart vaikystėje. 

Kokie bendravimo gebėjimai ir jausmų formuojami bruožai prasi- 
kala mažais daigais vaikystėje, tokios charakterio savybės visu gražu- 
mu pražysta vėliau gyvenime. Gebėjimą nuslopinti impulsą lemia stipri 
valia, nesvarbu, ar tai būtų dietos laikymasis, ar pastangos įgyti medi- 
cinos mokslų laipsnį. Kai kurie vaikai jau būdami ketverių metų turi 
minėtųjų gebėjimų pradmenų: jie jau pajėgia suprasti, kad jiems nau- 
dinga susivaldyti, nukreipti savo dėmesį nuo pagundos, kad pasiektų 
tikslą — du gardėsius. 

Dar labiau nustebino rezultatai tyrimo, kai tie patys vaikai buvo 
pakartotinai įvertinti baigę vidurinę mokyklą. Kantrieji mokėsi daug 
geriau nei tie, kurie pasidavė pagundai ir iš karto suvalgė gardėsį. Re- 
miantis jų tėvų įvertinimu, pirmieji mokėsi geriau: aiškiau reiškė min- 
tis, greičiau viską suprasdavo, sugebėjo labiau susikaupti, planuoti ir 
įgyvendinti tai, ką numatydavo, labiau troško mokytis. Šių jaunuolių 
mokyklinių gebėjimų testo (angl. SAT) rezultatai buvo nepalyginti ge- 
resni. Trečdalio tų eksperimento dalyvių, kurie būdami ketverių nepa- 

jėgė susivaldyti, humanitarinių dalykų išmanymas buvo įvertintas vi- 
dutiniškai 524 taškais, o tiksliųjų mokslų —- 528 taškais. Trečdalio kan- 
triųjų įvertinimo vidurkis atitinkamai buvo 610 ir 652 taškai. Taigi iš 
viso 210-ia taškų daugiau.“ 

Mažiems vaikams teikiamas savitvardos testas daug tiksliau pade- 
da numatyti jų mokyklinių gebėjimų testo rezultatus nei intelekto koe- 
ficiento testas. Intelekto koeficiento rodiklis numatant ateitį tampa 
svaresnis ir tikslesnis tada, kai vaikai jau moka skaityti. Visa tai rodo, 
jog savitvarda daro didelę įtaką intelektiniams gebėjimams. (Jei vai- 
kas nemokomas tvardytis, galima spėti, ir kur kas tiksliau nei remian- 
tis intelekto koeficientu, kad vėliau jis bus linkęs nusižengti. “) Kai 
kurie mokslininkai įtikinėja, kad intelekto koeficiento negalima pa- 
keisti ir kad protinių vaiko galimybių ribos yra nulemtos prigimties, 
tačiau, kaip rašoma penktoje šios knygos dalyje, yra nemažai įrody- 
mų, jog tokių emocinių gebėjimų kaip savitvarda ir socialinis nuovo- 
kumas galima išmokti. 

Gebėjimas, kurį psichologas Valteris Mišelis gana nevykusiai api- 
būdino kaip „sąmoningą atsisakymą to, kas malonu, vardan tikslo“, 
tikriausiai yra kertinis savitvardos akmuo: tai galia vardan tikslo - pa- 
vyzdžiui, siekiant plėtoti verslą, išspręsti matematikos lygtį ar laimėti 
Stenlio taurę - nuslopinti kylančius impulsus. Tyrimo išvados pabrėžia 
emocinio intelekto kaip metagebėjimo, lemiančio žmonių sugebėji- 
mą naudotis kitomis savo proto galiomis, vaidmenį. 


BJAURI NUOTAIKA. SUJAUKTAS MĄSTYMAS 


Mano sūnus pradėjo žaisti universiteto futbolo komandoje. Labai 
jaudinuosi dėl jo, nes jis kiekvieną akimirką gali susižeisti. Aš taip 
nervinuosi stebėdama rungtynes, kad į jas nebegaliu eiti. Jis, žino- 
ma, nusivylęs, jog nesidomiu jo žaidimu, bet aš neįstengiu įveikti 
nerimo. 


Tai papasakojusi moteris gydosi nuo perdėto nerimavimo. Ji su- 
pranta, kad minėtasis jausmas trukdo jai imtis gyvenime vadovauja- 

mo vaidmens, kas jai patiktų. | Tačiau kai tik prireikia apsispręsti dėl 
kokio nors paprasto dalyko, pavyzdžiui, eiti ar neiti į futbolo rungty- 
nes, kuriose žaidžia sūnus, moterį apima nelaimės nuojauta. Ji negali 
laisvai apsispręsti, nes jos nerimas nustelbia protą. 

Kaip jau įsitikinome, rūpestis ir nerimas trikdo visą proto veiklą. 
Nesėkmės atveju rūpestis yra naudingas jausmas, nes protas uoliai ren- 
giasi numatomai grėsmei. Tačiau tokia psichinė „repeticija“ slopina 
pažintinę funkciją, o visas dėmesys sutelkiamas į nerimo šaltinį. 

Nerimas kenkia intelektui. Nuolat nerimaujantis žmogus nepa- 
jėgs atlikti sudėtingos, didelių proto pastangų reikalaujančios atsakin- 
gos užduoties, pavyzdžiui, oro linijų dispečerio darbo. Linkusiems ne- 
rimauti gyvenime paprastai nesiseka, net kai jų intelekto testo vertini- 
mai geresni nei kitų. Tą parodė ir tyrimas, kuriame dalyvavo 1790 
būsimųjų oro linijų dispečerių. Nerimas trukdo mokytis: atlikus 126 
tyrimus, kuriuose dalyvavo 36 tūkstančiai žmonių, paaiškėjo, kad mo- 
kymosi gebėjimai tiesiogiai susiję su jauduliu. Kuo labiau asmuo lin- 
kęs nerimauti, tuo blogiau mokosi. “ 

Nerimauti linkusių asmenų buvo paprašyta atlikti atpažinimo už- 
duotį: į dvi grupes suskirstyti dviprasmius dalykus ir papasakoti, ko- 
kios mintys tuo metu jiems atėjo į galvą. Dauguma asmenų prisipaži- 
no, kad vyravo neigiamos mintys — „Aš nesugebėsiu to atlikti“, „Man 
tas testas neįkandamas“ ir panašios. Jos kliudė atlikti užduotį ir rasti 
tinkamiausią variantą. Kai ramūs žmonės atlikdami tą pačią užduotį 
tyčia nervinosi, testo rezultatas pastebimai suprastėjo. Ir atvirkščiai: 
kai jautriems asmenims buvo leista penkiolika minučių pailsėti ir nu- 
rimti, užduotį jie atliko daug geriau.“ 

Testo baimę pirmą kartą septintajame dešimtmetyje moksliškai ap- 
tarė Ričardas Alpertas (Richard Alpert), prisipažinęs, kad jo smalsumą 
sužadino noras išsiaiškinti, kodėl nerimas, kuris jį apimdavo prieš eg- 
zaminą, lemdavo prastus rezultatus, o jo bičiuliui Ralfui Haberiui, prie- 
šingai, egzamino sukelta įtampa iš esmės padėdavo geriau atlikti už- 
duotis. “ Atlikti tyrimai parodė, kad iš tikrųjų vieniems nerimauti lin- 
kusiems asmenims šis jausmas kliudo mokytis, o kitiems nekliudo ar- 
ba net padeda.“ Paradoksalu, bet nuojauta, kad neišlaikys egzamino, 

tokius studentus kaip Haberis skatina atkakliai jam ruoštis, deja, ki- 
tiems jaudulys gali lemti nesėkmę. Tokiems jautriems žmonėms kaip 
Alpertas bloga nuojauta slopina aiškų mąstymą ir geram mokymuisi 
reikalingą atmintį, o atliekant testą jaudulys visiškai suardo gebėjimą 
blaiviai mąstyti. 

Nerimo laipsnis yra tiesiog proporcingas rezultatams, kuo labiau 
žmonės nervinasi, tuo blogiau parašo testą.“ Proto ištekliai eikvojami 
jaudinimuisi, todėl kitai informacijai apdoroti tiesiog nebeužtenka in- 
telektinių pajėgų. Nerimo apniktas žmogus tikrai neišlaikys egzami- 
no, nes jis tiesiog negalės tinkamai susikaupti. Jaudinimasis lyg bloga 
lemiantis ženklas stumia žmogų į nelaimę, dėl kurios jis nerimauja. 

Savo emocijas sugebantys pažaboti žmonės vis dėlto gali pasi- 
naudoti savo jauduliu (dėl, tarkim, artėjančio egzamino ar kalbos, ku- 
rią teks sakyti) kaip stimulu geriau tam pasirengti. Klasikinėje psicho- 
loginėje literatūroje rašoma apie apverstos U raidės pavidalo sąsają 
tarp nerimo ir elgesio bei veiklos, įskaitant ir proto veiklą. Apverstos U 
raidės viršuje santykis tarp nerimo ir elgesio (veiklos) yra optimalus, 
kai kam nors atlikti prireikia mažiausiai nervų sąnaudų. Jeigu visiškai 
nesijaudinama, atsiranda abejingumas, nėra stimulo stengtis, o jeigu 
perdėm jaudinamasi, sužlunga visos pastangos. 

Hipomanija - lengva, pakili nuotaika - labiausiai būdinga rašyto- 
jams ir kitiems kūrėjams, kurių darbas reikalauja lakios vaizduotės, 
mąstymo savitumo. Tokia nuotaika maždaug atitinka apverstos U rai- 
dės viršų. Tačiau jei ta euforija tampa nevaldoma ir virsta tikra manija, 
kaip kad būna maniakinės depresinės psichozės metu, o susijaudini- 
mas pakerta gebėjimą rišliai mąstyti, tada net kai mintys liejasi laisvai, 
neįmanoma jų tinkamai apdoroti ir suteikti išbaigtą pavidalą. 

Gera nuotaika, jeigu ji patvari, stiprina gebėjimą lanksčiai mąstyti 
ir padeda lengviau surasti problemų - tiek intelektinių, tiek tarpusavio 
santykių — sprendimo būdus. Vienas iš būdų kam nors padėti įveikti 
rūpesčius — papasakoti tam žmogui anekdotą. Juokas, kaip ir pakili 
nuotaika, atrodo, padeda aiškiau mąstyti ir laisviau bendrauti, įžvelgti 
tarpusavio santykių niuansus, kurie kitu atveju liktų nepastebėti. Tai 
proto gebėjimas, svarbus ne tik kūrybiškumui palaikyti, bet ir siekiant 

suprasti sudėtingus žmonių tarpusavio santykius ir numatant galimų 
sprendimų padarinius. 

Intelektinė gero juoko nauda yra dar akivaizdesnė, kai reikia kūry- 
biškai spręsti problemas. Vieno tyrimo metu nustatyta, jog Žmonėms, 
tik ką stebėjusiems pokštų laidą, geriau sekėsi spręsti galvosūkį, kurį 
psichologai seniai naudoja mąstymo kūrybiškumui nustatyti.“ Eksperi- 
mento dalyviams buvo duota žvakė, degtukų, smeigtukų ir nurodyta 
pritvirtinti žvakę prie kamštinės lentos taip, kad jai degant vaškas ne- 
varvėtų ant grindų. Daugelis žmonių mąstė labai standartiškai ir turi- 
mus daiktus naudojo įprastai. Tačiau tie asmenys, kurie tik ką žiūrėjo 
nuotaikingą laidą, palyginti su stebėjusiais filmą apie matematiką ar 
sprendusiais uždavinius, išradingiau pritaikė degtukų dėžutę ir smeigtu- 
kus: jie prismeigė dėžutę prie lentos ir panaudojo ją kaip žvakidę. 

Netgi nedideli nuotaikos pokyčiai sužadina gebėjimą kitaip su- 
vokti aplinką, o tai padeda mąstyti neįprastai, pasitikėti savimi ir nesu- 
stabarėti. Taip iš dalies yra todėl, kad, būdami gerai nusiteikę, mes 
paprastai labiau atsimename teigiamus dalykus: pasvėrę visus galimų 
veiksmų privalumus bei trūkumus, susitelkiame ties pozityviais argu- 
mentais, kurie skatina mus elgtis drąsiau, net rizikuoti. 

Prasta nuotaika neigiamai veikia atmintį, verčia žmogų baimintis 
ir elgtis pernelyg atsargiai. Apskritai nevaldomos emocijos slopina pro- 
to veiklą. Tačiau, kaip buvo rašyta penktame skyriuje, emocijas valdyti 
galima. Emocinė savikontrolė yra svarbiausias gebėjimas, ugdantis ki- 
tas Žmogaus proto galias. Tik prisiminkime viltį, optimizmą ir tas didin- 
gas akimirkas, kai žmogus pranoksta pats save. 


PANDOROS SKRYNIA IR POLIANA: TEIGIAMO 
MĄSTYMO PRIVALUMAI 


Koledžo studentams buvo pateikta situacija. 


Nors jūs užsibrėžėte tikslą gauti B įvertinimą, per pirmąjį egza- 
miną pateikėte tik 30 proc. teisingų atsakymų, taigi gavote tik D 
balą. Praėjo savaitė po pirmojo egzamino. Ką ketinate daryti?!? 

Šiuo atveju reikšmingiausias veiksnys buvo viltis. Didžiausi opti- 
mistai teigė ketiną dar atkakliau mokytis ir pagerinti galutinį rezultatą. 
Ne tokie karšti optimistai norėjo kaip nors pagerinti įvertinimą, tačiau 
turėjo mažiau ryžto to siekti. O mažiausiai savo sėkme tikintys studen- 
tai, žinoma, į viską numojo ranka ir palaidojo viltį ką nors pakeisti. 

Vis dėlto klausimas nėra vien teorinis. Lygindamas pirmakursių 
optimistų ir pesimistų studentų mokymosi rezultatus, šio tyrimo auto- 
rius, Kanzaso universiteto psichologas K. R. Snaideris (C. R. Snyder) 
nustatė, jog vilties testas padėjo tiksliau nuspėti studentų pirmojo se- 
mestro pažymius nei mokyklinių gebėjimų vertinimo testas SAT (labai 
panašus į intelekto koeficiento nustatymo testą), tariamai galintis nu- 
matyti jaunuolių mokymosi koledže perspektyvas. Taigi panašių proti- 
nių gebėjimų žmonės iš esmės skiriasi tik mokslumą nulemiančiomis 
charakterio savybėmis. 

Pasak Snaiderio, „savo sėkme tikintys studentai kelia sau dides- 
nius reikalavimus ir žino, kaip atkakliai reikia mokytis siekiant tikslo. 
Panašaus intelektinio pajėgumo studentų mokymosi rezultatai skiriasi 
pagal gebėjimą neprarasti vilties“. 

Kaip byloja gerai žinoma legenda, senovės graikų dievai, pavy- 
dėdami princesei Pandorai grožio, dovanojo jai paslaptingą skrynią ir 
liepė niekada jos neatidaryti. Tačiau vieną dieną smalsumas ir pagun- 
da privertė princesę praverti skrynios dangtį. Žvilgtelėjusi vidun ji iš- 
leido į pasaulį didžiąsias nelaimes - ligas, nerimą, beprotybę. Tačiau 
gailestingas dievas leido jai laiku uždaryti skrynią ir sugauti šių blogy- 
bių priešnuodį, darantį gyvenimą pakenčiamą: viltį. 

Šių dienų mokslininkų nuomone, vilties vaidmuo gyvenime ste- 
bėtinai svarbus, ji yra galingesnė nei paguoda nelaimėje! Viltis teikia 
pranašumų ir mokantis, ir sunkiai dirbant. Tai ne tik šviesus tikėjimas, 
kad viskas bus gerai. Snaideris viltį apibūdina gana tiksliai: „Tai tikėji- 
mas, kad tu rasi būdų ir tau užteks ryžto siekti užsibrėžtų tikslų, kad ir 
kokie jie būtų“. 

Žmonės paprastai skiriasi vilties laipsniu. Vieni mano galį įveikti 
keblią padėtį ar rasti problemų sprendimo būdą, tuo tarpu kiti nesijau- 
Čia turį pakankamai jėgų, gebėjimų ar sumanumo savo siekiams įgyven- 

dinti. Optimistiškai nusiteikę žmonės, kaip teigia Snaideris, yra šiek 
tiek panašūs: tarkim, jie geba save įkvėpti, jaučiasi pajėgūs įgyvendin- 
ti savo tikslus, tiki, kad iš sunkios padėties pavyks rasti išeitį, yra ganė- 
tinai lankstūs ir gali savo tikslų siekti įvairiais būdais arba prireikus 
vienus tikslus pakeisti kitais, supranta, kad sunkiai įveikiamą uždavinį 
galima suskaidyti į smulkesnes, lengvai įveikiamas užduotis. 

Emocinio intelekto požiūriu viltis padeda įveikti rūpesčius, iš- 
tverti net sunkiausiomis nerimo valandomis, neleidžia nuolat jaustis 
pralaiminčiu ar nusiminti, susidūrus su sunkiais išbandymais ir nesėk- 
mėmis. Niekada vilties neprarandantys žmonės apskritai yra ramesni 
ir mažiau dėl visko sielvartauja. 


OPTIMIZMAS: DIDŽIOJI GYVENIMO PASKATA 


Per 1988 metų olimpiadą amerikiečiai dideles viltis siejo su JAV 
olimpinės plaukikų komandos lyderiu Metu Biondžiu. Kai kurie sporto 
apžvalgininkai pranašavo jam tokią pat sėkmę kaip 1972 metais Mar- 
kui Spicui, per olimpines žaidynes laimėjusiam septynis aukso meda- 
lius. Tačiau jau per pirmą dviejų šimtų metrų plaukimo laisvu stiliumi 
rungtį Biondis atplaukė tik trečias. Per šimto metrų plaukimo peteliš- 
ke rungtį jį per sprindį aplenkė kitas plaukikas, kuris ir laimėjo aukso 
medalį. 

Apžvalgininkai manė, kad šie pralaimėjimai galutinai palauš spor- 
tininką, tačiau įvyko priešingai: Biondis atsigavo ir per kitas rungtis 
iškovojo penkis aukso medalius. Netikėta plaukiko sėkmė nenustebi- 
no Pensilvanijos universiteto psichologo Martino Zeligmano (Martin 
Seligman). Jo vadovaujamas, Biondis atliko optimizmo laipsnį nusta- 
tantį testą. Eksperimento metu sportininkui nuplaukus nustatytą atstu- 
mą per stebėtinai trumpą laiką, treneris pranešė, kad rezultatas pras- 
tesnis, nei buvo iš tikrųjų. Nepaisydamas nesėkmės kartėlio, po poil- 
sio pertraukėlės Biondis nuplaukė dar greičiau nei pirmą kartą. Kiti 
komandos nariai, sužinoję tariamai prastą rezultatą, per pakartotinį 
bandymą nuplaukė dar prasčiau nei pirmą kartą.“ 


Mokslumas 113 


Kaip ir viltis, optimizmas yra tvirtas tikėjimas, kad gyvenime vis- 
kas galų gale susitvarkys, nepaisant nesėkmių ir nusivylimų. Emoci- 
nio intelekto požiūriu optimizmas yra vidinė nuostata, apsauganti žmo- 
nes nuo apatijos, nevilties, depresijos susidūrus su sunkumais. Opti- 
mizmas, kaip ir jo artima giminaitė viltis, moka gyvenimo dividendus 
(suprantama, jei optimizmas yra pagrįstas; naivus optimizmas gali bū- 
ti pražūtingas). š 

Zeligmanas optimizmą apibūdina remdamasis žmonių požiūriu į 
sėkmes ir nesėkmes. Optimistai esą žiūri į nesėkmę kaip į laikiną 
dalyką, kurį jie pajėgūs įveikti, tuo tarpu pesimistai jaučia kaltę dėl 
nesėkmės ir mano esą bejėgiai ką nors pakeisti. Šie skirtingi žmonių 
požiūriai lemia jų elgesį. Pavyzdžiui, optimistas, negavęs darbo ir dėl 
to patyręs nusivylimą, tuojau pat su viltimi imasi kurti naują veiksmų 
planą arba, tarkim, ieško paramos, stengiasi su kuo nors pasitarti, nes 
laiko padėtį pataisoma. Pesimistas elgiasi priešingai: jis mano, kad to- 
kių kliūčių nenugalės, todėl nieko nesiima daryti. Pasitaikančias ne- 
sėkmes jis laiko savo asmeniniu trūkumu, kuris visada jam nuodys 
gyvenimą. 

Optimizmas padeda numatyti mokymosi klotį. Atlikus tyrimą, ku- 
riame dalyvavo penki šimtai 1984 metais į Pensilvanijos universitetą 
įstojusių pirmakursių, paaiškėjo, kad optimizmo laipsnį nustatančio 
testo rezultatai leido tiksliau nei mokyklinių gebėjimų testas ar viduri- 
nės mokyklos vertinimai numatyti pirmųjų metų rezultatus. Kaip rašo 
juos analizavęs psichologas Martinas Zeligmanas, „per stojamuosius 
egzaminus įvertinami bendrieji gebėjimai, o optimizmo testas padeda 
įžvelgti, kam neužteks ryžto baigti studijas. Būtent proto galių ir gebė- 
jimo atsitiesti patyrus pralaimėjimą derinys garantuoja sėkmę. Gebėji- 
mų testai neatskleidžia asmens stimulų, o juk labai svarbu žinoti, ar 
Žmogus pajėgs ištverti skaudžią nesėkmę. Mano nuojauta sako, kad 
pasiekimus lemia ne tik asmens proto pajėgumai ir kiti gebėjimai, bet 
ir galia nepasiduoti pralaimėjus.“ 

Tai, kad optimizmas yra puikus stimulas, atskleidė MetLife drau- 
dimo bendrovėje atliktas tyrimas. Jame dalyvavo draudimo agentai. 
Sugebėjimas išlikti maloniam, kai klientas atmeta pasiūlymą, yra la- 

bai svarbus dirbant tokį ar panašų darbą, kad ir kokios būtų to atsisa- 
kymo pasekmės. Tai labai nelengva, todėl net trys ketvirtadaliai drau- 
dimo agentų palieka šį darbą per pirmuosius trejus metus. Zeligmanas 
nustatė, jog per pirmuosius dvejus savo darbo metus optimistai draudi- 
mo agentai draudimo sutarčių sudarė 37 proc. daugiau nei pesimistai, 
O pirmaisiais metais darbą metė dvigubai daugiau pesimistų nei opti- 
mistų. 

Negana to, mokslininkas įtikino minėtosios bendrovės vadovus 
priimti į darbą grupę asmenų, pareiškusių norą čia dirbti ir gavusių 
gerą optimizmo testo įvertinimą, tačiau nesėkmingai atlikusių įprasti- 
nį atrankos testą (naujokų požiūris lyginamas su įprastinėmis nuosta- 
tomis, parengtomis remiantis sėkmingai dirbančių draudikų atsaky- 
mais). Ši grupė per pirmuosius darbo metus draudimo sutarčių sudarė 
27 proc. daugiau nei pesimistai, o per antruosius - 57 proc. daugiau. 

Norint suprasti, kodėl optimizmas toks svarbus bendraujant su 
klientais, reikia žinoti, kad ši savybė priklauso emocinio intelekto sri- 
čiai. Kiekvienas atmestas sandoris - tai tarsi pralaimėjimas. Emocinė 
reakcija patyrus nesėkmę lemia žmogaus gebėjimą sutelkti jėgas ir rasti 
ganėtinai svarbių paskatų tęsti pradėtą darbą. Jeigu ilgai nepavyksta 
rasti naujų draudėjų, pasiryžimas nenuleisti rankų gali sumenkti, ir 
kuo toliau, tuo sunkiau bus kelti telefono ragelį ir skambinti galimam 
klientui. Neigiami atsakymai itin sunkiai pakeliami pesimistų: „Man 
nesiseka ir niekados nepavyks sudaryti sutarties“. Toks požiūris kelia 
apatiją, pralaimėjimo nuotaiką, o kartais ir depresiją. Visiškai kitaip 
situaciją įvertintų optimistas: „Matyt, aš laikausi klaidingos taktikos“ 
arba „Žmogus, su kuriuo ką tik kalbėjau, tikriausiai buvo prastai nusi- 
teikęs“. Nesėkmės priežastimi laikydami ne save, o aplinkybes, kitą 
kartą jie stengsis rasti kitų būdų įtikinti galimus klientus. Taigi pesimiz- 
mas stumia žmones į neviltį, o optimizmas įžiebia viltį. 

Teigiamų ar neigiamų nuostatų šaltinis gali būti įgimtas charakte- 
ris, tačiau, kaip rašoma keturioliktame skyriuje, patirtis ugdo charak- 
terį. Optimizmo ir vilties — kaip ir bejėgiškumo bei nevilties - galima 
išmokti. Abi nuostatas sieja gebėjimas, psichologų vadinamas savi- 
veiksmiškumu, kitaip tariant, tikėjimu, kad kiekvienas žmogus gali 

įveikti visus gyvenimo sunkumus ir išbandymus. Bet kokių charakte- 
rio savybių ugdymas stiprina pasitikėjimą savo jėgomis, skatina žmo- 
gų nevengti rizikos ir nebijoti vis sunkesnių išbandymų. Nugalėdami 
sunkumus, kartu sustipriname pasitikėjimo savo jėgomis pojūtį. Toks 
nusiteikimas verčia žmones geriau išnaudoti savo gebėjimus ir įgū- 
džius arba imtis visų priemonių jiems ugdyti. 

Stenfordo universiteto psichologas Albertas Bandura (Albert Ban- 
dura), nuodugniai tyrinėjęs šią savybe, daro taiklią išvadą: „Žmonių 
tikėjimas savo gabumais juos akivaizdžiai veikia, juolab kad gebėji- 
mai nėra nekintantis dalykas. Pasitikintieji savo jėgomis yra ištver- 
mingesni, nepasiduoda nesėkmėms ir visada ieško konstruktyvios iš- 
eities, užuot jaudinęsi ar nerimavę, kad jiems nepavyks.““ 


„ATSIJUNGIMAS“: TOBULUMO NEUROBIOLOGIJA 


Kompozitorius aprašo geriausias savo darbo akimirkas: 


Patiri tokią ekstazę, kad nebejauti, ar esi. Aš tą ne kartą esu išgyve- 
nęs. Atrodo, kad mano rankos nebe mano ir aš visiškai nesusijęs su 
tuo, kas vyksta. Aš tik sėdžiu nustebęs ir stebiu viską su pagarbia 
baime. Ir viskas savaime teka pro mane.23 


Čia aprašyta savijauta labai panaši į daugelio vyrų ir moterų - alpi- 
nistų, garsių šachmatininkų, chirurgų, krepšininkų, inžinierių, vadybi- 
ninkų, netgi sekretorių, - pasakojusių apie tai, kaip jie pranoko patys 
save mėgstamos veiklos srityje. Minėtoji būsena vadinama „atsijungi- 
mu“. Šį pavadinimą sugalvojo Čikagos universiteto psichologas Mihaly 
Csikszentmihalyi, per du mokslinių tyrinėjimų dešimtmečius sukaupęs 
daugybę pasakojimų apie tokią būseną.“ Sportininkai ją vadina „zo- 
na“, kai pergalei siekti nebereikia jokių pastangų, kai žiūrovai ir varžo- 
vai ištirpsta akimirkos palaimoje. Diana Rofe-Stainroter, per 1994 metų 
žiemos olimpines žaidynes laimėjusi slidinėjimo rungties aukso meda- 
Iį, prisiminė, kad kirsdama finišo liniją jau nieko nesuvokė, tik jautė ją 

apėmusį silpnumą: „Buvau atsipalaidavusi lyg krintantis vanduo“. 

Sugebėjimas „atsijungti“ yra emocinio intelekto požymis; „atsi- 
jungimas“ veikiausiai reiškia maksimalų emocijų pažabojimą siekiant 
sėkmingai dirbti ar mokytis. Pasiekus minėtąją būseną, emocijos ne tik 
suvaldomos bei nukreipiamos reikiama linkme, bet ir veiksmingai 
naudojamos iškilusiems uždaviniams spręsti. Atsidūrę depresinio nuo- 
bodulio ar padidėjusio nerimo gniaužtuose, „atsijungti“ nebesugeba- 
me. Šią būseną (arba kiek silpnesnę) kartkartėmis patiriame beveik vi- 
si, kai jaučiame didelį pakilumą ar pranokstame savo galimybes. Tik- 
riausiai geriausias pavyzdys, kaip ekstazė pagauna žmogų, yra mylėji- 
masis - dviejų mylinčių žmonių susiliejimas į darnią vienovę. 

Ši patirtis yra nuostabi - „atsijungimas“ dažnai pasireiškia spon- 
tanišku džiaugsmo proveržiu. Tokio jausmo apimtas žmogus jaučiasi 
puikiai. Minėtoji būsena padeda visiškai įsitraukti į veiklą ir visą dė- 
mesį skirti sprendžiamam uždaviniui. Tiesą pasakius, mąstymas apie 
tai, kas vyksta, „atsijungimą“ nutraukia. Jau pati mintis - „Aš viską 
darau puikiai“ — gali suardyti šią būseną. Dėmesys taip sutelkiamas, 
kad žmogus tuo metu suvokia tik kokią nors siaurą sritį, į kurią gilinasi, 
ir gali laikinai prarasti orientaciją laike ir erdvėje. Vienas chirurgas 
pasakojo, kad svarbios operacijos metu jis buvo taip įnikęs į savo dar- 
bą, kad tik baigęs operaciją pastebėjo ant operacinės grindų gulintį 
betono gabalą. Jis labai nustebo, kai kolegos jam paaiškino, jog ope- 
ruojant nukrito nuo lubų atskilęs luitas. Chirurgas to nė nepastebėjo. 

„Atsijungimas“ yra užsimiršimo būsena, visiškai kitokia nei nuo- 
latinė graužatis ir nerimas: užuot skendėję nervinėje įtampoje, nuo 
visko „atsijungę“ Žmonės taip susitelkia ties sprendžiamu klausimu, 
kad net pamiršta save ir visus savo rūpesčius — sveikatos problemas, 
mokesčius, netgi pramogas. „Atsijungimo“ akimirkomis tarsi išnyksta 


4 


savasis „aš“. Kad ir kaip būtų keista, „atsijungę“ Žmonės puikiai valdo 
padėtį ir elgiasi atsakingai, jie puikiai reaguoja į kintančius atlieka- 
mos užduoties reikalavimus, tačiau visiškai nesirūpina tuo, ar gerai 
viską atliks, ar pasiseks, - džiaugsmo teikia pati veikla. 

Yra keletas būdų „atsijungti“. Vienas — sąmoningai sukaupti dė- 


mesį atliekant kokią nors užduotį. Didelis susitelkimas yra „atsijungi- 

mo“ pagrindas. Atrodo, šios zonos prieigose esama grįžtamojo ryšio: 
gali prireikti nemažai pastangų nurimti ir susitelkti taip, kad galima 
būtų pradėti darbą. Šis žingsnis reikalauja laikytis drausmės. Tačiau 
susikaupus lengviau įveikti emocines audras ir be vargo atlikti užduotį. 

Patekti į šią zoną žmogus gali ir pasirinkęs užduotį, kuriai atlikti 
reikia kiek daugiau pastangų nei įprasta, bet kuri jam yra gerai pažįsta- 
ma. Kaip teigė Csikszentmihalyi, „geriausiai susikaupiama tada, kai 
kokiam nors darbui atlikti reikia daugiau pastangų. Paprastai tada ir 
dirbama daug geriau. Priešingu atveju žmonės ima nuobodžiauti. Jei 
darbas pernelyg sunkus, jie pradeda nerimauti. „Atsijungimo“ būsena 
ir patiriama zonoje tarp nuobodulio ir nerimo“.“ 

Tokie „atsijungimui“ būdingi bruožai kaip spontaniškas džiaugs- 
mas, taktiškumas, veiklumas yra nesuderinami su emociniais išpuoliais, 
kurių metu limbinės sistemos signalų bangos užlieja visas smegenis. „At- 
sijungus“ dėmesys būna nejtemptas, tačiau kartu labai sutelktas. Šis su- 
telktumas yra visiškai kitoks nei įtampa, kai siekiama susikaupti pavar- 
gus ir dirbant įkyrų darbą ar grumiantis su nerimu ir pykčiu. 

„Atsijungimo“ būsenoje jausmai nėra sustingę, prikausto tik leng- 
va ekstazė, padedanti siekti tikslo. Ši ekstazė, regis, esti susikaupimo 
(tai būtina „atsijungimo“ prielaida) šalutinė pasekmė. Iš tiesų klasiki- 
nėje meditacijos meno literatūroje rašoma apie pasinėrimą savyje, iš- 
gyvenamą kaip tikrą palaimą: „atsijungimą“ sukelia ne kas kita kaip 
gilus susikaupimas. 

Stebint „atsijungusį“ žmogų atrodo, kad jam nėra neįveikiamo dar- 
bo, nes jam paprasta tai, kas sudėtinga. Toks pat paradoksalus proce- 
sas vyksta ir smegenyse: sunkiausios užduotys atliekamos eikvojant 
Mažiausiai proto pastangų. Žmogui „atsijungus“, jo smegenys išlieka 
„ramios“, o nervinių sekų sužadinimas bei slopinimas priklauso nuo 
Momento reikmės. Žmonių, įsitraukusių į nelengvą, bet jiems įdomią 
ir patrauklią veiklą, smegenys „nurimsta“, t. y. mažiau apkraunama 
smegenų žievė, nors, atrodytų, turėtų būti priešingai: sunkios užduo- 
tys turėtų skatinti aktyvesnę smegenų žievės veiklą. Šis atradimas yra 
nuostabus: „atsijungimas“ padeda žmonėms įveikti pačius didžiau- 
Sius sunkumus, kad ir kas tai būtų - šachmatų partija su didmeistriu ar 

sudėtingo matematikos uždavinio sprendimo paieškos. Tačiau „atsi- 
jungiama“ tik tada, kai visi gebėjimai ir įgūdžiai yra sutelkti, o nervinės 
sekos veikia našiausiai. 

Įtemptas, nerimo stiprinamas susikaupimas skatina smegenų žie- 
vės veiklą. Tačiau „atsijungimo“ zona ir puikiai atliekamas darbas at- 
rodo tarsi smegenų žievės veiklumo oazė, kur išeikvojama mažiausiai 
pastangų. Kitaip tariant, „atsijungti“ padeda praktinės veiklos sufor- 
muoti įgūdžiai: kai įvaldomas koks nors darbas — nesvarbu, ar fizinis, 
pavyzdžiui, kopimas į uolas, ar protinis, tarkim, programavimas, — 
smegenys gali veikti dar našiau. Įprasta veikla reikalauja mažiau pro- 
to pastangų nei ta, kuriai atlikti trūksta įgūdžių ar kuri yra tiesiog per 
sunki. Ne taip našiai ir ne taip tiksliai smegenys veikia ir nuvargus ar 
susinervinus, kaip dažnai būna po įtemptos dienos: smegenų žievės 
pajėgumas būna menkas, nors sužadinamas didelis jos plotas. Tokia 
nervinė būklė paprastai vadinama išsiblaškymu..“ Panašiai būna ir nuo- 
bodžiaujant. Tačiau smegenims veikiant didžiausiu pajėgumu, kaip 
„atsijungimo“ atveju, galima pastebėti tikslų ryšį tarp smegenų akty- 
viųjų sričių ir užduoties reikalavimų. Tokioje būsenoje netgi sunkus 
darbas gali būti malonus ir ne sekinti, o suteikti jėgų. 


MOKYMASIS IR „ATSIJUNGIMAS“: NAUJAS UGDYMO 
MODELIS 


„Atsijungimas“ pasireiškia tada, kai žmogaus veikla pareikalauja 
visų jo gebėjimų, todėl įgūdžiams tobulėjant „atsijungti“ darosi vis leng- 
viau. Jei užduotis pernelyg lengva, žmogus ima nuobodžiauti, jei per 
daug rizikinga ar sunki, - jis susijaudina ir veikiau ima nerimauti, o ne 
„atsijungia“. Puikų profesijos išmanymą ar įgūdžius paprastai lemia 
ilgametė nepriekaištingo darbo patirtis („atsijungimo“ potyris), o pa- 
skata nuolat tobulėti kokioje nors srityje, tarkim, mokytis griežti smui- 
ku, šokti ar gilintis į genų inžineriją - tai noras bent iš dalies „atsijung- 
ti“. Apklausęs du šimtus dailininkų, prieš aštuoniolika metų baigusių 
menų mokyklą, Csikszentmihalyi nustatė, jog tikrais menininkais ta- 

po tie, kuriems pats tapymas teikė džiaugsmo, o dauguma tų, kurie 
studijavo dailę svajodami tik apie šlovę ir turtus, nuo meno nutolo. 

Mokslininkas daro išvadą: „Tapytojai turi trokšte trokšti tapyti. 
Jeigu dailininkas, stovėdamas prieš drobę, ims svarstyti, už kiek ją 
parduos arba ką pasakys kritikai, jis nesugebės eiti savitu keliu. Tik 
visiškas atsidavimas darbui lemia kūrybinius laimėjimus“ .3' 

„Atsijungimas“ yra būtina profesinio meistriškumo ar meno pa- 
siekimų sąlyga, taip pat ir sėkmingo mokymosi prielaida. Jeigu moki- 
nys sugeba „atsijungti“, jam nesunku mokytis, kad ir kokie būtų jo 
akademinių gebėjimų testų rezultatai. Vieno Čikagos tiksliųjų mokslų 
koledžo mokinius, už matematikos testą gavusius geriausius pažy- 
mius, mokytojai įvertino kaip pažangius ar nepažangius. Po to kurį 
laiką jie buvo stebimi: kiekvienas mokinys turėjo garso daviklį, kuris 
kartkartėmis primindavo, jog jie įsipareigojo aprašyti tai, ką veikia ir 
kaip yra nusiteikę. Paaiškėjo, kad nepažangieji mokiniai namie prie 
knygų sėdėdavo tik apie 15 valandų per savaitę ir didžiąją dalį laiko 
praleisdavo su draugais ir šeima, tuo tarpu stropieji mokiniai namie 
mokslus krimsdavo apie 27 valandas per savaitę. 

Išanalizavus jaunuolių nuotaikas buvo nustatyta, kad tiek pažan- 
gieji, tiek vidutiniokai nemažai laiko nuobodžiavo. Paaugliams tai įpras- 
ta. Nuobodulį paprastai kėlė jokių gebėjimų neugdanti veikla, pavyz- 
džiui, televizoriaus žiūrėjimas. Taigi šiuo požiūriu mokiniai buvo pa- 
našūs. Labiausiai skyrėsi jų mokymosi būdas. Pažangiesiems mokytis 
buvo malonu ir įdomu, apie 40 proc. mokymuisi skirto laiko jie būda- 
vo „atsijungę“. Nepažangieji mokiniai mokydamiesi išbūdavo „atsi- 
jungę“ tik 16 proc. tam skirto laiko. Mokymasis pastariesiems daž- 
niausiai kėlė nerimą, o reikalavimai pranoko jų gebėjimus. Mokslas 
šių jaunuolių nedomino, jie mieliau leido laiką (ir „atsijungdavo“) ben- 
draudami su draugais ir artimaisiais. Taigi mokiniai, kurie pasiekia sa- 
vo galimybių ribas ir jas net pranoksta, mokosi mieliau nei kiti, nes 
sugeba „atsijungti“. Deja, „atsijungimo“ įgūdžių netobulinantys jau- 
nuoliai nepatiria mokymosi džiaugsmo, smukdo savo intelektinį pajė- 
gumą ir pasmerkia save ateityje dirbti neįdomų ir jokio malonumo 
neteikiantį darbą.?? 

Daugialypių protinių gebėjimų teoriją išplėtojęs Harvardo univer- 
siteto psichologas Hovardas Gardneris „atsijungimą“ laiko teigiama 
būsena ir vienu tinkamiausių būdų lavinti vaikus - ugdomos jų vidinės 
paskatos, užuot grasinus ar žadėjus už pastangas kaip nors atlyginti. 
„Norėdami sudominti vaikus mokslu ir paskatinti gilintis į tas sritis, 
kurios padės jiems atskleisti savo gebėjimus, turime išnaudoti teigia- 
mą jų nusiteikimą, - siūlo mokslininkas. — „Atsijungimas“ yra vidinė 
būsena, liudijanti, jog vaikas yra susidomėjęs tinkamo sunkumo už- 
duotimi. Vaikai įsivelia į muštynes ir prikrečia eibių tiktai tada, kai 
jiems pabosta mokykloje, kai juos glumina perdėm sunkios užduotys, 
o mokymasis tik kelia nerimą. Tačiau kai dalykas rūpi, kelia susido- 
mėjimą ir teikia džiaugsmo, mokytis gali visi.“ 

Metodų, kuriuos taiko daugelis mokyklų, įgyvendinančių Gard- 
nerio daugialypių protinių gebėjimų modelį, tikslas yra nustatyti įgim- 
tus vaiko gabumus, ugdyti gerai išsivysčiusius jo gebėjimus ir stengtis 
sutvirtinti menkiau išplėtotus. Vaikai lengviau įsitraukia į tą veiklą, kuri 
jiems labiau sekasi, pavyzdžiui, muzikai gabūs mokiniai mielai dai- 
nuoja ar groja. Žinodamas vaikų polinkius ir gebėjimus ir siekdamas 
kuo geriau juos ugdyti, mokytojas gali parinkti tinkamiausią mokomo- 
jo dalyko pateikimo būdą ir optimalaus sunkumo užduotis. Taip orga- 
nizuotas mokymas vaikui taptų malonesnis, nekeltų baimės ir nuobo- 
dulio. Kaip teigia Gardneris, jeigu mokydamiesi vaikai įgustų „atsi- 
jungti“, jie drąsiau imtų domėtis ir naujais dalykais. Patirtis, pasak psi- 
chologo, liudija, jog ši hipotezė teisinga. 

Apskritai „atsijungimo“ reiškinys rodo, kad įgūdžių tobulinimas ir 
žinių kaupimas turėtų vykti savaimingai, natūraliai, vaikui spontaniš- 
kai įsitraukiant į jį sudominusią ar net pamėgtą veiklą. Ši pradinė aistra 
gali tapti didelių laimėjimų pradžia, nes tobulėdamas kokioje nors sri- 
tyje - matematikos, muzikos ir pan. - vaikas pradeda suvokti, jog mo- 
kymasis yra „atsijungimo“ teikiamo džiaugsmo šaltinis. Galiausiai „at- 
sijungimo“ aistra tampa svarbiausia paskata nuolat tobulėti ir viską 
atlikti nepriekaištingai. Toks mokymo ir ugdymo būdas, suprantama, 
yra geresnis ir priimtinesnis nei tas, kurį mums teko patirti savo kailiu. 
Kam mokykla bent iš dalies neprimena vietos, kur slenka ilgos niūrios 

nuobodulio valandos, retkarčiais pajįvairinamos stipraus nerimo aki- 
mirkų? Siekis mokantis „atsijungti“ — tai labai Žmogiškas, natūralus ir 
veiksmingas būdas pritaikyti jausmus ugdymo labui. 

Taigi gebėjimas išnaudoti savo jausmus siekiant norimo tikslo yra 
mokslumo pagrindas. Nesvarbu, kas tai būtų — impulso suvaldymas, 
malonumų atsisakymas, tinkamas nusiteikimas, skatinantis, o ne slo- 
pinantis mąstymą, pasiryžimas ištikus nesėkmei nenuleisti rankų ir im- 
tis visko iš naujo, — visa tai liudija emocijų galią veikti ir stiprinti 
mūsų pastangas. 


7 
EMPATIJOS PAMATAI 


Garis, puikus chirurgas, buvo aleksitimiškas. Būdamas nejautrus, 
jis nepajėgė suprasti tiek savo, tiek kito asmens jausmų ir skaudino 
savo sužadėtinę Eleną. Kaip ir visi aleksitimikai, Garis nemokėjo už- 
jausti, jam trūko emocinio įžvalgumo bei nuojautos. Jis nesugebėda- 
vo paguosti nusiminusios Elenos, nes nesuvokė jos nuotaikos. Kai ji 
prabildavo apie meilę, sužadėtinis keisdavo temą, o nesubtili Gario 
kritika Eleną dažnai užgaudavo. 

Empatijos - įsijautimo į kito žmogaus būseną - pamatas yra savi- 
voka. Kuo labiau atsiveriame savo jausmams, tuo geriau išmokstame 
juos pažinti.' Kaip ir Garis, aleksitimikai nesuvokia savo jausmų, jie 
sutrinka sužinoję, ką jaučia aplinkiniai. Emociškai jie yra kurti. Žo- 
džius ir veiksmus nuspalvinantys jausmų niuansai — įsakmus tonas, 
tam tikra laikysena, iškalbinga tyla ar išdavikiškas drebulys — lieka 
nepastebėti. 

Nepažindami savo jausmų, tokie žmonės nežino, kaip reaguoti ir 
į kitų Žmonių emocijas. Negebėjimas suvokti kito asmens jausmų yra 
esminis emocinio intelekto trūkumas, humaniškumo „Achilo kulnas“. 
Žmogiški ryšiai - rūpinimosi vienas kitu pagrindas - neįmanomi be 
emocinės dermės ir gebėjimo įsijausti į kito žmogaus būseną. Gebėji- 
mas suprasti, ką jaučia kitas žmogus, aktualus daugelyje gyvenimo 
sričių - pradedant prekyba, vadyba, politika ir baigiant meile, tėvyste, 
atjauta. Empatijos stokos pasekmės labai skaudžios, — įsijausti į kito 
žmogaus būseną nesugeba nusikaltėliai psichopatai, Žagintojai, pe- 
dofilai. 

Jausmai ne visada išsakomi žodžiais, daug dažniau jie reiškiami 
kitais būdais, todėl labai svarbu gebėti suprasti nežodinius ženklus: 
intonaciją, gestus, veido išraišką ir pan. Bene išsamiausiai šią sritį 
tyrinėjo Harvardo universiteto psichologas Robertas Rozentalis (Ro- 

bert Rosenthal). Mokslininkas sukūrė vaizdinį empatijos testą NJK („Ne- 
žodinio jautrumo kontūrai“) (angl. PONS): nufilmavo jauną moterį, 
reiškiančią įvairiausius jausmus — nuo pasibjaurėjimo ir neapykantos 
iki motiniškos meilės.? Atskirų scenų emocinis spektras labai platus: 
pavyzdžiui, greta pavydo sukelto pykčio — prašymas atleisti, o greta 
dėkingumo - vilionė. Vaizdajuostė buvo sumontuota taip, kad joje 
nesimatytų nežodinių raiškos būdų. Be to, kai kurios scenos buvo ro- 
domos pritildžius garsą, o stebėti žiūrovai galėjo tik aktorės veidą. 
Kitose scenose buvo rodomi tik kūno judesiai, o žiūrovai skatinami iš 
jų atspėti reiškiamus jausmus. 

Atliekant eksperimentą, kuriame dalyvavo 7 tūkst. žmonių iš JAV 
ir aštuoniolikos kitų šalių, buvo tiriama gebėjimo suprasti nežodiniu 
būdu reiškiamus jausmus svarba žmogaus gyvenime, taip pat mokėji- 
mo emociškai prisitaikyti, draugiškumo, visuomeniškumo ir, žinoma, 
jautrumo privalumai. Beje, moterys šiuo požiūriu yra lankstesnės nei 
vyrai. Tyrimo dalyviai, per 45 minutes įstengę geriau suprasti testo užuo- 
minas -— tai liudijo apie jų gebėjimą tobulinti įsijautimo įgūdžius, — 
lengviau ir laisviau bendravo su priešingos lyties asmenimis. Empati- 
niai gebėjimai - tuo nereikėtų stebėtis - padeda užmegzti ir palaikyti 
meilės ryšius. 

Remiantis naujausiomis išvadomis apie kitas emocinio intelekto 
sudedamąsias dalis, galima teigti, kad ryšys tarp empatinių gebėjimų ir 
mokyklinių gebėjimų testo rezultatų, intelekto koeficiento ar mokykli- 
nių pasiekimų testų vertinimo yra atsitiktinis. Specialiai vaikams su- 
kurtas PONS testas padėjo nustatyti, kad gebėjimas jausti kito žmo- 
gaus dvasinius poreikius nesusijęs su mokymosi gabumais. Apklausus 
1011 mokinių paaiškėjo, kad labiausiai mėgstami draugų yra tie vai- 
kai, kurie moka „skaityti“ nežodinius jausmų raiškos ženklus, be to, jie 
stabilesni emociškai.3 Šie vaikai geriau mokosi net už tuos bendraam- 
žius, kurių intelekto koeficientas didesnis, tačiau kurie ne tokie jaut- 
rūs ir nuovokūs. Taigi empatiniai įgūdžiai padeda vaikams geriau mo- 
kytis (mokytojams tokie mokiniai tiesiog labiau patinka). 

Racionaliojo proto raiškos priemonė yra kalba, tuo tarpu jausmai 
reiškiami nežodiniais būdais. Jeigu žmogaus žodžiai neatitinka into- 

nacija, gestais ir kitomis nežodinėmis priemonėmis reiškiamų jaus- 
mų, tiesą dažnai galima suprasti ne iš to, kas sakoma, o iš to, kaip 
sakoma. Tiriant bendravimą paprastai laikomasi taisyklės, jog per 90 
proc. emocinės informacijos pateikiama ne žodžiais. Paprastai nesą- 
moningai suvokiame, tarkim, balse atsispindintį nerimą ar judesių iš- 
duodamą susierzinimą. Nežodinės raiškos supratimo įgūdžiai dažniau- 
siai įgyjami savaime. 


KAIP PLĖTOJASI EMPATIJA 


Pastebėjusi parkritusį vaiką, devynių mėnesių Houp labai susi- 
graudino. Mergytės akys pritvinko ašarų, tarsi ji pati būtų užsigavusi. 
Metų ir dviejų mėnesių Maiklas pasiūlė savo meškiuką verkiančiam 
Pauliui. Kadangi Paulius nesiliovė verkęs, Maiklas surado ir padavė 
draugui antklodėlę. Šias atjautos ir rūpesčio scenas stebėjo specialiai 
pasirengusios tokius atvejus aprašyti mažylių mamos.“ Tyrimo rezulta- 
tai aiškiai parodė, kad empatijos pradmenis galima pastebėti jau kū- 
dikystėje. Net naujagimiai, išgirdę verkiant kitus kūdikius, susigraudi- 
na ir patys pravirksta. Taigi empatijos užuomazgos atsiranda labai anks- 
ti. 

Vaiko raidos psichologijos specialistai nustatė, jog užuojautos jaus- 
mas būdingas kūdikiams jau tada, kai jie aiškiai dar nesuvokia esą 
atskiri individai. Būdami vos kelių mėnesių amžiaus, jie reaguoja į 
įvairius aplinkos trikdžius kaip į asmeninę skriaudą, pravirksta vos 
išvydę kito vaiko ašaras. Sukakę vienerius metus mažyliai ima suvok- 
ti, jog kitų sielvartas nėra jų pačių išgyvenimas, bet nežino, kaip to- 
kiais atvejais elgtis. Niujorko universiteto psichologas Martinas L. Hof- 
manas (Martin L. Hoffman) aprašo atvejį, kaip vienerių metų vaikas, 
norėdamas nuraminti verkiantį draugą, kreipėsi pagalbos į savo ma- 
mą, nors draugo mama buvo šalia. Tokio amžiaus vaikai dažnai mėg- 
džioja aplinkinių žmonių elgseną, tarsi norėdami geriau suprasti, ką 
kiti jaučia: išvydusi pirštus susižalojusį berniuką, vienerių metų mer- 
gaitė įsikišo pirštukus į burną, tarsi jai pačiai skaudėtų; matydamas 

verkiančią mamą, vaikas taip pat ėmė šluostytis akis, nors jos buvo 
sausOS. 

Būtent motorinės mimikrijos (judesių mėgdžiojimo) reikšme žodį 
empatija pirmą kartą trečiajame dvidešimto amžiaus dešimtmetyje 
pavartojo amerikietis psichologas E. B. Tičeneris (Titchener). Graikų 
kalbos žodį empatheia, reiškiantį „įsijautimą“, iš pradžių vartojo este- 
tikos mokslo teoretikai gebėjimams pajausti ir suvokti subjektyvius 
kito žmogaus išgyvenimus nusakyti. Tičenerio teigimu, empatija išsi- 
rutuliojo mėgdžiojant sielvarto apimto Žmogaus elgesį. Mėgdžiojan- 
čiajam tai sukeldavo panašius jausmus. Mokslininkas ieškojo žodžio, 
kuris savo reikšme skirtųsi nuo žodžio „užuojauta“ ir tiktų gebėjimui 
pajausti bendrą kito žmogaus būseną nusakyti, nesigilinant į tų jaus- 
mų kilmę ar priežastis. 

Dvejų su puse metų vaikams motorinė mimikrija jau nebūdinga. 
Jie jau suvokia, kad kitų asmenų jausmai nėra jų pačių išgyvenimai, 
todėl jiems jau geriau sekasi guosti nusiminusiuosius. Panagrinėkime 
nutikimą, kokių aprašytų galima rasti kiekvienos mamos dienoraštyje: 


Pravirksta kaimynų kūdikis. Dženė pasiūlo jam pyragaičių. Se- 
kiodama jam iš paskos, mergaitė ir pati ima kūkčioti. „Guodė- 
ja“ mėgina paglostyti berniukui galvą, tačiau jis nesileidžia... 
Pagaliau kūdikis liaujasi verkęs, tačiau Dženė vis dar negali 
nusiraminti. Mergaitė tebetempia mažyliui žaislus ir užjaučia- 
mai tapšnoja jam per galvą ir pečius.“ 


Taigi augdami vaikai ima vienas nuo kito skirtis savo jautrumu 
kitų sielvartui. Nacionalinio psichikos sveikatos instituto mokslininkų 
Marjano Radke-Jarou (Marian Radke-Yarrow) ir Karolinos Can-Vaksler 
(Carolyn Zahn-Waxler) atlikti tyrimai parodė, jog vaiko empatinius 
gebėjimus iš esmės lemia tėvų auklėjimas. Užjausti labiau linkę tie 
vaikai, kurių tėvai visada pabrėžia, jog nederamas elgesys blogas to- 
dėl, kad žeidžia kitus žmones. Taigi užuot kaltinus vaiką —- „Tu tikras 
neklaužada!“, verčiau jam pasakyti - „Tik pažvelk, kaip tu ją nuliūdi- 
nai“. Mokslininkai pastebėjo, jog vaikų empatiniai gebėjimai ugdosi 
Jiems stebint suagusiuosius. Tik matydami deramo elgesio pavyzdžius 

ir juos mėgdžiodami vaikai gali tapti jautrūs kito Žmogaus sielvartui ir 
nelikti abejingi jo rūpesčiams. 


EMOCINĖ DERMĖ 


Sarai buvo dvidešimt penkeri, kai ji pagimdė dvynius Marką ir 
Fredą. Markas buvo panašus į mamą, o Fredas - į tėtį. Tai nulėmė 
skirtingus motinos santykius su sūnumis. Kai ji pažvelgdavo Fredui į 
akis, jis visada nusisukdavo. Jei mama vėl bandydavo pagauti jo žvilgs- 
nį, Fredas dar ryžtingiau vengdavo jos akių. Tačiau kai Sara nekreip- 
davo į sūnų dėmesio, jis stengdavosi atkreipti jos dėmesį. Toks „žaidi- 
mas“ trijų mėnesių mažylį kartais net pravirkdydavo. Su Marku moti- 
na elgėsi visiškai kitaip — ji niekada primygtinai negaudė jo žvilgs- 
nio. 

Po metų buvo pastebėta, kad Fredas yra labiau priklausomas nuo 
mamos ir gerokai baikštesnis nei jo brolis. Berniukas vengė svetimų 
žmonių žvilgsnių, lygiai taip pat kaip būdamas trijų mėnesių vengda- 
vo mamos akių. Markas elgėsi visiškai kitaip: jis nebijojo žvelgti žmo- 
nėms į akis, o kai jam nusibosdavo bendrauti, šypsodamasis nusisuk- 
davo. 

Dvyniai ir jų motina buvo nuolat stebimi. Šiam tyrimui vadovavo 
Kornelio universiteto Medicinos fakulteto psichiatras Danielis Sternas 
(Daniel Stern). Mokslininko nuomone, pagrindines emocinio gyveni- 
mo pamokas vaikas gauna artimai bendraudamas su tėvais. Ypač svar- 
bu atsiliepti į vaiko jausmus, kad jis jaustų suaugusiųjų palankumą ir 
supratimą. Sternas tokius santykius vadina emocine derme. Minėtųjų 
dvynių motina emociškai labiau derėjo su Marku. Sterno tvirtinimu, 
tokia emocinio derėjimo ir nederėjimo patirtis labiau nei kokie nors 
dramatiški vaikystės įvykiai nulemia, kokie emociniai lūkesčiai nuspal- 
vina intymius suaugusiųjų santykius. 

Emocinė tarpusavio santykių darna mezgasi savaimingai. Šį reiš- 
kinį, peržiūrėjęs daugybę vaizdajuosčių, kuriose buvo nufilmuotos mo- 
tinos su savo vaikais, kruopščiai analizavo Danielis Sternas. Jis nusta- 

tė, kad emociškai nuovokios mamos duoda savo kūdikiams suprasti, 
jog žino, ką jaučia jų mažyliai. Tarkim, kai vaikas krykštauja iš 
džiaugsmo, mama pritaria švelniai jį pasūpuodama, pašnekindama ar 
atsiliepdama panašaus tembro balsu. Mažyliui žaidžiant su baršku- 
čiu, mama jį švelniai kilsteli. Tokie tarpusavio santykiai rodo, kad 
mamos nuotaika maždaug atitinka vaiko susijaudinimo laipsnį. Emo- 
cinė dermė veikia kūdikį raminamai ir padeda jausti jį su mama sie- 
jantį emocinį bendrumą. Pasak Sterno, bendraudama su vaiku, moti- 
na kas minutę siunčia jam tokias „žinutes“. 

Emocinė dermė nėra paprastas mėgdžiojimas. „Mėgdžiodami vai- 
ką, - teigia Sternas, - tik patvirtiname, kad žinome, ką jis daro, o 
norėdami parodyti, kad suprantame jo jausmus, turime kitokiu būdu į 
juos atsiliepti. Tada mažylis jaučiasi suprastas.“ 

Kūniška suaugusiųjų meilė vidinio artumo požiūriu bene labiau- 
siai atitinka jausminį motinos ir kūdikio ryšį. Lytiniai suaugusiųjų san- 
tykiai, anot Sterno, „sukuria nepakartojamą patirtį, kai partneriai jau- 
čia vienas kito vidinę būseną: abipusį geismą, vienodus norus, tuo pat 
metu kylantį susijaudinimą“. Vyras ir moteris tuo momentu jaučiasi 
itin artimi, juos sieja stiprus vidinis ryšys.? Mylėjimasis yra abipusės 
empatijos pavyzdys. Jeigu šis aktas nėra sėkmingas, vadinasi, partne- 
riams trūksta emocinio bendrumo. 


EMOCINIO NEDERĖJIMO ŽALA 


Danielio Sterno nuomone, kai kūdikį su artimaisiais sieja emoci- 
nė darna, mažylis greitai pajunta, kad suaugusieji gali ir nori suprasti 
Jo jausmus, su juo bendrauti. Tą kūdikiai ima jausti maždaug nuo aš- 
tuonių mėnesių amžiaus, kai jau pradeda suvokti esą atskiri individai, 
O jų vidinį pasaulį tebeformuoja glaudūs ryšiai su artimaisiais. Deja, 
tėvai ne visada stengiasi puoselėti emociškai darnius santykius su vai- 
ku. Per vieną iš savo eksperimentų Sternas nurodė jame dalyvavu- 
sioms mamoms skirti savo kūdikiams daugiau arba mažiau dėmesio 
nei įprastai. Mažyliai iš karto tą pajuto: tapo baikštesni ir dirglesni. 

Jeigu tarp tėvų ir vaikų ilgai neužsimezga darnus vidinis ryšys, 
vaikai patiria didžiulę emocinę žalą. Kai suaugusieji niekad neatsi- 
liepia į tokius jausmus kaip džiaugsmas, sielvartas, poreikis būti ap- 
kabintam, vaikas ima vengti juos reikšti ir galbūt net išgyventi. Tokiu 
atveju daugelis emocijų, matyt, pradeda nykti iš artimų tarpusavio 
santykių spektro, juo labiau jei vaikystėje tie jausmai buvo nuolat 
tiesiogiai ar netiesiogiai slopinami. 

Beje, vaikai gali perimti netinkamus jausmus ir nuotaikas. Netgi 
kūdikiai užsikrečia suaugusiųjų nuotaika. Pavyzdžiui, trijų mėnesių 
mažyliai, kurių mamos buvo prislėgtos, žaisdami dažnai būdavo pik- 
ti, liūdni ir ne tokie smalsūs kaip tie jų bendraamžiai, kurių mamos 
dažniausiai buvo gerai nusiteikusios.? 

Vienos tyrimo dalyvės sūnus, su kuriuo motina mažai bendravo ir 
visiškai nekreipė dėmesio į jo emocijas, ilgainiui tapo pasyvus. „Vai- 
kas, matyt, svarstė: kai noriu pasidalyti su mama savo jausmais, ji vi- 
siškai manęs nepaiso, todėl neverta nė stengtis“, - daro išvadą Sternas. 
Tokiu atveju galėtų padėti „terapinis“ bendravimas: „Bendravimas, tar- 
kim, su draugais, giminėmis ar psichoterapijos seanso dalyviais be pa- 
liovos keičia santykių pobūdį. Jausmų pusiausvyros stoką įmanoma 
kompensuoti ir vėliau, jau suaugus - tai nuolatinis ir visą gyvenimą 
trunkantis procesas“. 

Kai kurios psichoanalizės teorijos teigia, jog bendravimas turi gy- 
domąjį poveikį ir padeda ištaisyti emocinius trūkumus bei atstatyti emo- 
cinę dermę. Atspindėjimo terminą kai kurie psichoanalitikai vartoja 
nusakydami psichiatro grįžtamąjį ryšį su pacientu, rodantį, kad jis su- 
pranta vidinę žmogaus būseną, lygiai kaip emocine derme apdovano- 
ta mama parodo suprantanti savo kūdikį. Tokia emocijų sinchronija 
glūdi pasąmonėje ir nėra reiškiama žodžiais, tačiau pacientas gali 
džiaugtis tuo, kad buvo suprastas ir pripažintas. 

Abipusio emocinio ryšio stoka vaikystėje vėliau gali sunokinti blogų 
vaisių. Apklausus žiauriausius smurtinius nusikaltimus padariusius as- 
menis paaiškėjo, kad jie dažniausiai buvo našlaičių prieglaudų auklė- 
tiniai, niekada nepatyrę tikrų namų jaukumo. Kitaip tariant, jie nebu- 
vo emociškai ugdomi, neturėjo galimybės patirti savitarpio suprati- 

mo, todėl nesugebėjo suprasti jausmų.'? 

Nors emociškai apleistų asmenų empatiniai gebėjimai nėra išsi- 
vystę, nuolatinius užgauliojimus, patyčias, pažeminimą, nuožmius gra- 
sinimus ir kitokią prievartą patiriantys vaikai gali tapti - paradoksalu — 
perdėtai jautrūs kitų Žmonių emocijoms. Tai prilygsta potrauminiam 
budrumui, kai itin jautriai reaguojama į galimos grėsmės signalus. 
Perdėtas domėjimasis kitų žmonių jausmais būdingas psichologinį smur- 
tą patyrusiems vaikams, kurie suaugę kenčia nuo didelių nuotaikos 
svyravimų. Tokią būseną gydytojai vadina „ribinio tipo asmenybės“ 
būsena. Daug žmonių, puikiai jaučiančių kitų nuotaikas, vaikystėje 
yra kentę emocinį smurtą." 


NERVINĖ EMPATIJOS SANDARA 


Ne vienerių metų neurologų ataskaitos, kuriose aprašyta keistų su- 
trikimų, padėjo suprasti, jog empatijos pagrindas yra smegenų veikla. 
Pavyzdžiui, 1975 metų ataskaitoje minima keletas atvejų, kai pacien- 
tai, kuriems buvo pažeista dešinioji kaktinės smegenų skilties sritis, iš 
balso intonacijos negalėjo perprasti žmogaus nuotaikos, nors sakomus 
žodžius suprato kuo puikiausiai. Pašaipiai, su dėkingumu ar piktai ištar- 
tas „ačiū“ jiems visiškai nesiskyrė. 1979 metų ataskaitoje rašoma apie 
pacientus, kuriems buvo pažeistos kitos dešiniojo smegenų pusrutulio 
sritys. Jų emocinio suvokimo trūkumai buvo visiškai kitokie. Šie žmo- 
nės savo jausmų nemokėjo reikšti nei intonacija, nei gestais. Jie suvo- 
kė, ką jaučia, tačiau negalėjo to perteikti. Taigi, daugelio autorių nuo- 
mone, minėtosios smegenų žievės sritys tiesiogiai susijusios su limbine 
sistema. 

Šia medžiaga moksliniame darbe apie empatijos biologiją vaisingai 
pasinaudojo Kalifornijos technologijos instituto psichiatras Leslis Brader- 
sas (Leslie Brothers).'? Apžvelgdamas neurologijos mokslo atradimus ir 
lyginamuosius tyrimus su gyvuliais, Bradersas atkreipė dėmesį į migdoli- 
nio kūno ir regimosios žievės asociacinės srities ryšį, kuris yra svarbiau- 
sios gebėjimą užjausti laiduojančios smegenų veiklos schemos dalis. 

Nemažai svarbių duomenų gaunama tiriant kai kurių gyvūnų, ypač 
primatų, smegenis. Primatai turi empatinių gebėjimų, kitaip tariant, jie 
geba emociškai bendrauti. Pasak Braderso, tą rodo ne tik trumpi aprašy- 
mai, bet ir rimti moksliniai tyrimai. Iš pradžių mokslininkas bengališką- 
sias makakas išmokė bijoti tam tikro garso, kuriam pasigirdus jos 
patirdavo elektros šoką. Vėliau makakos išmoko smūgio vengti: vos tik 
išgirdusios pažįstamą garsą, jos greitai pastumdavo svirtelę ir išjungda- 
vo elektros srovę. Po kiek laiko dvi beždžionės buvo uždarytos į atski- 
rus narvus ir viena kitą galėjo matyti tik televizoriaus ekrane. Tik viena 
iš beždžionių galėjo girdėti tą bauginantį garsą. Kai tik šiosios akyse 
pasirodydavo siaubas, kita beždžionė tuojau pat pastumdavo svirtelę ir 
išjungdavo srovę. Tai liudija apie empatinius gyvūnų gebėjimus, gal 
net altruizmo pasireiškimą. 

Nustatę, kad primatai gali perprasti bendragenčių emocijas vien iš 
išraiškos, mokslininkai tęsė eksperimentus: į beždžionių smegenis at- 
sargiai įterpė mažus elektrodus, kurie padėjo registruoti neuronų veik- 
Ią. Aparatas, fiksavęs migdolinio kūno ir regimosios žievės neuronų veik- 
lą, parodė, jog tuo metu, kai viena beždžionė matydavo kitą, neuronai 
gautą informaciją pirmiausia siųsdavo į regos žievę, o po to į migdolinį 
kūną. Tai įprastinis emocijų sužadinimo kelias. Labiausiai tyrimų rezul- 
tatai džiugino tuo, kad buvo aptikti regimosios žievės neuronai, rea- 
guojantys, matyt, tik į tam tikras išraiškas ir judesius, pavyzdžiui, 
grėsmingą burnos grimasą, išgąstingą akių išraišką ar nuolankią pozą. 
Šie neuronai skiriasi nuo matytus veidus atpažįstančių tos pačios sme- 
genų srities neuronų. Toks smegenų sandaros ypatumas veikiausiai Ie- 
mia jų pajėgumą reaguoti į tam tikras reiškiamas emocijas. Vadinasi, 
empatiniai gebėjimai yra biologiškai paveldimi. 

Koks svarbus, reaguojant į emocijas, yra regimosios žievės ir mig- 
dolinio kūno ryšys, patvirtina tyrimai, atlikti su laisvėje gyvenusiomis 
beždžionėmis. Kai kurioms iš jų minėtasis ryšys buvo pažeistas. Paleis- 
tos pas saviškes, beždžionės nebemokėjo su gentainėmis emociškai 
bendrauti, tiktai maitinosi ir laipiojo medžiais. Jos bėgdavo į šalį ir nuo 
draugiškai nusiteikusių „giminaičių“. Galiausiai jos visiškai atsiskyrė 
nuo bandos. 

Kaip teigia Bradersas, tose smegenų žievės srityse, kur telkiasi emo- 
cijų neuronai, yra daugiausiai jungčių su migdoliniu kūnu. Migdolinio 
kūno ir smegenų žievės grandinė dalyvauja emocijų suvokimo procese 
ir atlieka pagrindinį vaidmenį formuojant tinkamus atsakus. Mokslininko 
nuomone, tokios sistemos svarba primatų išlikimui yra akivaizdi: „Jei kas 
nors geba suprasti kitą individą, jis gali —- ganėtinai greitai ir tiksliai — 
reikiamu būdu reaguoti: kąsti, susikaupti kūno priežiūrai ar poruotis“. 

Berklyje esančio Kalifornijos universiteto psichologas Robertas Le- 
vensonas (Robert Levenson) savo moksliniame darbe teigia, jog fiziologi- 
nis žmonių ir gyvūnų empatinių gebėjimų pagrindas yra panašus. Moks- 
lininkas tyrė, ką karštai ginčydamiesi jaučia sutuoktiniai.'* Poros gyveni- 
mas kurį laiką buvo filmuojamas. Sutuoktiniams diskutuojant kokia nors 
keblia, rūpesčių keliančia vedybinio gyvenimo tema - pavyzdžiui, apie 
vaikų auklėjimą, šeimos išlaidas ir panašiai - buvo stebima kiekvieno jų 
fiziologinė reakcija. Abu sutuoktiniai pažiūrėję vaizdajuostę turėjo pa- 
pasakoti, ką tuo ar kitu metu jautė, o pažiūrėję ją antrą kartą turėjo pa- 
mėginti apibūdinti partnerio jausmus. 

Tiksliausiai savijautą apibūdino tie asmenys, kurie sugebėjo fiziškai 
justi savo sutuoktinio savijautą. Tarkim, kai vienas partneris susijaudinda- 
vo ir imdavo šiek tiek prakaituoti, sutuoktinis jausdavosi panašiai, arba 
kai vienam sulėtėdavo širdies ritmas, kitam taip pat retėdavo pulsas. Ki- 
taip tariant, kūnas mėgdžiojo vos pastebimas, akimirką tetrunkančias 
sutuoktinio fiziologines reakcijas. Jeigu vaizdo įrašą stebinčio asmens 
fiziologija atkartodavo tik jo paties reakciją, jis prastai nutuokė, ką jau- 
Čia partneris. Sutuoktiniai, kurių kūnų reakcijos sutapdavo, gebėjo su- 
prasti vienas kito jausmus. 

Tyrimo rezultatai perša išvadą, jog kai emocinės smegenys siunčia 
kūnui įsakmius nurodymus, - tarkim, įniršti - tikėtis užuojautos ar supra- 
timo neverta. Norint užjausti ir suprasti kitą žmogų, reikia mokėti ramiai 
įsiklausyti į jo siunčiamus jausmų signalus ir atkartoti juos savo emocinė- 
Se smegenyse. 

EMPATIJA IR ETIKA: ALTRUIZMO PAMATAI 


„Niekados neklausk, kam skambina varpai. Jie skamba tau.“ Tai 
viena dažniausiai cituojamų anglų literatūros eilučių. Džonas Donas 
kalba apie pačią atjautos ir atidos esmę: svetimo skausmo nebūna. 
Užjausti kitą žmogų reiškia juo rūpintis. Šia prasme empatijos priešin- 
gybė yra antipatija. Rūpinantis savo artimu nuolat tenka spręsti mora- 
lines dilemas suvokiant, kad gali tekti kažką aukoti: pavyzdžiui, me- 
luoti ar ne norint neužgauti draugo; išlaikyti žodį ir aplankyti ligotą 
bičiulį ar verčiau priimti kvietimą dalyvauti iškilminguose pietuose; 
ar palaikyti beviltiško ligonio gyvybę ir pan. 

Psichologo Martino Hofmano nuomone, empatija yra dorovės pa- 
matas, kadangi įsijautęs į kenčiančio ar pavojuje atsidūrusio asmens 
būseną žmogus dalijasi jo sielvartu ir ryžtasi jam padėti.'* Pasak Hof- 
mano, be šio tiesioginio ryšio, empatiją ir altruizmą siejančio žmonių 
tarpusavio santykiuose, gebėjimas suprasti kito asmens bėdas ir skaus- 
mą skatina žmones laikytis moralės principų. 

Hofmano teigimu, empatija savaimingai plėtojasi nuo kūdikystės. 
Jau minėjome atvejį, kaip susigraudino vienerių metų mergytė, pama- 
čiusi verkiantį bendraamžį: ji įsikišo nykštį į burną ir įsikniaubė moti- 
nai į glėbį, lyg pati būtų užsigavusi. Šis pavyzdys rodo, kokios stiprios 
ir gaivališkos yra kūdikių emocijos. Antraisiais gyvenimo metais, kai 
mažyliai pradeda suvokti esą atskiri individai, stengdamiesi paguosti 
vaikai pradeda suvokti ir tai, kad kiti jaučia ką kita nei jie patys, todėl 
tampa atidesni ženklams, padedantiems suprasti kito žmogaus jaus- 
mus. Jie jau įstengia suvokti, kad norint neužgauti verkiančiojo savi- 
garbos, geriausia jo ašarų „nepastebėti“. 

Vaikams paaugus pasireiškia tikroji empatija: jie jau sugeba siel- 
vartą suvokti kaip reiškinį, atsietą nuo konkrečios situacijos, ir ima 
suprasti, kad tam tikros gyvenimo aplinkybės gali būti nuolatinės kan- 
čios šaltinis. Taigi jie jau gali užjausti į sunkią padėtį patekusią visuo- 
menės dalį - varginguosius, engiamuosius, atstumtuosius. Brandos am- 
žiuje šis suvokimas gali sutvirtinti moralinius įsitikinimus ir norą pa- 

dėti nelaimingiesiems, kovoti su neteisybe. 

Empatija yra daugelio moralinių sprendimų ir poelgių pamatas. 
Pavyzdžiui, „empatinį pyktį“ Džonas Stiuartas Mailas (John Stuart Mill) 
apibūdina kaip „natūralų norą keršyti... pasijutus įskaudintam“. 
„Empatinį pyktį“ Mailas vadina teisingumo sargu. Taigi atjautos vei- 
kiamas žmogus skatinamas moraliai elgtis. Tą rodo ir tyrimo rezulta- 
tai - kuo labiau asmuo užjaučia auką, tuo didesnė tikimybė, kad jai 
pagelbės. Kuo labiau žmogus linkęs užjausti kitą, tuo labiau šis jaus- 
mas veikia jo moralinius sprendimus. Pavyzdžiui, JAV ir Vokietijoje 
atliktais tyrimais buvo nustatytas toks dėsningumas: jautrūs Žmonės 
labiau nei kiti palaiko teisingumo principą, kad žmonių sukuriamos 
medžiaginės vertybės turi būti paskirstomos pagal kiekvieno individo 
poreikius.'* 


GYVENIMAS BE UŽUOJAUTOS: PRIEVARTAUTOJO 
PSICHIKA, SOCIOPATO MORALINIAI PRINCIPAI 


Erikas Ekardas buvo įsipainiojęs į gėdingą nusikaltimą: būdamas 
čiuožėjos Tonios Harding asmens sargybinis, jis organizavo banditišką 
Nensės Kerigan užpuolimą. 1994 metų olimpinių žaidynių metu Nen- 
sė buvo pagrindinė Tonios važovė dėl aukso medalio per moterų dai- 
liojo čiuožimo varžybas. Užpuolimo metu Nensei buvo sužalotas ke- 
lis, todėl ji negalėjo treniruotis ir tinkamai pasirengti olimpiadai. Tele- 
vizoriaus ekrane išvydęs raudančią nukentėjusiąją, Ekardas staiga pa- 
juto sąžinės graužatį. Nuėjęs pas draugą jis atskleidė jam nusikaltimo 
paslaptį. Ši išpažintis vėliau padėjo išaiškinti ir suimti užpuolikus. To- 
kia yra užuojautos galia! 

Deja, padariusieji pačius niekingiausius nusikaltimus paprastai šio 
jausmo stokoja. Žagintojai, pedofilai ir smurtautojai šeimose nesuge- 
ba įsijausti į kito būseną. Šis negebėjimas jausti aukų skausmo leidžia 
jiems save apgaudinėti ir suteikia drąsos daryti nusikaltimus. Žaginto- 
jai paprastai sau meluoja, kad moterys trokšta būti išprievartautos ir 
priešinasi tik norėdamos parodyti, jog yra ne taip lengvai „paima- 

mos“. Pedofilai dažniausiai samprotauja, kad vaiko jie neskriaudę, o 
tik rodę jam savo meilę, esą tai tik kitokia švelnumo išraiška. Smur- 
taujantys tėvai teigia taip drausminą neklaužadas. Tokie pasiteisini- 
mai užrašyti apklausus nuo panašių sutrikimų gydomus asmenis: smur- 
tautojai prisipažindavo šitaip save teisinę kankindami aukas ar reng- 
damiesi tą daryti. 

Užuojautos slopinimas smurto metu beveik visada yra neatskiria- 
ma tokių žmonių emocijų dalis, skatinanti jų žiaurumą. Atkreipkime 
dėmesį į jausmų seką, paprastai skatinančią padaryti lytinį nusikalti- 
mą.' Pedofilui blogi ketinimai kyla tada, kai jis jaučiasi prislėgtas, 
piktas, vienišas. Šiuos jausmus gali sukelti, tarkime, per televiziją 
matytas filmas apie laimingos poros gyvenimą. Pedofilas guodžiasi 
mintimis apie malonią draugystę su vaiku. Galiausiai fantazijos įgyja 
seksualinį pobūdį, ir viskas baigiasi masturbacija. Laikinai nuotaika 
praskaidrėja, tačiau neilgam. Širdgėla ir vienatvė tampa nepakelia- 
mi. Tvirkintojas ima mąstyti, kaip įgyvendinti savo svajonę, ir visaip 
stengiasi teisinti savo ketinimus: „Nieko bloga čia nematau, juk aš 
nesukelsiu vaikui fizinio skausmo, pagaliau jis gali atsisakyti su ma- 
nimi lytiškai santykiauti, jeigu iš tikrųjų nenori“. 

Nedorėlis nesistengia suprasti, kaip tokioje padėtyje jausis vaikas, 
o viską mato per iškreiptą vaizduotės prizmę. Emocinis abejingumas 
lydi jo tolesnius veiksmus - pradedant plano sukūrimu, baigiant kruopš- 
čia jo įgyvendinimo repeticija. Į vaiką nusikaltėlis žiūri taip, tarsi jis 
būtų bejausmis. Iškrypėlis netgi tikisi, kad auka savanoriškai bendra- 
darbiaus. Jam neateina į galvą, kad vaikas gali jausti pasišlykštėjimą ir 
baimę. Jeigu pedofilas apie tai susimąstytų, jam dingtų noras įgyven- 
dinti savo planą. 

Taikant naujus gydymo būdus pedofilams ir panašiems nusikaltė- 
liams gydyti, pirmiausia turima omenyje, kad skriaudėjai visiškai ne- 
sugeba suprasti ir užjausti savo aukų. Vienoje perspektyviausių gydy- 
mo programų dalyvaujantys asmenys skaito širdį veriančius aukų pa- 
sakojimus apie patirtą smurtą, stebi videofilmus, kuriuose nukentėję 
vaikai ašarodami pasakoja, kaip buvo skriaudžiami. Tada nusikaltė- 
liai turi aprašyti savo padarytą nusikaltimą aukos akimis, įsivaizduo- 

dami, ką jautė nelaimingieji. Savo rašinį jie perskaito terapijos gru- 
pei, tada atsakinėja į klausimus apie nusikaltimą taip, tarsi patys būtų 
nukentėjusieji. Baigiant gydymą atkuriamos padaryto nusikaltimo ap- 
linkybės, o skriaudėjai turi vaidinti aukas. 

Šį gydymo būdą sukūrė Vermonto kalėjimo psichologas Viljamas 
Pitersas (William Pithers): „Smurtininkai ima suprasti aukos jausmus, 
ją užjausti. Tai stipriai paveikia jų mąstyseną, net savo vaizduotėje jie 
nebegali nepaisyti aukos patirto skausmo“. Tokiu būdu sustiprinamas 
vyrų pasiryžimas įveikti savo iškreiptus lytinius potraukius. Tik pusė iš 
lytinius nusikaltimus padariusių asmenų, kuriems kalėjime buvo tai- 
kytas minėtasis gydymo būdas, vėliau vėl padarė panašius nusikalti- 
mus. Jokia terapija nebus veiksminga, jeigu nebus pažadintos empati- 
ja pagrįstos paskatos. 

Kadangi atsirado bent menkutė viltis pažadinti užuojautos jaus- 
mą tokiems nusikaltėliams kaip pedofilai, tikimasi, kad panašiai gydyti 
bus galima ir kitus įstatymų laužytojus, pavyzdžiui, psichopatus (da- 
bar vadinamus sociopatais). Tokie žmonės paprastai yra patrauklūs, 
malonios išvaizdos, tačiau gali be gailesčio ir jokių sąžinės priekaištų 
padaryti žiauriausią nusikaltimą. Psichopatija - negebėjimas užjausti, 
gailėtis, jausti sąžinės graužatį - yra vienas labiausiai stulbinančių emo- 
cinių sutrikimų. Psichopato širdis ledinė, jis, regis, nesugeba užmegzti 
nė menkiausio emocinio ryšio. Žiauriausi kriminaliniai nusikaltėliai, 
tokie kaip sadistai maniakai, kurie žudydami mėgaujasi aukų kančio- 
mis, yra tikri psichopatai.'* 

Psichopatai kartu yra labai paveikūs, iškalbūs ir puikūs melagiai, 
sugebantys gudraudami pasiekti norimo tikslo ir ciniškai manipuliuoti 
savo aukų jausmais. Septyniolikmetis Los Andželo nusikaltėlių gaujos 
narys Faris šaudydamas iš važiuojančio automobilio sužeidė motiną ir 
kūdikį. Apie įvykį nusikaltėlis pasakojo veikiau didžiuodamasis nei 
gailėdamasis. Važiuodamas automobiliu kartu su Leonu Bingu, rašiu- 
Siu knygą apie dvi miesto gaujas, Faris mėgina pasirodyti. Jis sako Bin- 
gui, kad gretimame automobilyje sėdintys „du puošeivos“ jį „varo iš 
proto“. Bingas išsamiai aprašo pasikeitimą žvilgsniais: 

Jausdamas, kad jį kažkas stebi, gretimo automobilio vairuoto- 
jas žvilgtelėjo į mus. Išvydęs Farį jis sutriko. Po to nusisuko ir 
nudelbė akis. Esu tikras, kad jose mačiau baimę. 

Po to Faris demonstratyviai įsistebeilija į Bingo pusėje stovintį 
automobilį. Gerai matau jo veidą: jis keičiasi tiesiog mano aky- 
se tarsi sulėtinus kadrus, tampa vaiduokliškas, net baisu pažiū- 
rėti. Jis tarytum sako: jeigu drįsi į mane spoksoti, jeigu mesi 
pirštinę, tada laikykis. Fario žvilgsnis byloja, kad jam nerūpi 
niekas — nei kito, nei jo paties gyvybė.'? 


Žinoma, komplikuotą nusikalstamą elgesį galima paaiškinti ir ne- 
siremiant biologija. Juk iškrypėliški emociniai gebėjimai - pavyzdžiui, 
bauginti žmones - „praverčia“ gyvenant su agresyviais kaimynais, nors 
gali tapti ir akstinu nusikalsti. Šiuo atveju empatija vargu ar gali at- 
nešti naudos. Sąmoningas užuojautos slopinimas įvairiais gyvenimo 
atvejais gali būti vertinamas ir kaip privalumas: pavyzdžiui, prade- 
dant „kietu faru“ ir baigiant organizuotu užpuolimu. Vyrai, buvę dik- 
tatorių valdomų valstybių budeliai, pasakoja, kaip dirbdami savo „dar- 
bą“ išmoko atsiriboti nuo aukos jausmų. Taigi yra daug būdų manipu- 
liuoti savo jausmais. 

Vienas grėsmingesnių atjautos stygiaus atvejų atskleistas apklau- 
sus nuo savo sutuoktinių kenčiančias moteris. Buvo nustatyta, kad pa- 
tys žiauriausi smurtautojai, nuolat mušantys savo žmonas, grasinantys 
joms peiliu ar ginklu, yra sutrikusios fiziologijos: jie taip elgiasi ne 
pagauti įtūžio, o būdami visiškai šalto proto.?? Apimtiems stipraus pyk- 
čio, jiems — priešingai, nei būna įprastais atvejais — sulėtėja širdies 
ritmas. Taigi fiziologijos požiūriu pykdami jie nurimsta, tačiau tampa 
agresyvesni. Jų smurtas ir noras įbauginti, atrodo, esti gerai apgalvotas 
teroras ir žmonų valdymo būdas. 

Tokie beaistriai žiauruoliai skiriasi nuo daugelio panašių savo žmonas 
mušančių vyrų. Pirmiausia jie agresyvūs ne tik namuose - šie vyrai 
įsivelia į muštynes su baro lankytojais, konfliktuoja su bendradarbiais, 
kitais šeimos nariais. Šalto proto smurtautojas gali smogti žmonai, re- 
gis, be jokios priežasties, ir bet kokios moters pastangos jį sulaikyti yra 
bergždžios. Tuo tarpu kiti savo žmonas skriaudžiantys vyrai žiaurūs tampa 
tik pagauti įniršio — iš pavydo, baimindamiesi būti palikti, atstumti. 

Kai kurių mokslininkų, tiriančių nusikaltėlių psichopatų mąstyse- 
ną, nuomone, tokio emocinio abejingumo priežastis gali būti nervų 
sistemos sutrikimai.* Atlikti eksperimentai rodo, kad fiziologinis to- 
kios psichopatijos pagrindas gali būti susijęs su pažeistais limbinių 
smegenų nervais. Per vieną iš eksperimentų buvo matuojamos psicho- 
patų smegenų skleidžiamos bangos tuo metu, kai jie stengėsi įskaityti 
žodžius, kurių raidžių tvarka buvo sumaišyta. Tie žodžiai vos dešim- 
tąją sekundės dalį šmėkštelėdavo akyse. Daugelis žmonių į emocijas 
keliančius žodžius (tokius kaip „užmušti“) reaguoja kitaip nei į neut- 
ralius (tokius kaip „kėdė“): jausmus žadinančius žodžius jie greičiau 
pastebi, o smegenys reaguodamos skleidžia kitokias bangas. Tačiau 
psichopatai tuo nepasižymėjo, jų smegenys beveik vienodai reagavo 
tiek į emocijas keliančius, tiek į neutralius žodžius. Tokie tyrimo re- 
zultatai perša išvadą, kad šiuo atveju yra pažeista nervinė grandinė, 
siejanti už kalbos funkciją atsakingą ir žodžius atpažįstančią smege- 
nų žievės sritį ir jausmus reguliuojančias limbines smegenis. 

Šį tyrimą atlikęs Britų Kolumbijos universiteto psichologas Rober- 
tas Hejis (Robert Hare) teigia, jog psichopatai menkai tesuvokia emo- 
cijas keliančius žodžius, o tai liudija apskritai jų jausmų pasaulio sek- 
lumą. Pasak mokslininko, šių žmonių šiurkštumą ir nejautrumą iš da- 
lies lemia kito tyrimo metu aptikta fiziologinė ypatybė, rodanti migdo- 
linio kūno ir su juo susijusios nervinės schemos veiklos sutrikimą: prieš 
gaudami elektros srovės smūgį, psichopatai nerodo jokių išgąsčio žen- 
klų, būdingų sveikiems, skausmo vengiantiems žmonėms.?'! Kadangi 
skausmas psichopatų nebaugina, jiems visiškai nerūpi už padarytą nu- 
Sikaltimą laukianti bausmė. Todėl jie negali suprasti aukų patiriamo 
skausmo ir jų užjausti. 


*Nepaisant to, kad polinkis nusikalsti gali būti susijęs su biologiniais veiksniais - pa- 
vyzdžiui, nervų sistemos sutrikimų nulemtu empatinių gebėjimų trūkumu, - tai dar 
nereiškia, kad visi nusikaltėliai turi biologinių defektų ar kad yra tam tikras nusikalsti 
skatinantis biologinis veiksnys. Šiuo klausimu vyko karštos mokslininkų diskusijos. 
Galiausiai buvo prieita prie išvados, jog tokio biologinio veiksnio nėra, kaip nėra ir 
„nusikaltėlio geno“. Nors empatinių gebėjimų stokos priežastys kartais gali būti 
biologinės, tačiau ne visi tokią ydą turintys asmenys yra linkę nusikalsti. Negebėji- 
mas užjausti ir suprasti yra tik viena iš kitų - psichologinių, ekonominių ir visuome- 
ninių — aplinkybių, lemiančių nusikalstamumą. 


8 
MENAS BENDRAU II 


Lenas, kaip dažnai nutinka su jaunesniais už save vaikais žaidžian- 
tiems penkiamečiams, netenka kantrybės, kai jo pustrečių metų broliu- 
kas Džėjus išmėto „Lego“ kubelius, ir supykęs mažajam įkanda. Džė- 
jus graudžiai pravirksta. Išgirdusi vaiko balsą, į kambarį atskuba mama. 
Ji išbara Leną ir liepia sutvarkyti nesantaikos kaltininkus kubelius. Da- 
bar pravirksta Lenas, nes jam mamos paliepimas atrodo labai neteisin- 
gas. Susierzinusi mama nė neketina jo guosti. 

Netikėtai guosti ima „nukentėjusioji pusė“: gerokai sunerimęs dėl 
broliuko ašarų, raminti Leną pradeda Džėjus. 

— Lenai, neverk, - maldauja jis. - Liaukis verkęs, greičiau liaukis! 

Bet Lenas nesiliauja. Prašymams nuėjus perniek, Džėjus kreipiasi 
pagalbos į mamą: 

— Mamyte, Lenas verkia. Žiūrėk, jis verkia! 

Netikėtai Džėjus pats imasi motinos vaidmens, glosto ir ramina 
brolį: 

— Klausyk, Lenai, nereikia verkti. 

Nors ir guodžiamas, Lenas tebekūkčioja. Tada Džėjus pasirenka 
kitą taktiką: jis renka nuo grindų „Lego“ kubelius ir deda juos į dėžutę. 

— Aš sudėsiu juos į vietą, gerai? 

Bet ir tai neišdžiovina Leno ašarų. Sumanusis Džėjus nepasiduoda 
ir išmėgina dar vieną būdą: jis rodo broliui žaislinį automobiliuką, mė- 
gindamas nukreipti jo dėmesį. 

— Žiūrėk, Lenai, automobilyje yra vairuotojas, matai? 

Leno nesudomina ir automobiliukas. Jo neįmanoma paguosti, aša- 
ros nepaliauja tekėję. Tada trūksta mamos kantrybė: 

— Ar nori gauti per sėdynę? - pagrasina ji kaip ir visi tėvai. 

— Ne, - drebančiu balsu atsako Lenas. 

— Tai prašom liautis, - griežtai ir piktokai sako mama. 

Springdamas ašaromis, Lenas gailiai išlemena: 

— Aš stengiuosi. 

Tai paskatina Džėjų griebtis paskutinės gudrybės. Griežtai ir val- 
dingai kaip mama jis pagrasina broliui: 

— Liaukis verkęs, Lenai. Gausi per sėdynę! 

Ši scena atskleidžia nuostabius pustrečių metų amžiaus vaiko emo- 
cinius gebėjimus. Stengdamasis kuo greičiau nuraminti brolį, Džėjus 
griebiasi įvairių būdų: jis prašo, kviečia padėti mamą, nesulaukęs jos 
paramos, padeda broliukui sutvarkyti kubelius, mėgina nukreipti jo 
dėmesį, pagaliau grasina ir įsako. Žinoma, Džėjus elgiasi taip, kaip 
panašiais atvejais buvo raminamas ir pats. Tačiau svarbiausia, kad, 
būdamas tokio amžiaus, jis jau sugeba taip subtiliai elgtis. 

Tėvai žino, jog toli gražu ne visi vaikai sugeba įsijausti į kito 
būseną ir ne kiekvienas nori ir gali paguosti. Matydami sesers ar bro- 
lio ašaras, vaikai dažniausiai džiūgauja ir mėgina atkeršyti skriaudė- 
jui. Tačiau net ir tokie pikti kėslai rodo vaiko gebėjima įsijausti ir 
pažinti kito jausmus, juos veikti. Gebėjimas valdyti kito žmogaus jaus- 
mus - tai meno bendrauti esmė. 

Kad įgytų tokios galios, vaikas pirmiausia turi išmokti tvardytis: 
slopinti pyktį, sielvartą, impulsyvumą ir susijaudinimą, nors tai nėra 
lengva. Norint sutarti su kitais, reikia ir vidinės ramybės. Gebėjimas 
valdyti savo jausmus ugdomas nuo ankstyvos vaikystės. Vos pradėję 
vaikščioti, mažyliai mokosi būti kantrūs ir siekti tikslo ne jėga, o ar- 
gumentuodami ir įtikinėdami, nors ne visada tai pavyksta. Pamažu jie 
mokosi ir tvardytis. Pirmieji empatijos požymiai pradeda rastis antrai- 
siais gyvenimo metais. Būtent empatijos ir užuojautos skatinamas, 
Džėjus stengėsi pralinksminti verkiantį brolį. Taigi gebėjimas veikti 
kito žmogaus jausmus, kitaip tariant, menas bendrauti, reikalauja bran- 
dos tokių emocinių įgūdžių kaip savitvarda ir empatija. 

Tai pamatas bendravimo įgūdžiams tobulinti. Mokėjimas bendrauti 
Padeda puikiai sutarti su kitais, o šių įgūdžių stoka trukdo pritapti, yra 
nesėkmių priežastis. Net didžiausiems proto galiūnams gali nesisekti 
bendrauti; neturėdami šių įgūdžių, jie gali atrodyti pasipūtę, grubūs, 
nejautrūs. Būtent sugebėjimas bendrauti padeda netikėtose situacijo- 
Se rasti geriausią išeitį, įtikinti ir veikti kitus, įkvepia dirbti, skatina 
veikti, vainikuoja sėkme tarpusavio santykius. 

NESLĖPK JAUSMŲ 


Žmogaus mokėjimą bendrauti atskleidžia ir jausmų raiška. Visuo- 
tinį susitarimą, kada ir kokius jausmus dera rodyti viešai, Polas Ekma- 
nas (Paul Ekman) vadina jausmų raiškos taisyklėmis. Skirtingų kultūrų 
šalyse šios taisyklės skiriasi. Pavyzdžiui, Ekmanas ir jo kolegos japonai 
tyrė studentų, kuriems buvo parodytas šiurpą keliantis filmas apie ritu- 
alinį aborigenų paauglių apipjaustymą, reakciją. Stebėdami filmą kar- 
tu su vyresnio amžiaus žmogumi, japonų studentai reagavo santūriai, 
tačiau kai manė esą vieni (nors iš tikrųjų buvo slaptai filmuojami), el- 
gėsi laisviau — jų veiduose aiškiai atsispindėjo skausmas, siaubas ir 
pasišlykštėjimas. 

Jausmų raiškos taisyklės yra kelių rūšių. Vienos jų - jausmų raiš- 
kos slopinimo. Jas iliustruoja japonų studentų pavyzdys: vyresnio žmo- 
gaus akivaizdoje jie slėpė savo susijaudinimą. Kita rūšis - perdėto jaus- 
mų demonstravimo. Šešiametė skundžia ją erzinantį vyresnį broliuką 
mamai. Kad skundas skambėtų įtikinamiau, mažylė gudraudama nu- 
taiso gailią veido išraišką ir graudžiai verkšlena. Trečia rūšis - vienos 
raiškos pakeitimo kita. Tai būdinga kai kurioms Azijos šalims. Pavyz- 
džiui, kai kur nemandagu atsakyti žodžiu „ne“, todėl jis pakeičiamas 
mandagiu, nors neatitinkančiu tiesos žodžiu „taip“. Sugebėjimas arba 
nesugebėjimas laiku ir tinkamai pritaikyti šias taisykles yra vienas iš 
emocinio intelekto lygį rodančių veiksnių. 

Šių jausmų raiškos taisyklių mes išmokstame labai anksti. Suau- 
gusieji moko vaikus nerodyti nusivylimo, o nusišypsojus gražiai padė- 
koti, kai, tarkim, senelis įteikia vaikaičiui jo nedžiuginančią, bet nuo- 
širdžią dovaną. Vaikai mokosi šių taisyklių stebėdami vyresniuosius. 
Šiuo atveju jausmai yra ir mokymo priemonė, ir tikslas. Jeigu tėvas, 
užuot švelniai paraginęs vaiką gražiai padėkoti, piktai jį apibars, tikslo 
veikiausiai nepasieks. Išgirdęs atžarią padėką, senelis, žinoma, nesi- 
jaus laimingas. 

Reikšdamas savo jausmus, žmogus veikia kitą žmogų. Dar vaikys- 
tėje išmokstame slėpti tikruosius jausmus, jeigu jie gali įskaudinti kitą 
asmenį. Jausmų raiškos taisyklės yra ne vien bendravimo norma. Jos 

rodo, kaip mūsų emocijos veikia kitus. Laikydamiesi šių taisyklių, vei- 
kiame kitus palankiai; jų nesilaikydami, kurstome emocijų sumaištį. 

Jausmų raiškos menas yra vaidyba. Žiūrovų reakciją kaip tik ir 
>adina aktorių išraiškingumas. Didžiuma Žmonių turi sugebėjimų vai- 
dinti, bet kadangi jausmų raiškos taisyklių iš dalies išmokstama turint 
kokį nors pavyzdį, žmonės jausmus reiškia labai skirtingai. 


IŠRAIŠKINGUMAS IR EMOCIJŲ UŽKREČIAMUMAS 


Tai nutiko Vietnamo karo pradžioje. Amerikiečių būrys slėpėsi ry- 
žių lauke. Per patį susišaudymo su vietnamiečiais įkarštį staiga pasiro- 
dė šešetas vienuolių, žąsele žingsniuojančių ryžių laukelius skiriančiu 
pylimu. Visiškai ramūs vienuoliai šaltakraujiškai artinosi prie ugnies 
linijos. 

„Jie žengė nesidairydami nei į kairę, nei į dešinę, - prisiminė ame- 
rikiečių kareivis Deividas Bušas. — Keista, bet niekas į juos nešovė. Kai 
jie perėjo pylimu, staiga man išgaravo bet koks noras kautis. Tiesiog 
nebesinorėjo to daryti, bent jau tą dieną. Tikriausiai panašiai jautėsi ir 
kiti, nes niekas nebešaudė. Mūšis tiesiog liovėsi.“ 

Tai, kad vienuoliai savo drąsa ir ramybės galia sugebėjo sustabdy- 
ti kareivius per patį mūšio įkarštį, atskleidžia pamatinį bendravimo prin- 
cipą: emocijos yra užkrečiamos. Žinoma, šis atsitikimas yra išskirtinis. 
Kasdieniame gyvenime emocijomis užsikrečiama gana lengvai, nuo- 
lat vyksta bežadis keitimasis emocijomis. Mes dalijamės vieni su kitais 
nuotaikomis, ir tai nepastebimai sukelia teigiamus ar neigiamus po- 
slinkius mūsų psichikoje. Keitimasis emocijomis vyksta beveik neju- 
Čiomis: pavyzdžiui, priklausomai nuo to, kaip pardavėja mums padė- 
koja, mes galime pasijusti nelaukiami ir ignoruojami arba, atvirkščiai, 
laukiami ir branginami. Mes užsikrečiame vieni kitų jausmais, lyg jie 
būtų koks virusas. 

Mes nuolat skleidžiame emocinius signalus, kurie veikia šalia 
esančius žmones. Kuo labiau esame įvaldę meną bendrauti, tuo leng- 
Viau tuos signalus kontroliuojame. Kultūringos visuomenės pamatas — 

tai pirmiausia gebėjimo tvardytis ugdymas, kad nemalonūs emocijų 
proveržiai netrukdytų bendrauti (tačiau artimi tarpusavio santykiai dėl 
to gali tapti oficialūs). Gebėjimas valdyti keitimosi jausmais procesą 
yra sudedamoji emocinio intelekto dalis. Žmones, su kuriais mums 
malonu bendrauti, apibūdiname kaip „visų mėgstamus“, „žavius“, nes 
dėl jų emocinių įgūdžių šalia jaučiamės puikiai. Paguosti mokantys 
žmonės apdovanoti ypatingais bendravimo gebėjimais, į juos kreipia- 
si tie, kuriems labiausiai reikia emocinės paramos. Iš esmės visi esa- 
me pajėgūs keisti vienas kito emocijas - į gerąją ar į blogąją pusę. 

Toliau aprašytas eksperimentas aiškiai rodo, kokie jautrūs vieni 
kitų emocijoms yra žmonės. Du savanoriai užpildė anketą, kurioje 
buvo prašoma apibūdinti savo nuotaiką. Po to jie keletą minučių buvo 
palikti vieni. Į kambarį sugrįžusi eksperimento vadovė paprašė užpil- 
dyti dar vieną anketą. Eksperimentui sąmoningai buvo parinkti skirtin- 
gų tipų Žmonės — emocingesnis ir uždaresnis. Tyrimas parodė, kad 
emocingesnio žmogaus nuotaiką perėmė pasyvesnis eksperimento da- 
lyvis.. 

Kaip nuotaika perduodama? Patys to nejausdami, įsijaučiame į 
kito Žmogaus nuotaiką, nesąmoningai mėgdžiojame jo veido išraišką, 
gestus, balsą, kitus nežodinius emocijų ženklus. Toks imitavimas šiek 
tiek panašus į Stanislavskio metodą: norėdami pažadinti praeityje pa- 
tirtus jausmus, aktoriai turi daryti tai, ką veikė tuo metu. 

Mėgdžiojimo reiškinys nėra lengvai pastebimas. Upsalos univer- 
siteto (Švedija) mokslininkas Ulfas Dimbergas (Ulf Dimberg) nustatė, 
kad kiekvieno Žmogaus veido raumenys nežymiai atkartoja stebimo 
asmens nuotaiką. Raumenų pokyčiai plika akimi beveik nepastebimi, 
bet juos galima užfiksuoti elektroniniais prietaisais. 

Dažniausiai atviriau jausmus reiškiantis pašnekovas savo nuotai- 
ka „užkrečia“ pasyvesnį pašnekovą. Kai kurie žmonės itin lengvai pa- 
siduoda kitų nuotaikai. Dėl įgimto jautrumo vegetacinė, arba autono- 
minė, tokių žmonių nervų sistema (emocinio aktyvumo rodiklis) yra 
daug lengviau sužadinama. Jie greičiau susijaudina, gali pravirkti, 
išvydę sentimentalią reklamą, o pokalbis su linksmai nusiteikusiu žmo- 
gumi padeda jiems pataisyti nuotaiką (tokie žmonės daug lengviau 

įsijaučia į kito asmens būseną, nes juos labiau jaudina kitų jausmai). 

Ohajo valstijos universiteto psichofiziologas Džonas Kačiopas 
(John Cacioppo), tyrinėjęs keitimosi emocijomis reiškinį, teigia: „Vien 
matydami, kaip kitas žmogus reiškia emocijas, mes nejučiomis peri- 
mame to žmogaus nuotaiką. Taip būna visada. Tai tarsi darnus šokis. 
Ši nuotaikų sinchronija ir rodo, ar jūs jaučiate santykių pobūdį“. 

Dviejų pašnekovų emocinio ryšio stiprumą atspindi nesąmonin- 
ga jų judesių dermė, rodanti šių žmonių artumą. Pavyzdžiui: klausy- 
damas pašnekovo žodžių, žmogus linkteli, abu vienu metu patraukia 
savo kėdes, vienas palinksta į priekį, o kitas atsitraukia ir pan. Toks 
sustyguotas pokalbis panašus į ritmingą supamosiose kėdėse sėdinčių 
žmonių lingavimą. Kaip teigia motinas ir jų kūdikius stebėjęs psicho- 
logas Danielis Sternas, emociškai susijusiems žmonėms būdinga jude- 
sių sinchronija. 

Ši sinchronija didina nuotaikos, net ir neigiamos, skvarbumą. Pa- 
vyzdžiui, atliekant fizinio sinchroniškumo tyrimą, į laboratoriją buvo 
pakviestos emociškai prislėgtos moterys ir jų partneriai aptarti tarpusa- 
vio santykių. Kuo didesnis buvo nežodinis partnerių sinchroniškumas, 
tuo labiau bloga draugių nuotaika persidavė vyrams.“ Kai žmonių ju- 
desiai panašūs, jie perima vienas kito nuotaiką, kad ir kokia ji būtų. 

Mokytojų ir mokinių judesių sinchroniškumas atskleidžia jų emo- 
cinio ryšio stiprumą. Tyrimai parodė, kad kuo labiau suderinti mokyto- 
jo ir mokinio judesiai, tuo geresni ir draugiškesni jų tarpusavio santy- 
kiai. Judesių sinchroniškumas reiškia, kad bendraujantys žmonės vie- 
nas kitam patinka. Šių tyrimų autorius Oregono valstijos universiteto 
psichologas Frenkas Bernieris (Frank Bernieri) tvirtina: „Santykiai su 
kitu žmogumi iš dalies priklauso nuo fizinių dalykų. Norint sėkmingai 
bendrauti, reikia atitinkamai derinti judesius. Sinchroniškumas rodo 
Partnerių ryšio stiprumą. Jei ryšys glaudus, jūsų nuotaika - tiek bloga, 
tiek gera - persiduos partneriui“. 

Taigi nuotaikų derinimas yra emocinio ryšio esmė. Pasak Kačio- 
Po, vienas iš bendravimo sėkmę lemiančių veiksnių yra žmonių gebė- 
Jimas ugdyti emocinį sinchroniškumą. Jeigu asmuo sugeba prisitaikyti 
Prie kito žmogaus nuotaikos arba lengvai savo nuotaika gali jį paveik- 

ti, jam nesunku bendrauti. Šių gebėjimų turinčius vadovus bei artistus 
dažniausiai lydi sėkmė. Kačiopo nuomone, žmonėms, nesugebantiems 
perimti ir perduoti emocijų, bendraujant dažnai kyla sunkumų. Su jais 
nelengva bendrauti ir kitiems. 

Sugebėjimas bendraujant nustatyti emocinį toną iš dalies atsklei- 
džia gebėjimą dominuoti, t. y. veikti kito Žmogaus emocinę būklę. Šis 
gebėjimas panašus į reiškinį, biologijoje vadinamą zeitgeber. Tai pro- 
cesas, nuo kurio priklauso biologinis ritmas (pavyzdžiui, nuo dienos ir 
nakties ciklo ar mėnulio fazės). Pavyzdžiui, šokančių partnerių kūno 
judesius valdo muzika. Išraiškingesni Žmonės paprastai yra patrauk- 
lesni. Dominuojantieji partneriai daugiau kalba, o pavaldieji yra dė- 
mesingesni, todėl pirmieji dažniausiai perduoda savo emocijas antrie- 
siems. Geras kalbėtojas, tarkim, politikas ar pamokslininkas, savo įtai- 
ga paveikia klausytojus.“ Apie tokį žmogų sakoma: „Jis valdo audito- 
riją“. Emocinis patrauklumas yra įtakingumo esmė. 


SOCIALINIO INTELEKTO UŽUOMAZGOS 


Per pertrauką mokyklos kieme bėgioja būrelis berniukų. Susižei- 
dęs kelį, Regis staiga suklumpa ir ima verkti. Kiti berniukai nekreipia į 
jį dėmesio. Prie verkiančio Regio stabteli tik Rodžeris. Jis susiima už 
kelio ir ima šaukti: „Ir aš užsigavau!“ 

Pasak „Spektrum“ mokyklos, pagrįstos įvairialypio intelekto ug- 
dymo koncepcija, atstovo Hovardo Gardnerio sekėjo Tomo Hečo (Tho- 
mas Hatch), Rodžeriui būdingas tarpasmeninis intelektas.“ Tai retas 
gebėjimas pastebėti kito žmogaus savijautą ir greitai į ją reaguoti. Vie- 
nintelis Rodžeris pastebėjo, kad Regis susižeidė, ir mėgino jį paguosti. 
Jo poelgis rodo berniuką turint bendravimo talentą, padedantį žmo- 
nėms palaikyti gerus santykius su sutuoktiniais, draugais, verslo part- 
neriais. Šis talentas paprastai bręsta visą gyvenimą. 

Kaip sudedamąsias tarpasmeninio intelekto dalis Hečas ir Gard- 
neris nurodo keturis gebėjimus. 

e Organizaciniai gebėjimai. Tai viena svarbiausių lyderio, suge- 
bančio telkti ir koordinuoti žmonių pastangas, savybių. Ši savybė bū- 
dinga vadovams, karininkams ir pan. Tokių gebėjimų turintys vaikai 
paprastai sprendžia, ką žaisti, kas bus komandos kapitonas ir pan. 

e Gebėjimas derėtis. Tai tarpininko, gebančio vengti konfliktų ir 
taikiai juos spręsti, bruožas. Tokie žmonės moka puikiai susitarti, va- 
dovauti diskusijoms, gali dirbti diplomatijos, teisėsaugos srityse, būti 
puikiais tarpininkais, vadovauti didelėms įmonėms. Tokių gebėjimų 
turintys vaikai paprastai sprendžia tarp bendraamžių kilusius ginčus. 

+ Gebėjimas užmegzti asmeninius ryšius. Šiuo talentu - įsijausti 
į kito žmogaus būseną ir užmegzti su juo ryšį - apdovanotas Rodžeris. 
Sugebėjimas pajausti situaciją ir tinkamai atsiliepti į kito asmens jaus- 
mus ir rūpesčius yra meno bendrauti esmė. Tokie žmonės paprastai 
būna geri komandos nariai, ištikimi sutuoktiniai, artimi draugai, pati- 
kimi verslo partneriai, puikūs mokytojai, pardavėjai, vadybininkai. 
Tokie vaikai kaip Rodžeris gali sutarti beveik su visais, lengvai įsi- 
traukia į žaidimą ir visur smagiai jaučiasi. Jie sugeba iš veido išraiš- 
kos suprasti žmogaus savijautą ir yra labai mėgstami draugų. 

e Gebėjimas analizuoti santykius. Gebėjimas įžvelgti žmonių jaus- 
mus, motyvus bei interesus padeda lengvai užmegzti artimus santy- 
kius. Tai puikių psichoterapeutų, advokatų ir rašytojų bruožas. 


Norint sėkmingai bendrauti, reikia visų minėtųjų savybių. Socia- 
linis intelektas padeda žmonėms lengvai užmegzti tarpusavio santy- 
kius, numatyti kitų reakciją, nuspėti savijautą, vadovauti, organizuo- 
ti, spręsti ginčus. Tokie žmonės yra apsigimę vadovai, gebantys įspėti 
neišsakytus kolektyvo lūkesčius ir vadovauti kokio nors tikslo siekian- 
Čiai asmenų grupei. Su tokiais žmonėmis visi mielai bendrauja, nes 
Jie emociškai įkrauna ir kitus, pagerina nuotaiką. Iš aplinkinių jie dažnai 
susilaukia pagyrimo: „Kaip malonu su jumis bendrauti!“ 

Šie bendravimo gebėjimai pagrįsti kitomis emocinio intelekto da- 
limis. Pavyzdžiui, bendravimo talentu apdovanoti žmonės moka val- 
dyti savo emocijas, pritapti prie kitų žmonių, todėl visada pasiekia to, 
ko trokšta. Šia prasme jie panašūs į talentingus aktorius. 

Tačiau jeigu minėtieji bendravimo gebėjimai yra nesuderinti su 
individualiais poreikiais ir jausmais, jie tampa nenatūralaus bendravi- 
mo įrankiais - žmogus yra mėgstamas kitų, tačiau pats nesijaučia 
patenkintas. Taip teigia Minesotos universiteto psichologas Markas 
Snaideris (Mark Snyder), tyrinėjęs mąstyseną Žmonių, puikiai geban- 
čių daryti gerą įspūdį, kuriuos jis pavadino „bendravimo chameleo- 
nais“. Jų psichologijos kredo puikiai nusako V. H. Odeno (W. H. Au- 
den) žodžiai: jie esą „visiškai kitokie nei įvaizdis, kurį patys stengiasi 
sukurti, kad kiti juos pamėgtų“. Gal ir būtų galimas toks kompromisas, 
jei gebėjimas bendrauti būtų svarbesnis nei jausmų pažinimas ir ger- 
bimas: kad visi jį mylėtų ar bent jau mėgtų, „bendravimo chameleo- 
nas“ pasiryžęs tapti tokiu, kokį jį nori matyti kiti. Pasak Snaiderio, 
žmogus tampa „chameleonu“ tada, kai kitiems daro gerą įspūdį, ta- 
čiau artimi santykiai jį sieja su nedaugeliu žmonių. Geriausia išeitis 
šiuo atveju yra neapsimetinėti ir bendrauti sąžiningai. 

Stengdamiesi sudaryti gerą įspūdį, „bendravimo chameleonai“ sa- 
ko viena, o daro visai ką kita, gyvena apsimetinėdami, meistriškai kai- 
taliodami kaukes. Psichoanalitikė Helena Doič (Helena Deutch) tokius 
Žmones vadina tariamosiomis asmenybėmis. „Kai kurie Žmonės, - aiš- 
kina Snaideris, - tiek viešumoje, tiek asmeniniame gyvenime elgiasi 
panašiai. Kiti pagal aplinkybes gali keistis lyg kaleidoskopas. Jie 
panašūs į Vudžio Aleno suvaidintą Zeligą, iš visų jėgų besistengiantį 
pritapti prie tų, su kuriais bendrauja.“ 

Tokie žmonės stengiasi numatyti, ko iš jų tikimasi, užuot prisipa- 
žinę, kaip iš tikrųjų jaučiasi. Norėdami gerai sutarti su kitais, „bendra- 
vimo chameleonai“ siekia, kad tie, kurie iš tiesų jiems visiškai nepa- 
tinka, manytų esą mėgstami. Bendraudami su skirtingais žmonėmis, 
jie elgiasi vis kitaip: pavyzdžiui, gali trykšti energija arba kukliai 
pasitraukti iš pokalbio. „Bendravimo chameleonai“ puikiai moka su- 
daryti norimą įspūdį, todėl jų gebėjimai vertinami dirbant advokatų, 
prekybininkų, diplomatų, politikų, aktorių darbą. 

Visiškai kitaip elgiasi žmonės, kurie bendraudami stengiasi ne- 
prieštarauti savo jausmams. Jie lieka „ištikimi sau“ ir elgiasi pagal 
savo principus, nepaisydami bendravimo pasekmių. Emocinis princi- 

pingumas vengiant dviveidiškumo gali net išprovokuoti konfrontaci- 
ją, o to niekada nedarytų „bendravimo chameleonai“. 


KAIP IŠMOKSTAMA NETINKAMAI BENDRAUTI 


Sesilio išsimokslinimu niekas nė neabejojo: universitete vaikinas 
studijavo užsienio kalbas, buvo puikus vertėjas. Tačiau Sesilis neišma- 
nė vienos svarbiausių gyvenimo sričių — jis visiškai nemokėjo ben- 
drauti. Su draugais gerdamas kavą jis vos pratardavo žodį, o į pasvei- 
kinimus atsakydavo neaiškiai murmėdamas. Taigi Sesiliui trūko ele- 
mentarių bendravimo įgūdžių. Jam itin sunkiai sekėsi bendrauti su mo- 
terimis, todėl jis kreipėsi į psichoterapeutą, įtardamas turįs slaptą po- 
linkį į homoseksualumą, nors iš tikrųjų tokių fantazijų neturėjo. 

Psichoterapeutui Sesilis prisipažino mažai kalbąs, nes baiminąsis 
pasirodyti nuobodus. Ši baimė ir trukdė jam sklandžiai bendrauti. Su- 
sinervinęs jis juokdavosi iš visiškai nejuokingų dalykų ir tylėdavo, kai 
juokdavosi kiti. Sesilis prisipažino, kad toks nerangus jis buvo ir vai- 
kystėje. Laisvai bendravo tik su vyresniuoju broliu, o jam išvykus, Se- 
silį ištiko bendravimo paralyžius. 

Džordžo Vašingtono universiteto psichologė Leikin Filips (Lakin 
Phillips) mano, kad Sesilis atsidūrė tokioje padėtyje todėl, jog vaikys- 
tėje neišmoko pagrindinių bendravimo taisyklių. 


Ko Sesilis turėjo išmokti vaikystėje? Atsakyti, kai į jį kreipiamasi; 
užkalbinti žmogų nelaukdamas, kol pats bus užkalbintas; noriai 
įsitraukti į pokalbį ir neapsiriboti trumpais atsakymais „taip“ ir „ne“; 
išreikšti savo dėkingumą; praleisti žmogų pirma savęs; palaukti, kol 
bus aptarnautas; nepamiršti žodelio „prašyčiau“; dalytis su kitais,... 
taip pat kitų elementarių bendravimo taisyklių, kurių vaikai mokosi 
nuo dvejų metų.? 


Neaišku, ar Sesilio niekas to nemokė, ar jis nesugebėjo išmokti. 
Sesilio atvejis yra pamokomas. Jis rodo, kaip svarbu vaikams mokytis 
tarpusavio santykių sinchronijos ir nerašytų darnaus bendravimo tai- 
syklių. Žmonės, neturintys šių įgūdžių, ne tik neišmano bendravimo 

subtilumų, bet ir nemoka atsakyti į aplinkinių emocijas, verčia juos 
nejaukiai jaustis. 

Visiems yra tekę bendrauti su nemandagiais žmonėmis, kurie, 
pavyzdžiui, niekaip negali užbaigti pokalbio ir visiškai nepaiso pa- 
šnekovo užuominų, kad jau būtų laikas atsisveikinti. Jie kalba tik apie 
save, visiškai nesidomi kitais, nekreipia dėmesio į pašnekovo pastan- 
gas keisti pokalbio temą. Tokie žmonės mėgsta kištis į svetimus reika- 
lus, užduoda netaktiškus klausimus. Tai apsunkina santykius, rodo ne- 
pakankamą bendravimo pagrindų išmanymą. 

Psichologai vartoja terminą dyssemia (graikų kalba dys yra „sun- 
kumas“, semes - „signalas“), kuris reiškia nesugebėjimą suprasti nežo- 
dinių signalų. Su tokiais sunkumais susiduria vienas iš dešimties vai- 
kų.“ Jie nejaučia atstumo - pokalbio metu stovi per arti pašnekovo, 
palieka savo daiktus šalia kito Žmogaus, nesugeba suprasti kūno kal- 
bos, veido išraiškos (pavyzdžiui, pokalbio metu vengia žiūrėti pašne- 
kovui į akis), nejaučia emocinių kalbėsenos niuansų, t. y. kalba spigiu 
ar monotonišku balsu. 

Daug tyrimų buvo atlikta stebint sunkiai bendraujančius vaikus, 
kuriuos atstumia draugai. Vaikai vengia draugauti ne tik su peštukais, 
bet ir su tais, kurie nemoka nuoširdžiai bendrauti, neišmano nerašytų 
bendravimo taisyklių. Vaiką, kuriam sunku reikšti mintis, žmonės lai- 
ko nesumaniu arba neišprususiu, o tas, kuriam sunku suprasti ir taikyti 
nežodinio bendravimo taisykles, laikomas „keistu“, jo vengia draugai. 
Tokie vaikai nemoka lengvai įsitraukti į žaidimą, bendraudami jie lie- 
čia kitus, sukeldami ne draugiškumo, o nejaukumo jausmą. Žodžiu, 
draugijoje jie yra nepageidaujami. Šiems vaikams nepavyko išmokti 
slaptos emocijų kalbos, todėl jų siunčiami signalai verčia kitus jaustis 
nejaukiai. 

Emorio universiteto psichologas Stefanas Novickis (Stephen No- 
wicki), tyrinėjantis vaikų gebėjimą suprasti ir taikyti nežodinius įgū- 
džius, teigia: „Vaikai, kurie nesupranta ir nemoka reikšti emocijų, 
nuolat nusivilia. Jie iš tiesų nesuvokia, kas dedasi. Toks bendravimas 
visada išduoda, ką slepia jų veiksmai, - juk neįmanoma nuslėpti vei- 
do išraiškos, kūno laikysenos ar pakeisti balso tono. Siųsdami klaidin- 

gus emocinius signalus, vaikai pastebi, kad kiti juos atstumia, tačiau 
nesupranta kodėl. Jie mano, kad elgiasi taip, kaip elgtųsi šaunūs žmo- 
nės, nors iš tiesų atrodo susijaudinę, pikti ir nesupranta, kodėl jų drau- 
gai niršta. Tokie vaikai jaučia, kad nepajėgia kaip nors veikti juos 
ištinkančių įvykių, todėl jaučiasi bejėgiai, prislėgti ir viskam abejingi“. 
Nemokantys bendrauti vaikai yra ne tik atstumiami draugų, - jiems 
nesiseka ir mokytis. Per pamoką, kai ne tik mokomasi, bet ir bendrauja- 
ma, jiems sunku suprasti tiek mokytoją, tiek bendraklasius ir tinkamai 
atsiliepti. Tyrimai parodė, kad nerimas ir sumišimas, kylantys dėl nesu- 
gebėjimo suprasti ir išreikšti nežodinių signalų, trukdo mokytis. Vaikai, 
nepajėgiantys suprasti emocinių užuominų, nepasiekia aukštų moky- 
mosi rezultatų. Tai nustatyta atlikus intelekto koeficiento (IO) testus. 


„MES TAVĘS NEKENČIAME“: GRUPĖS UŽRIBYJE 


Nemokėjimas bendrauti skaudžiausiai išryškėja tada, kai žaisda- 
mi vaikai nepriima draugo į savo būrį. Ši situacija itin pavojinga, nes 
viešai parodoma, ar vaikas mėgstamas, ar ne, pritampa prie žaidžian- 
čių vaikų, ar ne. Tyrimus atlikę vaiko psichikos raidos specialybės 
studentai priėjo prie išvados, kad visų mėgstami vaikai, norėdami su- 
sidraugauti, pasirenka visiškai kitokius būdus nei bendrauti nemokan- 
tys vaikai. Tyrimai rodo, kaip svarbu bendraujant pastebėti, suprasti ir 
tinkamai atsiliepti į emocines užuominas. Deja, situacija, kai vaikas, 
nepaisant jo pastangų, nepriimamas žaisti, pasitaiko dažnokai. Kar- 
tais atstumiami net mėgstami vaikai. Kaip nustatė eksperimentą atli- 
kę vaiko psichikos raidos specialybės antro ir trečio kurso studentai, 
mėgstami vaikai buvo atstumti žaidžiančiųjų dvidešimt šešis kartus iš 
šimto. 

Atstumdami bendraamžius, vaikai gali būti negailestingai tiesmu- 
ki. Tai iliustruoja ir parengiamojoje grupėje besimokančių keturmečių 
pokalbis. “ 

Linda nori žaisti kartu su Barbara, Nense ir Bilu. Minutėlę ji stebi 
vaikus, po to prieina prie Barbaros, prisėda šalia ir ima žaisti. Staiga 

Barbara pasisukusi jai pareiškia: 

— Tau negalima žaisti. 

— Galima, - paprieštarauja Linda. - Man galima žaisti. 

— Ne, negalima, - šiurkštokai atrėžia Barbara. - Tu mums šian- 
dien nepatinki. 

Bilui pamėginus užtarti Lindą, Barbaros pusėn stoja Nensė: 

— Mes šiandien jos nekenčiame. 

Bijodami išgirsti tokius ar panašius žodžius, vaikai labai atsargiai 
mėgina įsitraukti į žaidimą. Panašiai suaugęs žmogus elgiasi kokteilių 
vakarėlyje, kuriame daug jam nepažįstamų žmonių: jis laikosi atokiau 
nuo būrelio linksmai besišnekučiuojančių svečių, kurie, jo manymu, 
yra geri draugai. Ši „užribio“ padėtis itin žeidžia vaiką. Kaip teigia 
vienas tyrėjas, ją galima vadinti „diagnostine, t. y. puikiai parodančia 
bendravimo įgūdžių skirtumus“.“ 

Naujokai paprastai kurį laiką stebi žaidžiančius draugus ir tik po 
to mėgina atsargiai įsitraukti į žaidimą. Ar vaikas bus priimtas į būrį, 
priklauso nuo to, kaip jis sugebės įsilieti į žaidimą ir suprasti jo taisyk- 
les. 

Vaikai nepriimami žaisti dažniausiai dėl dviejų priežasčių: jie per- 
nelyg greitai imasi vadovauti arba nesilaiko žaidimo taisyklių. Būtent 
taip elgiasi nemėgstami vaikai: jie įsibrauna į žaidžiančiųjų būrį, ban- 
do keisti žaidimo taisykles, reiškia savo nuomonę, ima ginčytis - taip 
jie stengiasi atkreipti į save dėmesį. Tokio elgesio pasekmė paradoksa- 
li: bendraamžiai šiuos vaikus atstumia ir ignoruoja. Kitaip elgiasi mėgs- 
tami vaikai: iš pradžių jie stebi žaidžiančiuosius iš šalies, stengiasi su- 
prasti žaidimo taisykles, o tada parodo, kad sutinka jų laikytis — jie 
palaukia, kol bus priimti į būrį, ir tik tada siūlo savo žaidimo tasykles. 

Dar kartą prisiminkime ketverių metų Rodžerį, kurio tarpasmeni- 
nis intelektas, pasak Tomo Hečo, yra aukšto lygio. Iš pradžių Rodže- 
ris stebėjo žaidžiančius vaikus, po to ėmė kartoti kito vaiko veiksmus 
ir pagaliau, pakalbinęs vieną iš žaidėjų, įsitraukė į žaidimą. Taip ber- 
niukas pasiekė savo tikslą. Rodžerio bendravimo gebėjimai atsisklei- 
dė ir kitoje situacijoje, kai jis kartu su Vorenu rinko į savo kojines 
akmenėlius — „bombas“. Vorenas paklausė Rodžerio, iš kur jis norėtų 

šaudyti — iš malūnsparnio ar iš lėktuvo. Į draugo klausimą Rodžeris 
atsakė neįpareigojančiu klausimu: „Norėtum šaudyti iš malūnsparnio?“ 

Ši, regis, niekuo neišsiskirianti situacija atskleidžia Rodžerio jaut- 
rumą, sugebėjimą suprasti kito norą ir subtiliai palaikyti tarpusavio 
santykius. „Rodžeris klausia draugo nuomonės, nes nori kartu su juo 
žaisti ir toliau, - rašo Hečas. - Dauguma vaikų netrunka pasirinkti ir 
greitai vienas nuo kito nutolsta — tiek tiesiogine, tiek perkeltine pras- 

EMOCINIS TALENTAS 


Gebėjimas nuraminti susijaudinusį žmogų rodo bendravimo įgū- 
džių brandą, o gebėjimą sutramdyti įsisiautėjusį asmenį galima vadinti 
bendravimo meistriškumu. Skaitydami apie pykčio slopinimą ir emo- 
cijų užkrečiamumą sužinojome, kad norimą rezultatą galima pasiekti 
į ką kitą nukreipus įpykusio žmogaus dėmesį, įsijautus į jo būseną, 
pagaliau pakreipus jo jausmus pozityvesne linkme. Tai panašu į emo- 
cijų dziudo. 

Meną daryti emocinę įtaką geriausiai iliustruoja istorija, kurią pa- 
pasakojo velionis mano bičiulis Teris Dobsonas, vienas pirmųjų ame- 
rikiečių šeštajame dešimtmetyje Japonijoje studijavusių aikido kovos 
meną. Vieną popietę jis važiavo namo priemiestiniu Tokijo traukiniu. 
Pusiaukelėje į vagoną įsiropštė stambus, suodinas, įkaušęs, karingai 
nusiteikęs darbininkas. Nors vos galėjo pastovėti ant kojų, jis ėmė ieš- 
koti priekabių. Garsiai keikdamasis grubiai pastūmė moterį su vaiku ir 
Ši parpuolė pagyvenusiai porai ant kelių. Vyras ir moteris pašoko iš 
savo vietų ir tučtuojau nuskubėjo į kitą vagono galą. Dar keletą kartų 
užsimojęs, tačiau nepasiekęs tikslo, įkaušęs vyras riaumodamas įsiki- 
bo į metalinį strypą ir mėgino jį nuplėšti nuo vagono lubų. 

Išvargęs po aštuonias valandas trukusių aikido treniruočių, Teris 
Jau norėjo paraginti keleivius pasitraukti, kad įsismarkavęs girtuoklis 
Jų nesužeistų, tik staiga prisiminė savo mokytojo žodžius: „Aikido — 
tai susitaikymo menas. Muštynių trokštantis žmogus nutraukia savo 

ryšį su visata. Jei mėginsi valdyti kitus, pralaimėsi. Mes mokomės 
konfliktus spręsti, o ne kelti“. 

Jau per pirmąsias treniruotes Teris pažadėjo savo mokytojui nie- 
kada nesukelti muštynių ir kovos meną pritaikyti tik gynybos tiks- 
lams. Štai dabar Teriui atsirado puiki proga pritaikyti aikido gudrybes 
gyvenime. Taip pamąstęs, jis lėtai ir atsargiai pakilo iš savo vietos. 
Pamatęs jį, girtuoklis subaubė: 

— O, štai ir užsienietis! Nori pasimokyti japoniškų manierų? 

Taip taręs jis jau buvo begriebiąs Terį už atlapų, tačiau tą akimirką 
kažkas džiugiu balsu garsiai sušuko: 

— Ei! 

Taip džiaugsmingai sušukti galima tik sutikus artimą draugą. Nu- 
stebęs girtuoklis atsigręžė ir pamatė nediduką gal septyniasdešimties 
metų vyrą, vilkintį kimono. Senukas džiugiomis akimis žvelgė į įkau- 
šusį vyrą ir smagiai modamas ranka kvietė: 

— Eikš čionai. 

Agresyviai nusiteikęs, girtuoklis nužirgliojo jo link. 

— Kodėl, po galais, turėčiau su tavimi kalbėtis? 

Teris jau buvo pasirengęs pulti, jei tas sumanytų imtis bent men- 
kiausią pavojų keliančių veiksmų. 

— Ką gėrei? — paklausė vis dar džiugiai nusiteikęs senukas. 

— Sakę, o kas tau darbo? - suriaumojo girtuoklis. 

— Puiku, tiesiog nuostabu, - šiltai atsakė senukas. — Ir aš mėgstu 
sakę. Kiekvieną vakarą mudu su Žmona - jai septyniasdešimt šešeri — 
susišildome mažyčiu buteliuku sakės. Išsinešame jį į sodą, atsisėdame 
ant seno medinio suolelio... 

Senukas pasakojo apie japoninį persimoną, augantį sodo gale, 
apie kitas sodo gėrybes, apie tai, kaip vakare jiedu su žmona geria 
sakę. Girtuoklio veidas pamažu švito, į kumštį sugniaužti pirštai pa- 
lengva atsileido. 

— Taip... Ir man patinka persimonai, - tarė jis švelnesniu balsu. 

— Esu tikras, - žvitriai kalbėjo senukas, — kad turi puikią žmoną. 

— Ne, —- atsakė darbininkas. - Mano žmona mirusi. 

Šniurkščiodamas jis ėmė pasakoti, kaip prarado žmoną, namus, 
darbą ir kaip jam dėl savęs gėda. 

Išlipdamas Teris išgirdo, kaip senukas pakvietė triukšmadarį pri- 
sėsti šalia ir išsipasakoti, o atsigręžęs pamatė, kaip jis sudribo ant suo- 
lelio, nuleisdamas galvą senukui ant kelių. 

Tai ir yra tikrasis emocinis talentas. 


TREČIA DALIS 


EMOCINIO 
INTELEKTO 
TAIKYMAS 


9 
ARTIMI PRIEŠAI 


Zigmundas Froidas kartą užsiminė savo mokiniui Erikui Erikso- 
nui, kad gebėjimas mylėti ir dirbti rodo, jog žmogus yra subrendęs. Jei 
taip yra iš tiesų, brandą galima pavadinti pavojingu gyvenimo tarps- 
niu: santuokų ir ištuokų skaičius rodo, kad dabar emocinis intelektas 
tampa daug svarbesnis nei iki šiol. 

Panagrinėję ištuokų skaičių per metus, pastebėtume, kad jis be- 
veik nekinta. Galimą ištuokų skaičių galima nustatyti ir apskaičiuojant 
jaunavedžių poros ištuokos tikimybę. Toks skaičiavimo būdas atskleis- 
tų tendenciją ištuokų skaičiui didėti. 

Didėjanti ištuokų rizika ryškėja palyginus šiuos statistikos duomenis: 
iš visų 1890 metais susituokusių amerikiečių porų išsituokė apie 10 proc., 
iš 1920 metais susituokusiųjų išsituokė 18 proc. porų, iš 1950 metais 
susituokusiųjų — 30 proc., o iš 1970 metais susituokusiųjų - lygiai pusė. 
Taigi yra tikimybė, kad iš 1990 metais susituokusių porų jų išsituoks 
beveik 67 procentai!' Jei šios prognozės pasitvirtins, tik trys iš dešimties 
neseniai susituokusių porų gali tikėtis laimingos ateities. 

Būtų galima svarstyti, ar ištuokų skaičius didėja dėl menko emo- 
Cinio intelekto, ar dėl silpstančio socialinio spaudimo, kuris iki šiol 
neleisdavo nutraukti net labiausiai nevykusių santuokų (išsituokti bu- 
vo laikoma gėda, be to, žmonos finansiškai priklausė nuo vyrų ir pan.). 
Dabar, kai socialinės aplinkybės nekliudo išsituokti, norint santuoką 
Išsaugoti itin svarbus tampa vyro ir žmonos emocinis ryšys. 

Pastaraisiais metais itin kruopščiai tyrinėjami sutuoktinius siejan- 
tys emociniai ryšiai, analizuojamas juos išskirti galintis netinkamas el- 
8esys. Didžiausias lūžis tiriant santuokos sėkmę lemiančius veiksnius 
Įvyko išradus fiziologinius matavimo prietaisus, padedančius užfiksuoti 
Momentinę poros išgyvenamų emocijų įvairovę. Mokslininkai atrado 
būdą, kaip, sutuoktiniams kalbantis, užfiksuoti plika akimi nemato- 

mus pokyčius vyro kraujyje (adrenalino antplūdžius) ir pastebėti trum- 
palaikes, bet labai svarbias moters veide šmėkštelėjusias emocijas. Mi- 
nėti fiziologiniai prietaisai padeda išsiaiškinti, kokia yra sutuoktinių 
nesutarimų biologinė kilmė, atskleidžia emocinę partnerių aplinką, ku- 
rios jie paprastai nesuvokia arba į kurią nekreipia dėmesio. Be to, šie 
prietaisai atskleidžia emocines jėgas, palaikančias arba ardančias su- 
tuoktinių tarpusavio santykius. Netinkamą sutuoktinių elgseną pirmiau- 
sia lemia berniukų ir mergaičių emocijų pasaulio skirtumai. 


MOTERS IR VYRO EMOCIJŲ PASAULIAI: VAIKYSTĖ 


Vieną vakarą restorane stebėjau tokią sceną: pro duris sliūkinantį 
paniurusį jaunuolį pasivijo jauna moteris ir beviltiškai kumščiuodama 
jam per nugarą šaukė: „Nelabasis! Tučtuojau grįžk ir išklausyk mane!“ 
Toks apgailėtinas ir labai nuoseklus būdas prakalbinti sutuoktinį būdin- 
gas nesutariančioms poroms: moteris nori pasikalbėti ir viską išsiaiškin- 
ti, o vyras tokių pokalbių vengia. Šeimos psichoterapeutai pastebėjo, 
kad partneriai dažnai skundžiasi būtent tokiais santykiais: vyras — „ne- 
pagrįstais“ moters reikalavimais ir emocijų proveržiais, o moteris - vyro 
abejingumu jos žodžiams. 

Tokia sutuoktinių tarpusavio kova atskleidžia skirtingus vyro ir mo- 
ters pasaulius. Emociniai skirtumai, kurie iš dalies yra biologiniai, atsi- 
randa vaikystėje ir vystosi brendimo laikotarpiu. Atlikti tyrimai paro- 
dė, kad vyrų ir moterų emocijų pasaulio skirtumus lemia ne vien skir- 
tingi vaikystės Žaidimai, bet ir baimė tapti pasišaipymo objektu kitos 
lyties atstovui. Trejų metų vaikai noriai prisipažįsta, jog pusė jų drau- 
gų yra kitos lyties, penkiamečiai teigia, jog priešingos lyties atstovai 
tesudaro 20 proc. jų draugų, o septynmečiai sakosi neturį nė vieno 
kitos lyties draugo. Kai paaugliai pradeda vaikščioti į pasimatymus, 
lyčių pasauliai vėl persipina. 

Valdyti emocijas berniukai ir mergaitės mokomi skirtingai. Apie 
įvairius jausmus, išskyrus pyktį, tėvai dažniau kalba su dukterimis.“ 
Pavyzdžiui, pasakodami išgalvotas istorijas ikimokyklinio amžiaus mer- 

gaitėms, jie vartoja daugiau emocijas reiškiančių žodžių, negu tas 
istorijas pasakodami berniukams. Žaisdamos su kūdikiais, motinos at- 
viriau rodo savo emocijas dukroms. Kalbėdamos su dukromis apie jaus- 
mus, jos išsamiau aptaria pačią emocinę būseną, o su sūnumis - daž- 
niau akcentuoja emocijų (pavyzdžiui, pykčio) priežastis ir pasekmes 
(tikriausiai taip norėdamos juos pamokyti). 

Apibendrinusios lyčių emocijų pasaulio skirtybių tyrimus, Lesli 
Brodi (Leslie Brody) ir Džudit Hol (Judith Hall) mano, kad mergaičių 
gebėjimas greičiau išmokti kalbą padeda joms išsakyti jausmus, ge- 
riau pažinti emocines reakcijas ir išreikšti jas (pavyzdžiui, fizinę jėgą) 
žodžiais. O „berniukai, kurie nemokomi jausmų reikšti žodžiais, gali 
prarasti gebėjimą suvokti savo ir kito žmogaus emocinę būseną“ ? 

Tiek dešimtmečiai berniukai, tiek to paties amžiaus mergaitės pyktį 
dažniausiai reiškia atviru agresyvumu. Lyčių emocijų raiškos skirtu- 
mai išryškėja tryliktais gyvenimo metais: mergaitės dažniau nei ber- 
niukai taiko kūrybiškus agresyvumo raiškos būdus - ostrakizmą, pik- 
tas apkalbas, netiesioginį kerštą. Tokio amžiaus berniukai pyktį tebe- 
reiškia tiesmukai - agresyvumu.“ Tai tik vienas iš pavyzdžių, rodančių, 
kad berniukai ir vyrai emocijas reiškia daug primityviau nei mergaitės 
ir moterys. 

Norėdamos sumažinti tarpusavio priešiškumą ir darniai bendra- 
darbiauti, mergaitės žaidžia nedidelėmis grupelėmis. Berniukai, atvirkš- 
čiai, žaidžia didelėmis grupėmis ir konkuruoja tarpusavyje. Berniukų 
ir mergaičių žaidimo taisyklių skirtumai ypač gerai išryškėja, kai vie- 
nas iš žaidėjų susižeidžia. Susižalojęs berniukas privalo pasitraukti iš 
žaidimo ir netrukdyti kitiems, o mergaitės tokiu atveju liaujasi žaidę ir 
stengiasi kuo nors padėti susižeidusiajai. Skirtingos žaidimo taisyklės, 
Pasak Harvardo universiteto psichologės Kerolės Džiligan (Carol Gil- 
ligan), atskleidžia pagrindinį lyčių skirtumą: ryžtingi, vienatvę mėgs- 
tantys berniukai vertina nepriklausomybę ir savarankiškumą, o mer- 
gaitėms svarbu tapti bendruomenės dalimi. Todėl berniukai ima neri- 
Mauti, kai kas nors kėsinasi į jų laisvę, o mergaitės rūpinasi išsaugoti 
artimus santykius. Knygoje „Tu tiesiog nesupranti“ (You Just Don't Un- 
derstand) Debora Tanen teigia, jog vyrai ir moterys iš pokalbio tikisi ne 

to paties: vyrai pasitenkina kalbėdami „apie reikalus“, o moterys sie- 
kia užmegzti emocinius saitus. 

Tokie emocijų skirtumai skatina skirtingų įgūdžių formavimąsi: mer- 
gaitės išmoksta „suprasti žodinius ir nežodinius emocinius signalus, 
reikšti jausmus“, o berniukai — „slopinti jautrumo, kaltės jausmo, bai- 
mės ar skausmo sukeltas emocijas“./ Apie tai rašoma ir mokslinėje 
literatūroje. Pavyzdžiui, daugelis tyrimų parodė, kad moterys lengviau 
negu vyrai įsijaučia į kito būseną. Tą rodo jų gebėjimas iš veido išraiš- 
kos, balso tono ir kitų nežodinių ženklų suprasti neišsakytus jausmus. 
Be to, moterys jausmus reiškia daug išraiškingiau. Berniukai yra tokie 
pat išraiškingi kaip ir mergaitės, tačiau bėgant laikui mergaitės ima 
juos lenkti. Tai iš dalies atskleidžia dar vieną moterų bruožą: jausmus 
jos išgyvena intensyviau, jie daug dažniau kinta, todėl moterys yra 
emocingesnės už vyrus.š 

Visi minėtieji pavyzdžiai rodo, kad moterys santuokoje būna pa- 
sirengusios tvarkyti emocijas, o vyrai joms neteikia didelės reikšmės. 
Ištyrus 264 poras paaiškėjo, kad, siekdamos santykių su partneriu pil- 
natvės, moterys nori jausti „tarpusavio saitus“.? Vyrams tai ne taip svar- 
bu. Teksaso universiteto psichologas Tedas Hiustonas (Ted Huston), 
nuodugniai studijavęs porų santykius, teigia: „Žmonos intymius jaus- 
mus reiškia kalbėdamos su partneriu, ypač tarpusavio santykių tema. 
Tuo tarpu vyrai dažnai nesupranta, ko žmonos iš jų nori. Jie sako: aš 
noriu ką nors drauge veikti, o ji tenori kalbėtis“. Pasak Hiustono, iki 
vedybų vyrai mielai kalbasi su moterimis intymiomis temomis, tačiau 
sutuoktiniai tradiciškai tą daro vis mažiau ir mažiau, o artumą jaučia 
kartu su žmonomis dirbdami įprastus darbus, pavyzdžiui, tvarkydami 
sodą. 

Vyrai neteikia reikšmės pokalbiams, nes į santuoką žvelgia tarsi 
pro „rožinius akinius“, o žmonos daug dėmesio skiria tarpusavio san- 
tykių nesklandumams: vieno tyrimo duomenimis, vyrai į tokius daly- 
kus kaip mylėjimasis, finansiniai reikalai, santykiai su uošviais, vienas 
kito nuomonės paisymas, nesutarimai žiūri daug optimistiškiau negu 
moterys.'? Apskritai moterys, kurių santuokos nelaimingos, skundžiasi 
dažniau negu vyrai. Taigi vyrų optimistišką požiūrį į santuoką tereikia 

papildyti bjaurėjimusi, kurį jiems kelia emociniai prieštaravimai, ir 
paaiškės, kodėl žmonos taip dažnai skundžiasi, kad vyrai vengia kal- 
bėtis apie santykių nesklandumus. (Žinoma, taip apibendrinti lyčių 
skirtumus nederėtų. Vienas mano draugas, iš profesijos psichiatras, skun- 
dėsi, kad jo Žmona nelinkusi kalbėtis apie santykius, todėl tokius po- 
kalbius tenka skatinti jam pačiam.) 

Vyrų nenorą kalbėtis apie santykių nesklandumus lemia ir jų ne- 
sugebėjimas suprasti emocijų iš veido išraiškos. Pavyzdžiui, moterys 
daug greičiau reaguoja, matydamos liūdną vyro veidą, o vyrai liūdesį 
moters veide pastebi daug rečiau. Todėl norėdama, kad vyras pastebė- 
tų jos jausmus, o juo labiau paklaustų, kodėl ji nusiminusi, moteris turi 
nutaisyti itin raiškią miną. 

Tiriant, kaip poros sprendžia savitarpio nesutarimus, išryškėjo ly- 
čių emocinių skirtumų sukeliamos pasekmės. Santuoką iš esmės pa- 
laiko arba ardo ne vien tai, kiek kartų pora mylisi, kaip auklėja vaikus, 
kiek išleidžia ar sutaupo pinigų. Sėkmingą santuoką lemia sutuoktinių 
gebėjimas kalbėtis apie santykių nesklandumus. Santuoką gali išgel- 
bėti tiesiog susitarimas, kaip partneriai spręs ginčus, kaip nugalės vidi- 
nius lyčių skirtumus. Jei sutuoktiniams nepavyksta to padaryti, gresia 
emocinė nesantaika, kuri galiausiai sužlugdo jų santykius. Toliau kny- 
goje sužinosite, kad didesnė tikimybė kilti emocinei nesantaikai yra 
tada, kai vienam arba abiem sutuoktiniams stinga emocinio intelekto. 


NETINKAMA SUTUOKTINIŲ ELGSENA 


Fredas: 

— Ar paėmei iš skalbyklos mano skalbinius? 

Ingrida: 

— Ar paėmei iš skalbyklos mano skalbinius, - mėgdžioja. - Pats ir 
Pasiimk tuos nelemtus skalbinius. Kas aš tau? Tarnaitė? 

Fredas: 

— Vargu. Jei būtum tarnaitė, bent mokėtum skalbti. 

Komedijoje ši scena keltų juoką, tačiau toks kandus pokalbis vy- 
ko tarp sutuoktinių. Jie (nereikia nė stebėtis) po kelerių metų išsisky- 
rė.'2 Ši pora lankėsi Vašingtono universiteto psichologo Džono Got- 
mano (John Gottman) vadovaujamoje laboratorijoje, kur buvo nuo- 
dugniai tiriami sutuoktinius siejantys emociniai ryšiai ir juos skiriantys 
jausmai.'? Per seansą Gotmanas iš pradžių nufilmuodavo sutuoktinių 
pokalbį, o paskui kruopščiai jį analizuodavo, atskleisdamas nemato- 
mas partnerių emocines sroves. Šie eksperimentai, atskleidę, kad ne- 
tinkama elgsena gali išardyti santuoką, akivaizdžiai įrodė emocinio 
intelekto svarbą. 

Paskutinius du dešimtmečius Gotmanas stebėjo per du šimtus po- 
rų - jaunavedžių ir seniai susituokusių. Psichologas sudarė tokią tiks- 
lią sutuoktinių „emocinės ekologijos“ diagramą, kad vieno tyrimo me- 
tu jis net 94 proc. tikslumu nustatė, kurios jo laboratorijoje apsilankiu- 
sios poros (tarp jų ir Fredas su Ingrida) nepraėjus nė trejiems metams 
išsituoks! Tokių tikslių santuokos studijų nėra buvę. 

Gotmano analizių tikslumą pirmiausia lemia tinkamai pasirinkti 
metodai ir kruopščiai atliekami tyrimai. Pokalbio metu elektroniniai 
prietaisai užfiksuoja net menkiausius partnerių fiziologinius pokyčius; 
sekundinė veidų išraiškų analizė (remiantis Polo Ekmano emocijų su- 
pratimo sistema) atskleidžia subtiliausius momentinius jausmų niuan- 
sus. Po seanso sutuoktiniai po vieną stebi nufilmuotą pokalbį ir pasa- 
koja apie savo slaptas mintis, kilusias karščiausiais pokalbio momen- 
tais. Tai labai panašu į santuokos emocinę rentgeno nuotrauką. 

Gotmano nuomone, pirmas pavojaus signalas yra griežta sutuok- 
tinio kritika. Tiek vyras, tiek žmona gali laisvai reikšti savo nepasiten- 
kinimą, tačiau dažnai ginčo įkarštyje tai daroma netinkamai, t. y. puo- 
lama kritikuoti sutuoktinio charakterį. Štai įprastinė situacija: Pamela 
su dukra nuėjo į batų parduotuvę, o jos vyras Tomas - į knygyną. Po 
valandos jie susitarė susitikti prie pašto ir kartu eiti žiūrėti filmo. Pame- 
la prie pašto pasirodė laiku, o Tomo dar nematyti. . 

— Kur gi jis? Filmas prasidės po dešimties minučių, — skundėsi 
dukrai Pamela. - Kai tavo tėčiui pasitaiko proga viską sugadinti, jis 
būtinai ja pasinaudoja. 

Po dešimties minučių pasirodęs Tomas pasidžiaugė susitikęs seną 
draugą ir atsiprašė už vėlavimą, tačiau Pamela pratrūko sarkastiškai 
priekaištauti: 

— Nieko baisaus. Mes kaip tik turėjome laiko pakalbėti apie tavo 
neeilinį sugebėjimą sugadinti visus mūsų planus. Tau niekas nerūpi, 
esi tikras savanaudis! 

Pamelos žodžiai skamba ne tik kaip skundas, bet ir kaip kritika — 
ne blogo poelgio, o vyro charakterio. Tomas atsiprašė, bet vis tiek bu- 
vo žmonos apkaltintas nerūpestingumu ir savanaudiškumu. Taip nu- 
tinka daugeliui porų: dažnai sutuoktiniai kritikuoja ne partnerio poel- 
gį, ojo asmenį. Beje, kad sutuoktinis bus taip užpultas, labiau tikėtina 
tada, kai vyras ar žmona jaučia, jog skundas nebus išgirstas, į jį nebus 
atkreiptas dėmesys. 

Skundą nuo asmens kritikos nesunku atskirti. Žmona skundžiasi 
vyrui kritikuodama jo poelgį, o ne charakterį: „Kai pamiršai iš valyklos 
paimti mano drabužius, pasijutau taip, lyg visiškai tau nerūpėčiau“. 
Tai pagrindinio emocinio intelekto išraiška: žmona aiškiai, bet ne itin 
agresyviai reiškia savo jausmus. O kritikuodama ji paprastai prisimena 
susikaupusias nuoskaudas: „Tu visada toks nerūpestingas ir savanau- 
dis. Tavimi negalima pasitikėti“. Po tokios kritikos vyrui telieka susi- 
gėsti, pasijusti nemylimam, kaltam, tikram nevykėliui. Po to jis vei- 
kiausiai imsis gynybinės taktikos ir visiškai nesistengs pasitaisyti. 

Dar blogiau, kai kritika atmiešiama panieka - visa naikinančiu 
jausmu. Panieka, dažnai lydinti pyktį, reiškiama ne vien žodžiais, bet 
ir intonacija, veido išraiška. Akivaizdžiausia jos forma - pašaipa ir įžei- 
dimas („mulkis“, „boba“, „Iepšis“). Lygiai taip pat galima įskaudinti 
žmogų ir kūno kalba: nutaisius niekinamą veido išraišką, pašaipiai pa- 
tempus lūpą (dažniausi panieką reiškiantys ženklai) arba vartant 
Vyzdžius, tarsi norint pasakyti: „O, varge!“ 

Panieką dažniausiai išduoda veido raumuo, patempiantis lūpų 
kampučius (paprastai į kairę pusę). Akys tuo metu žvelgia į viršų. Kai 
Vienas sutuoktinis nutaiso tokią miną, kitam dviem trim dūžiais per 
Minutę padažnėja širdies plakimas. Toks bendravimas turi neigiamos 
takos sveikatai: Gotmanas nustatė, kad moterys, kurias nuolat niekina 

vyrai, turi didesnį polinkį sirgti peršalimo, šlapimo pūslės, skrandžio, 
žarnyno ir kitomis ligomis. Jeigu per 15 pokalbio minučių žmona bent 
keturis kartus nutaiso panieką reiškiančią miną, nepraėjus nė ketve- 
riems metams pora gali išsiskirti. 

Žinoma, retkarčiais žmonos ar vyro veide šmėstelinti panieka ar 
pasibjaurėjimas santuokos nesugriaus. Tokią emocijų raišką galima būtų 
palyginti su veiksniais, skatinančiais širdies ligą, - rūkymu ar dideliu 
cholesterolio kiekiu: kuo intensyviau žmogus rūko ar kuo daugiau cho- 
lesterolio jo kraujyje, tuo didesnė rizika susirgti. Tačiau nuolatinė kriti- 
ka, panieka ar bjaurėjimasis rodo, kad vyras ar žmona jau susidarė 
neigiamą nuomonę apie savo partnerį. Sutuoktinis jam ar jai tampa 
nuolatinio smerkimo objektu. Neigiamas požiūris, priešiškumas savai- 
me skatina pulti partnerį, o puolamąjį verčia gintis ar net rengtis kontr- 
atakuoti. 

Puolamasis gali reaguoti dviem būdais: išliedamas pyktį arba „pa- 
bėgdamas“ (vadinamoji „pulti arba sprukti“ reakcija). Dažniausiai pa- 
sirenkamas pirmasis būdas, paprastai pasireiškiantis bergždžiu rėki- 
mu. Antrasis būdas, „sprukimas“, taip pat gali pridaryti ne mažiau bė- 
dos, ypač kai „bėglys“ atsitveria tylos siena. 

Tylos siena - paskutinė gynybos priemonė. Sutuoktinis nebedaly- 
vauja pokalbyje ir į partnerio klausimus atsako abejingu veidu ir gele- 
žine tyla. Vengimas bendrauti su partneriu rodo, kad sutuoktiniai ima 
tolti vienas nuo kito, kad vienas iš jų jaučiasi pranašesnis arba kad abu 
vienas kitam ima jausti antipatiją. Pastebėta, kad taip nutinka šeimoms, 
kurioms gresia iširti. Atsitverdamas tylos siena, dažniausiai į žmonos 
kritiką bei panieką reaguoja vyras (net aštuoniasdešimt penkiais atve- 
jais iš šimto).'* Taip elgdamasis jis kelia rimtą pavojų santuokai, nes 
trukdo išsiaiškinti tarpusavio nesutarimus. 


„NUODINGOS“ MINTYS 


Vaikų keliamo triukšmo surzintas, Martinas atsisuka į žmoną Me- 
lani ir griežtai taria: 
— Brangioji, ar nemanai, kad vaikai galėtų nurimti? — O iš tiesų 


Artimi priešai 165 


galvoja: „Melani pernelyg atlaidi vaikams“. 

Atsakydama į piktą pastabą, Melani pajunta, kaip ją užlieja pyk- 
čio banga. 

— Vaikai tik žaidžia. Šiaip ar taip, jie greitai eis miegoti, - sako 
ji, bet iš tikrųjų galvoja: „Jis visada kuo nors nepatenkintas“. 

Martinas įsiunta. Jis grasiai palinksta į priekį, sugniaužia kumščius 
ir taria: 

— Ar turiu juos paguldyti į lovą? - Jis mąsto: „Ji visada man prieš- 
gyniauja. Turiu ją pamokyti!“ 

Moterį išgąsdina vyro rūstybė ir ji nuolankiai taria: 

— Tuojau pati juos paguldysiu. - Ji galvoja: „Jis praranda savitvar- 
dą, gali sužaloti vaikus. Geriau neprieštarausiu“. 


Šiuo žodžių ir minčių dialogu kognityvinės terapijos išradėjas Aro- 
nas Bekas (Aaron Beck) iliustruoja santuoką ardančią partnerių mąsty- 
seną.'* Tikrasis emocinis bendravimas vyksta Melani ir Martino minty- 
se, kurias savo ruožtu žadina daug gilesnis lygmuo, Beko pavadintas 
„automatinėmis mintimis“ - tai šmėkštelinti nuomonė apie save ir arti- 
muosius, atspindinti giliausius jausmus. „Jis nuolatos siekia mane įbau- 
ginti savo įniršiu,“ — taip apie savo vyrą mano Melani. Tuo tarpu Mar- 
tinas galvoja: „Ji neturi teisės taip elgtis“. Melani jaučiasi esanti nekal- 
ta santuokos auka, o Martinas teisėtai piktinasi, kad su juo nederamai 
elgiamasi. 

Tokios mintys dažniausiai sukasi nesutariančių sutuoktinių galvo- 
se ir skatina pykčio proveržius.'* Jei kankinančios mintys, pvz., „šven- 
tas pasipiktinimas“, tampa automatiškos, jos ir patvirtinamos: sutuok- 
tinis, kuris manosi esąs persekiojamas, nuolat stebi partnerę ir mato tik 
tuos dalykus, kurie patvirtina jo nuomonę, bet visiškai nekreipia dė- 
Mesio į tuos partnerės veiksmus, kurie priverstų ta nuomone suabejoti 
ar ją net paneigtų. 

Tokios mintys labai paveikios ir klaidina nervinių signalų sistemą. 
Vos mintis apie buvimą auka sukelia emocinį išpuolį, vyras iš karto 
Prisimena patirtas nuoskaudas ir visiškai pamiršta tuos atvejus, kurie 
Paneigtų nuomonę, jog jis esąs nekalta auka. Žmona atsiduria beviltiš- 

koje padėtyje: į viską žvelgdamas negatyviai, vyras gali neteisingai 
suprasti ir pačius doriausius žmonos ketinimus, palaikyti juos perne- 
lyg menkomis pastangomis pakeisti jo nuomonę. 

Partneriai, kurių nekausto tokios nepasitikėjimo mintys, gali lais- 
viau interpretuoti įvairias situacijas, todėl rečiau vienas kitą puola, o 
jeigu taip nutinka, greičiau numalšina pyktį. Nerimą keliančios ar slo- 
pinančios mintys atitinka šeštame skyriuje pateiktą psichologo Marti- 
no Seligmano modelį apie pesimistinį ir optimistinį požiūrį į situaciją. 
Pesimistiškai mąstanti moteris mano, kad jos vyro nebeįmanoma pa- 
keisti, todėl ji puola į neviltį: „Jis savanaudis, galvoja tik apie save. 
Taip jis išauklėtas ir niekada nebepasikeis. Tikisi, kad visada jo lauk- 
siu, O mano savijauta jam visiškai nerūpi“. Optimistiškesnių minčių 
pavyzdys būtų toks: „Anksčiau jis buvo daug rūpestingesnis. Galbūt jis 
prastos nuotaikos? Gal kas nors atsitiko darbe?“ Toks požiūris nenura- 
šo vyro ir santuokos kaip nepataisomai sugadintų ir beviltiškų dalykų. 
Šitaip manantis žmogus supranta, jog čia kaltos nevykusiai susiklos- 
čiusios aplinkybės, kurios gali pasikeisti. Pirmuoju atveju puolama į 
neviltį, antruoju —- nusiraminama. 

Pesimistiškai nusiteikę partneriai linkę į emocinius išpuolius; su- 
tuoktinio elgesys juos pykdo, skaudina, kelia jausmų sumaištį. Tokia 
būsena ima slėgti vos pradėjus kalbėtis. Vidinė sumaištis ir pesimiz- 
mas skatina juos kritikuoti ar niekinti partnerio asmenį, taigi tikėtina, 
kad partneris ginsis arba atsitvers tylos siena. 

Didžiulis pavojus kyla, kai nuodingos mintys ima persekioti vy- 
rus, linkusius imtis fizinės prievartos. Indianos universiteto psichologų 
atliktas agresyvių vyrų tyrimas parodė, kad jie mąsto panašiai kaip ag- 
resyvūs vaikai. Priešiškumą jie įžvelgia net įprastame žmonos elgesyje 
ir tuo pateisina savo veiksmus (panašiai elgiasi ir į seksualinę prievartą 
linkę vyrai — į moteris žvelgia įtariai ir visiškai nekreipia dėmesio į jų 
prieštaravimus).'? Kaip buvo minėta septintame skyriuje, taip elgtis vy- 
rą gali paskatinti Žmonos nepagarba, atstūmimas ar viešas pažemini- 
mas. Vyras, linkęs mušti žmoną, randa, kaip „pateisinti“ prievartą. 
Tarkim, kokiame nors pobūvyje vyras pastebi, kad jo žmona jau gerą 
pusvalandį linksmai šnekučiuojasi su kažkokiu gražuoliu. Jam atrodo, 

kad tasai ją mergina. Atsidūręs tokioje situacijoje ir pajutęs, kad žmo- 
na jį atstūmė arba trumpam paliko, vyras pasipiktina ir įsiunta. Jam 
savaime kyla mintis: „Ji nori mane palikti“, kuri kursto emocinį išpuo- 
Iį, ir vyras imasi impulsyvių, netinkamų atsakomųjų veiksmų - prie- 
vartos.!'ė 


„POTVYNIS“:SANTUOKOS SKANDINIMAS 


Žmogų, kurį persekioja neviltį keliančios mintys, ištinka ilgalaikė 
krizė, nes tos mintys skatina emocinius išpuolius, neleidžia pamiršti jų 
metu patirto skausmo ir pykčio. Šį polinkį taikliai nusakė Džonas Got- 
manas, pavadindamas jį „potvyniu“. „Užtvindytieji“ žmonės papras- 
tai pastebi tik neigiamas partnerio savybes ir yra taip įsijautę į savo 
savijautą, kad nejučia „nuskęsta“ neigiamų ir nesuvaldomų jausmų 
jūroje. Jie savaip supranta viską, ką jiems sako kiti; jiems sunku mąstyti 
blaiviai ir deramai surikiuoti savo mintis, todėl į aplinkinius reaguoja 
primityviai. Jie tetrokšta, kad viskas kuo greičiau baigtųsi, nori sprukti, 
o kartais duoti grąžos. „Potvynis“ — tai patys save palaikantys emoci- 
niai išpuoliai. 

Esti žmonių, pasistačiusių tvirtas, nuo tokių „potvynių“ apsaugan- 
čias užtvaras: jie be vargo gali suvaldyti pyktį ir panieką. Kai kurie gali 
įsiplieksti, vos sutuoktiniui metus kritišką užuominą. „Potvynio“ metu 
ima dažniau plakti širdis.'? Ramybės būsenoje moterų širdis suplaka 
apie 82 kartus per minutę, vyrų - apie 72 kartus per minutę (tai pri- 
klauso nuo kūno sudėjimo). „Potvynis“ prasideda tada, kai normalus 
širdies plakimas padažnėja 10 dūžių per minutę; plakimo dažniui pa- 
didėjus iki 100 dūžių per minutę (įsiūčio akimirką ar verkiant), orga- 
nizmas išskiria adrenaliną ir kitus įtampą sukeliančius hormonus. Emo- 
Cinio išpuolio momentą galima nustatyti pagal širdies plakimo dažnį: 
Jis gali padidėti 10, 20 ar net 30 dūžių per minutę. Tuo metu raumenys 
Įsitempia, kvėpavimas pasunkėja, užgriūva nuodingų minčių, baimės 
Ir pykčio lavina, kurios, atrodo, neįmanoma įveikti. Nesiliaujant iš- 
Puoliams, žmogaus emocijos pasiekia kulminaciją, jo mąstymas tam- 

pa seklus, mintys išsibarsto, taigi sunku tikėtis, kad į susidariusią situ- 
aciją jis pažvelgs blaiviai ir elgsis išmintingai. 

Kivirčų metu tokią įtampą išgyvena daugelis sutuoktinių. Tai visiš- 
kai normalu. Nemalonumai prasideda tada, kai vienas iš sutuoktinių 
yra nuolat „užtvindytas“. Kitas sutuoktinis tada jaučiasi gožiamas part- 
nerio, nuolat pasiruošęs patirti jo išpuolį, nuoskaudą, būti įžeistas ir 
karštai į tai reaguoja. Tokių jausmų apimtas vyras į žmonos siūlymą: 
„Mielasis, mudviem reikia pasikalbėti“, reaguos taip: „Ji ir vėl nori pyk- 
tis“. Tai, žinoma, sukels „potvynį“. Partneriai vis sunkiau atsigauna po 
fiziologinio susijaudinimo, todėl nepavojingi pokalbiai gali tapti bloga 
lemiančiais ženklais ir vėl sukelti „potvynį“. 

Tokie momentai itin grėsmingi vedybiniam gyvenimui, jie katast- 
rofiškai keičia sutuoktinių tarpusavio santykius. „Užtvindytasis“ part- 
neris savo sutuoktinę beveik visada vertina tik neigiamai, visuose jos 
poelgiuose įžvelgia tik bloga. Kivirčai dėl smulkmenų perauga į tikras 
kautynes, partneriai nuolat jaučiasi įskaudinti. „Potvynis“ žlugdo bet 
kokias pastangas išsiaiškinti problemas, todėl laikui bėgant nuolat „už- 
tvindytas“ partneris pradeda manyti, kad iškilusių problemų nebejma- 
noma išspręsti. Pagaliau mėginti kalbėtis atrodo beprasmiška, ir part- 
neriai kiekvienas savaip stengiasi numalšinti savo skausmą. Būdami 
kartu, jie gyvena atskirai ir jaučiasi labai vieniši. Tokia pora, pasak 
Gotmano, dažniausiai išsiskiria. 

Stokodami emocinio intelekto ir pakliuvę į nepaliaujamos kriti- 
kos, paniekos, gynimosi, užsisklendimo savyje, neviltį keliančių min- 
čių ir jausmų „potvynį“, partneriai praranda emocinę savimonę, savit- 
vardą, gebėjimą įsijausti į kito būseną, nusiraminti bei nuraminti kitą ir 
slysta ištuokos link. 


VYRAI - JAUTRIOJI LYTIS 


Dar kartą panagrinėkime lyčių emocinio pasaulio skirtumus, slapta 
griaunančius santuoką. Prabėgus net trisdešimt penkeriems ar daugiaU 
bendro gyvenimo metų, sutuoktinių požiūris į emocines konfrontaC!“ 

jas skiriasi vienu esminiu principu. Atlikęs tyrimą Kalifornijos univer- 
sitete, Robertas Levensonas priėjo prie tokios išvados: moterys mielai 
pasineria į nemalonias vedybines rietenas, o vyrai jomis bodisi. Tai 
paaiškėjo apklausus 151 sutuoktinių porą, turinčią nemažą bendro gy- 
venimo patirtį. Tyrimo metu visi vyrai teigė, kad bet koks nesutarimas 
jiems yra nemalonus ar net kelia pasidygėjimą, tuo tarpu moterys pri- 
sipažino į tai nekreipią dėmesio.?0 

Vyrus „potvynis“ užplūsta nuo silpnesnių neigiamų jausmų nei jų 
žmonas; girdėdami kritiką, vyrai labiau linkę „patvinti“ nei moterys. 
„Užtvindytų“ vyrų organizmas į kraują išskiria daugiau adrenalino, jis 
ima skirtis jau nuo menko žmonų rodomo nepasitenkinimo. Atsigauti 
po „potvynio“ vyrams prireikia daugiau laiko.“ Taigi norėdami apsi- 
saugoti nuo galimo emocijų antplūdžio, vyrai dažnai griebiasi stoiško 
Klinto Istvudo tipo ramumo. 

Pasak Gotmano, siekdami išvengti „potvynio“, vyrai dažnai atsi- 
tveria tylos siena. Psichologas ištyrė, kad tuo metu vyro širdies plakimo 
dažnis sumažėja maždaug dešimčia dūžių per minutę, ir jis pajunta 
tariamą palengvėjimą. Paradoksas: tada ima dažniau plakti žmonos 
širdis, pranešdama, kad moteris smarkiai susijaudino. Šis limbinis „tan- 
go“ ir nulemia skirtingą vyro ir moters požiūrį į emocines konfrontaci- 
jas: vyrai karštligiškai stengiasi vengti bet kokių nesutarimų, o moterys 
jaučia pareigą juos inicijuoti. 

Konfliktuodami vyrai paprastai atsitveria tylos siena, o moterys kri- 
tikuoja savo vyrus.22 Ši asimetrija susidaro dėl moterų prisiimto emocijų 
valdytojų vaidmens. Nesutarimus ir nuoskaudas žmonos stengiasi kelti 
viešumon, tuo tarpu vyrai kratosi vadinamųjų „karštų“ ginčų. Pajutusi, 
kad vyras vengia kalbėtis, žmona kelia balsą ir vis atkakliau jį kritikuo- 
ja. Tada vyras mėgina gintis arba atsitveria tylos siena. Tai žmoną dar 
labiau suerzina, ji įniršta ir ima žerti niekinamus žodžius. Tapęs žmo- 
L kritikos ir paniekos objektu ir pasijutęs nekalta auka, vyras pasipik- 
tina, O tai dar labiau skatina „potvynį“. Vis dėlto vyras mėgina jo iš- 
Vengti, todėl ima gintis arba tiesiog užsisklendžia savyje. Tačiau nepa- 
Mirškime, kad vyro užsisklendimas ir priešinimasis skatina „patvinti“ 
žmoną, Taigi numalšinti įsismarkavusį santuoktinių barnį darosi sunku. 

PATARIMAI JAM IR JAI, KAIP IŠSAUGOTI SANTUOKĄ 


Išnagrinėjus vyrų ir moterų požiūrį į tarpusavio nesutarimus ir ga- 
limas liūdnas tų nesutarimų pasekmes, galima klausti: kaipgi sutuok- 
tiniai galėtų išsaugoti tarpusavio meilę ir švelnumą? Kitaip tariant, 
kas gali išsaugoti santuoką? Remdamiesi ilgai kartu gyvenančių porų 
stebėjimais, mokslininkai pateikia patarimų atskirai vyrams ir mote- 
rims bei keletą bendrų. 

Apskritai vyrams ir moterims reikia skirtingo emocinio prisiderini- 
mo. Vyrams patartina nevengti konflikto ir pamėginti suprasti, kad žmo- 
na apie nuoskaudas ir nesutarimus kalba iš meilės, norėdama pataisyti 
santykius (žinoma, priešiškai nusiteikusi, ji gali turėti ir kitokių moty- 
vų). Nuoskaudos sparčiai kaupiasi ir galiausiai yra išliejamos. Išsiaiški- 
nus nesutarimus, konfliktas atslūgsta. Vyras turėtų suprasti, kad žmo- 
nos pyktis ir nepasitenkinimas dar nereiškia, jog puolamas jo asmuo. 
Šios emocijos dažniausiai tik atskleidžia jos susirūpinimą. 

Vyrai taip pat neturėtų stengtis sutrumpinti pokalbio, per anksti 
pasiūlydami kokią nors praktišką išeitį. Žmonai itin svarbu jausti, kad 
vyras jos klausosi ir kartu išgyvena jos jausmus (nors visiškai nebūtina 
sutikti su jos nuomone). Kai vyras nori kuo greičiau baigti pokalbį, 
moteriai gali atrodyti, kad jos jausmai jam nėra svarbūs. Kai sutuokti- 
nis išklauso žmonos skundus ir nesumano sprukti per patį pykčio įkarštį, 
padeda Žmonai pasijusti išklausytai ir gerbiamai. Net tada, kai vyras 
nepritaria moters nuomonei, ji nori, kad jos jausmai būtų gerbiami, ir 
nurimsta tik tada, kai jaučiasi išklausyta ir suprasta. 

Moterims irgi galima būtų patarti vadovautis tais pačiais princi- 
pais. Vyrai dažniausiai sunkiai ištveria žmonų itin atkakliai reiškiamą 
nepasitenkinimą, todėl reikėtų pasistengti nepulti vyro. Papriekaištauti 
galima dėl netikusio elgesio, bet jokiu būdu nederėtų kritikuoti ir nie- 
kinti asmens. Užtektų tiesiog pasakyti, kad toks partnerio elgesys ne- 
tenkina. Piktai puldama vyrą, žmona priverčia jį gintis arba atsitverti 
tylos siena, o tai tik didina įniršį ir aštrina ginčą. Beje, primindama 
sutuoktiniui apie savo meilę, moteris gali sušvelninti ir labai nemalo- 
nų pokalbį. 

„SVEIKI“ BARNIAI 


Viename rytiniame laikraštyje buvo aprašyta istorija, iš kurios ga- 
lima pasimokyti, kaip sutuoktiniams nedera spręsti kilusių ginčų. Mar- 
lina Lenik susikirto su savo vyru Maiklu dėl televizijos programų: Maik- 
las norėjo žiūrėti futbolo rungtynes, o Marlina - žinias. Maiklui jaukiai 
įsitaisius prie televizoriaus, ponia Lenik staiga pareiškė, kad jai „to 
futbolo jau gana“, nudrožė į miegamąjį, išsitraukė trisdešimt aštunto 
kalibro revolverį ir du kartus šovė į savo vyrą. Ponia Lenik buvo apkal- 
tinta užpuolimu sunkinančiomis aplinkybėmis ir paleista už 50 000 
JAV dolerių užstatą, o ponas Lenikas buvo nuvežtas į ligoninę gydyti 
kulkų įbrėžimų pilvo ir kairiosios mentės srityje bei kaklo sužeidimų.?3 

Nors tokių smarkių su skaudžiomis pasekmėmis sutuoktinių bar- 
nių pasitaiko retokai, jie rodo, kad santuoka turi būti pagrįsta emoci- 
niu intelektu. Pavyzdžiui, ilgą bendro gyvenimo patirtį turintys sutuok- 
tiniai spręsdami iškilusius ginčus pirmiausia leidžia vienas kitam pasa- 
kyti savo nuomonę.** Be to, jie vienas kitą išklauso. Empatija puikiai 
padeda sumažinti įtampą, nes įskaudintasis partneris pirmiausia ir nori 
būti išgirstas. 

Viena iš nesutariančių porų bendravimo klaidų yra ta, kad nė vie- 
nas iš sutuoktinių nesistengia mažinti ginčo metu susidariusios įtam- 
pos. Partnerių, kuriuos sieja tvirti ryšiai, barniai skiriasi nuo tų porų, 
kurios galiausiai išsituokia: pastarieji nesistengia susitaikyti.2> Sutuok- 
tinių nesutarimai netampa baisiu sprogimu, jeigu jie pasinaudoja pa- 
prasčiausiais santykių „remonto“ būdais: nenukrypsta į šalį, mėgina 
suprasti partnerio būseną ir sumažinti įtampą. Toks „remontas“ veikia 
tarsi emocinis termostatas: jis apsaugo partnerius nuo emocinio „per- 
kaitimo“, kuris galėtų pakenkti gebėjimui sutelkti dėmesį į sprendžia- 
mą klausimą. 

Išsaugoti santuoką norintys partneriai neturėtų susikoncentruoti 
ties vienintele problema, dėl kurios jie barasi, - vaikų auginimo, inty- 
mių santykių, pinigų, namų ruošos ir pan. Jie turėtų lavinti juos siejan- 
tį emocinį intelektą ir sudaryti galimybę viską taikingai išsiaiškinti. 
Emocijų valdymo įgūdžiai - gebėjimas nusiraminti (ir nuraminti part- 

nerį), empatija, įsiklausymas į kito nuomonę - padeda „sveikai“ gin- 
čytis, nekeliant pavojaus santuokai, efektyviai spręsti problemas ir 
įveikti blogybes, kurios laikui bėgant galėtų ją sugriauti.?* 

Emocinių įpročių nelengva atsikratyti; norint juos keisti, reikia at- 
kaklumo ir budrumo. Sutuoktinių gebėjimas radikaliai pakeisti savo įpro- 
čius priklauso nuo jų noro tai padaryti. Dauguma emocinių reakcijų 
susiformuoja dar vaikystėje, jas perimame iš tėvų. Taip įgyjame kai ku- 
rių emocinių įpročių - pavyzdžiui, per smarkiai reaguojame į tariamus 
įžeidimus arba, vos išgirdę prieštaravimą, užsisklendžiame savyje. Taip 
elgiamės net tada, kai esame prisiekę niekada nekartoti tėvų klaidų. 


Nusiraminimas 

Kiekviena stipri emocija yra veiksmų impulsas. Gebėjimas suval- 
dyti šiuos impulsus ir yra emocinio intelekto pamatas. Tai padaryti nė- 
ra lengva, ypač kai sprendžiami meilės reikalai ir tiek daug statoma 
ant kortos. Reakcijos bendraujant su mylimu žmogumi glaudžiai susi- 
jusios su mūsų svarbiausiais poreikiais - būti mylimiems, jausti su- 
tuoktinio pagarbą, taip pat su baime būti paliktiems ar emociškai ne- 
palaikomiems. Tad nenuostabu, kad ginčydamiesi kartais elgiamės taip, 
lyg mūsų gyvybei grėstų pavojus. 

Jei nors vienas iš sutuoktinių yra linkęs į emocinius išpuolius, tei- 
giamos ginčo baigties sunku tikėtis. Rasti tinkamą išeitį partneriai ga- 
lės tik numalšinę jausmų sumaištį, kitaip tariant, išsivadavę iš „potvy- 
nio“, kurį sukelia emociniai išpuoliai. Įsikarščiavęs žmogus nesugeba 
aiškiai suprasti, mąstyti, kalbėti, todėl, norint išspręsti ginčą, būtina 
žengti konstruktyvų žingsnį —- nusiraminti. 

Sutuoktiniams, norintiems pagerinti tarpusavio santykius, patar- 
tume ginčijantis kas penkias minutes tikrinti savo pulsą. Pulsą ap- 
čiuopti galima prispaudus pirštus prie miego arterijos, esančios maž- 
daug ties apatinio žandikaulio kampu, netoli ausies spenelio (lankan- 
tieji aerobikos treniruotes ją suras nesunkiai).?? Pulso dažnį per minutę 
sužinosite skaičiuodami tvinksnius penkiolika sekundžių ir gautą skaičių 
padauginę iš keturių. Tai pirmas žingsnis nusiraminimo link. Jei pulsas 
padidėja, tarkim, daugiau kaip dešimčia tvinksnių per minutę, vadinasi, 

prasideda „potvynis“. Tokiu atveju sutuoktiniai turėtų padaryti dvide- 
šimties minučių pertrauką, nusiraminti ir tik tada grįžti prie pokalbio. 
Penkių minučių pertraukėlės neužtenka, nes fiziologiškai atsipalai- 
duojama pamažu. Penktame skyriuje išsiaiškinome, kad užsilikę pyk- 
čio Žarijos gali įžiebti naują nesantaikos ugnį, todėl kūnui visiškai 
atsigauti po susijaudinimo reikalinga ilgesnė pertrauka. 

Poros, kurioms ginčo metu nepatogu tikrinti pulsą, galėtų iš anks- 
to susitarti, kad vos pastebėję kuriam nors prasidedantį „potvynį“ pa- 
prašys pertraukos. Nusiraminti ir atsigauti po emocinių išpuolių padės 
atsipalaidavimo ir aerobikos pratimai (arba kiti penktame skyriuje ap- 
rašyti būdai). 


Neigiamų minčių priešnuodžiai 

Neigiamos mintys apie partnerį skatina „potvynį“. Jo galima būtų 
išvengti, jei įskaudintasis asmuo pajėgtų šias mintis įveikti. Tokios min- 
tys kaip: „Aš nesiruošiu daugiau tverti“ arba „Aš nenusipelniau tokio 
elgesio“, kirba nekaltų aukų ir šventai pasipiktinusiųjų galvose. Užuot 
pykę ar jautęsi įskaudinti, sutuoktiniai turėtų pamėginti suabejoti to- 
kiomis mintimis, pataria kognityvinis psichoterapeutas Aronas Bekas. 
Tai padėtų jų atsikratyti.28 

Tam tikslui svarbu išmokti šias mintis kontroliuoti ir sąmoningai 
stengtis ieškoti jas paneigiančių įrodymų. Pavyzdžiui, kivirčo įkarštyje 
moteris turėtų pamėginti suabejoti, ar iš tikrųjų „jam visiškai nerūpi jos 
poreikiai ir ar visada jis elgiasi savanaudiškai“, ir prisiminti tuos atve- 
jus, kai vyras jai buvo labai atidus. Minėtąją mintį ji galėtų suformu- 
luoti taip: „Dabar jis toks neatidus, ir tai mane liūdina, bet kartais jis 
būna labai rūpestingas“. Taip mąstant išlieka galimybė susitaikyti, tuo 
tarpu pirmoji mintis sukelia tik pyktį ir sielvartą. 


Klausymasis ir kalbėjimas nesiginant 

Jis: 

— Tu šauki! 

Ji: 

— Žinoma, šaukiu, juk negirdėjai nė vieno mano žodžio! Tu ma- 
Nes visiškai nesiklausai! 

Klausymas - tai žmones suartinantis įgūdis. Vienas iš sutuoktinių, 
o gal ir abu, gali išmokti net pačią karščiausią ginčo akimirką, kai part- 
neriai puola vienas kitą, suvaldyti pyktį, išklausyti antrąją pusę ir atsi- 
liepti į jos mėginimą taisyti padėtį. Sutuoktiniai, kuriems gresia skyry- 
bos, pasiduoda pykčiui, sutelkia dėmesį ne į esmę, o į detales ir nesu- 
geba išgirsti kito, o juo labiau pritarti siūlymui susitaikyti, kuris gali 
slypėti partnerio žodžiuose. Klausantysis ruošiasi gintis, ignoruoja ar- 
ba tučtuojau atmeta sutuoktinio priekaištus ir reaguoja į juos tarsi į 
puolimą, o ne į pastangas keisti padėtį. Kita vertus, ginčo metu partne- 
rio žodžiai dažniausiai ir skamba kaip puolimas, arba juose tiek nei- 
giamų emocijų, kad ką nors kita juose įžvelgti tiesiog sunku. 

Net ir labai įsikarščiavę sutuoktiniai galėtų sąmoningai „redaguo- 
ti“ girdimus žodžius ir, atmetę piktą toną bei įžeidžiamą kritiką, išgirsti 
pagrindinę kalbančiojo mintį. Į neigiamų jausmų raišką reikėtų žvelgti 
kaip į partnerio norą parodyti, kokia svarbi jam viena ar kita problema 
ir kad jis reikalauja dėmesio. Todėl kai žmona sušunka: „Dėl Dievo 
meilės, gal liausiesi mane pertraukinėjęs!“, vyrui derėtų ramiai atsaky- 
ti: „Gerai, pabaik, ką norėjai pasakyti“. 

Veiksmingiausia klausymosi nesiginant forma yra empatija, kitaip 
tariant, gebėjimas „išgirsti“ už žodžių slypinčius jausmus. Septintame 
skyriuje išsiaiškinome, jog norint įsijausti į partnerio būseną reikia 
pačiam nusiraminti, kad fiziologija pajėgtų „atspindėti“ partnerio jaus- 
mus. Fiziologiškai nejsijautęs asmuo nesugebės suvokti partnerio sa- 
vijautos. Gebėjimas įsijausti sutrinka, kai emocijos itin įkaista ir ne- 
leidžia palaikyti fiziologinės pusiausvyros. 

Per šeimos psichoterapijos seansus sutuoktiniams paprastai taiko- 
mas vienas iš veiksmingo klausymosi metodų, vadinamas „atspindėji- 
mu“: vienas iš partnerių savais žodžiais turi pakartoti tai, kuo skundėsi 
kitas, mėgindamas atkurti jo savijautą. Partneris turi įsitikinti, ar tei- 
singai suprato sutuoktinio jausmus, jei ne, turi kartoti bandymą tol, 
kol pavyks. Kad ir kaip būtų keista, tai padaryti daug sunkiau, negu 
atrodo.?? Toks jausmų atspindėjimas ne tik padeda suprasti partnerį, 
bet ir pajusti emocinį artumą. Tai padeda išvengti išpuolių ir suvaldyti 
dėl patirtų nuoskaudų kilusius ginčus, kol jie neperaugo į rimtus bar- 
nius. 

Veiksmingų bendravimo programų kūrėjo psichologo Heimo Gino- 
to (Haim Ginott) teigimu, priekaištauti geriausia būtų remiantis „xyz“ 
formule: „Kai pasielgei x, aš pasijutau y, todėl norėčiau, kad elgtumeisi 
z“. Pavyzdžiui, užuot sakius: „Esi nerūpestingas ir savanaudiškas niek- 
šas“ (šie žodžiai tikrai sukels barnį!), galima pritaikyti „xyz“ formulę ir 
papriekaištauti taip: „Kai nepaskambinai ir nepranešei, kad vėluosi va- 
karienės, pasijutau neįvertinta ir labai supykau. Norėčiau, kad visada 
praneštum, kai vėluosi“. Taigi jei bendrausite atvirai, neieškosite prie- 
kabių, negrasinsite partneriui ir jo neįžeidinėsite, nereikės griebtis ir 
gynybos priemonių: teisintis, neigti atsakomybę, kontratakuoti kritika ir 
pan. Čia ir vėl veiksmingiausia priemonė - empatija. 

Tačiau geriausiai tarpusavio priešiškumą nuginkluoja pagarba ir 
meilė. Sėkmingai numalšinti barnį galima pareiškus partneriui, kad ir 
jo nuomonė gali būti pagrįsta (nors tavo paties yra kitokia), o reikalą 
reikėtų aptarti visapusiškai. Kitas būdas - prisiimti atsakomybę ir net 
atsiprašyti už savo klaidas. Net iš dalies pritardamas partnerio nuomo- 
nei parodai, kad jį išklausei ir pripažįsti jo jausmus. Pritarimą galima 
išreikšti ir komplimentais, partnerio įvertinimu ir nuoširdžiu pagyrimu. 
Pritarimas padeda sutuoktiniams nusiraminti ir sukaupti daugiau tei- 
giamų jausmų. 


Praktikos svarba 

Norint kuo sėkmingiau taikyti čia aprašytus kivirčų malšinimo me- 
todus, reikia kuo geriau juos perprasti. Susijaudinę reaguojame taip, 
kaip yra išmokusios reaguoti mūsų emocinės smegenys per anksčiau 
patirtas pykčio ir skausmo akimirkas. Tokia reakcija tampa įpročiu. 
Tiek atmintis, tiek atsakas yra pagrįsti emocijomis, todėl ginčijantis 
labai sunku reaguoti ramiai. Neišbandytą emocinį atsaką konflikto 
metu labai sunku taikyti. Jei atsakas jau daug kartų išbandytas ir yra 
automatizavęsis, daug didesnė tikimybė, kad sėkmingai jį pritaikysi- 
me ir ištikus emocinei krizei. Tinkamą atsaką (kad ir uždelstą, bet 
nepavėluotą) reikia tobulinti tiek per paprastus pokalbius, tiek mūšio 
įkarštyje. Visas šias išsaugoti santuoką padedančias priemones galėtu- 
Me pavadinti emociniu intelektu. 


10 
JAUTRUS VADOVAVIMAS 


Melburnas Makbrumas buvo valdingas vadovas, pavaldiniai jo 
prisibijojo. Tai nebūtų taip svarbu, jei Makbrumas būtų vadovavęs biurui 
ar gamyklai. Tačiau jis buvo lėktuvo pilotas. 

1978 metais skrendant į Portlendą, Oregono valstijos miestą, su- 
gedo Makbrumo lėktuvo važiuoklė. Tai pastebėjęs, pilotas įjungė lėk- 
tuvo automatinio valdymo sistemą ir, dideliame aukštyje lėktuvui su- 
kant ratus, ėmė taisyti gedimą. 

Kol Makbrumas tvarkė važiuoklės mechanizmą, lėktuvo kuro at- 
perspėti, nes bijojo užsitraukti nemalonę. Lėktuvas sudužo, žuvo de- 
šimt Žmonių. 

Dabar šis pamokomas įvykis pasakojamas būsimiesiems lėktuvų 
pilotams per saugumo pratybas.' Nustatyta, kad 80 proc. lėktuvų avari- 
jų įvyksta dėl piloto klaidų, kurių būtų galima išvengti, jei lėktuvo įgula 
glaudžiai bendradarbiautų. Dabar pilotai mokomi ne tik technikos pa- 
slapčių, bet ir atvirai bendrauti, bendradarbiauti, išklausyti vienas kitą, 
pasakyti savo nuomonę, žodžiu, mokosi bendravimo pagrindų. 

Lėktuvo piloto kabina - tai gyvas mikrokosmosas. Tokių santykių, 
kai darbuotojai įsibaiminę, viršininkai arogantiški ir pan., žala darbo- 
vietėje neprilygsta lėktuvo katastrofai, todėl iš šalies žmonės dažniau- 
siai nieko nepastebi. Kita vertus, kai sumažėja darbo našumas, darbai 
atliekami pavėluotai, daroma klaidų, pasitaiko nesėkmių, įmonės pa- 
tiria nuostolių arba Žmonės išeina į tas darbovietes, kuriose dirbti su- 
daromos palankesnės sąlygos. Emocinio intelekto stoka - pagrindinė 
įmonių nuostolių priežastis. Jei emocinis intelektas darosi nevaldo- 
mas, įmonė pasmerkta žlugti. 

Per tyrimą apklausus 250 vadovaujančių darbuotojų paaiškėjo, 
jog dirbdami jie klausą „proto, o ne širdies balso“. Daugelis jų prisipa- 

žino būgštaują, kad empatija ar atjauta bendradarbiams galėtų truk- 
dyti vadovauti. Vienam iš apklaustųjų atrodė absurdiška rūpintis pa- 
valdinių nuotaika, nes, pasak jo, „būtų neįmanoma dirbti“. Kiti teigė, 
kad nesilaikydami emocinio nuotolio jie nesugebėtų „griežtai“ tvar- 
kyti verslo, — nors greičiausiai kaip tik tada jie tą griežtumą perteiktų 
humaniškiau.ž 

Minėtasis tyrimas buvo atliktas 1970 metais, kai darbo aplinka 
buvo visiškai kitokia nei dabar. Toks vadovų požiūris yra pasenęs, pra- 
eities prabangos dalykas. Dabar dėl konkurencijos emocinis intelek- 
tas įgyja vis didesnę reikšmę darbovietėse ir rinkoje. Pasak Harvardo 
verslo mokyklos psichologės Šošonos Zubov (Shoshona Zuboff), „šia- 
me amžiuje darbovietėse visiškai pasikeitė emocinė atmosfera. Ilgai 
dominavo ir buvo vertinamas valdingas vadovas, tačiau devintajame 
dešimtmetyje, vykstant globalizacijai ir plėtojantis informacinėms 
technologijoms, ši nuostata subyrėjo. Dabar valdingas vadovas sim- 
bolizuoja praeitį, o bendravimo įgūdžių virtuozas tapo ateities vado- 
vo pavyzdžiu“? 

Šio reiškinio priežastys akivaizdžios: pamėginkite įsivaizduoti, ko- 
kie būtų darbo rezultatai, jei vienas iš darbuotojų nuolat nesivaldyda- 
mas kuo nors piktintųsi arba būtų visiškai nejautrus kolegoms. Neri- 
mas - apie jo pasekmes rašoma šeštame skyriuje - mažina Žmogaus 
darbingumą. Nusiminusiems žmonėms suprastėja atmintis, jiems sun- 
ku susikaupti, mokytis, priimti sprendimus. Kaip teisingai pastebėjo 
vienas verslo konsultantas, „stresas Žmones paverčia kvailiais“. 

O dabar pamėginkite įsivaizduoti, kokie būtų darbo rezultatai, jei 
kartu dirbtų emocinio intelekto pagrindus išmanantys, t. y. mokantys 
suprasti ir užjausti kitus, spręsti nesutarimus, energingai įsitraukti į dar- 
bą, žmonės. Vadovavimas - ne dominavimas, o menas įtikinti žmones 
siekti bendro tikslo. Vienas svarbiausių dalykų siekiant karjeros yra 
suvokti, kokius jausmus mums sukelia dirbamas darbas ir ką galėtume 
pakeisti, kad būtume juo dar labiau patenkinti. 

Ne tokios akivaizdžios priežastys, kodėl emociniai gabumai tam- 
Pa svarbiausiais įgūdžiais versle, atspindi radikalius pokyčius darbo- 
vietėse. Šią mintį norėčiau išsamiau išdėstyti kituose skyriuose. Aptar- 

siu tris emocinio intelekto pritaikymo būdus: deramą kritiką, pade- 
dančią išsiaiškinti nuoskaudas; darbo atmosferos, kai rasinė įvairovė 
laikoma privalumu, o ne įtampos šaltiniu, sukūrimą; veiksmingų ryšių 
tinklų kūrimą. 


PIRMIAUSIA — DERAMA KRITIKA 


Patyręs inžinierius, vadovavęs kompiuterinės įrangos tobuli- 
nimo projektui, su savo komandos darbo rezultatais supažindi- 
no bendrovės viceprezidentą. Ištisas savaites projektą kūrę žmo- 
nės didžiavosi savo laimėjimais, todėl su malonumu atėjo pasi- 
klausyti projekto vadovo kalbos. Tačiau inžinieriui baigus kal- 
bėti į jį atsigręžė viceprezidentas ir sarkastiškai paklausė: 

— Ar seniai baigėte mokyklą? Jūsų teiginiai juokingi. 

Visiškai sutrikęs ir nuliūdęs, inžinierius grįžo į savo vietą ir per 
visą susirinkimą tylėjo. Kai kurie komandos nariai mėgino apginti 
savo pastangas padrikomis ir priešiškomis pastabomis. Staiga vice- 
prezidentui prireikė skubiai išvykti, ir susirinkimas baigėsi. Projek- 
to kūrėjai juto kartėlį ir pyktį. 

Prisimindamas viceprezidento pastabas, inžinierius kankinosi 
dvi savaites. Jis jautėsi prislėgtas ir buvo įsitikinęs, kad jam niekas 
niekada nebepatikės svarbios užduoties. Jis net ketino išeiti iš dar- 
bo, nors dirbti šioje bendrovėje jam patiko. 

Pagaliau inžinierius nusprendė nueiti pas viceprezidentą ir pri- 
minti jam kritiškas, tarpusavio pasitikėjimą griaunančias pastabas. 

— Jūsų žodžiai mane šiek tiek sutrikdė, bet nemanau, kad siekė- 
te tik to. Galbūt turėjote kitą tikslą? — ištarė jis iš anksto paruoštą 
klausimą. 

Nustebęs viceprezidentas atsakė nė nenujautęs, kad jo lengva- 
būdiška pastaba taip smarkiai paveikė inžinierių. Iš tikrųjų tas pro- 
graminės įrangos projektas, jo nuomone, esąs perspektyvus, tik jį 
reikią šiek tiek patobulinti. Viceprezidentas prisipažino nesuvokęs, 
kad jo reakcija galėjo įskaudinti kitus, ir pavėluotai atsiprašė.“ 


Žmonių pastangos priklauso nuo grįžtamojo ryšio. Sistemų teorija 
teigia, kad grįžtamasis ryšys — tai pirmiausia pasikeitimas informacija 
apie sistemos dalies darbą. Be to, kiekviena sistemos dalis veikia kitas, 
ir prie sistemos veikimo neprisitaikiusią dalį galima pakeisti kita. Visi 
bendrovės darbuotojai priklauso vienai sistemai, todėl grįžtamasis ry- 

šys yra organizacijos varomoji jėga. Keisdamiesi informacija, darbuo- 
tojai sužino, ar gerai atlieka savo darbą, ar reikia ką nors keisti, tobu- 
linti, pakreipti kita linkme. Nesulaukdami grįžtamojo ryšio, žmonės 
jaučiasi taip, lyg vaikščiotų tamsoje: jie nenutuokia, ką apie juos ma- 
no vadovas, bendradarbiai, ko iš jų tikimasi. 

Derama kritika yra vienas svarbiausių vadovo uždavinių, o kartu 
ir viena labiausiai bauginančių pareigų. Daugelis vadovų, kaip ir sar- 
kastiškasis viceprezidentas, yra menkai įvaldę grįžtamojo ryšio meną. 
Šis jų trūkumas atsieina tikrai nepigiai: pavyzdžiui, sutuoktinių emoci- 
nė savijauta priklauso nuo gebėjimo išsiaiškinti nuoskaudas, o dar- 
buotojams svarbu, kaip jiems pranešama apie kilusias problemas. Nuo 
to priklauso jų darbo našumas. Derama kritika dažnai lemia tai, kaip 
žmonės vertina savo darbą, bendradarbius ir vadovus. 


Netinkamiausias skatinimo būdas 

Emocinė įvairovė, lydinti santuoką, būdinga ir darbovietėje. Kritika 
dažnai skamba ne kaip noras išspręsti problemą, o kaip asmens puoli- 
mas, kartais atmieštas sarkazmu ir panieka. Tai verčia puolamąjį gintis, 
kratytis atsakomybės ir galų gale atsitverti tylos siena arba pasyviai priešin- 
tis. Pasak vieno verslo konsultanto, itin žalinga kategoriškai apibendrinti 
(pavyzdžiui, „tu viską sumovei“) ir išrėžti tai šiurkščiu, sarkastišku tonu, 
neleidžiančiu nei pasiteisinti, nei pasitaisyti. Kritikuojamą Žmogų pa- 
prastai apima neviltis, pyktis. Deja, kritikuojantysis visiškai nepaiso, ko- 
kius jausmus kritiški žodžiai sukels adresatui, ar nepakenks jo darbingu- 
mui, nesužlugdys pasitikėjimo savimi. 

Atlikti tyrimai atskleidė griaunamąją netinkamos kritikos jėgą. Va- 
dovai buvo paprašyti prisiminti tuos atvejus, kai įniršio minutę buvo 
užsipuolę pavaldinius. Piktų puolimų baigtis buvo panaši: darbuotojai 
gynėsi, teisinosi, bandė išvengti atsakomybės. Galiausiai jie atsitverda- 
vo tylos siena ir stengėsi vengti supykusio vadovo. Jų reakcijas išanali- 
zavus Džono Gotmano sukurtu metodu neabejotinai paaiškėtų, kad 
įskaudinti darbuotojai laiko save „nekaltomis aukomis“ ir yra „šventai 
pasipiktinę“. Tą patį mano ir neteisingai kaltinami sutuoktiniai. Jie tik- 


180 Emocinio intelekto taikymas 


riausiai patiria panašius, tokias mintis skatinančius fiziologinius poky- 
čius. Provokuojami tokios reakcijos, vadovai dar labiau niršta, ir taip 
susidaro užburtas ratas: konfliktas dažnai baigiasi darbuotojų atleidimu 
arba savanorišku išėjimu iš darbo, o sutuoktiniams - skyrybomis. 

Atlikus tyrimą, kuriame dalyvavo 108 vadovai ir tarnautojai, buvo 
nustatyta, kad dėl netinkamos kritikos kyla tarpusavio ginčai ir konflik- 
tai, žmonės nebepasitiki vieni kitais.* Renselerio politechnikos institute 
atliktas eksperimentas parodė, kad negailestinga kritika gali gerokai pa- 
bloginti darbo santykius. Savanoriams buvo nurodyta sukurti naujo šam- 
pūno reklamą. Vienas iš savanorių (eksperimento organizatorius) taria- 
mai vertino siūlomus reklamos variantus: kritikavo apgalvotai, pagrįstai 
arba, priešingai, kaltino „reklamos kūrėjus“ tokiais žodžiais — „nė kiek 
nesistengei; nieko gero nesugebi padaryti; tau trūksta talento; reikės ieš- 
koti kito žmogaus“. 

Suprantama, užpultieji jaudinosi, niršo, teigė, kad su tokiu Žmogu- 
mi jokiu būdu nesutiktų dirbti ar bendradarbiauti, o daugelis stengtųsi 
apskritai su juo neturėti jokių reikalų - kitaip tariant, jie atsitvertų tylos 
siena. Griežta kritika taip paveikė eksperimento dalyvius, kad jie nebe- 
sistengė dirbti ir net prisipažino (tai tikriausiai buvo sunkiausia) negalį 
atlikti jiems patikėtos užduoties. Asmens įžeidimas gerokai paveikė jų 
nuotaiką. 

Daugelis vadovų linkę kritikuoti savo pavaldinius ir visiškai nelinkę 
jų girti, todėl vadovo nuomonę apie savo darbą jie sužino tik tada, kai 
Suklysta. Ilinojaus universiteto psichologas Dž. R. Larsonas (J. R. Larson) 
teigia: „Jeigu vadovas tinkamai neišreiškia savo jausmų, jo susierzinimas 
pamažu kaupiasi. Taigi ateina diena, kai jis nebeištveria ir išsilieja. Jei 
vadovas anksčiau pateiktų pastabas, darbuotojas galėtų ištaisyti savo klai- 
das. Dažnai žmonės išsako kritiką tik tada, kai jau būna per vėlu, kai 
smarkiai supyksta ir nebegali susivaldyti. Įpykę jie ima kritikuoti pačiu 
netinkamiausiu būdu: kandžiai, grasinamai, prisimindami ankstesnes 
nuoskaudas. Tokie puolimai sukelia atitinkamą reakciją: užpultieji įsi- 
žeidžia ir supyksta. Toks skatinimo būdas — pats netinkamiausias“. 

Sumanioji kritika 

Galima pasirinkti ir kitą grįžtamojo ryšio būdą. 

Vadovai daugiau laimėtų, jei pavaldinius kritikuotų sumaniai. Pa- 
vyzdžiui, užuot sumenkinęs kompiuterinės įrangos tobulinimo pro- 
jektą, viceprezidentas galėjo taip kreiptis į inžinierių: „Didžiausias pro- 
jekto trūkumas tas, kad jo įgyvendinimas užtruks, todėl bus daug išlai- 
dų. Norėčiau, kad geriau apmąstytumėte ir pakoreguotumėte savo siū- 
lymą. Galbūt jums pavyktų rasti būdą projektą įgyvendinti greičiau“. 
Taip kalbėdamas vadovas pasiektų visiškai kitokių rezultatų nei griež- 
tai kritikuodamas: tokie žodžiai pavaldiniui nesukels pykčio ar noro 
maištauti, atvirkščiai, skatins tobulėti, be to, jam bus aišku, ką reikia 
daryti. 

Sumania vadinama argumentuota kritika, kai žmogui nurodomi 
jo darbo, o ne charakterio trūkumai ir siūloma jį atlikti geriau. Pasak 
Larsono, „kai puolamas pats žmogus (vadinamas kvailu, nekompeten- 
tingu), tikslo nepasiekiama. Puolamasis iš karto ima gintis ir nebepajė- 
gia įsisąmoninti vadovo pastabų, kaip geriau atlikti darbą“. Šiuo atveju 
vadovams galima patarti tą patį kaip ir sutuoktiniams - išsiaiškinti nuos- 
kaudas. 

Žmonės, kurie mano, kad jiems nesiseka dėl kokių nors nepatai- 
somų jų pačių trūkumų, praranda viltį ir liaujasi stengęsi. Tokiu atveju 
reikėtų prisiminti, kad dėl kliūčių ir nesėkmių pirmiausia kaltos aplin- 
kybės, kurias galima pakeisti. 

Buvęs verslo konsultantas psichologas Haris Levinsonas (Harry 
Levinson) pateikia patarimų norintiems išmokti kritikos meno, artimai 
susijusio su menu girti: 


e Būkite tikslūs. Kalbėdami apie problemą, iškilusią dėl pavaldi- 
nio nesugebėjimo tinkamai atlikti darbą, pateikite ją iliustruojančių 
pavyzdžių. Žmones labiausiai trikdo nežinojimas, ką jie daro blogai ir 
kaip pagerinti darbo kokybę. Paaiškinkite, ką darbuotojas daro gerai, 
o ką blogai, kaip galima būtų ištaisyti klaidas. Nepilstykite iš tuščio į 
kiaurą, venkite užuominų, neišsisukinėkite — visa tai tik kliudys dar- 
buotojui jus suprasti. Vadovo ir darbuotojo, kaip ir sutuoktinių, pokal- 

bis galėtų vykti pagal „xyz“ formulę: pirmiausia reikėtų tiksliai apibūdin- 
ti problemą, išvardyti klaidas arba atvirai prisipažinti, kad esate dėl to 
labai susirūpinęs, ir galiausiai aptarti, kaip būtų galima klaidas ištaisyti. 

Levinsonas pažymi: „Tikslumas yra svarbus tiek giriant, tiek kriti- 
kuojant. Nesakau, kad santūrus pagyrimas yra visiškai neveiksmingas, 
bet jam trūksta jėgos ir iš jo nieko nepasimokysi“.7 

e Pasiūlykite problemos sprendimo būdą. Tiek iš grįžtamojo ryšio, 
tiek iš kritikos pavaldinys turi suprasti, kaip reikia spręsti iškilusią pro- 
blemą. Kitaip jis susierzins, nusimins ir praras darbo stimulą. Kritika turi 
atkreipti darbuotojo dėmesį į darbo trūkumus ir padėti jam pamatyti 
klaidų taisymo galimybes, kurių anksčiau galbūt nė nepastebėjo. Žo- 
džiu, kritikuojant visada reikia siūlyti problemos sprendimo būdą. 

e Kritikuokite asmenį tiesiogiai. Kritika, kaip ir pagyros, veiksmin- 
ga tada, kai ji pasakoma tiesiogiai ir likus dviese. Vadovai dažnai pa- 
lengvina sau naštą ir kritikuoja arba giria, pavyzdžiui, raštu. Tačiau 
toks bendravimas yra pernelyg oficialus ir nesuteikia žmogui galimy- 
bės atsakyti ar pasiteisinti. 

e Būkite jautrūs. Pasistenkite įsijausti į kito Žmogaus būseną, įsi- 
vaizduoti, kaip į jūsų žodžius gali reaguoti adresatas. Pasak Levinso- 
no, empatija neapdovanotų vadovų grįžtamasis ryšys dažnai būna įžei- 
džiamas, žeminantis darbuotoją. Tokios kritikos pasekmės nepalan- 
kios: užuot siekę pasitaisyti, pavaldiniai tejaučia apmaudą, kartėlį ir 
norą gintis ar laikytis atokiau. 


Levinsonas pateikia patarimų ir kritikuojamiesiems. Pirmiausia kri- 
tiką derėtų laikyti ne puolimu, o vertinga informacija, kaip geriau at- 
likti darbą. Be to, reikėtų nepasiduoti norui gintis, kad nevengtumėte 
prisiimti atsakomybės. Jei kritika įskaudina, paprašykite vadovo reika- 
lą aptarti vėliau, kai apmąstysite jo žodžius ir nusiraminsite. Levinso- 
nas pataria kritiką vertinti kaip galimybę kartu su kritikuojančiuoju įveik- 
ti nesklandumus. Visi šie išmintingi patarimai tinka ir sutuoktiniams, 
kurie nori išmokti spręsti ginčus taip, kad konfliktai nesibaigtų skyry- 
bomis. Taigi panašių sunkumų būna tiek šeimoje, tiek darbovietėje. 

ŽMONIŲ ĮVAIROVĖ DARBOVIETĖJE 


Buvusi armijos kapitonė Silvija Skiter — jai dabar per trisdešimt — 
dirbo Kolumbijos (Pietų Karolinos valstijoje) restorano „Denny's“ pa- 
mainos viršininke. Vieną ramią popietę į restoraną užsukęs juodaodžių 
būrelis — pastorius, jo padėjėjas ir du jų svečiai giedotojai — niekaip 
negalėjo sulaukti, kada juos aptarnaus. Skiter pasakojo, kad susidėju- 
sios rankas ant liemens padavėjos retkarčiais mesdavo piktą žvilgsnį į 
netoliese sėdinčius juodaodžius ir toliau sau plepėjo, tarytum jų visiš- 
kai nebūtų. 

Pasipiktinusi Skiter griežtai papriekaištavo padavėjoms ir nuėjo 
pasiskųsti vadovui, bet šis į tai numojo ranka: „Taip jos išauklėtos, nie- 
ko negaliu padaryti“. Skiter tučtuojau išėjo iš darbo. Ji - juodaodė. 

Jei tai būtų pavienis atvejis, galbūt į jį ir nebūtų atkreiptas dėme- 
sys. Tačiau Silvija Skiter buvo viena iš daugelio, nutarusių „Denny's“ 
restoranų tinklo darbuotojams pareikšti ieškinį dėl jų išankstinio nusi- 
teikimo prieš juodaodžius. Bendrą bylą laimėjo tūkstančiai pažemini- 
mą kentusių juodaodžių, o restoranų tinklas sumokėjo penkiasdešimt 
keturių milijonų dolerių vertės kompensaciją. 

Ieškovai pasakojo, kaip kartą septyni Slaptosios tarnybos agentai, 
afroamerikiečiai, visą valandą laukė savo užsakytų pusryčių, o šalia 
sėdintys baltaodžiai jų kolegos buvo tučtuojau aptarnauti. Tą dieną jie 
visi turėjo rūpintis prezidento Bilo Klintono saugumu per jo vizitą į Jung- 
tinių Amerikos Valstijų karinio jūrų laivyno akademiją Anapolyje. Teis- 
me buvo pasakojama, kaip vėlyvą vakarą Floridos valstijos Tampos 
miestelyje po mokyklos šokių vakarėlio į restoraną užsukusi juodaodė 
mergaitė paralyžiuotomis kojomis, sėdinti invalido vežimėlyje, turėjo 
dvi valandas laukti, kol bus aptarnauta. Byloje teigiama, kad „Den- 
ny's“ restoranuose juodaodžiai buvo diskriminuojami dėl paplitusios nuo- 
Mmonės (ypač tarp restoranų vadovų), kad juodaodžiai klientai esą ken- 
kia verslui. Iškelta byla susilaukė didžiulio visuomenės dėmesio, todėl 
„Denny's“ restoranų tinklas stengiasi ištaisyti juodaodžiams padarytą 
skriaudą, o visi darbuotojai, pirmiausia vadovai, privalo lankyti paskai- 
tas apie daugiarasės klientūros privalumus. 

Šie seminarai vyksta daugelyje Amerikos bendrovių ir padeda 
vadovams suvokti, kad net turėdami įvairių išankstinių nuostatų dar- 
buotojai turi elgtis taip, lyg jų neturėtų. To reikalauja ne tik žmogiškas 
padorumas, bet ir pragmatiški tikslai. Visų pirma iki šiol dominavusius 
baltaodžius darbuotojus sparčiai keičia juodaodžiai. Atlikus tyrimus 
paaiškėjo, kad Amerikoje trys ketvirtadaliai naujų darbuotojų yra ne 
baltaodžiai. Šią demografinę permainą atspindi ir klientūra.? Antra, 
tarptautinėms bendrovėms reikia tokių darbuotojų, kurie ne tik galėtų 
pamiršti savo nuostatas, bet vertintų skirtingas kultūras (kartu ir rinkos 
sritis) ir pritaikytų tai firmos veiklos labui. Trečia, įvairovė skatina ko- 
lektyvo kūrybiškumą. 

Taigi net išliekant asmeninėms darbuotojų nuostatoms, kultūra įmo- 
nėse turi keistis. Kaip galima būtų skatinti toleranciją? Trumpi vienos 
dienos ar savaitgalio kursai įvairių rasių atstovų sugyvenimo darbovie- 
tėje tema nepakeis požiūrio tų darbuotojų, kurie yra griežtai nusiteikę 
prieš vieną ar kitą rasę, nesvarbu, baltaodžiai prieš juodaodžius, juo- 
daodžiai prieš azijiečius ar azijiečiai prieš Lotynų Amerikos gyvento- 
jus. Netinkamai organizuoti kursai, dideliais pažadais suteikiantys ap- 
gaulingų vilčių arba, užuot skatinę supratimą, kuriantys priešišką at- 
mosferą, gali net padidinti darbovietėje įtampą. Norint išspręsti šią 
problemą, pirmiausia reikia išsiaiškinti išankstinių nuostatų atsiradi- 
mo priežastis. 


Kaip atsiranda išankstinės nuostatos 

Profesorius Vemikas Volkanas (Vamik Volkan), Virdžinijos univer- 
siteto psichiatras, prisimena laikus, kai jis augo vienoje turkų šeimoje 
Kipro saloje. Tuo metu ten nuolat vyko turkų ir graikų susirėmimai. 
Būdamas mažas, Volkanas girdėjęs esą vietinio graikų kunigo juostoje 
buvę tiek mazgų, kiek jis buvo pasmaugęs turkų vaikų. Profesorius 
prisimena pilną išgąsčio balsą žmogaus, pasakojusio jam, kad kaimy- 
nystėje gyvenantys graikai valgo kiaulieną (pagal turkų tradicijas kiau- 
lieną valgyti yra nepadoru). Etninius konfliktus studijuojantis Volkanas 
savo vaikystės prisiminimus dažnai pateikia kaip įrodymą, kad tarpu- 

savio neapykanta lengvai neišnyksta, nes kiekvieną naują kartą už- 
griūva tokie priešiškumą skatinantys prietarai. Būdamas ištikimas sa- 
vo etninei grupei, gali jausti antipatiją kitai grupei, ypač jeigu tas 
grupes sieja ilga nesantaikos istorija. 

Išankstines nuostatas suformuoja ankstyvuoju gyvenimo laikotar- 
piu įgyta emocinė patirtis. Todėl net suaugusieji, suprasdami, kad tų 
nuostatų laikytis nėra teisinga, sunkiai jų atsikrato. Daug metų išanks- 
tines nuostatas studijavęs Kalifornijos universiteto Santa Kruze psicho- 
logas Tomas Petigriu (Thomas Pettigrew) aiškina: „Su išankstinėmis nuo- 
statomis susijusios emocijos patiriamos dar vaikystėje, o jas pateisi- 
nantys įsitikinimai susiformuoja daug vėliau. Pakeisti jausmais pagrįs- 
tas išankstines nuostatas yra daug sunkiau nei intelektinius įsitikini- 
mus. Pavyzdžiui, daugelis Pietų valstijose gyvenančių amerikiečių pri- 
sipažino nebejaučią juodaodžiams priešiškumo, tačiau spausdami juo- 
daodžiui ranką vis tiek pasijuntą nejaukiai. Vaikystėje šeimoje „išmokti“ 
jausmai išlieka ilgai“.'9 

Stereotipinis išankstines nuostatas įtvirtinantis požiūris iš dalies 
kyla iš neutralesnės proto varomosios jėgos, dėl kurios visos stereotipi- 
nės nuostatos pačios randa sau patvirtinimų.' Daug mieliau žmonės 
prisimena tuos įvykius, kurie patvirtina stereotipinį požiūrį, nei tuos, 
kurie jį paneigia. Pavyzdžiui, vakarėlyje susipažinę su atviru šilto 
būdo anglu, visiškai paneigiančiu stereotipinį požiūrį esą visi britai 
yra šalti ir santūrūs, žmonės nutaria, kad tai neįprasta arba kad tas 
žmogus „buvo įkaušęs“. 

Slaptos neigiamos nuostatos itin tvirtos. Per pastaruosius keturias- 
dešimt ir daugiau metų baltaodžiai amerikiečiai tapo tolerantiškesni 
juodaodžiams, tačiau paslėptas neigiamas nusistatymas išlieka: žmo- 
nės neigia esą nusistatę prieš kitas rases, tačiau slapta elgiasi būtent 
taip.'2 Jie teigia aklai nesilaiką neigiamų nuostatų, tačiau susidarius 
tam tikrai situacijai vis tiek jų paiso (nors tų nuostatų nevadina išanks- 
tinėmis). Pavyzdžiui, baltaodis vadovas, kuris manosi neturįs išanksti- 
nių nuostatų, nepriima juodaodžio į darbą ne dėl rasės, bet dėl menko 
išsilavinimo ir „reikiamos patirties neturėjimo“, tačiau pasamdo lygiai 
tokio pat išsilavinimo ir panašią patirtį turintį baltaodį. Arba paslau- 

giai teikia vertingų patarimų pas užsakovą besiruošiančiam baltao- 
džiam pardavėjui, tačiau niekada nebūna toks paslaugus juodaodžiui 
arba Lotynų Amerikos gyventojui. 


Netoleruokime netolerancijos 

Žmonėms nelengva atsikratyti įsisenėjusių neigiamų nuostatų, ta- 
čiau jie gali išmokti kitaip jas vertinti. Pavyzdžiui, juodaodžius diskri- 
minavusios „Denny's“ restoranų padavėjos ar vadovai gal nė karto 
nebuvo dėl to įspėti. Priešingai, kai kurie vadovai skatina diskrimina- 
ciją: pataria savo darbuotojams reikalauti iš juodaodžių klientų už 
patiekalus sumokėti iš anksto, restorano atidarymo metinių proga ne- 
vaišinti jų nemokamu patiekalu arba, pastebėjus grupelę besiartinan- 
čių juodaodžių, uždaryti restoraną. Slaptųjų tarnybų juodaodžių agen- 
tų, iškėlusių bylą „Denny's“ restoranams, advokatas Džonas P. Relma- 
nas teigia, kad šių restoranų vadovybė tarsi nepastebėjo savo darbuo- 
tojų elgesio. Tikriausiai buvo kokia nors paskata restoranų vadovams 
elgtis rasistiškai. 

Žinodami, kaip susiformuoja išankstinės nuostatos ir kaip su jo- 
mis reikėtų kovoti, galime teigti, kad nekreipdami dėmesio į išankstinį 
darbuotojų nusistatymą vadovai tik skatina diskriminaciją. Nekovoda- 
mi su šiuo virusu, jie leidžia jam plisti. Darbuotojai elgtųsi kitaip, jeigu 
pirmiausia vadovybė netoleruotų diskriminacijos atvejų. Tai darytų di- 
desnį poveikį nei kursai apie rasių įvairovę. Neigiamos nuostatos gal- 
būt neišnyktų, tačiau pasikeitus bendrai atmosferai galima išvengti iš- 
ankstinėmis nuostatomis paremtų veiksmų. Vienas iš IBM firmos vado- 
vų teigia: „Mes netoleruojame įžeidžiamo elgesio. Pagarba žmogui — 
svarbiausia IBM kultūros dalis“.'* 

Išankstinių nuostatų tyrimų rezultatai turėtų paskatinti darbuoto- 
jus tapti tolerantiškesniais ir nesitaikstyti su jokiais diskriminacijos at- 
vejais — įžeidžiamais juokeliais ar bendradarbes žeminančiais eroti- 
niais kalendoriais. Per tyrimą paaiškėjo, kad vienam grupės nariui ėmus 
laidyti kitos rasės žmones žeminančias replikas dalis grupės narių pa- 
sekė jo pavyzdžiu. Tačiau jie elgtųsi santūriau, jeigu jiems kas pa- 

prieštarautų ar juos perspėtų, kad toks elgesys rodo neigiamą nusista- 
tymą. Tylėdami su tokiu elgesiu taikstomės.'5 Čia itin svarbus vaid- 
muo tenka vadovaujantiems asmenims: nepasmerkę neigiamų nuo- 
statų, jie tyliai joms pritaria. Tik imdamiesi konkrečių veiksmų (pa- 
vyzdžiui, parašydami oficialų papeikimą), vadovai parodo, kad to- 
kios nuostatos netoleruotinos ir kad jų pasekmės nepageidaujamos. 

Čia labai praverčia emocinio intelekto įgūdžiai, ypač gebėjimas 
pajusti ne tik kada, bet ir kaip pareikšti neigiamą požiūrį į išankstines 
nuostatas. Kad klausytojas nepultų gintis, savo grįžtamuoju ryšiu pa- 
grįstą nuomonę reikėtų pateikti remiantis visomis veiksmingos kritikos 
gudrybėmis. Jei vadovai ir bendradarbiai išmoks tai daryti, galima ti- 
kėtis, kad nemalonių susidūrimų, susijusių su neigiamomis nuostato- 
mis, sumažės. 

Per kursus, kuriuose mokoma pripažinti žmonių įvairovę, buvo 
parengtos naujos taisyklės, netoleruojančios darbovietėje jokių nei- 
giamų nuostatų ir skatinančios darbuotojus drąsiai reikšti savo nepasi- 
tenkinimą diskriminacija. Kitas svarbus šių kursų tikslas — skatinti em- 
patiją ir toleranciją. Suvokę diskriminuojamųjų savijautą, žmonės grei- 
Čiau ryšis atvirai tam nepritarti. 

Taigi rezultatų greičiau galima pasiekti užkertant kelią neigiamų 
nuostatų skatinamiems veiksmams, negu stengiantis visiškai pakeisti 
Žmonių požiūrį: stereotipinės nuostatos keičiasi labai lėtai, jei apskri- 
tai keičiasi. JAV mokyklose panaikinus segregaciją, grupių priešišku- 
mas ne tik nesumažėjo, bet net padidėjo. Būdami kartu, skirtingų gru- 
pių Žmonės netampa vieni kitiems tolerantiškesni. Todėl žmonių įvai- 
rovės programų tikslas - keisti grupių narių elgseną. Tokios programos 
gali padėti įsisąmoninti, kad fanatiškumas ir įžeidinėjimai nebus tole- 
ruojami. Kita vertus, tikėtis, kad tokia programa padės išrauti giliai įsi- 
šaknijusias išankstines nuostatas, būtų nerealu. 

Išankstinės nuostatos yra emocinės patirties dalis, todėl galima 
Pabandyti įgyti naujos patirties. Žinoma, tai užtruktų, nuostatos nepa- 
Sikeis apsilankius vos viename žmonių įvairovės kursų seminare. Re- 
Zultatų gali duoti atsiradęs draugiškumo jausmas, taip pat kasdienės 
Įvairių grupių žmonių pastangos siekti bendro tikslo. Čia būtų galima 

pasimokyti iš mokyklų desegregacijos: kai grupėms nepavyksta susi- 
draugauti ir jos susiskaido į priešiškai nusiteikusias grupuotes, neigia- 
mos stereotipinės nuostatos dar labiau sustiprėja. Tačiau dirbant kartu 
ir siekiant bendro tikslo (pavyzdžiui, sporto komandai ar muzikos gru- 
pei) studentams pavyko atsikratyti stereotipinių nuostatų. Taip gali at- 
sitikti ir darbovietėje žmonėms ilgus metus bendradarbiaujant.'* 

Nekovodami su išankstinėmis nuostatomis, negalėsime pasinau- 
doti skirtingų rasių ir kultūrų pranašumais. Kitame skyriuje sužinosite, 
kad įvairių gebėjimų ir pažiūrių žmonės darniai bendradarbiaudami 
pasiekia geresnių rezultatų nei dirbdami pavieniui. 


ORGANIZACINIS SUMANUMAS IR GRUPĖS INTELEK- 
TO KOEFICIENTAS 


Iki trečiojo tūkstantmečio trečdalis Amerikos darbo jėgos taps „in- 
formacijos srities darbuotojais“ (angl. knowledge workers)*, jų darbo 
našumą lems informacijos vertė, ar jie būtų rinkotyrininkai, rašytojai 
ar kompiuterio programų kūrėjai. Šio termino autorius garsus verslo 
specialistas Piteris Drakeris (Peter Drucker) pažymi, kad šie darbuoto- 
jai yra labai siauros srities specialistai, o jų darbo našumas priklauso 
nuo pastangų tapti organizuotos grupės dalimi: rašytojams reikia lei- 
dėjų, kompiuterinių programų kūrėjams - kompiuterinės įrangos pla- 
tintojų. Pasak Drakerio, žmonių darbas visada susijęs su informacija, 
jos analize bei taikymu, todėl „darbo vienetu tapo grupė, o ne indivi- 
das“.'" Taigi ateityje darbovietėse emocinio intelekto įgūdžiai, pade- 
dantys žmonėms darniai bendradarbiauti, turėtų įgyti vis didesnę reikš- 
mę. 

Organizuoto grupės darbo pradžia yra susirinkimas. Vadovauti 
susirinkimui — neišvengiama vadovo pareiga. Susirinkimas gali vykti 
darbuotojams bendraujant tiesiogiai - pasitarimų kambaryje, kabine- 


* „Informacijos srities darbuotojai“ — žmonės, analizuojantys informaciją ir besiremian- 
tys ekspertų išmanymu spręsdami įvairias problemas, kurdami idėjas, naujus pro- 
duktus ir paslaugas. 

te, arba netiesiogiai — kalbantis telefonu su keliais asmenimis iš karto. 
Toks bendravimas yra akivaizdžiausias, gal net šiek tiek pasenes dar- 
bo pasidalijimo pavyzdys. Elektroniniai tinklai, elektroninis paštas, 
telekomunikacijos, darbo grupės, bendravimas ne darbo metu - tai 
nauji organizacijų funkcionavimo būdai. Organizacijos struktūrą ga- 
lima pavadinti jos skeletu, o minėtąsias bendravimo priemones - cen- 
trine nervų sistema. 

Kai Žmonės susiburia kartu dirbti - planuoti, kaip atlikti užduotį, 
ar gaminti, — juos visus sieja grupės intelekto koeficientas (IO), t. y. 
grupės narių gebėjimų ir įgūdžių visuma. Užduoties atlikimo kokybė 
priklauso nuo bendro grupės IO, tačiau svarbiausias grupės intelekto 
svertas yra ne vidutinis akademinis IO, o emocinis intelektas. Aukštą 
bendrą grupės IO nulemia darnus bendradarbiavimas. Bendradarbiau- 
ti gebanti grupė gali pasižymėti išskirtiniu darbo našumu ir sėkme. 
Grupei, kurios nariai turi tokių pat įgūdžių, bet nesugeba bendradar- 
biauti, gali sektis prasčiau. 

Mintis apie bendrą grupės intelektą atėjo Jeilio universiteto psi- 
chologui Robertui Sternbergui ir to paties universiteto magistrantei Ven- 
dei Viljams (Wendy Williams), ilgai tyrusiems, kodėl vienoms gru- 
pėms sekasi geriau, o kitoms prasčiau.!'? Kiekvienas grupės narys turi 
kokių nors gebėjimų, pavyzdžiui, yra iškalbus, kūrybingas, empatiškas 
ar puikiai išmano techniką. Grupės „protas“ niekada nepranoks jos 
narių gabumų visumos, tačiau jis gali neprilygti tai visumai, jeigu na- 
riams nepavyks pasinaudoti vienas kito talentu. Tai paaiškėjo Stern- 
bergo ir Viljams eksperimento metu: pakviestieji asmenys buvo su- 
skirstyti į grupes, kurios turėjo sukurti paveikią šaldiklio reklamą. 

Mokslininkus pirmiausia nustebino tai, kad pernelyg aktyvūs žmo- 
nės trukdė grupei dirbti, per daug vadovavo ir dominavo. Jiems trūko 
svarbiausio bendravimo intelekto elemento - gebėjimo eiti į kompro- 
Misus. Grupės darbą apsunkino ir pasyvūs nariai. 

Svarbiausias veiksnys, nulėmęs puikius darbo rezultatus, buvo su- 
kurta vidinė grupės darna, padėjusi pritaikyti narių gebėjimus. Dar- 
Niam darbui turėjo įtakos ir tai, kad grupėje buvo tik vienas itin gabus 
Narys. Grupėms, kuriose buvo jaučiama trintis, sunkiau sekėsi pritai- 

kyti narių gebėjimus, o toms, kuriose dėl baimės, pykčio, konkurenci- 
jos ar apmaudo vyravo emocinis ir socialinis sąstingis, buvo itin sunku 
dirbti visu pajėgumu. Tik darni grupė gali maksimaliai išnaudoti kūry- 
biškiausių narių gabumus. 

Šio pasakojimo moralas turėtų būti gana aiškus darbo grupių na- 
riams ir visiems organizacijų darbuotojams. Daugelio darbų sėkmė 
priklauso nuo gebėjimo pasinaudoti bendradarbių įgūdžiais. Atliekant 
įvairias užduotis gali prireikti vis kitų gebėjimų. Tai skatina kurti vadi- 
namąsias specialiąsias grupes: kiekvienas narys papildo grupę kokiais 
nors profesionaliais gebėjimais. Darbo sėkmę iš esmės lemia gebėji- 
mas sutelkti bendradarbius į specialiąją grupę. 

Panagrinėkime tyrimą, atliktą Belo laboratorijoje - pasaulinio garso 
mokslo institute netoli Prinstono, kur dirba daug aukštą akademinį IO 
turinčių inžinierių ir mokslininkų. Tame talentų telkinyje tik dalis inžinie- 
rių ir mokslininkų pasižymi kaip „puikūs darbuotojai“, kiti dirba vidu- 
tiniškai. Taip yra todėl, kad darbuotojai skiriasi ne akademiniu IO, o 
emociniu intelektu. Puikieji darbuotojai yra veiklesni ir neoficialiųjų 
ryšių tinklus sugeba paversti specialiosiomis grupėmis. 

Puikieji darbuotojai buvo stebimi laboratorijoje, kurioje buvo ku- 
riamas telefonų sistemas kontroliuojančių elektroninių jungiklių įren- 
ginys - labai sudėtingas ir daug darbo reikalaujantis elektroninės inžine- 
rijos pavyzdys.'? Tokį įrenginį gamina 5-150 inžinierių grupė. Nė vie- 
nam inžinieriui nepakaktų žinių su tuo darbu susidoroti pačiam, jis 
reikalauja ir kitų žmonių išmanymo bei patirties. Norėdami nustatyti, 
kodėl vieni darbuotojai savo darbą atliko puikiai, o kiti vidutiniškai, 
Robertas Kelis (Robert Kelley) ir Džaneta Kaplan (Janet Caplan) pa- 
prašė vadovų ir bendradarbių nurodyti 10-15 proc. geriausiai darbą 
atlikusių inžinierių. 

Mokslininkai labai nustebo, nustatę, kad puikieji darbuotojai ne- 
daug kuo skyrėsi nuo vidutinių. Kelis ir Kaplan leidinyje Harward Bu- 
siness Review rašė: „Remiantis kognityvinėmis ir socialinėmis prie- 
monėmis, intelekto koeficiento, asmenybės ir kitais testais, nustatyta, 
kad įgimti tų darbuotojų gabumai mažai kuo skyrėsi nuo bendradar- 
bių. Akademinis talentas, kaip ir IO, nėra darbo našumo rodiklis“. 

Atvirai pasišnekėjus su inžinieriais, paaiškėjo, kad puikieji dar- 
buotojai rėmėsi kitokia bendro darbo strategija. Pirmiausia jie negai- 
lėjo laiko palaikyti gerus santykius su tais žmonėmis, kurių pagalbos 
gali prireikti lemiamą akimirką, skubiai kuriant specialiąją grupę ko- 
kiam nors klausimui spręsti ar kokiai nors krizei įveikti. „Vienas vidu- 
tinių gabumų Belo laboratorijos darbuotojas pasakojo, kaip jam sun- 
kiai sekėsi susidoroti su viena technine problema, - rašė Kelis ir Kap- 
lan. - Jis stengėsi į pagalbą pasikviesti įvairių technikos specialistų, o 
paskui švaistė brangų laiką, ilgai nesulaukdamas atsakymų nei į tele- 
fono skambučius, nei į elektroninio pašto žinutes. Puikieji darbuotojai 
tokiose situacijose atsiduria retai, nes patikimus ryšius užmezga dar 
prieš tai, kai jiems prireikia pagalbos. Todėl puikieji darbuotojai pa- 
galbos sulaukia daug greičiau.“ 

Neoficialius ryšius itin svarbu užmegzti ir palaikyti tada, kai reikia 
spręsti nenumatytas problemas. Viename šių ryšių tyrime rašoma: „Ofi- 
cialieji organizaciniai ryšiai kuriami tam, kad būtu galima spręsti ne- 
sudėtingas problemas. Iškilus netikėtoms problemoms, padeda neofi- 
cialieji organizaciniai ryšiai. Laikui bėgant, sudėtinga ir įvairiapusė ryšių 
sistema padeda kolegoms sudaryti stebėtinai tvirtus ryšių tinklus. Pui- 
kiai pritaikomas įvairiomis sąlygomis, neoficialusis ryšių tinklas veikia 
neįtikėtinai puikiai, todėl, aplenkus nereikšmingus dalykus, galima su- 
sitelkti ties svarbiais“ .20 

Neoficialiųjų ryšių tinklų analizė parodė, kad žmonės, diena iš 
dienos dirbdami kartu, ne visada patiki vienas kitam savo paslaptis 
(pavyzdžiui, apie norą keisti darbą ar nepasitenkinimą vadovo ar ben- 
dradarbio elgesiu) ar sunkiu metu kreipiasi vienas į kitą pagalbos. Yra 
bent trys neoficialiųjų ryšių tinklų rūšys: komunikaciniai, t. y. bendra- 
vimo tinklai, profesiniai tinklai ir pasitikėjimo tinklai. Pagrindinis pro- 
fesinių tinklų „mazgas“ yra puikus specialistas, o tai dažnai reiškia 
Paaukštinimą tarnyboje. Tačiau geram specialistui žmonės negali pa- 
tikėti savo paslapčių, abejonių, atskleisti savo silpnybių. Vadovai, gru- 
Diai įsakinėjantys savo pavaldiniams, gali būti puikūs savo srities spe- 
Clalistai, bet nesugebantys sukurti pasitikėjimo tinklų, o tai gali kliu- 
dyti jiems sėkmingai vadovauti. Galų gale jie bus išstumti iš neoficia- 

liųjų ryšių tinklų. Puikieji darbuotojai dažniausiai palaiko tvirtus ryšius 
su visais tinklais — komunikaciniais, profesiniais ir pasitikėjimo. 

Puikieji Belo laboratorijos darbuotojai ne tik sugebėjo užmegzti 
minėtuosius tinklus, bet pasižymėjo ir kitais organizaciniais gebėji- 
mais: pavyzdžiui, sėkmingai koordinavo grupės narių veiklą ir padėjo 
siekti bendro supratimo, sugebėjo suprasti klientų ar bendradarbių 
požiūrį, įtikinti oponentus, skatinti bendradarbiauti ir vengti konfliktų. 
Toks organizacinis sumanumas susijęs su bendravimo įgūdžiais. Pui- 
kieji darbuotojai atskleidė dar vieną savo bruožą: jie sugebėjo imtis 
iniciatyvos ir papildomos atsakomybės, puikiai paskirstydavo savo lai- 
ką ir laiku atlikdavo įsipareigojimus. Visi šie įgūdžiai, be abejo, yra 
emocinio intelekto sudėtinės dalys. 

Galima drąsiai teigti, kad Belo laboratorijoje atliktas tyrimas at- 
skleidžia verslo pasaulio ateitį, kai pamatiniai emocinio intelekto 
įgūdžiai bendradarbiaujant ir siekiant geresnių rezultatų įgis vis dides- 
nę reikšmę. Su informacija susijusioms paslaugoms ir intelektiniam 
kapitalui tampant vis svarbesniais, sugebėjimo bendradarbiauti tobu- 
linimas lems įmonės intelektinį kapitalą ir padės jai išlikti rinkoje. No- 
rėdamos klestėti, įmonės turės rūpintis savo kolektyvo emocinio inte- 
lekto lygiu. 

— Kas jus viso to išmokė, daktare? 
Atsakymą išgirdo tuojau pat: 
— Kančia. 


Alberas Kamiu. Maras 


Pajutęs dilgčiojimą kirkšnyje, nuėjau pas gydytoją. Iš pradžių jis 
nepastebėjo nieko neįprasta, tačiau pažvelgęs į šlapimo tyrimo rezul- 
tatus pamatė, kad mano šlapime yra kraujo. 

— Jums reikėtų gulti į ligoninę ir atlikti keletą tyrimų: inkstų funk- 
cionavimo, citologinius, - oficialiu tonu kalbėjo gydytojas. 

Nebeprisimenu, ką jis dar sakė. Mano protas sustingo vos suvo- 
kęs žodžius „citologiniai tyrimai“. Vėžys! 

Niekaip nepajėgiau įsidėmėti, kada ir kur galiu atlikti tyrimus. Nors 
gydytojas kalbėjo ganėtinai aiškiai, net tris ar keturis kartus prašiau jo 
pakartoti viską iš naujo. Citologiniai tyrimai - negalėjau išmesti iš gal- 
vos šių žodžių. Jaučiausi taip, lyg būčiau ką tik užpultas prie savo 
namų durų. 

Kodėl taip jautriai reagavau? Būdamas kruopštus ir kompetentin- 
gas, gydytojas tenorėjo atlikti tyrimus, kurie galėtų pagrįsti ar paneigti 
jo diagnozę. Tikimybė, jog sergu vėžiu, buvo visiškai menka. Tačiau tą 
akimirką gydytojui nederėjo būti tokiam racionaliam. Ligoniai itin leng- 
vai pasiduoda emocijoms, baimė gali užklupti visiškai netikėtai. Sirg- 
dami esame emociškai silpni, nes gera mūsų dvasinė savijauta iš da- 
lies susijusi su iliuzija, kad esame nepažeidžiami. Liga, ypač rimta, 
sugriauna tą iliuziją ir priverčia suabejoti prielaida, jog mūsų asmeni- 
Nis pasaulis yra saugus ir patikimas. Staiga pasijuntame silpni, bejė- 
8lai, pažeidžiami. 


193 


194 Emocinio intelekto taikymas 


Rūpindamiesi žmogaus fizine būkle, gydytojai turėtų atsižvelgti 
ir į paciento emocinę savijautą, galimą jo reakciją į žinią apie ligą. 
Priešingu atveju gali kilti problemų. Nekreipdami dėmesio į tai, kaip 
pacientas reaguoja į ligą, gydytojai ignoruoja įrodymais pagrįstą nuo- 
monę, jog Žmogaus emocinė būsena daro didelę įtaką tiek požiūriui į 
ligą, tiek sveikimo procesui. Šiuolaikinė medicina labai dažnai pristin- 
ga emocinio intelekto. 

Pokalbis su slaugytoja ar gydytoju gali nuraminti ir paguosti pa- 
jai dažnai elgiasi neapgalvotai, per mažai dėmesio skiria ligonių emo- 
cinei savijautai. Žinoma, yra ir jautrių slaugytojų bei gydytojų, kurie 
ne tik suteikia pacientams reikiamą medicinos pagalbą, bet ir negai- 
lėdami savo laiko stengiasi juos paguosti. Tačiau daug dažniau gydy- 
mo įstaigose nustatyta tvarka verčia medikus pamiršti pacientų jaut- 
rumą. Sveikatos apsaugos sistemoje laikas matuojamas pinigais, to- 
dėl reikalai, atrodo, vis blogėja. 

Rūpintis ir emocine paciento savijauta gydytojus skatina ne tik 
elementarus žmogiškumas. Apie psichologinę bei socialinę pacientų 
būklę susimąstyti verčia ir kiti dalykai. Mokslas jau įrodė, kad tiek sau- 
gantis nuo ligų, tiek gydantis puikių rezultatų galima tikėtis tada, kai 
nepamirštama ir emocinė sveikata. Žinoma, tai galioja ne kiekvienu 
atveju ir ne visomis aplinkybėmis, tačiau yra įrodyta, kad emocinė 
intervencija turėtų būti įprastinė įvairių ligų gydymo dalis. 

Istoriškai susiformavusi medicinos paskirtis - gydyti ligas, t. y. fizi- 
nius negalavimus. Deja, pamirštami dvasiniai negalavimai, t. y. pa- 
ciento išgyvenimai susirgus. Susitaikydami su tokiu požiūriu, pacien- 
tai ignoruoja savo emocinę savijautą, mano, kad ji nesisieja su juos 
ištikusia bėda. Tokį požiūrį skatina ir medicina, visiškai atmetanti min- 
tį, kad psichika turi įtakos kūno sveikatai. 

Kita vertus, lygiai toks pat nevaisingas yra priešingas nusistaty- 
mas, kad apsimestinė laimė ir teigiamos mintys gali išgydyti net pačią 
pavojingiausią ligą ir kad dėl ligos pirmiausia esąs kaltas pats žmogus. 
Tikėjimas, kad teigiamas požiūris gali išgydyti visas ligas, kelia visuoti- 
nę sumaištį ir nesupratimą, kaip psichika gali veikti ligą, be to, verčia 

jaustis kaltam dėl ligos, kuri neva esanti moralės ydų ar dvasinio nevi- 
savertiškumo ženklas. 

Tiesa yra tarp šių kraštutinumų. Mano tikslas - remiantis mokslo 
tyrimų duomenimis atskleisti prieštaringumus ir padėti žmonėms ge- 
riau suprasti, kokią reikšmę mūsų sveikatai turi emocijos ir emocinis 
intelektas. 


KŪNO PROTAS: EMOCIJŲ POVEIKIS SVEIKATAI 


1974 metais Ročesterio universiteto Medicinos ir stomatologijos 
mokyklos laboratorijos atradimas padėjo sukurti naują žmogaus bio- 
loginį žemėlapį: psichologas Robertas Aderis (Robert Ader) ištyrė, kad 
imuninė sistema, kaip ir smegenys, turi atmintį. Jo atradimas buvo la- 
bai netikėtas: iki tol medicinoje vyravo nuomonė, kad „mokytis“ iš 
patirties ir keistis gali tik smegenys ir centrinė nervų sistema. Aderio 
atradimas paskatino tirti nesuskaičiuojamą daugybę centrinės nervų 
sistemos ir imuninės sistemos sąveikos būdų - glaudžius biologinius 
proto, emocijų ir kūno saitus. 

Vieno eksperimento metu baltosioms žiurkėms buvo sugirdyta 
vaistų, kurie sumažino kraujyje cirkuliuojančių ir su ligomis kovojan- 
čių T ląstelių kiekį. Vaistai buvo sugirdyti su pasaldintu vandeniu. Vė- 
liau Aderis pastebėjo, kad T ląstelių kraujyje mažėja ir tada, kai toms 
pačioms žiurkėms duodamas pasaldintas vanduo be vaistų, — kai ku- 
rios žiurkės net susirgo ir nudvėsė. Jų imuninė sistema reagavo į pasal- 
dintą vandenį, slopindama T ląsteles. Remiantis to meto pažangiausių 
mokslininkų nuomone, taip nutikti neturėjo. 

Imuninė sistema yra „kūno smegenys“, teigia nervų sistemą ti- 
Miantis Paryžiaus Ekolio politechnikos instituto mokslininkas Fransis- 
kas Varela (Francisco Varela), pateikęs kūno supratimo apibrėžimą.! 
Kraujas imunines ląsteles nešioja po visą kūną, ir šios sąveikauja su 
kitomis ląstelėmis. Atpažintų ląstelių jos neliečia, o neatpažintas ata- 
kuoja. Tai apsaugo žmones nuo virusų, bakterijų, vėžį sukeliančių ląs- 
telių. Kai imuninės ląstelės neatpažįsta kokių nors savų ląstelių, serga- 

ma autoimuninėmis ligomis, pavyzdžiui, alergija, vilklige. |žvalgiojo 
Aderio atradimas pakeitė požiūrį anatomų, gydytojų ir biologų, ma- 
niusių, kad smegenys (kartu ir centrinė nervų sistema) ir imuninė siste- 
ma yra atskiri, vienas kito neveikiantys vienetai. Taip buvo manoma 
visą šimtmetį, kol Aderis aptiko ryšį tarp smegenų centrų, registruojan- 
čių tai, ką suėdė žiurkės, ir kaulų čiulpų sričių, gaminančių T ląsteles. 

Aderio atradimas privertė kitaip pažvelgti į imuninės ir centrinės 
nervų sistemų sąsajas. Jas nagrinėjantis psichoneuroimunologijos moks- 
las (PNI) šiuo metu yra moderniausia medicinos mokslo sritis. Tiriamą- 
ją sritį nusako pats pavadinimas: psicho reiškia „psichika“, neuro — 
neuroendokrininė sistema (kuriai priklauso nervų ir hormonų sistemos) 
ir imunologija - mokslas, tiriantis imuninę sistemą. 

Daugelis tyrėjų mano, kad daugiausia chemiškai aktyvių medžia- 
gų, labiausiai veikiančių tiek smegenis, tiek imuninę sistemą, yra emo- 
cijas reguliuojančiose nervų srityse.? Svarių įrodymų apie tiesioginį 
emocijų poveikį imuninei sistemai pateikė Aderio kolega Deividas Fel- 
tenas (David Felten). Pirmiausia mokslininkas pastebėjo, kad emoci- 
jos daro didelį poveikį autonominei nervų sistemai, reguliuojančiai 
visus organizmo procesus: nuo insulino išsiskyrimo iki kraujospūdžio. 
Vėliau, dirbdamas su žmona Siuzana ir kitais kolegomis, Feltenas ap- 
tiko, kaip autonominė nervų sistema susisiekia su imuninės sistemos 
ląstelėmis - limfocitais ir makrofagais.? 

Naudodamiesi elektroniniu mikroskopu, mokslininkai pastebėjo 
į sinapses panašias sąlyčio vietas, kuriose terminalinės nervų galūnės 
kontaktuoja su imuninės sistemos ląstelėmis. Dėl šio fizinio sąlyčio 
nervinės ląstelės išskiria neurotransmiterius, kurie veikia imunines ląs- 
teles ir priima bei perduoda signalus. Šis atradimas viską apvertė aukštyn 
kojom. Niekas nesitikėjo, kad nervai gali siųsti signalus imuninėms 
ląstelėms. 

Norėdamas patikrinti, kokios įtakos imuninės sistemos veiklai turi 
nervų galūnės, Feltenas žengė dar vieną žingsnį. Eksperimentuoda- 
mas gyvūnams iš limfmazgių ir blužnies, kur saugomos ir gaminamos 
imuninės ląstelės, jis pašalino keletą nervų ir imuninei sistemai suak- 
tyvinti panaudojo virusus. Paaiškėjo, kad imuninė sistema jiems prie- 

šinosi daug silpniau. Feltenas padarė išvadą, kad be nervų galūnių 
imuninė sistema daug menkiau saugo organizmą nuo virusų ir bakte- 
rijų. Taigi nervų sistema ne tik susijusi su imunine sistema, bet ir daro 
didelę įtaką jos veiklai. 

Emocijas ir imuninę sistemą taip pat sieja streso metu gaminamų 
hormonų poveikis. Streso metu gaminasi katecholaminai (adrenalinas 
ir noradrenalinas), kortizolis bei prolaktinas ir natūralūs opiatai - beta- 
endorfinas bei enkefalinas. Šie hormonai stipriai veikia imuninę siste- 
mą - pirmiausia trukdo normaliai funkcionuoti imuninėms ląstelėms. 
Taigi stresas bent jau laikinai susilpnina imuninę sistemą - veikiausiai 
dėl to, kad organizmas energiją sutelkia stresui įveikti. Jeigu Žmogus 
gyvena nuolat apimtas streso, jo imuninė sistema gali ilgam susilpnėti.“ 

Mikrobiologai ir kitų sričių mokslininkai randa vis daugiau daly- 
kų, siejančių smegenis, širdies ir kraujagyslių bei imuninę sistemas. 
Tačiau pirmiausia reikėjo įsisąmoninti gana radikalią mintį, kad tos 
sąsajos apskritai egzistuoja.? 


KLINIKINIAI DUOMENYS APIE „NUODINGĄSIAS“ 
EMOCIJAS 


Nors tyrimai parodė, jog stresas ir neigiamos emocijos silpnina įvairių 
imuninių ląstelių veiksmingumą, ne visada šie pokyčiai yra tokie aki- 
vaizdūs, kad turėtų medicininę reikšmę. Todėl daugelis gydytojų gana 
skeptiškai vertina nuomonę, kad emocijos turi klinikinį poveikį. 

Vis dėlto nemažai medikų pripažįsta emocijų svarbą sveikatai. 
Pavyzdžiui, garsus Stenfordo universiteto chirurgas ginekologas dak- 
taras Kemranas Nezhatas (Camran Nezhat) teigia: „Jeigu pacientė ope- 
racijos dieną pasiskundžia nerimaujanti ir nenorinti operuotis, aš visa- 
da atšaukiu operaciją. Visi chirurgai žino, kad operuojant įsibaiminusį 
Pacientą operacija dažnai nepavyksta. Tokie ligoniai stipriai kraujuo- 
ja, jiems gresia didesnis infekcijų ir komplikacijų pavojus, jie daug 
Ilgiau sveiksta. Operacijos pavyksta geriau, kai pacientai būna ramūs“. 

Panika ir nerimas didina kraujospūdį, todėl iš išsiplėtusių venų, 

kai jas paliečia chirurgo peilis, daug gausiau kraujuoja. Gausus krau- 
javimas - viena rimčiausių komplikacijų, galinti tapti net paciento mir- 
ties priežastimi. 

Apie klinikinį emocijų poveikį liudija ne tik tyrimų duome- 
nys, bet ir asmeninė gydytojų patirtis. Medicininę emocijų reikšmę 
puikiai atskleidžia 101 tyrimo rezultatų bendra analizė. Tyrimuose da- 
lyvavo keletas tūkstančių vyrų ir moterų. Surinkti duomenys patvirti- 
no, kad nerimą keliančios emocijos kenkia sveikatai.“ Nustatyta, kad 
ilgai apimtiems nerimo, liūdesio, pesimizmo, įtarumo, patiriantiems 
nuolatinę įtampą, priešiškumą, ciniškiems žmonėms gresia dvigubai 
didesnis pavojus susirgti astma, artritu, širdies ligomis, skrandžio ir dvy- 
likapirštės žarnos opalige (šios ligos pažeidžia svarbiausias organų sis- 
temas) ir kitomis ligomis. Nerimą keliančios emocijos yra tokios pat 
pavojingos kaip, tarkim, rūkymas ar didelis cholesterolio kiekis krau- 
jyje - širdies ligas skatinantys veiksniai. Kitaip tariant, neigiamos emo- 
cijos kenkia sveikatai. 

Vis dėlto tai jokiu būdu neįrodo, kad kiekvienas tokių jausmų 
ilgai kankinamas žmogus taps ligos auka. Kita vertus, įrodymų, kad 
emocijos daro didelę įtaką sveikatai, yra žymiai daugiau, negu rodo 
aukščiau paminėti tyrimų rezultatai. Atidžiau panagrinėję kai kurias 
emocijas, ypač didįjį trejetą - pyktį, nerimą ir depresiją, — geriau 
suprasime, kaip jausmai veikia sveikatą, nors šių emocijų poveikio 
biologiniai mechanizmai dar nėra gerai ištirti. 


Savižudiškas pyktis 
Po avarijos vienam vyrui teko ilgai taisyti savo įlenktą automobilį. 
Žmogus jautėsi nukamuotas draudimo bendrovės biurokratizmo ir 
nesibaigiančių apsilankymų automobilių remonto dirbtuvėje. Jam 
taip viskas nusibodo, kad kaskart sėsdamas važiuoti jis pajusdavo 
šleikštulį. Galų gale tą automobilį vyras pardavė. Šie prisiminimai 
jam ir po daugelio metų kėlė įniršį. 


Stenfordo universiteto Medicinos mokykloje buvo tiriama, kaip 
pyktis veikia širdies liga sergančius pacientus. Visi tyrime dalyvavę as- 
menys, kaip ir anas susierzinęs vyras, buvo patyrę po vieną širdies 

priepuolį. Tyrimo tikslas buvo nustatyti, ar pyktis galėjo pakenkti jų 
širdies veiklai. Rezultatas tiesiog apstulbino: pacientams prisimenant 
pyktį sukėlusias priežastis, jų širdis išstūmė penkiais, o kartais net sep- 
tyniais ir daugiau procentų mažiau kraujo.* Pasak kardiologų, tai dide- 
Iį pavojų keliantis miokardo išemijos simptomas. 

Kiti išgyvenami jausmai, pavyzdžiui, nerimas, kaip ir didelis fizi- 
nis krūvis, širdies veiklai nekenkia. Taigi širdį labiausiai žaloja pyktis. 
Pasak pacientų, prisimindami nemalonius nutikimus jie pyko daug ma- 
žiau nei tų įvykių metu, vadinasi, tada jų širdis patyrė dar didesnę 
žalą. 

Šis atradimas yra daugelio atliktų tyrimų, atskleidusių širdžiai ža- 
lingą pykčio poveikį, rezultatas.? Nepavyko įrodyti, jog energingiems, 
aukštą kraujospūdi turintiems A tipo asmenims gresia pavojus susirgti 
širdies ligomis, tačiau ši neteisinga hipotezė padėjo atrasti, kad žmo- 
nėms labiausiai kenkia priešiškumo jausmas. 

Pasak Djuko universiteto daktaro Redfordo Viljamso, tyrinėjusio 
priešiškumo pasekmes,'? polinkis pykti kelia didesnę ankstyvos mirties 
grėsmę nei rūkymas, aukštas kraujo spaudimas ar didelis cholesterolio 
kiekis kraujyje. Gydytojams atlikti pateikęs priešiškumo laipsnį nusta- 
tantį testą, jis priėjo išvadą, kad surinkusieji daugiausiai balų mirti 
anksčiau, nesulaukę nė penkiasdešimties, rizikuoja septynis kartus |a- 
biau nei surinkusieji mažiausiai balų. Šiaurės Karolinos universiteto 
profesorius Džonas Biefutas (John Barefoot) nustatė, kad priešiškumo 
Jausmas siejasi su vainikinių arterijų ligomis (angiografijos tyrimo me- 
tu širdies ligoniams į vainikinę arteriją buvo įstatytas arterijos pažeidi- 
mus matuojantis vamzdelis). 

Žinoma, vien pyktis nesukelia vainikinių arterijų ligų, jis yra tik 
vienas iš kelių tarpusavyje sąveikaujančių veiksnių. Štai ką teigia Pite- 
ris Kaufmanas (Peter Kaufman), laikinai vadovaujantis Valstybiniam 
širdies, plaučių ir kraujo instituto Bihevioristinės medicinos filialui: „Dar 
negalime tvirtinti, kad pagrindinė vainikinių arterijų ligų priežastis yra 
Pyktis ir priešiškumas ar kad pyktis skatina šias širdies ligas. Bet panag- 
rinėkime tokį pavyzdį: tarkim, dvidešimtmetis jaunuolis linkęs dažnai 
Pykti. Priepuolio metu jam ima dažniau plakti širdis, padidėja kraujo- 

spūdis. Taigi priepuoliams dažnai kartojantis, žalojama širdis. Su kiek- 
vienu širdies susitraukimu kraujo, tekančio vainikine arterija, turbu- 
lencija dėl plokštelių ant kraujagyslių sienelių susidarymo gali sukelti 
kraujagyslių mikropažeidimus. Nuolat pykstant, širdis susitraukinėja 
dažniau, padidėja kraujospūdis, taigi per trisdešimt metų gali susida- 
ryti tiek plokštelių, kad jos sukels vainikinių arterijų ligas“." 

Ištyrus širdies ligomis sergančius pacientus, paaiškėjo, kad pykčio 
sukelti reiškiniai trukdo širdžiai pumpuoti kraują. Todėl pykti ypač pa- 
vojinga širdies ligomis sergantiems žmonėms. Stenfordo universiteto 
Medicinos mokykloje aštuonerius metus buvo stebima 1012 vyrų ir 
moterų, patyrusių vieną širdies priepuolį. Paaiškėjo, kad agresyviau- 
sius ir priešiškiausiai nusiteikusius tyrimo dalyvius antras širdies prie- 
puolis ištikdavo dažniau.' Panašūs rezultatai buvo gauti Jeilio medici- 
nos mokykloje dešimt metų stebėjus 929 širdies priepuolį patyrusius 
vyrus.'? Buvo nustatyta, kad greitai supykti linkusiems asmenims, pa- 
lyginti su ramiais žmonėmis, gresia trigubai didesnis pavojus patirti 
širdies priepuolį. O jeigu pikčiurnų kraujyje pernelyg daug choleste- 
rolio, ankstyvos mirties rizika padidėja net penkis kartus. 

Jeilio mokslininkai teigia, kad riziką mirti nuo širdies ligų didina 
stiprūs neigiami jausmai, skatinantys nuolatinį streso hormonų išsisky- 
rimą, tačiau labiausiai, kaip rodo tyrimų duomenys, širdį veikia pyktis. 
Harvardo medicinos mokykloje buvo atliktas toks tyrimas: pusantro 
tūkstančio vyrų ir moterų pasakojo apie savo emocinę būseną prieš 
patiriant širdies priepuolį. Nustatyta, kad širdies liga sergantiems žmo- 
nėms pykti yra dvigubai pavojingiau nei sveikiems. Širdies priepuolio 
padidėjusios rizikos laikotarpis trunka apie dvi valandas po pykčio 
proveržio.!* 

Tačiau šie atradimai nereiškia, kad žmonės turi stengtis malšinti 
kylantį pyktį. Teigiama, kad įkarščio akimirką mėginant tokius jaus- 
mus slopinti sustiprėja kūno judesiai, todėl gali padidėti ir kraujo- 
spūdis.'* Kita vertus, jei kaskart, vos pajutę pyktį, reikštume jį viešai, 
mes skatintume neigiamas emocijas. Anot Redfordo Viljamso, ne taip 
svarbu, ar mes parodome pyktį, daug svarbiau — ar pykstame nuolat. 
Sveikatai nepakenksime, jei kartais išreikšime priešiškumą; rūpesčių 


Protas ir medicina 201 


atsiras tada, kai priešiškumas taps neatsiejama mūsų gyvenimo dali- 
mi. Tada mus ims persekioti nepasitikėjimo ir cinizmo jausmai, noras 
laidyti pašaipias pastabas, žeminti kitus ir pykti.!'* 

Vis dėlto nuolatinis pyktis dar nėra mirties nuosprendis: tai įprotis, 
kurį galima įveikti. Stenfordo universiteto Medicinos mokykloje šir- 
dies priepuolį patyrusių pacientų grupė buvo mokoma malšinti pyktį 
keliančias mintis. Gebėjimas suvaldyti pyktį 44 procentais sumažino 
antrojo širdies priepuolio riziką.'" Panašių rezultatų davė ir Viljamso 
sudaryta programa!“, kurios tikslas — mokyti emocinio intelekto pa- 
grindų, ugdyti gebėjimą pastebėti ir suvaldyti bejsiplieskiantį pyktį, įsi- 
jausti į kito žmogaus būseną. Pacientai turi užrašyti savo pačių paste- 
bėtas priešiškas ir ciniškas mintis. Jei tokios mintys nesiliauja, reikia 
stengtis jas sutramdyti sušunkant balsu (arba mintyse) - „Gana!“ Ban- 
domųjų situacijų metu pacientai skatinami įtarias ir piktas mintis są- 
moningai keisti nuosaikesnėmis — pavyzdžiui, užuot niršę ant nepa- 
žįstamo žmogaus už tai, kad dėl jo nerūpestingumo ilgai nesulaukia 
lifto, jie turi stengtis sušvelninti pyktį malonesnėmis mintimis. Progra- 
mos dalyviai mokomi į viską pažvelgti kito Žmogaus akimis, nes em- 
patija gydo nuo pykčio. 

Anot Viljamso, „priešiškumo priešnuodis yra didesnis pasitikėji- 
mas kitu žmogumi. Tereikia noro priešiškumą įveikti. Pajutę, kad tas 
jausmas gali nuvaryti į kapus, žmonės būtinai pamėgins jo atsikratyti“. 


Stresas: perdėtas nerimas ne laiku ir ne vietoje 
Aš nuolat jaučiu nerimą ir įtampą. Viskas prasidėjo dar vidurinėje 
mokykloje. Buvau pirmūnė, visada stengiausi gauti tik puikius pa- 
žymius, nerimavau dėl to, ar patinku savo moksladraugiams ir mo- 
kytojams, ar gerai išmokau pamoką ir panašiai. Nemenką spaudi- 
mą jaučiau ir iš tėvų: jie reikalavo, kad gerai mokyčiausi ir tapčiau 
puikiu pavyzdžiu kitiems... Tikriausiai aš pasidaviau tam spaudi- 
mui, nes antroje klasėje mane ėmė kamuoti skrandžio skausmai. 
Nuo to laiko turėjau vengti kavos, aštrių patiekalų. Pastebėjau, kad 
vos tik pajuntu nerimą ar įtampą, iš karto pradeda skaudėti skrandį. 


Kadangi beveik nuolat dėl ko nors nerimauju, mane dažnai pyki- 
na.!? 

Nerimas — tai įtampos sukeltas jausmas. Apie jį surinkta daug 
svarių mokslinių duomenų. Jis skatina ligas ir trukdo ligoniui pasveik- 
ti. Kai nerimas padeda mums pasirengti kokiam nors pavojui, jis ne- 
kenkia. Tačiau šiuolaikinius žmones dažnai kamuoja per didelis, ne 
laiku ir ne vietoje kylantis nerimas — mes imame jaudintis dėl kasdie- 
nių ar įsivaizduojamų rūpesčių, o ne dėl tikro pavojaus. Dažnai pati- 
riamas nerimo jausmas perauga į stresą. Nuolatinis nerimas moteriai 
sukėlė skrandžio ir žarnyno veiklos sutrikimus, — tai vadovėlinis pa- 
vyzdys, rodantis, kad nerimas ir stresas kenkia sveikatai. 

Jeilio universiteto psichologas Briusas Makyvenas (Bruce McEwen) 
1993 m. leidinyje Archives of Internal Medicine apžvelgdamas išsa- 
mų tyrimą apie streso ir ligų sąsajas išvardijo nemažai streso sukelia- 
mų blogybių: jis silpnina imuninę sistemą, net gali pagreitinti vėžio 
metastazes; mažina atsparumą virusinėms infekcijoms; skatina plokš- 
telių, kurios sukelia aterosklerozę ir didina kraujo krešėjimą, formavi- 
mąsi, o tai gali sukelti miokardo infarktą; sukelia I tipo diabetą; kenkia 
sergant II tipo diabetu; sukelia ir sunkina astmos priepuolius.*? Stresas 
taip pat gali sukelti skrandžio ir žarnyno trakto opas, opinį kolitą ir 
uždegimines žarnyno ligas. Ilgalaikis stresas veikia ir smegenis - gali 
pakenkti hipokampui ir pabloginti atmintį. Pasak Makyveno, „daugėja 
įrodymų, kad stresas kenkia nervų sistemai“ .2' 

Tai, kad nerimas kenkia sveikatai, buvo įtikinamai įrodyta tiriant 
užkrečiamąsias ligas - peršalimą, gripą, pūslelinę. Su šiais virusais mes 
susiduriame nuolat, tačiau imuninė sistema mus nuo jų saugo. Apsau- 
ga silpnėja tada, kai išgyvename emocinį stresą. Tiriant imuninės siste- 
mos stiprumą buvo nustatyta, kad stresas ir nerimas ją silpnina, tačiau 
liko neaišku, ar tas poveikis toks stiprus, kad sutriktų sveikata. Streso, 
nerimo ir imlumo ligoms sąsajas labiau moksliškai pagrindžia pros- 
pektyviniai tyrimai: jų metu stebimi sveiki žmonės, jų imuninės siste- 
mos susilpnėjimas streso metu bei ligos pradžia. 

Karnegio-Melono universiteto psichologas Šeldonas Kouhenas 
(Sheldon Cohen) kartu su vieno Šefyldo grafystės (Anglija) peršalimo 
ligų tyrimo centro mokslininkais atliko tyrimą: pirmiausia kruopščiai 
išanalizavo, ar dažnai tiriami žmonės gyvenime patiria stresą, o po to 

tuos asmenis kartkarčiais veikė peršalimo infekcijas sukeliančiais vi- 
rusais. Kouhenas nustatė, kad didesnis pavojus susirgti gresia tiems 
žmonėms, kurie nuolat patiria stresą. Iš jų peršalimo infekcijas suke- 
liančiais virusais užsikrėtė net 47 procentai tiriamųjų. Iš tų, kurie retai 
patiria stresą, susirgo tik 27 procentai asmenų. Tai akivaizdžiai įrodo, 
kad stresas silpnina imuninę sistemą.2* (Šie tyrimo rezultatai patvirtino 
tai, ką seniai esame pastebėję ar bent įtarę esant, tačiau dėl moksli- 
nio tikslumo jie laikomi itin svarbiu atradimu.) 

Panašiai nutikdavo ir sutuoktinių poroms, kurios kasdien barda- 
vosi ir ginčydavosi: praėjus trims keturioms dienoms po ilgų barnių 
sutuoktiniai susirgdavo peršalimo ar viršutinių kvėpavimo takų infek- 
cinėmis ligomis. Toks yra daugelio peršalimą sukeliančių virusų inku- 
bacinis laikotarpis. Užsikrėtę šiais virusais tada, kai yra labai susijau- 
dine ar nuliūdę, žmonės yra neatsparūs ir suserga.** 

Tą patį galima pasakyti ir apie pūslelinės virusą, sukeliantį tiek 
lūpų pūslelinę, tiek genitalijų išopėjimą. Patekęs į organizmą pūsleli- 
nės virusas kartkartėmis vis sukelia ligą. Pūslelinės viruso aktyvumą 
galima nustatyti pagal antikūnių kiekį kraujyje. Šiuo būdu buvo nusta- 
tyta, kad pūslelinės virusas suaktyvėja egzaminus laikančių studentų, 
neseniai išsiskyrusių moterų ir Alzheimerio liga sergančius šeimos na- 
rius prižiūrinčių Žmonių organizme. ** 

Nerimas ne tik silpnina imuninę sistemą, - tyrimai parodė, kad jis 
kenkia ir širdies bei kraujagyslių sistemai. Pavojų susirgti širdies ligo- 
mis vyrams kelia dažnai jaučiamas priešiškumas ir pasikartojantys pyk- 
Čio proveržiai, o moterims toks pavojus gresia dėl nerimo ir baimės. 
Stenfordo universiteto Medicinos mokyklos tyrime dalyvavo daugiau 
kaip tūkstantis vyrų ir moterų, kuriuos buvo ištikęs širdies priepuolis. 
Tos moterys, kurios vėliau patyrė antrąjį širdies priepuolį, jautė didelę 
baimę ir nerimą. Daugeliu atvejų baimė pasireikšdavo paralyžiuojan- 
Čiomis fobijomis: po pirmojo širdies priepuolio pacientės baiminosi 
Vairuoti, metė darbą, vengė rodytis viešai.2 

Paslėptos fizinės psichinio streso ir nerimo pasekmės, atsiradu- 
sios dėl įtempto darbo ar gyvenimo būdo (pavyzdžiui, dirbančioms 
Vienišoms motinoms), tiksliai nustatomos atlikus kruopščius anatomi- 

nius tyrimus. Pavyzdžiui, Pitsburgo universiteto psichologas Stefenas 
Manukas (Stephen Manuck) į laboratoriją pasikvietė trisdešimt sava- 
norių, kuriems teko įveikti dirbtinai sukurtus stresą sukeliančius išmė- 
ginimus. Jų metu Manukas tikrino savanorių kraują - trombocitų išski- 
riamą adenozintrifosfatą, arba ATF, skatinantį kraujagyslių pakitimus, 
galinčius tapti širdies priepuolio ar insulto priežastimi. Tyrimo daly- 
viams išgyvenant stresą gerokai padidėjo ATF kiekis kraujyje, širdies 
plakimo dažnis ir kraujospūdis. 

Didžiausią pavojų sveikatai kelia atsakingas ir įtemptas, daug psi- 
chinių jėgų reikalaujantis darbas (pavyzdžiui, kelyje nuolat patiriamos 
keblios situacijos autobusų vairuotojams skatina hipertenziją). Ištyrus 
569 gaubtinės ir tiesiosios žarnos vėžiu sergančius pacientus paaiškė- 
jo, kad dešimt metų įtemptai dirbusiems asmenims susirgti vėžiu gre- 
sia penkis su puse kartų didesnis pavojus nei tiems, kurie dirbo ramų 
darbą.?? 

Jaučiama įtampa ir stiprus susijaudinimas labai kenkia sveikatai — 
sukelia įvairias lėtines ligas: širdies ir kraujagyslių, diabetą, artritą, 
astmą, skrandžio ir žarnyno funkcijų sutrikimus, lėtinį skausmą ir dau- 
gelį kitų. Siekiant jų išvengti, rekomenduojami įvairūs atsipalaidavi- 
mo pratimai, padedantys nuslopinti stresą ir neigiamas emocijas. Iš- 
mokęs atsipalaiduoti ir suvaldyti jausmus, žmogus galės bent šiek tiek 
atsikvėpti. 


Depresija griauna sveikatą 
Pacientei buvo diagnozuota krūties vėžio metastazės — atsi- 
naujino prieš keletą metų pašalintas auglys. Gydytojas nebe- 
siūlė gydytis. Chemoterapija moters gyvenimą galėjo pailginti 
geriausiu atveju tik keliais mėnesiais. Žinoma, ji jautėsi pri- 
slėgta. Lankydamasi pas onkologą, ji kaskart puldavo į ašaras, 
O gydytojas tučtuojau jos paprašydavo išeiti iš kabineto. 


Ar galėjo pacientės sveikatai pakenkti tai, kad gydytojas ne tik 
nesugebėjo padėti jai susidoroti su nuolatiniu liūdesiu, bet liko visiš- 
kai abejingas jos nelaimei? Žinoma, sielvartas aptemdė paskutinius 

moters gyvenimo mėnesius, tačiau pagrįstų medicininių įrodymų, kad 
liūdesys gali paskatinti vėžio vystymąsi, dar stinga.?? Kai liga pasiekia 
tokią stadiją, vargu ar teigiamos emocijos gali ją sustabdyti. Vis dėlto, 
kaip rodo atlikti tyrimai, depresija neigiamai veikia sergančiųjų svei- 
katą, ypač pradinėje ligos stadijoje. Daugėja įrodymų, kad rimta liga 
sergantys ir į depresijos liūną įklimpę pacientai išgyja greičiau, kai yra 
gydomi ir nuo depresijos. 

Diagnozuoti depresiją nelengva, nes tokie simptomai kaip apetito 
praradimas, mieguistumas būdingi ir kitoms ligoms. Dažniausiai klys- 
ta mažai psichikos ligų diagnozavimo patirties turintys gydytojai. Ne- 
gydoma depresija gali gerokai apsunkinti ligonio padėtį, net padidinti 
mirties riziką. 

Trylika iš šimto pacientų, kuriems buvo persodinti kaulų čiulpai, 
sirgo depresija. Dvylika iš jų mirė nepraėjus nė vieneriems metams po 
operacijos. Tuo tarpu trisdešimt keturi iš likusių aštuoniasdešimt septy- 
nių pacientų praėjus dvejiems metams dar buvo gyvi.3? Dauguma lėti- 
niu inkstų nepakankamumu sergančių pacientų, kuriems buvo atlie- 
kama dializė ir kuriems buvo diagnozuota sunki depresija, mirė per 
keletą metų. Depresija labiau nei kuris fizinis ligos simptomas prana- 
šavo mirtį.?? Šiuo atveju emocijas ir sveikatos būklę siejo ne biologi- 
niai, o požiūrio dalykai: prislėgtieji pacientai nesilaikė nustatyto medi- 
Cininio režimo, pavyzdžiui, dietos, ir tai sukėlė dar didesnį pavojų jų 
sveikatai. 

Depresija paaštrina ir širdies ligas. Ištyrus 2 834 vidutinio am- 
Žiaus vyrus ir moteris, kurie buvo stebimi dvylika metų, paaiškėjo, kad 
daug didesnis pavojus mirti nuo širdies ligų gresia tiems, kurie yra nuolat 
Nusiminę.?? Iš tų, kuriuos kamavo sunki depresija (jie sudarė apie 3 
Proc. sergančiųjų), mirė net keturis kartus daugiau asmenų nei iš tų, 
kurie depresija nesirgo. 

Depresija itin pavojinga širdies priepuolį patyrusių pacientų svei- 
katai, Monrealio ligoninėje atliktas vieną širdies priepuolį patyrusių 
Pacientų tyrimas parodė, kad prislėgtųjų pacientų sveikata gerokai 
Pablogėjo nepraėjus nė pusei metų po to, kai jie buvo išrašyti iš ligo- 
Alliės: Aštuntadalis minėtųjų pacientų sirgo sunkia depresija, - iš jų 

mirė penkis kartus daugiau asmenų nei iš depresija nesergančių pa- 
cientų. Depresijos poveikį galima prilyginti tokiems širdies infarktą 
sukeliantiems veiksniams kaip kairiojo skilvelio funkcijų sutrikimas 
ar jau patirti širdies priepuoliai. Depresija padidina tikimybę vėl patir- 
ti širdies priepuolį, nes veikia širdies ritmo kintamumą ir skatina arit- 
miją. 

Nustatyta, kad depresija trukdo gyti ir šlaunikaulio lūžiui. Ke- 
liems tūkstančiams į ligoninę atvykusių senyvo amžiaus moterų, ku- 
rioms buvo lūžęs šlaunikaulis, pirmiausia atliktas psichiatrinis patikri- 
nimas. Pacientės, kurioms buvo nustatyta depresija, ligoninėje gulėjo 
vidutiniškai aštuoniomis dienomis ilgiau negu tos, kurios nesijautė pri- 
slėgtos, nors buvo taip pat rimtai susižeidusios. Tik trečdalis prislėgtų- 
jų pacienčių vėl pradėjo vaikščioti. Moterys, kurios kartu buvo gydo- 
mos ir nuo depresijos, vaikščioti pradėjo greičiau ir mažiau kartų vė- 
liau kreipėsi į ligoninę. 

Panašių rezultatų sulaukta ištyrus į gydytojus pagalbos besikrei- 
piančius itin sunkios sveikatos būklės pacientus (dažniausiai sergan- 
čius keliomis ligomis, pavyzdžiui, širdies liga ir diabetu). Vienas iš še- 
šių tokių ligonių sirgo ir depresija. Šiems nuo depresijos gydomiems 
pacientams blogos savijautos dienų per metus sumažėjo nuo septy- 
niasdešimt devynių iki penkiasdešimt vienos; lengvesnės depresijos 
kamuojamiems pacientams tų dienų skaičius sumažėjo nuo šešiasde- 
šimt dviejų iki aštuoniolikos.?* 


LIGĄ PALENGVINS TEIGIAMI JAUSMAI 


Taigi gana įtikinamai įrodyta, kad pyktis, nerimas ir depresija turi 
neigiamos įtakos sveikatai. Ilgalaikis pyktis ir nerimas mažina organiz- 
mo atsparumą daugeliui ligų, o depresija trukdo sveikti ir didina mir- 
ties riziką. Ypač šios emocijos pavojingos sunkiai sergantiems ir sil- 
pniems pacientams. 

Nuolatinis nerimas silpnina sveikatą, o priešinga emocinė būsena 

gali padėti ją stiprinti. Žinoma, nereikia manyti, kad teigiamos emo- 
cijos gydo, kad vien juokas ir palaiminga būsena gali išgydyti ir pavo- 
jingiausią ligą. Teigiamų emocijų poveikis nėra labai didelis, tačiau 
remiantis tyrimais, kuriuose dalyvavo daugybė žmonių, galima teigti, 
kad teigiami jausmai padeda sveikti. 


Pesimizmo žala ir optimizmo pranašumai 

Sveikatai kenkia ne tik depresija, bet ir pesimizmas, o optimizmas 
veikia palankiai. Siekiant įvertinti pesimizmo ir optimizmo reikšmę, 
buvo ištirti 122 vyrai, patyrę vieną širdies priepuolį. Per aštuonerius 
metus dvidešimt vienas iš dvidešimt penkių pesimistų mirė. Iš dvide- 
šimt penkių optimistų per tą laiką mirė tik šeši. Vėliau mokslininkai 
įrodė, kad optimistai ilgiau gyveno dėl teigiamo požiūrio. Optimiz- 
mas padėjo įveikti tokius fiziologinius rizikos veiksnius kaip priepuo- 
lio metu širdžiai padaryta žala, arterijų užsikimšimas, per didelis cho- 
lesterolio kiekis kraujyje, padidėjęs kraujospūdis. Kito tyrimo metu 
paaiškėjo, kad optimistiškai nusiteikę pacientai, kuriems buvo atlikta 
arterijų šuntavimo operacija, daug greičiau sveiko, jiems teko patirti 
mažiau pooperacinių komplikacijų negu pesimistiškai nusiteikusiems 
pacientams.3* 

Gydomosios galios turi ir viltis - artima optimizmo giminaitė. Vil- 
ties neprarandantys žmonės daug sėkmingiau susidoroja su rūpesčiais 
ir sveikatos problemomis. Atliktas tyrimas parodė, kad dėl stuburo pa- 
žeidimo paralyžiuoti ir vilties išgyti nepraradę pacientai judėti pradėjo 
greičiau nei tie paralyžiuotieji, kurie viltį buvo praradę. Dėl stuburo 
pažeidimo paralyžiuotiems asmenims itin svarbu puoselėti viltį. Avari- 
ją patyrusio ir paralyžiuoto dvidešimtmečio emocinė būsena nulemia 
jo pastangas atgauti fizines jėgas, pasveikti ir vėl įsilieti į visuomenės 
ByVenimą.3* 

Į klausimą, kodėl optimistinis ar pesimistinis požiūris turi įtakos 
Sveikatai, galima atsakyti keleriopai. Remiantis viena iš galimų teorijų, 
Pesimizmas skatina depresiją, o ši silpnina imuninės sistemos atsparu- 
Mą augliams ir infekcijoms. Kol kas ši teorija dar nėra įrodyta. Be to, 
kaip galima spėti, pesimistai savo sveikatai skiria daug mažiau dė- 

mesio nei optimistai - keli tyrimai parodė, kad pesimistai rūko ir geria 
daugiau, o sportuoja mažiau. Pesimistai apskritai daug mažiau rūpi- 
nasi savo sveikatos įpročiais. Galbūt ateis diena, kai bus įrodyta, kad 
vilties fiziologija padeda organizmui kovoti su ligomis. 


Draugų parama: gydomasis tarpusavio 

santykių poveikis 

Sveikatai pavojingų emocijų sąraše rasime ir užsisklendimą sa- 
vyje, o sveikatai palankių emocijų sąrašą papildo glaudūs emociniai 
tarpusavio santykiai. Tyrimai, kurie buvo atliekami daugiau kaip du 
dešimtmečius ir kuriuose dalyvavo daugiau kaip trisdešimt septyni 
tūkstančiai žmonių, parodė, kad socialinė izoliacija, kai žmogus ne- 
turi kam atskleisti savo jausmų, neturi su kuo artimai bendrauti, pa- 
dvigubina ligos ar net mirties riziką.?? 1987 metais leidinyje Science 
buvo rašoma, kad žmogaus izoliacija, „kaip ir rūkymas, aukštas krau- 
jospūdis, didelis cholesterolio kiekis kraujyje, nutukimas ir judėjimo 
trūkumas, greitina mirtį“. Rūkymas didina mirties riziką 1,6 karto, o 
socialinė izoliacija - net du kartus. Taigi galima teigti, kad socialinė 
izoliacija kelia sveikatai didesnį pavojų nei rūkymas.?? 

Nuo izoliacijos labiau kenčia vyrai. Nustatyta, kad vienišų vyrų 
mirties tikimybė yra du tris kartus didesnė nei vyrų, turinčių artimų 
žmonių. Tuo tarpu vienišų moterų mirties tikimybė didesnė tik pusan- 
tro karto nei moterų, kurios turi su kuo artimai pabendrauti. Taip vei- 
kiausiai yra todėl, kad moterų santykiai dažniausiai būna emociškai 
artimesni nei vyrų. Tad bendravimas su keliais artimais žmonėmis mo- 
terims padeda labiau nei vyrams. 

Vienatvė dar nėra izoliacija. Daugelis žmonių, kurie gyvena vieni 
ir turi tik keletą draugų, jaučiasi laimingi ir yra sveiki. Daug didesnį 
pavojų kelia subjektyvus jausmas, kad esi vienišas ir neturi artimo žmo- 
gaus, į kurį prireikus galėtum kreiptis pagalbos. Deja, žmonės vis dau- 
giau laiko praleidžia prie televizoriaus ir vis rečiau lankosi įvairiuose 
klubuose, bendrijose. Todėl vis svarbesnės tampa įvairios pagalbos 
grupės (pavyzdžiui, anoniminių alkoholikų). 

Neigiamą izoliacijos poveikį ir gydomąją artimų ryšių galią at- 
skleidžia tyrimas, kuriame dalyvavo šimtas asmenų, patyrusių kaulų 
čiulpų persodinimo operaciją.?? Penkiasdešimt keturi procentai pacientų, 
kurie jautė tvirtą emocinę savo sutuoktinio, šeimos narių ar draugų 
paramą, po dvejų metų pasveiko, tuo tarpu iš pacientų, kurie tokios 
paramos beveik nesulaukė, pasveiko tik dvidešimt procentų. Panašūs 
rezultatai gauti ištyrus širdies priepuolį patyrusius vyresnio amžiaus 
žmones. Tarp ligonių, išgyvenusių po priepuolio daugiau kaip metus, 
dvigubai daugiau buvo tų, kurie sulaukė iš artimųjų emocinės para- 
mos.“ 

Svarių įrodymų apie emocinių ryšių gydomąją galią galima rasti 
1993 metais išleistame švedų psichologų tyrime.“' Visiems Švedijos 
Geteborgo miesto vyrams, gimusiems 1933 metais, buvo atliktas ne- 
mokamas medicininis patikrinimas. Po septynerių metų su jais vėl bu- 
vo susisiekta. Iš 752 vyrų, tąkart atėjusių į medicininę apžiūrą, ketu- 
riasdešimt vienas buvo jau miręs. 

Vyrų, kurie išgyveno stiprų emocinį stresą, mirtingumas buvo tris 
kartus didesnis nei tų, kurie gyveno ramiai. Nerimo ir nepasitenkinimo 
priežastys buvo rimti finansiniai sunkumai, nesaugumo jausmas dar- 
be, atleidimas iš darbo, dalyvavimas teismo procese, skyrybos ir pan. 
Per vienerius metus (prieš medicininę apžiūrą) patirti keli ar daugiau 
nemalonūs įvykiai per būsimus septynerius metus turėjo didesnės įta- 
kos vyrų mirtingumui nei tokie fiziologiniai veiksniai kaip aukštas 
kraujospūdis, didelė trigliceridų koncentracija kraujyje ar didelis cho- 
lesterolio kiekis serume. 

Tačiau vyrų, kuriuos tvirti ryšiai siejo su artimais žmonėmis - žmo- 
na ar draugais, patirti stresai neturėjo įtakos jų mirtingumui. Nuo gy- 
venimo negandų ir neigiamų išgyvenimų pasekmių juos saugojo žmo- 
nės, į kuriuos jie galėjo atsiremti sunkią minutę, iš kurių sulaukė pa- 
8uodos, pagalbos ir patarimų. 

Stresą švelnina artimi žmonių tarpusavio santykiai — tiek koky- 
bės, tiek kiekybės prasme. Tuo tarpu konfliktiniai santykiai pridaro 
daug žalos. Pavyzdžiui, vedybiniai ginčai neigiamai veikia imuninę 
sistemą.*2 Viename koledže atlikus tyrimą paaiškėjo, kad kuo labiau 
bendrabučio kambario draugai vienas kito nemėgo, tuo dažniau per- 

šaldavo, sirgo gripu ir lankėsi pas gydytojus. Šio tyrimo autorius Oha- 
jo valstijos universiteto psichologas Džonas Kačiopas teigia: „Mūsų 
sveikatai didžiausią reikšmę turi mums patys svarbiausi Žmonės ir tie 
asmenys, su kuriais kasdien matomės. Kuo santykiai su tais žmonėmis 
mums svarbesni, tuo didesnę įtaką jie daro mūsų sveikatai“.*3 


Gydomoji emocinės paramos galia 

Robinas Hudas pataria savo jaunajam bendrininkui: „Papasakok 
apie savo bėdas, nesivaržyk. Žodžiai palengvina skausmo pripildytą 
širdį. Tai lyg blogo kraujo nuleidimas“. Ši liaudies išmintis turi tiesos. 
Išsikalbėjimas - puikus vaistas. Robino Hudo patarimą moksliškai pa- 
grindė Pietų metodistų universiteto psichologas Džeimsas Penebeike- 
ris (James Pennebaker). Jis atliko nemažai eksperimentų ir įrodė, kad 
nerimą keliančių minčių išsakymas turi gydomosios galios.** Moksli- 
ninkas taikė visiškai paprastą metodą: kasdien penkias dienas iš eilės 
eksperimento dalyviai turėjo per penkiolika dvidešimt minučių para- 
šyti apie „gyvenime daugiausiai skausmo sukėlusį įvykį“ arba apie juos 
slegiantį rūpestį. To, ką Žmonės parašydavo, galėjo niekam nerodyti. 

Tokių „išpažinčių“ veiksmingumas buvo stulbinantis: sustiprėjo 
eksperimento dalyvių imuninė sistema, pagerėjo net jų kepenų veikla 
(fermentų funkcionavimas), pusmetį jie gerokai rečiau lankėsi pas gy- 
dytoją, mažiau praleido darbo dienų. Be to, paaiškėjo, kad imuninė 
sistema labiausiai sustiprėjo tiems žmonėms, kurių „išpažintys“ buvo 
skaudžiausios. Taigi buvo atrastas „sveikiausias“ būdas atsikratyti neri- 
mą keliančių jausmų: pirmiausia žmonės išreiškė kokių nors įvykių 
sukeltus slegiančius jausmus - liūdesį, nerimą, pyktį, o po kelių dienų 
jau Mėgino suprasti patirtų išgyvenimų ir kančių prasmę. 

Šis būdas labai primena psichoterapijos metodus. Penebeikerio 
atradimai patvirtina rezultatus tyrimų, atskleidusių, kad fizinius nega- 
lavimus besigydantys pacientai greičiau pasveiksta tada, kai lanko 
psichoterapijos seansus.*? 

Akivaizdžiausiai emocinės paramos gydomąją galią atskleidė Sten- 
fordo universiteto Medicinos mokykloje atliktas tyrimas. Po operaci- 
nio gydymo kai kurioms moterims, sirgusioms krūties vėžiu, liga atsi- 


Protas ir medicina 211 


liko nedaug gyventi. Tyrimo rezultatai nustebino tiek jo vadovą dakta- 
rą Deividą Špygelį (David Spiegel), tiek medikus. Krūties vėžiu sergan- 
čios moterys, kiekvieną savaitę susitikdavusios pabendrauti, išgyveno 
dvigubai ilgiau nei tos moterys, kurios su liga kovojo vienos.** 

Visos moterys buvo vienodai prižiūrimos ir gydomos. Kai kurios iš 
jų lankė grupes, kuriose galėjo savo bėdas pasipasakoti kitoms mote- 
rims, suprantančioms jų kančią, baimę, sielvartą ir pyktį. Bendravi- 
mas grupėse suteikė joms vienintelę galimybę atvirai išsakyti savo jaus- 
mus, nes artimieji paprastai vengia kalbėti apie ligą ir neišvengiamai 
artėjančią mirtį. Minėtąsias grupes lankiusios moterys po operacijos 
išgyveno vidutiniškai trisdešimt septynis mėnesius, o nesilankiusios mirė 
vidutiniškai po devyniolikos mėnesių. Tokia liga sergantiems pacien- 
tams jokie vaistai ir joks gydymas negalėtų tiek pailginti gyvenimo. 
Kaip teigia Slouno ir Keteringo Memorialinės ligoninės Niujorke vėžio 
gydymo centro vyriausiasis psichiatras onkologas daktaras Džimis Ho- 
landas, „tokias grupes turėtų lankyti visi vėžiu sergantys ligoniai“. Iš 
tiesų, jei būtų išrasti gyvenimą ilginantys vaistai, farmacijos įmonės 
tučtuojau imtų varžytis dėl teisės juos gaminti. 


KAIP MEDICININEI PRIEŽIŪRAI SUTEIKTI EMOCINIO 
INTELEKTO 


Tąkart, kai gydytojas mano šlapime pastebėjo kraujo, man sulei- 
do dažančių radioaktyviųjų medžiagų. Gulėjau ant apžiūros stalo, o 
rentgeno aparatu buvo stebima, kaip dažai pasiskirstė inkstuose ir šla- 
pimo pūslėje. Į ligoninę tada atėjau ne vienas: keletui dienų pas mane 
paviešėti atvykęs artimas draugas, beje, pats gydytojas, pasisiūlė ma- 
ne palydėti. Jis laukė manęs palatoje, o rentgeno aparatas sukosi, dūz- 
ge, spragsėjo, vėl sukosi, dūzgė, spragsėjo. 

Tyrimas užtruko pustrečios valandos. Į palatą užsukęs inkstų ligų 
SPecialistas trumpai prisistatė ir nuėjo ryškinti rentgeno nuotraukų. Dau- 
Blau jis nebepasirodė, ir apie tyrimo rezultatus niekas nieko nepranešė. 

Išėję iš palatos, mudu su draugu prasilenkėme su nefrologu. Tą- 
kart buvau toks sutrikęs, kad nesusipratau jo paklausti to, kas visą rytą 
nedavė man ramybės. Tai padarė mano bičiulis: 

— Daktare, mano draugo tėvas mirė nuo šlapimo pūslės vėžio. Jis 
norėtų žinoti, ką parodė rentgeno nuotraukos. 

— Jokių ligos požymių, — trumpai atsakė nefrologas ir nuskubėjo 
pas kitą pacientą. 

Tūkstančius kartų per dieną įvairiose ligoninėse ir klinikose karto- 
jasi ta pati situacija: suglumę žmonės nesugeba paklausti vienintelio 
jiems rūpimo dalyko. Apklausus prie gydytojų kabinetų durų laukian- 
čius pacientus pasirodė, kad kiekvienas iš jų ketino gydytojui pateikti 
vidutiniškai po tris klausimus, tačiau jiems buvo atsakyta vidutiniškai 
tik į pusantro klausimo.“ Šis tyrimas atskleidė, kad šiandieninė medi- 
cina nepatenkina pacientų emocinių poreikių. Neatsakyti klausimai 
kelia baimę, perdėtą nerimą, abejonių. Todėl nežinioje likę pacientai 
dažnai vengia vartoti gydytojo paskirtus vaistus, kitas gydymo priemo- 
nes, nes gerai nesupranta jų reikšmės. 

Yra daugybė būdų, kaip medicininę sveikatos priežiūrą papildyti 
emocine puse. Pirmiausia pacientams reikėtų suteikti daugiau infor- 
macijos apie juos kankinančią ligą. Jau dabar yra tarnybų, siūlančių 
modernią kompiuterinę paieškos sistemą, kuri padeda pacientams su- 
sirasti reikiamos medicininės literatūros ir tapti lygiaverčiais gydytojų 
partneriais.*? Kita vertus, yra programų, padedančių pacientams išmokti 
per keletą minučių paklausti savo gydytojų tų trijų klausimų ir gauti į 
juos atsakymus.*? 

Operacijos ir skausmingi tyrimai pacientams kelia nerimą, todėl 
būtent tada kuo daugiau dėmesio reikia skirti jų emocinei būsenai. Kai 
kuriose ligoninėse pacientai prieš operaciją instruktuojami, kaip nu- 
malšinti baimę ir susidoroti su iškilusiais nepatogumais. Pavyzdžiui, 
pacientai yra mokomi atsipalaidavimo būdų, jiems prieš operacija 
atsakoma į kilusius klausimus, pasakojama, kas jų laukia gijimo me- 
tu. To rezultatas: pacientai atsigauna po operacijos keliomis dienomis 
anksčiau.? 

Ligoninėje pacientai dažnai jaučiasi labai vieniši ir bejėgiai. TO- 
dėl kai kuriose ligoninėse buvo įsteigtos palatos, kuriose kartu su pa“ 

cientais gali gyventi ir jų šeimos nariai (gaminti maistą, jais rūpintis), 
kad ligoniai jaustųsi lyg namie. Kad ir kaip būtų keista, šie pažangūs 
elementai trečiojo pasaulio šalyse yra tapę kasdienybe.*! 

Išmokę atsipalaiduoti, pacientai lengviau įveikia ligos keliamą ne- 
rimą ir kitas emocijas, kurios gali dar labiau paaštrinti ligą. Džono 
Kabato-Zino streso mažinimo klinika Masačusetso universiteto Medi- 
cinos centre savo pacientams siūlo dešimties savaičių dėmesio ugdy- 
mo ir jogos kursus. Pacientai mokomi pastebėti emociniu požiūriu reikš- 
mingus dalykus ir kasdien atlikti atsipalaidavimo pratimus. Ligoninė- 
se yra įdiegta įranga pacientams savo palatose per televiziją stebėti 
tokio pobūdžio pamokėles - prie lovų prikaustytiems ligoniams jos 
yra daug naudingesnė emocinė „dieta“ negu įprastinės muilo operos. 

Atsipalaidavimu ir joga pagrįsta nauja daktaro Dino Ornišo (Dean 
Ornish) programa skiriama širdies ligomis sergantiems pacientams.33 Šios 
programos dalyviams grėsė vainikinių arterijų šuntavimo operacija. Po 
vienerių programos metų, kai ligoniams buvo draudžiama valgyti riebų 
maistą, jų arterijas užkemšančios plokštelės ėmė tirpti. Pasak Ornišo, 
mokymas atsipalaiduoti yra viena svarbiausių programos dalių. Ši pro- 
grama, kaip ir Kabato-Zino streso mažinimo klinikos kursai, pagrįsta 
reakcija, kurią daktaras Herbertas Bensonas vadina „atsipalaidavimo 
atsaku“: tai psichologinė reakcija, priešinga daugybę sveikatos rūpes- 
Čių sukeliančiai stresinei būsenai. 

Pacientams gali padėti ir gydytojai bei slaugytojos, gebantys ligo- 
nį išklausyti ir suprantamai atsakyti į jo klausimus. Todėl reikia skatinti 
požiūrį, kad gydant daug lemia gydytojo ir paciento santykiai. Šį po- 
Žiūrį būtų lengviau diegti, jei medicinos mokslas remtųsi ir emocinio 
intelekto, ypač savimonės, meno suprasti ir išklausyti kitą Žmogų pa- 
Brindais.54 


HUMANIŠKOSIOS MEDICINOS LINK 


k Aukščiau aprašyti žingsniai yra tik humaniškojo gydymo pradžia. 
edicina, norėdama išplėsti savo akiratį ir nepamiršti emocijų įtakos 

Sveikatą: | " A į i i 
Eikatai, turėtų atsižvelgti į dvi svarbias mokslinių atradimų išvadas: 

1. Išmokius žmones valdyti juos slegiančius jausmus - pyktį, ne- 
rimą, depresiją, pesimizmą ir vienišumą - galima apsaugoti juos nuo 
ligų. Tyrimų rezultatai rodo, kad minėtųjų emocijų, ypač jeigu jos 
tampa nuolatinės, žalą galima prilyginti rūkymo žalai, todėl jų atsi- 
kračiusio Žmogaus sveikata pagerėtų taip, kaip pagerėtų užkietėjusių 
rūkorių sveikata, jeigu jie mestų rūkyti. Vienas iš būdų saugoti visuo- 
menės sveikatą — skiepyti vaikams pagrindinius emocinio intelekto 
įgūdžius, kad šie taptų įpročiais. Kitas sveikatos saugojimo būdas — 
mokyti valdyti emocijas pensinio amžiaus žmones. Juk būtent nuo 
emocinio nusiteikimo priklauso, ar vyresnio amžiaus žmogus pasi- 
duos ligoms, ar su jomis kovos. Trečioji Žmonių grupė, kuriai reikėtų 
padėti, yra vadinamoji „rizikos grupė“. Tai skurdžiai gyvenantys žmo- 
nės, vienišos motinos, kriminaliniais nusikaltimais garsėjančių rajonų 
gyventojai ir kiti asmenys, kasdien susiduriantys su stresinėmis situa- 
cijomis. Jų sveikata kur kas pagerėtų, jei jie išmoktų susidoroti su 
neigiamomis patiriamų stresų pasekmėmis. 

2. Pacientai sveiktų greičiau, jei tenkinant jų medicininius porei- 
kius būtų tenkinami psichologiniai poreikiai. Žingsnis humaniškesnės 
medicinos link būtų žengtas ir tada, jeigu gydytojas ar slaugytoja suge- 
bėtų užjausti ir paguosti susijaudinusį pacientą, tačiau ligonio labui 
galima padaryti ir daugiau. Deja, šiandien emocinei priežiūrai skiria- 
mas menkas dėmesys, tai tarsi atskira, ne medicinai priklausanti sri- 
tis. Nors randasi vis daugiau įrodymų, kad emocinių poreikių tenkini- 
mas padeda sveikti, o smegenų emociniai centrai yra susiję su imuni- 
ne sistema, daugelis gydytojų klinikinę emocijų reikšmę vertina skep- 
tiškai. Minėtuosius įrodymus jie laiko nereikšmingais, atsitiktiniais ar- 
ba vadina išpūstais ir propagandiniais. 

Nors vis daugiau pacientų suvokia humaniškosios medicinos veiks- 
mingumą, jai gresia rimtas pavojus. Žinoma, esti nemažai savo darbui 
atsidavusių slaugytojų ir gydytojų, kurie sugeba būti pacientams ati- 
dūs ir jautrūs, tačiau medicinos kultura vis labiau paklūsta verslo san- 
tykių diktatui. 

Kita vertus, pelninga gali būti ir humaniškoji medicina: gydant 
emocinius negalavimus galima sutaupyti, juk emocinė sveikata ap- 

„augo nuo kūno ligų, jas atitolina arba padeda greičiau pasveikti. Niu- 
jorko Mt. Sinai Medicinos mokykloje atlikti tyrimai parodė, kad vyres- 
nio amžiaus pacientai, kuriems buvo lūžęs šlaunikaulis ir kuriems bu- 
vo skirta ne tik ortopedinė, bet ir emocinė terapija, iš ligoninės išėjo 
vidutiniškai dviem dienomis anksčiau nei kiti. Iš šimtui ligonių skirtų 
lėšų buvo sutaupyta 97361 JAV dolerio.?* 

gydymu. Besikurianti medicinos rinka dažnai suteikia pacientui gali- 
mybę pasirinkti vieną iš daugybės siūlomų sveikatos „gerinimo“ va- 
riantų, todėl yra svarbu palikti pacientui gerą įspūdį, nes nemaloni 
patirtis gali priversti jį medikų pagalbos ieškoti kitoje medicinos įstai- 
goje. 

Rimtai vertinti emocinę paciento savijautą reikalauja ir medici- 
nos etika. Žurnalo Journal of the American Medical Association veda- 
majame straipsnyje rašoma, kad jei širdies priepuolį patyręs pacientas 
kenčia nuo depresijos, penkis kartus padidėja jo mirties rizika: „Ka- 
dangi akivaizdžiai įrodyta, kad tokie psichologiniai veiksniai kaip dep- 
resija ar socialinė izoliacija didina vainikinių arterijų ligomis sergan- 
čių pacientų mirties riziką, būtų neetiška jų negydyti“ 3* 

Emocijų ir sveikatos sąsajų tyrimų rezultatai rodo, kad medicini- 
nė priežiūra, kai kovojant su lėtinėmis ir rimtomis ligomis nesirūpina- 
ma emocine pacientų savijauta, yra netinkama. Atėjo metas medikams 
rimčiau paisyti emocijų ir sveikatos sąsajų. Tai, kas kol kas yra išimtis, 
galėtų ir turėtų tapti vyraujančia tendencija, nes humaniškoji medici- 
na turi būti prieinama visiems. Galbūt tada ligoniai greičiau sveiktų. 
Kaip vienas pacientas parašė laiške savo chirurgui, atjauta - tai ne tik 
Paprastas palaikymas už rankos, tai - puikus vaistas. 

SVARBIAUSIA - ŠEIMA 


Štai paprastas vienos šeimos konfliktas. Karlas ir Ana savo pen- 
kerių metų dukrą Leslę moko žaisti naujutėlaičiu kompiuteri- 
niu žaidimu. Bet vos tik Leslė pradeda žaisti, tėvai per daug 
energingai stengiasi jai „padėti“. Iš abiejų pusių sklinda prieš- 
taringi nurodymai. 

— Į dešinę, į dešinę! Stok. Stok! — ragina Ana, Leslės mama, 
jos balsas skamba vis atkakliau ir nerimastingiau, o Leslė, kram- 
tydama lūpas ir neatitraukdama akių nuo ekrano, stengiasi lai- 
kytis nurodymų. 

— Žiūrėk, ne ten suki... Suk į kairę! Į kairę! - šiurkščiai nurodinė- 
ja Karlas, mergaitės tėtis. 

— Stok! Stok! — jį perrėkia įsikarščiavusi Ana. 

Negalėdama įtikti nei tėčiui, nei mamai, Leslė patempia 
lūpą, ir akimirksniu jos akys pritvinksta ašarų. 

Tėvai, visai nekreipdami dėmesio į dukters ašaras, pradeda gin- 
Čytis. 

— Ji nerangiai judina vairalazdę! - susierzinusi sako Ana. 

Net kai Leslės skruostais pradeda riedėti ašaros, nė vienas iš 
tėvų neparodo, kad tai pastebėjo ar kad jiems tai rūpėtų. Kai 
mergaitė ima šluostytis akis, tėtis piktai šūkteli: 

— Gerai, dėk ranką ant vairalazdės ir pasiruošk šauti. Greičiau! 

Antrina ir mama: 

— Pasijudink nors truputį! 

Tačiau Leslė tyliai kūkčioja ir jaučiasi labai vieniša. 


Tokiais momentais vaikai labai daug išmoksta. Įskaudinta Leslė 


gali nuspręsti, kad nei jos tėvams, nei apskritai kam nors kitam nerūpi 


jos jausmai.' Kai panašūs momentai vaikystėje pasikartoja nesuskai- 


čiuojamą daugybę kartų, jie perduoda kai kuriuos svarbiausius gyve- 


Aimo emocinius signalus - pamokas, kurios gali nulemti gyvenimo 


kelią. Šeima yra pirmoji mūsų emocinio gyvenimo mokykla: bendrau- 
dami su artimiausiais žmonėmis, mes mokomės suvokti savo pačių 
Jausmus, į juos reaguoti, numatyti, kaip į juos gali reaguoti kiti, taip pat 

suprasti ir išreikšti savo viltis ir baimes. Toks mokymasis vyksta ne tik 
tiesioginio tėvų bendravimo su vaikais metu, bet ir vaikams matant, 
kaip tėvai suvokia savo pačių bei vyro ir žmonos tarpusavio jausmus. 
Vieni tėvai yra talentingi, kiti — visiškai netikę emocijų mokytojai. 

Šimtai tyrimų patvirtino, kad tėvų elgesys su vaikais — griežta 
drausmė ar supratimas, abejingumas ar šiluma ir pan. - labai giliai ir 
ilgam įsitvirtina vaiko emociniame gyvenime. Tačiau tik visai neseniai 
atsirado pagrįstų duomenų, kad emociškai protingi tėvai jau savaime 
yra didžiulė nauda vaikui. Tai, kaip pora susitvarko su jausmais, išryš- 
kėjančiais bendraujant, ir tai, kaip jie tiesiogiai elgiasi su vaiku, yra 
puikios pamokos vaikams, nes šie yra labai nuovokūs ir pastebi net 
subtiliausiai reiškiamus jausmus. Kerolės Huven (Carole Hooven) ir 
Džono Gotmano vadovaujami mokslininkai iš Vašingtono universite- 
to atliko porų santykių mikroanalizę, kurios metu stebėjo, kaip part- 
neriai elgėsi su savo vaikais, ir nustatė, kad poros, kurios elgėsi emo- 
ciškai protingiau, savo vaikams padėjo tinkamai susitvarkyti su emo- 
ciniais pakilimais ir nusivylimais.2 

Šeimos buvo stebimos nuo tada, kai vienam iš jų vaikų sukakdavo 
penkeri metai, kitą kartą —- kai vaikui sueidavo devyneri. Tyrėjai ste- 
bėjo ne tik, kaip tėvai kalbasi tarpusavyje, bet ir kaip bendrauja su 
vaiku (pavyzdžiui, kaip mažąją Leslę stengėsi išmokyti žaisti naują 
kompiuterinį žaidimą - užsiėmimas, atrodo, visai nekaltas, bet gana 
nemažai galintis pasakyti apie tėvus ir dukterį siejančias emocijas). 

Kai kurios mamos ir tėčiai, kaip Ana su Karlu, stengėsi dominuoti, 
netekdavo kantrybės dėl vaiko nerangumo, nusivylę ar kuo nors nepa- 
tenkinti kėlė balsą, savo vaiką netgi vadino kvailiu — žodžiu, buvo 
aukos tų pačių paniekos ir pasibjaurėjimo nuotaikų, kurios užnuodija 
vedybinį gyvenimą. Tačiau kiti tėvai buvo pakantūs vaiko klaidoms, 
neprimesdami savo valios padėdavo jam pačiam išsiaiškinti žaidimą. 
Stebėjimas, kaip žaidžiami kompiuteriniai žaidimai, puikiai atsklei- 
dė tėvų emocinį stilių. 

Dažniausiai pasitaikė šie trys emociškai netinkamo vaikų auklėji- 
mo stiliai. 

e Visiškas jausmų ignoravimas. Tokie tėvai mano, kad vaiko emo- 
cinis susijaudinimas yra visai nereikšmingas ar tik nedidelį nerimą ke- 
liantis dalykas, ir tereikia palaukti, kad viskas praeitų. Jie nepasinau- 
doja puikia proga, kurią suteikia tokie emociškai pakilūs momentai, 
kad suartėtų su vaiku ar padėtų jam pasimokyti emociškai protingo 
elgesio. 

e Visiškas nesikišimas. Tokie tėvai pastebi, kaip vaikas jaučiasi, 
tačiau susivaldo: kaip vaikas beįveiktų emocijų protrūkį, net jei, saky- 
sim, pultų muštis, taip yra gerai. Kaip ir tie, kurie ignoruoja vaiko jaus- 
mus, šie tėvai retai įsikiša, bandydami parodyti vaikams, kad galima ir 
kitaip emociškai reaguoti. Jie stengiasi sušvelninti susierzinimą ir gali, 
pavyzdžiui, derėtis arba papirkti vaiką, kad tik jis neliūdėtų ar nepyk- 
tų. 

e Visiškas vaiko jausmų negerbimas, panieka. Tokie tėvai papras- 
tai kitus laiko blogesniais ir yra griežti tiek kritikuodami, tiek bausda- 
mi. Jie, pavyzdžiui, gali uždrausti vaikui išreikšti savo pyktį ar netgi 
bausti už bet kokį susierzinimo ženklą. Šie tėvai piktai šaukia ant vai- 
ko, kuris tik stengiasi papasakoti savąją istorijos versiją: „Neatsikalbi- 
nėk man!“ 


Vis dėlto yra tėvų, kurie kiekvieną kartą vaikui nusiminus stengia- 
si elgtis lyg emociniai treneriai ar patarėjai. Jie rimtai priima vaiko jaus- 
mus ir stengiasi aiškiai suprasti, kas jį liūdina („Ar tu pyksti todėl, kad 
Tomas užgavo tavo jausmus?"), ir padėti rasti pozityvų būdą tiems jaus- 
mams sušvelninti („Užuot jį mušęs, kodėl negalėtum truputį vienas 
Pažaisti, kad vėliau vėl galėtumėte žaisti kartu?“). 

Kad tėvai būtų gerai tam pasirengę, jie patys privalo turėti gana 
Berus emocinio intelekto pradmenis. Pavyzdžiui, viena pagrindinių 
emocinių pamokų vaikui yra jausmų suvokimas: jei tėvas, tarkim, 
Neparodo liūdesio, jis niekaip negali vaikui padėti suprasti skirtumo 
tarp nusiminimo ką nors praradus, melancholijos pažiūrėjus liūdną fil- 
Ma ir liūdesio, kai kas nors atsitinka žmogui, kurį vaikas myli. Be šių 
skirtumų, yra ir sudėtingesnių įžvalgų, tokių kaip tai, kad pyktį dažnai 
sukelia jausmų įžeidimas. 

Gavę emocijų pamokas, vaikai būna pasirengę pasikeitimams — 
ir jiems jų reikia. Kaip matėme septintame skyriuje, empatijos pamo- 
kos prasideda dar kūdikystėje, kai tėvai atsiliepia į kūdikio jausmus. 
Nors kai kurie emociniai įgūdžiai vystosi daugelį metų padedant drau- 
gams, emociškai protingi tėvai savo vaikams gali pateikti nemažai 
emocinio intelekto pagrindų: išmokyti atpažinti, valdyti ir kontroliuo- 
ti savo jausmus, įsijausti į kito padėtį ir įveikti bendraujant kylančius 
nesklandumus. 

Tokio auklėjimo įtaka vaikams yra labai didelė.? Vašingtono uni- 
versiteto mokslininkai pastebėjo, kad emociškai protingų tėvų vaikai, 
palyginti su tų, kurie prastai suvokia savo jausmus, geriau sutaria su 
savo tėvais (ir tai visai suprantama), rodo jiems daugiau dėmesio, ir jų 
tarpusavio santykiuose yra mažiau įtampos. Be to, tokie vaikai geriau 
suvokia savo pačių emocijas, nusiminę lengviau nusiramina ir rečiau 
nuliūsta. Tokie vaikai ir biologiškai yra labiau atsipalaidavę, streso 
hormonų ir kitų fiziologinių emocinio susijaudinimo rodiklių lygis yra 
žemesnis (kaip matėme 11 skyriuje, toks modelis gali turėti įtakos 
geresnei fizinei sveikatai ateityje). Kiti privalumai yra socialiniai: tokie 
vaikai būna populiaresni tarp savo bendraamžių, ir šie juos labiau mėgs- 
ta, o mokytojai pastebi, kad jie turi geresnių bendravimo įgūdžių. Ir 
tėvai, ir mokytojai mano, kad tokie vaikai turi mažiau elgesio proble- 
mų (nėra grubūs ar agresyvūs). Pagaliau yra ir kognityvinė nauda: šie 
vaikai lengviau susikaupia, taigi ir geriau mokosi. Tie penkiamečiai, 
kurių tėvai buvo gerai emociškai pasirengę, trečioje klasėje geriau mo- 
kėjo matematiką ir sklandžiau skaitė (visai neblogas paskatinimas mo- 
kytis emocinių įgūdžių, kad padėtume vaikams pasirengti tiek moks- 
lams, tiek gyvenimui). Toks atpildas vaikams, kurių tėvai yra emociš- 
kai protingi, yra stebinantis, beveik neįtikėtinas, o privalumai pastebi- 
mi ne tik emocinio intelekto srityje. 


PRADŽIA - ŠIRDYJE 


Emociškai protingo auklėjimo įtaka jaučiama jau nuo lopšio. Žy- 
mus Harvardo pediatras daktaras T. Beris Breizeltonas (T. Berry Bra- 
zelton) sugalvojo labai paprastą būdą kūdikio požiūriui į pasau- 

lį diagnozuoti. Aštuonių mėnesių mažyliui jis pasiūlo du kube- 
lius, tada parodo jam, kaip reikėtų juos sudėti. Kūdikis, kuris 
pasitiki savo gebėjimais, pasak Breizeltono, paims vieną kube- 
Iį, prikiš jį prie burnos, patrins į plaukus, numes nuo stalo ir 
žiūrės, ar tu jam jį paduosi. Kai paduodi, jis pagaliau padaro 
taip, kaip prašei - sudeda abu kubelius. Tada pažvelgia į tave 
švytinčiomis akimis, kurios sako: „Argi aš ne puikus!“* 


Gyvenime suaugusieji neretai padrąsina tokius kaip šis kūdikius, 
todėl jie, tikėtina, įveiks sunkumus, kuriuos jiems pateiks gyvenimas. 
Kūdikiai iš niūrių, chaotiškų ar apleistų namų atlieka tą pačią nesudė- 
tingą užduotį taip, tarsi jau žinotų, kad jiems nepasiseks. Priežastis ne 
ta, kad šie kūdikiai nesudeda kubelių kartu: jie supranta instrukcijas ir 
susigaudo, ką reikia daryti. Tačiau net jei jiems tai pavyksta, kaip 
teigia Breizeltonas, jie žvelgia į tave lyg būtų prasikaltę ar susigėdę, 
lyg sakytų: „Aš esu niekam tikęs. Tik pažiūrėk, man nepavyko“. Tokie 
vaikai greičiausiai gyvens su pralaimėjusiojo nuostata, nesitikės iš 
mokytojų paskatinimo ar susidomėjimo, nejaus džiaugsmo mokykloje 
ir galbūt galiausiai bus iš jos išmesti. 

Skirtumas tarp šių dviejų požiūrių — pasitikinčių bei optimistiškų 
vaikų ir tų, kurie netiki sėkme - pradeda formuotis jau pirmaisiais gy- 
venimo metais. Pasak Breizeltono, tėvams „būtina suprasti, kaip savo 
veiksmais gali sukelti pasitikėjimą, smalsumą, malonumą mokytis ir 
padėti suvokti ribas“ - tai, kas vaikams padeda pasiekti sėkmę gyveni- 
me. Tai patvirtina vis daugiau įrodymų, kad sėkmė mokykloje stebėti- 
nai priklauso nuo emocinių gebėjimų, susiformavusių dar prieš prade- 
dant vaikui eiti į mokyklą. Pavyzdžiui, kaip matėme šeštame skyriu- 
je, jau keturmečių gebėjimas valdyti savo impulsą griebti zefyrą reiš- 
kė, kad po keturiolikos metų per egzaminus jie surinks 210 balų dau- 
giau nei kiti. 

Emocinį intelektą galima pradėti formuoti jau ankstyvojoje vai- 
kystėje, ir lavinti per visus mokslo metus. Ankstyvaisiais metais atsira- 
dę emociniai gebėjimai yra visų vėliau įgyjamų gebėjimų pagrindas. 
Be to, kaip rašyta šeštame skyriuje, šie gebėjimai yra svarbūs bet ko- 
kiam mokymuisi. Nacionalinio klinikinių kūdikių programų centro (JAV) 

pranešime pabrėžiama, kad sėkmę mokykloje lemia ne tiek vaiko 
žinios ar ankstyvi skaitymo įgūdžiai, kiek emociniai ir socialiniai įgū- 
džiai: pasitikėjimas savimi, domėjimasis aplinka, žinojimas, kokio 
elgesio iš tavęs laukia kiti ir kaip susivaldyti, kai nori pasielgti netinka- 
mai, gebėjimas laukti, laikytis nurodymų, kreiptis į mokytojus pagal- 
bos, išreikšti savo poreikius ir sutarti su kitais vaikais.? 

Pranešime sakoma, kad beveik visiems mokiniams, kuriems nesi- 
sekė mokykloje, trūko vieno ar kelių emocinio intelekto elementų (ne- 
paisant to, ar jie turėjo ir kognityvinių sunkumų, pavyzdžiui, moky- 
mosi sutrikimų). Ši problema nėra tokia jau menka: kai kuriose valsti- 
jose beveik vienas penktadalis vaikų turi kartoti pirmos klasės kursą. 
Vėliau, metams bėgant, jie pradeda dar labiau atsilikti nuo savo ben- 
draamžių, nes tampa vis piktesni, agresyvesni ir labiau prislėgti. 

Vaiko pasirengimas mokyklai priklauso nuo pačių pagrindinių ži- 
nių — kaip mokytis. Pranešime išvardijami septyni svarbiausi šio lemia- 
mo gebėjimo elementai, susiję su emociniu intelektu:* 


1. Pasitikėjimas. Tai jausmas, kad gali kontroliuoti ir valdyti savo 
kūną, elgesį ir pasaulį; vaiko tikėjimas, kad jam greičiau pasiseks nei 
nepasiseks, kad ir ko besiimtų, ir kad suaugusieji jam padės. 

2. Smalsumas. Džiaugsmas ką nors nauja sužinoti. 

3. Sąmoningumas. Noras ir gebėjimas daryti įtaką bei atkakliai 
veikti. 

4. Savikontrolė. Gebėjimas prisitaikyti ir kontroliuoti savo veiks- 
mus; vidinės kontrolės jausmas. 

5. Ryšiai su kitais. Gebėjimas užmegzti santykius su kitais ir jaus- 
tis, kad esi suprastas kitų bei pats supranti kitus. 

6. Gebėjimas bendrauti. Noras ir gebėjimas žodžiais perteikti ki- 
tiems savo idėjas, jausmus ir požiūrį. Tai susiję su pasitikėjimu kitais 
bei malonumu bendrauti su bendraamžiais ir su suaugusiaisiais. 

7. Bendradarbiavimas. Gebėjimas suderinti savo ir kitų asmenų 
veiklą. 

Ar vaikas iš darželio į mokyklą ateina su šiais gebėjimais, ar ne, 
labai daug priklauso nuo to, ar jo tėvai ir ikimokyklinio ugdymo peda- 

gogai pakankamai rūpinosi, kad jis būtų lavinamas pagal „pradžia — 
žirdyje“, emocinio „pradžia - galvoje“ ekvivalento, programą. 


EMOCINIŲ PAGRINDŲ ĮGIJIMAS 


Įsivaizduokite, kad dviejų mėnesių kūdikis pabunda trečią valan- 
dą nakties ir pradeda verkti. Prie jo prieina motina, paima jį ant ran- 
kų, ir patenkintas kūdikis pusvalandį žinda gulėdamas su meile į jį 
žvelgiančios mamos glėbyje. Tai rodo, kad ji yra laiminga matydama jį 
net ir vidury nakties. Kūdikis, tikras dėl motinos meilės, patenkintas 
vėl užmiega. 

O dabar įsivaizduokite kitą dviejų mėnesių kūdikį, kuris taip pat 
pabunda verkdamas labai anksti. Prie jo prieina įsitempusi ir susierzi- 
nusi motina, vos prieš valandą užmigusi po barnio su vyru. Vos tik 
motina grubiai paima jį ant rankų, sakydama: „Tik nerėk - man to jau 
per daug! Nagi, raminkis!“, kūdikis įsitempia. Kol jis žinda, motina 
suakmenėjusiu žvilgsniu žvelgia į priekį, ne žiūrėdama į jį, o apmąsty- 
dama barnį su jo tėvu ir vis labiau jaudindamasi. Kūdikis, jausdamas 
jos įtampą, muistosi, staiga supyksta ir nustoja žįsti. „Tai viskas, ko tu 
nori? — sako motina. — Tai ir nevalgyk.“ Taip pat šiurkščiai, kaip ir 
paėmė, ji padeda kūdikį atgal į lovelę ir išdidžiai išžingsniuoja iš 
kambario, palikusi verkiantį mažylį, kol šis pavargęs vėl užmiega. 

Šios dvi Nacionalinio klinikinių kūdikių programų centro prane- 
šime aprašytos scenos atspindi dvejopus santykius, kurie nuolat 
kartodamiesi vaikščioti bepradedančiam vaikui įteigs labai skirtingus 
jausmus apie jį patį ir jo santykius su artimiausiais žmonėmis? Pirma- 
sis kūdikis mokosi, kad žmonėmis galima pasitikėti, nes jie pastebės 
Jo poreikius, kad galima tikėtis iš jų pagalbos ir kad jis gali ją gauti. 
Antrasis kūdikis supranta, kad iš tiesų niekam jis nerūpi, kad žmonė- 
Mis negalima pasitikėti ir visos jo pastangos būti paguostam bus be- 
vertės. Žinoma, dauguma kūdikių bent jau pajunta abiejų šių bendra- 
vimo būdų skonį. Bet pagal tai, kaip tėvai dažniausiai bendrauja su 
kūdikiu, išmokstama pagrindinių emocinių pamokų, rodančių, kiek 

vaikas yra saugus pasaulyje, kiek gali pasitikėti savo jėgomis ir kiek 
patikimi yra kiti. Pasak Eriko Eriksono (Erik Erikson), taip vaikas įgyja 
„pamatinį pasitikėjimą“ arba „pamatinį nepasitikėjimą“. 

Toks emocijų mokymasis prasideda labai anksti gyvenime ir trunka 
visą vaikystę. Kiekvienas tėvų ir vaikų bendravimo momentas turi 
emocinę potekstę, ir metai iš metų jai kartojantis vaikams susiformuo- 
ja emocinis požiūris ir gebėjimai. Maža mergaitė, kuriai atsibodo su- 
dėtinga dėlionė, prašo užsiėmusios mamos padėti. Ji gauna vienokį 
pamokymą, jei motina atsako aiškiai parodydama, kad jai malonu, 
kai prašoma jos pagalbos, ir visai kitą, jei ši atkerta: „Netrukdyk man. 
Aš dabar darau kai ką labai svarbaus“. Kai tokie susikirtimai tarp vai- 
ko ir tėvų tampa dažni, jie formuoja vaiko emocinius santykius ir 
požiūrį, o tai šviesesnėmis ar tamsesnėmis spalvomis nuspalvins jo 
veiksmus visose gyvenimo srityse. 

Labiausiai rizikuoja tie vaikai, kurių tėvai yra visiškai netikę — ne- 
subrendę, piktnaudžiauja narkotikais, prislėgti ar nuolat pikti, arba 
paprasčiausiai neturi gyvenimo tikslo ir gyvena labai chaotiškai. To- 
kie tėvai negali skirti pakankamai dėmesio, nekalbant jau apie vaiko 
emocinių poreikių tenkinimą. Tyrimai parodė, kad paprasčiausias ne- 
sirūpinimas gali būti žalingesnis nei atviras užgauliojimas.* Vaikų, su 
kuriais blogai elgiamasi, apklausa parodė, kad apleistiems jaunuo- 
liams sekasi visų blogiausiai: jie buvo labai sunerimę, nedėmesingi ir 
abejingi, tai agresyvūs, tai užsisklendę. Net 65 proc. iš jų turėjo kartoti 
pirmos klasės kursą. 

Per pirmuosius trejus ketverius gyvenimo metus vaiko smegenys 
pasiekia maždaug du trečdalius viso savo dydžio ir vystosi greičiau 
negu kada vėliau. Šiuo laikotarpiu svarbiausių dalykų mokomasi grei- 
čiau nei kada nors vėliau gyvenime, visų pirma - emocijų, o labai 
didelė įtampa gali pažeisti mokymąsi reguliuojančius smegenų cen- 
trus (ir taip pakenkti intelektui). Nors, kaip matysime, tai gali būti 
šiek tiek pataisyta gyvenimo patirties, ankstyvojo mokymosi įtaka yra 
labai svarbi. Viename pranešime apibendrinamos pagrindinės pirmųjų 
ketverių gyvenimo metų emocijų pamokos, kurių ilgalaikiai padari- 
niai yra didžiuliai: 

Vaikas, kuris negali sutelkti dėmesio, kuris yra įtarus, nepasitiki 
savimi, dažnai liūdnas ar piktas, linkęs niokoti, apimtas neri- 
mo, turi bauginančių fantazijų ir apskritai jaučiasi labai nelai- 
mingas, toks vaikas turi labai mažai galimybių priimti pasaulį 
kaip savą.? 


KAIP UŽAUGAMA AGRESYVIU ŽMOGUMI 


Apie visą gyvenimą pasireiškiančius emociškai neprotingo vaikų 
auklėjimo - ypač kai dėl to vaikai tampa agresyvūs - rezultatus daug 
galima sužinoti iš longitudinių tyrimų: 870 vaikų iš šiaurinės Niujorko 
valstijos dalies buvo stebimi nuo tada, kai jiems buvo aštuoneri, iki 
tol, kol sukako trisdešimt.'? Karingiausi vaikai - tie, kurie greičiausiai 
pradėdavo muštis ir, kad ko nors pasiektų, nuolat naudojo jėgą, - daž- 
niau buvo išmetami iš mokyklos ir iki trisdešimties metų jau buvo 
pasiekę smurtinių nusikaltimų rekordą. Be to, polinkį smurtauti jie 
dažnai perduodavo savo vaikams: pradinėje mokykloje jų vaikai bu- 
vo tokie patys tvarkos drumstėjai, kaip ir nusikalsti linkę jų tėvai. 

Tai pamoka, kaip agresyvumas perduodamas iš kartos į kartą. Ne- 
paisydami jokių įgimtų polinkių, triukšmadariai užaugę elgėsi taip, 
kad gyvenimas šeimoje virto agresijos mokykla. Vaikystėje šie vaikai 
buvo auklėjami negailestingai žiauriai, todėl patys tapę tėvais jie kar- 
tojo savo tėvų elgesį. Nesvarbu, tėvas ar motina vaikystėje buvo lai- 
komi agresyviais. Mažos agresyvios mergaitės užaugusios tapdavo val- 
dingomis ir griežtai baudžiančiomis motinomis, o agresyvūs berniu- 
kai — tokiais tėvais. Itin griežtai bausdami savo vaikus, jie šiaip jau 
visai nesidomėjo jų gyvenimu, didesnę laiko dalį juos ignoravo. Kartu 
tėvai savo vaikams rodė aiškų prievarta ir agresyvumu grindžiamo 
elgesio modelį, pagal kurį šie vaikai elgdavosi mokykloje bei žaidi- 
mų aikštelėje ir kuriuo sekė visą gyvenimą. Nebūtinai tėvai norėdavo 
pikto ar linkėdavo savo vaikams blogo, - greičiausiai tokį auklėjimo 
stilių jie perėmė iš savo tėvų. 

Remiantis šiuo prievartos modeliu, vaikai buvo auklėjami pagal 
nuotaiką: jei jų tėvai būdavo blogos nuotaikos, juos bausdavo žiau- 


228 Atsiveriančios galimybės 


riai, o jei geros, vaikai nesunkiai išsisukdavo nuo bausmių. Taigi baus- 
mė priklausė ne nuo to, ką vaikas padarydavo, bet nuo to, kaip tuo 
metu jautėsi tėvai. Taip įdiegiamas menkavertiškumo bei bejėgišku- 
mo jausmas ir suvokimas, kad grėsmė tyko visur ir gali užklupti bet 
kuriuo metu. Jei pažvelgsime į šeimos gyvenimą, kuris tai ir sukelia, 
visai nesunku suprasti, kodėl vaikai taip kovingai bei įžūliai nusitei- 
kia prieš visą pasaulį ir kodėl tai išlieka. Liūdniausia, kad šios pamo- 
kos išmokstamos labai anksti, todėl negailestingi padariniai pasireiškia 
vaiko emociniame gyvenime. 


ŠIURKŠTUMAS: EMPATIJOS STOKA 


Linksmai dūkdamas vaikų darželyje, vos dvejų su puse metukų 
Martinas užkliudė mažą mergaitę, kuri staiga pravirko. Marti- 
nas palietė jos petį, tačiau kai kūkčiojanti mergaitė jį atstūmė, 
pliaukštelėjo jai per ranką. 

Kadangi ašaros nepaliovė lietis, Martinas vis garsiau šaukė: „Nu- 
tilk! Nutilk!“ 

Kai berniukas dar kartą pabandė ją paglostyti, ši vėl pasiprieši- 
no. Dabar jau Martinas iššiepė dantis lyg urzgiantis šuo. 

Po dar vieno mėginimo nuraminti kūkčiojančią mergaitę drau- 
giškas paplekšnojimas per nugarą greitai virto stipriu mušimu. 
Nepaisydamas vargšės mergaitės riksmo, Martinas ją vis mušė 
ir mušė. 


Ši nerimą kelianti scena patvirtina, kad prievarta - kai tėvai išlieja 
savo nuotaikas nuolat mušdami vaikus - iškreipia natūralų vaiko po- 
linkį įsijausti į kitą." Keista, beveik brutali Martino reakcija į draugės 
susikrimtimą yra tipiška tokiems vaikams, kurie nuo pat kūdikystės yra 
mušami ar patiria kitokią fizinę prievartą. Toks atsakas aiškiai skiriasi 
nuo įprastos vaikų užuojautos ir pastangų paguosti verkiantį draugą, 
kaip buvo aprašyta septintame skyriuje. Agresyvi Martino reakcija | 
ašaras vaikų darželyje visai neblogai atspindi tai, ko jis išmoko namie: 
iš pradžių verkiančiąją bandoma gražiai raminti, po to pereinama prie 
piktų žvilgsnių ir šauksmų, galiausiai mergaitė apkumščiuojama ir net 

nuožmiai primušama. Bene labiausiai nerimą kelia tai, kad Martinas 
stokoja primityviausios empatijos rūšies — instinkto nuslopinti kylan- 
čią agresiją įskaudintam žmogui. Būdamas vos dvejų su puse metų, 
jis jau atskleidžia besusidarančius žiauraus ir sadistiško elgesio im- 
pulsus. 

Martino šiurkštumas vietoj empatijos yra tipiškas tokiems kaip jis 
vaikams, kurie dar visai maži patiria žiaurią emocinę ir fizinę prievar- 
tą namuose. Martinas buvo vienas iš devynių vaikų nuo vienerių iki 
trejų metų amžiaus, kurie dvi valandas buvo stebimi vaikų darželyje. 
Prievartą patiriantys vaikai buvo lyginami su kitais devyniais darželio 
vaikais iš neturtingų šeimų, kuriose taip pat buvo jaučiama didelė 
įtampa, bet vaikai nebuvo fiziškai skriaudžiami. Abiejų grupių vaikai 
labai skirtingai reagavo į įskaudintą ar nuliūdusį draugą. Dvidešimt 
trijų tokių atsitikimų metu penki iš devynių prievartos nepatiriančių 
vaikų į kito vaiko skausmą reagavo susirūpinę, su liūdesiu ar empati- 
ja. Bet tais dvidešimt septyniais atvejais, kai tą patį galėjo padaryti 
prievartą patiriantys vaikai, nė vienas neparodė nė menkiausio susirū- 
pinimo; į verkiantį vaiką jie žvelgė su baime, pykčiu ar, kaip Marti- 
nas, panaudojo fizinę prievartą. 

Pavyzdžiui, viena prievartą patirianti mergaitė žiauria, grasinama 
veido išraiška žvelgė į paplūdusiąją ašaromis. Vienerių metų Tomas, 
Išgirdęs kitame kambaryje verkiantį vaiką, iš siaubo sustingo. Jis bai- 
mės perkreiptu veidu ir visiškai tiesia nugara tyliai atsisėdo, lyg pats 
ruoštųsi pulti. Ir dvidešimt aštuonių mėnesių Keitė, taip pat patirianti 
prievartą, elgėsi beveik sadistiškai: erzindama Džojų, dar jaunesnį 
vaiką, ji nuspyrė jį ant grindų, po to pradėjo švelniai glostyti jam 
nugarą. Tačiau glostymas intensyvėjo ir virto vis stiprėjant mušimu, 
Nepaisant berniuko riksmo. Ji pasilenkusi vis suduodavo šešis septynis 
kartus, kol berniukas nurėpliojo šalin. 

Žinoma, šie vaikai su kitais elgiasi taip, kaip su jais buvo elgiama- 
Si. Šių prievartą patiriančių vaikų šiurkštumas pranoksta ir tų vaikų, 
Kurių tėvai yra kritiški, nuolat grasina ir žiauriai baudžia. Šie vaikai 
linkę nekreipti dėmesio, kai jų draugai susižeidžia ar pradeda verkti; 
atrodo, lyg jie atstovautų tai šaltumo pusei, kurios aukščiausias taš- 

kas - prievartą patiriančių vaikų brutalumas. Toliau gyvenime jie daž- 
niau turi kognityvinių sunkumų mokydamiesi, paprastai būna agresy- 
vūs ir nepopuliarūs tarp bendraamžių (nenuostabu, kad šiurkštumas, 
pasireiškiantis darželyje, yra ateities pranašas), labiau linkę į depresi- 
ją, užaugę daug dažniau turi problemų su teisėsaugos institucijomis ir 
pa-daro daugiau smurtinių nusikaltimų.'2 Ši empatijos stoka kartais, 
jei ne dažnai, kartojasi iš kartos į kartą — brutalių tėvų tėvai su jais 
vaikystėje elgėsi taip pat brutaliai.'? Tai labai skiriasi nuo empatijos, 
būdingos tiems vaikams, kurių tėvai yra rūpestingi ir savo vaikus ska- 
tina rūpintis kitais bei suprasti, kaip niekšybė verčia jaustis kitus vai- 
kus. Neturėję tokių empatijos pamokų, vaikai, atrodo, visai negali to 
išmokti. 

Ko gero, labiausiai nerimą kelia tai, kad prievartą patiriantys vai- 
kai labai anksti išmoksta pakartoti juos išnaudojančių tėvų elgesį. Ir jei 
vaikai mušami kiekvieną dieną, visai nesunku įsivaizduoti jų kasdie- 
nes emocines pamokas. Prisiminkime, kad verdant aistroms ar krizės 
metu smegenų limbinės sistemos centruose pradeda dominuoti primi- 
tyvūs polinkiai. Tokiais momentais vyraus tie įpročiai, kuriuos yra įgi- 
jusios emocijas reguliuojančios smegenys. 

Atsižvelgiant į tai, ar smegenys yra formuojamos brutalumo, ar 
meilės, vaikystėje atsiveria ypatingos emocinių pamokų galimybės. 
Mušami vaikai anksti ir nuolat patiria traumas. Galbūt geriau suvokti, 
kokias emocines pamokas gauna šie prievartą patiriantys vaikai, gali- 
me pamatę, kokius ilgalaikius pėdsakus traumos palieka smegenyse, 
ir kaip šie žiaurūs pėdsakai gali būti paslėpti. 

Somas Čitas, pabėgėlis iš Kambodžos, buvo sukrėstas, kai trys jo 
sūnūs paprašė nupirkti žaislinius šautuvus AK-47. Šešerių, devynerių 
ir vienuolikos metų amžiaus berniukai norėjo su šiais šautuvais Žaisti 
žaidimą, kurį kai kurie jų mokyklos mokiniai vadino „Perdžiu“. Šia- 
me žaidime blogiukas Perdis iššaudo vaikų grupę, o paskui ir pats 
nusišauna. Tačiau kartais vaikai žaidimą baigdavo kitaip: jie patys 
nužudydavo Perdį. 

„Perdis“ — tai katastrofiškų 1989 metų vasario 17 dienos įvykių 
Klyvlendo pagrindinėje mokykloje Stoktone, Kalifornijos valstijoje, 
pakartojimas. Tada per vieną iš pirmokams, antrokams ir trečiokams 
skirtų pertraukų Patrikas Perdis — prieš kokius dvidešimt metų pats 
mokęsis šioje Klyvlendo pagrindinėje mokykloje — stovėjo žaidimų 
aikštelės pakraštyje ir 7,22 mm kulkomis šaudė į šimtus žaidžiančių 
vaikų. Kulkos skriejo viena po kitos septynias minutes, tada jis, prisi- 
dėjęs šautuvą sau prie smilkinio, nusišovė. Atvykusi policija rado pen- 
kis mirštančius ir dvidešimt devynis sužeistus vaikus. 

Per kelis mėnesius Perdis spontaniškai tapo mėgstamiausiu Klyv- 
lendo pagrindinėje mokykloje besimokančių berniukų ir mergaičių žai- 
dimu; tai rodo, kaip giliai tos septynios minutės ir po to sekę įvykiai 
Įsirėžė į vaikų atmintį. Kai aplankiau mokyklą, kurią dviračiu galima 
Visai greitai pasiekti iš kaimynystėje esančios Pacifiko vietovės, kur aš 
Užaugau, universiteto, jau buvo praėję penki mėnesiai nuo tada, kai 
Vieną iš pertraukų Perdis pavertė košmaru. Vis dar buvo jaučiamas jo 
buvimas, nors baisiausios šaudymo žymės - šimtai skylių ant kulkų 
SUvarpytų sienų ir kraujo klanai - dingo jau kitą rytą po įvykio. 

Tačiau giliausi randai liko ne ant Klyvlendo pagrindinės mokyk- 


los sient; i | 
čiau psichikoje. Turbūt labiausiai trikdė tai, kad atsiradus nors ma- 


bet vaikų ir mokytojų, kurie stengėsi vėl gyventi kaip anks- 


žiausiai detalei, primenančiai baisųjį įvykį, tos kelios siaubo minutės 
vis iškildavo ir iškildavo atmintyje. Pasak vienos mokytojos, pranešus, 
jog artėja Šv. Patriko diena, baimės banga nuvilnijo per visą mokyklą. 
Kažkodėl nemažai vaikų pamanė, kad ji skirta žudikui Patrikui Per- 
džiui pagerbti. 

Kita mokytoja pasakojo: „Kai tik išgirstame pro šalį važiuojantį 
greitosios pagalbos automobilį į netoliese esančius senelių namus, vis- 
kas aplinkui sustingsta. Vaikai klausosi, ar ji sustos čia, ar važiuos to- 
liau“. Kelias savaites vaikai bijojo pažvelgti į veidrodžius poilsio kam- 
bariuose, mat mokykloje sklido gandai, kad ten slepiasi „Kruvinoji 
Mergelė Marija“ — kažkoks fantazijos pagimdytas monstras. Praėjus 
kelioms savaitėms po šaudymo, viena išsigandusi mergaitė įbėgo į mo- 
kytojų kambarį šaukdama: „Aš girdėjau šūvius! Aš girdėjau šūvius!“ O 
kieme tesigirdėjo grandinių žvangėjimas. 

Daugelis vaikų buvo ypač budrūs, tarsi visą laiką tikėtųsi siaubin- 
go įvykio pasikartojimo; kai kurie berniukai ir mergaitės per pertrauką 
nedrąsiai sukiodavosi prie klasės durų, nedrįsdami eiti į žaidimų aikš- 
telę, kur buvo šaudoma. Kiti žaisdavo tik mažomis grupėmis, mažesnį 
vaiką paskyrę sargybai. Daugelis šalinosi „nelaimės“ vietų, kur žuvo 
vaikai. 

Prisiminimai taip pat atgydavo nerimastinguose sapnuose, įsiverž- 
dami į neapsaugotą vaikų sąmonę šiems miegant. Be to, kai jie sap- 
nuodavo pasikartojantį šaudymą, juos užplūsdavo nerimas, kad jie taip 
pat greitai mirs. Kai kurie vaikai net stengdavosi miegoti atsimerkę, 
kad nesapnuotų. 

Visos šios reakcijos psichiatrams žinomos kaip pagrindiniai po- 
trauminio streso sutrikimo, arba PTSS, požymiai. Vaikų psichiatras dak- 
taras Spenseris Etas (Spencer Ethas), tiriantis, kaip potrauminio streso 
sutrikimas pasireiškia vaikams, teigia, kad „tokių traumų pagrindas 
yra pagrindinio prievartos veiksmo prisiminimai, pavyzdžiui, paskuti- 
nis smūgis kumščiu, dūris peiliu ar šūvis. Tokie prisiminimai yra stip- 

rūs percepciniai potyriai: šūvio vaizdas, garsas ir parako kvapas, riks- 
mai ar netikėtai nutilusi auka, kraujo čiurkšlė ar policijos automobilio 
sirenos“. 

Nervų sistemą tiriantys mokslininkai dabar teigia, kad tokie ryš- 
kūs baisūs prisiminimai tampa emocijų dalimi. Iš tikrųjų tai yra per 
daug sužadinto migdolinio kūno požymiai, skatinantys aiškius traumą 
sukėlusio įvykio prisiminimus toliau veržtis į sąmonę. Tie siaubingo 
įvykio prisiminimai sukelia psichinę jautrą: jei atsiranda nors mažiau- 
sias įtarimas, kad tai gali dar kartą atsitikti, tuoj pat siunčiamas signa- 
las. Toks per didelio jautrumo pasireiškimas yra vaikų emocinės trau- 
mos, taip pat ir pasikartojančios fizinės prievartos vaikystėje požy- 
mis. 

Kiekvienas sukrečiantis įvykis (gaisras ar autoavarija, stichinė ne- 
laimė, pavyzdžiui, žemės drebėjimas ar uraganas, išprievartavimas ar 
apiplėšimas) migdoliniame kūne gali įdiegti ūmius prisiminimus. Kas- 
met šimtai tūkstančių Žmonių patiria panašias nelaimes, ir daugelis 
jaučiasi emociškai pažeisti, o tai palieka pėdsakus smegenyse. 

Smurtiniai veiksmai yra žalingesni nei stichinės nelaimės, tarkim, 
uraganas, nes, kitaip nei gamtos nelaimių aukos, prievartą patyrusieji 
jaučiasi tarsi jie būtų specialiai pasirinkti piktadarystei įvykdyti. Šis 
faktas griauna pasitikėjimą žmonėmis ir tikėjimą tarpusavio santykių 
saugumu; tokio tikėjimo stichinės nelaimės nesudrumsčia. Per kelias 
akimirkas pasaulis tampa pavojinga vieta, kur kiti žmonės gali kelti 
grėsmę tavo saugumui. 

Patirti žiaurumai aukų atmintyje įdiegia modelį, skatinantį bijoti 
visko, kas nors kiek primena patį užpuolimą. Vienas vyras, gavęs per 
galvą iš nugaros ir net nepamatęs užpuoliko, taip išsigando, kad vė- 
liau gatve stengdavosi eiti pirma kokios pagyvenusios moters, kad 
jaustųsi saugus, jog niekas nebesuduos jam. Moteris, užpulta kartu su 
ja liftu važiavusio vyro, kuris, grasindamas peiliu, privertė ją išlipti 
Negyvenamame aukšte, kelias savaites bijojo ne tik įžengti į liftą, bet 
Ir metro bei kitų uždarų vietų, kur ji jaustųsi lyg spąstuose. Pamačiusi 
Vyrą, kišantį ranką į švarko kišenę lygiai taip pat, kaip tai darė užpuo- 
likas, staiga pakilusi nuo suoliuko ji pradėjo bėgti. 

Kaip parodė išsigelbėjusiųjų po Holokausto tyrimas, siaubo pėd- 
sakai atmintyje ir dėl to persekiojanti nemiga gali išlikti visą gyveni- 
A: Praėjus beveik penkiasdešimčiai metų, kai jie kentė badą, juos 
vis dar persekiojo prisiminimai apie mylimųjų skerdynes ir nuolatinį 
siaubą nacių mirties stovyklose. Trečdalis jų teigė apskritai jaučią bai- 
mę. Beveik trys ketvirtadaliai sakė, prisiminę nacių persekiojimus, 
pamatę uniformuotą žmogų ar dūmus rūkstant iš kamino, išgirdę bel- 
džiant į duris ar lojant šunis, vis dar jaučią nerimą. Beveik 60 procen- 
tų teigia, kad Holokaustą prisimena beveik kiekvieną dieną, netgi 
pusei amžiaus praėjus; tie, kuriems šie požymiai pasireiškia aktyviai 
(tai yra aštuoniems iš dešimties), vis dar kenčia nuo pasikartojančių 
košmarų. Vienas išlikęs gyvas sakė: „Jei pergyvenai Aušvicą ir nesap- 
nuoji košmarų, tai tu nenormalus“. 


ATMINTYJE SUSTINGĘS SIAUBAS 


Keturiasdešimt aštuonerių metų Vietnamo karo veteranas, apie dvi- 
dešimt ketverius metus iškentęs tolimoje šalyje, pasakojo: 


Aš negaliu išsivaduoti iš prisiminimų! Mane vis užlieja įspūdžių, 
sukeltų, atrodo, visiškai nesusijusių dalykų, banga, pavyzdžiui, 
trinktelėjimas durimis, rytietės moters vaizdas, prisilietimas prie 
bambukinio čiužinio ar keptos kiaulienos kvapas. Praeitą naktį 
aš kaip niekad gerai miegojau. Bet anksti ryte praūžė audra ir 
nudundėjo griaustinis. Staiga prabudau sustingęs iš baimės. At- 
rodė, kad vėl esu Vietname, per patį musonų sezoną stoviu sar- 
gybos poste. Buvau įsitikinęs, kad kita kulkų kruša mane nužu- 
dys, kad greitai mirsiu. Mano rankos sustingo it ledas, visą kūną 
išpylė prakaitas. Jaučiau ant sprando kiekvieną stovintį plauką. 
Vos galėjau kvėpuoti, širdis daužėsi. Užuodžiau sieros kvapą. 
Staiga pamačiau, kas liko iš mano bičiulio Trojo... Nuo kito 
žaibo tvykstelėjimo ir griaustinio dundesio aš taip pašokau, kad 
nukritau ant grindų.? 


Šie siaubingi prisiminimai net ir po dviejų dešimčių metų buvu- 
siam kareiviui vis dar kelia tokią pat baimę, kokią jis jautė tą lemtinga 

dieną. Potrauminio streso sutrikimas rodo pavojingą nervų sistemos 
polinkį į baimę, kai žmogus į kasdienius gyvenimo momentus reaguo- 
ja kaip į kritišką situaciją. Užpuolimo scena, aprašyta antrajame sky- 
riuje, atrodo lemiama, nes atmintyje paliko tokias stiprias žymes: kuo 
žiauresni, labiau sukrečiantys ir siaubingesni būna įvykiai, sukeliantys 
migdolinio kūno reakciją, tuo jie sunkiau išdyla iš atminties. Iškilus 
šiems prisiminimams, nervinis pagrindas rodo, kaip smarkiai dėl vie- 
nintelio sukrečiančio siaubingo įvykio gali pasikeisti smegenų chemi- 
nės savybės.* Nors visi gauti duomenys apie potrauminio streso 
sutrikimą paprastai yra grindžiami vienu kuriuo įvykiu, panašūs rezul- 
tatai atsiranda ir dėl metų metais patiriamų žiaurumų, kaip kad būna 
vaikams, patiriantiems seksualinę, fizinę ar emocinę prievartą. 

Daugiausiai pasikeitimų smegenyse tyrimų atliekama Nacionali- 
niame potrauminio streso sutrikimo centre, įsteigusiame tyrimų cen- 
trus Veteranų administracijos ligoninėse, kur gydosi daugybė Vietna- 
mo ir kitų karų veteranų, kenčiančių dėl minėtojo sutrikimo. Iš šių 
tyrimų daugiausiai apie jį ir sužinome. Šias žinias galima pritaikyti ir 
gydant vaikus, patyrusius tokių skaudžių emocinių traumų kaip Klyv- 
lendo pagrindinės mokyklos moksleiviai. 

Daktaras Denisas Čarnėjus (Dennis Charney) pasakojo, kad „au- 
kos, patyrusios itin šiurpias traumas, gali biologiškai negrįžtamai pasi- 
keisti“.5 Jeilio psichiatras Čarnėjus yra Nacionalinio centro neurologi- 
jos klinikos direktorius. „Nesvarbu, ar tai buvo nuolatinis mūšių, kan- 
kinimų siaubas, ar pasikartojanti prievarta vaikystėje, ar vienkartinė 
patirtis, tarkim, patekus į uraganą ar žvelgiant mirčiai į akis autoavari- 
Joje. Bet koks nevaldomas stresas gali sukelti tokius pačius biologinius 
padarinius.“ 

Lemiamas žodis yra nevaldomas. Jeigu tik žmonės pajunta, kad 
gali šį tą padaryti katastrofiškomis aplinkybėmis, kad gali kontroliuoti 
situaciją, jie daug lengviau visa tai emociškai išgyvena nei tie, kurie 
Jaučiasi visiškai bejėgiai. Bejėgiškumo veiksnys subjektyviai nustel- 
bia įvykį. Kaip teigė centro Psichofarmakologijos klinikos laboratori- 
jos direktorius daktaras Džonas Kristalas (John Krystal), „sakykim, 
Vienas, užpultas peiliu, žino, kaip apsiginti, ir ima veikti, o kitas žmo- 

gus tokioje pačioje situacijoje galvoja: „Aš žuvęs!“ Didesnė tikimy- 
bė, kad būtent pastarasis po to jaus potrauminio streso sutrikimo pada- 
rinius. Pakitimai smegenyse vyksta tada, kai pradedi jausti, kad tavo 
gyvenimas yra pavojuje ir nieko negali padaryti“. 

Tyrimai parodė, jog bejėgiškumas yra klaiki būsena, sukelianti 
potrauminio streso sutrikimą. Buvo atlikta dešimtys bandymų su labo- 
ratorijos žiurkių poromis; kiekviena žiurkė buvo atskirame narvelyje: 
buvo paleisti nestiprūs, tačiau žiurkėms labai didelį stresą keliantys 
vienodo stiprumo elektros smūgiai. Tik viena žiurkė narvelyje turėjo 
svertą; kai jį nuspausdavo, elektros srovė abiejuose narveliuose būdavo 
nutraukiama. Savaites abi žiurkės gaudavo vienodą elektros smūgių 
kiekį. Tačiau ta žiurkė, kuri galėjo sustabdyti elektros srovę, patyrė 
neilgalaikius streso padarinius. Tik bejėgės žiurkės smegenyse atsira- 
do streso sukeltų pakitimų.* Vaikui, į kurį šaudoma žaidimų aikštelėje 
ir kuris mato paplūdusius krauju ir mirštančius savo draugus, ar moky- 
tojui, negalinčiam sustabdyti skerdynių, tas bejėgiškumas turėjo būti 
akivaizdus. 


PTSS — LIMBINĖS SISTEMOS SUTRIKIMAS 


Jau keli mėnesiai prabėgo nuo stipraus žemės drebėjimo, išvertusio 
ją iš lovos. Paniškai spiegdama ir bėgdama per visą tamsoje paskendusį 
namą, ji ieškojo savo ketverių metų sūnelio. Valandų valandas be mais- 
to, vandens ir šviesos jie susiglaudę tupėjo Los Andželo nakties šaltyje, 
o silpnesnių smūgių bangos drebino po jais žemę. Dabar, prabėgus mė- 
nesiams, ji beveik atsigavo po panikos, kelias dienas po įvykių vis ją 
apimdavusios, kai vien nuo durų trenksmo ji pradėdavo drebėti iš bai- 
mės. Vienintelė užsitęsusi problema - nemiga, atsirasdavusi tik tomis 
naktimis, kai jos vyro nebūdavo namie, kaip kad tą žemės drebėjimo 
naktį. 

Pagrindiniai tokios išmoktos baimės požymiai — įskaitant ir kraš- 
tutines jos formas, potrauminio streso sutrikimą - gali būti aiškinami 
limbinės sistemos pasikeitimais, susijusiais su migdoliniu kūnu. Vieni 

svarbiausių pakitimų vyksta melsvojoje vietoje (/ocus ceruleus) - struk- 
tūroje, reguliuojančioje dviejų medžiagų, vadinamų katecholami- 
nais - adrenalino ir noradrenalino, - sekreciją smegenyse. Šios neuro- 
cheminės medžiagos sutelkia kūno jėgas kritiškoje situacijoje; ta pati 
katecholamino banga su ypatinga jėga malšina ir prisiminimus. Esant 
potrauminio streso sutrikimui, ši sistema tampa hiperaktyvi ir išskiria 
labai dideles šių smegenų cheminių medžiagų dozes susidarius aplin- 
kybėms, kai iškyla (arba visai neiškyla) maža grėsmė, kaip nors pri- 
menanti įvykusią traumą. Todėl ir Klyvlendo pagrindinėje mokykloje 
vaikus apima panika, kai jie išgirsta greitosios pagalbos automobilio 
sireną, panašią į tas, kurias girdėjo savo mokykloje po šūvių. 

Melsvoji vieta ir migdolinis kūnas yra glaudžiai tarpusavyje susi- 
ję, kaip ir su kitais limbinės sistemos dariniais - hipokampu ir hipota- 
lamu; o katecholaminų veikimo zona apima ir smegenų žievę. Mano- 
ma, kad pasikeitimai šiose grandyse atsiranda dėl potrauminio streso 
sutrikimo požymių: nerimo, baimės, per didelio budrumo, greito nu- 
liūdimo ar susijaudinimo, pasiruošimo kovoti ar bėgti bei neišdildomų 
stiprių emocinių prisiminimų.* Vienas tyrimas parodė, kad Vietnamo 
karo veteranai, kenčiantys dėl potrauminio streso sutrikimo, turėjo 40 
procentų mažiau receptorių, stabdančių katecholaminų veikimą, nei 
tie vyrai, kuriems nepasireiškė šie požymiai - galima manyti, kad jų 
smegenyse įvyko ilgalaikių pakitimų, ir jų katecholaminų sekrecija 
tapo prastai kontroliuojama.? 

Kiti pakitimai vyksta grandyje, jungiančioje limbinę sistemą su 
hipofize, reguliuojančia kortikotropiną atpalaiduojantį veiksnį (KAV). 
KAV yra pagrindinis streso hormonas, kurį išskiria kūnas, kad sutelktų 
jėgas netikėtam atsakui „pulti ar sprukti“. Dėl įvairių pakitimų šio 
hormono išskiriama daugiau, ypač migdoliniame kūne, hipokampe ir 
Melsvojoje vietoje, taip kūnas parengiamas pavojingai situacijai, ku- 
rios iš tikrųjų nėra.'? 

Kaip man aiškino Djuko universiteto psichiatras daktaras Šarlis 
Nemerofas (Charles Nemeroff, „per didelis KAV kiekis verčia jus per- 
Nelyg stipriai reaguoti. Pavyzdžiui, jei esate Vietnamo karo vetera- 
Nas, kenčiantis dėl potrauminio streso sutrikimo, ir jei didelėje mašinų 

stovėjimo aikštelėje jus staiga apšviečia užpakaliniai automobilio ži- 
bintai, dėl išsiskyrusio KAV jus užlieja tokie patys jausmai kaip ir 
tada, kai patyrėte traumą: jūs išsigąstate, pradedate prakaituoti, dre- 
bate, jums gali iškilti praeities prisiminimai. Pernelyg stipriai reaguo- 
ja tie žmonės, kurių KAV sekrecija yra per didelė. Pavyzdžiui, jei 
prisėlintum bet kuriam Žmogui iš nugaros ir staiga suplotum rankomis, 
pirmą kartą jis išsigandęs pašoktų, bet taip neatsitiktų suplojus trečią 
ar ketvirtą kartą. Žmonės, turintys per daug KAV hormono, nepripran- 
ta: ir ketvirtąkart suplojus jie išsigąs lygiai taip pat kaip ir pirmąkart“." 

Treti pakitimai vyksta opiatinėje smegenų sistemos dalyje, išski- 
riančioje skausmą slopinančius endorfinus. Ji taip pat tampa hiperak- 
tyvi. Ši nervų sistemos grandis apima ir migdolinį kūną, ir smegenų 
žievę. Opiatai yra cheminės, veiksmingai nuskausminančios smege- 
nų medžiagos, kaip ir tos pačios cheminių medžiagų šeimos opiumas 
bei kiti narkotikai. Esant aukštam opiatų („smegenų morfijaus“) ly- 
giui, žmonės lengviau ištveria skausmą. Tai pastebėjo ir karo chirur- 
gai: sunkiai sužeistiems kareiviams reikėjo mažesnių narkotikų dozių 
skausmui įveikti nei lengvesnius sužalojimus patyrusiems civiliams. 

Panašiai pasireiškia ir potrauminio streso sutrikimas.'2 Endorfino 
pakitimai nauju aspektu papildo nervų sistemos, sužadintos vėl gavus 
traumą, sudėtį: taip nuslopinami kai kurie jausmai. Tai, atrodo, paaiš- 
kina seniai pastebėtus „negatyvius“ psichologinius potrauminio streso 
sutrikimo požymius: anhedoniją (negalėjimą jausti malonumo) ir ben- 
drą emocinį sąstingį - jausmą lyg būtum atitrūkęs nuo gyvenimo ar 
nuo rūpinimosi kitų jausmais. Tokių Žmonių artimieji gali patirti abe- 
jingumą dėl empatijos trūkumo. Kitas galimas padarinys yra atsiriboji- 
mas, suprantamas ir kaip negalėjimas prisiminti lemtingų traumą su- 
keliančio įvykio minučių, valandų ar net dienų. 

Dėl nervų sistemos pakitimų, atsiradusių veikiant potrauminio stre- 
so sutrikimui, žmogus, atrodo, taip pat būna labiau linkęs jautriau rea- 
guoti į traumą sukeliančius įvykius. Nemažai tyrimų su gyvūnais paro- 
dė, kad jei jauni gyvūnai patyrė net ir nedidelį stresą, vėliau gyveni- 
me dėl smegenų pokyčių, atsiradusių po traumą sukėlusio įvykio, jie 
buvo labiau pažeidžiami nei streso nepatyrusieji (vadinasi, būtina skU- 

biai gydyti potrauminio streso sutrikimo paveiktus vaikus). Tai, atro- 
do, galėtų paaiškinti, kodėl po tos pačios katastrofos vienam žmogui 
pasireiškia potrauminio streso sutrikimas, o kitam ne: migdolinio kūno 
funkcija —- įžvelgti grėsmę, ir kai gyvenime vėl susiduriama su tikru 
pavojumi, signalas būna aštresnis. 

Visi šie nervų sistemos pakitimai suteikia trumpalaikį pranašumą 
įveikiant žiaurias ir skaudžias kritiškas situacijas, kurios ir sudaro sąly- 
gas tiems pakitimams atsirasti. Sunkiose situacijose geriau būti budres- 
niam, viskam pasirengusiam, nepasiduoti skausmui, kūną parengti fi- 
ziniams smūgiams atlaikyti ir - tuo momentu - būti abejingam daly- 
kams, kurie galėtų trikdyti. Tačiau šie trumpalaikiai pranašumai pa- 
mažu virsta problemomis, kai smegenys pakinta tiek, kad tai tampa 
polinkiu; lyg automobilis su nuolat įjungta pirmąja pavara. Kai mig- 
dolinis kūnas ir su juo susijusios smegenų sritys stiprios traumos metu 
patenka į naujas aplinkybes, šis pakitimas - padidėjęs pasirengimas 
sukelti nervų sistemos emocinį išpuolį - reiškia, kad visas gyvenimas 
gali tapti viena kritine situacija, ir netgi „nekaltas“ įvykis gali sukelti 
nevaldomą baimės proveržį. 


PAKARTOTINIS EMOCJŲ IŠMOKIMAS 


Pasirodo, kad tokie traumą sukeliantys prisiminimai išlieka pasto- 
vūs smegenų funkcijose, todėl trukdo tolesniam mokymuisi - ypač kai 
norime iš naujo išmokti normaliai reaguoti į traumuojančius įvykius. 
Dėl potrauminio streso sutrikimo įgijus baimės, mokymosi ir atminties 
Mechanizmai būna iškreipti; ir vėl iš visų smegenų sričių didžiausias 
Vaidmuo tenka migdoliniam kūnui. Tačiau norint įveikti įgytą baimę, 
Svarbiausia yra naujoji smegenų žievė. 

Procesą, kai imama siaubingai bijoti to, kas visai nekelia grėsmės, 
Nes Mintyse tas dalykas siejamas su kuo nors bauginamu, psichologai 
Vadina baimės sąlygojimu. Daktaras Čarnėjus pažymi, kad gyvūnų 
laboratorijoje patirtas išgąstis sukelia baimę, galinčią išlikti ilgus me- 
tus. 15 Pagrindinė smegenų sritis, padedanti išmokti, išsaugoti ir veikti 

pagal šias baimes, yra grandis tarp tarpinių smegenų gumburo, migdo- 


linio kūno ir kaktinės smegenų skilties — tai kelias į nervų sistemos 
emocinį išpuolį. 

Paprastai, kai kas nors išmoksta ko nors bijoti dėl baimės sąlygo- 
jimo, ta baimė laikui bėgant mažėja. Tai, atrodo, atsitinka dėl natūra- 
liai vykstančio pakartotinio išmokimo, nes nuolat susiduriama su tuo 
pačiu gąsdinančiu dalyku, ir nieko baisaus nebeatsitinka. Taip vaikas, 
bijantis šunų dėl to, kad kažkada jį persekiojo urzgiantis vokiečių avi- 
ganis, natūraliai ir pamažu vis mažiau jų bijo, jei, sakysim, jis persike- 
lia gyventi ten, kur kažkas turi draugišką aviganį, ir praleidžia ne- 
mažai laiko žaisdamas su šunimi. 

Potrauminio streso sutrikimo atveju toks spontaniškas pakartoti- 
nis išmokimas nevyksta. Čarnėjus aiškina, kad dėl potrauminio streso 
sutrikimo atsiranda pakitimų smegenyse ir jie tokie dideli, kad migdo- 
linio kūno emocinis išpuolis vyksta kiekvieną kartą, kai kas nors net ir 
labai miglotai primena buvusią traumą ir taip sustiprina baimę. Tai 
reiškia, kad niekada tai, ko baiminamasi, nebus galima sieti su ramy- 
bės jausmu — migdolinis kūnas niekada neišmoks ramiau reaguoti. 
Psichiatras pastebi, kad „baimės išnykimas, pasirodo, siejasi su akty- 
viu mokymosi procesu“, susilpnėjusiu žmonėms, turintiems potraumi- 
nio streso sutrikimą, „skatinančiu nenormalų emocinių prisiminimų 
laikymąsi atmintyje“! 

Vis dėlto turint gerą patirtį net ir potrauminio streso sutrikimo po- 
veikis gali sumažėti. Stiprūs emociniai prisiminimai ir minčių bei re- 
akcijų modeliai, kuriuos jie sukelia, laikui bėgant gali pasikeisti. Čar- 
nėjus teigia, kad šis pakartotinis išmokimas vyksta smegenų žievėje. 
Pirminė baimė, įsitvirtinusi migdoliniame kūne, visiškai neišnyksta; grei- 
čiau kaktinės smegenų skilties žievė aktyviai slopina migdolinio kūno 
gebėjimą į smegenų ramybę atsakyti su baime. 

„Kyla klausimas, kaip greitai galite atsikratyti išmoktos baimės?“, - 
klausia Ričardas Deividsonas, Viskonsino universiteto psichologas, nu- 
statęs kairiojo smegenų pusrutulio kaktinės smegenų skilties žievės: 
kaip įtampos slopintojos, vaidmenį. Atlikęs laboratorinį eksperimen- 
tą, kurio metu žmonės pirmąkart išmoko nemėgti didelio triukšmo — 

tai išmokstamos baimės pavyzdys ir silpnesnio potrauminio streso su- 
trikimo paralelė, - Deividsonas atrado, kad žmonės, kurių kairiojo 
smegenų pusrutulio kaktinės smegenų skilties žievė veikė aktyviau, 
greičiau įveikė įgytą baimę. Tai tik patvirtina jos vaidmenį atsikratant 
išmoktos kančios.'5 


EMOCINIŲ SMEGENŲ „PERAUKLĖJIMAS“ 


Daugiau vilčių teikiančių išvadų apie potrauminio streso sindro- 
mą buvo gauta atlikus Holokaustą išgyvenusių žmonių tyrimus. Maž- 
daug trims ketvirtadaliams jų net ir po pusės šimtmečio stipriai pasi- 
reiškė potrauminio streso sutrikimo požymiai. Prieita teigiamos išva- 
dos, kad ketvirtadaliui išgyvenusių žmonių, anksčiau kentėjusių nuo 
tokių požymių, jie daugiau nebepasireiškė; paprasti jų gyvenimo įvy- 
kiai kažkaip įveikė problemą. Tų asmenų, kuriems šie požymiai 
visiškai neišnyko, smegenyse buvo rasta potrauminio streso sutrikimui 
tipiškų su katecholaminu susijusių pakitimų. Pasveikusiųjų smegeny- 
se tokių pakitimų nebuvo.'* Šis ir panašūs duomenys teikia vilčių, kad 
dėl potrauminio streso sindromo atsiradę smegenų pakitimai nėra ne- 
pataisomi ir kad žmonės gali atsigauti net ir po pačių baisiausių emo- 
cinių išgyvenimų - trumpiau tariant, emocijas reguliuojančios smege- 
nų sritys gali būti „perauklėtos“. Taigi net ir potrauminio streso sindro- 
mo sukeltos gilios traumos gali būti išgydytos, ir kelias į tokį išgijimą — 
pakartotinis išmokimas. 

Vienas tokių emocinių gydymo būdų, atrodo, pasireiškiantis spon- 
taniškai — bent jau vaikams, yra tokie žaidimai kaip „Perdis“. Jie su- 
teikia vaikams galimybę saugiai, kaip žaidimą dar kartą išgyventi 
traumą. Tai sudaro sąlygas dvejopam gijimui: viena vertus, prisimini- 
Mai atgyja be didelio nerimo, stiprių jausmų ir stresą sukeliančių emo- 
Cijų, kita vertus, vaikai mintyse tragedijos baigtį gali magiškai pa- 
kreipti į gerąją pusę: kartais žaisdami jie nužudydavo Perdį, tuo paro- 
dydami, kad gali valdyti situaciją ir dramatišku momentu nesijaučia 
bejėgiai, 

lima numatyti, kad tokius žaidimus kaip „Perdis“ žais jaunes- 
ali a A 
B patyrę nežabotą smurtą. Pirmoji tokius šiurpą keliančius 
į vaika! | a 2 | 
= P patyrusių prievartą, žaidimus pastebėjo daktarė Lenorė Ter (Le- 
vaikų; 


5 Chowchillos miesto Kalifornijoje, mažiau nei valanda kelio nuo Stok- 
| 


vaikų psichiatrė iš San Francisko.'" Panašius žaidimus žaidė 


tono, kur Perdis sukėlė tokią sumaištį, vaikai, kurie 1973 metais buvo 
pagrobti, kai autobusu važiavo namo iš vasaros stovyklos. Pagrobėjai 
autobusą ir vaikus slėpė dvidešimt septynias kankinamas valandas. 

Daktarė Ter pastebėjo, kad prabėgus penkeriems metams aukos 
vis dar žaidė pagrobimą. Pavyzdžiui, mergaitės jį žaidė su Barbėmis. 
Viena mergaitė, negalėjusi pakęsti kitų vaikų šlapimo, nuolat praus- 
davo savo lėlę (ją kankino prisiminimai, kaip apimti siaubo vaikai 
gulėjo kartu suvirtę į krūvą). Kita žaisdavo „Keliaujančią Barbę“: jos 
lėlė nuolat kur nors keliavo - nesvarbu kur - ir saugiai grįždavo, -toks 
ir buvo pagrindinis žaidimo tikslas. Trečia mergaitė mėgo žaisti, kaip 
jos lėlė įstringa oloje ir dūsta. 

Suaugusieji, patyrę sunkią traumą, kenčia nuo psichinio sąstin- 
gio, blokuojančio katastrofos prisiminimus ar jausmus, tuo tarpu vaikų 
psichika reaguoja kitaip. Daktarė Ter tiki, kad jie rečiau sustabarėja 
po traumos, nes fantazuodami, žaisdami ir svajodami atkuria ir per- 
galvoja jiems tekusius sunkius išmėginimus. Tokie savanoriški trau- 
mos kartojimai užkerta kelią poreikiui slopinti stipriai veikiančius pri- 
siminimus, kurie vėliau gali pratrūkti kaip praeities vaizdiniai. Jei trauma 
nėra labai didelė, tokia kaip einant pas stomatologą plombuoti dan- 
ties, gali užtekti ją pakartoti vieną ar du kartus. Tačiau jei ji didžiulė, 
vaikui reikia nesibaigiančių įvykio, to nemalonaus, monotoniško ritu- 
alo kartojimų. 

Vienintelis būdas suprasti situaciją, sustingusią migdoliniame kū- 
ne, yra menas — pasąmonės tarpininkas. Emocijas reguliuojanti sme- 
genų sritis gerai suvokia simbolines prasmes ir metodą, Froido vadintą 
„pirminiu procesu“, — metaforų, pasakojimo, mito ir meno siunčiamus 
pranešimus. Šis būdas dažnai taikomas gydant traumą patyrusius vai- 
kus. Kartais menas gali paskatinti vaikus kalbėti apie siaubą kelianti 
momentą, apie kurį kitaip jie neišdrįstų prasitarti. 

Spenseris Etas, vaikų psichiatras iš Los Andželo, pasakoja apie pen- 
kerių metų berniuką, kuris kartu su motina buvo pagrobtas jos buvusio 
meilužio. Vyras nusivežė juos į motelį, ten liepė berniukui pasislėpti po 
antklode, o pats mirtinai sumušė jo motiną. Visiškai suprantama, kad 
berniukas nenorėjo su Etu kalbėti apie tai, ką matė iš po antklodės. 
Taigi Etas paprašė jo ką nors nupiešti. 

Psichiatras prisimena, kad berniukas nupiešė lenktynininką nepa- 
prastai didelėmis akimis. Etas mano, kad milžiniškos akys rodo ber- 
niuko drąsą vogčiomis stebėti žudiką. Tokios paslėptos užuominos apie 
traumą sukėlusią sceną beveik visada pastebimos ją patyrusių vaikų 
piešiniuose. Eto terapijoje piešimas tapo pirmuoju iš anksto apgalvotu 
žingsniu tokiems vaikams padėti. Stipriai veikiantys, juos užvaldan- 
tys prisiminimai prasiveržia į piešinius lygiai taip pat kaip ir į jų mąs- 
tymą. Be to, pats piešimas yra terapijos dalis, traumos įveikimo pradžia. 


PAKARTOTINIS EMOCIJŲ IŠMOKIMAS IR 
ATSIGAVIMAS PO TRAUMOS 


Irenos pasimatymas baigėsi pasikėsinimu išprievartauti. Nors ji ir 
pabėgo nuo užpuoliko, jis ir toliau nepaliko jos ramybėje: var- 
gino ją nešvankiais pokalbiais telefonu, grasino panaudoti jė- 
gą, skambino vidury nakties, persekiojo ir slapčia stebėjo kiek- 
vieną jos žingsnį. Ji mėgino kreiptis pagalbos į policiją, tačiau 
jie jos problemą palaikė visai nereikšminga, nes „iš tikrųjų nie- 
ko neatsitiko“. Kai Irena pagaliau kreipėsi į psichoterapeutą, 
jai buvo pasireiškę potrauminio streso sutrikimo požymių, ji vi- 
sai nustojo bendrauti ir jautėsi įkalinta savo pačios namuose. 


Irenos atveju remiasi Harvardo psichiatrė daktarė Džudit Luis Her- 
Man (Judith Lewis Herman), savo novatoriškame darbe nurodanti svar- 
biausius žingsnius norint atsigauti po traumos. Daktarė Herman mato 
tris etapus: saugumo jausmo susigrąžinimą, traumą sukėlusio įvykio 
smulkmenų prisiminimą bei liūdesį dėl praradimų ir pagaliau norma- 
laus gyvenimo atkūrimą. Kaip matysime, tokia šių žingsnių seka yra 
biologiškai pagrįsta: ji, atrodo, atspindi, kaip emocinės smegenys vėl 

okosi gyvenimo nelaikyti kritiška situacija, kai nuolat laukiama, 
m 


kad kas nors atsitiktų. 
Pirmas žingsnis - saugumo jausmo atgavimas - turbūt supranta- 


mas kaip būdas nuraminti per daug įsibaiminusias ir per lengvai 
sužadinamas emocijas, kad būtų galima sudaryti sąlygas pakartoti- 
niam mokymuisi.'? Dažnai pacientams pirmiausia aiškinama, kad jų 
krūpčiojimai ir košmarai, per didelis budrumas ir panika yra PTSS po- 
žymių dalis. Tai supratus, požymiai tampa ne tokie gąsdinantys. 

Kitas žingsnis — padėti pacientams atgauti tikėjimą, jog jie gali 
kontroliuoti situaciją, ir užmiršti traumą sukėlusio įvykio metu patirtą 
bejėgiškumo jausmą. Irena, pavyzdžiui, sutelkė savo draugus ir šei- 
mą, galinčius apsaugoti ją nuo persekiotojo, ir sugebėjo priversti įsi- 
kišti policiją. 

Žmonės, kenčiantys dėl potrauminio streso sutrikimo, jaučiasi „ne- 
saugūs“ ne tik tada, kai bijo aplink tykančių pavojų; jų nesaugumas iš 
pradžių reiškiasi daug intymiau: jie nesijaučia galintys kontroliuoti 
to, kas vyksta su jų pačių kūnais ir emocijomis. Tai suprantama, nes 
potrauminio streso sutrikimas per daug sužadina migdolinį kūną, ir 
įvyksta emocinis išpuolis. 

Gydymas vaistais yra vienas iš būdų padėti pacientams pajusti, 
kad nereikia kankintis dėl užplūstančio nesuprantamo nerimo, nemi- 
gos ar košmarų. Farmacininkai tikisi vieną dieną sukurti vaistus, 
galinčius sumažinti potrauminio streso sutrikimo poveikį migdoliniam 
kūnui ir su juo susijusioms neurotransmiterių grandims. Tačiau kol kas 
esama tik keletą šių pakitimų gydančių vaistų. Tai antidepresantai, 
veikiantys serotonino sistemą, ir betablokeriai, kaip propranololis, stab- 
dantys aktyvią simpatinės nervų sistemos veiklą. Pacientai taip pat 
gali išmokti atsipalaidavimo technikų, galinčių jiems padėti įveikti 
susierzinimą ir nervingumą. Fiziologinė ramybė atveria galimybę pa- 
žeistai emocijų grandžiai iš naujo atrasti, kad gyvenimas nėra nuola- 
tinė grėsmė, ir pasijusti ligoniams bent iš dalies saugesniems. 

Kitas gydymo žingsnis — saugioje aplinkoje atpasakoti, atkurti 
traumą sukėlusį įvykį, leidžiant emocinei sistemai įgyti naują, rea- 
lesnį supratimą ir reaguoti į traumos prisiminimus ir jų sukėlėjus. Kai 

pacientai atpasakoja šiurpias traumos smulkmenas, atmintis, veikiant 
emocijas reguliuojančiai smegenų sričiai, pradeda keistis. Atpasako- 
jimo tempas labai svarbus - mėgdžiojamas tempas, kurį natūraliai 
pasirenka žmonės, galintys atsigauti po traumos, nesikankinti dėl PTSS 
požymių. Šiais atvejais dažnai atrodo, kad yra vidinis laikrodis, nelei- 
džiantis žmonėms, persekiojamiems įkyrių prisiminimų, kurie skatina 
dar kartą išgyventi traumą, ištisas savaites ir net mėnesius beveik nie- 
ko neprisiminti iš tų siaubingų įvykių.!'* 

Tai pasineriant į prisiminimus, tai trumpai nuo jų pailsint, atrodo, 
susidaro sąlygos spontaniškai peržvelgti traumą sukėlusį įvykį ir pa- 
kartotinai išmokti emociškai į jį reaguoti. Daktarė Herman teigia, kad 
tiems, kurių potrauminio streso sindromas sunkiau gydomas, įvykio 
atpasakoji mas kartais gali sukelti didžiulę baimę. Tokiu atveju psichiat- 
ras turėtų sulėtinti tempą, kad išlaikytų paciento reakcijas pakenčia- 
mo lygio ir jis netrukdytų pakartotinai išmokti. 

Psichiatras skatina pacientą atpasakoti dramatiškus įvykius kuo 
aiškiau, kaip siaubo filme, prisimenant visas baisias smulkmenas. Tai 
apima ne tik detales to, ką jis matė, girdėjo, užuodė ar jautė, bet ir jo 
reakcijas — didelę baimę, pasišlykštėjimą, koktumą. Tikslas yra visus 
prisiminimus išreikšti žodžiais, tai yra užfiksuoti tas prisiminimų dalis, 
nuo kurių galėjo būti atsiribota ir kurių galėjo nebūti sąmoninguose 
prisiminimuose. Kai įvardijamos jutimų detalės ir jausmai, naujoji sme- 
genų žievė lengviau valdo prisiminimus, nes jų sukeltos reakcijos gali 
būti pateiktos daug aiškiau ir todėl lengviau valdomos. Tuo metu pa- 
kartotinis emocijų mokymasis daugiausia vyksta per įvykių ir jų su- 
keltų emocijų išgyvenimą, tik šį kartą saugioje aplinkoje patikimo 
Psichiatro draugijoje. Taip emocijų sistema gauna pirmą svarbią pa- 
Mmoką - kad saugumas, o ne nuolatinis siaubas gali būti patiriamas 
Kartu su traumos prisiminimais. 

Penkiametis, stebėjęs siaubingą motinos nužudymą ir nupiešęs 
Žmogų didžiulėmis akimis, daugiau nebepiešė, vietoj to jis ir jo psi- 
Chiatras Spenseris Etas žaidė žaidimus, kurdami tarpusavio ryšį. Labai 
Iš lėto berniukas pradėjo atpasakoti žmogžudystės istoriją, iš pradžių 
Stereotipiškai, kas kartą kiekvieną detalę lygiai taip pat išdėstyda- 

mas. Tačiau pamažu jo pasakojimas tapo atviresnis ir laisvesnis, pasa- 
kodamas jis Vis mažiau įsitempdavo. Tuo metu ir košmarai naktimis 
tapo retesni. Eto nuomone, tai ženklas, kad „trauma valdoma“. Po 
truputį jų kalba nuo traumos sukeltų baimių pakrypo į berniuko kas- 
dienio gyvenimo įvykius, kai jis prisitaikė prie naujo gyvenimo su 
tėvu. Galiausiai vaikas galėjo kalbėti tik apie savo kasdienį gyveni- 
mą, kas laikoma traumos poveikio išnykimu. 

Daktarė Herman mano, kad pacientams reikia gedėti to, ką pra- 
rado dėl traumos: ar tai būtų sužalojimas, ar mylimo žmogaus mirtis, 
ar santykių nutrūkimas, ar apgailestavimas, kad ko nors nepadarė, ar 
paprasčiausias sukrėtimas dėl žmonių nepatikimumo. Pasakojant to- 
kius skaudžius įvykius gedėti yra svarbiausia: tai rodo gebėjimą va- 
duotis iš traumos padarinių. Pacientai gali vėl žiūrėti į priekį, tikėti, 
kurti naują gyvenimą, laisvą nuo traumos gniaužtų, o ne būti nuolat 
valdomi praeities įvykių. Atrodo, kad traumos sukeltas siaubas, lyg 
užkeikimas, gali būti sunaikintas nuolat jį permąstant ir iš naujo išgy- 
venant. Kiekviena sirena nebūtinai turi kelti baimę, ir kiekvienas gar- 
sas naktį nebūtinai turi sukaustyti siaubo prisiminimais. 

Daktarė Herman teigia, kad retkarčiais pasireiškiantys požymiai 
dažnai išlieka, bet yra dalykų, rodančių, kad trauma jau beveik įveik- 
ta: fiziologiniai požymiai susilpnėję tiek, kad jie yra lengvai suvaldo- 
mi, o dramatiškų įvykių prisiminimų sukelti jausmai ramiai išgyvena- 
mi. Ypač reikšminga tai, kad traumą sukėlusių įvykių prisiminimai jau 
nebeprasiveržia nesuvaldomai, greičiau jie gali būti dar kartą savano- 
riškai permąstyti ir, turbūt svarbiausia, nustumti į šalį kaip ir bet kurie 
kiti prisiminimai. Pagaliau tai reiškia kūrimą naujo gyvenimo, kur 
vyrauja tvirti bei pasitikėjimo kupini tarpusavio ryšiai ir atrandama 
prasmė net ir to pasaulio, kuriame gali būti padaryta tokia skriauda.?? 
Visa tai yra emocijas reguliuojančios smegenų srities sėkmingo per- 
auklėjimo ženklai. 

PSICHOTERAPIJA KAIP EMOCIJŲ MOKYMAS 


Laimei, daugelio iš mūsų gyvenime tokie katastrofiški momentai, 
kurių baisūs prisiminimai įsirėžia į atmintį, yra reti. Tačiau ta pati 
sistema, kai taip aiškiai iškyla traumą sukeliantys prisiminimai, vei- 
kia ir ramesniais gyvenimo momentais. Paprastos vaikystės situacijos, 
tokios kaip nuolatinis ignoravimas ir tėvų dėmesio ar švelnumo trūku- 
mas, apleidimas ar praradimas, socialinis atmetimas, gali niekada ne- 
pasiekti aukščiausios traumos ribos, bet jie tikrai palieka pėdsakus 
emocijas reguliuojančioje smegenų srityje ir vėliau gyvenime, arti- 
mai bendraujant su žmonėmis, sukelia įvairių sutrikimų - ašaras, pyk- 
čio protrūkius. Jei galima išgydyti potrauminio streso sutrikimą, tuo 
labiau galima atsikratyti ne tokių gilių emocinių randų, kurių turi dau- 
gelis iš mūsų. Tai ir yra psichoterapijos užduotis. Ir apskritai emocinis 
intelektas pradeda veikti tada, kai išmokstama sėkmingai tvarkytis su 
šiomis slegiančiomis reakcijomis. 

Pagal reakcijas, vykstančias tarp migdolinio kūno ir „daugiau ži- 
nančios“ kaktinės smegenų skilties žievės, galima sudaryti neuroana- 
tominį modelį, kaip psichoterapija performuoja tvirtus, neadaptyvius 
emocinius modelius. Kaip spėja Jozefas Ledu, nervų sistemą tiriantis 
mokslininkas, atradęs, kad migdolinis kūnas skatina emocinius išpuo- 
lius, „jei kartą jūsų emocinė sistema ko nors išmoko, atrodo, tai nieka- 
da nedings. Psichoterapija iš tikrųjų moko tai kontroliuoti: ji moko 
jūsų naująją smegenų žievę slopinti migdolinį kūną. Polinkis veikti 
yra nestiprus, kol pagrindinė su tuo susijusi emocija lieka prislopinta“. 

Dėl smegenų struktūros, nuo kurios priklauso pakartotinis emoci- 
Jų mokymasis, net ir po sėkmingos psichoterapijos pasireiškia rudi- 
Mentinė reakcija - ankstesnio jautrumo ir baimės, dėl kurių susidarė 
netinkamas emocinis modelis, liekana.?' Kaktinės smegenų skilties 
Žievė gali patobulinti arba pristabdyti migdolinio kūno impulsą griau- 
ti, bet pati reakcija vis tiek įvyks. Taigi, kol negalime nuspręsti, kada 
Įvyks mūsų emociniai išpuoliai, turime stebėti, kiek laiko jie trunka. 
Greitesnis atsigavimas po tokių išpuolių gali būti vienas iš emocinės 
brandos požymių. 

Terapijos metu iš esmės keičiasi mūsų atsakas po to, kai jau buvo 
emociškai sureaguota, tačiau tendencija, kad reakcijos visai nebus, 
neišnyksta. To įrodymas yra daugelis psichoterapijos tyrimų, atliktų 
vadovaujant Lesteriui Liuborskiui (Lester Luborsky) ir jo kolegoms iš 
Pensilvanijos universiteto (JAV).22 Jie analizavo pagrindinius Žmonių 
tarpusavio konfliktus, dėl kurių šimtai pacientų atėjo į psichoterapijos 
kabinetą. Tai tokios problemos kaip didžiulis troškimas būti pripažin- 
tam ar artimai susidraugauti, nesėkmės baimė ar per didelė priklauso- 
mybė nuo kitų. Buvo nuodugniai išanalizuotos tipiškos (visada pa- 
smerktos žlugti) pacientų reakcijos, pasireikšdavusios, kai šie norai ir 
baimės iškildavo į paviršių bendraujant su kitais: jie per daug reika- 
laudavo, į ką kitas žmogus dažnai atsakydavo pykčiu ar šaltumu, ar- 
ba atsitraukdavo gindamasis nuo laukiamos įžeidžiamos pastabos, o 
kitas žmogus dėl, atrodytų, atmetimo reakcijos likdavo susierzinęs. Dėl 
tokių bloga lemiančių atsitikimų pacientus, suprantama, užplūsdavo 
nemalonūs jausmai - neviltis ir liūdesys, apmaudas ir pyktis, įtampa ir 
baimė, kaltė ir priekaištai sau ir pan. Kad ir koks būtų buvęs pacientas, 
jis, atrodo, atsiskleisdavo per svarbesnius santykius: tiek bendraudamas 
su sutuoktiniu ar mylimuoju, tiek su vaiku ar tėvais, tiek su bendradar- 
biais ar viršininku. 

Tačiau ilgalaikės terapijos metu šie pacientai pasikeitė dvejopai: 
į įvykius jie reagavo nebe taip aštriai, netgi ramiai, jų atvira reakcija 
tapo daug veiksmingesnė siekiant to, ko jie iš tikrųjų tikėjosi iš tarpu- 
savio santykių. Vis dėlto vienas dalykas nepasikeitė — užslėptas troš- 
kimas ar baimė ir jų pirminis skausmas. Kai pacientams buvo likę tik 
keli psichoterapijos seansai, jie jau gebėjo, palyginti su terapijos 
pradžia, dvigubai rečiau negatyviai reaguoti ir dvigubai dažniau iš 
kito žmogaus sulaukė teigiamo atsako, kurio taip troško. Tačiau visai 
nepasikeitė jų ypatingas noras tuos poreikius patenkinti. 

Galime manyti, kad smegenų limbinė sistema siunčia pavojaus 
signalus kaip atsaką į bet kokią užuominą apie baimę keliantį įvykį, 
bet kaktinės smegenų skilties žievė ir su ja susijusios sritys turėtų iš- 
mokti naujo, sveikesnio atsako. Kitaip tariant, emocinės pamokos, 
net ir giliausiai įsitvirtinę įpročiai, įgyti dar vaikystėje, gali įgauti 
naują formą. Emocijų mokymasis vyksta visą gyvenimą. 

TEMPERAMENTAS NE VISKĄ 
NULEMIA 


Tai tiek norėjau papasakoti apie kintančius emocinius modelius, 
kurių išmokstama. Bet reikėtų prisiminti ir genetiškai paveldimą reaga- 
vimo būdą - ar gali jį keisti, tarkim, iš prigimties labai nepastovūs ar 
liguistai drovūs žmonės? Temperamentas, t. y. mums būdingos emoci- 
nio gyvenimo nuotaikos, sudaro mūsų charakterio pagrindą. Kiekvie- 
nas Žmogus turi mėgstamą emocijų diapazoną. Kaip ir daugelis kitų 
savybių, temperamentas įgyjamas genetinėje loterijoje, kuri daug Ie- 
mia žmogaus gyvenime. Visi tėvai yra pastebėję, kad vieni vaikai 
nuo gimimo būna tylūs ir ramūs, o kiti irzlūs ir sunkiai valdomi. Kyla 
klausimas, ar patirtis gali keisti tokią genetiškai nulemtą emocijų vi- 
sumą? Ar iš prigimties drovus vaikas gali užaugti savimi pasitikinčiu 
žmogumi? O gal prigimtis galutinai nulemia mūsų emocinį gyveni- 
mą? 

Atsakymus į šiuos klausimus galima rasti žymaus amžiaus tarps- 
nių psichologijos specialisto iš Harvardo universiteto Džeromo Kaga- 
no (Jerome Kagan) veikale.' Kaganas nurodo, kad yra mažiausiai ketu- 
ri temperamento tipai: drovus, drąsus, linksmas ir liūdnas. Tą lemia 
skirtinga smegenų veikla. Tačiau to paties temperamento žmonės taip 
Pat skiriasi vienas nuo kito - tai priklauso nuo įgimtų smegenų veiklos 
savybių: pavyzdžiui, nuo to, kaip greitai įsiplieskia kokia nors emoci- 
ja, kiek laiko ji užtrunka, kokį intensyvumą pasiekia. Savo darbe Kaga- 
Nas susitelkia ties vienu iš aspektų: ties temperamento kaita nuo drąsos 
Iki drovumo. 

Jau ne vieną dešimtmetį Harvardo universitete veikia Viljamo 
Džeimso vardu pavadinta Vaiko vystymosi laboratorija. Čia Kaganas ir 

jo bendradarbiai atlieka įvairius kūdikių ir pradėjusių vaikščioti vaikų 
vystymosi tyrimus. Mokslininkai pastebėjo, kad drovumo požymiai 
pradeda ryškėti jau dvidešimt pirmąjį vaiko gyvenimo mėnesį. Ekspe- 
rimento metu vaikams buvo leidžiama žaisti niekieno nevaržomiems. 
Vieni nė kiek nesvyruodami tuojau pat ėmėsi veiklos; kiti buvo ne 
tokie drąsūs ir ryžtingi, dvejojo, laikėsi įsikibę savo motinų ir tyliai 
stebėjo žaidžiančius bendraamžius. Maždaug po ketverių metų, kai 
eksperimente dalyvavę vaikai jau lankė darželį, Kagano vadovaujama 
mokslininkų grupė juos vėl stebėjo. Nė vienas iš tada lengvai bendra- 
vusių vaikų ir dabar nebuvo drovus, tuo tarpu du trečdaliai droviųjų 
vis dar buvo nedrąsūs. 

Kagano nuomone, pernelyg jautrūs ir baikštūs vaikai suaugę bū- 
na neryžtingi ir nedrąsūs. Apie 15-20 proc. vaikų iš prigimties yra, 
psichologo žodžiais tariant, „užslopinto elgesio“. Jau kūdikystėje šie 
vaikai baiminasi visko, kas yra nepažįstama, todėl jie nedrąsiai ragau- 
ja naujų valgių, vengia svetimų gyvūnų, nemėgsta naujų vietų, nedrą- 
siai jaučiasi tarp nepažįstamų žmonių. Be to, jie jautrūs ir kitiems daly- 
kams, pavyzdžiui, yra linkę save kaltinti ir sau priekaištauti. Tokie vai- 
kai sustingsta iš baimės kiekvieną kartą, kai reikia bendrauti: per užsi- 
ėmimus, žaidimų aikštelėje, susitikę su naujais žmonėmis — visada, 
kai tik į juos atkreipiamas dėmesys. Suaugę jie dažnai vakarėlių metu 
ramsto sienas, liguistai bijo viešai kalbėti ir pan. 

Tomas, vienas iš Kagano eksperimente dalyvavusių berniukų, bu- 
vo tipiškas drovuolis. Nuo ankstyvos vaikystės - būdamas ir dvejų, ir 
penkerių, ir septynerių metų amžiaus - jis visko perdėtai baiminosi. 
Apklausiamas psichologo, trylikametis Tomas sėdėjo visas įsitempęs, 
tiesia nugara, kandžiojo lūpas, trynė rankas, žvelgė bereikšmiu žvilgs- 
niu ir nedrąsiai šyptelėjo tik pasakodamas apie savo merginą. Atsaki- 
nėjo trumpai ir atrodė susikaustęs.? Tomas prisiminė maždaug iki vie- 
nuolikos metų buvęs labai drovus: kiekvieną kartą, kai reikėdavo už- 
kalbinti bendraamžius, jį išpildavo prakaitas. Jis daug ko nepagrįstai 
bijojo: pavyzdžiui, galimo gaisro, nerti į vandenį, likti vienas tamsoje. 
Tomas dažnai sapnavo košmarus - kad jį puola pabaisos. Nors pasku- 
tinius dvejus metus jis nebesijautė esąs toks drovus, jam vis dar buvo 

nejauku bendrauti su bendraamžiais, o labiausiai Tomas nerimavo dėl 
pažymių, nors mokėsi labai gerai. Berniukas tėvo pavyzdžiu norėjo 
tapti mokslininku, nes tokia vienatvės reikalaujanti specialybė tiko jo 
intravertiškam būdui. 

Ralfas, priešingai nei Tomas, visada išsiskyrė drąsa ir draugišku- 
mu. Per pokalbį su psichologu jis sėdėjo laisvai atsirėmęs į kėdės atlo- 
šą, neatrodė susijaudinęs, daug ir mielai pasakojo lyg bendraamžiui, 
nors su pašnekovu juos skyrė net dvidešimt penkeri metai. Vaikystėje 
jis bijojo tik dviejų dalykų — šunų po to, kai didelis šuo užšoko ant jo, 
trejų metų vaiko, ir skrydžių, kai būdamas septynerių jis išgirdo apie 
lėktuvo avariją, tačiau ta baimė greitai praėjo. Draugiškas ir visų mėgs- 
tamas Ralfas niekada nemanė esąs drovus. 

Drovių vaikų nervų sistema iš prigimties yra jautresnė, todėl jie 
reaguoja ir į nereikšmingus dirgiklius. Pavyzdžiui, tokių kūdikių širde- 
lės plaka daug greičiau nei kitų mažylių, kai jie atsiduria neįjprastoje 
aplinkoje. Dvidešimt vieno mėnesio amžiaus uždaro būdo kūdikiai, 
kurie buvo tiriami, atitraukti nuo žaidimo susijaudindavo daug labiau 
nei kiti vaikai. Tą rodė ir širdies plakimo dažnio matavimo aparatas. 
Toks greitai kylantis nerimas yra jų drovumo pagrindas: kiekvieną naują 
žmogų ar situaciją jie laiko galima grėsme. Šis jausmas paprastai ne- 
apleidžia visą gyvenimą. Galbūt todėl nereta vidutinio amžiaus mote- 
ris, prisimenanti vaikystėje buvusi labai drovi, dažnai jaučia baimę, 
nerimą ar kaltę bei kenčia nuo streso sukeltų fizinių negalavimų, tokių 
kaip migreninis galvos skausmas, žarnyno ar skrandžio jautrumas.3 


DROVUMO NEUROCHEMIJA 


Kagano teigimu, atsargusis Tomas ir drąsusis Ralfas skiriasi neuro- 
nų grandinės, besibaigiančios migdoliniame kūne, jautrumu. Moksli- 
ninko nuomone, dėl įgimtų neurocheminių savybių baikščių žmonių 
neuronų grandinė yra lengvai sužadinama, todėl jie vengia to, ko ne- 
Pažįsta, nemėgsta nepastovumo, nuolat dėl ko nors nerimauja. Tokių 
kaip Ralfas nervų sistema ne tokia jautri, jų migdoliniam kūnui suža- 

dinti reikia daug stipresnių dirgiklių, todėl tokius žmones sunkiau iš- 
gąsdinti, jie mėgsta bendrauti, susipažinti su naujais žmonėmis, ištirti 
naujas vietas. 

Kokį temperamentą kūdikis paveldėjo, galima suprasti iš to, ar jis 
dirglus, ar labai susijaudina susidūręs su kuo nors nepažįstamu. Pa- 
prastai kas penktas kūdikis būna drovus, o maždaug du penktadaliai 
pasižymi gyvu temperamentu. 

Savo išvadas Kaganas grindžia ir neįprastai baikščių kačių stebė- 
jimo duomenimis. Užuot elgusiosi kaip ir derėtų legendiniu smalsumų 
garsėjantiems naminiams gyvulėliams, katės vengė naujų dalykų ir 
nenoriai tyrinėjo naują aplinką. Jos puolė tik smulkius graužikus, di- 
desnių nedrįso liesti, tuo tarpu drąsesnės katės su pasimėgavimu juos 
persekiojo. Smegenų tyrimai parodė, kad kai kurios baikščių kačių mig- 
dolinio kūno dalys yra nepaprastai jautrios, todėl labai greitai sužadi- 
namos (pavyzdžiui, kai katė išgirsta grasinamą priešininkės šnypšti- 
mą). 

Maždaug vieno mėnesio kačiukų būdas jau aiškiai atsiskleidžia, 
nes tada migdolinis kūnas būna pakankamai subrendęs ir jau gali kon- 
troliuoti smegenų sistemą bei sprendimus veikti. Vienas kačiuko sme- 
genų brendimo mėnuo prilygsta aštuoniems kūdikio smegenų brendi- 
mo mėnesiams. Taigi, kaip pastebi Kaganas, maždaug nuo aštuonių 
devynių mėnesių amžiaus vaikai pradeda bijoti nepažįstamų Žmonių. 
Tarkim, jei motina palieka kūdikį kambaryje vieną su nepažįstamu 
žmogumi, mažylis pradeda verkti. Psichologo nuomone, labai nedrą- 
sūs vaikai gali būti paveldėję didelį kiekį noradrenalino ar kitų sme- 
genų cheminių elementų, jaudrinančių migdolinį kūną, todėl jį leng- 
va sužadinti. 

Laboratorijoje tiriant vaikystėje gana drovių jaunų vyrų ir moterų 
reakciją į aštrius kvapus, buvo nustatyta, kad padidėjęs jų širdies pla- 
kimo dažnis išlieka daug ilgiau nei bendrauti mėgstančių bendraam- 
žių. Tai rodo, kad didelis noradrenalino kiekis ilgiau palaiko sužadinta 
migdolinį kūną, o per neuronų grandinę - ir simpatinę nervų sistemą“ 
Kaganas pastebėjo, kad drovių vaikų simpatinės nervų sistemos veik“ 
los intensyvumą atspindi tokie rodikliai kaip aukštesnis kraujospūdis: 

išsiplėtę vyzdžiai, didesnis noradrenalino kiekis šlapime ir pan. 

Kitas drovumo barometras yra tylėjimas. Kagano vadovaujama 
psichologų grupė pastebėjo, kad natūralioje aplinkoje - per užsiėmi- 
mus darželyje, susidūrę su nepažįstamais vaikais ar kalbinami suau- 
gusio žmogaus - drovieji vaikai kalba mažiau. Vienas nedrąsus darže- 
linukas nieko neatsakydavo vaikams, kurie į jį kreipdavosi, ir didžiąją 
laiko dalį darželyje praleisdavo stebėdamas žaidžiančius bendraam- 
žius. Mokslininko nuomone, drovų tylėjimą susidūrus su naujove ar 
pajutus grėsmę sukelia neuronų grandinė tarp priekinių smegenų, mig- 
dolinio kūno ir greta esančios limbinės srities, kuri atsakinga už garsų 
tarimą (dėl to patyrę sukrėtimą mes kartais „prarandame žadą“). 

Itin jautriems vaikams gali išsivystyti nerimo sutrikimai, tokie kaip 
panikos priepuoliai. Vienas tyrimas parodė, kad 44 berniukai ir mer- 
gaitės iš 754 šeštų septintų klasių mokinių jau buvo patyrę bent vieną 
panikos priepuolį arba pastebėję jo simptomų. Nerimo epizodus daž- 
niausiai sukelia ankstyvajai paauglystei būdingi baimės ir nerimo šal- 
tiniai, tokie kaip pirmasis pasimatymas ar svarbus egzaminas. Daugu- 
ma vaikų tą nerimą gana nesunkiai įveikia, tačiau droviems paaug- 
liams, kuriuos nepaprastai gąsdina neįprastos situacijos ir aplinkybės, 
pasireiškia panikos simptomai: pradeda stipriai plakti širdis, pritrūksta 
kvapo, dusina ir kartu apima jausmas, tarsi turėtų atsitikti kažkas bai- 
saus — jie išprotės arba mirs. Pasak mokslininkų, šie epizodai nėra 
tokie rimti, kad paauglių išgyvenamą paniką galima būtų laikyti psi- 
Chikos sutrikimu, tačiau jie signalizuoja, jog vėliau šiems paaugliams 
gali išsivystyti minėtasis sutrikimas. Suaugusieji, kurie kenčia nuo pa- 
Nikos priepuolių, prisimena, kad jie prasidėję dar paauglystėje. 

Nerimo priepuolių antplūdis yra glaudžiai susijęs su lytiniu bren- 
dimų. Mergaitės, kurioms lytinis brendimas buvo tik prasidėjęs, nebu- 
VO patyrusios tokių priepuolių, o maždaug 8 proc. lytiškai subrendusių 
Paauglių prisipažino jautusios paniką. Nors kartą patyrus tokį prie- 
Puolį atsiranda baimė, kad jis pasikartos, todėl panikos sutrikimu ser- 
šantys žmonės vengia aktyvaus gyvenimo. 

NIEKAS MAN NERUPI: LINKSMAS TEMPERAMENTAS 


Praėjusio amžiaus trečiajame dešimtmetyje mano tada dar jauna 
teta Džuna paliko savo namus Kanzasityje ir viena pati nuvyko į Šan- 
chajų. Tada tokia kelionė vienišai moteriai buvo labai pavojinga. Ta- 
me tarptautiniame prekybos ir intrigų centre Džuna sutiko britų kolo- 
nijinės policijos pajėgose dirbusį detektyvą ir už jo ištekėjo. Kai Antro- 
jo pasaulinio karo pradžioje japonai užėmė Šanchajų, mano teta ir jos 
vyras buvo įkalinti karo belaisvių stovykloje, apie kurią pasakojama 
knygoje „Saulės imperija“ („Empire of the Sun“) ir to paties pavadini- 
mo filme. Išgyvenę penkerius šiurpius nelaisvės metus, jie be cento 
kišenėje buvo išsiųsti į Britų Kolumbiją - tada buvusią Didžiosios Bri- 
tanijos koloniją. 

Prisimenu, kaip dar būdamas vaikas pirmą kartą pamačiau Džu- 
ną, energija trykštančią pagyvenusią moterį, kurios gyvenimas buvo 
toks nepaprastas. Senatvėje ji patyrė insultą ir buvo pusiau paralyžiuo- 
ta. Džuna sveiko lėtai ir sunkiai, tačiau po kurio laiko vėl galėjo vaikš- 
čioti, nors šiek tiek šlubavo. Prisimenu, kaip kartą ėjome kartu į už- 
miestį pasivaikščioti. Tada jai buvo jau per septyniasdešimt. Ji nuklydo 
į šalį, ir po kelių minučių išgirdau ją negarsiai šaukiantis pagalbos. 
Buvo parkritusi ir pati negalėjo atsikelti. Nedelsdamas nuskubėjau jai 
padėti. Užuot ėmusi dejuoti, Džuna tik pasijuokė iš savęs ir nerūpes- 
tingai tarė: „Gerai, kad bent galiu vaikščioti“. 

Tokių žmonių kaip mano teta emocijų pasaulis, regis, labiau pasi- 
duoda teigiamo poliaus traukai, - jie iš prigimties yra linksmi ir nerū- 
pestingi, priešingai nei paniurėliai ir melancholiški žmonės. Šias tem- 
peramento savybes veikiausiai lemia atitinkama kairiosios ir dešinio- 
sios kaktinės smegenų srities - emocinių smegenų viršutinių polių - 
veikla. Tokią hipotezę savo darbuose iškėlė Viskonsino universiteto 
psichologas Ričardas Deividsonas. Jis pastebėjo, kad žmonės, kurių 
kairioji kaktinė skiltis aktyvesnė, yra gyvo temperamento, mėgsta ben“ 
drauti, su malonumu priima viską, ką jiems siūlo gyvenimas, lengviaV 
(kaip mano teta Džuna) atsigauna po patirtų sunkumų. O tie asmeny* 

kurių aktyvesnė dešinioji skiltis, linkę viską vertinti negatyviai, pasi- 
duoda irzliai nuotaikai, juos trikdo kylantys sunkumai ir dažnai kamuo- 
ja nerimas bei depresija. 

Per vieną iš savo eksperimentų Deividsonas lygino asmenybės tes- 
tų, kuriuos pateikė savanoriams, rezultatus. Mokslininkas pastebėjo, kad 
aktyvesnę dešiniąją kaktinę smegenų sritį turintiems asmenims akivaiz- 
džiai būdingesnės neigiamos nuostatos. Šie žmonės priminė Vudžio Ale- 
no vaidinamus komiškus herojus, kuriems ir mažmožiai prilygsta ka- 
tastrofoms. Jie visko baiminosi, buvo prastai nusiteikę ir įtariai žvelgė į 
pasaulį, kuris, jų nuomone, pilnas sunkumų ir visur slypinčių pavojų. 
Visiškai kitaip mąstė savanoriai, turintys aktyvesnę kairiąją kaktinę sme- 
genų sritį. Jie buvo linksmi, giedros nuotaikos, lengvai bendravo, vis- 
kuo džiaugėsi, pasitikėjo savimi ir jautėsi gyvenimo atlyginti. Psicholo- 
ginių testų rezultatai rodė, kad jiems gresia mažesnis pavojus susirgti 
depresija ar patirti kitokių emocinių sutrikimų.“ 

Lygindamas visiškai sveikų ir depresija sirgusių žmonių smegenų 
veiklą Deividsonas nustatė, kad pastarųjų kairioji kaktinė skiltis dirba 
vangiau nei dešinioji. Tas buvo būdinga ir tiems pacientams, kuriems 
depresija buvo neseniai diagnozuota. Mokslininkas spėja, kad depresi- 
ją įveikę žmonės išmoksta suaktyvinti savo kairiosios kaktinės skilties 
veiklą, tačiau šį spėjimą dar reikia patikrinti eksperimentais. 

Nors jo tyrimas pagrįstas apie 30 proc. žmonių, priklausančių vie- 
nam ar kitam kraštutinumui, visi žmonės, pasak Deividsono, pagal sme- 
genų bangų modelį gali būti priskirti vienam ar kitam temperamento 
tipui. Niūraus ir linksmo temperamento skirtumai išryškėja pačiose įvai- 
riausiose situacijose. Pavyzdžiui, vieno eksperimento metu savanoriai 
stebėjo filmų ištraukas. Vieni filmai buvo nuotaikingi: rodoma vonioje 
besimaudanti gorila, žaidžiantis šuniukas, o kiti, tokie kaip slaugyto- 
Jom skirtas mokomasis filmas apie operaciją, gana nemalonūs. Paniurė- 
iai, t, y. tie žmonės, kurių dešinysis smegenų pusrutulis veikė aktyviau, 
Pareiškė, kad linksmieji filmai nebuvę labai juokingi, o matydami su- 
Krešusį operuojamojo kraują jie jautę didelę baimę ir pasišlykštėjimą. 
Linksmuolių, priešingai, nelabai sujaudino operacijos vaizdai, o žiūrė- 

ami juokingus filmus jie atvirai reiškė savo džiaugsmą. 

Taigi pagal temperamentą mes teigiamai arba neigiamai reaguo- 
jame į gyvenimo įvykius. Polinkis į melancholiją ar optimizmą - kaip 
ir drovumą ar drąsumą - pasireiškia jau pirmaisiais kūdikių gyvenimo 
metais. Tai akivaizdžiai įrodo, kad ir šie bruožai yra genetiškai pavel- 
dimi. Kaip ir didžioji smegenų dalis, kaktinės skiltys pirmaisiais gyve- 
nimo mėnesiais dar bręsta, todėl tikslesnių duomenų apie jų veiklą 
galima gauti tik tiriant maždaug dešimties mėnesių kūdikius. Tačiau 
Deividsonas pastebėjo, kad ir visiškai mažų kūdikių kaktinių skilčių 
veikla gali parodyti, ar vaikas pradės verkti motinai išėjus iš kamba- 
rio. Tyrimo rezultatai visiškai atitiko lūkesčius: ištyrus kelias dešimtis 
kūdikių paaiškėjo, kad visų verkusiųjų mažylių aktyvesnis buvo deši- 
nysis smegenų pusrutulis, o ramiųjų - kairysis. 

Vis dėlto nors temperamentas ima skleistis vos gimus ar netrukus 
po gimimo, tai nereiškia, kad iš prigimties niūresnio būdo žmonės yra 
pasmerkti visą gyvenimą būti prislėgti ar gižlios nuotaikos. Emocinės 
pamokos vaikystėje gali labai paveikti įgimtus polinkius — juos sustip- 
rinti arba prislopinti. Dėl didelio smegenų plastiškumo vaikystėje tų 
metų patirtis gali daryti ilgalaikį poveikį besiformuojančiai nervų siste- 
mai. Tai, kad vaikystės patyrimas gali pakeisti temperamentą į gerąją 
pusę, rodo ir Džeromo Kagano atlikti tyrimai su droviais vaikais. 


KAIP SUVALDYTI ĮSIAUDRINUSĮ MIGDOLINĮ KŪNĄ 


Džeromo Kagano tyrimo rezultatai pagrindžia džiuginančią išva- 
dą: ne visi nedrąsūs vaikai užaugę taip pat bijo gyvenimo - tempera- 
mentas ne viską nulemia. Turint reikiamos patirties, pernelyg įsiaudri- 
nusį migdolinį kūną galima suvaldyti. Svarbiausia šiuo atveju yra tai, 
kokias emocines pamokas vaikai gauna ir kokių emocinių reakcijų 
išmoksta augdami. Kalbant apie drovius vaikus pirmiausia labai svar- 
bu, kaip su jais elgiasi tėvai ir kaip vaikai išmokomi tvarkytis su savo 
įgimtu drovumu. Nuolat sudarydami tinkamas aplinkybes, padedan- 
čias vaikus palaipsniui drąsinti, tėvai suteikia jiems atramą, kuri ir gy- 
venime galėtų padėti įveikti savo baimingumą. 


Temperamentas ne viską nulemia 257 


Maždaug vienas iš trijų kūdikių, kurių elgsena rodo, kad jie pa- 
veldėjo perdėtai jautrų migdolinį kūną, pradėdamas lankyti darželį 
jau būna praradęs savo drovumą.! Stebint tokius vaikus tampa aišku, 
kad nuo tėvų, ypač nuo motinos, daug priklauso, ar iš prigimties dro- 
vus vaikas augdamas taps drąsesnis, ar visą gyvenimą nepatikliai žvelgs 
į naujoves ir palūš iškilus sunkumams. Kagano vadovaujama moksli- 
ninkų grupė pastebėjo, kad auklėdamos savo mažuosius vienos ma- 
mos stengiasi juos apsaugoti nuo įvairių nemalonumų, kitos laikosi 
nuomonės, kad labai svarbu droviam vaikui padėti išmokti pačiam 
įveikti sunkumus ir taip prisitaikyti prie nuolatinių gyvenimo grumty- 
nių. Noras vaikus nuo visko apsaugoti tik dar labiau skatina jų baikštu- 
mą, neleidžia išmokti jo įveikti. Tuo tarpu savarankiškumo skatinimu 
grindžiamas ugdymas padeda droviems vaikams tapti drąsesniems. 

Stebint šešių mėnesių amžiaus kūdikius ir jų mamas buvo paste- 
bėta, kad motinos, kurios stengėsi apsaugoti savo mažylius nuo sun- 
kumų, paėmusios juos ant rankų ramindavo ilgiau nei tos, kurios sten- 
gėsi padėti savo vaikeliams išmokti patiems įveikti gyvenimo kliūtis, 
be to, vaikams sunerimus, laikydavo juos ant rankų daug ilgiau nei 
tada, kai jie būdavo ramūs. 

Kiti skirtumai buvo pastebėti stebint vienerius metus sukakusius 
mažylius ir jų mamas: perdėtai globėjiškos motinos būdavo nelabai 
griežtos drausmindamos vaikus, kai jie neatsargiai elgdamiesi galėda- 
vo susižeisti, pavyzdžiui, kišdavo į burną nesunkiai praryjamą daiktą. 
Empatiškos motinos, priešingai, aiškiai ir griežtai nustatydavo ribas — 
ką galima ir ko negalima daryti, ir tuojau pat reikalaudavo paklusti. 

Kodėl griežtumas galėtų padėti įveikti baimę? Kaganas spėja, kad 
vaikas turėtų įsidėmėti įspėjimą, kai atkakliai šliauždamas įdomaus 
(bet jam pavojingo) daikto link išgirsta: „Neliesk jo!“ Jis staiga nebeži- 
no, kaip elgtis. Tokių kliūčių kartojimasis daugybę kartų per pirmuo- 
sius gyvenimo metus padeda vaikui pamažu suvokti, kaip elgtis susi- 
dūrus su netikėtu dalyku. Nedrąsiems vaikams būtent to ir reikia iš- 
mokti, o nedidelė pamokėlių apimtis leidžia jas gerai įsiminti. Jei my- 
lintys tėvai neskuba iš karto guosti nusiminusio mažylio, šis pamažu 
išmoksta pats įveikti keblias situacijas. Kai taip ugdomi nedrąsieji 

vaikai jau būdami dvejų metų amžiaus vėl buvo atvesti į Kagano 
laboratoriją, jie buvo gerokai pasikeitę ir ne visada pravirkdavo, kai 
pamatydavo piktai į juos žvelgiantį nepažįstamąjį ar kai jiems apara- 
tu buvo matuojamas kraujo spaudimas. 

Kaganas prieina prie tokios išvados: „Pasirodo, perdėtai rūpestin- 
gos motinos, saugodamos savo jautrius kūdikius nuo bet kokių sunku- 
mų ir nerimo, jiems ne padeda, o tik didina jų nepasitikėjimą savi- 
mi“.8 Kitaip tariant, globėjiška taktika atima iš vaikų galimybę išmok- 
ti nebijoti nepažįstamų dalykų ir valdyti savo emocijas. Taip yra, ko 
gero, todėl, kad kaktinės skilties neuronų grandinė neišmoksta kitaip 
reaguoti į baimę. Kartojantis toms pačioms situacijoms, nevaldomas 
baikštumas gali tik stiprėti. 

Kaganas pasakojo, kad „pradėję lankyti darželį, vaikai buvo jau 
ne tokie drovūs kaip anksčiau, nes tėvai juos skatino būti drąsesnius. 
Pakeisti šį temperamento bruožą, atrodo, yra sunkiau nei kitus - tik- 
riausiai dėl jo fiziologinio pagrindo, - bet nėra tokių charakterio savy- 
bių, kurios keičiamos nepasiduotų“. 

Patirtis veikia pagrindinius nervinius ryšius, todėl drovūs vaikai 
ilgainiui gali tapti drąsesni. Ar drovus vaikas gali įveikti savo įgimtą 
trūkumą, rodo jo socialiniai gebėjimai: sugebėjimas bendrauti ir sutar- 
ti su kitais vaikais, mokėjimas suprasti ir užjausti, polinkis duoti ir da- 
lytis, atidumas, sugebėjimas palaikyti draugiškus santykius. Šios savy- 
bės ir padėjo drovaus temperamento vaikams per šešerius metus - iki 
dešimties metų amžiaus - atsikratyti nepageidaujamo bruožo.? 

Tačiau tie šešeri permainų metai vaikams nebuvo lengvi: jie daž- 
nai verkdavo ir netinkamai emociškai elgdavosi, lengvai pasiduodavo 
stresui, išsigąsdavo, įsižeidę tylėdavo ar verkšlendavo, ypač sunkiai 
ištverdavo nesėkmes, sunerimdavo, kai iš karto nesulaukdavo atpildo, 
perdėtai jautriai reaguodavo į kritiką, nepasitikėjo aplinkiniais. Toks 
netinkamas emocinis elgesys dažnai reiškia, kad santykiai su bendra- 
amžiais gali kelti rūpesčių, net jei vaikai įveiktų savo pradinį nenorą 
bendrauti. 

Tačiau nesunku suprasti, kodėl emociškai gabesni, nors ir drovaus 
temperamento vaikai savaime išauga iš savo drovumo. Turėdami ge- 

resnių socialinių įgūdžių, jie dažniau, bendraudami su kitais vaikais, 
patiria teigiamų išgyvenimų. Nedrąsiai pralaužę pažinties su nauju 
draugu ledus, šie vaikai dažnai pasižymi puikiais bendravimo įgū- 
džiais. Patirdami tokią bendravimo sėkmę, drovieji ilgainiui ima la- 
biau pasitikėti savimi. 

Šie žingsniai drąsos link tikrai džiugina ir leidžia manyti, kad net 
įgimti emociniai modeliai gali būti koreguojami. Iš prigimties baikštus 
vaikas gali išmokti ramiai ar netgi drąsiai jaustis nežinomoje situacijo- 
je. Baikštumas, kaip ir daugelis kitų savybių, yra mūsų paveldėto emo- 
cinio gyvenimo dalis, nors saviti mūsų emociniai bruožai gali būti ir 
kitaip įgyti. Pagaliau yra nemažai galimybių pakeisti net ir tai, ką lemia 
genai. Elgesio genetikai pastebi, kad vien tik genai nenulemia elgesio. 
Nuo augant mus supančios aplinkos taip pat priklauso, koks tempera- 
mentas pasireikš metams bėgant. Mūsų emociniai gebėjimai nėra vien 
įgimti, tinkamai mokantis juos galima tobulinti. Tokios galimybės at- 
siranda smegenims bręstant. 


VAIKYSTĖ: ATSIVERIANČIOS GALIMYBĖS 


Gimusio žmogaus smegenys nebūna iki galo susiformavusios. Jos 
bręsta visą gyvenimą, o intensyviausiai auga vaikystėje. Kūdikių sme- 
genyse yra daug daugiau neuronų nei jų išlieka subrendus. Vykstant 
„genėjimo“ procesui smegenys praranda tas neuronų jungtis, kurios 
rečiau naudojamos, ir formuoja stiprius ryšius svarbiausiose sinapsi- 
nėse grandinėse. „Genint“ nereikalingas sinapsines jungtis, tobulina- 
mas signalo ir reakcijos santykis smegenyse, naikinama „reakcijos“ 
priežastis. Šis procesas vyksta nuolat ir greitai, sinapsinės jungtys gali 
susiformuoti per kelias valandas ar dienas. Patirtis, ypač įgyjama vai- 
kystėje, formuoja smegenis. 

Nobelio premijos laureatai neurologai Torstenas Vyselas (Thors- 
ten Wiesel) ir Deividas Hubelas (David Hubel) savo puikiame darbe 
atskleidė, kaip patirtis veikia smegenis.'? Kačių ir beždžionių pirmieji 
gyvenimo mėnesiai yra itin svarbūs, būtent tada vystosi sinapsinės jung- 

tys, akies signalus perduodančios regimajai žievei, kur jie yra suvo- 
kiami. Jei tuo laikotarpiu vieną akį laikytume užmerktą, jos sinapsi- 
nių jungčių skaičius regimojoje žievėje mažėtų, o atmerktosios akies — 
didėtų. Po lemiamo laikotarpio atmerkus užmerktąją akį, gyvūnas bū- 
na funkciškai aklas, nors ji yra visiškai sveika: minėtuoju laikotarpiu 
susidaro per mažai jungčių su regimąja žieve, kad smegenys galėtų 
suvokti akies signalus. 

Žmonėms šis regėjimą lemiantis laikotarpis trunka pirmus šeše- 
rius gyvenimo metus. Šiuo laikotarpiu normalus matymas skatina vis 
sudėtingesnių nervinių akių ir regimosios žievės ryšių formavimąsi. Jei 
viena vaiko akis tuo metu nors kelias savaites būna užmerkta, gali 
atsirasti gana nemažų tos akies regėjimo trūkumų. Jei viena vaiko akis 
tuo laikotarpiu buvo laikoma užmerkta kelis mėnesius, ji gali gerokai 
prasčiau matyti smulkias detales. 

Patirties poveikį besivystančioms smegenims aiškiai atskleidžia 
„turtingųjų“ ir „vargingųjų“ žiurkių tyrimai." „Turtingosios“ žiurkės ne- 
didelėmis grupėmis gyveno narvuose, pilnuose įvairių žiurkiškų pra- 
mogų: kopėtėlių, bėgimo ratukų ir pan. „Vargingosios“ žiurkės gyveno 
narvuose be jokių įrenginių. Po kelių mėnesių „turtingųjų“ žiurkių nau- 
jojoje žievėje susiformavo daug sudėtingesni sinapsinių ryšių tinklai, 
jungiantys neuronus, nei „vargingųjų“ žiurkių smegenyse. Skirtumas 
buvo toks didelis, kad „turtingųjų“ žiurkių smegenys buvo net sunkes- 
nės. Galbūt todėl jos daug greičiau įveikdavo labirintus nei „vargingo- 
sios“. Panašūs eksperimentai su beždžionėmis taip pat patvirtino patir- 
ties reikšmę smegenų vystymuisi. Tas pats, žinoma, galioja ir žmo- 
nėms. 

Psichoterapija, t. y. sistemingas emocijų mokymasis iš naujo, aki- 
vaizdžiai įrodo, kad patirtis gali keisti emocinius modelius ir formuoti 
smegenis. Įspūdingi šiuo požiūriu yra žmonių gydymo nuo obsesinio 
kompulsinio sutrikimo rezultatai.'? Bene dažniausiai pasireiškia pri- 
verstinis rankų plovimas: kartais žmogus jas plauna šimtus kartų per 
dieną, net suskilinėja oda. Smegenų tomografijos tyrimai rodo, kad 
obsesinį kompulsinį sutrikimą turinčių ligonių kaktinių smegenų skil- 
čių veikla yra intensyvesnė nei įprasta.'? 

Pusė tyrime dalyvavusių pacientų buvo gydomi vaistais (fluokse- 
tinu, geriau žinomu gamintojo pavadinimu - Prozac), kitiems buvo 
taikoma elgesio terapija. Terapijos metu jiems nuolat buvo pateikia- 
mas jų įkyrumo ar priverstinio veiksmo objektas, tačiau neleidžiama 
nieko daryti. Pavyzdžiui, pacientai, kamuojami priverstinio rankų plo- 
vimo, galėjo prieiti prie kriauklės, bet plauti rankų jiems nebuvo lei- 
džiama. Kartu jie mokėsi tyrinėti savo baimes, skatinančias juos taip 
elgtis: tarkim, jie baiminosi nenusiplovę rankų susirgti kokia nors liga 
ir mirti. Pamažu po kelių tokios terapijos mėnesių kompulsijos susil- 
pnėjo, lygiai taip pat kaip ir gydant vaistais. 

Smegenų tomografijos testas parodė, kad tiek fluoksetinu, tiek el- 
gesio terapijos būdu gydytiems pacientams gerokai sumažėjo emoci- 
jas reguliuojančios smegenų srities pagrindinės dalies - uodeguotojo 
branduolio —- aktyvumas. Taigi įgyta patirtis taip pat veiksmingai kaip ir 
vaistai pakeitė smegenų funkcijas ir susilpnino simptomus! 


LEMIAMOS PROGOS 


Iš visų gyvūnų rūšių būtent žmonių smegenims subręsti reikia dau- 
giausiai laiko. Vaikystėje įvairios smegenų sritys vystosi skirtingu grei- 
čiu, lytinio brendimo pradžia - vienas intensyviausių „genėjimo“ sme- 
genyse laikotarpių. Kai kurios smegenų sritys, lemiančios emocinį gy- 
venimą, bręsta ypač lėtai. Sensorinės sritys formuojasi ankstyvoje vai- 
kystėje, limbinė sistema subręsta iki lytinio brendimo pradžios, kakti- 
nės skiltys — emocinės savikontrolės, supratimo ir kūrybiško atsako 
centras — vystosi iki pat vėlyvosios paauglystės, t. y. šešiolikos aštuo- 
niolikos metų.!“ 

Emocijų valdymo įpročiai, nuolat kartojami vaikystėje ir paaug- 
lystėje, patys padeda kurti emocinę sistemą. Todėl būtent vaikystėje 
galimybės formuoti ilgalaikius emocinius polinkius yra lemiamos. Vai- 
kystėje įgyti įpročiai tampa nervinių sinapsinių jungčių pagrindu, ir 
vėliau gyvenime tuos įpročius sunkiau pakeisti. Valdant emocijas la- 
bai svarbus vaidmuo tenka kaktinėms smegenų skiltims. Sinapsinės 

tys šioje smegenų dalyje formuojasi labai ilgai. Tai gali reikšti, 
junB 
kad bręstan 
26 jungtis emocinių smegenų reguliacinėje grandinėje. Kaip jau ra- 
ri 


t smegenims ilgametė vaiko patirtis gali suformuoti patva- 


ėme, Ilemiamai vaiko patirčiai labai svarbus ir tėvų elgesys: kaip 
jautriai ir atsakingai jie reaguoja į vaiko poreikius, kiek jam suteikia 
laisvės ir kaip jam vadovauja pačiam mokantis įveikti kliūtis ir valdy- 
ti impulsus, įgyjant empatinių įgūdžių. Beje, nesirūpinimas ar prievar- 
ta, tik apie save galvojančių tėvų abejingumas ar pernelyg griežta 
drausmė taip pat palieka pėdsakų vaikų emocinėse smegenyse.'> 

Pirmąsias emocines pamokas - kaip susijaudinusiam nusiraminti — 
vaikas gauna dar kūdikystėje ir tuos gebėjimus tobulina visą vaikystę. 
Kūdikius ramina jais besirūpinantys suaugusieji: išgirdusi verkiant savo 
mažylį, motina paima jį ant rankų ir sūpuoja tol, kol šis nusiramina. Kai 
kurių mokslininkų nuomone, toks biologinis įsiklausymas padeda vai- 
kui pradėti mokytis emocinių įgūdžių.'* Lemiamo laikotarpio metu — 
dešimties aštuoniolikos mėnesių amžiaus — akinė kaktinės smegenų 
žievės dalis sparčiai mezga ryšius su limbine smegenų sistema. Tie 
ryšiai padeda vėliau nesunkiai kontroliuoti įtampą. Todėl manoma, kad 
mylimas kūdikis, kurį nesuskaičiuojamą daugybę kartų ramino artimi 
žmonės kartu padėdami mokytis nusiraminti pačiam, gyvenime suge- 
bės geriau valdyti savo emocinę savijautą ir lengviau įveiks sielvartą, 
nes jo minėtieji smegenų ryšiai bus patvaresni. 

Žinoma, menas įveikti nerimą įvaldomas tik per daugelį metų, 
įgyjant vis naujos patirties ir vis sudėtingesnių emocinių įrankių, kurių 
vaikui pateikia bręstančios smegenys. Prisiminkime, kad limbinius im- 
pulsus reguliuojančios kaktinės smegenų skiltys subręsta tik paauglys- 
tėje.'7 Kita svarbi per visą vaikystę besiformuojanti grandinė eina į 
nervą klajoklį, kuris reguliuoja širdies ir kitų kūno dalių darbą bei per 
kitas grandines siunčia migdoliniam kūnui signalus, skatinančius ga- 
minti katecholaminus, o šie savo ruožtu pažadina atsaką „kovoti ar 
sprukti“. Vaikų auklėjimo klausimus nagrinėjusi Vašingtono universi- 
teto mokslininkų grupė pastebėjo, kad emociškai išmintingas auklėji- 
mas nervo klajoklio funkcijai turėjo geros įtakos. 

Kaip aiškina psichologas Džonas Gotmanas, vadovavęs tyrimų 

grupei, „tėvai keičia savo vaikų nervo klajoklio tonusą (tą matą, kuris 
parodo, kaip lengvai yra sujaudinamas nervas klajoklis) juos emociš- 
kai prusindami: kalbėdami su apie jų jausmus, padėdami tuos jaus- 
mus suprasti, nekritikuodami ir neteisdami, kartu spręsdami keblias 
emocines problemas, siūlydami rasti tinkamesnių elgesio variantų užuot 
paleidus į darbą kumščius ar užsisklendus savyje.“ Kai tėvai sugebė- 
davo rasti su vaikais bendrą kalbą, šiems lengviau pavykdavo numal- 
šinti nervo klajoklio veiklą, kuri skatina migdolinį kūną gaminti „ko- 
voti ar sprukti“ hormonus. Taigi vaikai elgėsi geriau. 

Visiškai tikėtina, kad visi svarbiausi emocinio intelekto įgūdžiai 
turi savo lemiamus laikotarpius, galinčius trukti ir keletą metų. Kiek- 
vienas laikotarpis suteikia galimybę vaikui pamažu įgyti naudingų emo- 
cinių įpročių. Jei toks laikotarpis neišnaudojamas, vėliau gyvenime bus 
sunku taisyti ydingus įpročius. Ankstyvi emociniai sunkumai ir vaikys- 
tėje patirtos traumos įsirėžia itin giliai veikiausiai dėl to, kad būtent 
vaikystėje formuojasi pagrindinės neuronų grandinės, o kartu vyksta 
jų „genėjimas“. Todėl norint pakeisti jau susidariusius emocinius mo- 
delius psichoterapinis gydymas kartais gali trukti labai ilgai. Net ir po 
terapijos senieji modeliai dažnai išlieka kaip polinkis, nors ir prideng- 
tas naujo požiūrio ir išmoktų reagavimo būdų. 

Beje, smegenys išlieka plastiškos visą gyvenimą, nors ir ne taip 
kaip vaikystėje. Mokantis smegenys keičiasi, jų sinapsinės jungtys stip- 
rėja. Obsesiniu kompulsiniu sutrikimu sergančių pacientų gydymo re- 
zultatai rodo, kad emocinius įpročius, net jų nervinį lygmenį, galima 
formuoti visą gyvenimą, tačiau tam reikia nemaža pastangų. Sergant 
potrauminio streso sutrikimu (ar, tiesą pasakius, ir terapijos metu), sme- 
genyse vyksta tokie pat procesai, kokius sukelia pasikartojanti intensy- 
vi emocinė - teigiama ar neigiama - patirtis. 

Labiausiai įstringa tos emocinės pamokos, kurias vaikai išmoksta 
iš tėvų. Visi tėvai — ir tie, kurie pripažįsta ir tenkina emocinius vaiko 
Poreikius, ir tie, kurie drausmę derina su empatija, ir tie, kurie galvoja 
tik apie save, ignoruodami vaiko rūpesčius, ir tie, kurie drausmę palai- 
ko šaukimu ir mušimu, - visi jie skiepija vaikams emocinius įpročius, 
tik labai skirtingus. Psichoterapija ir stengiasi taisyti tai, kas anksty- 

vuoju gyvenimo laikotarpiu buvo iškreipta ar pražiūrėta. Bet gal ver- 
čiau reikėtų taip auginti ir auklėti vaikus, kad jiems būtų įskiepyti 
pagrindiniai emociniai įgūdžiai ir niekada neprireiktų psichoterapeu- 
tų pagalbos. 


PENKTA DALIS 


EMOCINIS 
RASTINGUMAS 


15 


EMOCINIO NERAŠTINGUMO 
KAINA 


Viskas prasidėjo nuo nedidelio ginčo. Tomo Džefersono viduri- 
nės mokyklos Brukline baigiamosios klasės mokinys Janas Muras ir 
metais jaunesnis Taironas Sinkleris susikivirčijo su penkiolikmečiu Ka- 
lilu Sampteriu. Jie pradėjo erzintis ir grasinti Kalilui. To užteko. 

Baimindamasis, kad Janas ir Taironas nori jį sumušti, Kalilas vieną 
rytą atsinešė į mokyklą trisdešimt aštunto kalibro pistoletą ir, stovėda- 
mas koridoriuje per penkiolika pėdų nuo mokyklos sargo, iš arti nušo- 
vė abu berniukus. 

Šis baisus įvykis tapo dar vienu įspėjimu, kad reikia kuo skubiau 
mokyti žmones suvaldyti emocijas, taikiai spręsti nesutarimus ir tie- 
siog gerai sutarti. Pedagogai, dažniausiai nerimaujantys dėl mokinių 
matematinio ar kalbinio neraštingumo, pradeda suprasti, kad egzis- 
tuoja kitas, dar didesnį rūpestį keliantis trūkumas: emocinis neraštin- 
gumas.' Dedama daug pagirtinų pastangų kelti mokymo lygį, tačiau 
įprastoje mokymo programoje nėra numatyta emocinio prusinimo pa- 
mokų — mokyti, kaip įveikti minėtąjį grėsmingą trūkumą. Kaip sakė 
vienas Bruklino mokyklos mokytojas, dalykai, į kuriuos dabar mokyk- 
lose kreipiamas didžiausias dėmesys, rodo, kad „mums labiau rūpi 
mūsų mokinių mokėjimas skaityti ir rašyti, nei jų gyvybė“. 

Emocinio raštingumo stoka ir išryškėja per tokius smurto prover- 
žius kaip Jano ir Tairono sušaudymas. Tokių tragedijų Amerikos mo- 
kyklose atsitinka vis dažniau, ir jų nederėtų laikyti tik atsitiktiniais 
įvykiais. Toliau pateikiami statistikos duomenys rodo, kad Jungtinėse 
Valstijose — šalyje, kuri lemia pasaulio tendencijas - paaugliai ir vai- 
kai susiduria su vis daugiau problemų ir nerimą keliančių sunkumų. 

Per paskutinį praėjusio šimtmečio dešimtmetį, palyginti su dviem 
ankstesniais dešimtmečiais, Jungtinėse Valstijose suimta daug daugiau 
smurtinių nusikaltimų padariusių jaunuolių, dvigubai daugiau paaug- 
lių, kaltinamų smurtiniais išprievartavimais, ir keturis kartus daugiau — 
dėl nužudymų, daugiausia panaudojus šaunamuosius ginklus.? Per du 
dešimtmečius paauglių savižudybių skaičius patrigubėjo, triskart dau- 
giau vaikų, dar nesulaukusių keturiolikos metų, tapo žmogžudysčių 
aukomis.“ 

Vis daugiau ir vis jaunesnės paauglės tampa nėščios. Nuo 1993-iųjų 
penkerius metus iš eilės nuolat didėjo 10-14 metų amžiaus paauglių 
gimdymo atvejų - kai kas jas vadina „vaikus gimdančiais vaikais“, — 
proporcingai didėjo ir nelaukiamų paauglių nėštumų skaičius ir bendra- 
amžių spaudimas turėti lytinių santykių. Per paskutinius tris dešimtme- 
čius patrigubėjo ir paauglių venerinių ligų atvejų.? 

Šie skaičiai gąsdina, tačiau pažvelgus į juodaodžių jaunimą, ypač 
gyvenantį miestuose, susidaro dar niūresnis vaizdas — visi skaičiai yra 
du, tris ar dar daugiau kartų didesni. Pavyzdžiui, per aštuntąjį ir devintą- 
jį praėjusio šimtmečio dešimtmečius heroino ir kokaino baltaodžių jau- 
nimas suvartojo maždaug 300 proc. daugiau, o juodaodžių jaunimas — 
net 13 kartų daugiau! 

Dabar paaugliai itin dažnai serga psichikos ligomis. Sunkesnės ar 
lengvesnės depresijos simptomais skundžiasi beveik kas trečias pa- 
auglys, mergaitėms lytinio brendimo metu depresija pasireiškia du kar- 
tus dažniau nei berniukams. Tarp paauglių mergaičių labai padaugėjo 
valgymo sutrikimų.? 

Jeigu niekas nesikeis, tikimybė, kad dabartiniai vaikai suaugę su- 
gebės sukurti patvarias ir laimingas šeimas, su kiekviena karta darosi 
vis menkesnė. Kaip rašėme devintame skyriuje, jei aštuntuoju ir devin- 
tuoju dešimtmečiais išsiskirdavo maždaug pusė susituokusių porų, tai 
dešimtojo dešimtmečio pradžioje jau galima buvo tikėtis, kad išsiskirs 
maždaug dvi iš trijų naujai susituokusių porų. 

EMOCINIAI NEGALAVIMAI 


Šie nerimą keliantys statistikos duomenys yra lyg tas paukštelis, 
kurio mirtis angliakasių šachtoje perspėja apie deguonies trūkumą. Pa- 
teiktieji skaičiai verčia rimtai susimąstyti, juo labiau kad vaikai patiria 
daugybę smulkesnių kasdienių sunkumų, ne visada peraugančių į at- 
viras krizes. Iškalbingi JAV atlikto tyrimo, kuriame dalyvavo 7-16 metų 
amžiaus vaikai, duomenys: palyginus emocinę paauglių būseną aš- 
tuntojo dešimtmečio viduryje ir devintojo dešimtmečio pabaigoje, pa- 
aiškėjo, kad emocinio intelekto lygis smunka.* Kad padėtis nuolat 
prastėja, patvirtina ir tėvų bei mokytojų pateikiami vertinimai. Tai ne 
atskira problema - tiesiog visi rodikliai nuolat prastėja. 

Vaikus dažniausiai kamuoja šios problemos: 

e Užsisklendimas savyje, arba bendravimo problemos: mėgsta 
būti vieni, slapukauja, dažnai yra paniurę, stokoja energijos, jaučiasi 
nelaimingi, lengvai pasiduoda kitų įtakai. 

e Nerimas ir nusiminimas: būna vieniši, daug ko bijo, dėl visko 
nerimauja, nori būti tobuli, jaučiasi nemylimi, yra nervingi arba nusi- 
minę, prislėgti. 

e Dėmesio ar mąstymo sutrikimai: nesugeba sutelkti dėmesio, ra- 
miai pasėdėti, dažnai užsisvajoja, elgiasi negalvodami, greitai susi- 
nervina, prastai mokosi, nesugeba išstumti iš galvos nereikalingų min- 
Čių. 

e Polinkis nusikalsti ir agresyvumas: bendrauja su tais vaikais, 
kurie nuolat prisidaro nemalonumų, meluoja ir apgaudinėja, dažnai 
ginčijasi, būna šiurkštūs suaugusiesiems, reikalauja dėmesio, gadina 
svetimus daiktus, neklusnūs ir namie, ir mokykloje, užsispyrę, nepa- 
stovios nuotaikos, pernelyg daug kalba, erzina kitus, greitai įsikarš- 
Čiuoja. 


Atskirai kiekviena iš šių problemų nekelia didelio rūpesčio, ta- 
Čiau visos kartu jos lyg barometras signalizuoja apie atsirandančius 
€Mocinio intelekto trūkumus ir tarsi naujos rūšies nuodai kartina visus 
Vaikystės patyrimus. Regis, tokią kainą - emocinių negalavimų - už 

šiuolaikinį gyvenimą moka visi vaikai. Nors amerikiečiai dažnai ma- 
no, kad jų problemos, palyginti su kitų šalių, yra daug didesnės, ta- 
čiau tyrimai parodė, kad daug kur pasaulyje minėtieji skaičiai yra 
tokie patys, o kai kur padėtis dar blogesnė. Pavyzdžiui, devintajame 
dešimtmetyje Olandijoje, Kinijoje ir Vokietijoje mokytojai ir tėvai 
savo vaikų problemas įvertino panašiai kaip JAV gyventojai 1976 me- 
tais. Kai kuriose šalyse, tarp jų ir Australijoje, Prancūzijoje bei Tailan- 
de, vaikų padėtis dar prastesnė. Bet taip negali ilgai trukti. Jungtinių 
Amerikos Valstijų, palyginti su kitomis išsivysčiusiomis šalimis, gy- 
ventojų emocinis intelektas smunka su vis didesniu pagreičiu.? 

Nė vienas vaikas nėra apsaugotas nuo pavojų. Tai bendros pro- 
blemos, būdingos visoms etninėms, rasinėms ir socialinėms grupėms. 
Nors prasčiausiais emociniais įgūdžiais pasižymi skurdžių šeimų vai- 
kai, ne mažiau menksta ir viduriniojo visuomenės sluoksnio atstovų ar 
turtingų tėvų vaikų įgūdžiai: vienodos tendencijos būdingos visoms 
socialinėms grupėms. Atitinkamai trigubai daugiau vaikų kreipiasi pa- 
galbos į psichologus (galbūt tai kartu rodo, jog psichologinė pagalba 
tampa prieinamesnė), taip pat dvigubai išaugo ir skaičius vaikų (nuo 9 
proc. 1976 m. iki 18 proc. 1989 m.), reikalingų tokios pagalbos, bet 
jos negaunančių. 

Garsi Kornelio universiteto vaiko raidos psichologė Uri Bronfen- 
brener (Urie Bronfenbrenner), atlikusi lyginamąją įvairių šalių vaikų 
gerovės analizę, teigia: „Kai nėra geros visuomeninės paramos teiki- 
mo sistemos, išorinė įtampa tampa tokia didelė, kad išyra ir darniau- 
sios šeimos. Kasdienio gyvenimo karštligiškumas, nestabilumas ir ne- 
pastovumas pasireiškia visose visuomenės grupėse - taip pat ir aukštą- 
jį išsilavinimą turinčių bei turtingų Žmonių šeimose. Pavojus kyla atei- 
nančiai kartai, ypač būsimiems vyrams, nes berniukai brendimo laiko- 
tarpiu yra itin jautrūs tokioms naikinančioms jėgoms kaip tėvų skyry- 
bos, neturtas ir nedarbas. Vaikų ir šeimų padėtis Amerikoje niekada 
nebuvo tokia beviltiška kaip dabar... Mes žlugdome milijonų vaikų 
emocinį intelektą ir moralę“ .'? 

Tai ne vien Amerikai būdingas reiškinys, jis pastebimas visame 
pasaulyje, kur ekonominėmis priemonėmis stengiamasi kuo labiau su- 

mažinti darbo jėgos kainą. Šiais laikais šeimos yra patekusios į finan- 
sinius spąstus ir dėl to patiria didelį spaudimą: abu tėvai turi dirbti, o 
vaikai dažnai paliekami vieni ar su įjungtu televizoriumi vietoj auk- 
lės. Vis daugiau vaikų auga nepilnose šeimose, kęsdami nepriteklius. 
Daugiau vaikų nei kada anksčiau paliekama darželiuose, kur jais prak- 
tiškai niekas nesirūpina. Taigi pabendrauti su vaiku net ir gerose šei- 
mose randama vis mažiau valandėlių, kurios ir formuoja emocinį in- 
telektą. 

Ką daryti, jei šeimos pačios nebepajėgia vaikams suteikti tvirto 
pagrindo po kojomis? Atidžiau panagrinėję konkrečių problemų me- 
chanizmus, įsitikinsime, kad emocinio intelekto ar socialinių gebėji- 
mų trūkumai yra rimtų problemų šaltinis ir kad kryptingos korekcinės 
ir prevencinės priemonės daugeliui vaikų gali padėti neiškrypti iš tei- 
singo kelio. 


KAIP NUMALDYTI AGRESIJĄ? 


Pradinėje mokykloje, kurioje mokiausi, buvo toks „kietas“ ketvir- 
tokas Džimis. Aš tada mokiausi pirmoje klasėje. Jis atimdavo iš vaikų 
pinigus, kuriuos tėvai duodavo pietums, nesiklausęs paimdavo kito 
dviratį ir puldavo muštis dėl menkiausios priežasties. Džimis buvo ti- 
piškas agresyvus vaikas. Mes pagarbiai žiūrėjome į Džimį, bet tik iš 
saugaus atstumo. Visi jo nekentė ir bijojo, niekas nenorėjo su juo žais- 
ti. Atrodė, kad prieš Džimį einantys nematomi sargybiniai nušluoja 
jam nuo kelio visus vaikus. 

Akivaizdu, kad tokie vaikai kaip Džimis turi problemų, tik galbūt 
ne iš karto būna akivaizdu, kad agresyvumas vaikystėje yra būsimų 
emocinių ir kitokių bėdų ženklas. Nesulaukęs nė šešiolikos, Džimis už 
chuliganizmą pateko į kalėjimą. 

Daugeliu tyrimų buvo nustatyta, kad agresyvumo vaikystėje pa- 
sekmės pasireiškia visą gyvenimą." Agresyvių vaikų tėvai paprastai 
Jais visiškai nesirūpina arba žiauriai baudžia. Taigi suprantama, kodėl 
šie vaikai būna šiek tiek paranojiški arba peštukai. 

Ne visi pikti vaikai yra agresyvūs; kai kurie iš jų yra visuomenės 
atstumtieji ir tiesiog pernelyg jautriai reaguoja erzinami, negali pakęsti 
įžeidimų ar neteisingo, jų nuomone, elgesio. Tačiau dažniausiai šie 
vaikai klysta: jie įžvelgia įžeidimus ten, kur neketinta užgauti, o ben- 
draamžiai nėra jų atžvilgiu taip priešiškai nusiteikę, kaip jie mano. 
Taigi jie neteisingai suvokia neutralius veiksmus, atsitiktinį susidūrimą 
dažniausiai laiko kerštu ir „gindamiesi“ paprastai puola. Todėl bendra- 
amžiai, žinoma, pradeda jų vengti. Izoliuotieji vaikai laiko save auko- 
mis ir gali išvardyti daugybę atvejų, kai, tarkim, mokytojai juos netei- 
singai apkaltino. Kitas bendras šių vaikų bruožas yra tas, kad įsikarščia- 
vę jie tuoj puola muštis. 

Išankstinio nusistatymo įtaką gerai atskleidžia šis eksperimentas. 
Agresyvieji vaikai kartu su kitais stebėjo filmo epizodą, kaip berniu- 
kams netyčia susidūrus vienam iš jų iškrenta iš rankų knygos. Šalia 
stovintys vaikai ima juoktis. Tai suerzina knygas pametusį vaiką ir jis 
bando suduoti kuriam nors iš besijuokiančiųjų. Aptardami filmą, agre- 
syvieji vaikai visada pateisindavo muštis puolantį berniuką. Be to, susi- 
dūrimo kaltininkas, jų nuomone, yra karingai nusiteikęs, todėl peštukui 
jie pritarią.'2 

Toks skubėjimas teisti patvirtina, kad agresyvūs žmonės yra kate- 
goriški ir turi išankstinių nusistatymų: jie visur įžvelgia priešiškumą ir 
beveik nekreipia dėmesio į tai, kas iš tikrųjų vyksta. Vos pajutę tariamą 
grėsmę, jie nedelsdami puola veikti. Pavyzdžiui, agresyvus berniukas 
šaškių žaidimo partnerį tuojau pat apkaltina apgavyste, jei šis ne savo 
ėjimo metu pastumia šaškę. Jis neabejoja, kad taip daroma iš blogos 
valios, ir iš karto nusiteikia priešiškai. Toks nusiteikimas skatina agresy- 
vią reakciją: užuot perspėjęs draugą, kad šis klysta, jis puola kaltinti, 
šaukti ir muštis. Kuo dažniau vaikai taip elgiasi, tuo labiau agresija 
tampa įpročiu, o kartu nesiugdo gebėjimas reaguoti kitaip - mandagiai, 
su humoru ir pan. 

Šie vaikai yra lengvai emociškai pažeidžiami ir greiti dėl mažiau- 
sio nieko nuliūsti ar supykti. Jų mąstymas taip sutrinka, kad ir geranoriš- 
kus veiksmus jie gali palaikyti priešiškais ir tučtuojau griebtis įpročio 
muštis. 

Toks aplinkos suvokimas ir polinkis į priešiškumą įsitvirtina jau pra- 
dinėse klasėse. Dauguma vaikų, ypač berniukai, darželyje ir pirmoje 
klasėje būna išdykę, tačiau agresyvieji per metus neįgyja jokių savi- 
kontrolės įgūdžių. Tokio amžiaus vaikai pradeda mokytis derybų ir kom- 
promisų būdu žaidimų aikštelėje kylantiems nesutarimams spręsti, o 
agresyvieji labiau pasitiki jėga ir bauginimais. Tai jiems brangiai kai- 
nuoja: pabendravę su jais dvi tris valandas, vaikai ima jų nemėgti.'4 

Ilgalaikiai tyrimai parodė, kad maždaug pusė tų vaikų, kurie nesu- 
geba sutarti su bendraamžiais, neklauso tėvų ir mokytojų, paauglystėje 
būna linkę nusikalsti.'* Žinoma, ne visi jie vėliau gyvenime eina nusi- 
kaltimų keliu, tačiau būtent šie vaikai sudaro didžiausią potencialių 
smurtinių nusikaltėlių rizikos grupę. 

Potraukis nusikalsti šiems vaikams atsiranda stebėtinai anksti. Mon- 
realio vaikų darželyje tiriant vaikų priešiškumą buvo pastebėta, kad tie 
penkiamečiai, kurie kėlė daugiausiai rūpesčių, vos po penkerių aštuo- 
nerių metų, t. y. ankstyvojoje paauglystėje, buvo daug labiau linkę nu- 
sikalsti. Jie tris kartus dažniau nei kiti prisipažindavo sumušę niekuo 
nekaltus žmones, apiplėšę parduotuvę, panaudoję ginklą muštynėse, 
įsilaužę į automobilį ir jį apiplėšę, buvę girti —- tokia nė keturiolikos 
metų nesulaukusių paauglių patirtis.'* 

Smurto ir nusikaltimų keliu dažnai pasuka vaikai, kurie pirmoje ir 
antroje klasėje jau būna agresyvūs ir sunkiai suvaldomi.'? Jie nuo pat 
pradžių blogai mokosi, nes nesugeba tinkamai valdyti savo impulsų. 
Ne tik aplinkiniai laiko juos „kvailais“, bet taip save vertina ir jie patys. 
Jie dažnai pervedami mokytis į specialias auklėjamąsias klases, nors 
tikrai ne visi hiperaktyvūs vaikai turi mokymosi sutrikimų. Juos „nura- 
šo“ ir mokytojai, nes turi sugaišti daug laiko, norėdami sutelkti vaikus 
darbui. Jie dažniausiai ignoruoja klasės taisykles ir sau bei kitiems truk- 
do mokytis. Maždaug trečioje klasėje tampa aišku, kad jiems ir ateity- 
je nesiseks mokytis. Tokių berniukų intelekto koeficientas yra mažesnis 
nei jų bendraamžių, o impulsyvumas daug didesnis. Beje, dešimtmečių 
berniukų impulsyvumas yra tris kartus patikimesnis rodiklis nei IO re- 
Zultatai, rodantis, kad vėliau jie bus linkę nusikalsti.'8 

Iki ketvirtos penktos klasės agresyviais ar tiesiog „sunkiais“ laiko- 

mi vaikai lieka vieniši, nes juos visiškai atstumia bendraamžiai, įgyti 
naujų draugų jie nesugeba, be to, jiems nesiseka mokytis. Neturėda- 
mi draugų, jie ieško paguodos tarp visuomenės atstumtųjų. Būdami 
ketvirtoje — devintoje klasėje jie visiškai pritampa prie pasirinktos 
visuomenės grupės, kurios gyvenimo būdas yra nesuderinamas su įsta- 
tymais. Vaikai dažnai praleidžia pamokas, vartoja alkoholį, narkoti- 
kus. Intensyviausiai tuo užsiima septintokai ir aštuntokai. Iki devintos 
klasės prie jų prisijungia „vėliau susipratusieji“, kuriuos sužavi nepa- 
klusniųjų gyvenimo stilius. Tai dažniausiai paaugliai, kuriais nesirūpi- 
nama namuose ir kurie leidžia laiką gatvėje. Vyresnėse klasėse at- 
stumtieji vaikai paprastai palieka mokyklą ir toliau eina nusikaltimų 
keliu: vagia, plėšia parduotuves, platina narkotikus. 

(Beje, „blogų“ mergaičių laukia kiek kitokia ateitis nei berniukų. 
Atlikus tyrimą paaiškėjo, kad 40 procentų mergaičių, kurios nesutaria 
su mokytojais, laužo bendrabūvio taisykles, bet yra populiarios tarp 
bendraamžių, susilaukia kūdikio nebaigusios vidurinės mokyklos.'? Tai 
tris kartus viršija vidutinį nėštumų skaičių mokyklose. Kitaip tariant, 
asocialios paauglės tampa ne nusikaltėlės, o nėščios.) 

Žinoma, smurto ir nusikaltimų kelio pasirinkimą gali paskatinti ir 
kiti veiksniai, pavyzdžiui, gyvenimas prastos reputacijos rajone, kur 
yra daugybė pagundų nusikalsti, taip pat šeima, kurioje jaučiama di- 
delė psichologinė įtampa ar gyvenama labai vargingai. Tačiau nė vie- 
nas šių veiksnių nėra lemiamas. Būtent psichologiniai veiksniai labiau- 
siai didina tikimybę, kad agresyvūs vaikai galiausiai taps nusikaltė- 
liais. Kaip teigia psichologas Džeraldas Patersonas (Gerald Patterson), 
atidžiai stebėjęs šimtų berniukų raidą iki ankstyvos jaunystės, „antivi- 
suomeniški penkiamečių veiksmai yra nusikalsti linkusių paauglių veiks- 
mų veidrodžiai“ .20 


AGRESYVIŲ VAIKŲ MOKYKLA 


Agresyvių vaikų išankstinis nusistatymas, nuo kurio jie neišsiva- 
duoja visą gyvenimą, beveik garantuoja, kad jie galų gale prisidarys 

nemalonumų. Už smurtinius nusikaltimus nuteistų jaunų nusikaltėlių 
ir agresyvių vidurinės mokyklos moksleivių tyrimas parodė, kad jiems 
visiems būdingas panašus požiūris: į žmogų, su kuriuo nesutaria, jie iš 
karto žvelgia priešiškai, nė neabejodami, kad tas žmogus yra lygiai 
taip pat nusiteikęs jų atžvilgiu. Būdų taikiai išspręsti konfliktus jie nė 
neieško. Be to, jiems ir į galvą neateina, kad smurtinis elgesys — daž- 
niausiai muštynės — gali jiems liūdnai baigtis. Jie taip teisina savo 
elgesį: „Nieko tokio kam nors suduoti, kai esi siaubingai supykęs“, 
„Jei vengsiu muštis, visi manys, kad esu bailys“, „Mušamiems žmo- 
nėms iš tikrųjų nelabai skauda“.?' 

Vis dėlto laiku suteikta pagalba gali pakeisti tokį vaiko požiūrį ir 
grąžinti jį į doros kelią. Kelios eksperimentinės programos gana sėk- 
mingai padėjo agresyviems vaikams išmokti kontroliuoti savo asocia- 
lius polinkius. Djuko universitete buvo dirbama su ramybės drumstė- 
jais pradinukais. Jiems 6-12 savaičių buvo vedamos pamokos - du 
kartus per savaitę po 40 minučių. Berniukai, pavyzdžiui, buvo moko- 
mi suprasti, kad daugelis bendravimo ženklų, kuriuos jie laikė priešiš- 
kais, iš tikrųjų yra neutralūs ar net draugiški. Jie išmoko žvelgti kitų 
vaikų akimis į save ir tas situacijas, kurios jiems patiems būtinai suža- 
dina pyktį, - kaip kiti vaikai galėtų mąstyti ir jausti. Kontroliuoti pyktį 
jie mokėsi vaidindami įvairias situacijas: kaip jie galėtų pasielgti, 
kai, pavyzdžiui, kas nors erzinasi. Vaikai mokėsi ir itin svarbaus pyk- 
čio kontrolės įgūdžio - stebėti savo emocijas, suprasti kūno pojūčius: 
pavyzdžiui, tokius pojūčius kaip veidą nutvieskiantis raudonis ar įsi- 
tempiantys raumenys laikyti ženklais, kad reikia sustoti ir pamąstyti 
apie tolesnius žingsnius, o ne impulsyviai pulti muštis. 

Vienas šios programos kūrėjų Djuko universiteto psichologas Džo- 
nas Lokmanas (John Lochman) pasakojo, kad „vaikai aptardavo agre- 
Siją žadinančias situacijas, į kurias patys neseniai buvo patekę, ir svars- 
tydavo galimus reagavimo variantus. Vienas berniukas, pavyzdžiui, 
Pasakojo, kad vaikui, kuris į jį atsitrenkė, jis pažvelgęs tiesiai į akis, 
liepęs daugiau taip nedaryti ir nuėjęs. Taip jis parodė, kad gali valdyti 
Situaciją ir išlikti orus nepuldamas muštis“. 

Gebėjimas susivaldyti kelia pasitikėjimą savimi. Daug agresyvių 

berniukų sielojasi dėl to, kad lengvai praranda savitvardą, todėl mie- 
lai imasi jos mokytis. Žinoma, sunku pasiekti, kad įkarščio akimirko- 
mis tokios šaltakraujiškos reakcijos kaip pasitraukimas šalin ar skai- 
čiavimas iki dešimt, kol atslūgs noras suduoti, taptų automatiškos. 
Berniukai tokio elgesio mokosi vaidindami: pavyzdžiui, kaip elgtųsi 
autobuse, jei kiti vaikai pradėtų iš jų tyčiotis. Tokiu būdu jie gali iš- 
bandyti ir jiems neįprasto — draugiško — reagavimo variantus, kurie 
padėtų išsaugoti savo orumą ir kartu būtų alternatyva muštynėms, aša- 
roms ar gėdingam pasitraukimui. 

Po trijų mokymo metų savo mokinius Lokmanas palygino su tais 
agresyviais berniukais, kurie nelankė pykčio kontrolės pamokų. Psi- 
chologas pastebėjo, kad sulaukę paauglystės amžiaus jie mažiau trukdė 
klasei dirbti, pozityviau vertino save, buvo mažiau linkę vartoti alko- 
holį ar narkotikus. Kuo ilgiau jie buvo dalyvavę programoje, tuo ma- 
žiau agresyvūs buvo paauglystėje. 


KAIP UŽKIRSTI KELIĄ DEPRESIJAI 


Šešiolikmetei Danai visada sekėsi sutarti su kitais. Bet staiga ji 
pajuto, kad tiesiog nebegali bendrauti su kitomis merginomis, 
ir —- dar blogiau —- negali ilgesniam laikui prisirišti prie vieno 
vaikino, net su juo turėdama intymių santykių. Niūriai nusitei- 
kusi ir nuolat pavargusi, Dana nebejautė malonumo valgyti ir 
nebenorėjo linksmintis, ji teigė esanti bejėgė pakeisti savo nuo- 
taiką ir net gavojo apie savižudybę. 

Depresija jai prasidėjo po išsiskyrimo su paskutiniu vaikinu. Ji 
skundėsi nemokanti bendrauti su vaikinais, su jais ją sieja tik 
seksualiniai santykiai, nors jie jos ir nedžiugina. Iš tikrųjų ji 
norinti juos geriau pažinti. Be to, Dana nežinanti, kaip tuos 
santykius nutraukti, kai jie jos nebetenkina. 

Neseniai Dana perėjo į kitą mokyklą. Ten jai nelengvai sekasi 
susidraugauti su kitomis merginomis. Ji nedrįsta pirma užmegz- 
ti pokalbio, šneka tik tada, kai kas nors ją užkalbina. Dana 
nesijaučia galinti kitiems papasakoti, kokia ji, ją trikdo net pa- 
prastas klausimas: „Labas. Kaip sekasi?“22 

Kolumbijos universitete Dana lankė eksperimentinės terapijos pro- 
gramos, skirtos depresija sergantiems paaugliams gydyti, užsiėmimus. 
Buvo stengiamasi padėti merginai išmokti ilgiau palaikyti draugiškus san- 
tykius, labiau pasitikėti savimi bendraamžių būryje, įvertinti seksuali- 
nio artumo ribas, taip pat reikšti savo jausmus. Iš esmės tai buvo terapi- 
nis pagrindinių emocinių įgūdžių ugdymas. Jis davė vaisių —- depresija 
praėjo. 

Bendravimo tiek su tėvais, tiek su bendraamžiais problemos daž- 
nai sukelia depresiją. Ja sergantys vaikai ir paaugliai paprastai negali 
arba nenori kalbėti apie savo liūdesį, nesugeba tiksliai apibūdinti savo 
jausmų, todėl dažnai yra suirzę, nekantrūs, prastai nusiteikę ir pikti, 
ypač tėvų atžvilgiu. Todėl tėvai ne visada gali jiems emociškai padėti 
ir būti vadovais, ko iš tikrųjų ir reikia. Tad tarpusavio santykiai tik blo- 
gėja, kol galiausiai pavirsta nuolatiniais ginčais ir susvetimėjimu. 

Remdamiesi naujausiu požiūriu į jaunimo depresijos priežastis, 
galime teigti, kad šią ligą skatina emocinio intelekto trūkumai: bendra- 
vimo įgūdžių stoka ir depresiją skatinantis kliūčių interpretavimo bū- 
das. Polinkį sirgti depresija iš dalies nulemia genetinis paveldimumas, 
tačiau šiuo atveju svarbus ir susiformavęs įprotis pesimistiškai reaguoti 
į nedidelius pralaimėjimus: vaikai gali susirgti depresija dėl blogo pa- 
žymio, nesutarimų su tėvais, socialinio atmetimo. Remiantis kai ku- 
riais duomenimis, vis daugiau jaunuolių turi polinkį sirgti depresija. 


ŠIUOLAIKINIO GYVENIMO KAINA: DAUGĖJA 
SERGANČIŲJŲ DEPRESIJA 


Dvidešimt pirmas šimtmetis tikriausiai bus vadinamas melancho- 
lijos amžiumi, lygiai taip, kaip dvidešimtas amžius buvo vadinamas 
nerimo amžiumi. Įvairių šalių statistikos duomenys rodo, kad depresi- 
Jos epidemija plinta taip pat sparčiai, kaip modernėja mūsų gyveni- 
Mas. Kiekvienai naujai kartai kyla vis didesnis pavojus kentėti nuo gi- 
lios depresijos — ne paprasto liūdesio, o paralyžiuojančios apatijos, 
slogios nuotaikos, savęs gailėjimo ir nevilties.2 Depresijos negalavi- 

mus patiria vis jaunesni žmonės. Šiuolaikiniame pasaulyje vaikų dep- 
resija, apie kurią anksčiau niekas nebuvo girdėjęs, tampa įprastu reiš- 
kiniu. 

Pavojus susirgti depresija didėja su amžiumi, tačiau šiuo metu 
sergančiųjų depresija būrį labiausiai papildo jauni asmenys. Tikimybė 
kada nors susirgti sunkia šios ligos forma gimusiems po 1955 metų 
daugelyje šalių yra tris ar daugiau kartų didesnė nei jų seneliams. 
Sunkia depresija sirgo vos 1 proc. iki 1905 metų gimusių amerikiečių, 
o iš gimusiųjų po 1955 metų šia liga sirgo net 6 proc. žmonių, nesulau- 
kusių nė dvidešimt ketverių metų amžiaus. Gimusiems 1945-1954 
metais tikimybė susirgti sunkia depresija iki trisdešimt ketverių metų 
amžiaus yra dešimt kartų didesnė nei kadaise buvo gimusiems 1905— 
1914 metais.** Ir su kiekviena karta pirmieji depresijos požymiai pasi- 
reiškia vis anksčiau. 

Tokią tendenciją atspindi ir tyrimas, atliktas Puerto Rike, Kanado- 
je, Italijoje, Vokietijoje, Prancūzijoje, Taivane, Libane ir Naujojoje Ze- 
landijoje, kur buvo ištirta daugiau kaip 39 tūkstančiai žmonių. Beirute 
depresijos paplitimą nulėmė politiniai įvykiai, ligos atvejų ypač pa- 
daugėjo pilietinio karo metais. Vokietijoje depresija iki trisdešimt pen- 
erių metų amžiaus sirgo 4 proc. prieš 1914 metus gimusių asmenų ir 
14 proc. 1934-1944 metais gimusių žmonių. Kartos, augusios politiš- 
kai neramiais laikais, dažniau sirgo depresija, nors bendra sergamu- 
mo šia liga didėjimo tendencija nepriklauso nuo jokių politinių įvy- 
kių. 

Tai, kad depresija sergama vis anksčiau vaikystėje, taip pat pa- 
stebima visame pasaulyje. Ekspertai pateikia kelias šių tendencijų 
aiškinimo teorijas. 

Daktaras Frederikas Gudvinas (Frederick Goodwin), tuometinis 
Nacionalinio psichikos sveikatos instituto direktorius, svarsto: „Irsta 
tradicinė tvirtos šeimos samprata: skyrybų padvigubėjo, tėvai vis ma- 
žiau laiko skiria vaikams, dažniau kraustomasi iš vienos vietos į kitą. 
Vaikai užauga taip ir nepažinę savo artimųjų. Šių pamatinių savo tapa- 
tybės atramų netektis didina žmonių jautrumą“. 

Pitsburgo universiteto Medicinos mokyklos Psichiatrijos skyriaus 

vadovas daktaras Deividas Kapferis (David Kupfer) nurodė kitą prie- 
žastį: „Po Antrojo pasaulinio karo, plėtojantis industrializacijai, nie- 
kas iš tikrųjų negalėjo jaustis visiškai saugus. Tėvai vis mažiau paisė 
augančių vaikų poreikių. Šie reiškiniai nėra tiesioginė depresijos prie- 
žastis, bet jie daro žmones pažeidžiamus. Anksti patirti emociniai 
sukrėtimai gali paveikti neuronų vystymąsi ir lemti polinkį sirgti dep- 
resija — net ir po kelių dešimtmečių, kai vėl išgyvenamas didžiulis 
stresas“. 

Pensilvanijos universiteto psichologo Martino Zeligmano teigi- 
mu, „pastaruosius trisdešimt ar keturiasdešimt metų stebėjome, kaip 
sureikšmintas buvo individualizmas, kaip silpo gilus tikėjimas Dievu 
ir menko bendruomenės ar šeimos narių ir artimųjų tarpusavio parama 
ir pagalba. Taigi prarandami tie ramsčiai, į kuriuos būtų galima atsi- 
remti susidūrus su kliūtimis. Todėl ištikus nesėkmei pradeda atrodyti, 
kad nesiseks visą gyvenimą. Galiausiai didėjanti nesėkmės baimė tam- 
pa neviltimi. Bet jei žmogus sugeba žvelgti plačiau, pavyzdžiui, jei 
jis tiki Dievą ir pripažįsta pomirtinį gyvenimą, tai, tarkim, darbo pra- 
radimas jam atrodo tik laikina bėda“. 

Kad ir kokios būtų jaunuomenės depresijos priežastys, šią proble- 
mą reikia skubiai spręsti. Jungtinėse Amerikos Valstijose atliktų tyrimų 
duomenys, kiek vaikų ir paauglių serga depresija, labai skiriasi. Kai 
kurie epidemiologiniai tyrimai, kuriuos atliekant buvo taikomi labai 
griežti kriterijai, pagrįsti oficialiais diagnostiniais depresijos simptomais, 
parodė, kad net 8 ar 9 proc. 10-13 metų berniukų ir mergaičių buvo 
tais metais sirgę sunkia depresija (nors kitų tyrimų duomenimis, sirgu- 
Siųjų buvo dvigubai mažiau ar vos 2 proc.). Paauglių lytinio brendimo 
laikotarpiu depresijos kamuojamų mergaičių padaugėja beveik dvigu- 
bai; šia liga sergančių berniukų skaičius tuo metu išlieka nepakitęs.25 


ANKSTYVOS DEPRESIJOS PAVOJAI 


Gydant vaikų depresiją būtina taikyti ir prevencines priemones, 
nes ir nereikšmingi depresijos pasireiškimai vaikystėje ateityje gali tapti 

rimta liga.?? Nauji tyrimų duomenys paneigė seną įsitikinimą, kad 
depresija vaikystėje nėra pavojinga, nes vaikai iš jos „išauga“ lyg iš 
drabužių. Žinoma, kiekvienas vaikas retkarčiais nuliūsta. Vaikystėje 
ir paauglystėje, kaip ir suaugus, patiriama ir nusivylimų bei skausmin- 
gų praradimų. Prevencines priemones reikia taikyti ne šiais atvejais, o 
tada, kai liūdesys virsta niūrumu, neviltimi, kai vaikai tampa irzlūs, 
užsisklendžia savyje. 

Duomenys, kuriuos pateikia Pitsburgo vakarų psichiatrijos institu- 
to ir klinikos psichologė Marija Kovač (Maria Kovacs), rodo, kad trims 
ketvirtadaliams vaikų sunki depresija ne kartą atsinaujina.?? Vaikus, 
kuriems esant vos aštuonerių metų buvo diagnozuota depresija, moks- 
lininkė stebėjo ilgus metus — iki kai kuriems jų sukako dvidešimt ket- 
veri. Sunki depresija trukdavo vidutiniškai vienuolika mėnesių, o kas 
šeštam vaikui jos požymių išlikdavo net aštuoniolika mėnesių. Leng- 
vos formos depresija, kai kuriems vaikams prasidedanti nuo penkerių 
metų amžiaus, mažiau trukdė gyventi, bet trukdavo daug ilgiau — 
vidutiniškai ketverius metus. Kaip pastebėjo Kovač, yra didelė tiki- 
mybė, kad lengva depresija peraugs į sunkią — vadinamąją dvigubą 
depresiją. Tokiems vaikams liga dažniau atsinaujina, jie labiau linkę 
sirgti ir suaugę. Paaugliai ir jaunuoliai, nors kartą vaikystėje sirgę dep- 
resija, kenčia nuo šios ligos ar maniakinio depresinio sutrikimo viduti- 
niškai vienerius metus iš trijų. 

Kaina, kurią moka depresija sergantys vaikai, yra labai didelė. Pa- 
sak Kovač, „socialinių įgūdžių vaikai įgyja bendraudami su bendra- 
amžiais, stebėdami, kaip kiti vaikai ką nors įveikia, ir po to bandydami 
tą daryti patys. Bet depresija sergančių vaikų bendraamžiai dažnai ša- 
linasi, nemėgsta su jais Žaisti“ .2ė 

Būdami nusiminę, tokie vaikai vengia užmegzti draugiškus santy- 
kius, net kviečiami atsisako dalyvauti veikloje — kiti vaikai tokį elgesį 
laiko tiesiog nenoru bendrauti. Galiausiai depresija sergantys vaikai 
yra visiškai atstumiami, su jais vengiama žaisti. Bendravimo su kitais 
žmonėmis patirties stygius reiškia, kad vaikai netenka galimybės daug 
ko išmokti tiesiog žaisdami. Todėl jie ima atsilikti nuo bendraamžių 
bendravimo ir emocinių įgūdžių srityje ir, depresijai pasitraukus, turi 

vytis kitus vaikus.?? Palyginus sveikus ir depresija sergančius vaikus, 
buvo pastebėta, kad pastarųjų bendravimo įgūdžiai prastesni, jie turi 
mažiau draugų, su jais rečiau norima žaisti, jų nelabai mėgsta, o ben- 
draudami su kitais vaikais jie dažniau papuola į keblias situacijas. 

Be to, šie vaikai blogai mokosi. Depresija jiems trukdo susikaupti 
ir prisiminti, klasėje jiems daug sunkiau sutelkti dėmesį ir atgaminti 
tai, ką jau išmoko. Niekuo nesidžiaugiančiam vaikui itin sunku tinka- 
mai paskirstyti energiją mokymosi sunkumams įveikti, jau nekalbant 
apie patirties taikymą mokantis. Suprantama, kuo ilgiau vaikai buvo 
kamuojami depresijos, tuo blogesni buvo jų pažymiai ir prastesni ge- 
bėjimų testų rezultatai. Iš tikrųjų ryšys tarp to, kaip ilgai vaikas sirgo 
depresija, ir jo pažymių vidurkio yra tiesioginis. Mokymosi nesėkmės 
savo ruožtu dar labiau gilina depresiją. „Įsivaizduokite, — rašo Kovač, — 
kaip jaustumėtės, jei būtumėte apsėsti depresijos, gautumėte blogus pa- 
žymius mokykloje ir sėdėtumėte vienų vieni namuose, užuot žaidę su 
draugais.“ 


DEPRESOGENINIS MĄSTYMAS 


Kaip suaugusiųjų, taip ir vaikų depresijai būdingus nevilties ir be- 
jėgiškumo jausmus skatina pesimistiškas požiūris į gyvenimo sunku- 
mus. Kad taip mąsto depresija sergantys žmonės, jau seniai žinoma. 
Tačiau tik visai neseniai sužinota, kad melancholiškai nuotaikai leng- 
vai pasiduodantys vaikai taip pat linkę pesimistiškai žiūrėti į pasaulį, 
nors depresija dar neserga. Šis svarbus pastebėjimas reiškia, kad tokius 
vaikus galima ir būtina nuo depresijos „paskiepyti“. 

Tokias išvadas padaryti padėjo ir tyrimai, kaip vaikai tiki savo 
Pačių sugebėjimais kontroliuoti padėtį, pavyzdžiui, pakreipti ją į ge- 
rąją pusę. Vaikams pateikiami tokie teiginiai: „Jei namuose kyla pro- 
blemų, aš galiu padėti jas išspręsti“ arba „Kai rimtai padirbėju, gaunu 
gerus pažymius“, ir vertinamas jų požiūris. Tie vaikai, kurių nuomone, 
nė vienas iš teiginių jiems netinka, nesijaučia galį pakeisti situacijos; 
bejėgiškumą labiausiai jaučia depresija sergantys vaikai.*0 

Reikšmingi tyrimai buvo atlikti su penktos ir šeštos klasės moki- 
niais praėjus keletui dienų po to, kai jie atliko testą ir gavo įvertini- 
mus. Kaip visi prisimename, vaikystėje mokymosi rezultatai yra vie- 
nas svarbiausių pakilios nuotaikos ar nusivylimo šaltinių. Tyrėjų nuo- 
mone, labai svarbu, kaip vaikas, gavęs prastesnį pažymį nei tikėjosi, 
įvertina pats save. Manantieji, kad blogą pažymį nulėmė asmeniniai 
trūkumai („Aš kvailas!“), depresiją jaučia dažniau nei tie, kurie mato 
galimybę padėtį taisyti („Jei labiau pasistengsiu, gausiu geresnį pažy- 
mį“). 

Mokslininkai įsidėmėjo kai kuriuos draugų atstumtus trečiokus, 
ketvirtokus ir penktokus, norėdami pasekti, kaip per metus pasikeitė jų 
padėtis. Tai, kaip vaikai patys sau aiškino atstūmimo priežastis, iš es- 
mės nulėmė, ar jie susirgo depresija. Maniusieji, kad bendraamžiai jų 
vengia dėl kokios nors jų pačių ydos, labiau buvo linkę sirgti depresi- 
ja. Optimistams, kurie jautė, kad gali kaip nors pakeisti situaciją į gerą- 
ją pusę, depresinės nuotaikos beveik nebuvo būdingos, nepaisant to, 
kad draugai juos ir toliau ignoravo.?? Taip pat buvo ir ties septintos 
klasės slenksčiu - liūdnai pagarsėję įtampos metai: tie, kurie pesimis- 
tiškai žvelgė į savo galimybes, dėl patiriamos didelės įtampos mo- 
kykloje ir namuose susirgo depresija.?* 

Daug įrodymų, kad pesimistinis požiūris gali tapti depresijos prie- 
žastimi, buvo surinkta per penkerių metų tyrimą, kuriame dalyvavo 
vaikai nuo trečios klasės.?* Tarp jaunesnių vaikų tai buvo ypač aki- 
vaizdu: pesimizmas kartu su kokiu nors skaudžiu įvykiu - tėvų skyry- 
bomis, artimo žmogaus mirtimi - vaikus palaužia, o tėvai tokioje situ- 
acijoje, ko gero, mažai kuo gali padėti. Vaikui augant, dar pradinėje 
mokykloje, įvyksta reikšmingas supratimo apie gerus ir blogus gyveni- 
mo įvykius pasikeitimas - vis dažniau jų priežastimi vaikas laiko savo 
paties savybes: „Aš gaunu gerus pažymius, nes esu protingas“ arba 
„Aš neturiu daug draugų, nes su manimi nebūna linksma“. Ši mąstymo 
kaita palaipsniui vyksta nuo trečios iki penktos klasės. Tie vaikai, ku- 
riems tuo metu vystosi pesimistiškas požiūris, - kai gyvenimo sunku- 
mų priežastimi tampa jų pačių ydos - nesugebėdami tų sunkumų įveikti, 
tampa depresinių nuotaikų aukomis. Negana to, pats depresijos išgy- 

venimas stiprina pasimistinį mąstymą, ir net depresijai pasitraukus, 
vaikui lieka emocinis randas - įsitikinimų visuma, palaikoma depre- 
sijos ir stiprinama nuomonės, kad jis negali gerai mokytis, kad jo nie- 
kas nemėgsta, kad jis nepajėgia išsivaduoti iš savo paties slegiančių 
nuotaikų. Tokia nekintanti nuomonė gali vaiką padaryti dar labiau 
pažeidžiamą ir lengviau įveikiamą kitos depresijos. 


DEPRESIJOS UŽUOMAZGŲ GYDYMAS 


Gera naujiena: buvo nustatyta, kad mokant vaikus produktyviau 
žvelgti į iškylančius sunkumus, sumažėja depresijos rizika.* Vienos 
Oregono vidurinės mokyklos moksleivių tyrimas parodė, kad maždaug 
kas ketvirtam mokiniui pasireiškė vadinamoji „žemo laipsnio depresi- 
ja“ - dar ne tokia gili, kad galima būtų sakyti, jog išeinama už įprasto 
nepasitenkinimo ribų.3> Kai kuriems vaikams galbūt buvo ankstyva ke- 
lių savaičių ar mėnesių stadija, turėjusi išsivystyti į depresiją. 

Per specialias popamokines pratybas septyniasdešimt penki ne- 
sunkia depresija sergantys moksleiviai mokėsi įveikti sustabarėjusius, 
šiai ligai būdingus mąstymo modelius, lengviau susidraugauti, geriau 
sutarti su tėvais ir įsitraukti į jiems malonią visuomeninę veiklą. Aštuo- 
nių savaičių programos pabaigoje 55 proc. vaikų išgijo, tuo tarpu tik 
ketvirtadalis iš programoje nedalyvavusių ir taip pat depresija sirgusių 
moksleivių iš šios ligos tik pradėjo vaduotis. Po metų ketvirtadalis 
lyginamosios grupės, t. y. negydytų, vaikų susirgo sunkia depresija, o 
iš dalyvavusių depresijos prevencijos programoje - tik 14 proc. moki- 
nių. Taigi tik aštuonios pratybos padėjo per pusę sumažinti depresijos 
riziką.39 


* Vaikams, priešingai nei suaugusiesiems, depresijos gydymas vaistais nėra toks tinka- 
mas būdas kaip psichoterapija ar prevencinis švietimas: vaikų organizme vaistų apykaita 
dymui, nepasiteisino atliekant kontrolinius tyrimus su vaikais: jiems nebuvo geriau nei 
tai grupei, kuri vartojo placebą. Naujesnių vaistų nuo depresijos, įskaitant ir prozaką, 
Poveikis vaikams dar nėra patikrintas. Tuo metu, kai buvo rašoma ši knyga, FDA (Maisto 
ir vaistų asociacija JAV) pradėjo atidžiau tirti desipraminą, vieną saugiausių ir daž- 
niausiai suaugusiesiems gydyti vartojamų triciklinių antidepresantų, kaip galimą 
vaikų mirčių priežastį. 

Gerų rezultatų pasiekta per užsiėmimus, vykusius kartą per sa- 
vaitę ir skirtus 10-13 metų vaikams, kurie nesutaria su tėvais ir ku- 
riems pasireiškia kai kurie depresijos požymiai. Vaikai išmoko kai 
kurių svarbių emocinių įgūdžių, taip pat susitarti iškilus nesutarimams, 
pagalvoti prieš veikiant ir, svarbiausia, įveikti pesimistines nuotaikas, 
pavyzdžiui, gavus prastą pažymį pasiryžti stropiau mokytis, o ne gal- 
voti: „Aš tiesiog nesu pakankamai protingas“. 

„Vaikas per šias pamokas išmoksta, kad nerimas, liūdesys ir pyktis 
nėra dalykai, kurie tiesiog nukrinta ant galvos ir tu tampi bejėgis, bet 
kad mąstymas gali pakeisti savijautą“, - teigia vienas iš dvylikos savai- 
čių programos kūrėjų psichologas Martinas Zeligmanas. Kova su depre- 
sinėmis mintimis nustelbia besikaupiančią niūrią nuotaiką, o kartu, Ze- 
ligmano teigimu, „iš karto suteikia jėgų ir tampa įpročiu“. 

Ir šiuo atveju specialiosios pamokos dvigubai susilpnino depresijos 
pasireiškimą, ir tas poveikis buvo juntamas praėjus net dvejiems me- 
tams. Po metų tik 8 proc. dalyvavusiųjų programoje susirgo vidutinio 
stiprumo ar gilia depresija, tuo tarpu lyginamojoje grupėje - 29 procen- 
tai. Po dvejų metų apie 20 proc. programos dalyvių pasireiškė bent jau 
švelnios depresijos požymiai, tuo tarpu lyginamojoje grupėje - 44 proc. 

Emocinių įgūdžių mokymasis paauglystės metais gali būti itin 
naudingas. Zeligmanas pastebi: „Šie vaikai geriau įveikia paauglių 
dažnai patiriamas atstumtojo kančias. Jie to išmoko tada, kai buvo 
didžiausia rizika susirgti depresija, - paauglystės pradžioje. Tų pamo- 
kų metu įgyti įgūdžiai išlieka ir metams bėgant stiprėja, o tai reiškia, 
kad kasdienėse situacijose vaikai iš tikrųjų juos taiko“. 

Pritardami tai nuomonei, ir kiti vaikystės depresijos ekspertai ku- 
ria naujas programas. „Jei nori padėti tokia psichikos liga kaip depre- 
sija sergančiam vaikui, imtis priemonių reikia tada, kai jis dar svei- 
kas, - pastebi Marija Kovač. — Tam tinkamiausia priemonė - psicho- 
loginis mokymas.“ 


VALGYMO SUTRIKIMAI 


Septintojo dešimtmečio pabaigoje, tik pradėjęs klinikinės psicho- 
logijos magistrantūros studijas, aš susipažinau su dviem merginomis, 

kurios kentėjo nuo valgymo sutrikimų - tai supratau tik po daugelio 
metų. Viena, mano draugė iš bakalauro studijų, puikiai studijavo ma- 
tematiką Harvardo universitete, kita dirbo bibliotekoje. Pirmoji, tokia 
liesa, kad kaulus galėjai skaičiuoti, negalėdavo prisiversti valgyti, 
maistas jai keldavęs pasišlykštėjimą. Bibliotekininkė, priešingai, bu- 
vo apvalaina ir negalėjo susivaldyti neprisivalgiusi ledų, morkų pyra- 
go ar kitokio deserto, o tada (kartą, kiek nepatogiai jausdamasi, prisi- 
pažino) slapta nueidavo į vonią ir prisiversdavo išsivemti. Dabar psi- 
chiatrai matematikei diagnozuotų nervinę anoreksiją (anorexia ner- 
vosa), o bibliotekininkei —- bulimiją. 

Tuomet tokių sąvokų nežinota. Gydytojai buvo tik pradėję kalbėti 
apie šią problemą: 1969 metais šio judėjimo pradininkė Hilda Bruk 
(Hilda Bruch) išspausdino pirmąjį straipsnį apie valgymo sutrikimus.37 
Sugluminta įvykių, kai moterys badauja tiek, kad numiršta, Bruk kaip 
vieną iš galimų šio sutrikimo priežasčių nurodė nesugebėjimą įvardyti ir 
tinkamai reaguoti į kūno poreikius - pirmiausia, žinoma, alkį. Nuo tada 
knygų apie valgymo sutrikimus pradėjo dygti kaip grybų po lietaus. Jose 
galima buvo rasti daugybę hipotezių apie šio negalavimo priežastis — 
pradedant nuo to, kad vis jaunesnės mergaitės priverstos vytis nepasie- 
kiamus grožio idealus, ir baigiant tuo, kad motinos per daug kišasi į 
dukterų gyvenimą, jas kontroliuoja ir įpainioja į kaltės ir atsakomybės 
tinklą. 

Dauguma šių teorijų turėjo vieną didelį trūkumą: jos buvo pagrįs- 
tos tik stebėjimais psichoterapijos metu. Moksliniu požiūriu daug la- 
biau vertinami tyrimai, kai ne vienerius metus stebimos didelės žmo- 
nių grupės. Tada galima pamatyti, kas iš jų susidurs su tiriamąja pro- 
blema. Tokie lyginamieji tyrimai leidžia tiesiogiai įvertinti, ar, pavyz- 
džiui, itin griežti tėvai gali būti mergaitės valgymo sutrikimų priežas- 
tis. Be to, galima nustatyti, kokių aplinkybių visuma tokius negalavi- 
mus skatina, ir nepainioti jų su tariamomis aplinkybėmis, su kuriomis 
Iš tikrųjų susiduria tiek sveiki žmonės, tiek sergantieji. 

Atlikus tokį tyrimą su daugiau kaip devyniais šimtais VII-X klasių 
Mergaičių buvo pastebėta, kad vieni svarbiausių valgymo sutrikimus 
sukeliančių veiksnių yra emociniai trūkumai, ypač nesugebėjimas at- 

skirti vieną įtampą keliantį jausmą nuo kito ir juos kontroliuoti.38 Šios 
turtingo Mineapolio priemiesčio vidurinės mokyklos šešiasdešimt vienai 
merginai jau iki dešimtos klasės buvo pasireiškę rimti anoreksijos ar 
bulimijos simptomai. Kuo stipresnis negalavimas, tuo negatyvesnius 
neįveikiamus jausmus merginoms sukeldavo nesėkmės, sunkumai ir 
susierzinimą keliantys mažmožiai, tuo mažiau jos suprato, ką iš tikrų- 
jų jaučia. Jei be to merginos dar būdavo nepatenkintos ir savo kūnu, 
pasekmė buvo anoreksija arba bulimija. O nuomonė, kad per griežti 
tėvai yra pagrindinė valgymo sutrikimų priežastis, nepasitvirtino. (Kaip 
perspėjo pati Hilda Bruk, žvilgsniu į praeitį pagrįstos teorijos vargu ar 
gali būti tikslios. Pavyzdžiui, tėvai gali pradėti griežtai kontroliuoti duk- 
terį, reaguodami į jos negalavimą ir nežinodami, kaip jai padėti.) Šiuo 
atveju visiškai netinka tokie populiarūs aiškinimai kaip seksualumo 
baimė, ankstyva lytinio brendimo pradžia ar menkavertiškumo jaus- 
mas. 

Tyrimas atskleidė šių ligų priežasčių grandinę, prasidedančią vi- 
suomenės, kuri nenatūralų lieknumą laiko moters grožio simboliu, po- 
veikiu augančiai mergaitei. Dar gerokai prieš paauglystės metus mer- 
gaitės pradeda rūpintis savo svoriu. Pavyzdžiui, viena šešiametė, ma- 
mos paraginta eiti paplaukioti, paplūdo ašaromis, kad su maudymosi 
kostiumėliu atrodysianti stora. Kaip sakė šią istoriją papasakojęs mer- 
gaitės pediatras, jos svoris ūgiui iš tikrųjų buvęs normalus.?? Apklausus 
271 paauglę paaiškėjo, kad pusė jų manė esančios per storos, nors 
didžiuma buvo normalaus svorio. Tačiau Mineapolio tyrimas parodė, 
kad ne visoms mergaitėms, kurias įkyriai persekioja mintis apie ant- 
svorį, išsivysto valgymo sutrikimai. 

Kai kurie nutukę Žmonės negali paaiškinti, kuo skiriasi baimės, 
pykčio ir alkio jausmai, taigi juos suplaka į vieną - alkį, ir todėl kiek- 
vieną kartą, kai jaučiasi nusiminę, persivalgo.“? Kažkas panašaus nu- 
tinka ir šioms mergaitėms. Minesotos universiteto psichologė Glorija 
Leon (Gloria Leon) pastebėjo, kad mergaitės „prastai supranta savo 
jausmus ir kūno signalus, ir tai beveik garantuoja, kad per ateinančius 
dvejus metus joms išsivystys valgymo sutrikimai. Dauguma vaikų iš- 
moksta skirti savo pojūčius, pasakyti, ar jiems nuobodu, pikta, liūdna, 

ar norisi valgyti - tai emocinės erudicijos pagrindas. Bet šioms mer- 
gaitėms kildavo sunkumų, kai reikėdavo atskirti pagrindinius jausmus. 
Pavyzdžiui, joms gali nesisekti draugauti su vaikinu, tačiau jos nėra 
tikros, ką jaučia - pyktį, nerimą ar liūdesį; jas tiesiog apėmęs sumiši- 
mas ir nežinia, kaip tą emocinę audrą įveikti. Jos išmoksta nusiramin- 
ti valgydamos, ir tai gali tapti stipriai įsišaknijusiu emociniu įpročiu“. 

Tačiau šiam įpročiui - nurimti valgant — susidūrus su spaudimu 
dėl visuotinai priimto lieknos moters grožio idealo mergaitė jaučia, 
kad reikia išlikti lieknai. Nutiesiamas kelias valgymo sutrikimams 
rutuliotis. „Visų pirma ji gali pradėti daug valgyti, - pastebi Leon, - o 
kad išliktų liekna ar numestų persivalgant įgytą svorį, vartoti vidurių 
paleidžiamuosius vaistus, vemti ar užsiimti intensyvia fizine veikla. 
Bet ji gali pasirinkti ir kitą kelią emociniam sumišimui įveikti — visiškai 
nevalgyti. Tai vienas iš būdų pajausti, kad ji gali nors kiek kontroliuoti 
ją užvaldančius jausmus.“ 

Kadangi šios mergaitės pačios save prastai suvokia ir turi silpnus 
socialinius įgūdžius, sunerimusios dėl tėvų ar draugų, jos nepajėgia 
nei sureguliuoti santykių, nei įveikti savo pačių susirūpinimo. Nusimi- 
nimas sukelia valgymo sutrikimus - bulimiją, anoreksiją arba papras- 
čiausią persivalgymą. Glorijos Leon nuomone, norint sėkmingai gy- 
dyti tokias mergaites, reikėtų kartu su kitomis priemonėmis taikyti ir 
gydomąjį trūkstamų emocinių įgūdžių mokymą: „Gydytojų teigimu, 
jei kreipiamas dėmesys į tai, ko joms trūksta, psichoterapija būna veiks- 
mingesnė. Šios mergaitės turi išmokti identifikuoti savo jausmus, nusi- 
raminti ar sureguliuoti tarpusavio santykius, kad pajėgtų įveikti valgy- 
mo sutrikimus“. 


VIENIŠIEJI: IŠ MOKYKLOS METAMI VAIKAI 


Štai konfliktas, kilęs tarp pradinukų. Nedaug bičiulių teturinčiam 
ketvirtokui Benui klasės draugas Džeisonas ką tik pasakė, kad kitą per- 
trauką norįs žaisti ne su juo, o su kitu berniuku, Čadu. Visiškai sutri- 
kęs, Benas nuleidžia galvą ir ima verkti. Kiek aprimęs, po kurio laiko 

jis prieina prie stalo, prie kurio pietauja Džeisonas ir Čadas, ir sušun- 
ka: 

— Nekenčiu tavęs! 

— Kodėl gi? - nesupranta Džeisonas. 

— Todėl, kad melavai, — kaltinamu tonu išrėžia Benas. — Sakei, 
kad visą šią savaitę Žaisi su manimi. 

Tyliai verkdamas, Benas nužingsniuoja prie savo tuščio stalo. Džei- 
sonas ir Čadas eina paskui jį, bando pasikalbėti, tačiau Benas tvirtai 
nusprendžia su jais nebendrauti: jis užsikemša ausis ir išbėga iš val- 
gyklos, norėdamas kur nors mokykloje pasislėpti. Grupė mergaičių, 
mačiusių, kas atsitiko, bando berniukus sutaikyti: susiradusios Beną 
stengiasi jį įtikinti, kad Džeisonas nori žaisti ir su juo. Tačiau Benas 
nieko nenori girdėti ir reikalauja palikti jį ramybėje. Jam gaila savęs, jis 
pyksta ir likęs vienui vienas pravirksta.*! 

Be abejo, tai skausmingas momentas. Kiekvienam vaikystėje ar 
paauglystėje tenka patirti atstumtojo ir likusio be draugų jausmą. Mi- 
nėtoje situacijoje svarbiausia yra tai, kad Benas nesugebėjo atsiliepti į 
Džeisono pastangas pataisyti jų draugystę. Viešai pareiškęs savo po- 
žiūrį, jis tik apsunkino ir taip nelengvą savo padėtį. Tuo tarpu viskas 
galėjo nesunkiai susitvarkyti. Tarp bendraamžių nepopuliarūs vaikai 
dažnai nesugeba suprasti užuominų. Kaip buvo rašyta aštuntame sky- 
riuje, atstumti vaikai paprastai sunkiai supranta emocinius ir sociali- 
nius ženklus, o jei ir supranta, nesugeba lanksčiai į juos reaguoti. 

Bendraamžių atstumti vaikai labiau rizikuoja būti išmesti iš mo- 
kyklos: jie 2-8 kartus dažniau yra išmetami iš mokyklos nei draugų 
turintys vaikai. Pavyzdžiui, vienas tyrimas parodė, kad maždaug 25 
proc. vaikų, kurie pradinėse klasėse buvo nepopuliarūs, paliko mo- 
kyklą dar nebaigę vidurinės, tuo tarpu apskritai iš mokyklos iškrenta 
apie 8 proc. vaikų.*? Ir nieko nuostabaus: tik įsivaizduokite, kad net 30 
valandų per savaitę tenka praleisti ten, kur tavęs niekas nemėgsta. 

Esti dviejų rūšių emociniai polinkiai, dėl kurių vaikai tampa vi- 
suomenės atstumtaisiais. Viena vertus, tai pykčio proveržiai ir priešiš- 
kumo matymas, kai jo nėra. Antra, tai drovumas, nerimas ir nedrąsu- 
mas bendraujant. Tačiau dažniausiai į šalį nustumiami tie vaikai, ku- 

rių keistas elgesys nuolat verčia kitus jaustis nepatogiai. 

Šie vaikai išsiskiria jau savo siunčiamais emociniais signalais. 
Kai pradinukų, kurių nelabai mėgo draugai, buvo paprašyta nurodyti, 
kokiame veide kokia emocija atsispindi - pavyzdžiui, pyktis, pasi- 
bjaurėjimas ir pan., - jie daug dažniau klydo nei draugų mėgstami 
vaikai. Kai darželinukų buvo paklausta, kaip jie galėtų susidraugauti 
ar kaip jiems nejįsivelti į peštynes, nepopuliarieji vaikai, su kuriais kiti 
nelabai norėdavo žaisti, pateikdavo tokius pasiūlymus, kurie tarpusa- 
vio santykiams tik pakenktų (pavyzdžiui, vaikui, kuriam būtinai pri- 
reikia to žaislo, su kuriuo žaidė kitas, jie pasiūlydavo išeitį: „Suduok 
jam“), arba bandydavo kreiptis pagalbos į suaugusiuosius. Paaugliams 
buvo pateikta užduotis suvaidinti liūdną, piktą ar norintį ką nors iš- 
krėsti: prasčiausiai sekėsi nepopuliariesiems. Taigi turbūt nieko stebė- 
tino, kad tokie vaikai mano nieko negalį padaryti, kad jiems pavyktų 
lengviau susidraugauti. Taip nesugebėjimas bendrauti įsitvirtina. Užuot 
mokęsi naujų būdų susidraugauti, jie tiesiog kartoja senas klaidas ar- 
ba pasirenka dar prastesnius reagavimo variantus.*3 

Jie nori patikti kitiems, bet neatitinka pagrindinių emocinių krite- 
rijų: kiti nemano, kad su jais gali būti linksma, ir jie patys nežino, ką 
daryti, kad draugui būtų su juo smagu. Buvo pastebėta, kad žaisdami 
nepopuliarieji vaikai daug dažniau apgaudinėja, greičiau supyksta, at- 
sisako žaisti, jei pralaimi, arba puikuojasi savo pergale. Žinoma, visi 
vaikai nori laimėti, tačiau dauguma stengiasi savo emocine reakcija 
nepakenkti santykiams su žaidimų draugais. 

Tuo tarpu socialiai kurti vaikai - sunkiai suprantantys kitų emoci- 
jas ir ne visada tinkamai į jas reaguojantys — tampa socialiai izoliuoti. 
Čia, aišku, kalbama ne apie tuos vaikus, kurie tik laikinai pasijunta 
niekam nereikalingi. Bendraamžių nemėgstamiems vaikams skausmin- 
Bas atstumtojo statusas galiausiai prilimpa ir išlieka per visus mokymo- 
Si mokykloje metus. Didelė tikimybė, kad sulaukę jaunystės metų jie 
bus nustumti į visuomenės pakraštį. Artimai bendraudami tarpusavyje 
Ir triukšmingai žaisdami, vaikai tobulina savo socialinius ir emocinius 
Igūdžius, kuriuos vėliau bendraudami galės panaudoti. Tie vaikai, ku- 
"iems tai neprieinama, neišvengiamai daug netenka. 

Visiškai suprantama, kad atstumtieji dažnai nerimauja, būna nu- 
siminę ir jaučiasi vieniši. Iš to, kiek mėgstamas vaikas buvo trečioje 
klasėje, galima gana tiksliai numatyti (daug tiksliau nei remiantis mo- 
kytojų ir gydytojų vertinimais, pažangumo mokykloje kriterijais, 
intelekto koeficientu ir net psichologinių testų rezultatais), ar sulau- 
kęs aštuoniolikos jis turės psichikos sveikatos problemų.“* Kaip jau 
esame kalbėję, draugų neturintys Žmonės nuolat jaučiasi vieniši, yra 
labiau linkę sirgti įvairiomis ligomis, anksčiau miršta. 

Pasak psichoanalitiko Hario Stako Salivano (Harry Stack Sullivan), 
bendravimo lankstumo - kaip susipykus susitaikyti, kaip dalytis giliau- 
siais jausmais — mes pirmiausia išmokstame artimai draugaudami su 
tos pačios lyties žmonėmis. Socialiai atstumti vaikai daug rečiau nei jų 
bendraamžiai turi geriausią draugą (tai itin svarbu pradinės mokyklos 
metais), taip netekdami svarbios galimybės emociškai augti.** Vienas 
draugas, net ir ne pats geriausias, gali atsverti visus net nugaras atsuku- 
sius bendraamžius. 


MOKYMASIS DRAUGAUTI 


Atstumtieji vaikai nesugeba bendrauti, bet gali to išmokti. Ilino- 
jaus universiteto psichologas Stivenas Ašeris (Steven Asher) sukūrė pa- 
mokų kursą, per kurias nepopuliarieji vaikai „mokosi draugauti“.** Mo- 
kykloje išsirinkęs mažiausiai bendraamžių mėgstamus trečiokus ir ket- 
virtokus, Ašeris šešias pamokas juos mokė, kaip galima „linksmai žais- 
ti“, būti „draugiškiems, linksmiems ir maloniems“. Kad vaikai 
nesidrovėtų, jiems buvo pasiūlyta būti mokytojo, kuris nori sužinoti, 
kaip žaisti kuo smagiau, „konsultantais“. 

Vaikai buvo mokomi tų elgesio įgūdžių, kuriais, kaip pastebėjo 
Ašeris, pasižymi visų mėgstami jų bendraamžiai. Pavyzdžiui, kai ne- 
sutinka su taisyklėmis, vaikai buvo skatinami pagalvoti apie alternaty- 
vius pasiūlymus ir kompromisus (užuot įsivėlę į muštynes); žaisdami 
jie turi nepamiršti kalbėtis su kitais vaikais, paklausti, kaip jiems se- 
kasi; svarbu pastebėti, ar kitiems vaikams smagu kartu žaisti; reikia 

kaip nors pagirti ar paskatinti sėkmingai ką nors padariusį draugą; 
būtina šypsotis, prireikus pasisiūlyti padėti, patarti ir padrąsinti. Vai- 
kai šiuos principus išbandė žaisdami bendrus žaidimus su klasės drau- 
gais. Šis trumpas mokymosi sutarti kursas pasirodė esąs nepaprastai 
veiksmingas: po metų jį lankę vaikai jau buvo įsitvirtinę maždaug 
klasės populiarumo viduryje. Nė vienas iš jų nebuvo bendravimo pa- 
žiba, bet nė vienas nebuvo ir atstumtasis. 

Panašių rezultatų pasiekė ir Stefenas Novickis (Stephen Nowic- 
ki), psichologas iš Emorio universiteto.*? Pagal jo sukurtą programą 
socialiai atstumti vaikai mokomi geriau suprasti bendraamžių jaus- 
mus ir tinkamai į juos reaguoti. Pavyzdžiui, vaikai bando išreikšti 
įvairius jausmus - džiaugsmą, liūdesį ir pan. - ir tuo metu yra filmuo- 
jami, po to tobulina savo emocines išraiškas, o dar vėliau savo naujus 
įgūdžius išbando su tuo vaiku, su kuriuo norėtų susidraugauti. 

Šie mokymo kursai padėjo pasikeisti 50-60 proc. jas lankiusių 
vaikų — jų populiarumas padidėjo. Tokios programos (bent jau kokios 
yra dabar), atrodo, labiausiai tinka ne vyresniems kaip trečios ir ketvir- 
tos klasės mokiniams ir yra naudingesnės socialiai negabiems vaikams 
nei itin agresyviems. Žodžiu, programos sėkmė priklauso nuo tinkamo 
taikymo. Nemažai vilties suteikia tai, kad daug ar net dauguma at- 
stumtų vaikų, įgiję pagrindinių emocinių žinių, gali vėl išmokti drau- 
gauti. 


ALKOHOLIS IR NARKOTIKAI: PRIKLAUSOMYBĖ KAIP 
GYDYMOSI BŪDAS 


Studentai tai vadina „juodai prisigerti“ — geriama tiek alaus, kad 
„atsijungiama“. Viena iš technikų: piltuvėlis pritvirtinamas prie sodo 
žarnos, kad skardinė alaus ištekėtų per dešimt sekundžių. Šis metodas 
Nėra vienintelis. Atlikti tyrimai rodo, kad du penktadaliai koledžo stu- 
dentų vaikinų vienu kartu išgeria septynias ir daugiau skardinių, o 11 
Proc. jų laiko save „daug išgeriančiais“. Kitaip tariant, juos galima 
Vadinti alkoholikais.** Apie pusę koledžo vaikinų ir beveik 40 proc. 

merginų prisigeria mažiausiai du kartus per mėnesį.“? 

Nors devintajame dešimtmetyje Jungtinėse Amerikos Valstijose 
narkotikų vartojimas tarp jaunuomenės palaipsniui mažėjo, vis dau- 
giau ir vis jaunesni žmonės vartoja alkoholį. 1993 metais atlikus ap- 
klausą paaiškėjo, kad 35 proc. koledžo studenčių geriančios tam, kad 
pasigertų, tuo tarpu 1977 metais taip teigė darančios tik 10 procentų 
merginų. Bendrai imant, kas trečias koledžo studentas geria tam, kad 
pasigertų. Dėl alkoholio iškyla ir kitų problemų: 90 proc. visų išprie- 
vartavimų studentų miesteliuose, apie kuriuos buvo pranešta, įvyko 
užpuolikui arba aukai, arba abiem buvus neblaiviems.*? Su alkoholio 
vartojimu susiję lemtingi įvykiai yra pagrindinė 15-24 metų amžiaus 
jaunuolių mirties priežastis.?' 

„Eksperimentai“ su narkotikais ir alkoholiu galėtų atrodyti kaip 
perėjimo iš paauglystės į suaugusiųjų pasaulį ritualas, bet pirmieji ban- 
dymai gali kai kuriems ilgai atsiliepti. Dauguma alkoholikų ir narko- 
manų prie kvaišalų pripranta dar paauglystėje, nors nedaug „eksperi- 
mentuotojų“ tampa tikrais alkoholikais ar narkomanais. Per 90 proc. 
vidurinės mokyklos dar nebaigusių moksleivių jau yra ragavę alkoho- 
lio, nors tik 14 proc. galiausiai tampa alkoholikais; iš milijonų ameri- 
kiečių, ragavusių kokaino, mažiau nei 5 proc. tampa narkomanais.?2 
Kodėl taip yra? 

Žinoma, daugiausia „galimybių“ tapti narkomanais turi tie vaikai ir 
paaugliai, kurie gyvena nusikaltimų gausumu garsėjančiame rajone, kur 
krekas parduodamas ant kiekvieno kampo, o narkotikų prekeivis — ryš- 
kiausias sėkmės numylėtinio pavyzdys. Vieni gali priprasti prie narkoti- 
kų patys, retkarčiais gavę jų paplatinti, kiti — kad lengva jų gauti ar 
spaudžiami bendraamžių - šiuo atveju gyvenamasis rajonas nieko ne- 
lemia, narkomanų gali rastis net pačiuose turtingiausiuose kvartaluose. 
Tačiau klausimas vis tiek išlieka: kurie vaikai ir paaugliai iš daugybės 
tų, kurie pasiduoda pagundai ar spaudimui pamėginti kvaišalų, ir vė- 
liau juos vartos? 

Viena iš šiuolaikinių mokslo teorijų teigia, kad prie alkoholio ir 
narkotikų labiau pripranta tie, kurie šias medžiagas vartoja kaip „gy- 
dymo priemonę“ - kad nuslopintų nerimą, pyktį, depresiją. Per pir- 

muosius bandymus jie užtinka savijautą gerinantį cheminį mišinį, ku- 
ris padeda atsikratyti kankinančio nerimo ir liūdesio. Iš kelių šimtų 
septintokų ir aštuntokų, kurie buvo stebimi dvejus metus, vėliau prie 
narkotikų priprato tie, kurių emocinio nerimo laipsnis buvo itin aukš- 
tas.?> Tai gali paaiškinti, kodėl vieni jaunuoliai, mėginantys vartoti 
kvaišalus, prie jų nepripranta, o kiti tampa priklausomi kone nuo pat 
pirmojo karto: greičiausiai pripranta tie, kuriems narkotikai arba alko- 
holis tampa veikliu vaistu ilgą laiką nemažų rūpesčių kėlusioms emo- 
cijoms nuslopinti. 

Pasak Vakarų psichiatrijos instituto ir klinikos Pitsburge psicholo- 
go Ralfo Tarterio (Ralph Tarter), „įgimtą polinkį turintiems žmonėms 
pirma alkoholio taurė ar narkotikų dozė turi nepaprastai didelę galią, 
tokią, kokios kiti tiesiog nepatiria. Nemažai išgijusių narkomanų pasa- 
kojo, kad pabandę narkotikų pirmą kartą gyvenime pasijuto norma- 
liai. Narkotikai juos stabilizuoja psichologiškai, bent jau trumpam“ >* 
Tai, Žinoma, apgaulingas sandėris su velniu: trumpalaikė gera savi- 
jauta mainais į pripratimą ir palaipsnį gyvenimo nykimą. 

Tam tikri emociniai modeliai, regis, lemia, kokias emocinio nusi- 
raminimo priemones žmonės linkę rinktis. Pavyzdžiui, į alkoholizmą 
veda du emociniai keliai. Labai įsitempę ir nuolat nerimaujantys vai- 
kai paprastai jau paauglystėje atranda, kad alkoholis gali padėti nusi- 
raminti. Labai dažnai jie būna alkoholikų, kurie patys griebiasi alko- 
holio nervams nuraminti, vaikai - dažniausiai sūnūs. Vienas iš biologi- 
nių šio modelio rodiklių yra per maža gama aminosviesto rūgšties 
(GASR), neurotransmiterio, reguliuojančio nerimą, sekrecija. Dėl to 
labai sustiprėja įtampa. Tyrimai parodė, kad alkoholikų sūnūs turi ma- 
žai GASR ir jaučia didelį nerimą; jiems išgėrus alkoholio, GASR pa- 
daugėja, ir nerimas sumažėja.3* Alkoholikų vaikai geria, kad suma- 
Žintų įtampą ir atsipalaiduotų, nes kitaip to pasiekti negali. Tokie žmo- 
nės, panašiai kaip alkoholiu, gali piktnaudžiauti ir raminamaisiais vais- 
tais, 

Neuropsichologinis alkoholikų vaikų tyrimas parodė, kad tų dvy- 
likos metų amžiaus berniukų, kuriems pasireiškė tokie nerimo požy- 
Miai kaip greitesnis širdies plakimas reaguojant į stresą, impulsyvu- 

mas, blogai funkcionavo ir kaktinės smegenų skiltys.** Taigi tos sme- 
genų sritys, kurios turėjo padėti slopinti nerimą ar kontroliuoti impul- 
syvumą, davė jiems mažiau naudos nei kitiems berniukams. Kadangi 
kaktinės skiltys valdo ir veikliąją atmintį, kur prieš priimant sprendi- 
mus aprnąstomos galimos veiksmų pasekmės, jų neveiklumas tik pa- 
deda linkti į alkoholizmą: pajutus, kaip greitai alkoholis nuramina ir 
atpalaiduoja, nepaisoma girtavimo padarinių. 

Toks ramybės troškimas yra emocinis genetinio polinkio į alkoho- 
lizmą požymis. Atlikus 1300 alkoholikų šeimų narių tyrimą paaiškėjo, 
kad labiausiai grėsė tapti alkoholikais tiems vaikams, kurie teigė nuo- 
lat jaučią didelį nerimą. Mokslininkai priėjo prie išvados, kad alkoho- 
lis tokiems žmonėms yra „būdas nerimo simptomams gydyti“ .57 

Kitas emocinis kelias į alkoholizmą veda per didelį susijaudini- 
mą, impulsyvumą ir nuobodulį. Šis modelis būdingas tiems žmonėms, 
kurie kūdikystėje buvo neramūs, kaprizingi ir sunkiai suvaldomi, pra- 
dinėje mokykloje nenustygo vietoje, buvo hiperaktyvūs ir dažnai įsi- 
veldavo į nemalonumus. Šie polinkiai, kaip buvo rašyta, gali pastūmė- 
ti tokius vaikus ieškoti draugų visuomenės pakraščiuose, pasukti nusi- 
kaltimų keliu ar asocialios asmenybės sutrikimo link. Tokių žmonių 
(daugiausiai vyrų) pagrindinis emocinis nusiskundimas būna susijau- 
dinimas, jų silpnoji vieta —- nesuvaldomas impulsyvumas, o įprasta re- 
akcija į nuobodulį, kurį jie gana dažnai jaučia, - impulsyvi rizikos ir 
jaudulių paieška. Šiam modeliui priklausantys žmonės (jis gali būti 
susijęs ir su dviejų kitų neurotransmiterių —- serotonino ir MAO - trūku- 
mu) greit atranda, kad alkoholis malšina jų susijaudinimą. Viską išban- 
dyti juos verčia ir tai, kad jie nepakenčia monotonijos. Be to, tokie 
žmonės yra impulsyvūs, tad, be alkoholio, gali pradėti vartoti ir pir- 
mus po ranka pasitaikiusius narkotikus.?2 

Depresija gali paskatinti pradėti girtauti, tačiau su medžiagų apy- 
kaita susiję alkoholio vartojimo padariniai po trumpo pagerėjimo tik 
pagilina ligą. Taigi žmonės dažnai griebiasi alkoholio kaip emocinę 
savijautą gerinančios priemonės ne nuo depresijos gindamiesi, o grei- 
čiau norėdami sumažintų nerimą. Depresija sergančiųjų jausmus daug 
geriau ramina (bent jau laikinai) visiškai kiti kvaišalai — narkotikai. 

Todėl asmenys, kurie nuolat jaučiasi nelaimingi, labiau rizikuoja įprasti 
prie tokių stimuliuojančių medžiagų ir depresijos priešnuodžių kaip 
kokainas. Atliktas tyrimas parodė, kad daugiau kaip pusė nuo kokaino 
priklausomybės klinikoje gydomų pacientų dar prieš jai atsirandant 
sirgo gilia depresija. Ir kuo gilesnė ji buvo, tuo stipresnis išsivystydavo 
įprotis.?? 

Nuolatinis pyktis taip pat gali būti žalingo polinkio paskata. Išty- 
rus keturis šimtus pacientų, gydomų nuo pripratimo prie heroino ir 
kitų opiatų, buvo pastebėtas jiems bendras emocinio gyvenimo mode- 
lis: sunkiausiai jie suvaldydavo pyktį ir greitai pasiduodavo įsiūčiui. 
Kai kurie pacientai patys prisipažino, kad tik vartodami opiatus jie pa- 
sijusdavo geriau ir atsipalaiduodavo.“? 

Daugeliu atvejų polinkis vartoti alkoholį ar narkotikus gali būti 
nulemtas smegenų funkcijų, tačiau jausmus, verčiančius Žmones pa- 
tiems „gydytis“ kvaišalais, galima suvaldyti ir be jokių vaistų. Tą pa- 
tvirtina jau ne vieną dešimtį metų veikiančios anoniminių alkoholikų 
ir kitos gydymo programos. Išmokus nuslopinti nerimą, įveikti depresi- 
ją, nusiraminti įtūžus išnyksta ir potraukis tuojau pat griebtis kvaišalų. 
Šių svarbiausių emocinių įgūdžių ir yra mokoma gydant alkoholikus ir 
narkomanus. Žinoma, būtų daug geriau, jeigu žmonės to išmoktų, kol 
dar neįgijo vienokio ar kitokio žalingo įpročio. 


DAUGIAU JOKIO KARO: PREVENCINIS KELIAS 


Paskutinį dvidešimto amžiaus dešimtmetį buvo „paskelbti karai“ 
paauglių nėštumui, tendencijai nebaigti mokyklos, narkomanijai, o ne- 
seniai ir smurtui. Pagrindinis tokių žygių trūkumas yra tas, kad jų ima- 
Masi pavėluotai, tik tada, kai opi problema pasiekia epidemijos mastą, 
Ypač tarp jaunimo. Sulaukus krizės, siunčiama „greitoji medicinos pa- 
galba“, užuot atrėmus ligą iš anksto nuo jos paskiepijus. Todėl didžiau- 
sias pastangas reikėtų skirti ne tokiems „karams“ kariauti, o nuosekliai 
Prevencinei programai vykdyti, t. y. mokyti vaikus protingų gyvenimo 
Igūdžių, kurie padėtų išgyventi ir išvengti tokių pavojų.“' 

Atkreipiu dėmesį į emocinių ir socialinių įgūdžių spragas ne tam, 
kad paneigčiau kitų rizikos veiksnių, tokių kaip tėvų skyrybos, nedar- 
ni šeima, iš artimųjų patiriamas smurtas, neturtas, gyvenimas nusikal- 
timais garsėjančiame ir narkomanijos apimtame rajone, svarbą. Jau 
pats skurdas emociškai žeidžia vaikus: neturtingų šeimų vaikai, jau 
būdami penkerių metų, jaučia didesnę baimę, nerimą ir liūdesį nei 
kiti jų bendraamžiai, jie daugiau turi ir elgesio problemų, pavyzdžiui, 
dažnai patiria įniršio ar niokojimo priepuolius, - šie polinkiai pasireiš- 
kia ir paauglystės metais. Dėl neturto nuolat jaučiama įtampa žaloja 
visos šeimos gyvenimą: tokių šeimų vaikai patiria mažiau šilumos iš 
tėvų ar neretai vienišos ir neturinčios darbo motinos, dažniau serga 
depresija, yra griežtai baudžiami fizinėmis bausmėmis, ant jų šaukia- 
ma, jiems grasinama.“ 

Bet emocinis intelektas galingesnis ir už šeimą bei turtinę padėtį — 
jis gali lemti vaiko ar paauglio gebėjimus susidūrus su gyvenimo sun- 
kumais nepalūžti, ištverti ir atgauti fizines bei dvasines jėgas. Ištyrus 
šimtus vaikų, kurie patyrė skurdą, augo nedarniose šeimose ar kurių 
vienas iš tėvų sirgo sunkia psichikos liga, buvo nustatyta, kad tie, kurie 
pajėgia nepasiduoti net ir didžiausioms negandoms, paprastai yra įvaldę 
pagrindinius emocinius įgūdžius:*? visiems patrauklų gebėjimą ben- 
drauti, pasitikėjimą savimi, optimizmą, sugebėjimą greitai atgauti gerą 
nuotaiką ir ilgai dėl nieko nesielvartauti. 

Tačiau didžiuma gyvenimo nuskriaustų vaikų tokių savybių netu- 
ri. Žinoma, daug šių savybių lemia prigimtis — genų loterija, bet, kaip 
rašėme keturioliktame skyriuje, net ir temperamentą galima pataisyti. 
Šiuo atveju svarbios politinės ir ekonominės priemonės, galinčios su- 
mažinti neturtą bei pakoreguoti kitas socialines aplinkybes, sukelian- 
čias mMinėtąsias problemas. Be šių priemonių (kurioms, atrodo, tenka 
vis mažiau reikšmės socialinių klausimų srityje), vaikams galima pa- 
siūlyti daug įvairaus būdų, galinčių padėti jiems grumtis su alinan- 
čiais sunkumais. 

Aptarkime emocinius sutrikimus, nuo kurių gyvenime kenčia maž- 
daug kas antras amerikietis. Atlikus tyrimą, kuriame dalyvavo 8098 
įvairaus amžiaus amerikiečiai, buvo nustatyta, kad 48 proc. jų bent 

kartą gyvenime turėjo psichikos problemų.“* 14-ai procentų Žmonių 
vienu metu pasireiškė net trys ar daugiau psichikos sutrikimų. Būtent 
šiai grupei priklausantys asmenys turėjo daugiausiai tokio pobūdžio 
rūpesčių: juos kankino 60 proc. visų psichikos sutrikimų ir 90 proc. 
pačių sunkiausių ir labiausiai alinančių ligų. Dabar šiems žmonėms 
reikia intensyvios priežiūros, o daugeliu atvejų tokių pasekmių buvo 
galima išvengti. Žinoma, ne visiems psichikos sutrikimams galima 
užbėgti už akių, bet kai kuriems, o gal ir daugeliui, galima. Kaip 
tvirtina šį tyrimą atlikęs Mičigano universiteto sociologas Ronaldas 
Kesleris (Ronald Kessler), psichoterapeutai turi įsikišti kuo anksčiau: 
„Įsivaizduokite šeštokę, jaučiančią bendravimo baimę; po kelerių metų, 
norėdama nuslopinti nerimą, ji pradeda girtauti; būdama trisdešimties 
(kai dalyvavo mūsų tyrime), ji tebejaučia baimę, yra alkoholikė ir 
narkomanė, be to, serga depresija, nes visas jos gyvenimas — tikra 
sumaištis. Taigi kyla svarbus klausimas: kaip galėjome ir turėjome 
padėti jai dar vaikystėje, kad ji nebūtų taip įklimpusi?“ 

Panašiai nutinka iš mokyklos išmestiems, smurtaujantiems, taip 
pat su daugybe kitų pavojų, šiandien tykote tykančių jaunimo, susidu- 
riantiems vaikams. Per paskutinį dešimtmetį buvo sukurta tiek preven- 
cinių programų, skirtų apsaugoti jaunuomenę nuo narkomanijos, smur- 
to, ankstyvų lytinių santykių ir kitų dalykų, kad švietimo rinkoje susi- 
darė tarsi atskira šaka. Tačiau didžiuma tų programų - tiek labai popu- 
liarios, tiek mažai žinomos — pasirodė esančios neveiksmingos. Kai 
kurios iš jų, dideliam pedagogų liūdesiui, problemų ne tik nepanaiki- 
no, bet jas dar labiau užaštrino. 


Vien informacijos negana 

Aptarkime prevencines vaikų seksualinio išnaudojimo programas. 
Nuo 1993 metų Jungtinėse Valstijose kasmet padaroma apie 200 tūks- 
tančių tokių nusikaltimų (vien įrodytų!), ir šis skaičius kasmet išauga 
apie 10 procentų. Dauguma ekspertų mano, kad maždaug 20-30 proc. 
Mergaičių ir perpus tiek berniukų tampa seksualinės prievartos auko- 
Mis dar nesulaukę septyniolikos metų amžiaus (skaičiai gali skirtis 

atsižvelgiant į tai, kaip seksualinė prievarta apibūdinama).“* Didžiu- 
ma šių vaikų jaučiasi nesaugūs, bejėgiai priešintis ir dėl savo nelai- 
mės yra kitų atstumiami. 

Esant tokiai padėčiai, daug mokyklų ėmėsi kurti prevencines pro- 
gramas. Jų tikslas — suteikti vaikams kuo daugiau informacijos apie 
seksualinės prievartos pavojų, mokyti juos, pavyzdžiui, atskirti „neut- 
ralų“ prisilietimą nuo „nederamo“, raginti priešintis piktų kėslų turin- 
čiam asmeniui, taip pat skatinti apie nutikusius nemalonumus papasa- 
koti kam nors iš suaugusiųjų. Tačiau apklausus du tūkstančius vaikų 
JAV pasirodė, kad apsaugoti juos nuo agresyvių vaikų mokykloje ar 
suaugusių tvirkintojų tokios programos neką tepadeda arba visiškai 
nepadeda.“ Negana to, vaikai, dalyvavę šiose programose ir vėliau 
tapę seksualinės prievartos aukomis, priešingai nei nedalyvavusieji, 
nebuvo linkę apie tai pranešti suaugusiesiems. 

Visiškai kitaip jautėsi ir elgėsi tie vaikai, kurie buvo mokomi ir su 
emociniu bei socialiniu intelektu susijusių dalykų: iškilus grėsmei, jie 
sugebėjo geriau pasipriešinti, apsiginti, nebijodavo pasišaukti pagal- 
bos, pasakyti suaugusiesiems, jei kas bloga nutikdavo. Pranešti apie 
prievartos atvejį labai svarbu, nes tai padeda užkirsti kelią galimiems 
nusikaltimams, o tylėjimas tvirkintojams yra tikra paskata. Apklausus 
nemažai vyresnių kaip keturiasdešimties metų amžiaus pedofilų pa- 
aiškėjo, kad jau nuo paauglystės metų jie per mėnesį turėdavo viduti- 
niškai po vieną auką. Savo juodais darbais pagarsėję autobuso vairuo- 
tojas ir vidurinės mokyklos informatikos mokytojas kasmet seksualiai 
išnaudodavo apie tris šimtus vaikų — ir nė vienas vaikas niekam apie 
tai nepranešė. Viskas iškilo aikštėn tik tada, kai vienas iš mokytojo 
prievartaujamų berniukų pradėjo tvirkinti savo seserį.*? 

Kaip minėta, pagal išsamesnes programas mokyti vaikai buvo ge- 
riau pasirengę susidurti su pavojais. Kuo jos pranašesnės? Šias programas 
sudarančios temos moksleiviams pateikiamos įvairiais lygiais per kele- 
rius metus kaip atskiros sveikatos ir lytinio švietimo kurso temos. Į švieti- 
mo procesą įtraukiami ir tėvai: jie turi aptarti su vaikais tai, ką šie sužino 
mokykloje (vaikai, kurių tėvai aktyviai dalyvavo programoje, iškilus sek- 
sualinio išnaudojimo pavojui geriausiai sugebėjo save apginti). 

Didelę reikšmę šiuo atveju turi ir socialinis bei emocinis intelektas. 
Neužtenka mokėti atskirti „neutralų“ prisilietimą nuo „nederamo“ - |a- 
bai svarbu suvokti, kada situacija tampa grėsminga, nelaukiant, kol kas 
nors „prisilies“. Tam reikia ir pasitikėjimo savimi, ryžto veikti ir drąsos 
pasipriešinti, net susidūrus su suaugusiuoju akis į akį. Vaikas turi Žinoti 
ne vieną būdą, kaip sukliudyti piktiems kėslams — nuo pabėgimo iki 
grasinimo kam nors papasakoti. Todėl vaikai skatinami atkakliai ginti 
savo teises ir nebūti pasyvūs. 

Taigi išsamiosios programos svarbiausią informaciją apie seksua- 
linę prievartą papildo pagrindinių emocinių ir socialinių įgūdžių ug- 
dymu. Vaikai mokomi ieškoti būdų teigiamai spręsti tarpusavyje ky- 
lančius konfliktus, labiau pasitikėti savimi, nekaltinti savęs dėl to, kas 
atsitiko, ir jausti, kad mokytojai ir tėvai visada juos remia.. 


Veiksmingieji elementai 

Tokie tyrimai paskatino dar kartą pasvarstyti, kokie, objektyviai 
žiūrint, iš tikrųjų veiksmingi elementai turėtų sudaryti optimalią pre- 
vencinę programą. Grupei mokslininkų, penkerius metus vykdžiusių 
V. T. Granto fondo finansuojamą projektą, pavyko nustatyti, kas la- 
biausiai nulėmė minėtųjų programų sėkmę.“š Remiantis tyrėjų išvado- 
mis, pagrindiniai ugdytini įgūdžiai (nesvarbu, kokiai atskirai proble- 
mai spręsti yra skirta prevencinė programa), arba veiksmingieji ele- 
mentai, yra tie patys, kurie sudaro ir emocinį intelektą“? 

Tuos emocinius įgūdžius sudaro savivoka, jausmų supratimas, jų 
raiška ir valdymas, impulsų kontroliavimas, pasitenkinimo atidėjimas, 
streso ir nerimo įveikimas. Pavyzdžiui, norint gebėti kontroliuoti im- 
pulsus svarbu žinoti, kuo jausmai skiriasi nuo veiksmų, ir išmokti pasi- 
rinkti tinkamą emocinį sprendimą - pirmiausia suvaldyti impulsą veikti 
Ir numatyti kitus galimus veiksmus bei jų pasekmes. Dauguma įgū- 
džių yra susiję su bendravimo sritimi: tai socialinių ir emocinių žen- 
klų supratimas, mokėjimas klausytis, gebėjimas atsispirti neigiamai 
takai, nuovoka, kaip vienoje ar kitoje situacijoje tinka elgtis. 

Čia išvardyti emociniai ir socialiniai įgūdžiai gyvenime itin svar- 

būs, pirmiausia jie gali padėti įveikti tuos sunkumus, kurie buvo aptar- 
ti šiame skyriuje, ir ne tik juos. Apie reikšmingą emocinio ir socialinio 
intelekto vaidmenį galima kalbėti ir sprendžiant ankstyvo nėštumo, 
paauglių savižudybių ir kitas problemas. 

Žinoma, tokių problemų priežastys yra labai sudėtingos: čia per- 
sipina prigimtiniai dalykai, šeimos gyvenimo būdas, socialinė politika, 
gatvės kultūra. Tačiau emocinių įgūdžių stoka, kaip kalbėta, labai pri- 
sideda prie rizikos veiksnių, todėl taikant įvairias prevencines priemo- 
nes kartu būtina ugdyti ir emocijas. Ir čia kyla kitas klausimas: koks 
turėtų būti emocijų ugdymas? 


16 
EMOCIJŲ MOKYMAS 


Pagrindinė tautos viltis yra tinkamas jos jaunuomenės ugdymas. 


Erazmas Roterdamietis 


Keistas būdas pažymėti tą dieną esančius klasėje: penkiolika penk- 
tokų sukryžiavę kojas sėdi ratu ant grindų. Mokytoja šaukia juos var- 
du, o šie, užuot atsiliepę nieko nesankančiu, įprastu „esu“, balu įver- 
tina savo savijautą: vienetas reiškia blogą nuotaiką, o dešimt - kuo 
puikiausią. 

Šiandien nuotaika puiki: 

— Džesika. 

— Dešimt: esu kupina energijos, šiandien penktadienis. 

— Patrikas. 

— Devyni: šiek tiek nervinuosi. 

— Nikolė. 

— Dešimt: jaučiuosi rami ir laiminga... 

Taip prasideda „Mokslo apie save“ pamoka Nuevos mokykloje, 
įsikūrusioje didžiuliame name, kuris kažkada priklausė Krokerių šei- 
mai, įsteigusiai vieną didžiausių bankų San Franciske. Dabar šiame 
miniatiūrinį San Francisko operos teatrą primenančiame pastate vei- 
kia privati mokykla. Čia vyksta pamokos, galinčios būti pavyzdiniu 
emocinio intelekto mokymo modeliu. 

Pagrindinė „Mokslo apie save“ tema yra jausmai - mūsų pačių ir 
Iškylantys bendraujant. Taigi pati tema reikalauja, kad mokytojai ir 
Mokiniai dėmesį sutelktų į emocinį vaiko gyvenimą, kuris, deja, at- 
kakliai tebeignoruojamas beveik visose Amerikos mokyklose. Laiko- 
Masi tokio principo: dienos tema tampa vaikų išgyvenamos įtampos ir 
traumos. Mokytojai kalba apie tikrus dalykus: skausmą, kai esi palik- 

tas vienas, pavydą, nesutarimus, kurie gali peraugti į kiemo mušty- 
nes. Pasak „Mokslo apie save“ programos sudarytojos ir Nuevos mo- 
kyklos steigėjos Karenos Stoun Makauen (Karen Stone McCown), „mo- 
kymo procesas artimai susijęs su vaikų jausmų pasauliu. Emocinis raš- 
tingumas yra toks pat svarbus dalykas kaip matematika ir skaitymas“! 

„Mokslo apie save“ idėjos dabar plinta visoje šalyje.“ Tokios pa- 
mokos vadinamos labai įvairiai: „socialinės raidos“, „gyvenimo įgū- 
džių“, „socialinio ir emocinio mokymo“ ir pan. Tie, kas remiasi Ho- 
vardo Gardnerio mokymu apie įvairius intelektus, vartoja sąvoką „as- 
meniniai intelektai“. Šias programas sieja bendras tikslas — vaikų so- 
cialinių ir emocinių gebėjimų ugdymą įtraukti į bendrąją mokymo 
programą. Emocinių įgūdžių mokyti reikia ne tik savimi nepasitikin- 
čius ir vadinamuosius „sunkius“ vaikus, jie svarbūs kiekvienam. 

Emocinio raštingumo mokymas šiek tiek susijęs su septintajame 
dešimtmetyje populiariu emocinio mokymo judėjimu. Buvo manoma, 
kad psichologijos ir motyvacijos pamokos yra geriau išmokstamos, jei 
teorija tuojau pat išbandoma praktiškai. Tačiau emocinio raštingumo 
judėjimas apvertė paties emocinio mokymo supratimą: emocijos ne 
tik taikomos auklėjant, —- svarbu mokyti pačių emocijų. 

Dažnai šios programos kuriamos ir platinamos kartu su mokyklo- 
se vykdomomis tęstinėmis prevencinėmis programomis, kurios skirtos 
tokioms problemoms kaip paauglių rūkymas, narkotikų vartojimas, 
ankstyvas nėštumas, mokyklos nelankymas, o pastaruoju metu dažnai 
ir smurtas spręsti. Praeitame skyriuje buvo rašoma apie V. T. Granto 
konsorciumo finansuotą prevencinių programų tyrimą, parodžiusį, kad 
jos būna daug veiksmingesnės, kai vaikai kartu mokomi pagrindinių 
emocinių ir socialinių gebėjimų, tokių kaip impulsų kontrolė, pykčio 
suvaldymas, kūrybiškų sprendimų paieška patekus į keblią situaciją ir 
pan. Remiantis šiuo principu, buvo pradėtos kurti naujos intervencinės 
programos. 


" Norintys gauti daugiau informacijos apie emocinio raštingumo programas gali kreiptis 
šiuo adresu: The Collaborative for the Advancement of Social and Emotional Learning 
(CASEL), Department of Psychology (M/C 285), University of Illinois at Chicago, 1007 
West Harrison St., Chicago, IL 60606-7137. 

Kaip minėta penkioliktame skyriuje, intervencinės programos, skir- 
tos tam tikriems emociniams ir socialiniams įgūdžiams, padedantiems 
lengviau įveikti tokius sutrikimus kaip agresija ar depresija, ugdyti, vai- 
kams gali būti labai veiksminga priemonė apsisaugoti nuo įvairių pa- 
vojų. Tačiau tokios programos dažniausiai yra siauros paskirties ir jas 
įgyvendina profesionalūs psichologai. Šiuo metu apibendrinami spe- 
cializuotų programų privalumai ir kuriamos bendrojo pobūdžio pre- 
vencinės priemonės visai mokyklos bendruomenei. Jas įgyvendintų 
paprasti mokytojai. 

Naujas požiūris į prevenciją pagrįstas tuo, kad informaciją apie 
opias problemas, tokias kaip AIDS, narkomanija ir pan., reikia pateik- 
ti tinkamu laiku, t. y. tada, kai vaikai pradeda su jomis susidurti. Tokių 
programų pamatas yra emocinio intelekto ugdymas - pagrindinių ge- 
bėjimų, kurių reikia norint įveikti minėtuosius sunkumus. 

Taigi susirūpinimas emociniu raštingumu mokykloje atskleidžia 
emocinio ir socialinio gyvenimo reikšmę. Mokiniams svarbūs rūpes- 
čiai, juo labiau drausmės pažeidimai neatmetami kaip nereikšmingi 
(nusiųsti padaužą pas auklėtoją ar mokyklos direktorių nėra pati ge- 
riausia išeitis). 

Iš pirmo žvilgsnio gali pasirodyti, kad per šias pamokas nieko ypa- 
tingo nevyksta, kad jų metu nesprendžiamos opios problemos, nors 
būtent toks yra jų tikslas. Taip atrodo todėl, kad šios programos ugdo 
pamažu, bet nuolat ir kryptingai. Lygiai taip pat reikiamus įgūdžius 
vaikai įgyja ir tinkamai auklėjami namuose. Taip emocinės pamokos 
gerai išmokstamos, nes potyriai nuolat kartojami, o smegenys prisime- 
na juos kaip stiprinamas reakcijų sekas, nervinius įpročius, kuriuos 
reikia taikyti tada, kai sunku, ištinka nesėkmė ar esi įskaudintas. Emo- 
Cinio raštingumo pamokų turinys atrodo paprastas ir kasdieniškas, ta- 
Čiau jų rezultatas labai svarbus visų mūsų ateičiai - sveikos visuome- 
nės ateičiai. 

BENDRADARBIAVIMO PAMOKA 


Palyginkite čia aprašytą „Mokslo apie save“ pamoką su savo pa- 
čių prisiminimais apie panašius susidūrimus mokykloje. 

Penktokai rengiasi žaisti žaidimą: susiskirstę į grupes, jie mėgins 
sudėti kvadrato formos dėliones. Žaidimo taisyklės draudžia koman- 
dos nariams kalbėtis ar bendrauti gestais. 

Mokytoja Džoana Vargo padalija klasę į tris grupes, kiekviena pri- 
eina prie savo stalo. Paskiriami trys stebėtojai, kurie vertinimo lapuose 
rašys pastabas apie dalyvius, pavyzdžiui, kas apsiima vadovauti gru- 
pei, kas pokštauja arba trukdo dirbti. 

Mokiniai dėlionės detales išverčia ant stalo ir imasi darbo. Po 
kelių minučių tampa aišku, kad viena grupė dirba labai darniai ir pa- 
baigia dėliones per kelias minutes. Antro ketvertuko nariai dirba pa- 
vieniui, atskirai dėliodami savo kvadratus, ir niekaip nepasistūmėja į 
priekį. Po to jie imasi veikti bendrai ir netrukus baigia darbą. 

Trečiai grupei vis dar nesiseka. Sudėtas tik vienas kvadratas, bet ir 
tas panašesnis į trapeciją. Šynas, Ferlė ir Rahmanas dar nerado būdo 
geriau derinti veiksmus, ką pavyko padaryti kitoms dviem grupėms. 
Vaikai aiškiai nusivylę, griebia pirmą pasitaikiusį kibutį, bet jis ir vėl 
netinka. 

Įtampa šiek tiek atslūgsta, kai Rahmanas, du kibučius lyg akinius 
prisidėjęs sau prie akių, prajuokina grupės narius. Kaip vėliau paaiš- 
kės, šis veiksmas taps pamokos ašimi. 

Mokytoja vaikams šiek tiek pagelbsti: 

— Tie, kurie jau pabaigė dėliones, gali pateikti vieną patarimą dar 
dėliojantiems. 

Daganas prieina prie atsilikusios grupės ir parodo du netinkamai 
padėtus kibučius: 

— Juos reikia apsukti. 

Rahmanas, iš susikaupimo net suraukęs antakius, greitai suvokia, 
ką reikia daryti, ir pirmos dėlionės kibučiai netrukus randa savo vietas. 
Paskui pabaigiami ir kiti kvadratai. Kai trečioji komanda baigia darbą, 
pasigirsta spontaniški plojimai. 

GINČO ESMĖ 


Kol mokiniai aptarinėja, ko jie išmoko dirbdami grupėmis, vyksta 
daug karštesnis Rahmano ir stebėtoju paskirto Takerio pokalbis. Ber- 
niukai susiginčijo dėl draudimo ką nors rodyti gestais. Šviesiaplaukis, 
dailiai susišukavęs Takeris dėvi mėlynus marškinėlius su užrašu „Būk 
atsakingas“, pabrėžiančiu jo atsakingą vaidmenį. 

— Tu gali siūlyti, kaip padėti kibutį - tai nėra rodymas gestais, — 
stengiasi įtikinti draugą Takeris. 

— Bet tai ir yra rodymas gestais, - įsikarščiavęs prieštarauja Rah- 
manas, juodbruvas, vešlių plaukų berniukas. 

Pastebėjusi, kad pokalbis darosi vis agresyvesnis, mokytoja priei- 
na prie berniukų. Negalima praleisti tokio svarbaus momento, kai abu 
pokalbio dalyviai yra įsikarščiavę, nes tik tada galima patikrinti, kaip 
išmoktos emocinės pamokos. Be to, tai puikus laikas išmokti ko nors 
daugiau. Visi geri mokytojai žino, kad tokios pamokos ilgai išlieka mo- 
kinių atmintyje. 

- Jis tavęs nekritikuoja, Rahmanai, jūs gerai bendradarbiavote, tik 
Takeriui reikėtų pasistengti kalbėti ne tokiu priekaištingu tonu, - pata- 
ria mokytoja. 

Jau ramesniu balsu Takeris toliau aiškina Rahmanui: 

— Tu gali tiesiog padėti kibutį ten, kur, tavo nuomone, jis tinka. Juk 
tai nėra rodymas gestais, tu tiesiog pasiūlai. 

Rahmanas piktai atšauna: 

— Bet jeigu aš paprasčiausiai pasikasyčiau galvą, - jis parodo tą 
nekaltą veiksmą, - tu tuojau sušuktum: „Negestikuliuok!“ 

Rahmanas aiškiai yra supykęs dėl kažko kito, svarbesnio, nei drau- 
dimas rodyti gestais. Jis vis žvilgčioja į lapą, kuriame Takeris rašė 
pastabas, — lapas ir išprovokavo berniukų ginčą, nors nė vienas to 
nepasakė. Jame Takeris buvo pažymėjęs, kad Rahmanas trukdo ko- 
mandai. 

Pastebėjusi, kurlink krypsta Rahmano akys, mokytoja pamėgino 
atspėti ginčo priežastį: 

— Rahmanui atrodo, kad tavo pastaba, jog jis trukdo komandai, 


306 Emocinis raštingumas 


neteisinga. Ką norėjai tuo pasakyti? 

— Nenorėjau pasakyti, kad jis trukdo iš blogos valios, - jau link- 
damas taikytis sako Takeris. 

Rahmanas nelabai tuo tiki, tačiau jo balsas taip pat kiek ramesnis: 

— Man atrodo, kad tu perlenkei lazdą. 

Mokytoja paskatina įvertinti pastabą iš teigiamos pusės. 

— Takeris nori pasakyti, kad trukdantysis gali padėti pamatyti daly- 
kus kitaip, pavyzdžiui, kai situacija atrodo beviltiška. 

Tačiau Rahmanas su tuo nesutinka: 

— Trukdyti — reiškia kam nors neleisti susikaupti ties kokiu nors 
dalyku. Jei būčiau daręs taip, - jis nutaiso juokingą miną, išplečia akis 
ir išpučia žandus, - tada būčiau trukdęs. 

Apibendrindama ginčą mokytoja pirmiausia kreipiasi į Takerį: 

— Tu nenorėjai pasakyti, kad Rahmanas trukdė, norėdamas pa- 
kenkti, bet išėjo būtent taip. Jis nori būti išgirstas ir suprastas. Jo nuo- 
mone, žodis trukdė turi neigiamą reikšmę, todėl netinka jo elgesiui 
apibūdinti. 

Tada Džoana Vargo pasisuka į Rahmaną: 

— Man patinka, kad ryžtingai ir argumentuotai gini savo nuomo- 
nę. Aišku, nemalonu, kai neteisingai esi pavadinamas trukdytoju. Ki- 
bučius prie akių prisidėjai, matyt, iš nevilties ir norėdamas visus atpa- 
laiduoti. Bet Takeris nesuprato tavo ketinimų. Ar aš teisi? 

Abu berniukai pritariamai linktelėjo. Kiti mokiniai jau buvo be- 
baigią tvarkyti stalus. Nedidelė klasės melodrama baigėsi. 

— Ar vis dar nervinatės? — klausia mokytoja. 

— Ne, aš jaučiuos gerai, - atako Rahmanas. Jis ramesnis, nes jau- 
čiasi išgirstas ir suprastas. Takeris taip pat nusišypso. Pastebėję, kad 
visi vaikai jau išėję į kitą pamoką, berniukai kartu išbėga iš kabineto. 


NEĮSILIEPSNOJANTI KOVA 


Renkantis naujai mokinių grupei, Džoana Vargo analizuoja tai, 
kas įvyko per pamoką. Apie įtemptą diskutavimą ir atvėsimą berniu- 

kai mokėsi per konfliktų sprendimo pamokas. Pasak mokytojos, kon- 
fliktas paprastai prasideda dėl to, kad pašnekovai vienas kito nesu- 
pranta, turi išankstinę nuomonę, daro skubotas išvadas ir pan. 

Per „Mokslo apie save“ pamokas mokiniai mokosi ne stengtis iš- 
vengti konfliktų, bet ramiai spręsti nesutarimus, kol jie nevirto atvira 
kova. Ginčydamiesi Takeris ir Rahmanas sugebėjo pritaikyti per pa- 
mokas išmoktus įgūdžius. Jie abu stengėsi pateikti savo požiūrį, bet 
taip, kad neaštrintų konflikto. Tokio atkaklumo (ne agresijos ar pasyvu- 
mo) jau nuo trečios klasės mokoma Nuevos mokykloje. Yra pabrėžia- 
ma, kad jausmus reikia reikšti atvirai, bet nekurstant agresijos. Ginčo 
pradžioje berniukai nežiūrėjo vienas į kitą, tačiau vėliau tapo atides- 
ni: stovėjo vienas priešais kitą, žvilgsniu palaikė pokalbį, buvo dėme- 
singi ir stengėsi pašnekovui parodyti, kad jį girdi. 

Kai, padedant mokytojai, įgūdžiai pritaikomi praktiškai, sąvokos 
„atkaklumas“ ir „dėmesingumas“ šiems penktokams nėra nieko nesa- 
kantys kryžiažodžių žodžiai. Jie tampa sprendimo būdais, kuriuos pri- 
reikus berniukai sugeba taikyti. 

Meistriškai įvaldyti emocijų sritį itin sunku, nes įgūdžiai įgyjami 
tada, kai žmonėms paprastai būna sunku priimti naują informaciją ir 
išmokti naujų reagavimo būdų - kai jie būna prislėgti. Tokiais mome- 
tais pagalba labai praverčia. „Visiems, tiek suaugusiesiems, tiek penk- 
tokams reikia padėti, kad būdami nusiminę jie sugebėtų pažvelgti į 
save iš šalies, — teigia Džoana Vargo. - Daužosi širdis, prakaituoja 
rankos, nervinatės, bet stengiatės klausytis ir tvardytis, kad nepradėtu- 
mėte šaukti, kaltinti ar neatsitvertumėte gynybine tyla.“ 

Visus, kas pažįsta penktokų kovingumą, turėjo nustebinti Takerio 
ir Rahmano ginčas, jų gebėjimas ginti savo nuomonę be kaltinimų, 
prasivardžiavimų ir rėkimo. Nė vienas sau neleido pašnekovo įžeisti 
(„eik š...!“) ar kibti jam į atlapus, nė vienas nenutraukė pokalbio išei- 
damas iš kambario. Ką gero būtų davusios muštynės, palyginti su daug 
supratingesniais konfliktų sprendimo būdais? Kitomis aplinkybėmis vis- 
kas tikriausiai būtų buvę kitaip. Paaugliai mušasi kasdien ir dažnai, 
beje, dėl menkiausių niekų. 

KASDIENIAI RŪPESČIAI 

Per eilines „Mokslo apie save“ pamokas tradiciškai susėdus ratu 
cavęs vertinimo balai ne visada būna tokie aukšti kaip tądien. Kai savi- 
jauta siaubinga, ką parodo vienetas, dvejetas ar trejetas, kas nors gali 
paklausti: „Gal norėtum papasakoti, kas tave slegia?“ Jei mokinys su- 
tinka pasidalyti savo rūpesčiais (nė vienas neverčiamas kalbėti, jei ne- 
nori), atsiranda galimybė apsvarstyti, kaip kūrybiškai galima būtų pa- 
žvelgti į situaciją. 

Amžiaus skirtumai nulemia problemų pobūdį. Žemesnių klasių 
mokiniai paprastai sielvartauja dėl erzinimų, įvairių baimių, dėl to, 
kad jaučiasi atstumti. Maždaug šeštoje klasėje atsiranda naujų bėdų: 
sužeisti jausmai (nepakvietė į pasimatymą ar atstūmė), nesubrendę drau- 
gai, kiti nemalonumai („vyresni vaikai mane persekioja“; „draugai 
nuolat bando priversti mane kartu su jais rūkyti“). 

Visi šie vaikams labai svarbūs rūpesčiai aptariami ne mokykloje — 
užkandžiaujant, autobuse pakeliui į mokyklą, pas draugus, - jei iš viso 
aptariami. Daug dažniau savo bėdas vaikai slepia, nepaliaudami apie 
jas galvoję nei dieną, nei naktį ir neturėdami su kuo jomis pasidalyti. 
„Mokslo apie save“ pamokų temomis ir tampa šios vaikų bėdos. 

Kiekvienas toks pokalbis padeda siekti „Mokslo apie save“ užsi- 
brėžto tikslo —- padėti vaikui suvokti pačiam save ir savo santykius su 
kitais. Pamokoms yra parengti planai, tačiau jie ganėtinai lankstūs, 
kad įvykus tokiems susidūrimams kaip Rahmano ir Takerio ginčas bū- 
tų galima skirti daugiau dėmesio. Mokinių keliamos problemos yra 
gyvi pavyzdžiai, kai ir mokiniai, ir mokytojai gali taikyti įgūdžius, 
kurių jie mokosi, pavyzdžiui, taikaus konfliktų sprendimo metodų. 


EMOCINIO INTELEKTO ABĖCĖLĖ 


Beveik dvidešimt metų vykdoma „Mokslo apie save“ programa 
tapo emocinio inteleko mokymo modeliu. Pamokos kartais gali būti 
labai sudėtingos. Nuevos mokyklos direktorė Karena Stoun Makauen 

pasakojo: „Kai aptariame pyktį, visada stengiamės pabrėžti, kad pyk- 
tis dažniausiai yra antrinė reakcija, ir skatiname pastebėti, kas po juo 
slypi, — gal tai įsižeidimas, gal pavydas? Vaikai mokomi, kad visada 
galima pasirinkti, kaip reaguoti į vieną ar kitą emociją, ir kuo dau- 
giau reagavimo būdų žinai, tuo turtingesnis gali būti tavo gyvenimas“. 

„Mokslo apie save“ programos turinys beveik visiškai atitinka emo- 
cinio intelekto elementus, kurie kartu su pamatiniais įgūdžiais laikomi 
pagrindinėmis prevencijos priemonėmis nuo vaikų tykančių pavojų.? 
Ugdoma pirmiausia savimonė, t. y. gebėjimas atpažinti ir įvardyti jaus- 
mus, pastebėti minčių, jausmų ir poelgių sąsajas, pažinti, protas ar 
jausmai nulemia sprendimus, numatyti alternatyvaus pasirinkimo pa- 
sekmes ir tuo remtis priimant sprendimus dėl narkotikų, rūkymo ir sek- 
so. Savimonė leidžia pažinti savo stipriąsias ir silpnąsias puses, save 
vertinti teigiamai ir kartu objektyviai (ir taip išvengti dažnai pasitai- 
kančios perdėto savęs vertinimo klaidos). 

Daug dėmesio skiriama ir emocijų valdymui: suvokimui, kas slypi 
už jausmų (pavyzdžiui, kad pyktį gali sukelti įžeidimas), ir gebėjimui 
suvaldyti nerimą, pyktį ir liūdesį. Pabrėžiama ir atsakomybės prisiėmi- 
mo už savo sprendimus ir poelgius, taip pat įsipareigojimo svarba. 

Pagrindinis socialinis gebėjimas yra empatija - tai gebėjimas su- 
prasti ir gerbti kito žmogaus jausmus ir pažvelgti kito akimis. Didžiau- 
sias dėmesys skiriamas santykiams su žmonėmis: mokomasi išklausyti 
ir tinkamai užduoti tinkamus klausimus, atskirti kito asmens mintis ir 
veiksmus nuo savo paties požiūrio į jį ir reakcijos, būti atkakliems, o 
ne piktiems ar pasyviems, taip pat mokomasi bendradarbiauti, spręsti 
konfliktus ir derėtis dėl kompromisų. 

Per „Mokslo apie save“ pamokas pažymiai nerašomi, o egzami- 
nuoja pats gyvenimas. Tačiau aštuntoje kasėje, kai mokiniai baigia Nu- 
evos mokyklą ir toliau mokytis pereina į kitas mokyklas, visi laiko Sok- 
rato egzaminą - tai „Mokslo apie save“ testas žodžiu. Štai keli šio eg- 
Zzamino klausimai: „Ką patartum išeities ieškančiam draugui, kurį pa- 
Žįstamas asmuo nori priversti pabandyti narkotikų arba kurį nuolat 
erzina jo bičiulis?“ arba „Kaip galima nesunkiai įveikti įtampą, pyktį 
Ir baimę?“ 

džiais, jis tikrai pritartų tokiam mokslui. 


EMOCINIS RAŠTINGUMAS SKURDŽIOJE MIESTO 
TERPĖJE 


Visiškai suprantama, kad skeptikams gali kilti klausimas, ar tokia 
„Mokslo apie save“ programa tinkama tik tokioms nedidelėms priva- 
čioms mokykloms kaip Nuevos, kur kiekvienas vaikas, galima sakyti, 
yra gabus. Kitaip tariant, ar galima emocinių įgūdžių mokyti ten, kur to 
labiausiai reikia - valstybinių miesto mokyklų chaose? Atsakymą ras- 
tume aplankę Augustos Levis Trup mokyklą Niuheivene, toli nuo Nu- 
evos geografine, ekonomine ir socialine prasme. 

Tiesą sakant, Trup mokyklos mokiniams taip pat rūpi mokslai: ši 
mokykla yra viena iš dviejų rajono mokyklų, kurioje penktų-aštuntų 
klasių mokiniai iš viso Niuheiveno mokomi pagal sustiprintą tiksliųjų 
mokslų programą. Mokiniai turi galimybę užmegzti teleryšį su astro- 
nautais Hiustone ir užduoti jiems klausimų apie kosminės erdvės fizi- 
ką arba gali užprogramuoti savo kompiuterius taip, kad jie nuolat gro- 
tų. Tačiau Niuheiveno, kaip ir kitų didelių Amerikos miestų, baltao- 
džiai gyventojai persikėlė gyventi į užmiestį, o jų vaikai perėjo moky- 
tis į privačias mokyklas. Taigi Trup mokyklos mokinių daugumą dabar 
sudaro juodaodžiai arba ispanų kilmės amerikiečiai. 

Būdama visai netoli nuo Jeilio universiteto — o kartu taip toli! — 
Trup mokykla įsikūrusi vis sunkiau besiverčiančių darbininkų rajone. 
Šeštajame dešimtmetyje ten gyveno 20 tūkstančių žmonių, dirbusių 
didelėse aplinkinėse gamyklose. Dabar tokių darbininkų poreikis su- 
mažėjęs, gamyklose jų dirba apie tris tūkstančius, kartu daug prastes- 
nės tapo ir ten gyvenančių šeimų ekonominės perspektyvos. Niuhei- 
venas, kaip ir kiti Naujosios Anglijos pramoniniai miestai, atsidūrė skur- 
do, narkomanijos ir smurto duobėje. 

Suvokdami beviltišką padėtį, į kurią pateko miestas, devintaja- 
me dešimtmetyje Jeilio universiteto psichologijos ir pedagogikos moks- 


Emocijų mokymas 311 


lų specialistai sukūrė Socialinio ugdymo programą. Ją sudaro moky- 
mo kursas, apimantis panašias temas kaip ir Nuevos mokyklos „Moks- 
lo apie save“ programa. Tik Niuheiveno mokykloje ryšys su problema- 
tika dažnai yra tiesioginis ir daug grubesnis. Trup mokyklos mokiniams 
ši programa nėra vien tik teorija. Pavyzdžiui, aštuntoje klasėje per ly- 
tinio gyvenimo pamokas jie mokosi, kaip asmeninis apsisprendimas 
gali padėti išvengti tokių ligų kaip AIDS. Niuheivene, lyginant su kitais 
JAV miestais, yra didžiausias AIDS sergančių moterų procentas, nema- 
žai jų vaikų mokosi Trup mokykloje, šia liga serga ir keletas minėtosios 
mokyklos moksleivių. Nepaisant sustiprintos mokymo programos, mo- 
kiniai negali išvengti miesto gyvenimo problemų, daugelio jų namuo- 
se - tikras chaosas, o kartais ir klaikuma, jiems tiesiog ne visada pa- 
vyksta ateiti į mokyklą. 

Kaip ir prie visų Niuheiveno mokyklų, lankytojus pasitinka ryškus 
geltonas rombo formos kelio ženklas, kuriame parašyta: „Laisva nuo 
narkotikų zona“. Prie durų pasitinka Meri Elen Kolins (Mary Ellen Col- 
lins) - ji gauna mokinių skundus, pirmoji sužino apie problemas, vos 
tik joms atsiradus, ir ieško būdų joms spręsti. Be to, ji padeda mokyto- 
jams įgyvendinti socialinio ugdymo programą. Jei mokytojas nežino, 
kaip vesti tą ar kitą pamoką, Kolins atskuba patarti. 

- Šioje mokykloje aš dvidešimt metų dirbau mokytoja, - pasakoja 
Mari Elen, - tačiau dabar, kai situacija tampa vis grėsmingesnė, nebe- 
galiu vien teikti žinių. Vaikai, kurie sunkiai skinasi kelią į gyvenimą, 
nes, tarkim, serga AIDS arba šia liga serga jų šeimos nariai, vargu ar 
prabils apie tai per diskusiją apie AIDS, tačiau jeigu jie žinos, kad 
mokytojas yra pasirengęs išklausyti ne tik tai, ką jie išmoko, bet ir tai, 
kas juos slegia, tokiam pokalbiui atsivers visos galimybės. 

Trečiame seno mokyklos pastato aukšte Džois Endrius tris kartus 
per savaitę veda penktokams socialinio ugdymo pamokas. Kaip ir kiti 
penktų klasių mokytojai, Džois dalyvavo specialiuose socialinio ug- 
dymo vasaros kursuose pedagogams, kurie mokys šio dalyko. Jos pa- 
mokos vaikams ypač patrauklios, nes mokytoja temų semiasi iš gyve- 
nimo. 

Šiandien ji kalba apie jausmų atpažinimą: sugebėjimas juos įvar- 

dyti ir taip geriau suprasti yra vienas svarbiausių emocinių įgūdžių. 
Namuose mokiniai turėjo atlikti tokią užduotį: iškirpti iš žurnalo ko- 
kio nors žmogaus nuotrauką ir aprašyti, kokios emocijos atsispindi jo 
veide, paaiškinti, kaip jas galima atpažinti. Surinkusi namų darbus, 
mokytoja surašo ant lentos įvairių jausmų pavadinimus - liūdesys, 
nerimas, susijaudinimas, džiaugsmas, nusivylimas ir pan. - ir pradeda 
greitą aštuoniolikos tądien į mokyklą atėjusių tos klasės mokinių ap- 
klausą. Sėdėdami po keturis prie sustumtų stalų, mokiniai uoliai kelia 
rankas, stengdamiesi patraukti mokytojos dėmesį. 

— Kas iš jūsų nors kartą jautėsi nusivylęs? 

Visi pakelia rankas. 

— Kaip jaučiatės, kai esate nusivylę? 

Pasipila atsakymai: 

— Jaučiuosi pavargęs. 

— Būnu sumišęs. 

— Negaliu aiškiai mąstyti. 

— Nerimauju. 

Mokytoja parašo lentoje žodį „pyktis“ ir klausia: 

— Kada mokytoja pyksta? 

— Kai visi kalba, - šypsodamasi atsako mergaitė. 

Tada mokytoja išdalija vaikams popieriaus lapus. Vienoje lapo 
pusėje nupiešti berniukų ir mergaičių veidai, kiekviename jų atsispin- 
di kokia nors emocija - džiaugsmas, liūdesys, pyktis, nuostaba, išgąs- 
tis, pasibjaurėjimas. Šalia pateikiamas ir veido raumenų veiklos apra- 
šymas, pavyzdžiui: 


Išsigandęs 

e Pražiota burna. 

e Plačiai atvertos akys. 
e Pakelti antakiai. 

e Suraukta kakta.? 


Skaitydami vaikai mėgdžioja piešinėliuose pavaizduotas išraiš- 
kas, stebi veido raumenų veiklą. Ši pamoka paimta iš Polo Ekmano 

(Paul Ekman) tyrimo apie veido išraiškas. Tokios pratybos vedamos 
beveik visuose koledžuose per psichologijos įvado paskaitas, tačiau 
vidurinėje mokykloje tokių pamokų būna retai. Gebėjimas susieti jaus- 
mo pavadinimą su pačiu jausmu ir jausmą su išraiška gali atrodyti 
toks elementarus, kad jo iš viso nereikia mokyti. Tačiau faktai rodo ką 
kita. Prisiminkite agresyviai nusiteikusius, nesuvaldančius pykčio ber- 
niukus, kurie neutralią veido išraišką dažnai palaiko priešiška, arba 
mergaites, kurios suserga valgymo sutrikimais, nes joms nepavyksta 
pykčio ir nerimo atskirti nuo alkio. Taigi čia aprašytos pratybos galėtų 
padėti išvengti emocinio neraštingumo sukeliamų nesusipratimų. 


UŽSLĖPTAS EMOCINIO RAŠTINGUMO MOKYMAS 


Mokymo programos yra nuolat papildomos naujais dalykais ir te- 
momis, todėl nenuostabu, kad mokytojai jaučiasi labai apkrauti ir ne- 
siryžta skirti laiko dar vienam papildomam kursui. Tai paskatino imtis 
naujos emocinio mokymo taktikos: jausmų pažinimo ir santykių su 
kitais žmonėmis temos įpinamos į bendrojo lavinimo dalykų pamo- 
kas. Emocinės pamokos gali natūraliai įsilieti į skaitymo ir rašymo, 
sveikatingumo, tiksliųjų ir socialinių mokslų, kitų įprastų dalykų mo- 
kymo planus. Niuheiveno mokyklose pradinių klasių mokiniams gy- 
venimo įgūdžių temos dėstomos per atskiras pamokas, tuo tarpu vy- 
resniems mokiniams socialinės raidos programos elementai įtraukia- 
mi, pavyzdžiui, į sveikatingumo ar literatūros pamokas. Tarkim, per 
matematikos pamokas galima skirti dėmesio tokiems svarbiems moky- 
mosi sėkmę Ilemiantiems įgūdžiams kaip dėmesio sutelkimas, sąmo- 
ningumas mokantis, impulsų suvaldymas ir pan. 

Kai kurios emocinių ir socialinių įgūdžių programos parengtos 
taip, kad ugdymo procesas nejučiomis įsipintų į patį mokyklos gyveni- 
mą. Tokio pobūdžio programa yra Vaiko raidos projektas, kurį Ouk- 
lende, Kalifornijos valstijoje, sukūrė mokslininkų grupė, vadovauja- 
ma psichologo Eriko Šapso (Eric Schaps). Šį projektą šiuo metu išban- 
do nemažai JAV mokyklų — daugiausia tų rajonų, kurie susiduria su 
Panašiomis bėdomis kaip ir Niuheivenas.* 

Vaiko raidos projekto kūrėjai siūlo jau parengtą medžiagą, kurią 
galima panaudoti per įvairias pamokas. Pavyzdžiui, pirmokai per skai- 
tymo pamokas skaito apie „Varlės ir rupūžės draugystę“ —- kaip varlė, 
norėdama anksčiau pažadinti pamiegoti mėgstančią rupūžę, iškrečia 
jai pokštą. Šis pasakojimas turi paskatinti vaikus pakalbėti apie drau- 
gystę ir pokštavimą: supratingumą, erzinamo Žmogaus savijautą, mo- 
kėjimą dalytis su draugais jausmais. Aukštesnėse klasėse mokiniams 
pateikiami vis sudėtingesni pasakojimai, skatinantys aptarti tokias te- 
mas kaip empatija, užuojauta, įsijautimas į kito žmogaus būseną. 

Emocinės pamokos įpinamos į visą mokyklos gyvenimą, padėda- 
mos mokytojams rasti naujų būdų netinkamai besielgiantiems moki- 
niams sudrausminti. Vaiko raidos programos kūrėjų nuomone, būtent 
tokios situacijos yra tinkamiausios įgūdžiams, kurių mokiniams trūksta 
(impulsų kontrolės, savo jausmų suvokimo, konfliktų sprendimo), ug- 
dyti ir parodyti, kad yra daug geresnių tvarkos palaikymo būdų nei 
prievarta. Pamačiusi, kaip trys pirmokai varžosi, kas pirmas prasmuks 
pro valgyklos duris, mokytoja gali jiems pasiūlyti atspėti mįslę ir lai- 
mėtojui leisti įeiti pirmam. Vaikai pamatys, kad yra teisingų, nešališkų 
būdų tokiems ginčams spręsti, o rimtesnius susidūrimus galima įveikti 
derantis. Tokie būdai panašiems ginčams (kaip „Aš pirmas!“ - tikrai 
epidemijai, pasklidusiai tarp žemesniųjų klasių mokinių, o dažnai ir 
tarp suaugusiųjų) spręsti yra daug pozityvesni nei populiarus autorita- 
riškasis „Liaukitės!“ 


EMOCINIS „TVARKARAŠTIS“ 


„Mano draugės Alisa ir Lina nenori su manimi žaisti.“ 

Tokį raštelį į spalvotą „pašto dėžutę“ nepasirašiusi įmetė Sietlo 
Džono Muiro pradinės mokyklos trečiokė. Į šią specialią dėžutę nuos- 
kaudos autorė ir jos klasės draugai gali (ir yra skatinami) rašyti savo 
skundus ir rūpesčius, kad visa klasė galėtų juos aptarti ir kartu pamė- 
gintų rasti išeitį. Per pokalbį nespėliojama, kas parašė laiškelį, - mo- 
kytoja paaiškina, kad visi vaikai retkarčiais susiduria su tokia proble- 


Emocijų mokymas 315 


ma, todėl ji visiems aktuali. Pasakodami apie tai, kaip jaučiasi at- 
stumti draugų, ir aptardami, kaip galima būtų pakeisti padėtį, vaikai 
turi progą atrasti naujų tokių keblių situacijų sprendimo būdų - taip 
keičiama nuomonė, kad konfliktas yra vienintelis būdas nesutarimams 
spręsti. 

„Pašto dėžutė“ padeda lanksčiai koreguoti pamokos temas, nes 
griežtai laikantis programų gali likti neaptarti vaikams išties rūpimi da- 
lykai, su kuriais jie susiduria gyvenime. Vaikams augant, kinta ir jiems 
svarbūs klausimai. Kad emocinės pamokos būtų kuo veiksmingesnės, 
jos turi atitikti vaiko raidos lygį - besikeičiantį jo supratimą ir naujus 
išbandymus. 

Pirmiausia iškyla klausimas: kaip anksti reikia pradėti ugdyti emo- 
cijas? Kai kas mano, kad ne per anksti pradėti ir pirmaisiais gyvenimo 
metais. Pediatras T. Beris Brazeltonas iš Harvardo mano, kad tėvai daug 
laimėtų, jei būtų mokomi tapti patikimais emocijų vadovais savo kūdi- 
kiams ir šiek tiek vyresniems vaikams. Tam tikslui yra sukurta namų 
programų. Pateikiama argumentų, kad ikimokyklinėse ugdymo pro- 
gramose daugiau dėmesio būtų skiriama sistemiškesniam socialinių ir 
emocinių įgūdžių mokymui. Tokia, pavyzdžiui, yra programa „Gera 
pradžia“ (Head Start). Kaip buvo rašyta 12 skyriuje, vaikų pasirengi- 
mas mokytis labai priklauso nuo to, kaip išugdyti kai kurie pagrindi- 
niai emociniai įgūdžiai. Ikimokykliniai metai yra svarbiausi įgyjant pa- 
grindinius įgūdžius. Turima duomenų, kad programa „Gera pradžia“, 
jei tinkamai vykdoma (tai labai svarbu!), gali turėti teigiamą ilgalaikį 
emocinį ir socialinį poveikį. Joje dalyvavę asmenys suaugę turi ma- 
žiau rūpesčių su narkotikais ir policija, sukuria laimingesnes šeimas, 
gauna didesnį darbo užmokestį? 

Tokios intervencinės programos geriausiai veikia tada, kai atitin- 
ka emocinį vaiko vystymosi tvarkaraštį.? Kaip rodo naujagimių elge- 
sys, jų pojūčiai labai stiprūs. Bet naujagimio smegenys toli gražu dar 
nėra galutinai subrendę. Kai nervų sistema pasiekia galutinę vystymo- 
si stadiją — šis procesas plėtojasi pagal vidinį biologinį laikrodį per 
visą vaikystę iki pat ankstyvosios paauglystės, — tik tada vaiko emoci- 
Jos tampa visiškai subrendusios (apie tai jau rašyta penkioliktame sky- 

riuje). Naujagimio jausmų spektras yra gana primityvus, palyginti su 
penkerių metų amžiaus vaiko emocine skale, o ši savo ruožtu siaures- 
nė nei paauglio. Suaugusieji kartais papuola į spąstus, manydami, 
kad vaikai yra visiškai subrendę, - iš tikrųjų kiekviena emocija turi 
savo iš anksto užprogramuotą atsiradimo laiką. Pavyzdžiui, ketverių 
metų pagyrūnas gali būti tėvų pabartas, tačiau drovumas, galintis iš- 
auginti kuklumą, paprastai atsiranda maždaug nuo penkerių metų am- 
Žiaus. 

Emocinio brendimo tvarkaraštis yra persipynęs su vaiko raida, ypač 
su pažinimo gebėjimų raida bei smegenų ir biologiniu brendimu. Kaip 
jau žinome, emociniai gebėjimai, pavyzdžiui, empatija ir emocinis 
savireguliavimas pradeda vystytis jau nuo kūdikystės. Darželyje bręsta 
„socialinės emocijos“: tokios kaip nesaugumo jausmas ir kuklumas, 
įtarumas ir pavydas, išdidumas ir pasitikėjimas savimi. Visoms joms 
patirti reikia sugebėjimo lyginti save su kitais. Penkerių metų vaikas, 
patekęs į didesnę socialinę erdvę - darželį ar parengiamąją mokyklos 
klasę, - kartu patenka į socialinių sugretinimų pasaulį. Šiuos gretinimus 
sukelia ne tik išorinės permainos, bet ir kognityvinių įgūdžių atsiradi- 
mas: sugebėjimas lyginti save su kitais, remiantis tam tikromis savy- 
bėmis —- pavyzdžiui, populiarumu, patrauklumu, sugebėjimu važinė- 
tis riedlente ir pan. Būdama būtent tokio amžiaus, pavyzdžiui, jau- 
nesnioji sesuo pradeda lygintis su vyresniąja, kuri mokykloje gauna 
geriausius pažymius, ir manyti esanti „kvaila“. 

Karnegio korporacijos prezidentas psichiatras daktaras Deividas 
Hamburgas (David Hamburg), įvertinęs kai kurias pirmąsias emocinio 
mokymo programas, teigia, kad vaiko gebėjimą prisitaikyti lemia du 
itin svarbūs momentai —- atėjimas į pradinę mokyklą, kur neretai jau 
vertinama pažymiais, ir vėliau perėjimas į pagrindinę mokyklą.? Ham- 
burgo nuomone, nuo šešerių iki vienuolikos metų amžiaus „mokyklo- 
je įgyta patirtis yra be galo svarbi ir daro vaikui didelę įtaką paauglys- 
tėje ir vėliau. Savo vertės jausmas daugiausiai priklauso nuo mokymosi 
sėkmės. Vaikas, kuriam nesiseka mokytis, pradeda laikyti save pa- 
smerktu pralaimėti, ir tai gali aptemdyti visą jo gyvenimą“. Iš esminių 
dalykų, kuriuos vaikas gali išsiugdyti mokykloje, Hamburgas mini su- 

gebėjimą „atidėti pasitenkinimą, kai esi už ką nors atsakingas, kon- 
troliuoti emocijas ir žvelgti optimistiškai“ — kitaip tariant, psichiatras 
kalba apie emocinį intelektą.* 

Per lytinio brendimo laikotarpį vaikas taip pat gauna labai svar- 
bių emocinių ir socialinių pamokų, nes tai ypatingų biologinių, mąs- 
tymo gebėjimų ir smegenų veiklos pasikeitimų laikas. Kalbėdamas 
apie paauglystę, Hamburgas pastebi, kad „su lytiniu gyvenimu, alko- 
holiu, narkotikais, rūkymu ir kitomis pagundomis dauguma paauglių 
pradeda susidurti būdami dešimties penkiolikos metų amžiaus““. 

Perėjimas į pagrindinę mokyklą žymi vaikystės pabaigą. Jis suke- 
lia nemažai emocinių sunkumų. Nekalbant apie kitas problemas, be- 
veik visi mokiniai, pereidami į naują mokyklą, pradeda mažiau pasiti- 
kėti savimi ir tampa gerokai drovesni, o jų pačių nuomonė apie save 
svyruoja ir yra gana neaiški. Vienas didžiausių yra ir „socialinės savi- 
garbos“ išbandymas - tai vaiko įsitikinimas, kad jis gali susidraugauti 
ir turėti draugų. Pasak Hamburgo, būtent tuo metu labai svarbu pa- 
remti berniukų ir mergaičių sugebėjimą artimai susidraugauti ir įveikti 
draugystės krizes, taip pat puoselėti pasitikėjimą savimi. 

Hamburgas pastebi, kad pereidami į pagrindinę mokyklą, t. y. pa- 
čioje paauglystės pradžioje, emocinio raštingumo mokęsi moksleiviai 
skiriasi nuo tų, kurie to nesimokė: jiems mažiau rūpesčių kelia ben- 
draamžių spaudimas, didesni mokymosi reikalavimai ir pagundos rū- 
kyti bei vartoti kvaišalus. Įvaldyti emociniai įgūdžiai bent jau trumpam 
laikui juos paskiepija nuo sumišimo ir sunkumų, su kuriais jie susidu- 
ria. 


SVARBIAUSIA - TINKAMAS LAIKAS 


Žinodami emocijų brendimo etapus, vaiko raidos specialistai gali 
tiksliau nustatyti, kokių dalykų kokiame amžiuje reikėtų mokyti no- 
rint ugdyti emocinį intelektą, kokių pasekmių susilauks vaikai, ku- 
riems tinkamu laiku nepavyksta įvaldyti reikiamų gebėjimų, kokios 
patirties jiems reikia, kad kompensuotų tai, kas buvo praleista. 

Pavyzdžiui, Niuheiveno mokykloje žemiausiųjų klasių mokiniai 
pirmiausia mokosi savęs suvokimo, bendravimo ir sprendimų priėmi- 
mo pagrindų. Pirmokai sėdi ratu ir ridena kubą, ant kurio sienelių už- 
rašyti tokie žodžiai kaip liūdnas, susijaudinęs ir pan. Atėjus eilei, vai- 
kai turi papasakoti, kada taip jautėsi. Šis pratimas padeda vaikams 
tiksliau įvardyti jausmus ir ugdo empatiją - jie suvokia, kad ir kiti 
jaučia tuos pačius jausmus kaip ir jie. 

Ketvirtoje ir penktoje klasėje, kai vaikams itin svarbūs tampa san- 
tykiai su bendraamžiais, daugiau dėmesio skiriama bendravimo įgū- 
džiams ugdyti — empatijai, impulsų kontrolei ir pykčio valdymui. Pa- 
vyzdžiui, tokios gyvenimo įgūdžių pamokos, kai Trup mokyklos penk- 
tokai bandė įspėti nupieštuose veiduose atsispindinčias emocijas, yra 
labai svarbios mokant empatijos. Per impulsų kontrolės pamokas daž- 
nai taikoma šviesoforo metafora. Pirmiausia vaikams parodomas pla- 
katas, kuriame nupieštas šviesoforas ir nurodyti šeši žingsniai: 


Raudona šviesa 1. Sustok, nusiramink ir pagalvok 
prieš veikdamas. 

Geltona šviesa 2. Pasakyk, kas tave sujaudino ir ką 
tu jauti. 


3. Pasirink teigiamą sprendimo būdą. 
4. Sugalvok daug galimų išeities va- 
riantų. 
5. Pagalvok, kokios galėtų būti pa- 
sekmės. 

Žalia šviesa 6. Veik: išbandyk geriausią planą. 


Šviesoforo metafora vaikams dažnai primenama, kai, pavyzdžiui, 
juos pagauna pyktis, kai įsižeidę jie užsisklendžia savyje ar erzinami 
pravirksta, nes „šviesoforas“ siūlo konkrečius žingsnius, kaip tokiais 
atvejais apgalvotai elgtis. Minėtieji žingsniai ne tik padeda suvaldyti 
jausmus, bet ir nurodo efektyvesnių veiksmų kelią. Kai įprantama pa- 
žabojus impulsus pirmiausia pagalvoti, o tik tada veikti, paauglystėje 
ir vėliau būna lengviau atsispirti įvairioms pagundoms. 

Šeštoje klasėje pamokos labiau siejamos su tokiomis pagundomis 
kaip lytinis gyvenimas, narkotikai, alkoholis, kurios pamažu ima veržtis 
į vaiko gyvenimą. Devintoje klasėje, kai paaugliai jau susiduria su 
dviprasmiškesne socialine tikrove, labiausiai pabrėžiamas sugebėji- 
mas pažvelgti į reikalus ne tik iš savo, bet ir iš kitų pozicijos. „Jei vaiki- 
nas pyksta, kad jo mergina kalbėjosi su kitu, jis bus skatinamas pir- 
miausia į tai pažvelgti jų akimis, o ne iš karto juos užsipulti“, - pasako- 
jo viena Niuheiveno mokyklos mokytoja. 


EMOCINIS RAŠTINGUMAS KAIP PREVENCINĖ 
PRIEMONĖ 


Vienos veiksmingiausių emocinio raštingumo programų buvo su- 
kurtos siekiant užkirsti kelią kai kurioms problemoms, ypač smurtui. 
Viena tokių prevencinių programų yra Kūrybiško konfliktų sprendimo 
programa, šiuo metu įgyvendinama keliuose šimtuose Niujorko mo- 
kyklų, taip pat kitose šalies mokyklose. Per konfliktų sprendimo pa- 
mokas mokoma spręsti mokyklos kieme kylančius nesutarimus, kad 
jie nevirstų tokiais susišaudymais kaip Džefersono vidurinėje mokyk- 
loje, kur nuo bendraklasio rankos žuvo Janas Muras ir Taironas Sinkle- 
ris. 

Kūrybiško konfliktų sprendimo programos kūrėja, Manhetene įsi- 
kūrusio šių klausimų centro direktorė Linda Lantieri mano, kad šios 
programos tikslas yra ne vien muštynių prevencija: „Ši programa paro- 
do moksleiviams, kad, be atsitraukimo ir agresijos, yra daugybė kitų 
konfliktų sprendimo būdų. Norime jiems įrodyti, kad smurtas neduo- 
da naudos, ir stengiamės ugdyti kitus įgūdžius. Vaikai išmoksta ginti 
savo teises nenaudodami jėgos. Šie įgūdžiai išlieka visą gyvenimą“ .'? 

Atlikdami užduotį mokiniai turi sugalvoti būdą, kaip galima bu- 
vo išspręsti kokį nors jų pačių patirtą konfliktą. Kitą kartą jie turi su- 
vaidinti improvizuotą situaciją, kai jaunesnioji sesuo, klausydama gar- 
siai grojančią repo muzikos garsajuostę, trukdo vyresniajai ruošti na- 
mų darbus. Nepatenkinta ši išjungia magnetofoną, nepaisydama se- 

sers protesto. Klasė turi taip išspręsti konfliktą, kad abi seserys liktų 
patenkintos. 

Konfliktų sprendimo programų sėkmę lemia tai, kad jos neapsiri- 
boja vien pamokomis kabinetuose, bet taikomos ir žaidimų aikštelė- 
je, valgykloje, kur dažniausiai ir pykstamasi. Kai kurie mokiniai — 
nuo paskutinių pradinės mokyklos metų - mokomi meno tarpininkau- 
ti. Jie padeda bendraamžiams spręsti įvairius ginčus išvengiant mušty- 
nių, patyčių ar grasinimų. 

Tarpininkas išmoksta taip formuluoti savo teiginius, kad abi pusės 
jaustų jo nešališkumą. Konfliktuojančios pusės susodinamos pokalbiui, 
kad nepertraukiamos ir neįžeidinėjamos galėtų išsakyti savo nuomonę 
ir viena kitą išgirstų. Kai aistros aprimsta, tarpininkas pakartoja tai, kas 
buvo pasakyta, kad abi pusės įsitikintų, jog buvo teisingai suprastos. 
Tada visi kartu mėgina rasti tokį ginčo sprendimą, kuris patenkintų abi 
puses. Sprendimas dažnai pateikiamas raštiško susitarimo forma, jį kon- 
fliktavusios pusės pasirašo. 

Šioje programoje dalyvaujantys mokiniai mokomi ne tik tarpinin- 
kauti, bet pirmiausia kitaip pažvelgti į pačius nesutarimus. „Ši progra- 
ma pakeitė mano mąstymą, - sakė tarpininkas Eidželas Peresas. - Iki 
tol galvojau, kad įžeidėjui būtinai turiu atkeršyti - kumščiais ar kaip 
kitaip. Dabar, kai kas nors mane įskaudina, nebandau atsilyginti tuo 
pačiu. Stengiuosi išsiaiškinti pačią problemą.“ Tokią galvoseną jis da- 
bar skleidžia ir savo bendruomenėje. 

Kūrybiško konfliktų sprendimo programa skirta smurto prevenci- 
jai, tačiau tuo neapsiriboja. Pasak Lindos Lantieri, įgūdžių, kurie pa- 
deda užkirsti kelią smurtui, negalima išskirti iš viso emocinių gebėji- 
mų spektro. Pavyzdžiui, gebėjimas suprasti, ką jauti, mokėjimas kon- 
troliuoti impulsus ar įveikti sielvartą yra svarbūs tiek smurto prevenci- 
jai, tiek pykčio suvaldymui. Daug dėmesio skiriama emociniams pa- 
grindams ugdyti, tokiems kaip daugelio jausmų atpažinimas ir įvardiji- 
mas, taip pat empatiniams gebėjimams puoselėti. Lantieri didžiuoda- 
masi kalba apie programos rezultatus: vaikai tapo atidesni vieni ki- 
tiems ir rūpestingesni, sumažėjo muštynių, tarpusavio žeminimo ir plū- 
dimosi. 

Neabejotinai teigiamą emocinio raštingumo poveikį pastebėjo ir 
grupė psichologų, ieškojusių būdų padėti nusikalsti ir smurtauti linku- 
siems jaunuoliams. Dešimtys tyrimų parodė, kad visų jų kelias pana- 
šus: impulsyvūs ir greitai užsidegantys pykčiu berniukai paskutiniais 
pradinės mokyklos metais neretai tampa atstumtaisiais (žr. 15 skyrių), 
pagrindinėje mokykloje susipažįsta su kitais panašiais į save paaug- 
liais ir pradeda daryti pirmuosius nusikaltimus. Suaugę jie būna agre- 
syvūs ir gerai žinomi policijai. 

Reikėjo sukurti intervencinę programą, kuri galėtų padėti berniu- 
kams mesti smurto ir nusikaltimų kelią. Jos pamatu ir vėl buvo pasi- 
rinktas emocinis raštingumas.' Vieną tokių programų sudarė Kerolė 
Kuš (Carol Kusche) ir Markas Grinbergas (Mark Greenberg) iš Vašing- 
tono universiteto, ji pavadinta PATHS vardu (angl. paths - keliai; PATHS 
yra angliško pavadinimo „Alternatyvių mąstymo strategijų skatinimas“ 
akronimas). PATHS programos pamokos vedamos visai klasei, nieko 
neišskiriant iš būrio, kad būtų išvengta nepalankaus bendraamžių po- 
žiūrio į tuos vaikus, kuriems labiausiai tų pamokų reikia. 

Bet kuriuo atveju jos naudingos visiems vaikams. Žemesnėse kla- 
sėse, pavyzdžiui, per jas mokoma kontroliuoti savo impulsus, nes ne- 
turėdami tokių įgūdžių vaikai nepajėgia sutelkti dėmesio, todėl jiems 
sunkiau mokytis, jie gauna prastesnius pažymius. Mokiniai taip pat 
mokosi atpažinti savo jausmus - tam PATHS programoje yra parengta 
50 skirtingoms emocijoms skirtų pamokų: pradedama nuo pagrindi- 
nių, tokių kaip džiaugsmas ir pyktis, vėliau kalbama apie sudėtinges- 
nius jausmus, pavyzdžiui, pavydą, išdidumą, kaltės jausmą. Per emo- 
cinio sąmoningumo pamokas mokomasi suprasti savo pačių bei šali- 
mais esančiųjų jausmus ir - svarbiausia - atpažinti, ar kitas Žmogus iš 
tikrųjų priešiškai nusiteikęs, ar tas priešiškumas kyla iš tavęs paties. 

Itin svarbi, žinoma, yra pykčio valdymo pamoka. Atraminė prie- 
laida, kuria grindžiamas šis mokymas, yra ta, kad „visi jausmai yra 
geri“, tik mūsų reakcijos yra tinkamos ir netinkamos. Savikontrolės 
įgūdžių įgyti padeda jau minėtas „šviesoforo“ pratimas. Per kitas pa- 
mokas aptariamos draugaujant kylančios problemos, nes draugystė yra 
Priešinga socialiniam atstūmimui, kuris veda vaiką nusikaltimų link. 

NAUJI MOKYKLOS ĮSIPAREIGOJIMAI 


Kadangi vis daugiau randasi šeimų, kurios nesirūpina pakloti vai- 
kui gyvenimo pamatų, mokyklos dažnai tampa ta vieta, kur stengia- 
masi taisyti vaikų emocinių ir socialinių gebėjimų trūkumus. Žinoma, 
mokykla neturi atstoti visų socialinių institucijų, kurios dažnai yra su- 
griuvusios ar jau begriūvančios, tačiau joje vaikus lengviau gali pa- 
siekti pagrindinės gyvenimo pamokos (kurių galbūt daugiau niekur ki- 
tur negaus), nes į mokyklą eina visi vaikai (bent jau iš pradžių). Emoci- 
nio raštingumo ugdymas išplečia mokyklos įsipareigojimus: ji perima 
vaikų socializavimo funkciją, kurios nepajėgi atlikti šeima. Tokia sunki 
užduotis reikalauja dviejų svarbių dalykų: kad mokytojai įsipareigotų 
daugiau, nei reikalauja jų įprastas darbas, ir kad visuomenė labiau 
įsitrauktų į mokyklų veiklą. 

Nėra taip svarbu, ar emociniam raštingumui mokyti yra skirtos at- 
skiros pamokos, ar jo mokoma per kitų dalykų pamokas, svarbiausia — 
kaip tos pamokos vedamos. Turbūt jokiu kitu atveju mokytojo darbo 
kokybė nėra tokia svarbi kaip šiuo, nes jau pats mokytojo elgesys klasė- 
je yra emocinės kompetencijos arba jos trūkumo pavyzdys. Mokytojui 
bendraujant su vienu mokiniu, dvidešimt ar trisdešimt kitų mokosi. 

Ne kiekvieno mokytojo temperamentas tinka tokioms pamokoms 
vesti, ne kiekvienas gali ir nori kalbėti apie jausmus. Atranka vyksta 
savaime. Tradiciškai ruošiant mokytojus šiam aspektui beveik neski- 
riama dėmesio. Todėl būsimieji emocinio raštingumo mokytojai kelias 
savaites yra specialiai mokomi. 

Nors iš pradžių nedaug mokytojų noriai imasi mokytis naujo da- 
lyko, kuris atrodo toks neįprastas, palyginti su kasdieniu darbu, tačiau 
pastebėta, kad norintieji save išbandyti paprastai nenusivilia. Kai Niu- 
heiveno mokyklų mokytojai sužinojo, kad bus mokomi dėstyti naują 
dalyką, 31 proc. jų nelabai tuo apsidžiaugė, tačiau po metų daugiau 
kaip 90 proc. mokytojų pareiškė, kad jiems labai patiko mokyti vai- 
kus emocinio raštingumo ir jie norėtų šį darbą tęsti. 

KINTANTIS MOKYKLOS VAIDMUO 


Emocinio raštingumo mokymas keičia ir mokyklos vietos visuo- 
menėje supratimą: ji tampa visuomenės tarpininke, turinčia užtikrin- 
ti, kad vaikai išmoks pagrindinių gyvenime reikalingų įgūdžių - taip 
grįžtama prie klasikinio švietimo vaidmens. Tokie pokyčiai reikalau- 
ja ne tik pakoreguoti mokymo programas, bet išnaudoti visas galimy- 
bes klasėje ir už jos ribų siekiant padėti vaikams asmenines krizes 
suvokti kaip emocinio intelekto pamokas. Emocinio raštingumo pro- 
gramos būna vaisingiausios, kai mokyklos veikla derinama su gyveni- 
mu namuose. Daugelyje tokių programų yra numatytos specialios pa- 
mokos tėvams, per kurias jie sužino, ko yra mokomi jų vaikai. Jos 
skirtos ne tik žinioms papildyti, bet ir padėti tėvams labiau įsitraukti į 
vaikų emocinį gyvenimą. 

Tokiu būdu derinamas šeimoje ir mokykloje vykstantis emocinis 
vaikų ugdymas. „Kai Niuheiveno mokyklų vaikai valgykloje susikivir- 
čija, juos nusiunčia pas bendraamžį tarpininką, - pasakojo Socialinio 
ugdymo programos vadovas Timas Šriveris (Tim Shriver), - ir jie kartu 
jie mokėsi per pamokas. Treneriai, remdamiesi tuo pačiu metodu, spren- 
džia konfliktus žaidimų aikštelėje. Tėvai mokomi tuos pačius metodus 
taikyti ir namie.“ 

Emocinės pamokos, įtvirtinamos ne tik klasėje, bet ir žaidimų aikš- 
telėje, ne tik mokykloje, bet ir namie, yra veiksmingiausios. Todėl mo- 
kykla, tėvai ir visuomenė turi glaudžiau bendradarbiauti. Tai leidžia 
tikėtis, kad per emocinio raštingumo pamokas įgyti įgūdžiai bus išban- 
dyti ir įtvirtinti gyvenime. 

Toks požiūris keičia pačią mokyklą - sukuriama „bendruomenė, 
kuriai rūpi“: vaikai jaučia, kad yra gerbiami, kad jais rūpinamasi, jau- 
čia artimesnį ryšį su klasės draugais, mokytojais ir pačia mokykla.!2 
Pavyzdžiui, tokių rajonų kaip Niuheivenas, kur labai daug iširusių ir 
asocialių šeimų, mokyklose siūloma nemažai programų, kurios subu- 
ria bendram darbui neabejingus visuomenės narius - jie bendrauja su 
tokių šeimų vaikais ir mėgina suteikti jiems tai, ko šie negavo savo 

namuose. Niuheiveno mokyklose šie suaugusieji savanoriškai globoja 
tuos mokinius, kurių namuose nėra tinkamų ugdymo sąlygų. 

Taigi norint, kad emocinio raštingumo programa duotų gerų vai- 
sių, reikia kuo anksčiau pradėti, atsižvelgti į vaikų amžių, vykdyti pro- 
gramą visus mokslo metus ir įtraukti į darbą tėvus bei visuomenę. 

Dauguma emocinio ugdymo programų yra gerai suderintos su mo- 
kymo programomis, tačiau jas vis tiek tenka gerokai keisti. Būtų naivu 
tikėtis, kad šios programos nesusidurs su jokiomis kliūtimis. Dauguma 
tėvų paprastai mano, kad tokių asmeninių temų nedera nagrinėti mo- 
kykloje, kad tokius dalykus geriausia palikti tėvams (tai visiškai pagrįs- 
ta nuomonė, kai tėvai šiais dalykais iš tiesų rūpinasi, ir nelabai pagrįs- 
ta, kai jais nesirūpina). Mokytojai taip pat nelabai nori dalį pamokų 
laiko skirti tokiems, atrodo, su žiniomis ir mokėjimais visiškai nesusi- 
jusiems dalykams, kai kurie iš jų netgi drovisi tokiomis temomis kalbė- 
ti. Taigi pedagogus tam reikia specialiai parengti. Kartais emociniam 
ugdymui priešinasi ir kai kurie mokiniai, ypač jei pamokų temos neat- 
liepia jų tuometinių rūpesčių, arba jie mano, kad tai kišimasis į jų as- 
meninį gyvenimą. Be to, tenka laikytis aukštų standartų, nes kitaip ga- 
lima pakliūti į apsukrių švietimo prekeivių pinkles, kurie platina pras- 
tai paruoštas emocinio ugdymo programas, galinčias atnešti tokių ne- 
laimių, kokias sukėlė nevykusiai sumanyti kursai apie narkotikus ar 
paauglių nėštumą. 

Visa tai turint galvoje, kyla klausimas: ar apskritai verta stengtis? 


AR EMOCINIS RAŠTINGUMAS GALI KĄ NORS 
PAKEISTI? 


Vieną dieną Timas Šriveris atsivertė vietinį Niuheiveno laikraštį ir 
perskaitė baisią žinią, kad gatvėje buvo devynis kartus šauta į Leimon- 
tą - vieną mylimiausių buvusių jo mokinių — ir kad jo būklė kritiška. 
„Leimontas buvo vienas mokyklos lyderių, labai aukštas — šešių pėdų 
ir dviejų colių ūgio, visada linksmas ir visų mėgstamas futbolo gynė- 
jas“, - prisiminė mokytojas. - Leimontas mėgdavo ateiti į lyderių klu- 

bą, kuriam aš vadovavau, ir mes dalydavomės mintimis apie proble- 
mų sprendimo modelį, žinomą SOCS pavadinimu.“ 

SOCS - tai keturių žingsnių modelio „Situacija — Galimybės — 
Pasekmės —- Sprendimai“ angliško pavadinimo akronimas. Šį modelį 
galima laikyti suaugusiesiems skirtu „Šviesoforo“ variantu: pasakyk, į 
kokią situaciją papuolei ir kaip jautiesi; tada pagalvok, kaip galėtum 
problemą išspręsti ir kokios būtų pasekmės; pasirink vieną iš sprendi- 
mų ir išmėgink jį. Mokytojas dar pridūrė, kad Leimontui patiko „sme- 
genų šturmo“ pratimai, kai pasitelkus vaizduotę reikėjo siūlyti poten- 
cialiai geriausius sprendimus mokykloje pasitaikančioms problemoms 
spręsti. 

Tačiau tų pamokų Leimontui, atrodo, neužteko. Baigęs mokyklą 
jis pasidavė gatvės gyvenimui - skurdas, narkotikai, ginklai - ir dvide- 
šimt šešerių metų suvarpytas kulkų atsidūrė ligoninėje. Nuskubėjęs ap- 
lankyti buvusio mokinio, Šriveris ligoninėje sutiko jo motiną ir mergi- 
ną. Pastebėjęs savo mokytoją, Leimontas, kuris vos galėjo kalbėti, pa- 
kvietė jį prieiti ir pasilenkusiam virš jo sunkiai ištarė: „Šrivai, pasveikęs 
pradėsiu taikyti SOCS metodą“. 

Kai Leimontas baigė Hilhauzo vidurinę mokyklą, ten dar nebuvo 
dėstomos socialinio ugdymo pamokos. Ar jo gyvenimas būtų kitoks, 
jei jis būtų mokęsis tų dalykų per visus mokykloje praleistus metus, 
kaip dabartiniai Niuheiveno valstybinių mokyklų mokiniai? Greičiau- 
siai taip, nors niekada negali būti tikras. 

„Viena yra aišku, - teigė Šriveris: - socialinių problemų sprendi- 
mų metodai turi būti patikrinami ne tik klasėje, bet ir valgykloje, gat- 
vėje, namuose.“ Štai ką pasakojo Niuheiveno programoje dalyvavę 
mokytojai. Viena buvusi mokinė, vis dar netekėjusi, aplankė savo mo- 
kytoją ir prasitarė, kad dabar ji tikrai būtų buvusi vieniša motina, jei 
per socialinio ugdymo pamokas nebūtų išmokusi apginti savo teises." 
Kita mokytoja prisiminė mergaitę, prastai sutarusią su savo motina - jų 
pokalbiai visada baigdavęsi riksmais. Tarpusavio santykiai gerokai pa- 
Sikeitė, kai ji išmoko nusiraminti ir pirmiau pagalvoti, o po to reaguo- 
ti. Kaip mokytojai pasakojo tos mergaitės motina, dabar jos gali visiš- 
kai ramiai pasikalbėti. Viena Trup mokyklos šeštokė socialinio ugdy- 

mo pamokas vedusiai mokytojai perdavė raštelį, kuriame rašė, kad 
jos geriausia draugė yra nėščia, ji nežinanti, ką daryti, neturinti su 
kuo pasitarti ir ketinanti nusižudyti. Toji šeštokė žinojo, kad mokyto- 
jai tai rūpės. 

Niuheiveno mokykloje stebėjau septintokų socialinio ugdymo pa- 
moką. Mokytoja paprašė mokinių papasakoti apie nesenus nesantai- 
kos atvejus, kurie gerai baigėsi. 

Apkūni dvylikametė mergaitė pirma pakėlė ranką: 

— Tą mergaitę laikiau geriausia savo drauge, tačiau kažkas pasa- 
kė, kad ji nori mane primušti ir po pamokų patykos manęs už kampo. 

Užuot supykusi, ši mergaitė pritaikė metodą, kurio buvo mokoma 
mokykloje - ji nutarė pirmiausia išsiaiškinti, kaip iš tikrųjų yra, o pas- 
kui daryti išvadas. 

— Aš priėjau prie tos mergaitės ir paklausiau, kodėl ji taip kalbėjo. 
Ji atsakė, kad nieko panašaus nėra sakiusi. Taigi mes likome draugės. 

Atrodo, nieko ypatinga. Išskyrus tai, kad ta dvylikametė mergaitė 
už muštynes jau kartą buvo išmesta iš mokyklos. Ji pirma imdavo muš- 
tis, o tik paskui aiškindavosi santykius (jei iš viso aiškindavosi). Taigi 
tai mergaitei ši nedidelė pergalė labai svarbi: ji sugebėjo dalykiškai ir 
be pykčio išspręsti brendusį konfliktą. 

Apie emocinio raštingumo pamokų reikšmę daug pasako duome- 
nys, kuriuos pateikė šios mokyklos vadovas. Mokykloje nuo seno ga- 
lioja griežta taisyklė: besimušant sugauti vaikai tą dieną pašalinami iš 
pamokų. Įvedus emocinio raštingumo pamokas, tokių atvejų nuolat 
mažėja. Pasak mokyklos vadovo, praėjusiais mokslo metais mokiniai 
iš pamokų buvo pašalinti 106 kartus, o šiais mokslo metais (kalbėjo- 
mės jau kovo mėnesį!) kol kas tik 26 kartus. 

Taigi emocijų mokymo nauda akivaizdi. Vis dėlto kyla klausimas: 
kokią reikšmę emocinio raštingumo pamokos iš tikrųjų turi mokiniams. 
Šios programos nė vieno nepakeičia per vieną naktį, tačiau, kaip rodo 
statistika, metai iš metų jos pastebimai gerina bendrą mokyklos aplin- 
ką, keičia vaikų požiūrį ir emocinių įgūdžių lygį. 

Objektyviai įvertinti programų poveikį galima palyginus emoci- 
nio ugdymo pamokas lankančių mokinių elgesį su jų nelankančių vai- 

kų elgesiu — vertinti turėtų nepriklausomi stebėtojai. Kitas būdas — 
fiksuoti mokinių elgesio pasikeitimus remiantis konkrečiais faktais, 
pavyzdžiui, muštynių ar pašalinimo iš pamokų skaičiumi prieš ir po 
tokių kursų. Vertinimai rodo, kad iš tiesų pagerėja vaikų emocinė ir 
socialinė kompetencija, elgesys mokykloje ir kitoje aplinkoje, suge- 
bėjimas mokytis: 


Emocinė savimonė 

e Geriau atpažįstamos ir įvardijamos savo paties emocijos. 
e Geriau suprantamos jausmų priežastys. 

e Suvokiamas skirtumas tarp jausmų ir veiksmų. 


Emocijų valdymas 

e Lengviau išgyvenamos nesėkmės ir suvaldomas pyktis. 

e Rečiau plūstamasi ir puolama muštis, trukdoma per pamokas. 
e Sugebama tinkamai, t. y. be kumščių, išreikšti pyktį. 

e Rečiau pašalinama iš pamokų ir išmetama iš mokyklos. 

e Ne taip agresyviai ir pražūtingai elgiamasi. 

e Pozityviau mąstoma apie save, mokyklą ir šeimą. 

e Geriau įveikiamas stresas. 

e Rečiau užplūsta vienišumo ir socialinio nerimo jausmai. 


Našus emocijų panaudojimas 

e Prisiimama daugiau atsakomybės. 

e Geriau sugebama susitelkti ties užduotimi. 

e Mažiau impulsyvumo, daugiau savikontrolės. 
e Pasiekiama geresnių testų rezultatų. 


Empatiniai gebėjimai 

e Sugebama pažvelgti kito žmogaus akimis. 
e Labiau įsijaučiama į kito žmogaus padėtį. 
e Sugebama išklausyti kitą asmenį. 

Santykiai su kitais žmonėmis 

+ Gebama geriau analizuoti ir suprasti tarpusavio santykius. 

e Tinkamiau sprendžiami ginčai, deramasi iškilus nesutarimams. 
e Lanksčiau sprendžiami bendraujant kylantys konfliktai. 

e Ryžtingiau ir laisviau bendraujama. 

+ Reiškiama daugiau draugiškumo, lengviau įsitraukiama į ben- 
draamžių veiklą. 

e Tampama mėgstamu bendraamžių. 

e Sugebama labiau užjausti ir būti atidesniam. 

e Visuomeniškėjama, geriau sutariama grupėje. 

e Daugiau dalijamasi, bendradarbiaujama ir padedama kitiems. 
e Demokratėjama. 


Beje, emocinio raštingumo programos padeda gerinti vaikų moky- 
mosi rezultatus ir pažymius. Tai ne kartą pastebėta ir atliekant tyrimus. 
Kai vaikai lengviau įveikia liūdesį, sugeba išklausyti, sutelkti dėmesį, 
suvaldyti impulsus, kai jie jaučiasi atsakingi už savo darbą ir rūpinasi 
mokymosi rezultatais, jie pajėgia ir geriau mokytis. Šia prasme emoci- 
nis raštingumas padidina mokytojų galimybes išmokyti. Net dabar, kai 
nuolat mažinamos biudžeto išlaidos švietimui ir skatinama apsiriboti 
pagrindiniais dalykais, net dabar daugybė privalumų rodo, kad šios pro- 
gramos yra vertos investicijų, nes jos skatina vaikus mokytis ir padeda 
mokykloms atlikti pagrindinę savo misiją. 

Emocinės pamokos padeda vaikams ir gyvenime: jie tampa geres- 
niais draugais, mokiniais, sūnumis ir dukterimis, o ateityje, visai tikėti- 
na, - ir geresniais vyrais bei žmonomis, pavaldiniais ir viršininkais, tė- 
vais ir piliečiais. Ne visi vaikai vienodai gerai išsiugdo šiuos įgūdžius, 
tačiau ir tiek, kiek išsiugdo, yra tik į gerą. „Kylanti banga pakelia visas 
valtis, - sako Timas Šriveris. - Šiais įgūdžiais, išliekančiais visą gyveni- 
mą, gali naudotis ne tik rūpesčių keliantys, bet visi vaikai.“ 

CHARAKTERIS, MORALĖ IR DEMOKRATIJA 


Charakterį apibūdina emocinio intelekto įgūdžiai. Džordžo Va- 
šingtono universiteto socialinių mokslų specialistas Amitai Etzioni rašo, 
kad charakteris yra „psichologiniai raumenys, reikalingi moralei pa- 
laikyti“ .'* Filosofo Džono Duvei (John Dewey) nuomone, dorinis ugdy- 
mas veiksmingiausias tada, kai jis pagrįstas realiais įvykiai, o ne vien 
abstrakčiais pamokymais, - taip mokoma ir emocinio raštingumo.'* 

Jei charakterio raida yra demokratinės visuomenės pagrindas, ver- 
tėtų pamąstyti, kaip emocinis intelektas gali tą pagrindą sutvirtinti. Pa- 
matinė charakterio savybė yra savikontrolė, o dorovingas gyvenimas, 
kaip teigė filosofai nuo Aristotelio laikų, būtent ir grindžiamas savi- 
kontrole. Kita svarbi charakterio savybė yra gebėjimas motyvuoti savo 
elgesį ir nukreipti reikiama linkme pastangas, pavyzdžiui, ruošti namų 
darbus, užbaigti darbą ar atsikelti anksti ryte. Kaip jau aptarėme, pa- 
grindinis emocinis įgūdis, vadinamas valia, yra gebėjimas atidėti pasi- 
tenkinimą ir kontroliuoti bei tinkama linkme nukreipti savo akstinus 
veikti. „Turime kontroliuoti save - savo apetitą, savo aistras, — kad ir 
kiti su mumis deramai elgtųsi, - teigia Tomas Likona (Thomas Licko- 
na), rašydamas apie charakterio ugdymą.!'* - Reikia valios, kad protas 
galėtų kontroliuoti emocijas.“ 

Sugebėjimas nustumti į šalį savo egocentriškumą ir egoistinius 
impulsus gali duoti ir socialinės naudos. Taip išmokstama empatijos, 
išklausyti kitą Žmogų ir pažvelgti iš jo pozicijų. Empatija, kaip kalbė- 
ta, ugdo užuojautą, altruizmą ir gailestį. Sugebėjimas suvokti kito 
požiūrį laužo nusistovėjusius neigiamus nusistatymus ir skatina tole- 
ranciją kitoniškumui. Tokių įgūdžių kaip niekad anksčiau reikia mūsų 
pliuralistinei visuomenei, kad žmonės galėtų gyventi gerbdami vieni 
kitus ir pajėgtų susikalbėti. Tai pagrindiniai demokratijos elementai.' 

Amitai Etzioni pažymi, kad mokyklos vaidmuo ugdant charakterį, 
savikontrolės ir empatijos įgūdžius yra labai svarbus. Šios savybės sa- 
vo ruožtu padeda įtvirtinti pilietines ir moralines vertybes.'š To sie- 
kiant neužtenka vaikams vien tik skaityti paskaitas apie vertybes — 
jas reikia išbandyti praktiškai, kaip ir svarbiausius emocinius ir socia- 

linius įgūdžius. Šia prasme emocinis raštingumas tiesiogiai susijęs su 
charakterio lavinimu, dorovės ir pilietiškumo ugdymu. 


PABAIGOS ŽODIS 


Baigiant rašyti šią knygą akį patraukė kai kurie nerimą keliantys 
laikraščių straipsniai. Viename rašoma, kad amerikiečių dabar nušau- 
nama daugiau nei žūsta per automobilių avarijas. Kitame sakoma, kad 
pastaraisiais metais žmogžudysčių skaičius šalyje padidėjo trimis pro- 
centais.'? Ypač nerimą kelia kriminologo spėjimai, kad dabar tvyro 
tyla prieš „nusikaltimų audrą“, kuri užgrius mus kitame dešimtmetyje. 
Savo nuomonę jis grindžia tuo, kad šiuo metu sparčiai daugėja žmog- 
žudysčių, įvykdomų keturiolikos penkiolikos metų amžiaus paauglių. 
Kitą dešimtmetį tie paaugliai bus aštuoniolikos - dvidešimt šešerių metų 
amžiaus jaunuoliai - tokio amžiaus padaromi žiauriausi nusikaltimai. 
Pranašingi ženklai jau pastebimi: štai kitame straipsnyje rašoma, kad, 
Teisingumo ministerijos duomenimis, nuo 1988 iki 1992 metų 68 proc. 
padaugėjo nepilnamečių, kuriems pateikti kaltinimai dėl žmogžudys- 
čių, užpuolimų sunkinančiomis aplinkybėmis, apiplėšimų ir smurtinių 
išprievartavimų. Vien tik užpuolimų sunkinančiomis aplinkybėmis pa- 
daugėjo 80 proc.!20 

Šiai paauglių kartai nesunkiai prieinami ne tik šautuvai, bet ir 
automatiniai ginklai. Panašiai jų tėvų karta buvo pirmoji, galėjusi leng- 
vai gauti narkotikų. Tai, kad paaugliai gali nesunkiai įsigyti ginklų, 
reiškia, kad nesutarimai, kurie anksčiau buvo sprendžiami muštynė- 
mis, gali būti sprendžiami šūviais. O šie paaugliai, kaip nurodo vie- 
nas ekspertas, „nelabai moka išvengti kivirčų“. 

Viena priežasčių, kodėl jiems taip prastai sekasi naudotis pagrin- 
diniais gyvenimo įgūdžiais, yra, žinoma, ta, kad visuomenė nepasirū- 
pino išmokyti šių vaikų suvaldyti pyktį ar konstruktyviai spręsti kon- 
fliktus - mums taip pat nerūpėjo jų mokyti empatijos, impulsų kontro- 
lės ir visų kitų emocinio intelekto pagrindų. Palikdami šiuos vaikus 
likimo valiai, mes labai rizikuojame praleisti galimybes, suteikiamas 

lėto smegenų brendimo, padėti jiems išsiugdyti sveikus emocinius įgū- 
džius. 

Nepaisant to, kad kai kurie pedagogai skiria nemažai dėmesio 
emociniam raštingumui ugdyti, tokios pamokos mokyklose yra rete- 
nybė. Dauguma mokytojų, mokyklų vadovų ir tėvų tiesiog nežino, kad 
yra tokių ugdymo programų. Jos dažniausiai taikomos tik privačiose 
mokyklose ir keliuose šimtuose valstybinių mokyklų. Žinoma, nė vie- 
na programa negali išspręsti visų problemų. Bet žinodami rūpesčius, 
su kuriais susiduria mūsų vaikai ir mes patys, ir suvokdami, kad emo- 
cinio raštingumo pamokos teikia vilties, privalome savęs paklausti: ar 
nereikėtų vaikų mokyti pagrindinių gyvenimo įgūdžių - ypač dabar? 

Jei ne dabar, tai kada? 


332 


IŠNAŠOS 


Pirma dalis 
Emocinės smegenys 


1 skyrius. Kam reikalingi jausmai 

" Associated Presss, 1993 m. rugsėjo 15 d. 

2 Nesavanaudiška ir pasiaukojama meilė yra amžina daugelio pasaulio 
šalių mitų tema: Jatakos pasakoms, kurios visą tūkstantmetį sekamos daugelyje 
Azijos šalių, būdingi alegoriniai pasiaukojimo motyvai. 

3 Malcolm Slavin, Daniel Kriegman, The Adaptive Design of the Human 
Psyche (New York: Guilford Press, 1992). 

* Paul Ekman „An Argument for Basic Emotions“ (Cognition and Emotion, 
6, 1992, p. 169-200). 

3 The New York Times, 1994 m. lapkričio 11 d. 

6 Polo Ekmano stebėjimai. Kalifornijos universitetas, San Franciskas. 

7 Robert W. Levenson, Paul Ekman, Wallace V. Friesen „Voluntary Facial 
Action Generates Emotion-Specific Autonomous Nervous System Activity“ (Psy- 
chophysiology, 27, 1990); Paul Ekman, Richard Davidson, Fundamental Ou- 
estions About Emotions (New York: Oxford University Press, 1994). 

8 „Pyktis yra pati pavojingiausia emocija, - teigia Polas Ekmanas. - Neval- 
domas pyktis, t. y. įniršis, vienas iš labiausiai šiuolaikinę visuomenę ardančių 
veiksnių. Ši emocija sunkiausiai tramdoma, nes ji mobilizuoja žmogų pulti. 
Mūsų emocijos plėtojosi tada, kai nežinojome būdų joms suvaldyti. Priešisto- 
riniais laikais įpykusiam žmogui kildavo noras ką nors užmušti, tačiau tą pada- 
ryti nebuvo lengva. O dabar, deja, labai paprasta.“ 

? Erasmus of Rotterdam, In Praise of Folly (London: Penguin, 1971). 

'0 Tokios pagrindinės reakcijos galėtų būti apibūdinamos kaip tam tikras 
„emocinis gyvenimas“, tiksliau, „gyvenimas vadovaujantis instinktais“. Evoliu- 
cijos požiūriu dar svarbesni yra individų sprendimai, lemiantys galimybę išlik- 
ti: guvesni gyvūnai sugebėjo išgyventi ir šias savybes genais perduoti palikuo- 
nims. Priešistoriniais laikais protinė veikla buvo ganėtinai primityvi: pojūčių ir 
elementarių reakcijų į dirgiklius visuma padėdavo driežui, varlei, paukščiui 
arba žuviai — gal net brontozaurui - išgyventi. Tačiau šios nykštukinės smege- 


nys dar nesudarė sąlygų pasireikšti emocijoms, kaip jas dabar suprantame. 


333 


"R. Joseph, The Naked Neuron: Evolution and the Languages of the Brain 
and Body (New York: Plenum Publishing, 1993); Paul D. MacLean, The Triune 
Brain in Evolution (New York: Plenum, 1990). 

'? Ned Kalin „Aspects of emotion conserved across species“, Viskonsino 
universiteto Psichologijos ir psichiatrijos departamentas. Parengta 1992 m. 


lapkričio mėn. Makarture vykusiai mokslinei neurologijos konferencijai. 


2 skyrius. Emocinio išpuolio anatomija 

' Bejausmio Žmogaus atvejį aprašė R. Džozefas (R. Joseph). Kita vertus, 
migdolinio kūno netekusiems žmonėms turbūt yra likę jausmų užuomazgų: žr. 
Paul Ekman, Richard Davidson, OGuestions About Emotion (New York: Oxford 
University Press, 1994). 

2 Joseph LeDoux „Sensory Systems and Emotion“ (/ntegrative Psychiatry, 4, 
1986); Joseph LeDoux „Emotion and the Limbic System Concept“ (Concepts in 
Neuroscience, 2, 1992). 

3 Joseph LeDoux „Emotional Memory Systems in the Brain“ (Behavioral and 
Brain Research, 58, 1993). 

* Jerome Kagan, Galen's Prophesy (New York: Basic Books, 1994). 

5 Joseph LeDoux „Emotional Memory Systems in the Brain“ (Behavioural 
Brain Research, 58, 1993); „Emotion, memory and the Brain“ (Scientific Ame- 
rican, 1994); „Emotion and the Limbic System Concept“ (Concepts in Neuros- 
cience, 2, 1992). 

* William Raft Kunst-Wilson, R. B. Zajone „Affective Discrimination of Sti- 
muli That Cannot Be Recognized“ (Science, 1980 02 01). 

" John A. Bargh „First Second: The Preconscious in Social Interactions“, 
pranešimas 1994 m. birželį skaitytas JAV psichologų draugijos susitikime Va- 
šingtone. 

8 Larry Cahill „Beta-adrenergic activation and memory for emotional events“ 
(Nature, 1994 10 20). 

? Allan Schore, Affect regulation and the Origin of Self (Hillsdale, NJ: Law- 
rence Erlbaum Associates, 1994). 

'0 Cituojama: Joseph LeDoux „How Scary Things Get This Way“ (Science, 
1992 11 06). 

" Ned Kalin, cit. veik. 


334 


12 Ned Kalin „Aspects of Emotion Conserved Across Species“, neskelbtas 
rankraštis, kuris buvo parengtas 1992 m. lapkričio mėn. Makarture vykusiai 
mokslinei neurologijos konferencijai; Viskonsino universiteto Psichologijos ir 
psichiatri jos departamentas. Allan Schore, Affect Regulation and the Origin of 
Self (Hillsdale, NJ: Lawrence Erlbaum Associates, 1994). Antonio Damasio, 
Decartes' Error (New York: Grosset Putnam, 1994). 

5 Gyvulių tyrinėjimai rodo, jog pažeistos kaktinės skiltys nebegali priimti ir 
apdoroti emocinių signalų, sklindančių iš limbinės srities, gyvūnai tampa im- 
pulsyvūs ir nenuspėjami, be priežasties įniršta arba gūžiasi iš baimės. Puikus 
rusų neuropsichologas A. R. Lurija dar 1930 m. tvirtino, jog kaktinė smegenų 
žievė atlieka pagrindinį vaidmenį suvaldant emocinius protrūkius. 

“* Dalį svarbių eksperimentų su žiurkėmis atliko Konektikuto universiteto 
psichologas Viktoras Denenbergas (Victor Dennenberg). 

15 G. Gianotti „Emotional Behaviour and hemispheric side of lesion“ (Cor- 
tex, 8, 1972). 

'6 Apie Tarptautinį neurofiziologų draugijos suvažiavimą, vykusį 1991 m. 
vasario 13-16 dienomis San Antonio mieste, pasakojo Meri K. Moris (Mary K. 
Morris) iš Floridos universiteto Neurologijos departamento. 

'7 Lynn D. Selemon „Prefrontal Cortex“ (American Journal of Psichiatry, 
152, 1995). 

'š Philip Harden, Robert Pihl „Cognitive Function, Cardiovascular Reactivi- 
ty, and Behaviuor in Boys at High Risk for Alcoholism“ (Journal of Abnormal 
Psychology, 104, 1995). 

'* Antonio Damasio, Decartes Error: Emotion, Reason and the Human Brain 
(New York: Grosset/Putnam, 1994). 


Antra dalis 
Emocinio intelekto prigimtis 


3 skyrius. Kada protingas tampa kvailas 

!" The New York Times, 1992 m. birželio 23 d. 

2 Howard Gardner „Cracking Open the IG Box“ (The American Prospect, 
1995). 

3 Richard Herrnstein, Charles Murray, The Bell Curve: Intelligence and Class 


Structure in American Life (New York: Free Press, 1994). 


335 


* George Vaillant, Adaptation to Life (Boston: Little, Brown, 1997). 

>J. K. Felsman, G. E. Vaillant „Resilient Children as Adults: A40-Year Study“ — 
žr. E. J. Anderson, B. J. Cohler, The Invulnerable Child (New York: Guilford 
Press, 1987). 

6 The Chicago Tribune, 1992 m. gegužės 29 d. 

" Projektas „Spectrum“: pagrindiniai Hovardo Gardnerio padėjėjai ir kole- 
gos: Mara Krečevski (Mara Krechevski) ir Deividas Feldmanas (David Feld- 
man). 

$ Howard Gardner „Rethinking the Value of Intelligence Test“ (The New 
Yourk Times Education Supplement, 1986 11 04). 

* Mara Krechevsky, Howard Gardner, Multiple Intelligences: The Theory in 
Practice (New York: Basic Books, 1993). 

10 Howard Gardner, Multiple Intelligences. 

" Howard Gardner, Thomas Hatch „Multiple Intelligences Go to School“ 
(Educational Research, 18, 8 (1989)). 

'2 Peter Salovey, John D. Mayer „Emotional Intelligence“ (Imagination, Cog- 
nition, and Personality, 9 (1990)). 

5 Robert J. Sternberg, Beyond I.O. (New York: Cambridge University Press, 
1985). 

“ Pgrindinis emocinio intelekto apibrėžimas pteiktas P. Salovėjaus ir 
Dž. Majerio. Kitas emocinio intelekto modelis aprašytas: Reuven BarOn „The 
Development of a Concept of Psychological Well-Being“ (Ph.D., 1988). 

'5 Džekas Blokas (Jack Block), Kalifornijos universitetas, Berklis, nespaus- 


dintas rankraštis, 1995 vasaris. 


4 skyrius. Pažink save 

" Mano vartojamas terminas „savivoka“ apibūdina refleksinę savistabą, in- 
trospektyvų (savo vidinių būsenų) stebėjimą. 

2 Taip pat žr.: Jon Kabat-Zinn, Wherever You Go, There You Are (New York: 
Hyperion, 1994). 

3 Mark Epstein, Thoughts Without a Thinker (New York: Basic Books, 1995). 

* William Styron, Darkness Visible: A Memoir of Madness (New York: Ran- 
dom House, 1990). 

5 John D. Mayer, Alexander Stevens „An Emerging Understing of the Reflec- 


336 


tive (Meta) Experience of Mood“, neskelbtas rankraštis (1993). 

6 John D. Mayer, Alexander Stevens „An Emerging Understing“. 

7 Didelė šio darbo dalis buvo atlikta bendradarbiaujant su Rendžiu Larsenu 
(Randy Larsen), šiuo metu dirbančiu Mičigano universitete. 

8 Emociškai kurčią chirurgą Garį aprašė Hillel I. Swiller - „Alexithymia: 
Treatment Utilizing Combined Individual and Group Psychotherapy“ (Interna- 
tional Journal for Group Psychotherapy, 38, 1 (1988)). 

2 „Emocinio neraštingumo“ terminą vartojo M. B. Freedman ir B. S. Sweet — 
„Some Specific Features of Group Psychotherapy“ (International Journal for 
Group Psychotherapy, 4 (1954)). 

'0 Graeme J. Taylor „Alexithymia: History of the Concept“, mokslinis darbas, 
pristatytas kasmetiniame Amerikos psichiatrų asociacijos susitikime Vašingto- 
ne (1986 m. gegužę). 

" Peter Sifneos „Affect, Emotional Conflict, and Deficit: Overwiew“ (Psy- 
chotherapy-and-Psychosomatics, 56 (1991)). 

"7 H. Warnes „Alexithymia, Clinical and Therapeutic Aspects“ (Psychothe- 
rapy-and-Psychosomatics, 46 (1986)). 

1 Antonio Damasio, Descartes“ Error. 


“* Kagan, Galen's Prophesy. 


5 skyrius. Aistrų vergai 

' Taip pat žr.: Ed. Diener, Randy J. Larsen „The Experience of Emotional 
Well-Being“ — Michael Lewis, Jeannette Haviland, Handbook of Emotions (New 
York: Guilford Press, 1993). 

2 1992 gruodžio mėnesį aš klausinėjau Dianą Tais apie jos tyrinėjimus. 
Rezultatai išspausdinti leidinyje Handbook of Mental Control v. 5 (Englewood 
Cliffs, NJ: Prentice-Hall, 1993). 

3 Arlie Hochschild, The Managed Heart (New York: Free Press, 1980). 

* Diane Tice, Roy Baumeister „Controlling Anger: Self-Induced Emotion 
Change“ - žr. Wegner, Pennebaker, Handbook of Mental Control. Siūloma 
paskaityti: Carol Tavris, Anger: The Misunderstood Emotion (New York: Touch- 
stone, 1989). 

> Dolf Zillmann „Mental Controll of Angry Aggression“ - žr. Wegner, Penne- 
baker, Handbook of Mental Control. 


337 


6 Cituojama: Tavris, Anger: The Misunderstood Emotion. 

" Redford Williams, Virginia Williams, Anger Kills (New York: Times Books, 
1993). 

8 Žr., pavyzdžiui, S. K. Mallick, B. R. McCandless „A Study of Catharsis 
Aggression“ (Journal of Personality and Social Psychology, 4 (1966)). Tyrinėji- 
mo santrauka: Tavris, Anger: The Misunderstood Emotion. 

? Tavris, Anger: The Misunderstood Emotion. 

'0 Lizabeth Roemer, Thomas Borkovec „Worry: Unwanted Activity that Con- 
trolis Unwanted Somatic Experience“ - žr. Wegner, Pennebaker, Handbook of 
Mental Control. 

" David Riggs, Edna Foa „Obsessive-Compulsive Disorder“ - žr. David Bar- 
low, Clinical Handbook of Psychological Disorders (New York: Guilford Press, 
1993). 

'2 Lizabeth Roemer, Thomas Borkovec „Worry“: 

5 Žr., pavyzdžiui: David H. Barlow, Clinical Handbook of Psychological 
Disorders (New York: Guilford Press, 1993). 

“ William Styron, Darkness Visible: A Memoir of Madness (New York: Ran- 
dom House, 1990). 

'5 Susan Nolen-Hoeksma „Sex Differences in Control of Depression“ — žr. 
Wegner, Pennebaker, Handbook of Mental Control. 

'e K. S. Dobson „A Meta-analysis of the Efficacy of Cognitive Therapy for 
Depression“ (Journal of Consulting and Clinical Psychology, 57 (1989)). 

'7 Richard Wenzlaff „The Mental Controll of Depression“ - žr. Wegner, Pen- 
nebaker, Handbook of Mental Control. 

'ė Shelley Taylor „Maintaining Positive Illusions in the Face of Negative 
Information“ (Journal of Clinical and Social Psycholog, 8 (1989)). 

'* Daniel A. Weinberger „The Construct Validity of the Repressive Coping 
Style“ — žr. J. L. Singer, Repression and Dissociation (Chicago: University of 
Chicago Press, 1990). 


6 skyrius. Mokslumas 

' Daniel Goleman, Vital Lies, Simple Truths: The Psychology of Self-Decep- 
tion (New York: Simon and Schuster, 1985). 

2 Alan Baddeley, Working Memory (Oxford: Clarendon Press, 1986). 


338 


3 Patricia Goldman-Rakic „Cellular and Circuit Basis of Working Memory in 


Prefrontal Cortex of Nonhuman Primates“ (Progress in Brain Research, 85, 
1990): Daniel Weinberger „A Connectionist Approach to the Prefrontal Cor- 
tex“ (Journal of Neuropsychiatry, 5 (1993)). 

4 Anders Ericsson „Expert Performance: Its Structure and Acguisition“ (Ame- 
rican Psychologist, 1994 08). 

5 Herrnstein, Murray, The Bell Curve. 

6 James Flynn, Asian-American Achievement Beyond IO (New Jersey: Law- 
rence Erlbaum, 1991). 

7 Yuichi Shoda, Walter Mischel, Philip K. Peake „Predicting Adolescent 
Cognitive and Self-regulatory Competencies From Preschool Delay of Gratifi- 
cation“ (Developmental Psychology, 26, 6 (1990)). 

8 SAT duomenų analizę atliko Smito koledžo psichologas Filas Pikas (Phil 
Peake). 

? Intelekto koeficientas ar pasitenkinimo atidėjimas padeda geriau nuspėti 
SAT rezultatus. 

'0 Žr. pokalbį: Jack Block „On the Relation Between IO, Impulsivity and 
Delinguency“ (Journal of Abnormal Psychology, 104 (1995)). 

" Timothy A. Brown „Generalized Anxiety Disorder“ - žr. David H. Barlow, 
Clinical Handbook of Psychological Disorder (New York: Guilford Press, 1993). 

"7? W. E. Collins „Relationships of Anziety Scores to Academy and Field 
Training Performance of Air Traffic Controll Specialists“ (FAA Office of Aviation 
Medicine Reports (1989 05)). 

6 Bettina Seipp „Anxiety and Academic Performance: Meta-analysis“ (An- 
xiety Research, 4, 1 (1991)). 

“* Richard Metzger „Worry Changes Decision-making: The Effects of Nega- 
tive Thoughts on Cognitive Processing" (Journal of Clinical Psychology (1990 
01)). 

"5 Ralph Haber, Richard Alpert „Test Anxiety“ (Journal of Abnormal and 
Social Psychology, 13 (1958)). 

'*e Theodore Chapin „The Relationship of Trait Anxiety and Academic Per- 
formance to Achievement Anxiety“ (Journal of College Student Development 
(1989 05)). 


"7 John Hunsley „Internal Dialogue During Academic Examinations“ (Cog- 


339 


nitive Therapy and Research (1987 12)). 

'8 Alice Isen „The Influence of Positive Affect on Clinical Problem Solving“ 
(Medical Decision Making (1991 07-09)). 

'* C. R. Snyder „The Will and the Ways: Development and Validation of an 
individual-Differences Measure of Hope“ (Journal of Personality and Social 
Psychology, 60, 4 (1991)). 

20 Aš kalbinu Snaiderį (C. R. Snyder) The New York Times laikraščiui (1991 
m. gruodžio 24 d.). 

21 Martin Seligman, Learned Optimism (New York: Knopf, 1991). 

22 Žr., pavyzdžiui, Carol Whalen „Optimism in Children's Judgement of 
Health and Environmental Risks“ (Health Psychology, 13 (1994)). 

23 Aš kalbinu Martiną Zeligmaną The New York Times laikraščiui (1987 m. 
vasario 3 d.). 

24 Aš kalbinu Albertą Bandurą (Albert Bandura) The New York Times laikraš- 
čiui (1988 m. kovo 8 d.). 

25 Mihaly Csikszentmihalyi „Play and Intrinsic Rewards“ (Journal of Huma- 
nistic Psychology, 15, 3 (1975)). 

26 Mihaly Csikszentmihalyi, Flow: The Psychology of Optimal Experience, 
pirmasis leid. (New York: Harper and Row, 1990). 

27 Newsweek, 1994 m. vasario 28 d. 

28 Aš kalbinu dr. Mihaly Csikszentmihalyi The New York Times laikraščiui 
(1986 m. kovo 4 d.). 

22 Jean Hamilton „Intrinsic Enjoyment and Boredom Coping Scales: Valida- 
tion With Personality, Evoked Potential and Attentional Measures“ (Personality 
and Individual Differences, 5, 2 (1984)). 

30 Ernest Hartmann, The Functions of Sleep (New Haven: Yale University 
Press, 1973). 

31 Aš kalbinu dr. Mihaly Csikszentmihalyi The New York Times laikraščiui 
(1992 m. kovo 22 d.). 

32 Jeanne Nakamura „Optimal Experience and the Uses of Talent“ - žr. Mihaly 
Csikszentmihalyi, Isabella Csikszentmihalyi, Optimal Experience, Psychologi- 


cal Studies of Flow in Consciousness (Cambridge University Press, 1988). 


340 


7 skyrius. Empatijos pamatai 

! John Mayer, Melissa Kirkpatrick „Hot Information-Processing Becomes 
More Accurate With Open Emotional Experience“, Naujojo Hampšyro univer- 
sitetas, neskelbtas rankraštis (1994 10); Randy Larsen „Cognitive Operations 
Associated With Individual Differences in Affect Intensity“ (Journal of Persona- 
lity and Social Psychology, 53 (1987)). 

2 Robert Rosenthal „PONS Test: Measuring Sensitivity to Nonverbal Cues“ — 
žr. P. McReynolds, Advances in Psychological Assessment (SanFransisko: Jos- 
sey-Bass, 1977). 

3 Stephen Nowicki, Marshall Duke „A Measure of Nonverbal Social Proces- 
sing Ability in Children Between the Ages of 6 and 10“, JAV psichologų draugi- 
jos suvažiavime (1989 m.) skaitytas pranešimas. 

* Motinas apmokė Nacionalinio psichikos sveikatos instituto Vaiko raidos 
laboratorijos mokslininkės Marjana Radke-Jarou (Marian Radke-Yarrow) ir Ka- 
rolina Zan-Vaksler (Carolyn Zahn-Waxler). 

5 Apie empatiją esu rašęs: The New York Times, 1989 m. kovo 28 d. 

6“ Marian Radke-Yarrow, Carolyn Zahn-Waxler „Roots, Motives and Patterns 
in Children's Prosocial Behavior“ - žr. Ervin Staub, Development and Mainte- 
nance of Prosocial Behavior (New York: 1984 m. plenumas). 

7 Daniel Stern, The Inerpersonal World of the Infant (New York: Basic Books, 
1987). 

Š Daniel Stern, cit. veik. 

? Jeffrey Pickens, Tiffany Field „Facial Expressivity in Infants of Depressed 
Mothers“ (Developmental Psychology, 29, 6 (1993)). 

'0 Filadelfijos psichologas Robertas Prentkis (Robert Prentky) aprašė žiau- 
riausių prievartautojų vaikystę. 

"Lee C. Park „Giftedness and Psychological Abuse in Borderline Persona- 
lity Disorder: Their Relevance to Genesis and Treatment“ (Journal of Personali- 
ty Disorders, 6 (1992)). 

12 Leslie Brothers „A Biological Perspective on Empathy“ (American Journal 
of Psychiatry, 146, 1 (1989)). 

5 Leslie Brothers „A Biological Perspective“. 

“* Robert Levenson, Anna Ruef „Empathy: A Physiological Substrate“ (Jour- 
nal of Personality and Social Psychology, 63, 2 (1992)). 


341 


'5 Martin L. Hoffman „Empathy, Social Cognition, and Moral Action“ - žr. W. 
Kurtines, J. Gerwitz, Moral Behaviour and Development: Advances in Theory, 
Research and Application (New York: John Wiley and Sons, 1984). 

'e Empatijos ir etikos sąsajos buvo tyrinėtos Martino L. Hofmano (M. L. 
Hoffman) veikale „Empathy, Social Cognition, and Moral Action“. 

'7 1992 m. balandžio 14 d. The New Yourk Times numeryje buvo išspaus- 
dintas mano straipsnis apie emocinį ciklą, kuris baigiasi lytiniais nusikaltimais. 
Informacijos suteikė Vermonto pataisos departamento psichologas Viljamas 
Piteris (William Pithers). 

'8 Psichopatijos prigimtį išsamiau nagrinėjau savo straipsnyje, spausdinta- 
me The New Yourk Times dienraštyje 1987 m. liepos 7 d. Remiuosi Britų 
Kolumbijos universiteto psichologo Roberto Hejos (Robert Hare) tyrinėjimais. 

'** Leon Bing, Do or Die (New York: HarperCollins, 1991). 

20 Neil S. Jacobson „Affect, Verbal Content, and Psychophysiology in the 
Arguments of Couples With a Violent Husband“ (Journal of Clinical and Con- 
sulting Psychology, 1994 07). 

21 Psichopatams nebūdinga skausmo baimė. Žr. Christopher Patrick „Emo- 
tion in the Criminal Psychopath: Fear Image Processing“ (Journal of Abnormal 
Psychology, 103 (1994)). 


8 skyrius. Menas bendrauti 

"Judy Dunn, Jane Brown „Relationships, Talk About Feelings, and the De- 
velopment of Affect Regulation in Early Childhood“ - žr. Judy Garber, Kenneth 
A. Dodge, The Development of Emotion Regulation and Dysregulation (Cam- 
bridge: Cambridge University Press, 1991). 

2 Paul Ekman, Wallace Friesen, Unmasking the Face (Englewood Cliffs, NJ: 
Prentice Hall, 1975). 

3 „Culture Cul-de-Sac“, Arizona State University Research (1994). 

* Tyrimus aprašė Ellen Sullens, Personality and Social Bulletin, 1991 m. 
balandžio mėn. 

> Tyrimus atliko Oregono valstijos universiteto psichologas Frankas Bernieris 
(Frank Bernieri). Apie jo darbą rašiau dienraštyje The New York Times. Jo tyrimai 
taip pat išsamiai aprašyti: Frank Bernieri, Robert Rosenthal „Interpersonal Coor- 


dination, Behavior Matching, and Interpersonal Synchrony“ - žr. Robert 


342 


Feldman, Bernard Rime, Fundamentals of Nonverbal Behavior (Cambridge: 
Cambridge university Press, 1991). 

6 Frank Bernieri, Robert Rosenthal, Fundamentals of Nonverbal Behavior. 

" Thomas Hatch „Social Intelligence in Young Children“, pranešimas skaitytas 
1990 m. kasmetiniame JAV psichologų asociacijos susitikime. 

8 Mark Snyder „Impression management: The Self in Social Interaction“ - žr. 
L. S. Wrightsman, K. Deaux, Social Psychology in the 80's (Monterey, CA: 
Brooks/ Cole, 1981). 

* E. Lakin Philips, The Social Skills Basis of Psychopathology (New York: 
Grune and Strarron, 1978). 

'0 Stephen Nowicki, Marshall Duke, Helping the Child Who Doesn't Fit In 
(Atlanta: Peachtree Publishers, 1992); Byron Rourke, Nonverbal Learning Dis- 
abilities (New York: Guilford Press, 1989). 

" Nowicki, Duke, Helping the Child That Doesn't Fit In. 

12 Ši vinjetė ir tyrimas paimti iš straipsnio: Martha Putallaz, Aviva Wasserman 
„Children's Entry Behavior“ — žr. Steven Asher, John Coie, Peer Rejection in 
Childhood (New York; Cambridge University Press, 1990). 

5 Putallaz, Wasserman „Children's Entry Behavior“. 

“* Hatch „Social Intelligence in Young Children“. 

'5 Terio Dobsono (Terry Dobson) pasakojimas išspausdintas jo nuosavybę 
ginančių asmenų leidimu. Pasakojimą taip pat galima rasti: Ram Dass, Paul 
Gorman, How Can I Help? (New York: Alfred A. Knopf, 1985). 


Trečia dalis 
Emocinio intelekto taikymas 


9 skyrius. Artimi priešai 

"John Gottman, What Predicts Divorce: The Relationship Between Marital 
Processes and Marital Outcomes (Hillsdale, NJ: Lwarence Erlbaum Associates, 
Inc., 1993). 

2 Eleonor Maccoby, C. N. Jacklin „Gender Segregation in Childhood“ - žr. 
H. Reese, Advances in Child Development and Behavior (New York: Academic 
Press, 1987). 

3 John Gottman „Same and Cross Sex Friendship in Young Children“ — žr. 
J. Gottman, J. Parker, Conversation of Friend (New York: Cambridge University 
Press, 1986). 


343 


* Šie ir tolesni apibendrinimai apie lyčių skirtingai reiškiamus jausmus remiasi: 
Leslie R. Brody, Judith A. Hall „Gender and emotion“ — žr. Michael Lewis, 
Jeannette Haviland, Handbook of Emotions (New York: Guilford Press, 1993). 

> Brody, Hall „Gender and Emotion“. 

* Robert B. Cairns, Beverley D. Cairns, Lifelines and Risks (New York: Cam- 
bridge University Press, 1994). 

7 Brody, Hall „Gender and Emotion“. 

8 Tyrimų rezultatai apie lyčių skirtumus apžvelgiami: Brody, Hall „Gender 
and Emotion“. 

* Mark H. Davis, H. Alan Oathout „Maintenance of Satisfaction in Romantic 
Relationships: Empathy and Relational Competence“ (Journal of Personality 
and Social Psychology, 53, 2 (1987)). 

'0 Robert J. Sternberg „Triangulating Love“ — žr. Robert Sternberg, Michael 
Barnes, The Psychology of Love (New York: Yale University Press, 1988). 

" Kaip liūdesys atsispindi veide, tyrimą atliko dr. Ruben C. Gur Pensilvanijos 
universiteto Medicinos mokykloje. 

'2 Fredo ir Ingridos pokalbis aprašytas: Gottman, What Predicts Divorce. 

"3 Tyrimas atliktas Vašingtono universitete. Išsamiau apie tai: John Gottman, 
Why Marriages Succeed or Fail (New York: Simon and Schuster, 1994); John 
Gottman, What Predicts Divorce. 

14 Gottman, What Predicts Divorce. 

"5 Aaron Beck, Love Is Never Enough (New York: Harper and Row, 1988). 

16 Gottman, What Predicts Divorce. 

"7 Amy Holzworth-Munroe, Glenn Hutchinson „Attributing Negative Intent 
to Wife Behavior: The Attributions of Maritally Violent Versus Nonviolent Men“ 
(Journal of Abnormal Psychology, 102, 2 (1993)); Neil Malamuth, Lisa Brown 
„Sexually Aggressive Men's Perceptions of Women's Communications“ (Jour- 
nal of Personality and Social Psychology, 67 (1994)). 

'8 Neil Jacobson ir kt., Clinical Handbook of Marital Therapy (New York: 
Guilford Press, 1994). 

19 Gottman, What Predicts Divorce. 

20 Robert Levenson ir kt. „The Influence of Age and Gender on Affect, 
Psychology, and Their Interrelations: A Study of Long-term Marriages“ (Journal 
of Personality and Social Psychology, 67 (1994)). 


344 


21 Gottman, What Predicts Divorce. 

22 Gottman, What Predicts Divorce. 

23 „Wife Charged with Shooting Husband Over Football on TV“ (The New 
York Times, 1993 m. lapkr. 3 d.). 

Š Gottman, What Predicts Divorce. 

7. Gottman, What Predicts Divorce. 

=) Gottman, Why Marriages Succeed or Fail. 

2 Gottman, ten pat. 

“ Beck, Love Is Never Enough. 

“ Harville Hendrix, Getting the Love You Want (New York: Henry Holt, 
1988). 


10 skyrius. Jautrus vadovavimas 

"Carl Lavin „When Moods Affect Safety: Communications in a Cockpit 
Mean a Lota Few Miles Up“ (The New York Times, 1994 m. birž. 26 d.). 

“ Michael Maccoby „The Corporate Climber Has to Find His Heart“ (For- 
tune, 1976 12). 

* Pokalbis su Zuboff, 1994 m. birželis. Žr. In the Age of the Smart Machine 
(New York: Basic Books, 1991). 

i Papasakojo Hendrie Weisinger (UCLA Graduate School of Business 
psichologas). Hendrie Weisinger, The Critical Edge: How to Criticize Up and 
Down the Organization and Make It Pay Off (Boston: Little, Brown, 1989). 

į Apklausą atliko Renselerio politechnikos instituto psichologas Robertas 
Beronas (Robert Baron). Apie jį: The New York Times (1990 m. rugs. 11 d.). 

“ Robert Baron „Countering the Effects of Destructive Criticism: The Relative 
Efficacy of Four Interventions“ (Journal of Applied Psychology, 75, 3 (1990)). 

į Harry Levinson „Feedback to Subordinates“ (Addendum to the Levinson 
Letter, Levinson Institute, Waltham, MA (1992)). 

“ 645 šalies įmonių tyrimas paskelbtas The New York Times (1990 m. rugpj. 
26 d.). 

" Vamik Volkan, The Need to Have Enemies and Allies (Northvale, NJ: Jason 
Aronson, 1988). 

“ Thomas Pettigrew: interviu su juo dienraštyje The New York Times (1987 m. 
geg. 12d.). 


345 


" Samuel Gaertner, John Davidio, Prejudice, Discrimination, and Racism 
(New York: Academic Press, 1987). 

2 Gaertner, Davidio, Prejudice, Discrimination, and Racism. 

" Citata iš str.: Howard Kohn „Service With a Sneer“ (The New York Times 
Sunday Magazine, 1994 m. lapkr. 11 d.). 

ė „Responding to a Diverse Work Force“ (The New York Times, (1990 m. 
rugpj. 29 d.). 

“ Fletcher Blanchard „Reducing the Expression of Racial Prejudice“ (Psy- 
chological Science, vol. 2, 1991). 

L Gaertner, Davidio, Prejudice, Discrimination, and Racism. 

" Peter Drucker „The Age of Social Transformation“ (The Atlantic Monthly, 
1994 m. lapkr.). 

Wendy Williams, Robert Sternberg „Group Intelligence: Why Some 
Groups Are Better Than Others“ (Intelligence, 1988). 

" Robert Kelly, Janet Caplan „How Bell Labs Creates Star Performers“ 
(Harward Business Review, 1993 m. liepa-rugpj.). 

“ David Krackhardt, Jeffrey R. Hanson „Informal Networks: The Company 
Behind the Chart“ (Harward Business Review, 1993 m. liepa-rugpj.). 


11 skyrius. Protas ir medicina 

" Francisko Varelos (Francisco Varelo) pranešimas trečiajame susitikime 
„Protas ir gyvenimas“, Indija (1990 m.). 

“ Robert Ader ir kt. Psychoneuroimmunology (San Diego: Academic Press, 
1990). 

* David Felten ir kt. „Noradrenergic Sympathetic Innervation of Lymphoid 
Tissue“ (Journal of Immunology, 135 (1985)). 

“B. S. Rabin ir kt. „Bidirectional Interaction Between the Central Nervous 
System and the Immune System“ (Critical Reviews in Immunology, 9 (4), (1989)). 

* Steven B. Maier ir kt. „Psychoneuroimmunology“ (American Psycholo- 
gist, 1994 m. gruodis). 

“ Howard Friedman, S. Boothby-Kewley „The Disease-Prone Personality: A 
Meta-Analytic View“ (American Psychologist, 42 (1987)). 

į Nepaisant skeptikų nuomonės, H. Friedmanas ir kiti teigia, kad emocijų ir 


sveikatos sąsajų egzistavimą patvirtina svarūs įrodymai, gauti atlikus tyrimus, 


346 


kurie paremti gydytojų išvadomis, o ne pacientų skundais. Toks tyrimų pagrindas 
yra objektyvesnis. 

“ Gail Ironson ir kt. „Effects of Anger on Left Ventricular Ejection Fraction in 
Coronary Artery Disease“ (The American Journal of Cardiology, 70 1992). 

"Iš maždaug dešimties tyrimų, per kuriuose buvo bandoma nustatyti ryšį 
tarp priešiškų jausmų ir mirties nuo širdies ligos, keletas tyrimų nepasitvirtino. 
Taip tikriausiai nutiko dėl to, kad buvo taikomi skirtingi metodai. 

“ Redford Williams, The Trusting Heart (New York: Times Books/ Random 
House, 1989). 

" Piteris Kaufmanas (Peter Kaufman). Interviu su daktaru: The New York 
Times (1992 m. rugs. 1 d.). 

“ Statfordo tyrimas pristatytas Tarptautiniame bihevioristinės medicinos 
kongrese Švedijoje, Upsalos mieste (1990). 

Ž Lynda H. Powell „Emotional arousal as a Predictor of Long-Term Mortal- 
ity and Morbidity in Post M. I. Men“ (Circulation, vol. 82, no. 4, Supplement III, 
1990 m. spalis). 

> Murray A. Mittleman „Triggering of Miocardial Infarction Onset by Epi- 
sodes of Anger“ (Circulation, vol. 89, no. 2 (1994)). 

"“ Robert Levenson „Can We Control Our Emotions, and How Does Such 
Control Change an Emotional Episode?“ - žr. Richard Davidson, Paul Ekman, 
Fundamental Guestions About Emotions (New York: Oxford University Press, 
1995). 

į Apie Redfordo Viljamso (Redford Williams) tyrimą: The New York Times 
Good Health Magazine (1989 m. bal. 16 d.). 

o Apie antrojo širdies priepuolio tikimybę: Thoreson, cit. veik. 

“ Redford Williams, The Trusting Heart. 

4 Timothy Brown ir kt. „Generalized Anxiety Disorder“ - žr. David H. Barlow, 
Clinical Handbook of Psychological Disorders (New York: Guilford Press, 1993). 

“ Bruce McEven, Eliot Stellar „Stress and the Individual Mechanisms Leading 
to Disease“ (Archives of Internal Medicine, 153 (1993 m. rugs. 27 d.)). Jų aprašytas 
tyrimas paimtas iš: M. Robertson, J. Ritz „Biology and Clinical Relevance of Hu- 
man Natural Killer Cells“ (Blood, 76 (1990)). 

2 Priežastys, kodėl stresą išgyvenantys žmonės greičiau suserga, gali būti 


įvairialypės. Viena iš jų ta, kad žmonės stengiasi sveikatai pavojingais būdais 


347 


malšinti nerimą - rūkydami, girtaudami, persivalgydami, dėl nuolatinio 
nerimavimo gali pradėti kankinti nemiga. Visa tai tik paaštrina ligos simptomus. 

“ Ronald Glaser, Janice Kiecolt-Glaser „Stress Associated Depression in 
Cellular Immunity“ (Brain, Behavior, and Immunity, 1 (1987)). 

“ Sheldon Cohen ir kt. „Psychological Stress and Susceptability to the Com- 
mon Cold“ (New England Journal of Medicine , 325 (1991)). 

“ Arthur Stone ir kt. „Secretory IgA as a Measure of Immunocompetence“ 
(Journal of Human Stress, 13 (1987)); R. D. Clover ir kt. „Family Functioning 
and Stress as Predictors of Influenza B Infection“ (Journal of Family Practice, 28 
(May 1989)). 

“ Ronald Glaser, Janice Kiecolt-Glaser „Psychological Influences on Immu- 
nity“ (Americal Psychologis, t. 43 (1988)). H. E. Schmidt ir kt. „Stress as a Pre- 
cipitating Factor in Subjects With Recurrent Herpes Labialis“ (Journal of 
Family Practice, 20 (1985)). 

“ Alabamos universiteto medicinos mokykloje buvo įvertinta emocinė būklė 
1123 vyrų ir moterų nuo keturiasdešimt penkerių iki septyniasdešimt septynerių 
metų amžiaus. Dažnai nerimavę vidutinio amžiaus vyrai po dvidešimties metų 
dažniau nei kiti kentė nuo hipertenzijos. Žr. Abraham Markowitz ir kt., Journal 
of the American Medical Association (1993 m. lapkr. 14 d.). 

4 Joseph C. Courtney ir kt. „Stressful Life Events and the Risk of Colorectal 
Cancer“ (Epidemiology, 1993 rugs.). 

“ Daniel Goleman, Joel Gurin, Mind Body Medicine (New York: Consumer 
Reports Books/ St. Martin's Press, 1993). 

> Seymour Reichlin „Neuroendocrine-Immune Interactions“ (New England 
Journal of Medicine, Oct. 21, 1993). 

o James Strain „Cost Offset From a Psychiatric Consultation-Liaison Inter- 
vention With Elderly Hip Fracture Patients“ (American Journal of Psychiatry, 
148 (1991)). 

“ Howard Burton ir kt. „The Relationship of Depression to Survival in Chronic 
Renal Failure“ (Psychosomatic Medicine, 1986 m. kovas). 

“ Robert Anda ir kt. „Depression Affect, Hopelessness, and the Risk of Is- 
chemic Heart Disease in a Cohort of U. S. Adults“ (Epidemiology, 1993 m. liepa). 

= Nancy Frasure-Smith ir kt. „Depression Following Myocardial Infarction“ 


Uournal of American Medical Association (1993 m. spalio 20 d.)). 


348 


ba Tyrimą atlikęs Vašingtono universiteto psichologas mokslų daktaras 
Michael von Forff apie pacientus sakė: „Gydant depresiją nesunku pastebėti ir 
ryškių fizinės sveikatos pasikeitimų. Kai slegia depresija, liga atrodo daug 
rimtesnė, negu iš tiesų yra. Lėtinė liga - didelis išbandymas, prie jos reikia 
prisitaikyti. Tik pakili nuotaika, entuziazmas, energija ir savo vertės pajautimas 
(kurių ir trūksta depresiją išgyvenantiems žmonėms) padeda ištverti ir puikiai 
prisitaikyti net prie pačių rimčiausių negalavimų. 

* Chris Peterson ir kt., Learned Helplessness: A Theory for the Age of 
Personal Control (New York: Oxford University Press, 1993). 

is Timothy Elliott ir kt. „Negotiating Reality After Physical Loss: Hope, De- 
pression, and Disability“ (Journal of Personality and Social Psychology, 61, 4 
(1991)). 

4 James House ir kt. „Social Relationships and Health“ (Science, 1988 m. 
liepos 29 d.). Taip pat žr.: Carol Smith ir kt. „Meta-Analysis of the Associations 
Between Social Support and Health Outcomes“ (Journal of Behavioral Medi- 
cine, 1994). 

“ Atradimai rodo, kad būdamas šalia sunkaus ligonio žmogus gali sumažinti 
jo nerimą ir psichologinę kančią. Viena iš teorijų teigia, kad bendravimas įgyja 
gydomosios galios dėl smegenyse vykstančių procesų. 

“ Strain „Cost Offset“. 

“ Lisa Berkman ir kt. „Emotional Support and Survival After Myocardial 
Infarction, A Prospective Population Based Study of the Elderly“ (Annals of 
Internal Medicine, 1992 m. gruod. 15 d.). 

“ Annika Rosengren ir kt. „Stressful Life Events, Social Support, and Mortal- 
ity in Men Born in 1933“ (British Medical Journal, 1993 m. spalio 19 d.). 

“ Janice Kiecolt-Glaser ir kt. „Marital Ouality, Marital Disruption, and Im- 
mune Function“ (Psychosomatic Medicine, 49 (1987)). 

“ Mano parengtas pokalbis su Džonu Kačiopu (John Cacioppo) dienraščiui 
The New York Times (1992 m. gruod. 15 d.). 

iš James Pennebaker „Putting Stress Into Words: Health, Linguistic and Thera- 
peutic Implications“, darbas, pristatytas Amerikos psichologų asociacijos 
susitikime Vašingtone, DC (1992). 

“ Lester Luborsky ir kt. „Is Psychotherapy Good for Your Health?“, darbas, 


pristatytas Amerikos psichologų asociacijos susitikime Vašingtone, DC (1993). 


349 


“ David Spiegel ir kt. „Effect of Psychosocial Treatment on Survival of Pa- 
tients with Metastatic Breast Cancer“ (Lancet No. 8668, ii (1989)). 

id Tyrimų rezultatus aptarė Emorio universiteto psichologas daktaras Styvenas 
Kouenas-Koulas (Steven Cohen-Cole); mano interviu dienraščiui The New York 
Times (1991 m. lapkr. 13 d.). 

i Pavyzdžiui, Planetree programa Ramiojo valdenyno presbiterionų 
ligoninėje San Franciske padeda rasti ir išnagrinėti informaciją bet kokia medicinos 
tema. 

Ž Vieną iš programų sudarė daktaras Mekas Lipkinas jaunesnysis (Mack 
Lipkin, Jr.), Niujorko universiteto Medicinos mokykla. 

“ Emocinis paruošimas operacijai: apie tai rašiau dienraštyje The New York 
Times (1987 m. gruod. 10 d.). 

“ Čia pavyzdžiu galima laikyti Planetree, taip pat netoli ligoninių esančius 
Ronaldo Makdonaldo (Ronald McDonald) namus, kuriuose leidžiama 
apsigyventi tėvams, kol jų vaikai gydomi. 

“ Jon Kabat-Zinn, Full Catastrophe Living (New York: Delacorte, 1991). 

“ Dr. Dean Ornish's Program for Reversing Heart Disease (New York: 
Ballantine, 1991). 

“ Health Professions Education and Relationship-Centered Care. Ataskaita 
„Pew-Fetzer task Force on advancing Psychosocial Health Education, Pew 
Health Professions Commission ir Fetzer Institute at the Center of Health Profes- 
sions“, Kalifornijos universitetas, San Franciskas (1994 m. rugpj.). 

“ Strain „Cost Offset“. 

“ Redford Williams, Margaret Chesney „Psychosocial Factors and Progno- 
sis in established Coronary Heart Disease“ (Journal of the American Medical 
Association (1993 m. spalio 20 d.)). 

“ Atviras laiškas chirurgui: A. Stanley Kramer „A Prescription for Healing“ 
(Newsweek, 1993 m. birž. 7 d.). 


Ketvirta dalis 
Atsiveriančios galimybės 


12 skyrius. Svarbiausia - šeima 

"Beverly Wilson, John Gottman „Marital Conflict and Parenting: The Role of 
Negativity in Families“ —- sud. M. H. Bornstein, Handbook of Parenting, t. 4 
(Hillsdale, NJ: Lawrence Erlbaum, 1994). 


350 


2 Emocijų vaidmens šeimoje tyrimas buvo Džono Gotmano (John Gottman) 
santuokos tyrimų, apžvelgtų 9-ame skyriuje, tesinys. Žr. Carole Hooven, Lynn 
Katz, John Gottman „The Family as a Meta-emotion Culture“ (Cognition and 
Emotion, 1994 m. pavasaris). 

3 Carole Hooven, Lynn Katz, John Gottman „The Family as a Meta-emotion 
Culture“. 

* T. Berry Brazelton, Heart Start: Emotional Foundations of School Readi- 
ness (Arlington, VA: National Center for Clinical Infant Programs, 1992). 

> Emociniai požymiai, kad mokykloje seksis: Heart Start. 

6 Pasiruošimo mokyklai elementai: Heart Start, p. 7. 

7 Kūdikiai ir mamos: Heart Start, p. 9. 

Š M. Ericson ir kt. „The Relationship Between Ouality of Attachment and 
Behavior Problems in Preschool in a High-Risk Sample“ - sud. I. Betherton, 
E. Waters, Monographs of the Society of Research in Child Development 50, 
serijos Nr. 209. 

? Ilgai prisimenamos pirmųjų ketverių metų pamokos: Heart Start, p.13. 

'0 L R. Huesman, Leonard Eron, Patty Warnicke-Yarmel „Intellectual Func- 
tion and Aggression“ (The Journal of Personality and Social-Psychology, 1987 
m. sausis). Taip pat žr. Aleksander Thomas ir kt. „Longitudinal Study of Nega- 
tive Emotional States of Adjustements From Early Childhood Through 
Adlescence“ (Child Development 59, 1988). 

" Mary Main, Carol George „Responses of Abused and Disadvantaged 
Toddlers to Distress in Agemates: A Study in the Day-Care Setting“ (Develop- 
mental psychology 21, 3, 1985). Taip pat žr. Bonnie Klimes-Dougan, Janet 
Kistner „Physically Abused Preschoolers' Responses to Peers' Distress“ (Devel- 
opmental psychology 26, 1990). 

12 Robert Emery „Family Violence“, American Psychologist (1989 m. vasaris). 

"3 Cathy Spatz Widom „Child Abuse, Neglect and Adult Behavior“ — Ameri- 
can Journal of Orthopsychiatry (1989 m. liepa). 


13 skyrius. Trauma ir pakartotinis emocijų išmokimas 
" Aš rašiau apie ilgai išliekančius žudynių Klyvlendo pradinėje mokykloje 
padarinius dienraštyje The New York Times, švietimui skirtoje skiltyje (1990 m. 


sausio 7 d.). 


351 


2 PTSS, pasireiškiančio nusikaltimų aukoms, pavyzdžiai buvo pasiūlyti Aukų 
konsultavimo tarnybos Brukline psichologės Shelley Niederbach. 

3 Prisiminimai iš Vietnamo karo paimti iš: M. Davis „Analysis of Aversive 
Memories Using the Fear-Potential Startle-Paradigm“ - sud. N. Butters, L. R. 
Sguire, The Neuropsychology of Memory (New York: Guilford Press, 1992). 

* LeDoux moksliškai ištyrė šiuos itin ilgai išliekančius prisiminimus 
straipsnyje „Indelibility of Subcortical Emotional Memories“ (Journal of Cogni- 
tive Neuroscience, 1989, t. 1, p. 238-—-243). 

5 Mano interviu su D. Čarnėjum (Dr. D. Charney) išspausdintas dienraštyje 
The New York Times (1990 m. birželio 12 d.). 

* Apie eksperimentus su suporuotais laboratorijos gyvūnais man papasakojo 
Džonas Kristalas (Dr. John Crystal). Šie tyrimai buvo atlikti keliose mokslinėse 
laboratorijose. Pagrindinius tyrimus atliko Džėjus Vaisas (Dr. Jay Weiss) Djuko 
universitete. 

7 Dennis Charney ir kt. „Psychologic Mechanisms of Posttraumatic Stress 
Dissorder“ (Archives of General Psychiatry 50 (1993 m. balandis), p. 294- 
305). 

8 Kai kurie duomenys apie traumos sukeltus pakitimus šiame smegenų 
ryšių tinkle paimti iš tyrimų, kai Vietnamo karo veteranams, kenčiantiems dėl 
potrauminio streso sutikimo, buvo suleista johimbino (yohimbine). Johimbino 
poveikį tyrė Džonas Kristalas (Dr. John Crystal), Klinikinės Psichofarmologijos 
laboratorijos direktorius Nacionaliniame PTSS centre (West Haven, Conn., VA 
Hospital). 

* D. Charney „Psychobiologic Mechanisms“. 

'0 Siekiant sumažinti smegenų CRF sekreciją mažinamas receptorių, kurie 
gamina CRF, skaičius. Tyrimas, kai aštuoniems ligoniams, gydomiems nuo šio 
sutrikimo, buvo suleista CRF, rodo, kad būtent tai ir vyksta žmonėms, kuriems 
pasireiškia potrauminio streso sutrikimas. 

" Mano interviu su dr. Nemerofu (Dr. Nemeroff) išspausdintas dienraštyje 
The New York Times (1990 m. birželio 12 d.). 

'2 Roger Pitman „Naloxone-Reversible Analgesic Response to Combat-Re- 
lated Stimuli in Posttraumatic Stress Disorder“ (Archives of General Medicine, 
1990 m. birželis). Taip pat žr. Hillel Glover „Emotional Numbing: A Possible 


Endorphin-Mediated Phenomenon Associated with Post-Traumatic Stress Dis- 


352 


orders and Other Allied sychopathologic States“ (Journal of Traumatic Stress 5, 
4, 1992). 

Emocinis 
Intelekta 
darbe 


„Išsamus, įtaigus pasakojimas apie 
emocinį intelektą ir kodėl 
lis gali nulemti jūsų karjerą.“ 

USA Today 


Gyvename laikais, kai mūsų ateities galimybės vis labiau priklauso 
nuo savitvarkos ir santykių su kitais. Ši knyga pasiūlys praktinių gairių, 
kaip elgtis susidūrus su svarbiais asmeniniais ir verslo iššūkiais 
naujajame šimtmetyje. Tai išsamus ir įtaigus pasakojimas apie emocinį 
intelektą ir kodėl jis gali nulemti jūsų karjerą. Ši knyga išmokys jus 
skatinti kiekvieno darbuotojo produktyvumą, tobulinti komandos darbą, 
įveikti skirtumus ir mažinti darbuotojų kaitą, geriau tenkinti klientų 
poreikius bei kurti tikrai veiksmingas mokymo programas. Leidinys 
padės tobulinti savo stiprybes, gebėjimą laimėti ir būti iniciatyviam. 
Kartu su šia knyga mokysitės kūrybiškai spręsti konfliktus. 

Šioje knygoje išvysime naują supratimą apie žmonių santykius, 
pagrįstą naujai besikuriančio neuromokslo duomenimis. Tai susitelkimas 
ne į vieno žmogaus, kaip tyrimo objekto, psichologiją, bet į dviejų 
asmenų, siekiant atskleisti, kas vyksta jiems bendraujant. Šis abipusis 
poveikis daro galingą įtaką visą gyvenimą ir leidžia mums kurti vienas 
kitą, nes žmonės, su kuriais bendraujame, ilgainiui gali keisti mūsų 
mąstymą. Svarbiausios šios dienos disciplinos teiginys yra toks: esame 
sukurti bendrauti. 

žingsniai 
| emocinio 
intelekto link 


Ką reiškia mano emocijos? Kaip jas valdyti? Kaip išspręsti konfliktus 
pasitelkiant emocinį intelektą? Kas motyvuoja žmones ir kaip į tai 
atsižvelgti? Kaip rasti geriausią išeitį iš padėties? Kaip pasiekti tikslą ir 
kartu patenkinti kitus? 

Ar kada ieškojote atsakymų į šiuos svarbius gyvenimo klausimusė 
Jei ne, čia juos tikrai rasite. Knygoje „7 žingsniai emocinio intelekto 
link“ atskleidžiama emocinio intelekto (El) struktūra bei neuro- 
lingvistinio programavimo (NLP) tyrimai, skatinama perprasti emocijų 
„veikimo būdą“ ir aiškinama, kaip jas valdyti. 

Šios knygos moto - „Ne tik mąstykite, bet ir darykite!“ Tai savitas 
pavyzdžiais pagrįstas vadovas, kuriame pateikiama daug veiksmingų 
pratybų ir savęs vertinimo testų, padedančių kiekvienam susikurti savo 
emocinio intelekto tobulinimo sistemą, perprasti poveikio darymo sau 
ir kitiems būdus. 

Perskaitę šią knygą suprasite, kaip laimingiau ir turiningiau gyventi. 

VADOVAS TĖVAM“ 


Tyrimai rodo, kad emocinis intelektas — socialiniai ir emociniai 
įgūdžiai, kurie sudaro vadinamąjį charakterį, — yra daug svarbesnis 
jūsų vaiko sėkmei už kognityvinį intelektą, matuojamą IO. Priešingai 
nei IO, emocinį vaiko intelektą galima ugdyti visais jo amžiaus 
tarpsniais. Dr. Lawrence'as E. Shapiro knygoje „Kaip ugdyti vaiko 
emocinį intelektą“ atskleidžia, kaip padėti vaikui susirasti draugų ir 
puoselėti draugystę, sėkmingai įsitraukti į grupės veiklą, inicijuoti 
pokalbį ir gebėti išklausyti, atskleisti save, drąsiai pasipriešinti 
skriaudėjams, atjausti kitus, nebijoti sunkumų ir juos įveikti, išspręsti 
konfliktus, būti savikritiškam, motyvuoti save sudėtingomis 
aplinkybėmis, nesidrovėti artimumo ir pan. 

Knygoje autorius pateikia žaidimų, testų ir praktiškų vaiko 
auklėjimo būdų, kuriuos taikydami padėsite savo atžalai įveikti šių 
dienų emocinį stresą ir įprastus kiekvieno amžiaus tarpsnio sunkumus. 

EO —tai žodžių junginio emotional guality sutrumpinimas, išvertus 
reiškiantis emocinį intelektą. Daugelyje gyvenimo sričių jausmų raiškos 
kultūra vertinama labiau už intelektą. Ji lemia mūsų savijautą, 
santykius šeimoje, bendravimo ir bendradarbiavimo su kitais žmonėmis, 
taip pat profesinės veiklos sėkmę, sugebėjimą kritiškai save vertinti. 
Šioje patarimų knygoje trumpai supažindinama su svarbiausiais 
psichologijos pagrindais, apžvelgiamos įvairios jausmų formos, 
pateikiama daug šeimos, partnerystės ir profesinės veiklos testų. Atlikęs 
gausybę testų, skaitytojas sužinos, kaip suvokia savo jausmus, kaip 
juos reiškia, ir netgi išmoks sąmoningiau juos valdyti. 

emocinis 


Kodėl jis gali būti 
svarbesnis 


nei 10) 


Danielio Golemano knyga „Emocinis intelektas" pasaulyje tapo 
bestseleriu. Ji siūlo naujai pažvelgti į intelekto ir emocijų kultūros 
reikšmę mūsų gyvenime. Autorius, profesionalus psichologas, daug 
metų tyrinėjo šią problemą ir nustatė, kad žmonės, kurių intelekto 
koeficientas gana kuklus, dažnai gyvena ir dirba nepalyginti 
sėkmingiau už tuos, kurių intelekto koeficientas aukštas. Kokia čia 
paslaptis? Tai emocijų intelektas, — teigia autorius. Jis siūlo pažinti 
save ir kitus, ugdyti emocijų kultūrą ir keisti savo ateitį. 


Išleido leidykla „„Presvika“, 
Kauno g. 28, LT-03202 Vilnius 
Spausdino „Standartų spaustuvė“, 
Dariaus ir Girėno g. 39, LT-02189 Vilnius 


Ši knyga užsienyje tapo bestseleriu. Ji siūlo naujai 
pažvelgti į intelekto ir emocijų kultūros reikšmę 
mūsų gyvenime. Autorius, daug metų tyrinėjęs 
šią problemą, nustatė, kad žmonės, kurių intelekto 
koeficientas gana kuklus, dažnai dirba nepalyginti 
sėkmingiau už tuos, kurių intelekto koeficientas 
aukštas. Kokia čia paslaptis? Tai emocinis intelek- 
tas, teigia autorius. Jis siūlo ugdyti emocijų kultūrą 
ir keisti savo gyvenimą. 


KITOS DANIELIO GOLEMANO KNYGOS 

